
Prologas 


— Taip, — ištarė Betė. 

Stengėsi atrodyti nustebusi, bet ne itin pavyko, kadangi dar mo- 
kydamasi vidurinėje suprato kada nors tapsianti jo žmona. Vis dėlto 
Denis apstulbino puolęs ant vieno kelio pilno restorano viduryje. 

— Taip, - pakartojo Betė vildamasi, kad jis atsistos, kol visi nesiliovė 
valgyti ir nesužiuro į juodu. Bet vaikinas nejudėjo. Vis dar tebeklū- 
podamas fokusininko judesiu tarytum iš oro ištraukė mažulytę dėžu- 
tę, kuriai atsivėrus pasirodė aukso žiedelis, besipuikuojantis žėrinčiu 
deimantu, didesniu, nei Betė tikėjosi — nors brolis jai jau spėjo iškloti 
Denį žiedui išleidus dviejų mėnesių uždarbį. 

Pagaliau pakilęs mylimasis vėl nustebino sužadėtinę, kai nedelsda- 
mas pradėjo spaudinėti mobiliojo mygtukus. Betei nė nekilo abejonių, 
kas atsilieps. 

- Ji pasakė taip! — triumfuodamas pranešė Denis. Betė nusišypsojo 
pakėlusi deimantą prieš šviesą ir įdėmiau jį apžiūrėdama. 

— Kodėl tau prie mūsų neprisidėjus? - pridūrė, merginai nespėjus 
jo nutildyti. - Liuks, susitikim Fulamo kelio vyninėje - ten, kur lankė- 
mės pernai po „Čelsio“ rungtynių. Iki, biče. 

Betė neprieštaravo; šiaip ar taip, Bernis buvo ne tik jos brolis, bet 
ir Denio vaikystės draugas, kurį šis jau veikiausiai pakvietė būti vyriau- 
siuoju pabroliu. 

Denis išjungė telefoną ir paprašė pro šalį einančio padavėjo atnešti 
sąskaitą. Netoliese sukiojosi administratorius. 

— Restoranas jus vaišina, - pareiškė pastarasis maloniai nusišypso- 
damas. 


Tikras stebuklų vakaras. 

Kai Betė ir Denis pasivaikščiodami pasiekė „Dunlop Armsą“, rado 
Bernį prie kampinio stalelio, pasistačiusį butelį šampano ir tris taures. 

— Fantastiška naujiena, - šūktelėjo vyrukas jiems dar nespėjus at- 
sisėsti. 

— Ačiū, drauguži, - padėkojo Denis kratydamas bičiulio ranką. 

— Ašjau paskambinau mamai su tėčiu, - pareiškė Bernis atkimšda- 
mas šampaną ir pripildydamas taures. - Jie neatrodė nustebę, juk šią 
paslaptį žinojo bemaž visas Bovis. 

— Tik nesakyk, kad ir juos pakvietei prisijungti, — tarstelėjo Betė. 

— Nė nesitikėk, — atšovė Bernis pakeldamas taurę, - šįkart džiaug- 
sitės tik manimi. Už ilgą gyvenimą ir už tai, kad „Vest Hamas“ laimėtų 
taurę. 

— Ką gi, bent vienas iš dviejų dalykų įmanomas, - įterpė Denis. 

— Jei įmanytum, ko gero, vestum „Vest Hamą“, - nusišypsojo bro- 
liui Betė. 

— Būna ir blogiau, - atkirto Bernis. 

Denis nusijuokė: 

— Aš visą likusį gyvenimą nugyvensiu susituokęs su abiem. 

— Išskyrus šeštadienių popietes, - priminė Bernis. 

— Galbūt net ir keletą pastarųjų teks paaukoti, kai tėtis tau perduos 
verslą, — pastebėjo Betė. 

Denis suraukė antakius. Per pietų pertrauką jis susitiko su Betės 
tėvu ir paprašė leidimo vesti jo dukrą - kai kurios Ist Endo tradicijos 
nemarios. Ponas Vilsonas nepaprastai džiaugėsi būsimu žentu, tačiau 
pasakė apsigalvojęs dėl kai ko, ką Denis jau laikė sutartu dalyku. 

- Jei manai, kad ketinu vadinti tave šefu, kai perimsi vadžias iš 
mano senuko, - nutraukė jo mintis Bernis, - užmiršk. 

Denis neatsiliepė. 

— Ar ten tikrai jis? —- paklausė Betė. Denis įdėmiau pasižiūrėjo į 
keturis vyrus prie baro. - Labai panašus. 

— Panašus į ką? - susidomėjo Bernis. 

— Į aktorių, kuris „Recepre“ vaidina daktarą Beresfordą. 


— Lorensas Davenportas, - šnipštelėjo Betė. 

— Galiu nueiti ir paprašyti autografo, - pasisiūlė Bernis. 

— Tikrai nereikia, - sulaikė Betė. - Nors mama nepraleidžia nė vie- 
nos serijos. 

— Man atrodo, jis tau patinka, - pastebėjo Bernis papildydamas iki 
viršaus taures. 

— Ne, - užginčijo Betė šiek tiek per garsiai, nes vienas iš ketveriukės 
atsisuko. — Be to, — pridūrė šypsodamasi sužadėtiniui, - Denis kur kas 
patrauklesnis už Lorensą Davenportą. 

— Pasvajok, - purkštelėjo Bernis. - Jei Denis glotniai nusiskuto ir 
įvairovės dėlei išsitrinko galvą, nemanyk, sesute, kad visa tai taps įpro- 
čiu. Jokių šansų. Neužmiršk, tavo būsimasis dirba Ist Ende, o ne Sity- 
je. 

— Denis gali tapti bet kuo, kuo tik jis panorės, - atkirto Betė paim- 
dama mylimąjį už rankos. 

— Ką turi galvoje, sesyt? Magnatą ar mulkį? — nusišaipė Bernis 
kumštelėdamas bičiuliui į pašonę. 

— Denis planuoja šį bei tą pakeisti garaže, taigi tu... 

— Ššš, — nutildė Denis pripildydamas draugo taurę. 

— Gerai, kad planuoja, nes skudurų sumetimas - brangus malonu- 
mas, - pakomentavo Bernis. - Jei jau apie tai prašnekom, kur ruošiatės 
gyventi? 

— Gretimoje gatvėje parduodamas butas žemutiniame aukšte, - at- 
sakė Denis. 

— Ar turite pakankamai pinigėlių? — pasiteiravo Bernis. - Mar bu- 
tai žemutiniame aukšte net ir Ist Ende nėra pigūs. 

— Tarp mūsų šnekant, esame susitaupę pakankamai ir galime su- 
mokėti įmoką, - pasigyrė Betė. - O kai Denis perims iš tėčio verslą... 

— Už tai ir išgerkim, — pareiškė Bernis ir pastebėjo, jog butelis tuš- 
čias. - Verčiau užsakysiu dar vieną. 

— Ne, - griežtai paprieštaravo Betė, - gal judviem ir nerūpi, bet aš 
rytoj turiu laiku nueiti į darbą. 

— Ką galiu pasakyti,- atsiliepė Bernis, - juk ne kasdien mano ma- 
Žoji sesutė susižada su geriausiu draugeliu. Dar vieną butelį! - šūkte- 


lėjo vyrukas. 

Padavėjas nusišypsojo iš šaldytuvo po prekystaliu išimdamas antrą 
šampano butelį. Vienas iš ketveriukės prie baro perskaitė etiketę: 

— Pol Roger, - ir reikšmingai pridūrė: - Tokiems kiek per brangu. 

Bernis pašoko iš vietos, bet Denis akimoju jį pasodino atgal. 

— Nekreipk dėmesio, - patarė, - neverta terliotis. 

Padavėjas skubiai prisiartino prie jų stalelio. 

— Nesivelkite į nemalonumus, vyručiai, — patarė ištraukdamas 
kamštį. - Vienas iš jų švenčia gimtadienį ir, atvirai kalbant, ši kompa- 
nija mažumėlę padaugino. 

Padavėjui pilstant šampaną Betė įdėmiau pažvelgė į ketveriukę. 
Vienas vyrukas spoksojo į ją. Jis mirktelėjo, prasižiojo ir apsilaižė lū- 
pas. Betė skubiai nusisuko ir lengviau atsikvėpė pamačiusi Denį su 
broliu šnekučiuojantis tarpusavyje. 

— O kur praleisite medaus mėnesį ? 

— San Tropeze, - atsakė Denis. 

— Teks pakloti gražaus pinigėlio. 

— Beje, tu šįkart nevyksi drauge, - įterpė Betė. 

— Toji šliundrelė atrodo neblogai, kol neprasižioja, - nuskambėjo 
balsas iš baro pusės. 

Bernis vėl pašoko ir pamatė du vyrukus, spoksančius tiesiai į jį. 

— Jie girti, - pratarė Betė. - Nekreipk dėmesio. 

— Ak, nė nežinau, - pridūrė kitas vyrukas. - Kartais man visai pa- 
tinka, kai šliundra prasižioja. 

Bernis čiupo tuščią butelį, ir Deniui teko sukaupti visas jėgas, kad 
pasodintų bičiulį į vietą. 

— Aš noriu išeiti, — tvirtai pareiškė Betė. - Neketinu leisti privilegi- 
juotą mokyklą baigusių snobų pulkeliui sugadinti mano sužadėtuvių 
vakarą. 

Denis akimoju pakilo, o Bernis liko sėdėti gurkšnodamas šampa- 
ną. 

— Liaukis, Berni, nešdinamės iš čia, kol nepadarėm ko nors, dėl ko 
teks gailėtis, - paragino Denis. 

Bernis nenorom atsistojo ir nudūlino paskui draugą, nė akimirkai 
nenuleisdamas akių nuo ketveriukės prie baro. Betė pasidžiaugė maty- 
dama, kad šie nusisukę gyvai šnekučiuojasi. 

Tačiau vos tik Bernis pravėrė galines duris, vienas iš jų staigiai atsi- 
suko. 

- Jau išeinate? - pasiteiravo. Paskui išsitraukė piniginę ir pridūrė: — 
Kai baigsite su ja, mums su bičiuliais pakaks to, kas liks - pasimėgau- 
sime grupiniu. 

— Tu tikra mėšlo krūva, - išpoškino Bernis. 

— Tad kodėl mums neišėjus laukan ir neišsiaiškinus? 

— Prašom, avigalvi, - šūktelėjo Bernis, tuo metu Denis skubiai iš- 
stūmė draugą, kol šis nespėjo dar ko nors pasakyti. Betė užtrenkė duris 
ir nuskubėjo siaura garvele. Denis tvirtai suėmė Bernį už alkūnės, bet 
juodviem tenuėjus porą žingsnių pastarasis nustūmė bičiulio ranką. 

— Grįžtam ir pamokykim juos. 

— Ne šį vakarą, - paprieštaravo Denis nepaleisdamas Bernio alkū- 
nės ir vesdamasis šį tolyn. 

Pasiekusi pagrindinę garvę Betė pamatė vyruką, Bernio apšauktą 
avigalviu, jau stovintį ten, užsikišusį vieną ranką už nugaros. Šis vėl 
geidulingai į ją pašnairavo ir apsilaižė lūpas, o jo draugužis sunkiai 
šniokštuodamas pasirodė iš už kampo. Betė atsisukusi pažvelgė į brolį, 
kuris prasižergęs užėmė poziciją. Bernis šypsojosi. 

— Grįžtam vidun, - mergina šūktelėjo Deniui ir tą pat akimirką pa- 
matė kitus du vyrukus iš baro, kurie atsistoję tarpduryje užkirto kelią. 

— Eina jie šikt, - užmaurojo Bernis. - Metas pamokyti šunsnu- 
kius. 

— Ne, ne, - maldavo Betė matydama vieną iš kerveriukės atskuban- 
tį gatvele jų pusėn. 

- Tu imkis avigalvio, - paliepė Bernis, o aš pasirūpinsiu kitais 
trim. 

Betė apimta siaubo pamatė, kaip „avigalvis“ smogė Deniui į žandi- 
kaulį ir nubloškė jį atgal. Vaikinas laiku susigriebė, spėjo atremti kitą 
smūgį, atliko apgaulingą judesį ir netikėtai vožė užpuolikui. Šis suklu- 
po, bet vikriai pašoko ir vėl užsimojo. 

Kadangi prie galinių durų stovintys kitu du vyrukai lyg ir neketino 
prisijungti, Betė nusprendė, jog muštynės netrukus turėtų baigtis. Ji 


galėjo tik stebėti, kaip brolis užvožia iš apačios kitam priekabiautojui 

ir bemaž parbloškia šį ant žemės. Laukdamas, kol priešininkas pakils, 
Bernis šūktelėjo Betei: 

— Padaryk mums paslaugą, sesut, sugauk taksą. Mes ilgai neužgai- 
šim, o tada reiks iš čia dingti. 

Betė atsisuko į Denį norėdama įsitikinti, jog šis baigia įveikti „avi- 
galvį“. Pastarasis tįsojo išskleidęs erelio sparnus, Denis sėdėjo ant vir- 
šaus ir neabejotinai kontroliavo padėtį. Mergina paskutinį kartą nu- 
žvelgė juodu ir nenorom pakluso broliui. Ji nubėgo garvele ir pasiekusi 
pagrindinį kelią pradėjo dairytis automobilio. Porą minučių luktelėju- 
si pastebėjo pažįstamą geltonąjį ženklą ir iškėlė ranką, o vyrukas, kurį 
Bernis buvo parbloškęs, prasvirduliavo jai už nugaros ir dingo tamso- 
je. 

— Kur važiuosi, meilute? - paklausė taksistas. 

— Beikono kelias, Bovis, - atsiliepė Betė. - Tuojau prisiartins dar 
du mano bičiuliai, - pridūrė atidarydama galines dureles. 

Vairuotojas žvilgterėjo jai per petį gatvelės gilumon. 

— Abejoju, ar jiems prireiks taksi automobilio, brangute, - pastebė- 
jo jis. - Jei jie būtų mano draugai, verčiau kviesčiau greitąją. 


TEISMAS 


— Nekaltas. 

Denis Kartraitas jautė, kaip virpa kojos — taip kartais nutikdavo 
prieš bokso mačą, kurį žinojo pralaimėsiąs. Sekretorius užprotokolavo 
kaltinamojo pareiškimą ir pakėlęs akis į Denį pasakė: 

— Galite atsisėsti. 

Denis susmuko ant kėdutės teisiamųjų suolo centre apimtas pa- 
lengvėjimo, pasibaigus pirmajam raundui. Vaikinas pažvelgė į teisėją, 
sėdintį kitame teismo salės gale žalia oda apmuštame krėsle aukšta 
atkalte, primenančiame sostą. Priešais jį stovėjo ilgas ąžuolinis stalas, 
apkrautas bylos dokumentų segtuvais, ir gulėjo atverstas tuščias blo- 
knotas. Teisėjas Sakvilis žvelgė į Denį nei smerkiamai, nei palankiai. Jis 
pasitaisė akinių pusmėnulius, kybančius ant nosies, ir įsakmiai ištarė: 

— Kvieskite prisiekusiuosius. 

Kol visi laukė pasirodančių dvylikos vyrų bei moterų, Denis sten- 
gėsi aprėpti nepažįstamus ketvirtojo Old Beilio teismo salės vaizdus 
bei kvapus. Jis pasižiūrėjo į du vyrus skirtingose suolo, kuris, kaip jam 
buvo paaiškinta, vadinamas advokatų suolu, pusėse. Jaunas Denio gy- 
nėjas Aleksas Redmeinas bičiuliškai nusišypsojo, tuo metu vyresnysis 
vyras kitapus suolo, kurį ponas Redmeinas vadino kaltintoju, nė ne- 
dirstelėjo vaikino pusėn. 

Denis nukreipė žvilgsnį į balkoną. Jo tėvai sėdėjo priešakinėje eilė- 
je. Stambios ištatuiruotos tėvo rankos ilsėjosi ant turėklo, o motinos 
galva liko nunarinta. Retkarčiais ji kilstelėdavo akis ir žvilgrerėdavo į 
vienatinį sūnų. 

Praėjo keletas mėnesių, kol Danieliui Artūrui Kartraitui valstybės 
pateikti kaltinimai galų gale pasiekė Londono Centrinį baudžiamųjų 
bylų teismą. Deniui atrodė, jog susidūrus su teisėtvarka, viskas vyko 
sulėtinai. Paskui staiga, be jokio perspėjimo, atsivėrė durys kitame 


18 JEFFREY ARCHER 


teismo salės kampe ir vėl pasirodė tvarkos prižiūrėtojas. Jam įkandin 
žingsniavo septyni vyrai ir penkios moterys, išrinkti nulemti jo likimą. 
Jie užlipo į prisiekusiųjų pakylą ir susėdo nesužymėtose vietose - šeši 
priešakinėje eilėje, šeši jiems už nugarų; svetimi žmonės, kuriuos tesie- 
jo tik čionai atvedusi loterija. 

Kai prisiekusieji susėdo, sekretorius pakilo iš vietos ir kreipėsi į 
juos: 

— Ponai prisiekusieji, - pradėjo jis, - kaltinamasis Danielis Artūras 
Kartraitas stoja prieš jus kaltinamas žmogžudyste. Teismui jis pareiš- 
kė esąs nekaltas. Taigi jūsų pareiga išklausyti visus parodymus bei nu- 
spręsti, ar jis kaltas, ar ne. 


Teisėjas Sakvilis pažvelgė į žemiau stovintį suolą. 

— Pone Pirsonai, galite pradėti baudžiamosios bylos nagrinėjimą. 

Nedidukas apskritas žmogėnas lėtai pakilo. Karališkasis advokatas 
Arnoldas Pirsonas atvertė ant piupitro priešais gulintį storą aplanką. 
Jis palietė puikiai atrodantį peruką, tarsi norėdamas įsitikinti, jog ne- 
pamiršo šio užsimauti, paskui truktelėjo mantijos kraštus; ši ceremo- 
nija nesikeitė jau trisdešimt metų. 

— Jo šviesybei leidus, - pradėjo lėtu, nuobodžiu tonu, - šioje by- 
loje aš atstovausiu Karūnai, o mano kolega, - jis dirstelėjo į priešais 
gulintį popieriaus lapą pasitikslinti vardą, - ponas Aleksas Redmei- 
nas atstovaus gynybai. Pradedame nagrinėti žmogžudystės bylą, jūsų 
šviesybe, šaltakraujišką, suplanuotą pono Bernardo Henrio Vilsono 
nužudymą. 

Toliausiame galinės balkono eilės gale sėdėjo aukos tėvai. Senasis 
Vilsonas žvelgė į Denį neslepiamo nusivylimo kupinomis akimis. Po- 
nia Vilson bukai stebeilijo į tuštumą, išblyškusi tarsi per laidotuves. 
Nors tragiški įvykiai, susiję su Bernio Vilsono mirtimi, negrįžtamai 
pakeitė dviejų jau ne vieną dešimtmetį artimai besibičiuliaujančių Ist 
Endo šeimų gyvenimą, jie bemaž nesukėlė ribulių už tuzino Beikono 
kelią supančių Bovio gatvelių ribų. 

— Šio teismo proceso metu jūs sužinosite, kaip kaltinamasis, - tęsė 
Pirsonas, mostelėdamas ranka teisiamųjų suolo pusėn, bet nesiteikda- 
mas pažvelgti į Denį, - 1999-ųjų rugsėjo aštuonioliktosios, šeštadie- 
nio, vakarą atsiviliojo poną Vilsoną į barą Čelsyje, kur įvykdė žiaurią, 
iš anksto apgalvorą žmogžudystę. Kiek ankstėliau jis nusivedė pono 
Vilsono seserį, - Pirsonas dar kartą pažvelgė į popieriaus lapą, - Eliza- 
berą į Lucios restoraną Fulamo kelyje ir pasipiršo panelei Vilson, beje, 
ne per seniausiai sužinojęs, jog ši nėščia. Po piršlybų mobiliuoju teleto- 

nu jis paskambino merginos broliui ir pakvietė prie juodviejų prisidė- 
ti „Dunlop Armse“, Čelsio bare, esančiame Hambledon Teras gatvės 
gale, neva, kad visi trys galėtų atšvęsti. 

Panelė Vilson jau pateikė raštišką pareiškimą, kuriame nurodė nie- 
kada anksčiau nesilankiusi tame bare, tačiau Kartraitas neabejotinai 
puikiai pažinojo minėtąją užeigą ir, valstybės kaltintojų manymu, pa- 
sirinko ją dėl vieno vienintelio tikslo: galinės užeigos durys atsiveria 
į tuščią skersgatvį — ideali vieta, jei planuoji įvykdyti žmogžudystę; 
žmogžudystę, kuria Kartraitas vėliau mėgins apkaltinti nepažįstamą 
žmogų, atsitiktinai tą patį vakarą apsilankiusį „Dunlop Armse“. 

Denis apstulbęs stebeilijo į Pirsoną. Kaip šis gali žinoti, kas nutiko 
nelemtąjį vakarą, jei jo ten nebuvo. Tačiau vaikinas pernelyg nesijau- 
dino. Juk advokatas Redmeinas patikino, girdi, jo paties įvykių versija 
būsianti pristatyta teismo metu, tad nereikėtų krimstis, jei valstybės 
kaltintojas viską dažysiąs juodomis spalvomis. Vis dėlto, nepaisant 
advokato patikinimų, du dalykai kėlė Deniui nerimą: Aleksas Red- 
meinas buvo ne ką vyresnis už jį patį, be to, perspėjo ginamąjį tik antrą 
kartą atliekąs pagrindinio advokato vaidmenį. 

— Deja, Kartraito nelaimei, - tęsė Pirsonas, - kiti keturi tą vakarą 
„Dunlop Armse“ apsilankę klientai papasakojo visiškai kitokią istori- 
ją, kuri ne tik atskleidė nuoseklią įvykių eigą, bet ir buvo patvirtinta 
tuo metu dirbusio baro šeimininko. Visus penkis pakviesime liudyti, 
jie papasakos jums atsitiktinai nugirdę dviejų vyrų ginčą, o vėliau matę 
šiuos išeinančius iš baro pro jau minėtas galines duris po Kartraito žo- 
džių: „Tad kodėl mums neišėjus laukan ir neišsiaiškinus?“ Visi pen- 
ki matė Kartraitą išeinantį pro galines duris, jam iš paskos patraukė 
Bernardas Vilsonas ir pastarojo sesuo Elizabeta, kuri atrodė aiškiai 
susijaudinusi. Po kelių akimirkų pasigirdo klyksmas. Vienas lankyto- 
jas, ponas Spenseris Kreigas, paliko bičiulius ir išbėgo į skersgatvį, kur 
pamatė Kartraitą, laikantį poną Vilsoną už gerklės ir keletą sykių suva- 
rantį peilį jam į krūtinę. 

Ponas Kreigas negaišdamas mobiliuoju telefonu surinko 999. 
Skambučio laikas ir įvykęs pokalbis buvo užregistruotas bei įrašytas 
Belgravijos policijos nuovadoje. Po keleto minučių įvykio vieton arvy- 
ko du policijos pareigūnai ir rado Kartraitą klūpantį prie pono Vilso- 

no kūno bei laikantį rankoje peilį - peilį, kurį veikiausiai pasiėmė nuo 
baro, kadangi ant koto išgraviruotas užrašas „Dunlop Armsas“. 

Aleksas Redmeinas užsirašė Pirsono žodžius. 

— Ponai prisiekusieji, — tęsė Pirsonas, vėl truktelėdamas mantijos 
atvartus, — kiekviena žmogžudystė privalo turėti motyvą, o šioje by- 
loje, norint nustatyti motyvą, mums tereikia prisiminti pirmąją užre- 
gistruotą žmogžudystę — Kaino ir Abelio istoriją: pavydas, godumas 
ir ambicijos tapo niekšiškais faktoriais, kurie susimaišę išprovokavo 
Kartraitą pašalinti vienintelį kelyje pasipainiojusį konkurentą. 

Ponai prisiekusieji, Kartraitas ir velionis Vilsonas drauge dirbo 
Mail Endo kelyje esančioje Vilsono automobilių remonto dirbtuvėje. 
Dirbtuvės savininkas ir vadovas, ponas Džordžas Vilsonas, - nužudy- 
tojo tėvas - ketino metų pabaigoje išeiti į pensiją ir perleisti verslą vie- 
ninteliam sūnui Bernardui. Džordžas Vilsonas pateikė apie tai rašytinį 
pareiškimą, kurį patvirtino ir gynyba, taigi jo nekviesime liudyti. 

Ponai prisiekusieji, bylos nagrinėjimo metu jūs suprasite, jog dviejų 
jaunų vyrų konkurencija bei priešiškumas prasidėjo dar mokyklos lai- 
kais. Pašalinęs iš kelio Bernardą Vilsoną Kartraitas planavo vesti darb- 
davio dukterį ir pats perimti klestintį verslą. 

Tačiau viskas susiklostė ne taip, kaip planavo Kartraitas. Suimtas jis 
bandė suversti kaltę niekuo dėtam pašaliniam asmeniui, tam pačiam 
žmogui, kuris išbėgo į skersgatvį pasižiūrėti, ko klykia panelė Vilson. 
Deja, bare buvo dar keturi žmonės, neįtraukti į jo planą, apie kuriuos 
jau kalbėjau kiek anksčiau. 

Pirsonas nusišypsojo prisiekusiesiems. 

— Ponai prisiekusieji, išklausius jų parodymus jums neliks abejo- 
nių, jog Danielis Kartraitas įvykdė žiaurų nusikaltimą, - jis atsisuko 
į teisėją. — Kaltintojo įžanginę kalbą baigiau, milorde, - paskui dar 
sykį truktelėjo atlapus ir pridūrė: - Jums leidus, pakviesiu savo pirmąjį 
liudytoją. 

Teisėjas Sakvilis linktelėjo ir Pirsonas garsiai paskelbė: 

— Kviečiu poną Spenserį Kreigą. 

Denis Kartraitas pažvelgė dešinėn ir pamatė, kaip tvarkos prižiūrė- 


tojas atidarė duris teismo salės gale, išėjo į koridorių ir riktelėjo: 

— Ponas Spenseris Kreigas. 

Po akimirkos į teismo salę įžengė aukštas, už Denį nedaug tevy- 
resnis vyras dryžuotu kostiumu, baltais marškiniais, pasirišęs rausvai 
violetinį kaklaraištį. Jis atrodė visiškai kitoks nei pirmojo susitikimo 
metu. 

Denis nematė Spenserio Kreigo pastaruosius šešis mėnesius, tačiau 
kiekvieną dieną regėjo jį vaizduotėje. Jis įžūliai įsmeigė akis į atėjusįjį, 
tačiau Kreigas nė nedirstelėjo Denio pusėn — tarsi šis nė neegzistuo- 
tų. 

Kreigas perėjo per teismo salę tvirtu žmogaus, tiksliai žinančio, kur 
eina, žingsniu. Atsistojęs ant liudytojų pakylos nedelsdamas paėmė 
Bibliją ir ištarė priesaiką nė sykio nepažvelgęs į tvarkos prižiūrėtojo 
atkištą kortelę. Pirsonas nusišypsojo pagrindiniam savo liudytojui, 
paskui pažvelgė į klausimus, kuriuos ruošė visą mėnesį. 

— Arjūs esate Spenseris Kreigas? 

— Taip, pone, - atsakė liudytojas. 

— Ar gyvenate Hambledon Teras keturiasdešimt trys, SW3, Lon- 
done? 

— Taip, pone. 

— Kokia jūsų profesija? — toliau klausinėjo Pirsonas, tarsi nežino- 
rų. | 

— Aš esu teisininkas, baristeris“. 

— O pasirinktoji sritis? 

— Baudžiamoji teisė. 

— Taigi žmogžudystės — jums pažįstama sfera? 

— Deja, taip, pone. 

— Dabar norėčiau jus sugrąžinti į praėjusių metų rugsėjo aštuo- 
nioliktosios vakarą, kai su grupele draugų sėdėjote Hambledon Teras 
esančiame „Dunlop Armso“ bare. Gal galėtumėte papasakoti, kas tą- 
syk įvyko? 

— Mes su draugais šventėme trisdešimtąjį Džeraldo gimtadienį... 

— Džeraldo? - pertraukė Pirsonas. 


* Baristeris (angl 4a>7ister) - Didžiojoje Britanijoje teismo bylų advokatas, turintis teisę kalbėti 
aukštesnės instancijos teismuose. 

— Džeraldo Peino, - patikslino Kreigas, - seno bičiulio iš studi- 
jų Kembridže laikų. Prašmatniai leidome laiką drauge gurkšnodami 
vyną. 

Aleksas Redmeinas užsirašė šį sakinį — jis ketino išsiaiškinti, kiek 
butelių išgėrė draugija. 

Denis norėjo paklausti, kaip suprasti žodį „prašmatniai“. 

— Deja, vakaras pasibaigė ne itin prašmatniai, tiesa? - pasufleravo 
Pirsonas. 

— Tai jau tikrai, - atsakė Kreigas ir toliau nežiūrėdamas Denio pu- 
sėn. 

— Prašom papasakoti teismui, kas nutiko, - paragino Pirsonas 
žvelgdamas į savo užrašus. 

Kreigas pirmą kartą atsisuko į prisiekusiuosius. 

— Kaip jau sakiau, mes mėgavomės taure vyno švęsdami Džeraldo 
gimtadienį, kai išgirdau garsius balsus. Atsisukęs pamačiau vyrą, sė- 
dintį kitame baro kampe su jauna dama. 

— Ar matote tą žmogų dabar teismo salėje? - paklausė Pirsonas. 

— Taip, - atsakė Kreigas parodydamas teisiamųjų suolo pusėn. 

— Kas nutiko vėliau? 

- Jis staiga pašoko, — tęsė Kreigas ir pradėjo šaukti pirštu baksno- 
damas į kitą vyrą, kuris liko sėdėti. Girdėjau, kaip vienas iš jų pasakė: 
„Jei manai, kad vadinsiu tave šefu, kai perimsi vadžias iš mano senuko, 
užmiršk: Mergina stengėsi jį nuraminti. Aš jau ketinau vėl atsigręžti 
į savo bičiulius, mat neturėjau su tuo barniu nieko bendro, kai kalti- 
namasis sušuko: „Iad kodėl mums neišėjus laukan ir neišsiaiškinus. 
Pamaniau, jog jie juokauja, tačiau tuomet taip pasakęs vyras pačiupo 
nuo baro krašto peilį... 

— Leiskite šioje vietoje jus pertraukti, pone Kreigai. Ar jūs matėte, 
kaip kaltinamasis paėmė nuo baro peilį? - pasitikslino Pirsonas. 

— Taip. 

— Kas įvyko paskui? 

— Gerokai mane nustebindamas jis patraukė galinių durų pusėn. 

— Kodėl jūs nustebore? 

— Matote, „Dunlop Armse“ lankausi dažnai, tačiau niekad anks- 


čiau nemačiau to vyruko. 

— Aš nelabai suprantu, ką turite omenyje, pone Kreigai, - pareiškė 
Pirsonas, nors suprato kiekvieną žodį. 

— Sėdint patalpos kampe galinių durų nebuvo matyti, bet jis tiks- 
liai žinojo, kur eina. 

- Šit kaip, dabar aišku, — pratarė kaltintojas. - Prašom tęsti. 

— Po kelių sekundžių kitas vyras pakilo ir nusivijo kaltinamąjį, jam 
įkandin išskubėjo ir mergina. Aš būčiau daugiau nebesukęs dėl to gal- 
vos, bet netrukus visi išgirdome klyksmą. 

— Klyksmą? - pakartojo Pirsonas. - Kokio pobūdžio klyksmą? 

— Aukštą moterišką klyksmą, - atsakė Kreigas. 

- Ir ką jūs darėte? 

— Aš tuojau pat pakilau ir palikęs draugus išbėgau į skersgatvį pa- 
žiūrėti, ar moteriai negresia pavojus. 

— Ar grėsė? 

— Ne, pone. Ji šaukė maldaudama kaltinamojo liautis. 

— O kąšis darė? - pasidomėjo Pirsonas. 

— Puolė kitą vyruką. 

— Ar juodu grūmėsi? 

— Taip, pone. Vyras, kurį anksčiau mačiau baksnojantį pirštu ir gir- 
dėjau šūkaujantį, dabar laikė prirėmęs prie sienos kitą vaikiną, dilbiu 
spausdamas jam gerklę, - Kreigas atsisuko į prisiekusiuosius ir pakėlė 
kairę ranką pademonstruodamas, kaip visa tai atrodė. 

— Ar ponas Vilsonas stengėsi apsiginti? — paklausė Pirsonas. 

— Kaip įmanydamas, tačiau kaltinamasis vėl ir vėl smūgiavo peiliu 
jam į krūtinę. 

— Kąjūs darėte tada? - tyliai paklausė Pirsonas. 

— Aš paskambinau pagalbos tarnybai, ir jie mane patikino tuojau 
pat atsiųsią policijos ekipažą bei greitąją pagalbą. 

— Ar jie sakė dar ką nors? — pasiteiravo Pirsonas žvelgdamas į už- 
rašus. 

— Taip, - patvirtino Kreigas. - Jie man liepė nieku gyvu nesiartinti 
prie peiliu ginkluoto vyro, sugrįžti į barą ir palaukti, kol atvyks polici- 
ja, - jis parylėjo. — Aš tiksliai įvykdžiau šiuos nurodymus. 

— Kaip sureagavo jūsų draugai, kai sugrįžęs į barą papasakojote, ką 


matėte? 

— Jie norėjo išeiti laukan ir išsiaiškinti, gal gali padėti, bet aš pasa- 
kiau, ką patarė policija, be to, ir pats maniau, jog susiklosčius tokioms 
aplinkybėms išmintingiausia būtų jiems eiti namo. 

— Kokioms aplinkybėms? 

— Aš buvau vienintelis asmuo, matęs visą incidentą, ir nenorėjau, 
kad bičiuliams iškiltų pavojus, jei peiliu ginkluotas vyras sugrįžtų į 
barą. 

— Labai pagirtina, - pakomentavo Pirsonas. 

Teisėjas suraukęs antakius dėbtelėjo į kaltintoją. Aleksas Redmei- 
nas ir toliau užsirašinėjo. 

— Per kiek laiko atvyko policija? 

— Visai netrukus išgirdau sireną, o dar po kelių minučių į barą pro 
galines duris įėjo neuniformuotas detektyvas. Jis parodė ženklelį ir 
prisistatė esąs seržantas Fuleris. Pareigūnas pranešė, jog nukentėjusysis 
jau važiuoja į artimiausią ligoninę. 

— Kas nutiko paskui? 

— Aš papasakojau viską, ką mačiau, tada seržantas Fuleris liepė man 
eiti namo. 

— Ar paklusote? 

— Taip, aš sugrįžau į namus, esančius vos už šimto jardų nuo „Dun- 
lop Armso", ir atsiguliau, tačiau negalėjau užmigti. 

Aleksas Redmeinas užsirašė žodžius „vos už šimto jardų. 

— Suprantama, - tarstelėjo Pirsonas. 

Teisėjas pašnairavo antrą kartą. 

— Taigi atsikėliau, nuėjau į savo darbo kabinetą ir smulkiai užrašiau 
viską, kas tą vakarą nutiko. 

— Kodėl taip pasielgėte, pone Kreigai, juk jau buvote viską papasa- 
kojęs policijai ? 

— Mano patirtis dirbant tą patį darbą kaip ir jūs, pone Pirsonai, 
byloja, jog ant liudytojų pakylos pateikiami parodymai dažnai būna 
fragmentiški, netgi netikslūs, kadangi teismas vyksta praėjus keletui 
mėnesių nuo nusikaltimo įvykdymo dienos. 

- Visiškai teisingai, - pritarė Pirsonas atsiversdamas kitą segtuvo 
lapą. - Kada sužinojote, kad Danielis Kartraitas buvo apkaltintas Ber- 


nardo Vilsono nužudymu? 

- Pirmadienį perskaičiau Evening Standard. Laikraštyje buvo rašo- 
ma, jog ponas Vilsonas mirė pakeliui į Čelsį, Vestminsterio ligoninę, o 
Kartraitas apkaltintas žmogžudyste. 

— Ar jūs nusprendėte daugiau neturįs su šiuo reikalu nieko ben- 
dro? 

— Taip. Kita vertus, žinojau būsiąs pakviestas liudyti teisme, jei 
Kartraitas neprisipažintų esąs kaltas. 

— Tačiau vėliau įvyko posūkis, kurio netgi jūs, nepaisant visos patir- 
ties nagrinėjant sunkius nusikaltimus, negalėjote tikėtis. 

— Tikra tiesa, - atsakė Kreigas. - Kitą dieną mano namuose apsi- 
lankė du policijos pareigūnai ir apklausė antrą kartą. 

— Tačiau jūs jau buvote pateikęs žodinius bei rašytinius parodymus 
detektyvui Fuleriui, - priminė Pirsonas. - Kam jiems prireikė dar sykį 
jus apklausti ? 

— Kadangi Kartraitas dabar teigė, esą aš nužudžiau poną Vilsoną, ir 
netgi tvirtino, jog tąsyk paėmiau nuo baro peilį. 

— Ar jums kada nors anksčiau teko susidurti su ponu Kartraitu 
arba ponu Vilsonu? 

— Ne, - tvirtai paneigė Kreigas. 

— Dėkoju, pone Kreigai. 

Abu vyrai nusišypsojo vienas kitam, tada Pirsonas atsisuko į teisėją 
ir pranešė: 

— Daugiau klausimų neturiu, milorde. 


Teisėjas Sakvilis atsisuko į advokatą, sėdintį kitame suolo gale. Jis 
puikiai pažinojo Alekso Redmeino tėvą, gerbiamą žmogų, neseniai į 
pensiją išėjusį; Aukščiausiojo Teismo teisėją, tačiau su jo sūnumi dar 
nebuvo susidūręs. | 

— Pone Redmeinai, - monotonišku balsu kreipėsi teisėjas, - ar no- 
rite apklausti liudytoją? 

— Taip, žinoma, - atsiliepė Redmeinas susirinkdamas užrašus. 

Denis prisiminė, kaip netrukus po suėmimo pareigūnas patarė jam 
susirasti advokatą. Pasirodė besą ne taip lengva. Gan greitai paaiškėjo, 
kad advokatai, kaip ir autoserviso mechanikai, ima mokestį už valan- 
das, taigi gali pasisamdyti tik tą, kuris tau įkandamas. Jis įstengė mokėti 
dešimt tūkstančių svarų: pinigų sumą, sutaupytą per pastarąjį dešim- 
tmetį, skirtą įmokai už žemutiniame aukšte įrengtą butą Bovyje, kur 
Betė, jis ir kūdikis turėjo gyventi po sutuoktuvių. Visos santaupos iki 
paskutinio penso ištirpo bylai dar nė nepasiekus teismo. Pasirinktasis 
solisitorius*, ponas Meikpesas, pareikalavo penkių tūkstančių svarų iš 
anksto, nė neišsitraukęs parkerio, o paskui dar penkių, kai pavedė bylą 
Aleksui Redmeinui, baristeriui, kuris turėjo atstovauti teisme. Denis 
negalėjo suprasti, kam jam reikia dviejų advokatų, atliekančių tą patį 
darbą. Taisydamas automobilį jis neprašydavo Bernio atvožti dangtį, 
idant galėtų apžiūrėti variklį, ir niekada nereikalaudavo rankpinigių 
dar prieš atsinešdamas įrankius. 

Tačiau Aleksas Redmeinas Deniui patiko nuo pat pirmos susiti- 
kimo dienos, bet ne tik todėl, kad sirgo už „Vest Hamą.“. Jis kalbėjo 
* Solisitorius (angl. soliaizor) - Didžiojoje Britanijoje - žemesniojo rango advokatas, turintis 


teisę atstovauti grafysčių ir miestų grafysčių teismuose bei rengti bylas aukštesnio rango 
advokatams. 

aukštuomenės akcentu ir buvo baigęs Oksfordo universitetą, tačiau 
niekada nežvelgė iš aukšto. 

Perskaitęs kaltinimą ir išklausęs Denio pasakojimą ponas Meikpe- 
sas patarė klientui prisipažinti įvykdžius netyčinį nužudymą. Advo- 
katas bemaž neabejojo įstengsiąs susitarti su Karūna, o tuomet, girdi, 
Deniui pavyktų išsisukti tesulaukus šešeto metų nuosprendžio. Denis 
pasiūlymą atmetė. 

Aleksas Redmeinas prašė Denio ir jo sužadėtinės vėl ir vėl prisi- 
minti, kas nutiko tą vakarą, ieškodamas menkiausių nesutapimų klien- 
to pasakojime. Nerado nė vieno; kai baigėsi pinigai, jis vis tiek sutiko 
rūpintis gynyba. 

— Pone Kreigai, - pradėjo Aleksas Redmeinas netampydamas at- 
vartų ir nečiupinėdamas peruko, - esu tikras, jums nereikia priminti, 
kad vis dar privalote laikytis priesaikos, o užimamos advokato parei- 
gos dar labiau padidina jūsų atsakomybę. 

— Atsargiau, pone Redmeinai, — įsiterpė teisėjas. - Neužmirškite, 
jog kaltinamas yra jūsų klientas, o ne liudytojas. 

— Pažiūrėsime, ar jūs nepakeisite nuomonės, milorde, kai ateis lai- 
kas apibendrinti rezultatus. 

— Pone Redmeinai, — griežtai ištarė teisėjas, — jūs neįpareigotas 
man priminti, ką privalau daryti teismo salėje. Jūsų darbas - apklaus- 
ti liudytoją, mano - išnagrinėti visus iškylančius teisinius aspektus, o 
paskui mudu abu leisime prisiekusiesiems nutarti, koks bus nuospren- 
dis. 

— Jūsų šviesybei leidus, — pratarė Redmeinas atsisukdamas į liudy- 
toją, - pone Kreigai, kelintą valandą jūs su draugais tą vakarą atvykote 
į „Dunlop Armsą ? 

— Neprisimenu tikslaus laiko, - atsakė Kreigas. 

— Tuomet leiskite man pamėginti atgaivinti jūsų atmintį. Gal sep- 
tintą? Septynios trisdešimt? Aštuntą? 

— Manau, apie aštuonias. 

— Taigi, jums pragurkšnojus alkoholį maždaug tris valandas, į barą 
įžengė mano klientas, jo sužadėtinė ir geriausias draugas. 


— Kaip jau minėjau teismui, aš nemačiau, kada jie atėjo. 

— Visiškai teisingai, - prabilo Redmeinas pamėgdžiodamas Pirso- 
ną. - Taigi, kiek gėrimų jūs suvartojote, tarkime, iki vienuoliktos va- 
landos? 

— Nė nenumanau. Šventėme Džeraldo trisdešimtąjį gimtadienį, 
taigi nė vienas neskaičiavo. 

— Ką gi, jei jūs, kaip išsiaiškinome, gėrėte daugiau nei tris valandas, 
veikiausiai susidarė pustuzinis vyno butelių? O galbūt ir sepryni arba 
net aštuoni? 

— Daugiausiai penki, - nukirto Kreigas, - o keturiems žmonėms 
tiek tikrai nėra per daug. 

- Šiaip jau jums pritarčiau, pone Kreigai, jei vienas jūsų bičiulis ra- 
šytiniame pareiškime nebūtų patikinęs, kad gėrė vien dietinę kolą, o 
kitas išlenkė tik vieną ar dvi vyno taures, nes ketino vairuoti. 

— Tačiau man nereikėjo vairuoti, - atšovė Kreigas. - „Dunlop 
Armsas“ yra visai šalia mano namų, gyvenu vos už šimto jardų. 

— Vos už šimto jardų? - pakartojo Redmeinas. Kreigui neatsakius 
jis tęsė: - Teismui teigėte nekreipęs dėmesio į kitus lankytojus, kol ne- 
išgirdote pernelyg garsių balsų. 

— Taip ir buvo. 

— Tuomet, kai, anot jūsų, kaltinamasis ištarė: „Tad kodėl mums ne- 
išėjus laukan ir neišsiaiškinus?" 

— Tikrai taip. 

— Bet ar tikrai sakote tiesą, pone Kreigai? Juk jūs pradėjote kivirčą 
mestelėdamas kitą neužmirštamą repliką išeiti susiruošusiam mano 
klientui, - jis dirstelėjo į užrašus: — „Kai baigsite su ja, mums su bičiu- 
liais pakaks to, kas liks - pasimėgausime grupiniu“, - Redmeinas pa- 
laukė Kreigo atsakymo, bet šis teberylėjo. — Ar jūsų tylėjimas reiškia, 
jog esu teisus? 

— Mano tylėjimas nereiškia nieko panašaus, pone Redmeinai. Aš 
tiesiog nemanau, kad verta atsakinėti į tokį klausimą, — paniekinamai 
išrėžė Kreigas. 

- Tikiuosi, gerbiamas liudytojau, kitas mano klausimas jums pasi- 
rodys vertas atsakymo, nes ketinu pareikšti, kad ponui Vilsonui jus pa- 
vadinus „tikra mėšlo krūva“, ne kas kitas, o jūs pareiškėte: „Tad kodėl 

— Man atrodo, toks kalbos stilius labiau derėtų jūsų klientui, - at- 
šovė Kreigas. 

- Arba vyrui, padauginusiam vyno ir norinčiam pasipuikuoti drau- 
gų bei žavingos moters akivaizdoje? 

— Privalau jums dar kartą priminti, pone Redmeinai, - įsiterpė tei- 
sėjas, — jog šioje byloje teisiamasis yra jūsų klientas, o ne ponas Krei- 
gas. 

Redmeinas linktelėjo, bet pakėlęs akis pastebėjo, jog teisėjas seka 
kiekvieną jo žodį. 
priešakines duris ir nubėgote prie galinių, nes troškote peštis. 

— Aš išėjau į skersgartvį tik išgirdęs klyksmą. 

— Ar tuomet, kai paėmėte peilį nuo baro krašto? 

— Nieko panašaus nedariau, - griežtai pareiškė Kreigas. - Jūsų kli- 
entas pačiupo peilį eidamas laukan, ką aiškiai išdėsčiau savo pareiški- 
me. 

— Tame pareiškime, kurį rūpestingai sukūrėte negalėdamas užmig- 
ti žmogžudystės naktį? - paklausė Redmeinas. 

Kreigas vėl neatsakė. 

— Turbūt ir šis teiginys, jūsų manymu, nevertas dėmesio? — spėjo 
Redmeinas. - Ar kuris nors iš bičiulių išėjo paskui jus į skersgatvį ? 

— Ne. 

— Taigi, jie nematė jūsų muštynių su ponu Kartraitu? 

— Kaip galėjo macyti, jei aš nesimušiau su ponu Kartraitu? 

— Ar mokydamasis Kembridže jūs pelnėte mėlynąjį bokso švarką, 
pone Kreigai? 

— Taip, - kiek padelsęs atsakė Kreigas. 

— Ar buvote laikinai pašalintas... 

— Ar šie klausimai tiesiogiai susiję su byla? — pasiteiravo teisėjas 
Sakvilis. 

— Norėčiau leisti nuspręsti prisiekusiesiems, milorde, - atsakė Red- 
meinas, o paskui, vėl atsigręžęs į Kreigą, pratęsė: - Ar buvote laikinai 
pašalintas iš Kembridžo, kai girtas įsivėlėte į peštynes su keliais vieti- 
niais, kuriuos magistratų teisme vėliau pavadinote „banditėlių gauja“? 

— Visa tai nutiko prieš daugybę metų, studentavimo laikais. 


Prigimties belaisvis 31 


— Ar pernai, 1999-ųjų rugsėjo aštuonioliktosios vakarą, jūs įsivėlė- 
te į kitas peštynes su kita „banditėlių gauja“ panaudodamas nuo baro 
pagriebtą peilį ? 

- Kaip jau esu jums sakęs, peilį paėmiau ne aš, O jūsų klientas, kuris 
mano akivaizdoje keletą kartų dūrė į krūtinę ponui Vilsonui. 

- O tada jūs grįžote į barą? 

— Taip, grįžau iškart, kai nedelsdamas paskambinau gelbėjimo tar- 
nyboms. 

— Pasistenkime kalbėti šiek tiek tiksliau, gerai, pone Kreigai? Juk 
jūs neskambinote gelbėjimo tarnyboms. Tiesą sakant, susukote detek- 
tyvui seržantui Fuleriui į mobilųjį. 

— Teisingai, Redmeinai, bet jūs, rodos, užmiršote, kad ketinau pra- 
nešti apie nusikaltimą ir buvau visiškai tikras, jog Fuleris sukels ant 
kojų gelbėjimo tarnybas. Beje, jei pasidomėsite, sužinosite, kad greitoji 
atvyko anksčiau už detektyvą. 

— Keliomis minutėmis anksčiau, - pabrėžė Redmeinas. - Vis dėlto 
man smalsu sužinoti, kokių patogių aplinkybių dėka turėjote jaunes- 
niojo policijos pareigūno mobiliojo telefono numerį. 

— Mudu abu ne per seniausiai dalyvavome stambios narkotikų 
bylos nagrinėjime, kurio metu kartais prireikdavo skubių ir gan ilgų 
konsultacijų. 

— Taigi detektyvas Fuleris - jūsų bičiulis ? 

— Menkai jį tepažįstu, - atsiliepė Kreigas. - Mudviejų santykiai 
grynai profesiniai. 

— Spėju, pone Kreigai, pažįstate jį pakankamai gerai, jei paskambi- 
note ir pasirūpinote, kad jūsiškę įvykių versiją jis išgirstų pirmiausiai. 

— Laimė, yra dar keturi liudininkai, galintys patvirtinti mano ver- 
siją. 

— Nekantriai laukiu, kada galėsiu apklausti kiekvieną jūsų draugą, 
pone Kreigai, nes man įdomu, kodėl sugrįžęs į barą patarėte jiems eiti 
namo. 

- Jie nematė, kaip jūsų klientas nudūrė poną Vilsoną, taigi nebuvo 
niekaip su tuo susiję, - atsakė Kreigas. - Be to, pamaniau, jog likti bare 


gali būti pavojinga. 

— Bet didžiausias pavojus, pone Kreigai, ko gero, turėjo grėsti vie- 
ninteliam pono Vilsono nužudymo liudininkui, tad kodėl jūs neišėjo- 
te kartu su bičiuliais? 

Kreigas vėl tylėjo, nors šįkart veikiausiai nepalaikė klausimo ne- 
reikšmingu. 

— Galbūt iš tiesų liepėte jiems išeiti, - tęsė Redmeinas, - kad ne- 
trukdytų jums nubėgti namo nusirengti krauju apraškytų drabužių 
prieš atvykstant policijai? Juk gyvenate, kaip pats teigėte, vos už šimto 
jardų. 

- Jūs, rodos, užmiršote, pone Redmeinai, kad seržantas Fuleris įvy- 
kio vieton atvyko praėjus vos kelioms minutėms po nusikaltimo, - pa- 
sišaipė Kreigas. 

— Detektyvas atvyko praėjus seprynioms minutėms po jūsų skam- 
bučio, dar šiek tiek užtruko apklausdamas mano klientą ir tik paskui 
įėjo į barą. 

— Manote, išdrįsčiau taip rizikuoti žinodamas, kad bet kurią minu- 
tę gali atvykti policija? —- iškošė Kreigas. 

— Taip, manau, - atsakė Redmeinas, - jei alternatyva - visas gyve- 
nimas už grotų. 

Teismo salėje kilo šurmulys. Visų prisiekusiųjų akys nukrypo į 
Spenserį Kreigą, bet šis ir vėl nieko neatsakė advokatui. Redmeinas, 
dar šiek tiek lukterėjęs, pridūrė: 

— Pone Kreigai, kartoju, aš nekantriai laukiu, kada galėsiu vieną po 
kito apklausti jūsų bičiulius, — ir atsisukęs į teisėją pareiškė: - Daugiau 
klausimų neturiu, milorde. 

— Pone Pirsonai, - kreipėsi teisėjas. - Jūs, be abejo, norite perklaus- 
ti liudytoją? 

— Taip, milorde, - atsakė Pirsonas, - yra vienas klausimas, į kurį 
man tiesiog knieti gauti atsakymą, - jis nusišypsojo liudytojui. - Pone 
Kreigai, ar jūs esate supermenas? 

Kreigas sutriko, bet neabejodamas Pirsono palankumu atsakė: 

— Ne, pone. Kodėl klausiate? 

— Nes tik supermenas, vos tapęs nusikaltimo liudytoju, įstengtų su- 
grįžti į barą, perduoti nurodymus draugams, nulėkti namo, nusipraus- 
ti po dušu, persirengti, atskristi atgal į užeigą ir lyg niekur nieko ramiai 

laukti atvykstančio seržanto Fulerio, - keletas prisiekusiųjų užgniaužė 
šypsenas. - O gal po ranka dar pasitaikė stebuklinga telefono būde- 
lė? — Šypsenos virto juoku. Pirsonas palaukė, kol juokas nurils, o tada 
pridūrė: - Leiskite man, pone Kreigai, sugrįžti iš pono Redmeino fan- 
tazijų pasaulio ir pateikti vieną rimtą klausimą, - dabar atėjo Pirsono 
eilė lukterėti, kol visos akys įsmigs į jį. - Kieno pirštų atspaudus ant 
peilio koto aptiko žmogžudystės įnagį ištyrę Skotland Jardo teismo 
medicinos ekspertai, jūsų ar kaltinamojo? 

— Tikrai ne mano, - atsiliepė Kreigas. - Priešingu atveju aš sėdė- 
čiau teisiamųjų suole. 

— Daugiau klausimų neturiu, milorde, - ištarė Pirsonas. 


Kameros durys atsivėrė, pareigūnas padavė Deniui plastikinį į kelis 
skyrelius suskirstytą padėklą, prikrautą beskonio maisto, kurį knebi- 
nėdamas vaikinas laukė popietinio posėdžio. 

Aleksas Redmeinas, atsisakęs pietų, dar sykį persiskaitė užrašus. 
Negi jis nepakankamai tiksliai įvertino laiką, likusį Kreigui iki seržan- 
to Fulerio atvykimo į barą? 

Teisėjas Sakvilis pieravo kartu su tuzinu kitų teisėjų, kurie nė nenu- 
siimdami perukų ir neaptarinėdami vienas kito bylų čiaumojo mėsą 
bei daržoves. | 

Pirsonas pietus valgė vienas advokatūros valgykloje viršutiniame 
aukšte. Jis galvojo apie didelę jaunojo kolegos klaidą, kurią šis padarė 
apklausos metu, tikslindamas laiką, tačiau ne Pirsono pareiga jį mo- 
kyti. Srumdydamas žirnelį iš vieno lėkštės krašto į kirą, kaltintojas ap- 
svarstė galimus posūkius. 

Antrą valandą ritualas prasidėjo iš naujo. Teisėjas Sakvilis įėjo į teis- 
mo salę, šyptelėjo prisiekusiesiems ir atsisėdo savo vieton. Tada pažvel- 
gė į kaltintoją bei gynėją ir ištarė: 

— Laba diena, džentelmenai. Galite kviesti antrąjį liudininką, pone 
Pirsonai. 

— Dėkoju, milorde, - pakildamas atsiliepė šis. - Kviečiu poną Dže- 
raldą Peiną. 

Denis pažvelgė į teismo salėn įėjusį vyrą, kurio išsyk neatpažino. 
Maždaug metro septyniasdešimt penkių centimetrų ūgio, anksto- 
kai praplikęs ir, ko neužmaskavo net puikiai pasiūtas smėlio spalvos 
kostiumas, keliais svarais sulysęs nuo tada, kai Denis jį matė pastarąjį 
kartą. Ivarkos prižiūrėtojas palydėjo liudytoją iki pakylos, padavė Bi- 
bliją ir iškėlė priesaikos tekstą. Peinas skaitė priesaiką iš kortelės, bet 

demonstravo ne menkesnį pasitikėjimą savimi nei Spenseris Kreigas 
iš ryto. 

— Ar jūs esate Džeraldas Deividas Peinas ir gyvenate Velington 
Mjus gatvėje, šešiasdešimt du, W2, Londone? 

— Visiškai teisingai, - atsakė Peinas tvirtu balsu. 

— Kokia jūsų profesija? 

— Nekilnojamojo turto reikalų konsultantas. 

Redmeinas prie Peino pavardės užsirašė: „Nekilnojamojo turto 
agentas. 

— Kokioje firmoje dirbate? - pasiteiravo Pirsonas. 

— Esu „Beikerio, Tremleto ir Smito“ partneris. 

— Esate dar labai jaunas ir jau tokios žymios firmos partneris, - ne- 
kaltai nusistebėjo Pirsonas. 

— Aš esu jauniausias partneris firmos istorijoje, - atsakė Peinas lai- 
kydamasis iš anksto surepetuotos krypties. 

Redmeinas akivaizdžiai matė, jog kažkas pamokė Peiną prieš jam 
užkopiant ant liudininkų pakylos. Jis žinojo, kad Pirsonui to padaryti 
neleido etika, taigi liko vienintelis galimas kandidatas. 

— Sveikinu, - ištarė Pirsonas. 

— Paskubėkite, pone Pirsonai, - paragino teisėjas. 

- Atsiprašau, milorde. Aš tiesiog norėjau leisti prisiekusiesiems su- 
prasti, ar liudytojas yra patikimas. 

— Tuomet jums pavyko, - griežtai tarstelėjo teisėjas Sakvilis. - O 
dabar pasiskubinkite. 

Pirsonas nuosekliai išklausinėjo Peiną apie lemtingojo vakaro įvy- 
kius. Taip, patvirtino liudytojas, Kreigas, Mortimeris ir Davenportas 
buvę „Dunlop Armse“ tą vakarą. Ne, jis neišskubėjęs į skersgatvį, kai 
pasigirdęs riksmas. Teisybė, jie išėję namo Spenseriui Kreigui patarus 
taip pasielgti. Ne, jis niekada gyvenime iki tol nebuvo sutikęs kaltina- 
mojo. -- 

— Dėkoju, pone Peinai, - užbaigė Pirsonas. - Prašom likti, kur esa- 
te. 

Redmeinas lėtai atsistojo, kurį laiką kilojo savo popierius ir tik pas- 
kui pateikė pirmą klausimą - gudrybė, kurios išmokė tėvas juodvie- 


36 JEFFREY ARCHER 


jų užsiėmimų metu. „Jei nori pradėti netikėtu klausimu, mano ber- 
niuk, - sakydavo tėvas, - leisk liudytojui paspėlioti Aleksas palaukė, 
kol teisėjas, prisiekusieji ir Pirsonas įsistebeilys į jį. Tik kelias sekundes, 
bet žinojo, jog stovinčiajam ant liudytojų pakylos jos virs amžinybe. 

— Pone Peinai, - galų gale prabilo Redmeinas žiūrėdamas į liudyto- 
ją. - Ar paskutiniajame kurse Kembridže jūs priklausėte vadinamajai 
muškietininkų draugijai? 

— Taip, - atsakė Peinas sutrikęs. 

— Ar tos draugijos moto buvo „Visi už vieną ir vienas už visus“? 

Pirsonas pašoko ant kojų Peinui nė nespėjus atsakyti. 

— Milorde, man neaišku, kaip priklausymas kadaise egzistavusiai 
universiteto draugijai susijęs su praėjusių metų rugsėjo aštuoniolikto- 
sios įvykiais. 

— Aš linkęs jums pritarti, pone Pirsonai, - atsiliepė teisėjas, - bet 
neabejoju, kad ponas Redmeinas ketina mus apšviesti. 

— Tikrai taip, milorde, - atsakė Redmeinas nenuleisdamas akių 
nuo Peino. - Tad ar muškietininkų moto buvo „Visi už vieną ir vienas 
už visus“? — pakartojo advokatas. 

— Taip, - Peino balse nuskambėjo susierzinimo gaidelė. 

— Kas dar siejo draugijos narius? — pasiteiravo Redmeinas. 

— Visi vertino Diuma, teisingumą bei gerą vyną. 

— Galbūt netgi ne vieną butelį vyno? - pastebėjo Redmeinas iš- 
traukdamas iš popierių krūvos mažą šviesiai mėlyną knygelę. Advo- 
katas pradėjo lėtai versti puslapius. - Ar tam tikra draugijos taisyklė 
skelbė, jog vieną narį ištikus bėdai visi kiti skuba jam į pagalbą? 

— Taip, - atsakė Peinas. - Ištikimybę visuomet laikiau matu, kuriuo 
vadovaudamasis gali įvertinti kiekvieną žmogų. 

— Iš tiesų? — tarstelėjo Redmeinas. - Ar ponas Spenseris Kreigas 
kartais nepriklausė tai pačiai muškietininkų draugijai? 

— Priklausė, - pripažino Peinas. - Tiesą sakant, jis buvo pirminin- 
kas. 

— Arjūs ir kiti du draugijos nariai stojote jam į pagalbą pernai rug- 
sėjo aštuoniolikrąją? 


— Milorde, - vėl pašoko Pirsonas, - to jau per daug. 


Prigimties belaisvis 37 


— Ko per daug, milorde? - atkirto Redmeinas. - Ar to, jog pajutęs 
galimą pavojų liudytojui ponas Pirsonas šoka jo ginti? Gal ir jis pri- 
klauso muškietininkų draugijai ? 

Keletas prisiekusiųjų nusišypsojo. 

— Pone Redmeinai, - ramiai ištarė teisėjas, — ar, jūsų manymu, liu- 
dytojas laužo priesaiką vien todėl, kad universiteto laikais priklausė 
tam tikrai draugijai ? 

- Jeigu alternatyva - patupdyti geriausią draugą už grotų bemaž iki 
gyvos galvos, tuomet taip, manau, jam galėjo dingtelėti tokia mintis. 

— Čia jau šiurkštus pažeidimas, — dar sykį stryktelėjo Pirsonas. 

— O ar nebus dar šiurkštesnis pažeidimas visam gyvenimui nusiųsti 
žmogų į kalėjimą už nusikaltimą, kurio nepadarė? - pasiteiravo Red- 
meinas. 

— Spėju, milorde, - pratarė Pirsonas, - mes netrukus sužinosime, 
kad padavėjas irgi priklausė muškietininkų draugijai. 

- Šit ir ne, - atkirto Redmeinas, - tačiau paaiškės, jog padavėjas 
buvo vienintelis asmuo „Dunlop Armse“, kuris tą vakarą neišėjo į 
skersgatvį. 

— Manau, jūs jau išsakėte savo požiūrį, - pastebėjo teisėjas. - Ko 
gero, laikas pateikti kitą klausimą. 

— Daugiau klausimų neturiu, milorde, - pasakė Redmeinas. 

— Ar norite perklausti šį liudytoją, pone Pirsonai? 

— Taip, milorde, - atsiliepė šis. - Pone Peinai, ar galite nepalik- 
damas prisiekusiems abejonių patvirtinti nėjęs paskui poną Kreigą į 
skersgatvį pasigirdus moters riksmui ? 

— Taip, galiu, - atsakė Peinas. — Aš to nedariau. 

— Aišku. Daugiau klausimų neturiu, milorde. 

— Turite teisę išeiti iš teismo salės, pone Peinai, - pasakė teisėjas. 

Aleksas Redmeinas negalėjo nepastebėti, jog išeidamas Peinas ne- 
atrodė toks savimi pasitikintis, kaip tuomet, kai išdidžiai įžengė pro 
duris. 

— Ar pageidaujate pakviesti kitą liudytoją, pone Pirsonai? — pa- 
klausė teisėjas. 

— Ketinau pakviesti poną Davenportą, milorde, tačiau galbūt derė- 
tų atidėti apklausą iki rytojaus ryto? 

Teisėjas neatkreipė dėmesio, jog dauguma moterų teismo salėje aiš- 
kiai troško nedelsiant išvysti Lorensą Davenportą. Sakvilis dirstelėjo į 
laikrodį. 

— Turbūt bus geriausia, jei poną Davenportą pakviesime rytoj iš 
pat ryto. 

— Kaip pageidausite, jūsų šviesybe, — ištarė Pirsonas, patenkintas 
įspūdžiu, kurį būsimasis kito liudytojo pasirodymas jau padarė pen- 
kioms prisiekusiosioms. Beliko tikėtis, kad jaunasis Redmeinas bus 
pakankamai kvailas ir atakuos Davenportą taip pat įnirtingai, kaip 
puldinėjo Džeraldą Peiną. 


Kitą rytą prieš Lorenso Davenporto pasirodymą po teismo salę 
sklandė laukimo šurmulys. Liudytojo pavardę tvarkos prižiūrėtojas 
ištarė tyliau nei paprastai. 

Lorensas Davenportas tuojau pat įžengė į salę ir nužingsniavo pas- 
kui tvarkos prižiūrėtoją ant liudytojų pakylos. Maždaug metro aštuo- 
niasdešimties centimetrų ūgio, tačiau būdamas itin laibas atrodė dar 
aukštesnis. Vilkėjo nepriekaištingai pasiūtą tamsiai mėlyną kostiumą 
bei kremo spalvos marškinius, kurie atrodė tik šįryt išpakuoti. Jis su- 
gaišo nemažai laiko svarstydamas, ar dera rištis kaklaraištį, ir galiausiai 
paklausė Spenserio patarimo, jog atsaini išvaizda teisme sukelia prastą 
įspūdį. „Lai jie laiko tave gydytoju, o ne aktoriumi“, - pareiškė Kreigas. 
Davenportas pasirinko dryžuotą kaklaraištį, kurį ryšėdavo tik priešais 
kameras. Tačiau ne Lorenso drabužiai priversdavo moteris atsisukti, o 
skvarbios mėlynos akys, tankūs banguoti plaukai ir bejėgiškas žvilgs- 
nis, kuris daugeliui sužadindavo norą jį įsisūnyti. Bet tik vyresnėms. 
Jaunoms kildavo kitokių minčių. 

Lorensas Davenportas išgarsėjo vaidindamas širdies chirurgą seria- 
le „Receptas“. Kiekvieną šeštadienio vakarą jis valandai prikaustydavo 
devynių milijonų žiūrovų dėmesį. Jo gerbėjams nerūpėjo, kad gydyto- 
jas daugiau laiko praleisdavo Airtuodamas su seselėmis, nei šuntuoda- 
mas koronarines arterijas. 

Davenportui atsistojus ant liudytojų pakylos, tvarkos prižiūrėto- 
jas padavė jam Bibliją ir it sufleris iškėlė kortelę, kad šis galėtų pradėti 
skaityti tekstą. Padeklamavęs priesaiką Davenportas pavertė ketvirtąją 
teismo salę savo teatru. Aleksas Redmeinas negalėjo nepastebėti, jog 
visos penkios prisiekusiosios šypsosi liudininkui. Davenportas irgi 
apdovanojo moteris šypsena, tarsi stovėtų scenoje aidint aplodismen- 


tams. 

Pirsonas lėtai atsistojo. Jis ketino išlaikyti Davenportą ant liudyto- 
jų pakylos kuo ilgiau, kol tik šis įstengs žavėti prisiekusiuosius. Aleksas 
Redmeinas, pasinaudodamas dar vienu tėvo patarimu, atsilošė lauk- 
damas uždangos pakėlimo. Denis, išvydęs šį žmogų, kurį taip aiškiai 
prisiminė matęs bare tą naktį, teisiamųjų suole pasijuto dar labiau at- 
skirtas nuo pasaulio. 

— Ar jūs esate Lorensas Endrius Davenportas? - paklausė Pirsonas 
spindulingai šypsodamasis liudytojui. 

— Taip, pone. 

Pirsonas atsisuko į teisėją. 

— Noriu paprašyti, milorde, leisti man neklausti pono Davenporto 
namų adreso, - kaltintojas parylėjo. - Dėl akivaizdžių priežasčių. 

— Prašymas patenkintas, - sutiko teisėjas Sakvilis, - bet pareikalau- 
siu, kad liudytojas patvirtintų pastaruosius penkerius metus nekeitęs 
gyvenamosios vietos. 

— Tikrai nekeičiau, milorde, - ištarė Davenportas atsisukdamas į 
šio spektaklio režisierių ir krestelėdamas galvą. 

— Tuomet prašom atsakyti, — toliau tęsė Pirsonas, - ar 1999 metų 
rugsėjo aštuonioliktąją lankėtės „Dunlop Armse“? 

- Taip, lankiausi, - atsakė Davenportas. — Su keliais bičiuliais šven- 
tėme trisdešimtąjį Džeraldo Peino gimtadienį. Mes visi kartu mokė- 
mės Kembridže, - abejingai nutęsė, taip kalbėdavo vaidindamas Hit- 
klifą gastrolių metu. 

— Ar tą vakarą pastebėjote kaltinamąjį, sėdėjusį kitame patalpos 
kampe? - paklausė Pirsonas rodydamas teisiamųjų suolo pusėn. 

— Ne, pone. Tąsyk aš jo nepastebėjau, - atsakė Davenportas kreip- 
damasis į savojo spektaklio žiūrovus prisiekusiuosius. 

— Ar kiek vėliau tą vakarą jūsų bičiulis Spenseris Kreigas pašokęs 
išbėgo pro galines užeigos duris? 

— Taip. 

— Kai pasigirdo merginos riksmas? 

— Taip ir buvo, pone. 

Pirsonas lukterėjo vildamasis, jog Redmeinas pašokęs puls prieš- 
tarauti dėl tokio akivaizdžiai nukreipiančio klausimo, bet Aleksas nė 
nekrustelėjo. Įgavęs drąsos Pirsonas pratęsė: 

— Ar po keleto minučių ponas Kreigas sugrįžo į barą? 

— Taip, teisingai, - patvirtino Davenportas. 

- Ir jis patarė jums bei kitiems dviem draugams eiti namo? - toliau 
sufleravo liudytojui Pirsonas, o Aleksas ir dabar nė nemirktelėjo. 

— Tikrai taip, - atsiliepė Davenportas. 

— Ar ponas Kreigas paaiškino, kodėl, jo manymu, turite išeiti iš 
baro? 

— Taip, jis pasakė, esą skersgatvyje susimušė du vyrai ir vienas iš jų 
ginkluotas peiliu. 

— Kaip jūs sureagavote išgirdęs iš pono Kreigo tokį dalyką? 

Davenportas delsė tiksliai nežinodamas, kaip atsakyti, mat šios 
teksto dalies nebuvo surepetavęs. 

— Galbūt pamanėte privaląs nueiti ir sužinoti, ar merginai negresia 
pavojus? — tučtuojau paslaugiai atliko suflerio pareigą Pirsonas. 

— Taip, taip, - sutiko Davenportas pajutęs, jog nematant slenkan- 
čių teksto eilučių vaidinti sekasi ne taip sklandžiai. 

— Bet vis dėlto paklausėte Spenserio Kreigo patarimo ir išėjote? 

— Taip, teisingai, aš paklausiau Spenserio patarimo, bet juk jis, — 
liudytojas patylėjo sustiprindamas efektą, - išmano įstatymus, taigi 
tikėjau elgiąsis teisingiausiai. 

„Atmintinai iškaltas tekstas“, - pagalvojo Aleksas. Davenportas 
aiškiai sugrįžo į saugias, surepetuotas vėžes. 

— Taigi jūs neišėjote į skersgarvį? 

— Ne, pone, neišėjau, kai Spenseris patarė nieku gyvu nesiartinti 
prie peiliu ginkluoto vyro. 

Aleksas liko sėdėti savo vietoje. 

— Aišku, - tarstelėjo Pirsonas atsiversdamas kitą segtuvo puslapį ir 
įsistebeilydamas į baltą popieriaus lapą. Klausimai išseko greičiau, nei 
tikėjosi. Kaltintojas negalėjo suprasti, kodėl oponentas nemėgino jo 
pertraukti, kai taip įžūliai veste vedė liudytoją už rankos. Jis nenorom 
užvertė segtuvą. 

— Prašom likti ant liudytojų pakylos, pone Davenportai. Mano ko- 
lega neabejotinai pageidaus jus apklausti. 

Aleksas Redmeinas nė nedirstelėjo Lorenso Davenporto pusėn, 
kuris tebesišypsodamas prisiekusiesiems brūkštelėjo ranka per ilgus 
savo plaukus. 

— Ar norite apklausti liudytoją, pone Redmeinai? - paklausė teisė- 
jas, tarytum laukdamas puikaus reginio. 

— Ne, ačiū, milorde, - atsakė Redmeinas mažumėlę sakdikia nas? iš 
vietos. 

Kai kuriems stebėtojams teko slėpti nusivylimą. 

Abejingai sėdintis jaunasis advokatas pasekė tėvo patarimu nieka- 
da nevykdyti kryžminės apklausos, jei prisiekusieji simpatizuoja liu- 
dytojui ir trokšta tikėti viskuo, ką šis sako. Kaip įmanydamas greičiau 
pašalink jį nuo liudytojų pakylos vildamasis, jog iki to laiko, kai prisie- 
kusiesiems teks pareikšti nuosprendį, reginio prisiminimas - o Daven- 
portas padovanojo tikrą reginį - nublanks. 

- Galite nulipti nuo liudytojų pakylos, pone Davenportai, - tarsi 
nenorom pareiškė teisėjas Sakvilis. 

Davenportas nužengė nuo scenos pasistengdamas trumpą kelionę 
per teismo salę į užkulisius paversti kuo efektingesne. Vos atsidūręs 
sausakimšame koridoriuje aktorius patraukė tiesiai žemyn vedančių 
laiptų link, kol apstulbę gerbėjai nesuvokė išties išvydę daktarą Beres- 
fordą ir nespėjo paprašyti autografo. 

Išėjęs iš pastato aktorius lengviau atsikvėpė. Apklausa jam nesutei- 
kė malonumo, todėl džiaugėsi šiai pasibaigus greičiau, negu tikėjosi; 
jautėsi tarytum po konkursinės perklausos, o ne po vaidinimo. Jis aki- 
mirksniu atsipalaidavo svarstydamas, ar bemiegė naktis neatsispindėjo 
veide. uola ki go žemyn ir atsidūręs SAVėje Ane Ee 
Kreigu nueis šiek iek per anksti. Lorensas pasuko į dešinę ir nužings- 
niavo Vidinio Templio link neabejodamas, kad Spenseris nudžiugs 
sužinojęs apie Redmeino atsisakymą jį perklausti. Aktorius baiminosi, 
kad jaunasis advokatas gali spustelėti jį dėl seksualinės orientacijos, 
kuri, jei tik pasakytų teisybę, taptų pagrindine rytdienos bulvarinių 
laikraščių antrašte... Kita vertus, ši naujiena būtų nublankus, jei būtų 
išklojęs visą tiesą. 


Tobis Mortimeris apsimetė nepažįstąs pro šalį nuskubėjusio Lo- 
renso Davenporto. Spenseris Kreigas perspėjo, girdi, jie neturėtų drau- 
ge rodytis viešose vietose iki teismo pabaigos. Jis paskambino visiems 
trims vos grįžęs namo tą vakarą ir pranešė apie būsimą detektyvo Fu- 
lerio apsilankymą, kuriam reikėsią patikslinti keletą dalykų. Linksmai 
prasidėjęs Džeraldo gimtadienio vakarėlis visiems keturiems virto koš- 
maru. 

Prasilenkdamas su Davenportu Mortimeris nuleido galvą. Jis jau 
keletą savaičių drebėjo vos pagalvojęs apie būsimą liudijimą, nepaisant 
nuolatinio Spenserio įtikinėjimo, esą, net jei Redmeinas atkapstysiąs 
Tobio narkotikų problemą, jis niekada to nepaminėsiąs. 

Muškietininkai liko vieningi, tačiau nė vienas nebeapsimetinėjo, 
neva jų santykiai išliko nepakitę. Lemtingosios nakties įvykiai Morti- 
merį tik dar labiau įklampino. Prieš gimtadienio vakarėlį kvaišalų par- 
davėjai laikė jį savaitgaliniu vartotoju, o teismui priartėjus, Tobiui jau 
reikėjo dviejų dozių kiekvieną dieną. 

— Nė negalvok susileisti prieš eidamas liudyti, - perspėjo Spense- 
r1S. 

Tačiau kaip Kreigas galėjo suprasti, ką jis jaučia, kai pats niekada 
neišmėgino apsvaigimo: kelios absoliučios palaimos valandos, kol po- 
veikis palaipsniui atslūgsta, tada prasideda prakaitavimas, drebulys, 
o galiausiai pasiruošimas ritualui, kuris vėl pakylės virš šio pasaulio — 
adatos suleidimas į dar sveiką veną, kritimas, kol skystis skverbiasi į 
kraują ir vikriai užmezga ryšį su smegenimis, paskui, galų gale, palai- 
mingas palengvėjimas, kol ciklas vėl prasideda nuo pradžių. Mortime- 
ris jau ėmė prakaituoti. Kažin kada ims krėsti drebulys? Vos tik jis bus 
iškviestas, išsyk užlies adrenalino banga. 


»-„w- 


meris akimoju pašoko pasiryžęs nenuvilti bičiulių. 

— Redžinaldas Džeksonas! — užbaubė tarnautojas nekreipdamas 
dėmesio į liesą išstypėlį, pakilusį vos jam pasirodžius. 

„Dunlop Armso“ šeimininkas nusekė paskui tvarkos prižiūrėtoją į 
teismo salę. Su šiuo žmogumi Mortimeris irgi nė sykio nesikalbėjo per 
pastaruosius šešis mėnesius. 

— Palik jį man, - pareiškė Spenseris, kuris nuo pat Kembridžo laikų 
visuomet išspręsdavo visas Mortimerio problemėles. 

"Tobis vėl susmuko ant suolo ir įsikibo į jo kraštus, pajutęs prasi- 
dedantį drebulį. Jis nežinojo, kiek dar įstengs ištverti - nors ir bijojo 
Spenserio Kreigo, šią baimę baigė nugalėti dozės poreikis. Kol barme- 
nas išėjo iš teismo salės, Mortimerio marškinius, trumpikes ir kojines 
permerkė prakaitas, nors buvo vėsus kovo rytas. „Susitvardyk“ - gir- 
dėte girdėjo Spenserio žodžius, nors tas sėdėjo savo kontoroje už geros 
mylios ir veikiausiai plepėjo su Lorensu apie ligi šiol puikiai besiklos- 
tantį teismo procesą. Bičiuliai lūkuriavo prie jų prisijungsiančio Tobio. 
Paskutiniojo mozaikos gabalėlio. 

Laukdamas, kol teismo tarnautojas pasirodys dar sykį, Mortime- 
ris pakilęs pradėjo vaikštinėti koridoriumi pirmyn ir atgal, žvilgčiojo 
į laikrodį ir meldėsi, kad iki pietų pakaktų laiko dar vieno liudytojo 
parodymams. Jis viltingai nusišypsojo, kai tvarkos prižiūrėtojas pasi- 
rodė koridoriuje. 

— Detektyvas seržantas Fuleris, - paskelbė šis. Mortimeris vėl žnek- 
telėjo ant suolo. 

Drebulys tapo nekontroliuojamas. Jam reikėjo injekcijos taip stip- 
riai, kaip kūdikiui reikia motinos krūties. Tobis atsistojo ir nusvirdu- 
liavo tualeto pusėn. Radęs baltomis plytelėmis išklotą patalpą tuščią, 
pajuto palengvėjimą. Plyšys viršuje ir durų apačia kėlė šiokį tokį susi- 
rūpinimą: kas nors galėjo pastebėti, jog jis laužo įstatymą Centriniame 
baudžiamųjų bylų teisme. Tačiau kvaišalų alkis pasiekė ribą, kai sveiką 
protą išstumia poreikis, o rizika neberūpi. 

Mortimeris atsisagstė švarką ir iš vidinės kišenės išsitraukė drobi- 
nį maišelį: narkomano komplektą. Išvyniojęs patiesė audinį ir išdėstė 
reikmenis ant klozeto dangčio. Jaudinantis pasiruošimas prasidėjo. 
"Tobis paėmė mažutį, 250 svarų kainuojantį, 1mg buteliuką, kurio tu- 

rinį sudarė švarus aukštos kokybės skystimėlis. Kažin kiek ilgai įstengs 
pirkti tokį brangų preparatą, kai tėvo užrašytas nedidukas palikimas 
galutinai išseks? Jis įbedė adatą į indelį ir tol traukė stūmoklį, kol plas- 
tikinis cilindrėlis užsipildė. Tobis netikrino, ar skystis švirkščiasi be 
oro, nes negalėjo iššvaistyti nė lašelio. 

Jis sustingo išgirdęs kitame patalpos gale atsiveriant duris, nuo 
kaktos varvėjo prakaitas. Mortimeris nejudėdamas laukė, kol nepa- 
Žįstamasis pasinaudos tualetu pagal tiesioginę paskirtį. Pagaliau, dar 
sykį virstelėjus durims, nusirišo seną mokyklinį kaklaraištį, atsiraitojo 
klešnę ir ėmė ieškoti venos: ši užduotis kasdien vis sunkėjo. Tobis apsi- 
vyniojo kaklaraiščiu koją, veržė vis smarkiau ir smarkiau, kol pagaliau 
išryškėjo mėlyna vena. Viena ranka tvirtai laikydamas kaklaraištį, kita 
suėmęs švirkštą įdūrė adatą į kraujagyslę ir lėtai spaudė stūmoklį, kol 
skystis iki paskutinio lašelio sutekėjo į kraują. Giliai su palengvėjimu 
atsidusęs jis nusklendė į kitą pasaulį - pasaulį, kuriame nebuvo Spen- 
serio Kreigo. 


— Nebenoriu aptarinėti šios temos, — pareiškė Betės tėvas šį rytą 
sėsdamasis prie stalo, ant kurio žmona padėjo kiaušinius bei kumpį. 
Nuo pat pirmosios santuokos dienos ji gamino jam tokius pat pusry- 
čius. 

— Ber, tėti, juk tu iš tiesų netiki, kad Denis galėjo nužudyti Bernį. 
Juodu buvo geriausi draugai nuo tada, kai pirmą sykį susitiko Klemo 
Eclio mokykloje. 

— Denis pradėjo nebesivaldyti, pats mačiau. 

— Kada? 

— Bokso ringe, kovodamas su Berniu. 

— Nes Bernis visuomet jį įveikdavo. 

— Galbūt šį kartą Denis laimėjo, nes turėjo peilį? - priblokšta tėvo 
mesto kaltinimo Betė neatsakė. - Gal jau nebepameni, - tęsė jis, - kas 
prieš daugelį metų nutiko žaidimų aikštelėje? 

— Pamenu, - atsiliepė Betė. - Bet tąsyk Denis gelbėjo Bernį. 

— Tąsyk atsisukęs mokyklos direktorius pamatė jo rankoje peilį. 

— Gal tu pats neprisimeni, - įsiterpė Betės motina, - jog vėliau po- 
licijos apklaustas Bernis patvirtino Denio pasakojimą? 

— Tačiau štai dar kartą Denio rankoje atsiranda peilis. Ar čia tik 
sutapimas? 

— Ber juk aš tau šimtą kartų sakiau... 

— Atseit visiškai nepažįstamas žmogus mirtinai subadė tavo brolį. 

— Taip ir buvo, - patvirtino Betė. 

— Tačiau Denis jo neišprovokavo ir neišerzino. 

— Ne, - Betė stengėsi išlikti rami. 

- Aš ja tikiu, - pareiškė ponia Vilson papildydama dukters kavos 
puodelį. 

— Tu visuomet tiki. 

— Nes neturiu priežasties abejoti, - atsakė moteris. - Neteko girdė- 
ti Betės meluojant. į 

Ponas Vilsonas sėdėjo tylėdamas, nepaliestas maistas ataušo. 

— Ir tu vis dar viliesi, kad aš laikysiu melagiais visus kitus? - galiau- 
siai ištarė. 

- Taip, viliuosi, - atsiliepė Betė. - Juk aš ten buvau, taigi žinau, kad 
Denis nekaltas. 

— Keturi prieš vieną, - tarstelėjo Vilsonas. 

— Tėti, mes kalbame ne apie šunų lenktynes, o apie Denio gyveni- 
mą. 

— Ne, mes kalbame apie nutrūkusį mano sūnaus gyvenimą, - sulig 
kiekvienu žodžiu keldamas balsą išrėkė Vilsonas. 

- Jis buvo ir mano sūnus, - įsiterpė Betės motina, - jei kartais už- 
miršai. 

— Turbūt būsi užmiršęs dar kai ką, - vėl prabilo Betė, - ne kas kitas, 
o Denis buvo tas žmogus, už kurio taip troškai mane ištekinti ir kurio 
prašei perimti autoservisą, kai išeisi į pensiją. Taigi kodėl staiga lioveisi 
juo tikėjęs? 

— Aš tau kai ko nepasakiau, - atsiduso Betės tėvas. Ponia Vilson 
nuleido galvą. - Kai Denis tą rytą atėjo man pasakyti ketinąs tau pasi- 
piršti, maniau, elgiuosi teisingai pranešdamas jam, jog apsigalvojau. 

— Apsigalvojai dėl ko? - paklausė Betė. 


— Dėl to, kas perims autoservisą, kai aš išeisiu į pensiją. 


— Daugiau klausimų neturiu, milorde, - užbaigė Aleksas Redmei- 
nas. 

"Teisėjas padėkojo detektyvui Fuleriui ir leido šiam išeiti iš teismo 
salės. 

Aleksui tądien ne itin sekėsi. Išvaizdusis Lorensas Davenportas pa- 
kerėjo prisiekusiuosius savo žavesiu. Detektyvas seržantas Fuleris su- 
darė padoraus, sąžiningo pareigūno įspūdį ir tiksliai išdėstė, ką buvo 
matęs tą vakarą; vienintelė slidesnė vieta, kuria galėjo pasinaudoti 
Aleksas, buvo jo santykiai su Kreigu, tačiau, advokatui spustelėjus, 
detektyvas tiesiog pakartojo žodį „profesiniai“. Vėliau, kai Pirsonas jo 
pasiteiravo, kiek laiko praslinko nuo Kreigo skambučio pagalbos tar- 
nybai iki to momento, kai Fuleris įžengė į barą, liudytojas atsakė, esą 
apytiksliai galėjo praeiti maždaug penkiolika minučių. 

"Tuo metu barmenas Redžis Džeksonas be paliovos kartojo vis tą 
patį: jis uoliai dirbęs savo darbą, todėl ničnieko nematęs ir negirdėjęs. 

Redmeinas suvokė, jog vienintelė jo viltis surasti spragą keturių 
muškietininkų gynyboje siejosi su Tobiu Mortimeriu. Aleksas pui- 
kiai žinojo apie vyruko polinkį į narkotikus, bet neketino to paskelbti 
teisme, kadangi apklausos metu jokie kiti dalykai neturi blaškyti Mor- 
timerio. Redmeinas jautė, jog Mortimeris - vienintelis Karūnos liu- 
dytojas, kurį spaudimas gali palaužti, todėl džiaugėsi, kad pastarajam 
teko visą dieną laukti koridoriuje. 

— Manau, spėsime išklausyti dar vieną liudytoją, - dirstelėjęs į laik- 
rodį nusprendė teisėjas Sakvilis. 

Pirsonas netryško entuziazmu prieš paskutiniojo Karūnos liudyto- 
jo pasirodymą. Perskaitęs smulkų policijos pranešimą jis vis dar abejo- 
jo, ar apskritai dera kviesti Tobį Mortimerį, bet žinojo, jog tokiu atveju 
Redmeinui kils įrarimas, ir advokatas gali pats išsikviesti liudytoją. Pir- 


sonas lėtai atsistojo. 

— Kviečiu poną Tobį Mortimerį, - pareiškė jis. 

Tarnautojas išėjo į koridorių ir užriaumojo: 

— Tobis Mortimeris! - jis nustebo nebepamatęs ten sėdėjusio vy- 
ruko, kuris anksčiau, rodos, taip troško būti iškviestas. Ivarkos prižiū- 
rėtojas atidžiai nužvelgė suolus, bet liudytojo nė pėdsako neliko. Jis 
antrą kartą dar garsiau išrėkė pavardę, tačiau atsakymo nesulaukė. 

Jauna nėščia moteris priešakinėje eilėje pakėlė galvą abejodama, ar 
turi teisę kreiptis į tvarkos prižiūrėtoją. Tarnautojas pažvelgė į ją. 

— Ar jūs matėte Mortimerį, ponia? - paklausė švelnesniu tonu. 

— Taip, - atsakė ši, - jis jau prieš kurį laiką nuėjo į tualetą, bet taip 
ir nesugrįžo. 

- Ačiū, ponia, - tvarkos prižiūrėtojas vėl dingo teismo salėje. Jis 
skubiai priėjo prie sekretoriaus, kuris įdėmiai išklausė žinią, o paskui 
informavo teisėją. 

— Ką gi, lukterėkime dar keletą minučių, — pratarė teisėjas. 

Redmeinas dirsčiojo į laikrodį ir sulig kiekviena minute vis labiau 
nerimavo. Niekas taip ilgai neužtrunka tualete... nebent... Pirsonas pa- 
linko advokato pusėn, nusišypsojo ir viltingai pasiūlė: 

— Galbūt atidėkime šio liudytojo apklausą rytojaus rytui? 

— Ne, ačiū, - tvirtai atsakė Redmeinas. - Aš mielai palauksiu. 


žodžius, kad nereikėtų ilgai spoksoti į popierius. Vos tarnautojui su- 
grįžus, advokatas pakėlė akis. Tvarkos prižiūrėtojas nuskubėjo per salę 
ir kažką šnipštelėjo sekretoriui, kuris perdavė informaciją teisėjui. Sak- 
vilis linktelėjo. 

— Pone Pirsonai, - kreipėsi jis. Kaltintojas pašoko. - Pasirodo, pas- 
kurinysis jūsų liudytojas susirgo, todėl šiuo metu vyksta į ligoninę, - jis 
nepridūrė apie švirkštą, įbestą į kairės kojos veną. - Taigi šios dienos 
svarstymą skelbiu baigtą. Abu advokatus norėčiau tuojau pat pamaty- 
ti savo kabinete. 

Aleksas Redmeinas dar neįžengęs į teisėjo kabinetą žinojo, kad jo 
koziris pašalintas iš kaladės. Užvertęs segtuvą, pavadintą „Karūnos liu- 
dytojai“, advokatas suvokė, jog dabar Denio Kartraito likimas atsidūrė 
jo sužadėtinės Betės Vilson rankose. Nors ir pats gynėjas vis dar abejo- 
jo, ar mergina sako tiesą. 


Pirmoji teismo savaitė baigėsi; keturi pagrindiniai jo veikėjai sa- 
vaitgalį praleido labai skirtingai. 

Aleksas Redmeinas išvyko į Somerseto grafystę paviešėti pas tėvus 
Bate. Jam dar nespėjus uždaryti laukujų durų, tėvas pradėjo kamantinė- 
ti apie teismą, tačiau motinai labiau rūpėjo pastaroji sūnaus mergina. 

— Vilties dar yra, - atsakė jis iškart abiems. 

Aleksas išvyko sekmadienį popiet, tad iki to laiko, talkinant tėvui, 
atliekančiam teisėjo vaidmenį, pasikartojo visus klausimus, kuriuos 
ketino pateikti Betei Vilson kitą dieną. Senukui tokia užduotis nebu- 
vo sunki, juk kaip tik šį darbą ir dirbo pastaruosius dvidešimt metų iki 
pat pensijos. 

- Anot Sakvilio, tu nelinkęs pasiduoti, - pareiškė tėvas, - bet, jo 
manymu, kartais pernelyg rizikuoji. 

— Nes tik tokiu būdu galiu išsiaiškinti, ar Kartraitas nekaltas. 

— Čia ne tavo darbas, - atkirto tėvas. - Sprendimą priims prisie- 
kusieji. 

— Dabar pars kalbi visai kaip teisėjas Sakvilis, - nusijuokė Aleksas. 

— Tavo darbas, - nuleisdamas negirdomis pastabą tęsė tėvas, - kuo 
geriau atstovauti klientui, nesvarbu, ar jis kaltas, ar ne. 

Senasis Redmeinas, be abejo, užmiršo pirmą kartą išklojęs sūnui šį 
patarimą, kai šis buvo septynerių, ir vėliau pakartojęs begalę kartų iki 
tol, kol Aleksas, baigęs teisės studijas Oksforde, išlaikė baigiamuosius 
egzaminus. 

— Kokio tipo liudytoja, tavo manymu, bus Betė Vilson? - paklausė 
tėvas. 

— Garbus karališkasis advokatas sykį man pasakė, - pasipūtėliškai 
truktelėdamas švarko atlapus atsiliepė Aleksas, - jog niekada negali 


deramai įvertinti liudytojo, kol šis neatsistojo ant pakylos. 

— Taikliai pastebėta, - prunkštelėjo motina ir nešina lėkštėmis din- 
go virtuvėje. 

— Nenuvertink Pirsono, - patarė tėvas nepaisydamas žmonos ko- 
mentaro. - Gynybos liudytojų apklausa - jo stiprioji vieta. 

— Ar įmanoma deramai neįvertinti karališkojo advokato Arnoldo 
Pirsono? - šypsodamasis paklausė Aleksas. 

— Įmanoma, du kartus patyriau tą savo kailiu. 

— Ar abusyk du nekalti žmonės buvo nubausti už nepadarytus nu- 
sikaltimus? - pasidomėjo Aleksas. 

— Anaiptol. Abu buvo kalti kaip velniai, bet vis tiek privalėjau juos 
išsukti. Turėk omeny, jei tik Pirsonas aptinka spragą gynyboje, jis grįš 
prie jos nuolat, kol įsitikins, jog prisiekusieji, išėję priimti nuospren- 
džio, prisimins šį epizodą. 

— Ar galiu pertraukti išmintingąjį teisininką ir paklausti, kaip lai- 
kosi Suzana? — pasiteiravo motina įpildama Aleksui kavos. 

— Suzana? — pakartojo atgal į realybę staiga nublokštas Aleksas. 

- Žavi mergina, su kuria mus supažindinai prieš keletą mėnesių. 

— Suzana Renik? Neturiu supratimo. Mudu nebesusitinkame. 
Abejoju, ar advokatūra ir asmeninis gyvenimas yra suderinami daly- 
kai. Vienas Dievas težino, kaip judu sugebėjote susituokti. 

— Tavo motina kas vakarą mane penėjo, kol tęsėsi Carbarshbi teis- 
mas. Jei nebūčiau jos vedęs, būčiau miręs badu. 

— Taip paprasta? — nusistebėjo Aleksas šyprelėdamas motinai. 

— Ne visai, - atsiliepė ši. - Teismas tęsėsi daugiau nei dvejus metus, 
ir tėvas galų gale pralaimėjo. 

— Ne, nepralaimėjau, - paprieštaravo senukas apkabindamas žmo- 
ną per liemenį. - Tik noriu tave perspėti, berniuk, Pirsonas nevedęs, 
taigi jis visą savaitgalį sėdės ir ruoš velniškai suktus klausimus Betei 


Vilson. 


<e> 


Denis nebuvo paleistas už užstatą, tad pastaruosius šešis mėnesius 
praleido sustiprinto saugumo Belmaršo kalėjime, Londono pietry- 
čiuose. Dvidešimt keturias valandas per parą jis kamuodavosi pus- 

trečio metro ilgio ir metro aštuoniasdešimties pločio vienutėje, kur 
stovėjo lova, plastiko stalas, tokia pat kėdė, maža plieninė praustuvė 
ir plieninis unitazas. Į išorinį pasaulį tepažvelgdavo pro mažutį gro- 
tuotą langelį aukštai virš galvos. Kiekvieną dieną galėjo keturiasdešimt 
penkias minutes praleisti už kameros ribų bei paslankioti aplink nykų 
kiemą — išbetonuotą aikštelę, apjuostą šešiolikos pėdų aukščio tvora, 
užsibaigiančia spygliuota viela. 

— Aš nekaltas, - kartojo kaskart paklaustas, o prižiūrėtojai bei kiti 
kaliniai visuomet atsakydavo: „Visi šitaip šneka: 

Tą rytą slankiodamas aplink betoninį kiemą Denis stengėsi negal- 
voti, kaip praėjo pirmoji teismo savaitė, tačiau atsiriboti nepavyko. 
Kad ir kaip įdėmiai žiūrėjo į kiekvieną prisiekusįjį, neįstengė įžvelgti, 
ką šie mąsto. Ko gero, pirmoji savaitė nebuvo itin sėkminga, tačiau 
dabar Betė bent jau galės papasakoti, ką žino. Ar prisiekusieji patikės 
ja, ar Spenserio Kreigo įvykių versija? Denio tėvas visuomet kartodavo 
sūnui, girdi, britų teismai — patys teisingiausi pasaulyje, todėl nekaltas 
žmogus čia niekados neatsidurs kalėjime. Jei tėvas teisus, tuomet po 
savaitės jis bus laisvas. Apie alternatyvą Denis stengėsi negalvoti. 


<eoe> 


Karališkasis advokatas Arnoldas Pirsonas savaitgalį irgi pralei- 
do kaime, vasarnamyje Kotsvolde, apsuptame keturių su puse akrų 
sodo - jo džiaugsmo ir pasididžiavimo. Apėjęs rožes Pirsonas pamė- 
gino skaityti puikių atsiliepimų susilaukusį romaną, tačiau netrukus 
padėjo knygą į šalį ir patraukė pasivaikščioti. Klajodamas po kaimą 
stengėsi užmiršti viską, kas tą savaitę vyko Londone, tačiau mintys vis 
grįždavo prie bylos. 

Nuojauta kuždėjo, kad pirmoji savaitė praėjo gerai, nors Redmei- 
nas ir įrodė esąs kur kas narsesnis oponentas, negu jis tikėjosi. Pažįs- 
tama užtikrinta kalbėjimo maniera, akivaizdžiai paveldėtos savybės ir 
įgimtas sugebėjimas pasirinkti laiką sužadino prisiminimus apie Alek- 
so tėvą, kuris, Arnoldo nuomone, buvo geriausias advokatas iš visų, su 


kuriais teko susidurti. 

Bet, dėkui Dievui, vaikinukas dar nepatyręs. Oponentas galėjo iš- 
pešti kur kas daugiau nagrinėdamas laiko klausimą Kreigo liudijimo 
metu. Arnoldas būtų čiupęs laikmatį ir suskaičiavęs grindinio akmenis 
tarp „Dunlop Armso“ bei namo, kuriame gyveno Kreigas. Paskui būtų 
sugrįžęs namo, nusirengęs, nusiprausęs po dušu, apsitaisęs švariais dra- 
bužiais ir vėlgi užfiksavęs, kiek truko šios manipuliacijos. Arnoldo ma- 
nymu, viską susumavus turėjo susidaryti maždaug dvidešimt daugių 
daugiausiai — trisdešimt - minučių. 

Kaimo parduotuvėlėje nusipirkęs šiokio tokio maisto ir vietinį 
laikraštį, Pirsonas patraukė atgalios. Minutėlei stabtelėjo prie kaimo 
pievos ir nusišypsojo prisiminęs, kaip penkiasdešimt septyniais taškais 
įveikė Broklherstą prieš dvidešimt metų... O gal prieš trisdešimt? Vis- 
kas, ką Anglijoje mėgo, siejosi su kaimu. Arnoldas pažvelgė į laikrodį 
ir atsiduso pamatęs, jog metas grįžti ir ruoštis rytdienai. 

Išgėręs arbatos nuėjo į darbo kambarį, atsisėdo prie stalo ir peržvel- 
gė Betei Vilson paruoštus klausimus. Prieš pradėdamas, įgis prana- 
šumo išklausęs Redmeino apklausą. Tylutėliai sėdės ant suolo krašto 
tarsi grobio tykantis katinas ir kantriai lauks menkiausios merginos 
klaidelės. 

Arnoldas šyptelėjo nukreipęs žvilgsnį į Betbna! Green and Bow 
Gazette, buvo tikras, jog Redmeinas nebus perskaitęs prieš penkiolika 
metų pirmajame puslapyje pasirodžiusio straipsnio. Gal Arnoldas Pir- 
sonas elegancija bei manieromis ir neprilygo teisėjui Redmeinui, ta- 
čiau šias spragas kompensavo ilgomis kruopštaus darbo valandomis ir 
atrado dar du įkalčius, kurie tikrai nepaliks prisiekusiesiems abejonių, 
kad Kartraitas kaltas. Tačiau abu juos paraupys kaltinamajam, kurį ap- 
klaus kitą savaitę. 


<e> 


Tą dieną, kai Aleksas prie pietų stalo Bate šnekučiavosi su tėvais, 
Denis mankštinosi sukdamas ratus Belmaršo kalėjimo kieme, o Ar- 
noldas apsipirkinėjo kaimo krautuvėlėje, Betė Vilson apsilankė pas 
savo apylinkės gydytoją. 

— Tik paprastas patikrinimas, - šypsodamasis patikino šis. Tačiau 
netrukus šypsena išblėso, žvilgsnis tapo susirūpinęs. - Ar po paskuti- 
nio apsilankymo paryrėte stresą? - paklausė daktaras. 

Betė nevargino gydytojo skųsdamasi, ką patyrė pastarąją savaitę. 
Streso anaiptol nesumažino tėvo įsitikinimas Denio kalte ir draudi- 
mas namuose minėti sužadėtinio vardą, nors mama visuomet tikėjo 
Betės pasakojimu apie nelemtojo vakaro įvykius. Tik ar prisiekusieji 
yra tokio tipo žmonės kaip jos motina, ar kaip tėvas? 

Jau šešis mėnesius kiekvieną sekmadienio popietę Betė lankė Denį 
Belmaršo kalėjime, tačiau šiandien pasimatymas neįvyko. Ponas Red- 
meinas pranešė, jog nuo šiol neleidžiama palaikyti su juo jokių ryšių, 
kol baigsis teismas. Kai prisiekusieji galiausiai paskelbs nuosprendį, 
net ir tėvas patikės Denio nekaltumu. 

Pirmadienio rytą Vilsonas pavėžėjo dukterį iki Old Beilio ir išlai- 
pino prie pagrindinio teismo rūmų įėjimo. Betei lipant iš automobilio 
tėvas tarstelėjo tik du žodžius: 


— Pasakyk tiesą. 


Susitikus jųdviejų akims Denis pajuto šleikštulį. Spenseris Kreigas 
stebeilijo į jį iš žiūrovų balkono. Jis irgi įbedė į Kreigą akis, tarsi stovėtų 
ringo vidury laukdamas, kol gongas paskelbs pirmąjį raundą. 

Betei įėjus į teismo salę Denis pamatė sužadėtinę po dviejų savaičių 
pertraukos. Jis lengviau atsikvėpė, nes ant liudytojų pakylos mergina 
stovėjo nusigręžusi nuo Kreigo. Prieš ištardama priesaikos žodžius 
Betė švelniai nusišypsojo Deniui. 

- Arjūs esate Elizabeta Vilson? — pasiteiravo Aleksas Redmeinas. 

— Taip, - atsakė ji susidėjusi rankas ant pilvo, - bet visi mane vadi- 
na Bete. 

— Ar gyvenate dvidešimt septintajame Beikono kelio name, Bovy- 
je, Rytų Londone? 

— Taip. 

— O žuvusysis Bernis Vilsonas buvo jūsų brolis, tiesa? 

— Taip, - patvirtino Betė. 

— Ar šiuo metu dirbate „Dreiko laivybos draudimo kompanijos“ 
direktoriaus asmenine padėjėja? 

— Taip. 

— Kada metas gimti kūdikiui? - paklausė Redmeinas. Pirsonas su- 
raukė antakius, bet žinojo, jog nedera kištis. 

— Po šešių savaičių, — nuleidusi galvą atsiliepė Betė. 

Teisėjas Sakvilis pasilenkė į priekį ir šypsodamasis Betei pratarė: 

— Malonėkite kalbėti garsiau, panele Vilson. Prisiekusieji turi iš- 
girsti kiekvieną jūsų žodį, - mergina pakėlė galvą ir linktelėjo. - Gal- 
būt norėtumėte atsisėsti? — paslaugiai pridūrė teisėjas. - Neįprastos 
aplinkybės kartais šiek tiek trikdo. 

— Ačiū, - padėkojo Betė, tūptelėjo ant medinės liudytojams skirtos 


kėdės ir beveik dingo iš akių. 

„Prakeikimas“, - pašnibždom nusikeikė Redmeinas. Prisiekusieji 
tematė merginos pečius, tad septynių mėnesių nėštumas nebebuvo 
toks akivaizdus, o advokatas norėjo, kad šis vaizdas rėžte įsirėžtų dvy- 
likos žmonių atmintyje. Jis privalėjo numatyti galantišką teisėjo pasiū- 
lymą ir patarti Betei pastarojo atsisakyti. Jei mergina apalprų, prisieku- 
sieji nieku gyvu šito neužmirštų. 

— Panele Vilson, - tęsė Redmeinas, - gal papasakotumėte teismui, 
kas jus sieja su kaltinamuoju? 

— Mudu su Deniu kitą savaitę ketiname susituokti, - atsakė mergi- 
na. Per teismo salę nusirito kuždesio banga. 

— Kitą savaitę? - pakartojo Redmeinas dėdamasis nustebusiu. 

- Taip, vakar mūsų parapijos Šventosios Marijos bažnyčios klebo- 
nas tėvas Maiklas paskelbė užsakus. 

— Bet jeigu jūsų sužadėtinis bus nuteistas... 

- Žmogus negali būti nuteistas už nusikaltimą, kurio neįvykdė, — 
griežtai atsakė Betė. 

Aleksas Redmeinas nusišypsojo. Puikiai pasakyta; ir dar kalbėda- 
ma atsigręžė į prisiekusiuosius. 

— Kiek laiko pažįstate kaltinamąjį ? 

— Tiek, kiek siekia mano atmintis, - atsakė Betė. - Jo šeima visuo- 
met gyveno kitapus gatvės. Mudu lankėme tą pačią mokyklą. 

— Klemento Etlio valstybinę bendrojo lavinimo mokyklą? - pa- 
tikslino Redmeinas dirstelėdamas į atverstą segtuvą. 

— Teisingai, - patvirtino liudytoja. 

— Vadinasi, judu įsimylėję nuo pat vaikystės? 

— Deja, Denis nieko apie mano jausmus nežinojo, mat net nešne- 
kindavo manęs, kol mokėmės mokykloje. 

Denis pirmą kartą nusišypsojo prisiminęs mažą mergaitę su kaselė- 
mis, nuolat slankiojančią paskui brolį. 

— Oarjūs pati nemėgindavote jo užkalbinti? 

— Ne, nedrįsdavau. Bet visuomet stovėdavau ant užribio linijos ir 
stebėdavau jį žaidžiantį futbolą. 

- Arjūsų brolis ir Denis priklausė tai pačiai komandai? 

- Iki pat mokyklos baigimo, - atsakė Betė. - Denis buvo kapito- 


nas, o mano brolis - vartininkas. 

- Ar Denis visuomet buvo kapitonas? 

— Taip. Draugai jį vadindavo kapitonu Kartraitu. Jis vadovavo vi- 
soms mokyklos komandoms: futbolo, kriketo, net bokso. 

Aleksas pastebėjo vieną ar du prisiekusiuosius besišypsančius. 

— Ar jūsų brolis gerai sutardavo su Deniu? 

— Denis buvo jo geriausias draugas, - atsiliepė Betė. 

— Ar jie dažnai ginčydavosi, kaip spėjo gerbiamas mano kolega? — 
paklausė Redmeinas dirstelėdamas Karūnos kaltintojo pusėn. 

— Tik kalbėdami apie „Vest Hamą“ arba paskutiniąją Bernio mer- 
giną. 

Vienas prisiekusysis jau tramdė juoką. 

— Bet ar pernai Bow street Boys klubo bokso čempionate jūsų brolis 
nenokautavo Denio pirmojo raundo metu? 

- Taip ir buvo. Tačiau Berniui boksas visuomet sekėsi geriau, ir De- 
nis tą žinojo. Sykį pats man pasakė, jog jam labai pasisektų, jei pavyktų 
susitikti finale ir išsilaikyti iki antrojo raundo. 

— Taigi jų bičiulystės netemdė nesutarimai, kaip spėjo mano kolega 
Arnoldas Pirsonas? 

- Iš kur jis gali žinoti? — atsiliepė Betė. - Juk nepažinojo nei vieno, 
nei kito. 

Denis vėl nusišypsojo. 

— Panele Vilson, - jau nebe taip maloniai įsiterpė teisėjas. - Prašau 
susikaupti ir atsakinėti į klausimus. 

— Koks buvo klausimas? - mažumėlę suglumusi paklausė Betė. 

Teisėjas dirstelėjo į užrašus. 

— Ar jūsų brolio ir kaltinamojo bičiulystę temdė nesutarimai ? 

— Ne, - atsakė Betė. - Aš jau sakiau, juodu buvo geriausi draugai. 

— Ir dar jūs minėjote teismui, panele Vilson, - pratęsė Redmeinas 
stengdamasis grįžti prie scenarijaus, - jog Denis mokykloje jūsų nė ne- 
šnekindavo. Vis dėlto judu susižadėjote ir ketinate susituokti. 

— Teisybė, - patvirtino Betė žvelgdama į Denį. 

— Kas nulėmė tokį posūkį ? 

— Baigę mokyklą Denis ir mano brolis pradėjo dirbti mano tėčio 
autoservise. Aš dar porą metų ten pasimokiau, o paskui įstojau į Ekse- 


terio universitetą. 

— Kurį baigusi gavote anglų kalbos diplomą su pagyrimu? 

— Taip, tiesa, — atsakė Betė. 

— O kur įsidarbinote po universiteto? 

— Pradėjau dirbti sekretore „Dreiko laivybos draudimo kompani- 
joje, Sityje. 

— Ber juk įgijusi tokį išsilavinimą galėjote gauti geresnį darbą? 

— Galbūt, - pripažino Betė, - tačiau centrinis „Dreiko“ biuras yra 
Sityje, o aš nenorėjau dirbti toli nuo namų. 

— Suprantu. Taigi kiek metų dirbote toje kompanijoje? 

— Penkerius. 

- Ir per tą laiką nuo sekretorės pakilote iki direktoriaus padėjėjos? 

— Taip. 

— Kiek sekretorių dirba „Dreiko“ draudime? - paklausė Redmei- 
nas. 

— Negaliu pasakyti tikslaus skaičiaus, - atsakė Betė. - Bet daugiau 
nei šimtas. 

— Tačiau karjeros laiptais į viršų užkopėte būtent jūs. - Betė neatsi- 
liepė. - Kada sugrįžusi iš universiteto gyventi į Londoną vėl pamatėte 
Denį? 

— Netrukus, kai pradėjau dirbti Sityje, - ėmė pasakoti Betė. - Vie- 
ną šeštadienio rytą mama paprašė užnešti tėčiui pietus į garažą. Denis 
tuo metu dirbo pakišęs galvą po automobilio kapotu. Iš pradžių ma- 
niau, jog manęs nepastebėjo, nes galėjo maryti tik mano kojas, paskui 
jis pažvelgė aukštyn ir kaukštelėjo galvą į variklio dangtį. 

— Ar tuomet jis pirmą kartą pakvietė jus į pasimatymą? 

Pirsonas pašoko. 

— Milorde, ar šiai liudytojai bus žodis po žodžio sufleruojamas visas 
tekstas, lyg dalyvautų generalinėje mėgėjų dramos būrelio repeticijo- 
je? 

„Neblogai, - pagalvojo Aleksas. — Teisėjas galėtų jam ir pritarti, jei 
nebūtų praėjusią savaitę stebėjęs tokios pat Pirsono taktikos. Vis dėlto 
Sakvilis palinko ir įspėjo gynėją: 

— Pone Redmeinai, prašau ateityje pateikti liudytojai klausimus ne- 
pridedant kartu ir norimų ar pageidaujamų atsakymų, kuriuos panelei 
Vilson tereikia patvirtinti. 

— Atsiprašau, milorde, - tarė Redmeinas, — stengsiuosi nebeužsi- 
traukti jūsų šviesybės nemalonės. 

Teisėjas Sakvilis susiraukė prisiminęs tokius pat nenuoširdžius 
Redmeino tėvo atsiprašymus. 

— Kada dar sykį pamatėte kaltinamąjį? — paklausė advokatas Be- 
tės. 

— Tą patį vakarą. Jis pakvietė mane į Hammersmitb Palais. Juodu 
su Berniu eidavo ten kiekvieną šeštadienio vakarą... „Daugiau niekur 
nerasi šitiek paukštyčių vienoje vietoje“ - mėgdavo sakyti Bernis. 

— Ar dažnai judu susitikinėdavote po pirmojo pasimatymo? - pa- 
siteiravo Redmeinas. 

— Susitikdavome beveik kasdien, - ji parylėjo. - Kol Denis nebuvo 
įkištas už grotų. 

— Dabar ketinu sugrąžinti jus į praėjusių metų rugsėjo aštuoniolik- 
tosios vakarą, - pasakė advokatas. Betė linktelėjo. - Noriu, kad savais 
žodžiais smulkiai papasakorumėte prisiekusiesiems, kas tą vakarą nu- 
tiko. 

— Denis sumanė nusivesti mane vakarienės į Vestendą, - pradėjo 
Betė žvelgdama į kaltinamąjį ir šypsodamasi, - nes proga buvo ypa- 
tinga. 

— Ypatinga proga? - įsiterpė Redmeinas. 

— Taip. Denis ketino pasipiršti. 

— Nejaugi žinojote iš anksto? 

— Girdėjau brolį pasakojant mamai, girdi, Denis dviejų mėnesių 
atlyginimą išleidęs žiedui, - mergina iškėlė kairę ranką leisdama pri- 
siekusiesiems pasigėrėti auksiniu žiedeliu su deimantu. 

Aleksas lukterėjo, kol murmėjimas salėje nurims, o tada paklausė: 

— Ar Denis paprašė jus tapti jo žmona? 

— Taigi. Jis netgi priklaupė ant vieno kelio. 

— Ar sutikote? 

- Žinoma, sutikau, — atsakė Betė. - Nuo pat pirmosios dienos, kai 
susitikome, žinojau, kad mudu susituoksime. 

Pirsonas pasižymėjo pirmąją liudytojos klaidą. 


— Kas nutiko vėliau? 

— Prieš mums išeinant iš restorano Denis paskambino Berniui ir 
papasakojo naujieną. Šis sutiko netrukus prisidėti ir drauge su mumis 
atšvęsti. 

— Kur jūs susitarėte susitikti ? 

- Čelsyje, Hambledon Teras esančiame „Dunlop Armse“. 

— Kodėl pasirinkote šią vietą? 

- Denis kartą ten lankėsi po „Vest Hamo'ir „Čelsio“ rungtynių 
Stamford Bridge stadione. Jo manymu, toji klasiška vietelė turėjusi 
man patikti. 

— Kelintą valandą jūs atvykote? 

- Tiksliai neprisimenu, bet dar prieš dešimtą. 

— Arjūsų brolis ten jau laukė? 

- Jis ir vėl taip elgiasi, milorde, - pareiškė prieštaravimą Pirsonas. 

— Atleiskite, milorde, - atsiprašė Redmeinas ir vėl atsisuko į Betę: — 
Kada atvyko jūsų brolis? 

- Jis jau buvo ten. 

— Ar pastebėjote patalpoje dar ką nors? 

— Taip, —- atsakė Betė, - pamačiau prie baro drauge su kitais trim 
vyrais stovintį aktorių Lorensą Davenportą. 

— Arjūs pažįstate poną Davenportą? 

- Žinoma, ne, - paneigė mergina. - Tiesiog mačiau jį per televi- 
zorių. 

— Tikriausiai susijaudinote savo sužadėtuvių vakarą sutikusi televi- 
zijos žvaigždę? 

— Ne, jis man nepadarė tokio įspūdžio. Pamenu, pamaniau, kad 
Denis už jį kur kas patrauklesnis. 

Keletas prisiekusiųjų įdėmiau įsižiūrėjo į nesiskutusį vyruką ežiuku 
kirptais plaukais, laidynės nemačiusiais „Vest Hamo“ marškinėliais. 
Aleksą persmelkė būgštavimas, jog nedaugelis pritars Betės vertini- 
mui. 

— Kas nutiko vėliau? 

— Mes išgėrėme butelį šampano, o tada aš panorau eiti namo. 

- Arjūs išėjote namo? 

— Ne, Bernis užsakė antrą butelį, o padavėjui paėmus tuščiąjį, išgir- 


dau kažkieno pastabą: „Tokiems kiek per brangu“ 

— Kaip sureagavo Denis ir Bernis? 

- Jie neišgirdo,-bet aš pastebėjau, jog vienas vyrukas prie baro spok- 
so į mane. Jis mirktelėjo, prasižiojo ir demonstratyviai apsilaižė lūpas. 

— Kuris vyras taip pasielgė? 

— Ponas Kreigas. 

Žvilgterėjęs galerijon Denis pamatė Kreigą, piktai stebeilijantį į 
Betę, bet, laimė, mergina jo nematė. 

— Ar pasakėte Deniui? 

— Ne, vyras akivaizdžiai buvo girtas. Be to, gyvendama Ist Ende 
prisiklausai ir bjauresnių dalykų. Juk puikiai žinojau, kaip sureaguos 
Denis, jei pasakysiu. 

Pirsonas įnirtingai užsirašinėjo. 

— Taigi jūs nekreipėte dėmesio? 

— Taip, - atsakė Betė. - Bet paskui tas pats vyras atsigręžė į draugu- 
žius ir pasakė: „Ioji šliundrelė atrodo neblogai, kol neprasižioja. Ber- 
nis jį išgirdo. Tada kitas iš ketveriukės atsiliepė: „Nė nežinau, kartais 
man visai patinka, kai šliundra prasižioja. Ir jie visi pratrūko juoktis, — 
ji parylėjo. - Išskyrus poną Davenporrą, kuris atrodė sumišęs. 

— Ar Bernis su Deniu irgi juokėsi? 

— Ne, Bernis čiupo šampano butelį ir atsistojęs atsigręžė į juos, ta- 
čiau Denis pasodino jį atgal ir liepė nekreipti dėmesio, - Pirsonas tiks- 
liai užsirašė merginos žodžius. 

— Ar jis pakluso? 

— Taip, bet tik todėl, kad pasakiau norinti eiti namo. Mums einant 
link durų pastebėjau į save vis dar įsmeigtą įžūlų nepažįstamojo žvilgs- 
nį. Jis garsiai tarstelėjo: „Jau išeinate?“, o paskui pridūrė: „Kai baigsite 
su ja, mums su bičiuliais pakaks to, kas liko - pasimėgausime grupi- 
niu. 

— Grupiniu? - pakartojo teisėjas Sakvilis. 

- Taip, milorde. Turėtas omenyje seksas, kai grupė vyrų santykiauja 
su viena moterimi, - paaiškino Redmeinas. - Kartais taip daroma už 
pinigus, - Aleksas lukterėjo, kol teisėjas užsirašė patikslinimą, žvilgte- 
rėjo į prisiekusiuosius, kurie, atrodo, puikiai viską suprato. 

— Ar jūs įsitikinusi, jog nuskambėjo tiksliai tokie žodžiai? — pa- 


klausė Redmeinas. 


Prigimties belaisvis 61 


— Sunku būtų užmiršti, - atkirto Betė. 

— Ar visa tai pasakė tas pats žmogus? 

— Taip, ponas Kreigas. 

— Kaip šį kartą sureagavo Denis? 

- Ir toliau nekreipė į juos dėmesio - juk rėksnys buvo girtas. Tačiau 
mano brolis nenurimo, o kai Kreigas pridūrė: „Tad kodėl mums neišė- 
jus laukan ir neišsiaiškinus?“, įsiaudrino dar labiau. 

— Kodėl mums neišėjus laukan, - pakartojo Redmeinas, - ir neiš- 
siaiškinus. 

— Taip, — patvirtino Betė nelabai suprasdama, dėl ko advokatas 
kartoja šiuos žodžius. 

— Ar ponas Kreigas išėjo paskui jus laukan? 

— Ne, bet tik todėl, kad Denis išstūmė mano brolį į gatvelę, kol šis 
nespėjo atsikirsti, o aš skubiai uždariau duris iš lauko pusės. 

Pirsonas paėmė raudoną rašiklį ir pabraukė žodžius „išstūmė jį į 
gatvelę“. 

— Taigi Deniui pavyko išsivesti jūsų brolį iš baro, kol nekilo dides- 
nių bėdų? 

— Taip, tačiau Bernis vis dar veržėsi sugrįžti ir jį pamokyti. 

- Pamokyti jį? 

— Taip, - linktelėjo Betė. 

— Tačiau jūs nuskubėjote garvele? 

— Taip, bet man dar nepriėjus pagrindinės gatvės vienas vyrukas iš 
baro pastojo kelią. 

— Kuris? 

— Ponas Kreigas. 

— Kąjūs darėte? 

— Nubėgau argal pas Denį ir brolį, ėmiau įkalbinėti sugrįžti į barą, 
bet tada pastebėjau du vyrus - vienas iš jų buvo ponas Davenportas — 
stovinčius prie galinių durų. Atsisukusi pamačiau kitame gatvelės gale 
prie pirmojo prisidėjusį dar vieną iš ketveriukės; juodu abu traukė 
mūsų link. 

— Kas įvyko paskui? - paklausė Redmeinas. 

— Bernis pasakė: „Iu imkis to avigalvio, o aš pasirūpinsiu kitais 
trim“, tačiau Deniui nespėjus atsakyti, tas, kurį mano brolis pavadino 

avigalviu, pribėgo ir smogė Deniui į smakrą, štai tada prasidėjo tikros 
muštynės. 

— Ar įjas įsivėlė visi keturi vyrai? 

— Ne, - atsiliepė Betė, - Davenportas liko prie galinių durų, o dar 
vienas, aukštas liesas vyrukas, laikėsi nuošaliai; kai mano brolis bemaž 
įveikė vieną iš dviejų, besiveržusių muštis, jis liepė man sugauti taksi, 
nes neabejojo greita muštynių baigtim. 

- Jūs paklusote? 

— Paklusau, tik pirmiausiai įsitikinau, jog Denis apsigins nuo Krei- 
go. 

— Ar jam pavyko apsiginti ? 

- Žinoma, - atsakė Betė. 

— Kiek laiko užtrukote ieškodama automobilio? 

— Vos kelerą minučių, bet, mašinai sustojus, vairuotojas pribloškė 
mane pastebėdamas: „Abejoju, ar jiems prireiks taksio, brangute. Jei 
jie būtų mano draugai, verčiau kviesčiau greitąją. Ir netaręs daugiau nė 
žodžio staigiai nuvažiavo. 

— Ar buvo mėginta surasti šį vairuotoją? —- paklausė teisėjas. 

— Taip, milorde, - atsakė Redmeinas. - Bet niekas neatsiliepė. 

— Taigi, ką jūs darėte išgirdusi vairuotojo žodžius? — tęsė Redmei- 
nas vėl atsigręždamas į Betę. 

- Žaibiškai atsisukusi pamačiau ant žemės leisgyvį brolį. Denis lai- 
kė suėmęs Bernio galvą. Aš bėgte pasileidau prie jų. 

Pirsonas vėl pasižymėjo. 

— Ar Denis paaiškino, kas nutiko? 

— Taip, jis pasakė, kad Kreigas netikėtai išsitraukė peilį. Denis mė- 
ginęs atimti ginklą, kai Kreigas įnikęs badyti Bernį. 

— Ar Bernis patvirtino šiuos žodžius? 

— Taip, patvirtino. 

— Tad ką jūs darėte tuomet? 

— Paskambinau gelbėjimo tarnyboms. 

— Gerai pagalvokite prieš atsakydama į kitą mano klausimą, panele 
Vilson. Kas pasirodė pirmiau - policija ar greitoji pagalba? 

— Du medicinos darbuotojai, - nedvejodama atsakė Betė. 


— Per kiek laiko jie atvyko? 

— Po septynių, gal aštuonių minučių. 

— Nejaugi galite taip tiksliai pasakyti? 

— Aš be paliovos žvilgčiojau į laikrodį. 

— O po kelių minučių atvyko policija? 

— Tiksliai nežinau, bet mažiausiai dar po penkių. 

— Kiek laiko detektyvas Fuleris praleido skersgatvyje prieš įžengda- 
mas į barą pasikalbėti su Kreigu? 

— Apie dešimt minučių arba šiek tiek ilgiau. 

— Bet pakankamai ilgai, kad Spenseris Kreigas spėtų prieš detekry- 
vui įžengiant į barą parbėgti į namus, esančius už šimto jardų, persi- 
rengti ir sugrįžti papasakoti savosios įvykių versijos? 

— Milorde, - pašokęs ant kojų paprieštaravo Pirsonas, - advoka- 
tas nedovanotinai užgaulioja žmogų, kuris tiesiog vykdė savo pilietinę 
pareigą. 

— Pritariu, - atsiliepė teisėjas. - Ponai prisiekusieji, neatsižvelkite 
į pastarąjį pono Redmeino komentarą. Neužmirškite, teisiamas yra 
ne ponas Kreigas, - jis pažvelgė į Redmeiną, bet šis nė nevirptelėjo, 
puikiai žinodamas prisiekusiuosius neužmiršiant pastabos, kuri galbūt 
netgi pasės abejonę jų sąmonėje. — Atsiprašau, milorde, — ištarė atgai- 
lautojo tonu. - Daugiau taip nenutiks. 

- Pasistenkite, kad nenutiktų, - subarė teisėjas. 

— Panele Vilson, ar belaukiant policijos medikai paguldė jūsų brolį 
ant neštuvų ir nugabeno į artimiausią ligoninę? 

— Taip, jie kaip įmanydami stengėsi padėti, - atsakė Betė, - bet aš 
suvokiau, kad jau per vėlu. Jis buvo praradęs pernelyg daug kraujo. 

- Ar judu su Deniu lydėjote jūsų brolį į ligoninę? 

— Ne, aš išvykau viena, kadangi detektyvas Fuleris norėjo nuodug- 
niau apklausti Denį. 

— Arjūs dėl to nerimavote? 

— Taip, nes Denis irgi buvo sužeistas. Jis... 

— Kalbėjau ne apie tai, - neleisdamas baigti pertraukė Redmei- 
nas, — ar jūs baiminotės, kad policija gali įtarti Denį įvykdžius nusi- 
kaltimą:? 

— Ne, tokia mintis man nė nedingtelėjo. Aš jau buvau išdėsčiusi 
policijai, kas nutiko. Juk žinojau, kad mudviejų pasakojimai sutaps. 

Jei tą akimirką Aleksas būrų dirstelėjęs į Pirsoną, būtų pamatęs pas- 
tarojo veide šmėstelinčią šypsenėlę. 

— Deja, jūsų brolis pakeliui į Čelsio Vestminsterio ligoninę mirė? 

- Taip, - sukūkčiojo Betė, - aš paskambinau tėvams, kurie tuojau 
pat atvyko, bet buvo per vėlu. 

Aleksas neskubėjo pateikti kito klausimo, lukterėjo, kol mergina 
nusiramins. 

— Ar Denis vėliau atvyko į ligoninę? 

— Ne. 

— Kodėl? 

— Nes policija vis dar jį klausinėjo. 

— Kada po nelaimės pamatėte sužadėtinį ? 

- Kitą rytą Čelsio policijos nuovadoje. 

— Čelsio policijos nuovadoje? — dėdamasis nustebęs pakartojo Red- 
meinas. 

— Taip. Kitą dieną iš pat ryto policija apsilankė mūsų namuose ir 
pasakė suėmę Denį bei apkaltinę jį Bernio nužudymu. 

— Tikriausiai buvote neapsakomai sukrėsta. 

Pirsonas pašoko. 

— Kaip sureagavote į šią naujieną? — skubiai pasitaisė Aleksas. 

— Negalėjau patikėti. Aš iš naujo smulkiai papasakojau, kas nutiko, 
bet mačiau juos abejojant mano žodžiais. 

— Dėkoju, panele Vilson. Daugiau klausimų neturiu, milorde. 

Denis su palengvėjimu atsikvėpė, kai Betė nulipo nuo liudytojų 
pakylos. Kokia ji nuostabi! Eidama pro šalį mergina nusišypsojo susi- 
rūpinusia šypsena. 

— Panele Vilson, — kreipėsi teisėjas liudytojai nespėjus pasiekti 
durų. Betė atsisuko į jį. - Gal malonėtumėte sugrįžti atgal? Spėju, jog 
ponas Pirsonas pageidaus pateikti jums porą klausimų. 

Betė lėtai sugrįžo ant liudytojų pakylos. Mergina pažvelgė į balkone 
sėdinčius tėvus ir tuomet išvydo jį, įžūliai spoksantį tiesiai į ją. Norė- 
jo piktintis, bet suprato, jog nieko nepeštų, tik pradžiugintų Spenserį 
Kreigą parodydama, kaip pastarasis ją veikia. 

Liudytoja vėl užlipo ant pakylos kupina dar didesnio ryžto nugalėti 
jį ir nebesisėsdama įsmeigė akis į Pirsoną, kuris tebesėdėjo savo vietoje. 
Gal jis neketina klausinėti? 

Senyvas kaltintojas lėtai atsistojo. Nė nedirstelėjęs į Betę pradėjo 
dėliotis popierius, paskui gurkštelėjo vandens ir tik tuomet galiausiai 
pažvelgė į liudytoją. 

— Panele Vilson, ką jūs šį rytą valgėte pusryčiams? 

Betė akimirksnį parylėjo, kol visų susirinkusiųjų žvilgsniai nukry- 
po įją. Aleksas nusikeikė. Turėjo susiprotėti, kad Pirsonas mėgins savo 
klausimu išmušti merginą iš vėžių. Vienintelis teisėjas Sakvilis neatro- 
dė nustebęs. 

— Išgėriau puodelį arbatos ir suvalgiau virtą kiaušinį, - galų gale 
susikaupė Betė. 

— Daugiau nieko, panele Vilson? 

— Tiesa, dar kelis skrebučius. 

— Kiek arbatos puodelių išgėrėte? 

— Vieną, ne, išgėriau du, - patikslino Betė. 

— O gal tris? 

— Ne, tikrai du. 

— O kiek skrebučių suvalgėte? 

Ji vėl pacylėjo. 

— Neprisimenu. 

— Jūs neįstengiate prisiminti, ką valgėte pusryčiams šį rytą, tačiau 


galite kuo smulkiausiai pakartoti kiekvieną sakinį, girdėtą prieš šešetą 

mėnesių, - Betė nuleido galvą. - Ne tik atkartojate kiekvieną pono 
Spenserio Kreigo tą vakarą ištartą žodį, bet netgi prisimenate, kaip jis 
jums mirktelėjo bei apsilaižė lūpas. 

— Prisimenu, - patvirtino Betė, - nes jis taip darė. 

— Tuomet tęskime jūsų atminties patikrinimą, panele Vilson. Kai 
padavėjas paėmė tuščią šampano butelį, ponas Kreigas pasakė: „To- 
kiems kiek per brangu?“ 

— Taip, tiesa. 

— O kas tuomet pasakė, - Pirsonas pasilenkęs pasitikslino žvelgda- 
mas į užrašus, - „Kartais man visai patinka, kai šliundra prasižioja?“ 

— Nesu tikra, ar ponas Kreigas, ar kuris nors kitas. 

— Jūs nesate tikra. Galbūt pasakė kuris nors kitas? Turite omenyje 
kaltinamąjį Kartraitą? 

— Ne, vienas iš vyrų prie baro. 

— Tvirtinote mano kolegai nekreipusi dėmesio, nes Ist Ende esate 
girdėjusi ir bjauresnių dalykų? 

— Taip, tvirtinau. 

— Tiesą sakant, kaip tik čia jums ir teko išgirsti pastarąją frazę, ar 
ne, panele Vilson? - apibendrino Pirsonas truktelėdamas juodos man- 
tijos atvartus. 

— Ką norite pasakyti? 

— Ogi kad jūs niekada negirdėjote pono Kreigo tariančio tokius 
žodžius Čelsio bare, panele Vilson, tačiau Ist Ende ne sykį girdėjote 
juos kartojantį Kartraitą, nes toks yra jo kalbos stilius. 

— Ne, šitaip pasakė Kreigas. 

— Be to, teigėte teismui išėjusi ir „Dunlop Armso“ pro galines du- 
ris ? 

— Taip. 

— Kodėl neišėjote pro priešakines, panele Vilson? 

— Norėjome išsmukti tyliai ir nesukelti daugiau jokių bėdų. 

— Taigi jūs jau buvote sukėlę šiokių tokių bėdų? 

— Ne, nieko panašaus mes nepadarėme. 

— Kodėl tuomet neišėjote pro priešakines duris, panele Vilson? Juk 
tokiu atveju būtumėte atsidūrę žmonių pilnoje gatvėje ir būtumėte, 
jūsų žodžiais tariant, tyliai išsmukę ir nebesukėlę jokių bėdų. 

Betė tylėjo. 

— Tuomet gal paaiškinsite, ką turėjo omenyje jūsų brolis, - kreipėsi 
Pirsonas pasižiūrėdamas į užrašus, - sakydamas Kartraitui: „Jei ma- 
nai, kad ketinu vadinti tave šefu, užmiršk?“ 

- Jis juokavo, - atsakė Betė. 

Pirsonas kurį laiką žvelgė į segtuvą, paskui pareiškė: 

— Dovanokite, panele Vilson, bet man ši pastaba anaiptol neatrodo 
juokinga. 

— Todėl, kad jūs nekilęs iš Ist Endo, - paaiškino Betė. 

— Kaip ir ponas Kreigas, - pastebėjo Pirsonas ir skubiai pridūrė: — 
„O tada Kartraitas ėmė stumti Vilsoną užpakalinių durų pusėn: Ar 
visa tai nutiko po jūsų brolio frazės: „Gal išeikim lauk ir išsiaiškin- 
kim?“ 

— Ponas Kreigas ištarė frazę: „Tad kodėl mums neišėjus laukan ir 
neišsiaiškinus“, nes juk toks kalbos stilius paplitęs Vest Ende. 

„Sumani moteris“, - pagalvojo Aleksas žavėdamasis Betės sugebėji- 
mu perimti jo pasirinktą atspirties tašką ir viską sugrąžinti į vietas. 

— O kai išėjote laukan, - skubiai pratęsė Pirsonas, - pamatėte gat- 
velėje laukiantį poną Kreigą? 

— Taip. 

— Kiek laiko praėjo prieš jums jį pastebint? 

— Neprisimenu, - atsakė Betė. 

— Šį kartą jūs neprisimenate. 

— Nedaug. 

— Nedaug, - pakartojo Pirsonas. - Mažiau nei minutė? 

— Tiksliai nežinau. Bet jis ten stovėjo. 

— Panele Vilson, jeigu jūs būtumėte išėjusi iš „Dunlop Armso' pro 
priešakines duris, pražingsniavusi judria gatve, paskui dar ilgoku take- 
liu, kol galiausiai pasiektumėte gatvelės pabaigą, būtumėte sužinojusi, 
jog visą šį kelią sudaro du šimtai vienuolika jardų. Ar teigiate, esą po- 
nas Kreigas sukorė pastarąjį nuotolį vos per minutę? 

— Tikriausiai taip ir buvo. 

— Ojo bičiulis prisijungė po kelių akimirkų? — tęsė Pirsonas. 

— Taip, - atsakė Betė. 

— O kai atsisukote, kiti du vyrai, Davenportas ir Mortimeris, jau 
stovėjo prie galinių durų? 

— Taip, teisybė. 

- Ir viskas įvyko mažiau nei per minutę, panele Vilson? - jis pary- 
lėjo. - Kada, jūsų manymu, ketveriukė spėjo taip smulkiai suplanuoti 
veiksmus? 

— Nesuprantu, ką turite omenyje, — atsiliepė Betė įsikibdama į pa- 
kylą juosiančią tvorelę. 

— Manau, kuo puikiausiai suprantate, panele Vilson, tačiau paaiš- 
kinsiu prisiekusiesiems. Du vyrai išeina iš baro pro priešakines duris, 
apeina aplink pastatą, ruo metu kiti du įsitaiso prie galinių durų, ir 
viskas įvyksta per nepilną minutę. 

— Mavyr, praėjo daugiau nei minutė. 

- Bet juk jūs troškote pasprukti, - priminė Pirsonas, - tad per ke- 
letą minučių galėjote spėti nubėgti iki pagrindinės gatvės ir dingti, ke- 
tvertui nespėjus jūsų apsupti. 

— Dabar prisiminiau, — vėl prabilo Betė. - Denis stengėsi nuramin- 
ti Bernį, nes šis veržėsi grįžti ir pamokyti Kreigą, vadinasi, praėjo dau- 
giau laiko. 

— O gal Bernis norėjo pamokyti poną Kartraitą, kad neliktų abejo- 
nių, kas taps šefu, tėvui išėjus į pensiją? — paklausė Pirsonas. 

- Jei Bernis būtų to norėjęs, būtų paguldęs jį vienu smūgiu. 

— Nebent Kartraitas būtų turėjęs peilį. 

— Peilį turėjo Kreigas, kuris ir nudūrė Bernį. 

— Kaip galite tvirtinti, panele Vilson, jei to nematėte? 

— Nes Bernis pasakė man, kas nutiko. 

- Ar jūs įsitikinusi, kad pasakė Bernis, o ne Denis? 

— Taip, įsitikinusi. 

— Atleiskite, jei nuskambės banaliai, panele Vilson, bet jūs tiesiog 
laikotės įsikibusi savosios versijos. 

— Nes sakau tiesą. 

— Tiesa ir tai, jog baiminotės, kad jūsų brolis merdėja, ar ne, panele 
Vilson? 

— Taip, Bernis neteko labai daug kraujo ir aš supratau, kad jis nebe- 


išgyvens, — atsakė Betė sukūkčiodama. 

— Tuomet kodėl neiškvietėte greitosios pagalbos? 

Aleksas irgi tuo stebėjosi ir sukluso, kaip mergina atsakys, tačiau 
šiai nesuskubus prabilti Pirsonas pridūrė: 

— Ojuk, anot jūsų, dūris buvo ne vienas. 

— Aš neturėjau telefono! - išpyškino mergina. 

— Tačiau jūsų sužadėtinis turėjo, —- priminė Pirsonas, - juk kiek 
anksčiau jis skambino jūsų broliui ir pakvietė atvykti į barą. 

— Greitoji atvyko po keleto minučių, - atsiliepė Betė. 

— Ir mes visi žinome, kas paskambino gelbėjimo tarnyboms, ar ne, 
panele Vilson? — pareiškė Pirsonas žvelgdamas į prisiekusiuosius. 

Betė nuleido galvą. 

— Leiskite paminėti dar keletą pusinių tiesų, kurias atskleidėte 
mano kolegai. - Betė suspaudė lūpas. - Jūs sakėte: „Nuo pat pirmos 
dienos, kai susitikome, žinojau, kad mudu susiruoksime“ 

— Taip, sakiau, nes tuo neabejojau, - patvirtino Betė. 

Pirsonas žvilgterėjo į užrašus: 

— Dar sakėte, esą, jūsų manymu, Kartraitas „kur kas patrauklesnis“ 
už poną Davenportą. 

— Taip ir yra. 

— Ojei iškiltų kokių nors keblumų, žinojote, „kad judviejų pasako- 
jimai sutaps“. 

— Be abejo. 

— Kad ir ką jis papasakotų? 

— Aš taip nesakiau, — užginčijo Betė. 

— Nesakėte, bet aš pasakiau, nes spėju, jog gindama savo vyrą galė- 
tumėte papasakoti bet ką. 

— Jis nėra mano vyras. 

— Bet taps juo, jei bus išteisintas. 

— Taps. 

— Kiek praėjo laiko po jūsų brolio nužudymo? 

— Per šešis mėnesius. 

— Ar dažnai per tą laiką lankėte poną Kartraitą? 

— Lankiau kiekvieną sekmadienio popietę, - didžiuodamasi atsakė 
Betė. 

— Kiek tęsdavosi vienas vizitas? 

— Maždaug dvi valandas. 

Pirsonas skaičiuodamas pakėlė akis į lubas. 

— Taigi per pastarąjį pusmetį judu drauge praleidote apytikriai pen- 
kiasdešimt valandų. 

— Niekada apie tai nepagalvojau. 

— Tačiau dabar teks. Sutikite, per tiek laiko judu laisvai galėjore su- 
derinti savąją įvykių versiją ir pasistengti iki teismo išmokti ją atmin- 
tinai. 

— Taip nebuvo. 

— Panele Vilson, ar apsilankymų kalėjime metu kada nors per tas 
penkiasdešimt valandų aptarinėjote bylą? 

— Ko gero, - mažumėlę parylėjusi atsakė Betė. 

— Be abejo, aprarinėjote, - išrėžė Pirsonas, — nes kaip kitaip atsi- 
mintumėte kiekvieną to vakaro smulkmeną bei kiekvieną aplinkinių 
ištartą sakinį, kai net neįstengiate atgaminti, ką šį rytą valgėte pusry- 
čiams? 

— Kaip galėčiau užmiršti, pone Pirsonai, kas nutiko tą vakarą, kai 
buvo nužudytas mano brolis? Šiaip ar taip, Kreigas su draugais turėjo 
kur kas daugiau laiko pasakojimams suderinti, nes jie galėjo susitikti 
kada panorėję, o ne vien lankymo valandomis. 

— Bravo, - pagyrė Aleksas pakankamai garsiai, kad išgirstų Pirso- 
nas. 

— Grįžkime į skersgatvį ir dar kartą patikrinkime jūsų atmintį, — 
skubiai pakeitė temą kaltintojas. - Ponai Kreigas ir Peinas, atlėkę į gat- 
velę vos per minutę, pajudėjo jūsų brolio link ir be niekur nieko puolė 
muštis? 

— Puolė. 

— Su dviem niekada iki tol nemarytais vyrukais? 

— Taip. 

— O kai pasidarė riesta, tiesiog iš oro išsitraukė peilį ir dūrė jūsų 
broliui į krūtinę? 

— Ne iš oro. Peilį jis veikiausiai pasiėmė nuo baro. 

— Vis dėlto gal Denis paėmė peilį nuo baro? 

— Ne, būčiau mačiusi, jei būtų paėmęs Denis. 

— Bet nematėte ir pono Kreigo imančio peilį ? 

— Ne. 

— Tačiau po minutės išvydote jį stovintį kitame garvelės gale. 

— Taip. 

— Ar tuo metu rankoje jis turėjo peilį? - Pirsonas atsilošė laukda- 
mas Betės atsakymo. 

— Neprisimenu. 

— Tuomet gal pamenate, kas turėjo rankoje peilį, kai atbėgote prie 
leisgyvio brolio? 

— Taip, turėjo Denis, bet jis paaiškino atėmęs iš mano brolį badžiu- 
sio Kreigo. 

— Tačiau pati to nematėte? 

— Nemačiau. 

- Arjūsų sužadėtinis buvo kruvinas? 

- Žinoma, buvo, juk laikė rankose mano brolį. 

— Taigi, jeigu jūsų brolį nudūrė ponas Kreigas, pastarasis irgi turėjo 
būti kruvinas. 

— Iš kur galiu žinoti? Jis jau buvo dingęs. 

— Išgaravo? — pakomentavo Pirsonas. - Tuomet kaip paaiškinsite 
faktą, jog po kelių minučių, atvykus policijai, visiškai nekruvinas Krei- 
gas sėdėjo bare ir laukė detektyvo? — Betė nežinojo, ką atsakyti. - Be 
to, ar leisite priminti, — tęsė Pirsonas, - kas pirmasis iškvietė policiją? 
Ne jūs, panele Vilson, o Kreigas. Keista, kai vos nudūręs žmogų kru- 
vinas pilietis šitaip elgiasi, — jis lukterėjo, kol šis vaizdinys įsitvirtins 
prisiekusiųjų sąmonėje, o tada pateikė kitą klausimą: - Panele Vilson, 
ar šis atvejis pirmas, kai jūsų sužadėtinis griebiasi peilio ir įsivelia į 
muštynes, o jūs skubate jo vaduoti ? 

— Ką norite pasakyti? 

Redmeinas įsmeigė akis į Betę spėliodamas, ar ši bus kažką nuo jo 
nuslėpusi. 

— Ko gero, atėjo metas dar kartelį patikrinti puikią jūsų atmintį. 

Teisėjas, prisiekusieji ir Redmeinas dabar stebeilijo į Pirsoną, kuris, 
rodos, nė kiek neskubėjo atversti savąjį kozirį. 

— Panele Vilson, gal netyčia pamenate, kas 1986 metų vasario dvy- 
liktąją nutiko Klemento Etlio bendrojo lavinimo mokyklos žaidimų 
aikštelėje? 

— Bet juk čia bemaž penkiolikos metų senumo įvykiai, - paprieš- 
taravo Betė. 

— Tikrai taip, bet, manau, neturėjote pamiršti dienos, kai vyras, už 
kurio visuomet žinojote ateityje ištekėsianti, atsidūrė pirmajame vieti- 
nio laikraščio puslapyje, - Pirsonas atsilošė ir paėmė iš padėjėjo 1986 
metų vasario tryliktosios Bethbna! Green and Bow Gazette totokopiją. 
Kaltintojas paprašė tvarkos prižiūrėtojo įteikti kopiją liudytojai. 

— Ar galėtumėte duoti kopijų prisiekusiesiems? — paklausė teisėjas 
Sakvilis dirstelėdamas į Pirsoną pro akinių viršų. 

- Žinoma, milorde, - atsakė šis, o padėjėjas perdavė didžiulį 
pluoštą teismo tvarkdariui, kuris vieną įteikė teisėjui, tuziną išdalijo 
prisiekusiesiems, o paskutinę ištiesė Deniui, tačiau tas papurtė galvą. 
Pirsonas atrodė nustebęs, jam kilo įtarimas — gal Kartraitas nemoka 
skaityti. Reikės išsiaiškinti, kai kaltinamasis stos liudyti. 

- Jūs, panele Vilson, gavote kopiją laikraščio, kuriame atspausdin- 
tas straipsnis apie 1986 metų vasario dvyliktą dieną Klemento Etlio 
bendrojo lavinimo mokyklos žaidimų aikštelėje įvykusias muštynes, 
kuriose panaudotas peilis. Po jų Danielį Kartraitą apklausė policija. 

- Jis tik stengėsi padėti, - paaiškino Betė. 

— Ar tik tai netampa tradicija? 

— Ką turite omenyje? - paklausė liudytoja. 

— Ponas Kartraitas įsivelia į durtynes, o jūs vėliau aiškinate, esą jis 
mėginęs padėti. 

— Tačiau kolonijoje atsidūrė kitas vaikinas. 

— Ir jūs, aišku, tikitės, jog ir šįsyk kalėjiman sės kitas žmogus, o ne 
tas, už kurio ketinate ištekėti? 

— Taip, tikiuosi. 

— Džiaugiuosi, kad bent tiek išsiaiškinome, - pakomentavo Pir- 
sonas. - Gal būsite maloni ir perskaitysite teismui trečią pastraipą 
laikraščio pirmajame puslapyje, kuri prasideda žodžiais: „Vėliau Betė 
Vilson policijai pasakojo... 

Mergina nuleido akis į laikraštį. 

— „Betė Vilson vėliau policijai pasakojo, jog Denis Kartraitas ne- 
dalyvavęs muštynėse, tik arskubėjęs padėti klasės draugui ir, ko gero, 
išgelbėjęs šiam gyvybę“ 

— Sutikite, situacija mažumėlę pažįstama, panele Vilson. 

— Bet Denis nedalyvavo muštynėse. 

— Tuomet kodėl jis buvo išmestas iš mokyklos? 

— Ne išmestas, o tik išsiųstas namo, kol baigsis apklausa. 

— Kurios metu jūsų parodymai sugrąžino jam gerą vardą ir nukrei- 
pė į koloniją kitą berniuką, - Betė vėl nuleido galvą. - Sugrįžkime prie 
pastarųjų durtynių, kai jūs vėl taip patogiai atsiduriate netoliese ir sku- 
bare pagelbėti savo svajonių vaikinui. Sakykite, ar Kartraitas, - pratęsė 
kaltintojas Betei nespėjus prasižioti, — vylėsi tapsiąs Vilsono automo- 
bilių remonto dirbtuvės vadovu jūsų tėvui išėjus į pensiją? 

— Taip, tėtis jau buvo sakęs Deniui, kad jis gaus šį darbą. 

— Vis dėlto vėliau sužinojote, jog jūsų tėvas apsigalvojo ir pranešė 
Kartraitui ketinąs dirbtuves patikėti jūsų broliui, ar ne? 

— Taip, sužinojau, bet Bernis niekada nenorėjo šio darbo. Jis visuo- 
met laikė Denį lyderiu. 

- Galbūt, tačiau juk čia šeimos verslas, ir visai suprantama, jei į šalį 
nustumtas jūsų brolis jautė apmaudą. 

— Ne, Bernis niekada nenorėjo prisiimti jokios atsakomybės. 

— Tuomet kodėl jūsų brolis tą vakarą pasakė: „Jei manai, kad imsiu 
vadinti tave šefu, jeigu perimsi vadžias iš mano senuko, užmiršk?“ 

- Jis pasakė ne „jeigu perimsi , pone Pirsonai, o „kai perimsi . La- 
bai didelis skirtumas. 

Aleksas Redmeinas nusišypsojo. 

— Deja, teturime tik jūsų žodžius, panele Vilson, o kiti trys liudyto- 
jai papasakojo visiškai kitokią istoriją. 

— Jie visi melavo, - pakėlė balsą Betė. 

— Ojūs vienintelė sakote tiesą? 

— Taip. 

— Kieno tiesa tiki jūsų tėvas? — staiga pakeitė taktiką kaltintojas. 

— Milorde, - pašoko Aleksas, - tokie parodymai būtų ne tik nepa- 
grįsti, bet ir nesusiję su byla. 

- Pritariu kolegai, - atsiliepė Pirsonas nelaukdamas teisėjo atsaky- 
mo. - Bet kadangi liudytoja ir jos tėvas gyvena tuose pačiuose namuo- 


se, manau, ji veikiausiai žino, ką šis apie visa tai mano. 

— Galimas daiktas, - prabilo teisėjas Sakvilis, - bet vis dėlto intor- 
macija nepagrįsta, todėl laikau ją nepriimtina, - jis atsisuko į Betę. — 
Panele Vilson, jūs neprivalote atsakyti į šį klausimą. 

Betė pažvelgė į teisėją: 

— Tėtis manimi netiki, - tramdydama raudą atsakė mergina. - Jis 
tebėra įsitikinęs, jog Denis nužudė mano brolį. 

Visa teismo salė sušurmuliavo. Teisėjui teko keletą kartų pareika- 
lauti tylos, kad Pirsonas galėtų tęsti apklausą. 

— Ar norėtumėte pridurti dar ką nors, kas padėtų prisiekusie- 
siems? — viltingai paklausė Pirsonas. 

— Taip, - atsakė mergina. - Mano tėčio ten nebuvo, o aš buvau. 

— Ten buvo ir jūsų sužadėtinis, - įterpė kaltintojas. - Taigi aš spėju, 
jog vienas iš daugelio ginčų galiausiai baigėsi tragedija, Kartraitui pei- 
liu nudūrus jūsų brolį. 

— Mano brolį nudūrė Kreigas. 

— Kol jūs kitame gatvelės gale stabdėte taksį ? 

— Teisingai. 

— O atvykusi policija rado kruviną Kartraitą, be to, ant peilio koto 
aptiko vien tik jūsų sužadėtinio pirštų atspaudus? 

— Ašjau paaiškinau, kas nutiko. 

— Tuomet galbūt paaiškinsite ir tai, kodėl po keleto minučių ap- 
klausdamas Kreigą detektyvas nepastebėjo ant švaraus kostiumo, 
marškinių bei kaklaraiščio nė vienos kraujo dėmelės? 

— Jis turėjo mažiausiai dvidešimt minučių, taigi nubėgo namo ir 
persirengė, — atsakė Betė. 

— Netgi trisdešimt, - patikslino Redmeinas. 

— Vadinasi, jūs pritariate supermeno teorijai? — pasiteiravo Pirso- 
nas. 

— Jis pats prisipažino buvęs gatvelėje, - pridūrė Betė nuleisdama 
negirdomis paskutinįjį komentarą. 

— Jis ten buvo, panele Vilson, bet tik išgirdęs jūsų riksmą paliko 
draugus viduje ir atskubėjo išsiaiškinti, ar jums negresia pavojus. 

— Ne, jis jau buvo gatvelėje, kai nudūrė Bernį. 


— Kas nudūrė? - paklausė Pirsonas. 

— Kreigas, Kreigas, Kreigas! —- sušuko Betė. - Kiek kartų turėsiu 
kartoti? 

— Tas pats, kuris įsigudrino atbėgti į skersgatvį greičiau nei per mi- 
nutę, o paskui kažin kokiu būdu rado laiko paskambinti policijai, su- 
grįžti į barą, paprašyti bičiulių išeiti, dumti namo, nusirengti kruvinus 
drabužius, palįsti po dušu, atlėkti atgal ir atsisėdęs sulaukti arvykstan- 
čių pareigūnų? Tuomet jis sugebėjo pateikti smulkią ir išsamią įvykių 
ataskaitą, kurią vėliau visi tą vakarą bare buvę liudytojai patvirtino? 

— Ber jie sakė netiesą, - patikino Betė. 

— Šit kaip. Vadinasi, visi liudytojai sumanė sulaužyti priesaiką. 

— Taip, jie visi gynė Kreigą. 

— Ojjūs negynėte sužadėtinio? 

— Ne, aš sakiau tiesą. 

- Įsivaizduojamą tiesą, nes savo akimis nematėte, kas įvyko. 

— Nė nereikėjo, - atkirto Betė, - kadangi Bernis man pasakė, kas iš 
tikrųjų nutiko. 

— Ar tikrai Bernis, o ne Denis? 

— Tikrai Bernis, - pakartojo mergina. 

— Prieš pat mirtį? 

— Taip! - šūktelėjo Betė. 

— Kaip patogu, - pastebėjo kaltintojas. 

— Atsistojęs ant šios pakylos Denis patvirtins mano pasakojimą. 

— Po pastaruosius šešis mėnesius vykusių sekmadieninių susitikimų 
neabejotinai patvirtins, panele Vilson, — atrėžė Pirsonas. - Daugiau 


klausimų neturiu, milorde. 

— Ką šį rytą valgei pusryčiams? - paklausė Aleksas. 

— Tik nepasakok šio beviltiškai pasenusio anekdoto, - sududeno į 
ragelį tėvas. 

— Kas čia anekdotiško? 

— Turėjau tave perspėti. Pirsonas gynybos liudytojų apklausą pra- 
deda dvejopai; dar būdamas jaunas baristeris jis sumetė, jog tik teisėjas 
būna girdėjęs tą pačią apklausos pradžią, o nieko neįtariančiam liu- 
dytojui, jau nekalbant apie prisiekusiuosius, ji visuomet tampa tikrų 
tikriausia staigmena. 

— O koks antrasis variantas? - susidomėjo Aleksas. 

— Kaip vadinasi antroji iš kairės gatvė nuo jūsų namų durų, pro ku- 
rias kas rytą išeinate į darbą? Iš savo patirties žinau, jog vos vienas kitas 
liudytojas sugebėjo teisingai atsakyti į šį klausimą. Manau, Pirsonas 
apklausos išvakarėse išnaršo visas gatveles aplink liudytojo namus. Ga- 
lėčiau lažintis, šiuo metu sutiktum jį slampinėjantį po Ist Endą. 

Aleksas susmuko krėslan. 

— Teisybė, tu patarei nenuvertinti oponento. 

Seras Metju atsakė ne iškart. Galiausiai prabilo apie tai, kas Alek- 
sui, rodos, nė nekėlė abejonių: 

— Ar ketini apklausti Kartraitą? 

— Žinoma. Kodėl neturėčiau? 

— Nesčiavienintelis tau likęs netikėtumo elementas. Pirsonas mano 
matysiąs Kartraitą ant liudytojų pakylos visą likusią savaitės dalį, ta- 
čiau jeigu tu be jokio perspėjimo užbaigsi nagrinėjimą rytoj ryte, šiek 
tiek išmuši jį iš vėžių. Jis planuoja iki pat savaitės pabaigos, o gal net 
ir kitos pradžioje apklausinėti Kartraitą ir nesitiki, jog teks jau rytoj iš 
pat ryto sakyti baigiamąją kalbą. 

— Bet jeigu Kartraitas neliudys, prisiekusiesiems kils blogų min- 
čių. 

— Įstatymas šiuo atžvilgiu visiškai vienareikšmis, - atsakė Alekso 
tėvas. — Teisėjas paaiškins, jog ginamasis turi teisę nuspręsti liudyti ar 
ne, ir prisiekusiesiems nedera daryti skubotų apibendrinimų remiantis 
pastaruoju sprendimu. 

— Bet jie visuomet daro, juk esi ne kartą mane perspėjęs. 

— Galbūc, bet vienas ar pora prisiekusiųjų bus pastebėję jį nesuge- 
bėjus perskaityti Betbna! Green and Bow Gazette straipsnio ir supras 
tave patarus vaikinui nesikalbėti su Pirsonu, ypač po tokios priekabios 
jo sužadėtinės apklausos. 

— Kartraitas protu nenusileidžia Pirsonui, - atkirto Aleksas. - Tie- 
siog jis negavo tokio puikaus išsilavinimo. 

— Bet minėjai, kad jis greitai užsiplieskia. 

— Tik tuomet, kai kas nors puola Berę. 

— Tada gali neabejoti, jog Kartraitui atsistojus liudyti, Pirsonas tol 
atakuos Betę, kol vyrukas praras savitvardą. 

— Bet Kartraitas nėra teistas, išsyk po mokyklos pradėjo dirbti ir 
ketino vesti merginą, su kuria draugavo ilgus metus ir kuri laukiasi jo 
kūdikio. 

— Taigi mes žinome keturis dalykus, kurių Pirsonas neminės per 
apklausą. Bet būk tikras, jis būtinai paklaus apie incidentą žaidimų 
aikštelėje Kartraito jaunystėje, nuolat primindamas prisiekusiesiems 
tuomet panaudotą peilį ir pabrėždamas faktą, girdi, toji pati Betė su- 
skubusi jo vaduoti. 

— Ką gi, jei čia vienintelė mano problema... - pradėjo Aleksas. 

— Tikrai ne vienintelė, - atkirto tėvas, - jei jau Pirsonas atkasė dur- 
tynes žaidimų aikštelėje bei Betės Vilson vaidmenį toje istorijoje, gali 
neabejoti, jis paruošė Deniui Kartraitui dar vieną kitą staigmenėlę. 

— Kokią? 

— Nė nenutuokiu, - atsakė seras Metju, — bet jeigu pastatysi kalti- 
namąjį ant liudytojų pakylos, garantuotai sužinosi. 

Aleksas suraukęs antakius apsvarstė tėvo žodžius. 

— Kažkas tau kelia susirūpinimą? — pasiteiravo senasis teisėjas ne- 


sulaukęs Alekso atsakymo. 

— Pirsonas žino, kad Betės tėvas pasakė Kartraitui apsigalvojęs ir 
neketinąs skirti jo autoserviso vadovu. 

— Šį darbą norėjo pasiūlyti savo sūnui? 

— Taip. 

— Atsiradęs motyvas nepalengvina padėties. 

— Teisybė, bet gal ir aš turiu keletą staigmenų, dėl kurių Pirsonas 
turėtų sunerimti, - pastebėjo Aleksas. 

— Pavyzdžiui? 

— Kreigas dūrė Deniui į koją, ir toje vietoje liko įrodymas — ran- 
das. 

— Pirsonas atrėš, girdi, ten sena žaizda. 

— Bet mes turime gydytojo pažymą, patvirtinančią, jog taip nėra. 

— Pirsonas suvers dėl to kaltę Berniui Vilsonui. 

— Taigi tu man patari neapklausti Kartraito? 

— Nelengva atsakyti, mano berniuk, nes aš nebuvau teisme ir neži- 
nau, kaip prisiekusieji reagavo į Betės Vilson parodymus. 

Aleksas parylėjo. 

— Keli, rodos, pajuto užuojautą, mergina išties daro sąžiningo žmo- 
gaus įspūdį. Kita vertus, jie gali nuspręsti, kad net jei Betė sako tiesą, ji 
nematė, kas nutiko, ir tiesiog tiki Kartraito žodžiais. 

- Tau pakaktų trijų prisiekusiųjų, įsitikinusių merginos teisumu, 
tuomet dvyliktukas negalėtų priimti sprendimo, o blogiausiu atveju 
įvyktų pakartotinis svarstymas. Jei viskas šitaip susiklostytų, galbūt 
Karališkoji prokuratūra nuspręstų, jog antrasis teismas nesukels visuo- 
menės susidomėjimo. 

— Man derėjo atkakliau spustelėti Kreigą nagrinėjant laiko neati- 
tikimus, ar ne? - paklausė Aleksas vildamasis išgirsti tėvo prieštaravi- 
mą. 

— Per vėlu dėl to jaudintis, - atsakė šis. - Dabar svarbiausia apsi- 
spręsti, ar pakviesi Kartraitą ant liudytojų pakylos. 

— Sutinku, bet jei suklysiu, Denis artimiausius dvidešimt metų pra- 
leis kalėjime. 

Aleksas atvyko į Old Beilį praėjus kelioms minutėms, kai budėtojas 
atrakino paradines duris. Po ilgos konsultacijos su Deniu žemutinėje 
kameroje Redmeinas patraukė į drabužinę, apsivilko advokato man- 
tiją ir nužingsniavo į ketvirtojo teismo salę. Atsisėdo ant suolo krašto 
tuščioje salėje ir išdėliojo ant stalo tris segtuvus, paženklintus Kar- 
traito vardu. Atsivertęs pirmąjį peržvelgė septynis klausimus, kuriuos 
taip kruopščiai parengė praėjusią naktį. Laikrodis ant sienos rodė 9:35 
ryto. 


užėmė vietas kitame suolo gale. Juodu netrukdė Alekso, mat šis atrodė 
be galo užsiėmęs. 

Paskui lydimas dviejų policininkų pasirodė Denis Kartraitas. Jis at- 
sisėdo į medinį teisiamųjų suolo krėslą ir ėmė laukti teisėjo. 

Lygiai dešimtą durys salės gale atsivėrė ir į savo valdas įžengė teisė- 
jas Sakvilis. Visi susirinkusieji pakilo ir linktelėjo. Teisėjas irgi pasisvei- 
kino linktelėdamas, o paskui užėmė savo vietą centriniame krėsle. 

— Kvieskite prisiekusiuosius, — ištarė Sakvilis. Laukdamas, kol šie 
ateis, užsidėjo pusmėnulių formos akinius, atsivertė naują bloknotą ir 
išsitraukęs parkerį užsirašė: Pono Redmeino vykdoma Danielio Kart- 
vaito apklausa. 

Kai prisiekusieji susėdo į savo vietas, teisėjas pakėlė akis į kaltina- 
mojo advokatą: 

— Ar esate pasiruošęs pakviesti kitą savo liudytoją, pone Redmei- 
nai? - paklausė jis. 

Aleksas atsistojo, įsipylė į stiklinę vandens ir gurkštelėjo, pažvelgė į 
Denį ir nusišypsojo. Paskui pasižiūrėjo į klausimus, gulinčius ant stalo, 
atsivertė tuščią lapą ir šyptelėjo teisėjui: 

— Daugiau liudytojų neturiu, milorde. 

Pirsono veide šmėstelėjo susirūpinimas. Jis skubiai grįžtelėjo pasi- 
konsultuoti su gerokai suglumusiu padėjėju. Aleksas mėgavosi akimir- 
ka laukdamas, ko! nutils šnibždesys. Teisėjas nusišypsojo Redmeinui, 
netgi atrodė, jog tuoj ims ir pamerks jam akį. 

Išspaudęs iš tos akimirkos viską, ką tik įstengė, Aleksas ištarė: 

— Milorde, gynyba nagrinėjimą baigė. 

Teisėjas Sakvilis pažvelgė į Pirsoną, kuris panėšėjo į atlekiančio 
sunkvežimio šviesų išgąsdintą triušį. 

— Pone Pirsonai, - lyg niekur nieko kreipėsi jis. - Galite pradėti 
baigiamąją kalbą. 

Pirsonas lėtai atsistojo. 

— Galbūt, milorde, - neaiškiai burbtelėjo jis, - atsižvelgiant į ne- 
numatytas aplinkybes, jei jūsų šviesybė suteiktų man šiek tiek daugiau 
laiko baigiamosioms pastaboms parengti, norėčiau paprašyti atidėti 
nagrinėjimą iki šios dienos popietės, kadangi... 

— Ne, pone Pirsonai, - pertraukė teisėjas, — aš neatidėsiu nagrinėji- 
mo. Niekas geriau už tamstą nežino, jog kaltinamasis turi teisę atsisa- 
kyti duoti parodymus. Prisiekusieji bei teismo tarnautojai savo vietose, 
be to, tikiuosi, man nereikia priminti, koks perpildytas yra teismo ka- 
lendorius. Prašau pateikti savo baigiamąsias pastabas. 

Pirsono padėjėjas ištraukė segtuvą iš krūvos apačios ir perdavė ka- 
rališkajam advokatui. Šis atsivertė segtuvą, bet aiškiai keletą pastarųjų 
dienų nebuvo nė dirstelėjęs į jo turinį. Pradėjo nuo pirmo puslapio: 

— Ponai prisiekusieji, — lėtai prakalbo. Netrukus tapo aišku, jog Pir- 
sonas yra iš tų žmonių, kurie viskam pasirengia iš anksto, ekspromtas 
nebuvo jo stiprioji pusė. Jis kliūdamas slinko nuo vienos pastraipos 
prie kitos, kol galiausiai net jo padėjėjas ne juokais susierzino. 

Aleksas tylutėliai sėdėjo kirame suolo gale sutelkęs dėmesį į prisie- 
kusiuosius. Netgi patys budriausieji nuobodžiavo; keletas kartkartėmis 
slopino žiovulį mirksėdami apsiblaususiomis akimis. Kai po poros va- 
landų Pirsonas atsivertė paskutinį puslapį, jau ir Aleksas snūduriavo. 

Galų gale kaltintojui susmukus ant suolo, teisėjas Sakvilis pareiškė, 
esą būtų tinkamas metas pradėti pietų pertrauką. Kai teisėjas išėjo iš 
salės, Aleksas dirstelėjo į Pirsoną, kuris vos tramdė įtūžį. Oponentas 
puikiai žinojo suvaidinęs tik dieninį provincijos spektaklį, tačiau prie- 
šakyje laukė didžioji Vest Endo premjera. 

Redmeinas čiupo vieną ploną segtuvą ir išskubėjo iš teismo salės, 
perėjo koridorių ir užkopė akmeniniais laiptais į mažą kambarėlį an- 
trame aukšte, kurį rezervavo šį rytą. Viduje stovėjo tik stalas ir krės- 
las, nė menkiausio paveikslėlio ant sienos. Aleksas atsivertė segtuvą ir 
pradėjo skaityti savuosius apibendrinimus. Esminiai sakiniai kartojosi 
daugybę kartų, kad pagrindiniai punktai išliktų įsispaudę prisiekusių- 
jų sąmonėje. 

Bemaž visą naktį ir kelias ankstyvo rytmečio valandas gludinęs bei 
šlifavęs kiekvieną frazę, puikiai pasiruošęs Aleksas po pusantros valan- 
dos sugrįžo į ketvirtojo teismo salę. Savo vieton atsisėdo likus kelioms 
akimirkoms iki teisėjo pasirodymo. Prisiekusiesiems susėdus teisėjas 
paklausė, ar advokatas pasirengęs pateikti apibendrinimus. 

— Be abejo, milorde, - atsakė Aleksas ir vėl įsipylė į stiklinę van- 
dens, tada atsivertė segtuvą, žvilgterėjo į jį ir nugėrė gurkšnį. 

— Ponai prisiekusieji, - pradėjo, - jūs jau girdėjote... 

Aleksas kalbėjo trumpiau už Pirsoną, tačiau jam čia nebuvo gene- 
ralinė repeticija. Jis nežinojo, kaip esminiai punktai paveikė prisieku- 
siuosius, bet bent jau nė vienas nesnūduriavo, keletas kažką užsiraši- 
nėjo. Kai galiausiai po pusantros valandos atsisėdo, jautė, jog į tėvo 
klausimą, ar pasitarnavo klientui maksimaliai išnaudodamas visus 
savo sugebėjimus, galėtų atsakyti teigiamai. 

— Ačiū, pone Redmeinai, - padėkojo teisėjas ir atsigręžė į prisieku- 
siuosius. - Manau, šiai dienai pakaks. 

Pirsonas dirstelėjo į savo laikrodį, tebuvo pusė keturių. Prieš už- 
baigdamas posėdį teisėjas laisvai galėjo sugaišti dar valandą ir kreiptis 
į prisiekusiuosius, tačiau, ko gero, nė jis nesitikėjo rytinės Alekso Red- 
meino staigmenos. 

Teisėjas atsistojo, linktelėjo ir netaręs daugiau nė žodžio išėjo iš sa- 
lės. Aleksas grįžtelėjo šnektelėti su kolega, bet kaip tik tuo momentu 
tarnautojas padavė Pirsonui popieriaus lapelį. Perskaitęs Pirsonas pa- 
šoko ir iškūrė iš teismo salės lydimas neatsiliekančio padėjėjo. Gynėjas 
šypsodamasis atsisuko į kaltinamąjį, bet Denis Kartraitas jau buvo iš- 
vestas į kamerą apačioje. Advokatas negalėjo liautis galvojęs, pro ku- 
rias duris rytoj išeis jo klientas. Kita vertus, stebėjosi, kur taip išskubėjo 


Pirsonas. 


13 


Kitą rytą, viena minutė po devynių, Arnoldo Pirsono sekretorius 
paskambino teisėjo Sakvilio sekretoriui, pastarasis pažadėjo tuojau pat 
perduoti prašymą teisėjui ir pranešti atsakymą. Po keleto minučių jis 
išties informavo Pirsono sekretorių, jog teisėjas mielai priimsiąs jį savo 
kabinete devintą trisdešimt, be to, manąs, kad esamomis aplinkybėmis 
turįs dalyvauti ir ponas Redmeinas. 

- Tuojau pat jam ir paskambinsiu, Bilai, - atsakė Pirsono sekreto- 
rius, padėjo ragelį ir susuko Redmeino sekretoriui bei pasiteiravo, ar 
advokatas galėtų devintą trisdešimt atvykti į teisėjo kabinetą aptarti 
ypatingai skubaus reikalo. 

— O koks tasai reikalas, Džimai? - paklausė Alekso sekretorius. 

— Nenumanau, Tedai. Pirsonas nelinkęs man išsipasakoti. 

Redmeino sekretorius prisiskambino advokatui į mobilųjį prieš 
pat šiam išnykstant po žeme Pimliko metro stotyje. 

— Ar Pirsonas atskleidė priežastį, dėl kurios nori susitikti su teisė- 
ju? - paklausė Aleksas. 

- Jis niekuomet neatskleidžia, - atsakė Tedas. 


<e>- 


Prieš užeidamas į teisėjo Sakvilio kabinetą Aleksas tyliai pasibeldė 
į duris. Pirsonas patogiai atsilošęs krėsle šnekučiavosi su teisėju apie 
savo rožes. Teisėjas Sakvilis niekada nepradėdavo aptarinėti reikalo 
nesulaukęs abiejų pusių advokatų. 

— Labas rytas, Aleksai, - pasisveikino teisėjas mostelėdamas šalia 
Pirsono krėslo stovinčio seno odinio fotelio pusėn. 

— Labas rytas, teisėjau, - atsakė Aleksas. 

— Kadangi teturime vos trisdešimt minučių, - pradėjo teisėjas, — 
galbūt, Arnoldai, trumpai išdėstysi, dėl ko surengei šį susitikimą? 

- Žinoma, teisėjau, - atsiliepė Pirsonas. - Karališkosios prokurarū- 
ros kvietimu vakar vakare dalyvavau biuro susirinkime. 

Aleksas sulaikė kvapą. 

— Po ilgos diskusijos su vadovybe galiu pranešti, jog jie siūlo iš nau- 
jo apsvarstyti prisipažinimo klausimą šioje byloje. 

Aleksas stengėsi nereaguoti ir nuslopino norą pašokti bei keletą sy- 
kių kumštelėti į orą, nes juk sėdėjo teisėjo kabinete, o ne Upon Park 
stadiono tribūnoje. 

— Kąjjie turi omenyje? - paklausė teisėjas. 

- Jų manymu, jei Kartraitas galėtų prisipažinti kaltas dėl netyčinio 
nužudymo... 

— Ką, jūsų nuomone, į tokį pasiūlymą atsakytų jūsų klientas? - pa- 
siteiravo teisėjas atsisukdamas į Redmeiną. 

— Neįsivaizduoju, - prisipažino Aleksas. - Jis yra išmintingas vyras, 
bet kartu neišpasakytai užsispyręs. Pastaruosius šešis mėnesius jis at- 
kakliai kartoja tą pačią istoriją ir nesiliauja tvirtinęs esąs nekaltas. 

— Ar, nepaisant to, ketinate jam patarti priimti karališkosios advo- 
katūros pasiūlymą? 

Aleksas kurį laiką parylėjo, o paskui atsakė klausdamas: 

— Taip, tačiau kaip, prokuratūros supratimu, turėčiau įpakuoti šį 
pasiūlymą? 

Pirsonas nepritariamai susiraukė išgirdęs Redmeino formuluotę. 

- Jeigu jūsų klientas prisipažintų išėjęs su Vilsonu į skersgarvį išsi- 
aiškinti nesutarimų... 

— ..ir netyčia suvaręs peilį į pastarojo krūtinę? — pratęsė mintį tei- 
sėjas stengdamasis nenutaisyti pernelyg ciniško tono. 

— Savigyna, švelninančios aplinkybės - detales surikiuoti palieku 
Redmeinui. Čia jau ne mano darbas. 

Teisėjas linktelėjo. 

— Liepsiu savo sekretoriui pranešti teismo pareigūnams bei prisie- 
kusiesiems, jog nagrinėjimo nepradėsime, - jis dirstelėjo į laikrodį, — 
iki vienuoliktos valandos. Aleksai, ar per tą laiką spėsite pasitarti su 
klientu, sugrįžti į mano kabinetą bei perduoti jo sprendimą? 

- Taip, esu tikras, laiko užteks, - atsakė Aleksas. 

- Jeigu vyrukas kaltas, — pastebėjo Pirsonas, - sugrįšite po poros 


minučių. 


14 


Išėjęs iš kabineto Aleksas Redmeinas lėtai patraukė į kitą pastato 
galą stengdamasis surikiuoti mintis. Du šimtai žingsnių skyrė jaukų, 
ramybe dvelkiantį teisėjo kabinetą nuo šaltų, niūrų kamerų, kuriose 
laukė suimtieji. 

Advokatas stabtelėjo prie sunkių juodų durų, užtvėrusių kelią į 
apačią, du sykius pabeldė, ir pasirodė policininkas, kuris nulydėjo jį 
siaurais akmeniniais laiptais žemyn į geltoną koridorių, senų kalinių 
pramintą geltonų plytų keliu. Pasiekęs seprynioliktąją kamerą Aleksas 
jautėsi deramai pasiruošęs pašnekesiui, vis dėlto nenutuokė, kaip į pa- 
siūlymą sureaguos Denis. Pareigūnas išrinko raktą iš didžiulio ryšulio 
ir atrakino kameros duris. 

— Ar pageidaujate, kad pokalbio metu dalyvautų policininkas? — 
mandagiai paklausė. 

— Nėra būtinybės, - atsakė Aleksas. 

Policininkas atitraukė penketo centimetrų storio kameros duris. 

— Ar duris palikti atviras, ar uždarytas, pone? 

— Uždarytas, - atsiliepė Aleksas įeidamas į mažutę kamerą, kurios 
viduryje puikavosi dvi plastikinės kėdės ir toks pat stalas, sienas puošė 
tik ne itin padorūs užrašai. 

Denis atsistojo pasitikdamas Aleksą. 

— Labas rytas, pone Redmeinai, - pasisveikino. 

— Labas rytas, Deni, - atsakė Aleksas atsisėsdamas priešais. Jis ži- 
nojo, kad beprasmiška dar kartą prašyti kliento kreiptis vardu. Aleksas 
atsivertė segtuvą, kuriame gulėjo tik vienas popieriaus lapas. - Turiu 
gerų naujienų, - Denis klausėsi be emocijų. Jis apskritai šnekėdavo 
tik tuomet, kai išties turėdavo, ką pasakyti. - Jei tu galėtum pakeisti 
savo nuostatą ir prisipažintum kaltę dėl netyčinio nužudymo, - tęsė 
Aleksas, - manau, teisėjas paskirtų tau penkerius metus, o kadangi še- 

šerą mėnesių jau kalėjai, už gerą elgesį galėtum išeiti į laisvę po poros 
metų. 

Denis iš kitos stalo pusės pažvelgė Aleksui tiesiai į akis ir išpoški- 
no: 

— Pasakykit, tegul eina šikt. 

Denio kalba šokiravo Aleksą ne mažiau nei staigus apsisprendimas. 
Nė sykio per šešis mėnesius jis nebuvo girdėjęs vaikino keikiantis. 

— Ber, Deni, prašau, gerai apsvarstyk pasiūlymą, - maldavo Alek- 
sas. - Jei prisiekusieji nuspręs, jog esi kaltas dėl žmogžudystės, gali būti 
nuteistas iki gyvos galvos, mažiausiai dvidešimčiai metų arba kiek dau- 
giau. Taigi iš kalėjimo išeirum bemaž sulaukęs penkiasdešimties. O jei- 
gu priimsi pasiūlymą, galėsi pradėti gyvenimą su Bete po dvejų metų. 

— Kokį gyvenimą? - atšovė Denis. - Būsiu laikomas geriausio drau- 
go žudiku, išsisakusiu nuo bausmės? Ne, pone Redmeinai. Aš nežu- 
džiau Bernio, ir jeigu tą įrodyti galėsiu tik sėdęs dvidešimčiai metų... 

— Bet, Deni, kam rizikuoti pasikliaujant prisiekusiųjų nuotaika, jei 
gali taip lengvai pasinaudoti kompromisu? 

— Aš nežinau, ką reiškia žodis „kompromisas“, pone Redmeinai, 
bet žinau, kad esu nekaltas, o kai prisiekusieji išgirs apie tą jūsų pasiū- 
lymą... 

- Jie nieko neišgirs. Jeigu tu pasiūlymo atsisakysi, jie nesužinos, 
dėl ko posėdis šį rytą buvo atidėtas, savo baigiamojoje kalboje teisė- 
jas nieko apie tai neužsimins, teismas tęsis toliau, lyg nieko nė nebūtų 
nutikę. 

— Tegul, - atsiliepė Denis. 

— Galbūt tau reikia šiek tiek daugiau laiko, kad viską gerai apmąsty- 
tum, - pasiūlė Aleksas nenorėdamas pasiduoti. - Galėtum pasišnekėti 
su Bete arba su tėvais. Esu tikras, man pavyktų įkalbėti teisėją atidėti 
svarstymą iki rytojaus ryto, idant turėtum pakankamai laiko iš naujo 
įvertinti susiklosčiusią padėtį. 

— Ar pagalvojot, ko manęs prašot? - pyktelėjo Denis. 

— Ko gero, nelabai supratau, ką nori pasakyti, — tarstelėjo Aleksas. 

— Jei prisipažinsiu įvykdęs netyčinę žmogžudystę, tai reikš, jog 


viskas, ką Betė kalbėjo liudydama, buvo melas. Jinai nemelavo, pone 

Redmeinai. Papasakojo prisiekusiesiems viską tiksliai taip, kaip buvo 
tą naktį. 

— Deni, artimiausius dvidešimt metų gali tekti gailėtis dėl šio spren- 
dimo. 

— Nenoriu artimiausių dvidešimt metų nugyvent apsimelavęs. Jei 
įrodinėt, kad esu nekaltas, teks taip ilgai, vis geriau, negu leist visam 
pasauliui laikyt mane geriausio draugo žudiku. 

— Pasaulis greitai užmirš. 

— Aš neužmiršiu, - atkirto Denis, - ir mano draugeliai iš Ist Endo 
neužmirė. 

Aleksas norėjo dar kartelį pamėginti, bet žinojo: beviltiška bandyti 
perkalbėti šį išdidų vyrą. Jis sunkiai atsistojo. 

— Aš pranešiu teisėjui jūsų sprendimą, — pratarė prieš pabelsdamas 
kumščiu į duris. 

Spynoje pasisuko raktas, o po akimirkos sunkios plieninės durys 
atsivėrė. 

— Pone Redmeinai, - tyliai pašaukė Denis. Aleksas atsisuko į savo 
klientą. - Esat tikras deimantas, didžiuojuosi, kad mane ginate jūs, o 
ne tasai Pirsonas. 


Durys užsitrenkė. 

„Gilindamasis į bylą niekada nepasiduok emocijoms“, - ne sykį pa- 
tarė tėvas. Vis dėlto Aleksas visą naktį nesumerkė akių, galvojo apie 
keturias valandas trukusią teisėjo baigiamąją kalbą, apsvarstė kiekvie- 
ną jos žodį. 

Teisėjas Sakvilis kalbėjo profesionaliai. Pirmiausiai apžvelgė su byla 
susijusius teisinius aspektus. Paskui nuosekliai persijojo ir išanalizavo 
visus parodymus, kad prisiekusiesiems neliktų neaiškumų, sujungda- 
mas nagrinėjimą į vieną logišką visumą. Jis nieko nė trupučio nepa- 
didino, nė sykio nepademonstravo šališkumo, tik atskleidė objektyvų 
požiūrį palikdamas galutinį sprendimą septyniems vyrams bei pen- 
kioms moterims. 

Teisėjas siūlė rimtai vertinti trijų liudytojų parodymus, kurie pri- 
mygtinai tvirtino, jog tik ponas Kreigas išėjo iš baro į garvelę tik tuo- 
met, kai išgirdo moters riksmą. Kreigas, prisiekęs sakyti tiesą, teigė 
matęs kaltinamąjį keletą kartų peiliu smogiantį Vilsonui, o po to tuo- 
jau pat sugrįžęs į barą ir iškvietęs policiją. 

Kita vertus, panelė Vilson papasakojo kitokią istoriją, tikindama, 
esą būtent ponas Kreigas išprovokavęs ginčą ir veikiausiai nudūręs 
Vilsoną. Vis dėlto mergina savo akimis nematė žmogžudystės, bet, 
jos aiškinimu, sužinojusi, kas iš tiesų nutiko, iš savo brolio lūpų prieš 
pat pastarojo mirtį. Jei teisinga laikysite šią įvykių versiją, gali iškilti 
klausimas, kodėl Spenseris Kreigas susisiekė su policija, o galbūt dar 
svarbiau, kodėl po dvidešimties minučių atvykęs į barą jo apklausti de- 
tektyvas seržantas Fuleris nepastebėjo ant vyro drabužių jokių kraujo 
Žymių. 

Aleksas tyliai nusikeikė. 

— Ponai prisiekusieji, — tęsė teisėjas Sakvilis, - panelės Vilson pra- 
cities netemdo nė menkiausia dėmelė, kuri leistų laikyti ją nedora ar 

nesąžininga piliete. Vis dėlto jums gali pasirodyti, kad merginos paro- 
dymus nulėmė atsidavimas bei ilgametė draugystė su Kartraitu, už ku- 
rio ji ketina ištekėti, jei šis bus išteisintas. Tačiau visa tai neturi daryti 
įtakos jūsų sprendimui. Turite atsiriboti nuo natūralios simpatijos, ku- 
rią galėjote pajusti dėl to, kad Elizabeta Vilson laukiasi kūdikio. Jūsų 
užduotis pasverti visus byloje pateiktus liudijimus ir nepaisyti neesmi- 
nių, šalutinių dalykų. 

Paskui teisėjas pabrėžė, jog Kartraitas nebuvo teistas, be to, pasta- 
ruosius vienuolika metų dirbo toje pačioje įmonėje. Teisėjas perspėjo 
prisiekusiuosius, kad nesureikšmintų Kartraito atsisakymo duoti pa- 
rodymus. Kaltinamasis turįs tokią teisę, nors prisiekusiesiems gali kilti 
minčių, ar jis tikrai neturi ko slėpti. 

Aleksas dar sykį prakeikė savo nepatyrimą. Pranašumas, kurį įgijo 
netikėtai užklupdamas Pirsoną ir netgi paskatinęs Karališkąją proku- 
ratūrą pasiūlyti prisipažinimą bei sumažinti kaltinimus, dabar gali at- 
sigręžti prieš jį. 

Baigdamas teisėjas patarė prisiekusiesiems neskubėti. Juk spren- 
džiamas žmogaus likimas. Vis dėlto nederėtų pamiršti, kad kito žmo- 
gaus gyvenimas buvo nutrauktas, o jeigu Denis Kartraitas nenužudė 
Bernio Vilsono, suprantama, iškyla klausimas, kas įvykdė šį nusikal- 
timą. 

Dvylika minučių po dviejų prisiekusieji vorele išėjo iš teismo salės 
apsvarstyti sprendimo. Ištisas dvi valandas Aleksas stengėsi nepriekaiš- 
tauti pats sau dėl to, kad nepakvietė Denio ant liudytojų pakylos. Ar 
tėvas buvo teisus ir Pirsonas išties turėjo parengęs jiems abiems stai- 
gmenų? Ar Denis būtų sugebėjęs įtikinti prisiekusiuosius nežudęs 
artimiausio bičiulio? Tokie beprasmiški klausimai vis sukosi ir sukosi 
Alekso galvoje belaukiant sugrįžtančių prisiekusiųjų. 

Buvo jau šiek tiek po penkių, kai septyni vyrai ir penkios moterys 
vėl įžengė į salę ir susėdo į savo vietas. Aleksas neįstengė atspėti jų be- 
reikšmių žvilgsnių prasmės. Teisėjas Sakvilis pažvelgė į juos ir paklau- 
sė: 

— Ar priėmėte nuosprendį, ponai prisiekusieji? 


Seniūnas pakilo iš savo vietos priešakinės eilės pakraštyje. 

— Ne, milorde, - atsakė skaitydamas iš lapo. - Mes vis dar nagri- 
nėjame parodymus ir prašome suteikti daugiau laiko, idant galėtume 
priimti sprendimą. 

Teisėjas linktelėjo ir padėkojo prisiekusiesiems už uolumą. 

— Dabar ketinu išleisti jus namo. Pailsėję pratęsite svarstymus rytoj 
ryte. Bet žinokite, - pridūrė jis, — išėję iš teismo salės jūs negalite su 
niekuo aptarinėti bylos, netgi su namiškiais. 

Aleksas sugrįžo į mažutį savo butą Pimlike ir praleido antrą bemie- 
gę naktį. 


16 


Kitą rytą be penkių dešimtą Aleksas jau sėdėjo savo vietoje teisme. 
Pirsonas pasisveikino nuoširdžiai nusišypsodamas. Ar senukas atleido 
jam už klastą, ar tiesiog jautėsi tikras dėl būsimų rezultatų? Belaukda- 
mi sugrįžtančių prisiekusiųjų juodu plepėjo apie rožes, kriketą, netgi 
apie tai, kas veikiausiai taps Londono meru, bet nė žodeliu neužsimi- 
nė apie procesą, kuris dvi pastarąsias savaites užėmė kiekvieną jų gyve- 
nimo minutę. 

Minutės virto valandomis. Kai pirmą valandą prisiekusieji vis dar 
neketino grįžti, teisėjas paskelbė visiems valandos pietų pertrauką. Pir- 
sonas patraukė užkąsti į bufetą viršuje, tuo metu Aleksas leido laiką 
vaikštinėdamas pirmyn atgal po koridorių šalia ketvirtojo teismo sa- 
lės. Nužudymo bylose nuosprendį priimantys prisiekusieji visuomet 
sugaišta mažiausiai ketvertą valandų, taip telefonu šį rytą pasakė tėvas, 
priešingu atveju galėtų pasirodyti, esą jie nerimtai žiūri į patikėtą atsa- 
komybę. 

Aštuonios minutės po keturių prisiekusieji užėmė savo vietas, ir šį- 
kart Aleksas pastebėjo, jog bereikšmiai veidai virto suglumusiais. Ne- 
turėdamas kitos išeities teisėjas Sakvilis antrą sykį išsiuntė juos namo. 


Kitą rytą Aleksui vos valandą pažirgliojus pirmyn ir atgal po mar- 
murinius koridorius, iš salės pasirodęs tvarkdarys sušuko: 

— Prisiekusieji grįžta į ketvirtąjį teismą. 

Seniūnas vėl ėmė skaityti iš lapo: 

— Milorde, - pradėjo nepakeldamas akių nuo popieriaus, mažu- 
mėlę virpančio rankoje. - Nepaisant ilgų svarstymo valandų, mes ne- 
įstengėme priimti vienbalsio sprendimo ir norime klausti jūsų patari- 
mo, kaip turėtume pasielgti. 

- Suprantu jūsų sunkumus, — atsakė teisėjas, - bet privalau pa- 
prašyti dar kartą pamėginti priimti vienbalsį sprendimą. Aš nelinkęs 
skelbti pakartotinio bylos svarstymo ir atlikinėti visos teismo proce- 
dūros antrą kartą. 

Aleksas nuleido galvą. Pakartotinis svarstymas būtų jį patenkinęs. 
Jei tik būtų gavęs antrą progą, nė neabejojo, kad... 

Prisiekusieji, daugiau netarę nė žodžio, vorele išėjo iš salės ir tą rytą 


daugiau nepasirodė. 
<e—>- 


Aleksas sėdėjo vienas ketvirtojo aukšto restorano kampe. Sriuba 
jau araušo, o jis tebestumdė po lėkštę salotas, galiausiai sugrįžo į kori- 
dorių ir pratęsė vaikštinėjimo ritualą. 

Dvylika minučių po trijų per garsiakalbius nuskambėjo praneši- 
mas: 

- Visus, susijusius su Kartraito byla, prašome susirinkti ketvirtojo 
teismo salėje, kurion sugrįžta prisiekusieji. 

Aleksas įsiliejo į nagrinėjimo dalyvių srautą, nuskubėjusį korido- 
riumi ir sugužėjusį į salę. Visiems susėdus, pasirodė teisėjas ir liepė 
tvarkos prižiūrėtojui kviesti prisiekusiuosius. Jiems įėjus Aleksas nega- 
lėjo nepastebėti kelių susikrimtusių veidų. 

Teisėjas palinko į priekį ir paklausė seniūno: 

- Ar jums pavyko vienbalsiai priimti nuosprendį ? 

— Ne, milorde, - tuojau pat nuskambėjo atsakymas. 

— Ar manote galėsiantys priimti vienbalsį sprendimą, jei suteiksiu 
jums šiek tiek daugiau laiko? 

— Ne, milorde. 

— Ar kas nors pasikeis, jei aš atsižvelgsiu į daugumos sprendimą; 
turiu omenyje, jei bent dešimties iš jūsų nuomonės sutampa? 

— Tokiu būdu problemą išspręstume, milorde. 

— Tuomet prašau jūsų dar kartą susirinkti ir išsiaiškinti, ar galite 
ir šis išvedė prisiekusiuosius iš salės. 

Aleksas jau ketino pakilti ir vėl pradėti pasivaikščiojimą korido- 


riais, tačiau Pirsonas palinko ir patarė: 


92 JEFFREY ARCHER 


— Nesiblaškykite, berniuk, jaučiu, jie netrukus grįš. 

Aleksas žnektelėjo atgal ant savojo suolo krašto. 

Ir išties po kelęto minučių prisiekusieji užėmė savo vietas. Aleksas 
grįžtelėjo į Pirsoną, bet jam nespėjus nė prasižioti vyresnysis kolega 
tarstelėjo: 

— Nė neklauskite, vaikine. Man niekad nepavyko perprasti prisie- 
kusiųjų mąstymo vingrybių, nors advokatūroje dirbu jau trisdešimt 
metų. 

Aleksą ėmė krėsti drebulys, kai rvarkdarys pakilo ir ištarė: 

— Seniūną prašome atsistoti. 

— Ar verdiktas priimtas? — paklausė teisėjas. 

— Priimtas, milorde, - atsakė seniūnas. 

— Ar priimtas daugumos sprendimu? 

— Taip milorde, dešimties prieš du. 

"Teisėjas grįžtelėjo į tvarkos prižiūrėtoją, kuris linktelėjo. 

— Ponai prisiekusieji, - pradėjo jis, — ar teisiamasis Danielis Artūras 
Kartraitas, jūsų sprendimu, yra kaltas dėl įvykdytos žmogžudystės ar 
nekaltas? 

Kelias sekundes trukusi tyla Aleksui virto amžinybe. 

— Kaltas, - nuskambėjo seniūno atsakymas. 

Per salę nusirito aiktelėjimas. Aleksas išsyk atsisuko į Denį. Vaiki- 
nas sėdėjo bejausmis. Kažkur viršuje, žiūrovų galerijoje, nuskambėjo 
klyksmas „Ne!“ ir pasigirdo kūkčiojimas. 

Kai teismo salėje vėl įsivyravo tvarka, teisėjas po ilgokos įžangos 
galų gale paskelbė nuosprendį. Alekso sąmonėn įsirėžė vieninteliai 
trys žodžiai - „dvidešimt dveji metai“. 

Tėvas jį mokė niekada neleisti nuosprendžiui pasiekti širdies. Juk, 
šiaip ar taip, tik vienu atveju iš šimto kaltinamasis nuteisiamas nepel- 
nytai. 

Aleksas nė neabejojo, jog Denis Kartraitas ir buvo tasai vienintelis 
iš šimto. 


2 
KALĖJIMAS 

— Sveikas sugrįžęs, Kartraitai, - Denis dirstelėjo į pareigūną, sėdin- 
tį prie stalo priėmimo kambaryje, bet neatsakė. Dženkinsas pažvelgė 
į kaltinimo aktą. - Dvidešimt dveji metai, - perskaitė atsidusdamas. 
Minutėlę parylėjo. - Numanau, kaip turėtum jaustis, nes maždaug tiek 
laiko jau čia dirbu, - Deniui Dženkinsas visuomet atrodė senas. „Ar 
aš taip atrodysiu po dvidešimt dvejų metų?“ —- šmėstelėjo mintis. — 
Užjaučiu, vaikine, - tarstelėjo jausmų paprastai nedemonstruojantis 
pareigūnas. 

— Ačiū, pone Dženkinsai, - tyliai padėkojo Denis. 

— Nuo šiol nebesi kaltinamasis, taigi neturi teisės gyventi vienu- 
tėję, - Dženkinsas atsivertė segtuvą ir ėmė skaityti. Kalėjime niekas 
niekur neskuba. Jis vedė pirštu per pavardžių stulpelį ir stabtelėjo ties 
tuščiu langeliu. —- Kerinu apgyvendinti tave trečiajame korpuse, šim- 
tas dvidešimt devintoje kameroje. Turėsi įdomią draugiją, - pridūrė 
pažvelgęs į dabartinių gyventojų pavardes ir smulkiau neaiškindamas 
linktelėjo už nugaros stovinčiam jaunam prižiūrėtojui. 

— Pasitempk ir eik paskui mane, Kartraitai, - paragino Deniui iki 
tol nematytas kalėjimo darbuotojas. 

Denis nusekė paskui prižiūrėtoją mūriniu koridoriumi, išdažytu 
rausvai violetiniais dažais, kokių jokia kita įmonė tikrai neperka urmu. 
Juodu stabtelėjo prie vartų dvigubomis grotomis. Pareigūnas išrinko 
didžiulį raktą iš ryšulio, kybančio ant liemenį juosiančios grandinės, 
atrakino pirmuosius vartus, įvedė Denį vidun ir tik vėl užrakinęs atra- 
kino antruosius. Tuomet juodu įžengė į koridorių žaliomis sienomis — 
ženklas, jog pasiekė saugią zoną. Viskas kalėjime nudažyta sutartinė- 
mis spalvomis. 

Pareigūnas atlydėjo Denį iki antrų dvigubų grotuotų vartų. Ir ši- 
taip dar keturis kartus, kol galiausiai pateko į trečiąjį korpusą. Nebuvo 

sunku suprasti, kodėl niekam niekada nepavyko pabėgti iš Belmaršo. 
Kai žalią spalvą pakeitė mėlyna, Denio sargas perdavė jį sektoriaus pa- 
reigūnui, kuris vilkėjo tokią pat mėlyną uniformą, baltus marškinius, 
ryšėjo juodą kaklaraištį ir visuomet plikai skutosi galvą, kas bylojo, jog 
atšiaurumu nenusileidžia kaliniams. 

— Ką gi, Kartraitai, - abejingai kreipėsi skustagalvis, —- mažiausiai 
aštuonerius metus čia bus tavo namai, taigi verčiau pratinkis prie šios 
minties. Jei nekelsi mums rūpesčių, mes nekelsime tau. Aišku? 

— Aišku, viršininke, - atsakė Denis įprastu kalinių kreipiniu į pri- 
žiūrėtoją, kurio pavardės nežino. 

Geležiniais laiptais lipdamas į antrą aukštą Denis nesutiko nė vieno 
kalėjimo įnamio. Visi sėdėjo užrakinti kamerose, kur kartais iškiūto- 
davo dvidešimt dvi valandas per parą. Palydovas surado Denio pavar- 
dę sąraše ir sukikeno pamatęs, į kurią kamerą vaikinas paskirtas. 

— Ponas Dženkinsas išties turi humoro jausmą, - pakomentavo 
jiems sustojus prie šimtas dvidešimt devintos kameros durų. 

Dar vienas ganėtinai solidus raktas iš dar vieno ryšulio atrakino 
penkių centimetrų storumo geležines duris. Denis įėjo vidun, sunkios 
durys užsitrenkė už nugaros. Vaikinas įtariai nužvelgė du kameros gy- 
ventojus. 

Tvirto sudėjimo vyras snūduriavo lovoje nusisukęs į sieną ir nė ne- 
dirstelėjo į atvykėlį. Kitas vyrukas atsisėdęs prie mažo stalelio kažką 
rašė. Pastarasis padėjo į šalį plunksnakotį, atsistojo ir atkišo ranką nu- 
stebindamas Denį. 

— Nikas Monkrifas, - ištarė veikiau kariškio nei kalinio tonu, - 
sveikas atvykęs į naująją buveinę, — pridūrė šypsodamasis. 

— Denis Kartraitas, - prisistatė Denis paspausdamas jo ranką. Vai- 
kinas pažvelgė į neužimtą gulrą. 

— Kadangi atsikraustei paskiausiai, gausi viršutinį gultą, — paaiški- 
no Monkrifas. - Po poros metų galėsi persikelti ant aparinio. Beje, 
pridūrė parodydamas į milžiną, tysantį ant kitos lovos, - čia Didysis 
Alas. 

Antrasis Denio kameros kaimynas atrodė keletu metų vyresnis 
už Niką. Didysis Alas neaiškiai kriuktelėjo, bet neatsisuko dirstelėti į 
naująjį gyventoją. 

— Didysis Alas ne itin kalbus, bet kai artimiau jį pažinsi, jis tau pa- 
tiks, - patikino Monkrifas. - Aš užtrukau bemaž šešis mėnesius, bet 
galbūt tau geriau seksis. 

Denis išgirdo spynoje trakštelint raktą, ir sunkios durys vėl atsivė- 
rė. 

- Eik paskui mane, Kartraitai, — ištarė balsas. Denis išėjo iš kame- 
ros ir nusekė paskui dar vieną nepažįstamą pareigūną. „Nejaugi valdžia 
nusprendė perkelti jį į kitą kamerą, - spėliojo vaikinas, prižiūrėtojo 
vedamas geležiniais laiptais žemyn, paskui dar vienu koridoriumi, pro 
dar vienus dvigubus grotuotus vartus iki durų su užrašu SANDĖLIS. 
Pareigūnas stipriai pabeldė į duris, ir po akimirkos šios atsivėrė iš vi- 
daus. 

— CK4802 Kartraitas, — ištarė prižiūrėtojas žvilgterėdamas į kalti- 
nimo lapą. 

— Nusirenk, - paliepė sandėlininkas, - šių drabužių nebedėvėsi 
iki, — jis pažvelgė į popierius, - iki 2022 metų, - ir nusikvatojo pats iš 
savo pokšto, kurį pakartodavo po penkis kartus per dieną, pakeisda- 
mas tiktai metus. 

Nusirengęs Denis gavo dvejas baltai ir raudonai dryžuotas trum- 
pikes, dvejus mėlynai ir baltai dryžuotus apatinius, vienerius mėlynus 
džinsus, dvejus baltus marškinėlius, vieną pilką puloverį, vieną juodą 
striukę, dvi poras pilkų kojinių, vienerias mėlynas sportines trumpi- 
kes, dvejus baltus sportinius marškinėlius, dvi žalias nailono paklodes, 
vieną pilką antklodę, vieną žalią pagalvės užvalkalą ir vieną apskritą 
kietą pagalvę; pasilikti buvo leista tik sportinius batelius - vienintelę 
kalinio galimybę pademonstruoti savo stilių. 

Sandėlininkas surinko visus Denio daiktus, sudėjo į didelį plasti- 
kinį maišą, ant mažos etiketės užrašė pavardę Kartraitas bei numerį 
CK4802 ir užplombavo. Paskui padavė Deniui mažą plastikinį maiše- 
lį, kuriame buvo muilo gabalėlis, dantų šepetukas, vienkartinis plast- 
masinis skustuvas, žalia plaušinė, žalias rankšluostis, pilka plastmasinė 
lėkštė, plastmasinis peilis, plastmasinė šakutė ir plastmasinis šaukštas. 
Jis pažymėjo varnelėmis kelis žalio blanko langelius, apsuko lapą ir įbe- 
dęs smilių ties viena eilure padavė Deniui apkramtytą tušinuką, gran- 
dinėle prikabintą prie stalo. Denis iškeverzojo neįskaitomą hieroglifą. 

— Kiekvieną ketvirtadienį po pietų, tarp trečios ir penktos, turėsi 
pateikti ataskaitą, - pareiškė sandėlininkas, - bei gausi drabužių pa- 
mainą. Jei ką nors sugadinsi, bus išskaičiuota reikiama suma iš tavo 
savaitinio atlyginimo. Sumos dydį nustatysiu aš, - pridūrė prieš už- 
trenkdamas duris. 

Denis pasiėmė abu plastiko maišus ir tylom nusekė paskui prižiūrė- 
toją koridoriumi atgal. Po kelių minučių vaikinas jau stovėjo kameroje 
už užrakintų durų. Didysis Alas, rodos, nė nekrustelėjo, ko! jo nebuvo, 
o Nikas teberašė atsisėdęs prie mažojo stalelio. 

Užsiropštęs ant viršutinio gulto naujokas išsitiesė ant gumbuoto 
čiužinio. Šešetą arešto mėnesių jis galėjo vilkėti nuosavus drabužius, 
bastytis po pirmąjį aukštą šnekučiuodamasis su kitais suimtaisiais, 
žiūrėti televizorių, žaisti stalo tenisą, netgi nusipirkti kokakolos bei 
sumuštinį iš automato, tačiau dabar visa tai baigėsi. Dabar, tapęs tikru 
kaliniu, jis pirmą kartą suvokė, ką reiškia prarasti laisvę. 

Denis nusprendė pasikloti lovą. Nesiskubino, nes pradėjo supras- 
ti, kokia daugybė valandų sudaro vieną dieną, kokia gausybė minučių 
kiekvienoje valandoje ir kokia begalė sekundžių minutėje, kai esi užra- 
kintas trijų su puse metrų ilgio ir dviejų su puse pločio kameroje kartu 
su dviem nepažįstamaisiais, iš kurių vienas - milžinas. 

Pasiklojęs patalą Denis užlipo atgal, įsitaisė lovoje ir įsistebeilijo į 
baltas lubas. Vienas iš viršutinio gulto privalumų yra tas, jog galva atsi- 
duria priešais mažą grotuotą langelį: vienintelį išorinio pasaulio egzis- 
tavimo įrodymą. Denis pažvelgė pro geležines grotas į kitus tris lanku 
išsidėsčiusius korpusus, treniruočių aikštelę ir aukštas sienas, viršuje 
apvedžiotas spygliuota viela, kurios tęsėsi ir tęsėsi, kiek akys užmato. 
Denis vėl įsmeigė akis į lubas. Mintys ėmė suktis apie Berę. Jam net 
neleido atsisveikinti su ja. 

Kitą savaitę, tūkstantį artimiausių savaičių jis kiurksos užrakintas 
šitoje pragariškoje skylėje. Vienintelė galimybė ištrūkti — apeliacija. 
Ponas Redmeinas perspėjo, jog nagrinėjimo gali tekti palaukti ma- 
žiausiai metus. Teismo tvarkaraštis perpildytas, o kuo ilgesnis nuos- 
prendis, tuo ilgiau turi laukti apeliacinio teismo. Juk per metus ponas 
Redmeinas tikrai suspės surinkti visus įkalčius, kurie padės įrodyti De- 


nio nekaltumą? 

Netrukus po nuosprendžio paskelbimo Aleksas Redmeinas išėjo 
iš teismo salės ir patraukė kilimais išklotu, ištapetuotu koridoriumi, 
apkabinėtu ankstesnių teisėjų portretais. Jis pasibeldė į kito teisėjo ka- 
binetą, įėjo vidun, susmuko į patogų krėslą priešais savo tėvo rašomąjį 
stalą ir ištarė: „Kaltas: 

Teisėjas Redmeinas nužingsniavo iki gėrimų spintos. 

— Galbūt pamažu prie to priprasi, - pratarė atkimšdamas dar šį- 
ryt šiai progai išrinktą vyno butelį, nepriklausomai nuo to, ar sulauks 
pergalės, ar pralaimėjimo. — Nes galiu tave patikinti, jog po mirties 
bausmės panaikinimo nuteisiama kur kas daugiau kaltinamųjų žmog- 
žudyste, ir bemaž visais be išimties atvejais prisiekusieji nesuklysta, — 
jis įpylė vyno į dvi taures ir vieną padavė sūnui. - Ar ketini atstovauti 
Kartraitui ir apeliacinio teismo metu? —- paklausė prieš gurkštelėda- 
mas iš savosios taurės. 

— Taip, be abejo, - atsakė klausimo nustebintas Aleksas. 

Senukas suraukė antakius. 

— Tuomet man belieka palinkėti tau sėkmės, nes, jeigu Kartraitas 
to nepadarė, tuomet kas? 

— Spenseris Kreigas, - nė nedvejodamas išrėžė Aleksas. 


18 


Penktą valandą sunkios geležinės durys vėl atsivėrė, ir pareigūnas, 
kuris praeityje veikiausiai buvo gvardijos viršila, džeržgiančiu balsu 
subaubė: 

— Pasivaikščiojimas! 

Keturiasdešimt penkioms minutėms visi kaliniai buvo išleisti iš 
kamerų. Šį laiką galėjo praleisti dvejopai. Pirmasis pasirinkimas, kaip, 
pavyzdžiui, Didžiojo Alo — nusileisti į salę pirmame aukšte. Čia jis 
žnektelėdavo priešais televizorių į didelį odinį krėslą, kurio niekas ki- 
tas nedrįsdavo užimti; kiti iš tabako žaisdavo kauliukais. Jei norėjai 
pakvėpuoti grynu oru, galėjai išeiti laukan, į kiemą. 

Prieš žengiant iš pastato Denis buvo kruopščiai apieškotas. Į Bel- 
maršą, kaip ir į bet kurį kitą kalėjimą, plūsdavo narkotikai, čia nestigo 
pardavėjų, kurie skubėjo organizuoti prekybą pasinaudodami vienin- 
tele valandėle per dieną, kai kaliniai iš visų keturių korpusų turėjo 
galimybę susitikti. Jei pageidauji dozės - hašišo, kokaino, heroino — 
pranešk prekeiviui apie savo poreikius bei pavardę laisvėje esančio as- 
mens, kuris atsiskaitys su tarpininku; pinigams perėjus iš rankų į ran- 
kas, po dienos ar dviejų tave pasieks prekė. Šimtams suimtųjų, kas rytą 
išgabenamiems į teismą ir pargabenamiems atgal, pasitaikydavo šimtai 
progų įvežti miltukų. Kai kurie įkliūdavo ir gaudavo papildomų mete- 
lių, tačiau finansinė nauda taip viliojo, jog visuomet atsirasdavo tokių, 
kurie ryždavosi surizikuoti. 

Denis narkotikais nesidomėjo, netgi nerūkė. Bokso treneris jį per- 
spėjo, jog niekada nepateks į ringą, jei bus sučiuptas apsvaigęs. 

Jis patraukė aplinkui futbolo aikštės dydžio žole apaugusį plotą 
kiemo pakraščiais. Ėjo sparčiu žingsniu, nes žinojo tik čia teturėsiąs 
progą bent kiek pasimankštinti, aišku, neminint perpildytos sporto 


salės treniruočių du sykius per savaitę. Vaikinas pažvelgė į kiemą juo- 

siančią trisdešimties pėdų aukščio sieną. Net ir dygliuota viela viršuje 
neatgrasė nuo minčių apie pabėgimą. Kaip kitaip įstengs atkeršyti ke- 
turiems šunsnukiams, pavogusiems iš jo laisvę? 

Jis aplenkė keletą lėčiau vaikštinėjančių kalinių. Nė vienas jo nepa- 
sivijo. Paskui priešakyje pastebėjo vienišą figūrą, žingsniuojančią tokiu 
pat sparčiu tempu, ir tik po kurio laiko atpažino Niką Monkrifą, nau- 
jąjį kameros kaimyną, sportiškumu nenusileidžiantį jam. Už ką toksai 
vyrukas galėjo atsidurti už grotų? Bet Denis prisiminė seną kalėjimo 
taisyklę: niekada neklausk kito nuteistojo, už ką sėdi; palauk, kol pa- 
pasakos savo noru. 

Denis žvilgterėjo dešinėn, į grupelę juodaodžių kalinių, kurie iki 
pusės išsirengę tysojo ant žolės ir kaitinosi saulėje, tarsi atostogautų 
kur nors Ispanijoje. Pernai vasarą juodu su Bete praleido dvi savaites 
Veston Super Mere, kur pirmą sykį mylėjosi. Bernis irgi važiavo kartu 
ir kiekvieną vakarą laikydavo glėbyje vis kitą merginą, kuri vos rytui 
išaušus išnykdavo. Denis nė nepažvelgė į kitą moterį nuo tos dienos, 
kai autoserviso garaže pamatė Betę. 

Naujiena apie Betės nėštumą Denį maloniai nustebino. Jam netgi 
dingtelėjo mintis pasiūlyti mylimajai nueiti į artimiausią metrikacijos 
biurą ir susirašyti. Bet žinojo, jog Betė, o juolab jos motina nenorės 
apie tai nė girdėti. Šiaip ar taip, juodu buvo katalikai, taigi turėjo susi- 
tuokti šventosios Marijos bažnyčioje, kaip susituokė abiejų tėvai. Tė- 
vas Maiklas irgi šito tikėjosi. 

Denis pirmą kartą susimąstė, ar nederėtų nutraukti sužadėtuvių. 
Juk negali versti merginos laukti dvidešimt dvejus metus. Galiausiai 
nusprendė lukterėti apeliacinio teismo sprendimo. 


<e> 


Seniūnui paskelbus verdiktą Betė vis neįstengė liautis verkusi. Jai 
net nebuvo leista atsisveikinti su Deniu prieš dviem pareigūnams išve- 
dant jį į kamerą. Pakeliui į namus motina mėgino dukterį nuraminti, o 
tėvas nepratarė nė žodžio. 

— Po apeliacinio teismo šis košmaras pasibaigs, - guodė moteris. 

— Nepuoselėk didelių vilčių, - burbtelėjo ponas Vilsonas pasukda- 
mas į Beikono kelią. 

Nuskambėjęs signalas paskelbė, jog keturiasdešimt penkios pasi- 
vaikščiojimui skirtos minutės praėjo. Prižiūrėtojai skubiai suginė ka- 
linius į korpusus, o paskui į kameras. 

Sugrįžęs Denis rado didįjį Alą jau snūduriuojantį ant gulto. Po ke- 
lių sekundžių įėjus Nikui užsitrenkė durys, kurios atsidaryti turėjo tik 
po keturių valandų, kai ateis metas gerti arbatą. 

Denis užsikabarojo ant viršutinio gulto, Nikas vėl atsisėdo ant 
plastikinės kėdės priešais stalelį. Jis jau ketino pradėti rašyti, kai Denis 
pasidomėjo: 

— Ką ten vis keverzoji? 

— Rašau dienoraštį, - atsakė Nikas, - apie viską, kas vyksta man 
esant kalėjime. 

— Kam tau reikia prisiminimų apie šitą skylę? 

— Taip greičiau praeina laikas. O kadangi išėjęs į laisvę ketinu mo- 
kytojauti, man svarbu mankštinti protą. 

— Manai atsėdėjusiam kas nors leis dirbt mokykloj? 

— O ar tau neteko skaityti apie mokytojų stygių? - kreivai šyptelėjo 
Nikas. 

— Nelabai daug skaitau, — prisipažino Denis. 

— Galbūt dabar tinkama proga pradėti, - pastebėjo Nikas padėda- 
mas į šalį parkerį. 

— Nematau prasmės, - atsiliepė Denis, - ypač jeigu tupėsiu čia dvi- 
dešimt dvejus metus. 

— Tačiau bent jau galėtum perskaityti savo advokato laiškus ir įgy- 
tum daugiau galimybių geriau pasiruošti gynybai apeliaciniame teišs 
me. 

— A nebaigsit pliurpt? — krioktelėjo Didysis Alas su ryškiu, Deniui 
vos besuprantamu Glazgo akcentu. 

— Daugiau nelabai ką teturim veikti, - nusijuokė Nikas. 

Didysis Alas atsisėdo, išsitraukė iš džinsų kišenės tabako kapšiuką. 

— Nu tai už ką sėdai, Kartraitai? - paklausė sulaužydamas auksinę 
kalėjimo taisyklę. 

— Žmogžudystė, - atsakė Denis ir parylėjęs pridūrė: - Bet mane 


neteisingai apkaltino. 

— Aha, visi tą sako, - Didysis Alas išsiėmė iš kitos kišenės rūkomojo 
popieriaus paketėlį, išsitraukė vieną lapelį ir užbėrė žiupsnį tabako. 

— Galbūc, - atsiliepė Denis, — bet aš to nepadariau, ir tiek, - jis ne- 
pastebėjo, kad Nikas užrašinėja kiekvieną žodį. - O tu pats už ką čia? 

— Apiplėšinėju sušiktus bankus, - burbtelėjo Didysis Alas palai- 
žydamas popieriaus kraštelį. - Kartais pasiseka, tai praturtėju, kartais 
įkliūnu. Šįkart teisėjas davė ma keturiolika suknistų metų. 

— Tad kiek jau atsėdėjai Belmarše? - paklausė Denis. 

— Dvejus metus. Buvo perkėlę į atvirą kalėjimą, bet sugalvojau pa- 
bėgt, todė daugiau nerizikuoja. A kuris turit ugnies? 

— Nerūkau, - atsakė Denis. 

— Aš irgi nerūkau, pats puikiai žinai, - pridūrė Nikas teberašyda- 
mas. 

— Liurbių porelė, - suvaitojo Didysis Alas, - daba iki pat arbatavi- 
mo negausiu padūmyt. 

— Vadinasi, tu niekada neišsikraustysi iš Belmaršo? — negalėjo pa- 
tikėti Denis. 

— Nea, iki pat termino galo, - linktelėjo Didysis Alas. - Jei jau kar- 
tą pamėginai sprukt iš „D“ kategorijos, tave siunčia atgal į sustiprintą 
režimą. Perkeltas bandyčiau vėl, - jis įsidėjo į burną cigaretę. - Daba 
ma liko sėdėt trejus metus, - taip taręs atsigulė ir nusisuko į sieną. 

— O tu? - Denis kreipėsi į Niką. - Kiek dar liko tau? 

— Dveji metai, keturi mėnesiai, vienuolika dienų. O tau pačiam? 

— Dvidešimt dveji metai, - atsakė Denis. - Nebent laimėčiau ape- 
liaciniame. 

— Nieks nelaimi apeliacinio, - atrėžė Didysis Alas. - Sykį patupdę, 
išleist į laisvę nesiskubina, verčiau pratinkis prie tos minties, - ir išsiė- 


męs iš burnos cigaretę pridūrė: - Arba pasidaryk galą. 


Betė irgi gulėjo ant lovos spoksodama į lubas. Ji lauks Denio tiek, 
kiek reikės. Mergina nė neabejojo, kad apeliacinis teismas mylimąjį iš- 
teisins, o tada tėvas galiausiai atlyš supratęs, kad juodu sakė tiesą. 

Ponas Redmeinas ją patikino ir toliau atstovausiąs Deniui apeliaci- 
nio teismo metu bei liepė nesijaudinti dėl kainos. Denis neklydo. Po- 

nas Redmeinas - tikras deimančiukas. Betė jau išleido visas santaupas 
ir atsisakė kasmetinių atostogų, kad tik nepraleistų nė vieno teismo 
posėdžio. O ir kokios būtų atostogos be Denio? Viršininkas elgėsi iš- 
ties be galo supratingai ir leido negrįžti į darbą iki pat teismo pabaigos. 
Jei Denis bus išteisintas, ponas Tomas žadėjo suteikti dar dvi laisvas 
savaites medaus mėnesiui. 

Tačiau pirmadienio rytą Betė sėdės prie savo darbo stalo, o medaus 
mėnesį teks atidėti mažiausiai metams. Nors ir išleidusi Denio gynybai 
viso gyvenimo santaupas, sužadėtinė ketino kas mėnesį siųsti jam šiek 
tiek grynųjų, nes kalėjimo algą sudarys tik dvylika svarų per savaitę. 

— Gal išgersi puodelį arbatos, brangute? — iš virtuvės šūktelėjo 


mama. 

— Arbata! - nuaidėjo šūksnis atsivėrus durims antrą kartą tą dieną. 
Denis su plastikine lėkšte bei puodeliu įsiliejo į kalinių srautą, kuris 
nusileidęs laiptais išsirikiavo į eilę prie viryklės. 

Eilės priešakyje stovintis pareigūnas vienu metu prie viryklės pri- 
leisdavo po šešis žmones. 

— Eilėje prie maisto dažniau nei bet kur kitur kyla peštynės, - be- 
laukiant paaiškino Nikas. 

- Jeigu neminėsi sportasalės, - įterpė Didysis Alas. 

Galų gale Denis ir Nikas gavo nurodymą kartu su keturiais kitais 
prisiartinti prie viryklės. Už prekystalio stovėjo penki kaliniai baltais 
chalatais, su baltomis kepuraitėmis, mūvintys latekso pirštines. 

— Koks šio vakaro pasirinkimas? - paklausė Nikas arkišdamas lėkš- 
tę. 

— Dešrelės su pupelėmis, jautiena su pupelėmis arba konservuota 
kiauliena tešloje su pupelėmis. Rinkis, skvaire, - išvardijo už prekysta- 
lio besidarbuojantis kalinys. 

— Valgysiu kiaulieną tešloje be pupelių, ačiū, - pasakė Nikas. 

— Aš tą patį, tik su pupelėm, - paprašė Denis. 

— O kas tu? - pasidomėjo padavėjas. - Gal jo brolis? 

Denis su Niku nusijuokė. Nors abu vyrukai buvo tokio paries ūgio, 
bemaž to paries amžiaus ir su kalėjimo uniformomis išties atrodė pa- 
našūs, nė vienas to nepastebėjo. Mar Nikas vaikščiojo visuomet švariai 
nusiskutęs, tvarkingai susišukavęs plaukus, o Denis skusdavosi kartą 
per savaitę, be to, jo plaukai, Didžiojo Alo žodžiais tariant, panėšėjo į 
„Išvietės šepetį . 

— Kaip galima įsidarbint virtuvėj? - paklausė Denis lėtai lipdamas 
įvijais laiptais į antrą aukštą. Vaikinas netruko sumesti, jog atsidūrus 
už kameros ribų reikia vaikščioti pamažu. 

— Turi tapti privilegijuotuoju. 

— Kaip? 

— Tiesiog pasistenk niekada negauti raštiško perspėjimo, — paaiš- 
kino Nikas. 

— Ką reik daryt, kad negautum? 

— Neplūsk pareigūno, visuomet laiku pradėk darbą ir niekada ne- 
sivelk į muštynes. Jei įstengsi laikytis šių trijų taisyklių, maždaug po 
metų pelnysi lengvatų, bet darbo virtuvėje dar negausi. 

— Kodėl? 

— Nes kaliūzėj sėdi da tūkstantis tokių pat šunsnukių, - pakomen- 
tavo už nugaros sliūkinantis Didysis Alas, - ir devyni šymtai iš jų nori 
dyrbt virtūvėj. Beveik vysą dieną būni ne kameroj ir gali pasirinkt ge- 
resnio ėdalo. Taigi užmyršk, vyruti. 

Sugrįžęs į kamerą Denis patylom čiaumojo maistą ir galvojo, kaip 
galėtų greičiau užsitarnauti lengvatų. Vos įsidėjęs į burną paskutinį deš- 
relės gabaliuką Didysis Alas atsistojo, perėjo per kamerą, nusismaukė 
džinsus ir atsisėdo ant unitazo. Denis liovėsi valgęs, o Nikas stebeilijo 
į šalį, kol sugurguliavo nuleidžiamas vanduo. Didysis Alas atsistojo, 
užsitraukė džinsus ir nudūlinęs atgal ant gulto vėl ėmė sukti cigaretę. 

Denis dirstelėjo į laikrodį: be dešimties šešios. Apie šeštą paprastai 
traukdavo aplankyti Betės. Pažvelgė į likučius lėkštėje. Betės mama ga- 
mindavo visame Bovyje gardžiausias dešreles su bulvių koše. 

— Kokių dar yra darbų? — paklausė Denis. 

— Vis da kalbi? - pasidomėjo Didysis Alas degdamasis cigaretę. 

Monkrifas vėl nusijuokė. 

— Gali dirbti sandėlyje, - pradėjo vardyti Nikas, - arba tapti korpu- 
so valytoju, tačiau veikiausiai pateksi į grandininę brigadą. 

— Grandininę brigadą? - pakartojo Denis. - Kaip suprasti ? 

— Netrukus sužinosi. 

— O kaip sporto salė? - neatlyžo Denis. 

— Teyrgi patenka tik privilegijuoti, - paaiškino Didysis Alas įtrauk- 
damas dūmų. 

— O kokį darbą dirbi tu? - pasidomėjo Denis. 

— Per daug klausinėji, - atkirto rūkalius; jo išpūsti dūmai užpildė 
visą kamerą. 

— Didysis Alas dirba sanitaru ligoninėje, - atsakė Nikas. 

— Skamba viliojančiai, - pastebėjo Denis. 

— Nu jo, blyzginu te grindis, išnešinėju šiūkšles, atlieku visus ryto 
darbus ir verdu arbatą kiekvienam šubai*, užsukusiam aplankyt sese- 
lės, - išvardijo Didysis Alas. - Aš privilegijuotas, ane? 

— Labai atsakingas darbas, - šypsodamasis pakomentavo Nikas. — 
Čia privalai turėti švarutėlę, narkotikų nesuteptą charakteristiką, o 
Didysis Alas narkomanijai nepritaria. 

— Tai jau tikrai, kad tave kur, neprytariu, - linktelėjo tas. - Tvoju 
kiekvienam, kas tik mėgyna nuknist iš ligoninės kokių vaistūkų. 

— Ar yra dar koks nors dėmesio vertas darbas? - paklausė nevilties 
apimtas Denis. 

— Lavinimasis, - atsakė Nikas. - Jei nuspręsi sekti mano pavyzdžiu, 
patobulinsi skaitymo bei rašymo įgūdžius, be to, gausi už tai algą. 

— Aha, bet tik aštuonis svarus per savaitę, - įsiterpė Didysis Alas. — 
Už kiekvieną kytą darbą gausi dvylika. Nedaug ką traukia skvairų 
mokslai, labiau vilioja papyldomi keturi šlamantieji tabakėliui. 

Denis vėl padėjo galvą ant kietos it akmuo pagalvės ir įsistebeilijo 
pro užuolaidų nepridengrą langelį. Klausydamasis gretimoje kameroje 
vykstančio pašnekesio atgarsių svarstė, ar pavyks užmigti pirmąją nak- 
tį kalėjime, kur gali tekti praleisti dvidešimt dvejus metus. 


* Šuba - kalėjimo prižiūrėtojas (kalinių žargonu). 

Spynoje brakštelėjo raktas, sunkios geležinės durys atsivėrė. 

— Kartraitai, eini į grandininę brigadą. Tuojau par prisistatyk bu- 
dinčiam pareigūnui. 

- Bet... - pradėjo Denis. 

— Ginčytis beprasmiška, - nuramino Nikas prižiūrėtojui dingus. 
Laikykis greta manęs, pamokysiu, kaip reikia elgtis. 

Nikas ir Denis įsiliejo į kalinių srautą, parylom plūstantį viena 
kryptimi. Koridoriaus gale Nikas pratarė: 

— Štai čia turėsi prisistatyti kiekvieną rytą aštuntą valandą ir pasi- 
rašyti. 

— O koks čia velnias? - paklausė Denis įsmeigęs akis į priešais riog- 
sančią šešiakampę stiklinę kabiną. 

— Burbulas, - paaiškino Nikas. — Prižiūrėtojai gali visą laiką mus 
stebėti, o mes jų nematome. 

- Jie viduje? 

— Taip. Girdėjau, jų ten apie keturiasdešimt. Jie puikiai mato, kas 
dedasi visuose keturiuose korpusuose, tad jei kyla riaušės ar menkiau- 
sias sambrūzdis, per kelias minutes prisistato ir padaro tvarką. 

— Ar tau kada teko dalyvauti riaušėse? - paklausė Denis. 

— Tik kartą, — atsakė Nikas. — Šioje vietoje mudviem teks išsiskirti. 
Aš traukiu į mokslus, o grandininė brigada - priešingoje pusėje. Eida- 
mas žaliuoju koridoriumi atsidursi ten, kur reikia. 

Denis linktelėjo ir nužingsniavo paskui kalinių grupę, tiksliai Ži- 
nančią, kur keliauja. Niūrūs žvilgsniai bei lėtas judėjimo tempas bylo- 
jo, jog šeštadienio rytą jie galėtų rasti ir įdomesnių užsiėmimų. 

Koridoriaus gale su segtuvu rankose stovintis karininkas nuvedė 


kalinius į didelį stačiakampį kambarį sulig krepšinio aikštele, kur sto- 


108 JEFFREY ARCHER 


vėjo šeši ilgi plastikiniai stalai, abipus jų - maždaug po dvidešimt kė- 
džių, kurias beveik visas kaipmat užpildė kalėjimo įnamiai. 

— Kur man sėstis? - paklausė Denis. 

— Kur tik nori, - tarstelėjo prižiūrėtojas. - Nėra jokio skirtumo. 

Denis įsitaisė ant tuščios kėdės ir patylom žvalgėsi, kas dedasi ap- 
linkui. 

— Tu naujokas, - pastebėjo jam iš kairės sėdintis vyras. 

— Iš kur žinai? 

— Nes dirbu grandininėj brigadoj jau aštuonerius metus. 
ruką popieriaus baltumo oda, balkšvai mėlynomis akimis ir šviesiais 
trumpais plaukais. 

— Lijamas, - jis prisistatė. 

— Denis. 

— Ar tuairis? - paklausė Lijamas. 

— Ne, aš koknis*, gimiau už keleto mylių nuo čia, bet mano senelis 
buvo airis. 

— Man to pakanka, - išsišiepė Lijamas. 

— Taigi ką mes čia darysim? - pasidomėjo Denis. 

— Matai kalinius kiekvieno stalo gale? Jie yra tiekėjai. Jie pastatys 
priešais mus po dėžę. Kitame stalo gale - krūva plastiko maišelių, kurie 
atkeliaus į vidurį; tada imsime iš dėžės produktus, dėsime į kiekvieną 
maišelį ir siųsime toliau. 

Lijamui bekalbant nuskambėjo signalas. Kaliniai, apsijuosę rankas 
geltonais raiščiais, pastatė priešais kiekvieną darbininką po rudą plast- 
masinę dėžę. Denis gavo arbatos paketėlių. Dirstelėjęs į Lijamo dėžę 
pamatė sviesto pakelius. Plastikiniai maišeliai pradėjo keliauti nuo vie- 
no kalinio prie kito, tokiu būdu į kiekvieną patekdavo po dėžutę ryžių 
trapučių, sviesto, arbatos maišelį, mažutį druskos maišiuką, pipirų bei 
džemo pakiuką. Stalo gale kitas kalinys krovė rinkinius ant padėklo ir 
išnešdavo į gretimą patalpą. 

— Maišeliai iškeliaus į kitą kalėjimą, - paaiškino Lijamas, - ir maž- 
daug po savaitės tokiu pat metu taps tenykščių kalinių pusryčiais. 


* Koknis - (angl. Cockney) - londonietis, kilęs iš žemiausių sluoksnių. 

Jau po kelių minučių Deniui darbas įsipyko, o rytui baigiantis būtų 
gavęs galą iš nuobodulio, jei ne neišsenkantys, juoko protrūkius suke- 
liantys Lijamo komentarai visais klausimais, pradedant tuo, kaip užsi- 
tarnauti privilegiją ir baigiant tuo, už ką gali atsidurti vienutėje. 

— Ar pasakojau, kaip prižiūrėtojai rado mano kameroje Gužmess bu- 
telį? - paklausė jis. 

— Ne, - paslaugiai atsakė Denis. 

— Aišku, susilaukiau raštiško perspėjimo, bet galiausiai likau neap- 
kaltintas. 

— Kokiu būdu? - susidomėjo Denis, ir nors visi kiti jau buvo girdė- 
ję pasakojimą keletą kartų, vis tiek klausėsi. | 

— Pasakiau viršininkui, girdi, prižiūrėtojas pats pakišęs tą butelį, 
nes manęs nekenčia. 

— Kadangi esi airis? - pamėgino atspėti Denis. 

— Ne, šita gudrybe naudojausi pernelyg dažnai, taigi reikėjo sugal- 
voti ką nors originalesnio. 

— Pavyzdžiui? 

— Pareiškiau, atseit prižiūrėtojas griežė ant manęs dantį, nes aš 
žinojau, kad jis gėjus, neva mane kabino, o aš visą laiką jį atstumda- 
vau. 

— Ar jis tikrai buvo gėjus? - paklausė Denis. Keli kaliniai prunkš- 
telėjo. 

- Žinoma, ne, kvaišeli, - atšovė Lijamas. - Tačiau viršininkas ma- 
žiausiai trokšta pradėti tyrimą dėl darbuotojo seksualinės orientacijos, 
apsikrauti kalnais popierių, o prižiūrėtojas tuo metu būna nušalintas 
nuo pareigų, bet privalo gauti pilną atlyginimą. Visa tai išdėstyta ka- 
lėjimo reglamente. 

— Ir kas gi atsitiko? - nenurimo Denis įmesdamas eilinį arbatos 
paketuką į eilinį plastiko maišelį. 

— Vyriausiasis viršininkas panaikino kaltinimą, o to šubos mūsų 
korpuse daugiau nemačiau. 

Denis nusijuokė pirmą kartą nuo tada, kai atsidūrė kalėjime. 

— Nesižvalgyk, - šnipštelėjo Lijamas, kai priešais Denį buvo padėta 


nauja arbatos maišelių dėžė. Lijamas palaukė, kol geltoną raištį ryšintis 

kalinys nuneš tuščias dėžes, o tada pridūrė: riesta tam, kuris pasipai- 
nioja šito šunsnukio kelyje. 

— Kodėl? - nustebo Denis dirstelėdamas į tuščių dėžių rietuvę iš 
kambario išnešantį skustagalvį įdubusiais skruostais, tatuiruočių iš- 
margintomis rankomis. 

— Jis vardu Kevinas Ličas. Venk jo kaip įmanydamas, - perspėjo 
Lijamas. — Šitas vyrukas — gyva bėda. 

— Ką turi omeny? - nesuprato Denis, kai Ličas sugrįžo prie stalo 
galo ir vėl pradėjo krauti į krūvą dėžes. 

— Vieną dieną jis anksčiau grįžo iš darbo namo ir užklupo lovoje 
savo žmoną su geriausiu draugeliu. Vyrukas juodu nokautavo, pririšo 
prie lovos kojų, palaukė, kol atgaus sąmonę, o tada įniko badyrti virtu- 
viniu peiliu - po kartą kas dešimt minučių. Pradėjo nuo kulkšnių ir 
pamažu kilo aukštyn, kol pasiekė širdį. Manoma, jog mirė jie maždaug 
po šešeto ar sepryneto valandų. Teisėjui jis pasakė tiesiog norėjęs pri- 
versti tą kalę suprasti, kaip stipriai ją mylėjęs. 

Denį supykino. 

— Teisėjas pasmerkė jį iki gyvos galvos rekomenduodamas nesuteik- 
ti amnestijos. Taigi jis niekada neišvys pasaulio už šitų sienų, iškeliaus 
iš čia tiktai kojomis į priekį, - Lijamas patylėjo. - Man gėda dėl jo ai- 
riškos kilmės. Taigi būk atsargus, nuosprendžio prailginimu to vyruko 


nepagąsdinsi, tad viena auka daugiau ar mažiau - jam vis vien. 


<e> 


Spenseriui Kreigui nestigo pasitikėjimo savimi ir spaudimu jo ne- 
išgąsdinsi, tačiau apie Lorensą Davenportą bei Tobį Mortimerį to ne- 
galėjai pasakyti. 

Kreigas žinojo apie Old Beilio koridoriuose sklandančius gandus 
po jo liudijimo Kartraito byloje ir negalėjo leisti, kad šios pašnibždo- 
mis nešiojamos paskalos virstų legendomis. 

Jis buvo tikras, kad Davenportas nekels jokių rūpesčių, kol „Recep- 
te“ vaidins daktarą Beresfordą. Juk aktorius mėgavosi kiekvieną šeš- 
tadienio vakarą devintą valandą jį stebinčių milijonų gerbėjų susiža- 

vėjimu, jau nekalbant apie pajamas, leidžiančias skendėti prabangoje, 
kokios jo tėvai (automobilių aikštelės tarnautojas ir eismo reguliuoto- 
ja iš Grimsbio) regėti neregėjo. Suvokimas, jog alternatyva gali tapti 
atokvėpis kalėjime už melagingą liudijimą, nukreipdavo mintis reikia- 
ma linkme. Jei to nepakaktų, Kreigas nedelsdamas primintų Lorensui, 
kas jo lauktų, kai draugeliai kaliniai sužinotų, jog jis - gėjus. 

"Tobis Mortimeris - kitokio pobūdžio problema. Jis pasiekė ribą, 
kai už dozę gali padaryti bemaž bet ką. Kreigas nė neabejojo, jog pali- 
kimui galutinai išsekus bičiulis muškietininkas pirmučiausiai kreipsis 
pagalbos į jį. 

Tiktai Džeraldas Peinas išliko tvirtas. Nepaisant visko, jis vis dar 
tikėjosi tapti parlamento nariu. Bet apskritai turės praeiti marios laiko, 
kol muškietininkų santykiai vėl taps tokie puikūs, kokie buvo iki tris- 


dešimtojo Džeraldo gimtadienio. 


<o> 


Betė stoviniavo ant šaligatvio, kol įsitikino, kad viduje neliko nė 
vieno žmogaus. Paskui apsižvalgiusi į šalis šmurkštelėjo pro duris. Ne- 
tikėtai atsidūrusi tamsioje patalpoje tik po kelių akimirkų atpažino už 
grotelių sėdinčią figūrą. 

— Kokia maloni staigmena, - prabilo ponas Aizekas, kai mergina 
prisiartino prie prekystalio. - Kuo galiu padėti? 

— Ketinu užstatyti vieną daiktą, bet noriu žinoti, ar galėsiu jį išsi- 
pirkti. 

— Aš neturiu teisės parduoti prekės mažiausiai šešis mėnesius, - pa- 
aiškino Aizekas, - o jeigu tau prireiks daugiau laiko, nieko tokio. 

Betė dar minutėlę lukterėjo, paskui nusimovė nuo piršto žiedą ir 
pastūmėjo po grotelėmis. 

- Ar esi tikra? - paklausė lombardo šeimininkas. 

— Neturiu pasirinkimo, - atsiliepė Betė. - Artėja Denio apeliacinis 
teismas, taigi man reikia... 

- Juk galiu tau paskolinti... 


— Ne, - paprieštaravo Betė, — taip negerai. 

Aizekas atsiduso. Jis užsidėjo akinius, kurį laiką apžiūrinėjo žiedelį, 
paskui pareiškė: 

— Puikus daikčiukas. O už kiek tikiesi jį užstatyti? 

— Už penkis tūkstančius svarų, - viltingai ištarė Betė. 

Ponas Aizekas ir toliau apsimetinėjo uoliai tyrinėjąs akmenį, nors 
mažiau nei prieš metus pardavė žiedelį Deniui už keturis tūkstančius. 

— Taip, - prabilo galų gale, - tokia kaina man.atrodo priimtina. — 
Jis paslėpė žiedelį po prekystaliu ir paėmė čekių knygelę. 

— Ar galiu paprašyti paslaugos, kol nepasirašėte čekio, pone Aize- 
kai? 

- Žinoma, - linktelėjo lombardo šeimininkas. 

— Ar leisite man pasiskolinti žiedą kiekvieną pirmą mėnesio sekma- 
dienį? 


<e> 


— Nepatiko? - pasiteiravo Nikas. 

— Ne tas žodis. Jei ne vagišius Lijamas, būčiau užmigęs ir susilaukęs 
perspėjimo. 

— Įdomus vyrukas tasai Lijamas, - Didysis Alas pasimuistė, bet ne- 
siteikė atsisukti. - Visa jo šeimynėlė - vagys. Jisai turi šešis brolius ir 
tris seseris; sykį penki broliūkai ir dvi sesytės sėdėjo vienu metu. Su- 
mauta šeimyna, ko gero, jau kainavo mokesčių mokėtojam per mili- 
joną svarų. 

Denis nusijuokė, paskui paklausė Alo, ką šis žinąs apie Keviną 
Ličą. 

Didysis Alas žaibiškai atsisėdo. 

— Niekad neminėk šyto vardo už kameros sienų. Jis psichas. Gali 
perpjauti tau gerklę už „Marso“ batonėlį, jei kada jam pasipainiosi... — 
Alas parylėjo. - Jisai buvo iškraustytas iš Garsaido kaliūzės, nes kitas 
zekas jam parodė iškėlęs du pirštus. 

— Gal kiek persistengta, - pastebėjo Nikas užsirašinėdamas kiek- 
vieną Didžiojo Alo žodį. 

— Ne, kadangi Ličas nupjovė jam tuos du pirštus. 

- Šitaip prancūzai pasielgė su anglų lankininkais Aženkuro mūšio 
metu, - pakomentavo Nikas pakeldamas galvą. 

— Baisiai įdomu, - burbtelėjo Didysis Alas. 

Nuskambėjo klaksonas, kameros durys atsivėrė išleisdamos juos at- 
sinešti vakarienės. Kai Nikas užvertęs dienoraštį stodamasis atstūmė 
kėdę, Denis pirmą kartą pastebėjo kaimyno kaklą juosiančią sidabrinę 
grandinėlę. 


<e> 


— Old Beilio koridoriuose sklando gandas, - prabilo teisėjas Red- 
meinas, - esą Spenseris Kreigas liudydamas Kartraito byloje galėjęs 
būti ne visiškai atviras. Tikiuosi, ne tu įpūtei šią ugnelę. 

— Man nė nereikėjo, - atsakė Aleksas. - Kreigas turi užtektinai 
priešų, pageidaujančių pakurstyti liepsną. 

— Vis dėlto, kadangi tebesi susijęs su byla, pasielgtum neprotingai 
paskleisdamas savo požiūrį advokatūroje. 

— Net jei jis kaltas? 

— Netjeijis velnio įsikūnijimas. 


<e>- 


Baigiantis pirmajai savaitei Betė parašė laišką Deniui vildamasi, jog 
atsiras, kas šį jam perskaitys. Prieš užklijuodama voką įkišo dešimties 
svarų banknotą. Ketino rašyti kartą per savaitę, o lankyti - pirmą kiek- 
vieno mėnesio sekmadienį. Ponas Redmeinas jai paaiškino, jog +/ga- 
laikius nuteistuosius pirmąjį dešimtmetį galima lankyti tik kartą per 
mėnesį. 

Kitą rytą mergina įmetė voką į pašto dėžutę Beikono kelyje, o pas- 
kui susistabdžiusi dvidešimt penktąjį autobusą nuvažiavo į Sitį. Denio 
vardas nebebuvo minimas Vilsonų namuose, nes kaskart sukeldavo 
tėčiui pykčio protrūkį. Betė pasičiupinėjo pilvą svarstydama, kokia 
ateitis laukia vaikelio, kuris kalėjime sėdintį tėvą matys tik kartą per 


mėnesį. Ji meldėsi, kad gimtų mergaitė. 

<e> 


— Tau reik apsikirpt, - pastebėjo Didysis Alas. 

— Ką, tavo supratimu, turėčiau padaryti? — pasiteiravo Denis. - Pa- 
prašyti pono Pasko laisvadienio šeštadienio rytą ir nudumti pas savo 
kirpėją Mail Endo kelyje? 

— Nebūtina, užsiregistruok pas Lujį. 

— Kas tas Lujis? - paklausė Denis. 

— Kalėjimo kirpėjas, - paaiškino Alas. - Jis spėja sutvarkyt pėnkis 
kalinius per keturiasdešimt pertraukos minūčių, bet yra toks popu- 
liarus, kad gali tekt mėnesį pralaukt eilėj. Ale tu artimiausius dvyde- 
šimt du metūs nesiruoši niekur išvažiot, taigi dėl to problemų nekyls. 
Jei norėsi stot į eilę, jis ima trys cizas už nuskutimą plikai, penkias už 
trumpą pakaušį ir šonus. Nu, o skvairui, - jis parodė į Niką, kuris pa- 
sirėmęs į pagalvę ant savo gulto skaitė knygą, - tenka pakloti dešimt 
cigariukų, mat nori i čia atrodyt kaip karininkas džentelmenas. 

— Trumpų šonų ir pakaušio man užtektų, - tarstelėjo Denis. - O 
kuo jis kerpa? Kaži ar norėčiau būt skutinėjamas plastmasiniu peiliu 
ir šakute. 

Nikas padėjo į šalį knygą. 

— Luisas turi visus reikalingus įrankius: žirkles, mašinėlę ir net 
skustuvą. 

— Kaip jam pavyksta išsisukt? — pasidomėjo Denis. 

— Nėr reikalo, - paaiškino Didysis Alas. — Prižiūrėtojas išduoda 
įrankius pertraukos pradžioj, paskum susirenka, kai jau reik lįst atgal į 
kameras. Kol da nespėjai paklausti: jeigu koks daikčiukas dingtų, Lui- 


»--v-- 


sas prarastų darbą, o kiekviena kamera būtų kratoma tol, kol prižiūrė- 
tojai įrankį rastų. 

— Arjis gerai dirba? - paklausė Denis. 

— Prieš patekdamas čionai kirpo Meifere tenkindams ponų įgei- 
džius ir imdams po penkiasdešimt svarų už galvą. 

- Ir kaip toksai žmogus atsidūrė cypėje? - paklausė Denis. 

- Įsilaužimas ir vagystė, - atsakė Nikas. 

— Vagystė, kurgi ne, - burbtelėjo Alas. - Panašiau į pederastiją. Už- 
kluptas nusikaltimo vietoj Hlampsted Heath parke jis nesipriešino, kai 
pasirodė policija. 

— Ber jeigu kiti kaliniai žino, kad jis gėjus, - nusistebėjo Denis, — 
kaip jis Čia ištveria? 

— Geras klausimas, - linktelėjo Didysis Alas. - Daugumoj kaliūzių, 
kai pedikas prausiasi po dušu, kaliniai susyrenka su juo pasismagint ir 
sudrasko į skutelius. 

— Tad kas juos sulaiko? - paklausė Denis. 

— Ne taip dažnai pasitaiko gerų kirpėjų, - paaiškino Nikas. 

- Skvairas teisus, - linktelėjo Didysis Alas. - Ankstesnis mūsų kir- 
pėjas sėdėjo už sunkų sužalojimą, taigi kaliniai niekad negalėjo atsipa- 
laiduot, kai anas laikydavo rankoj skustūvą. Tiesą sakant, keli užsiau- 
gino labai ylgus plaukus. 

— Tau du laiškai, Kartraitai, - pranešė prižiūrėtojas Paskas paduo- 
damas Deniui du vokus. - Beje, viename radome dešimties svarų ban- 
knotą. Pinigai pateks į tavąją valgyklos sąskaitą, bet pasakyk savo mer- 
ginai, kad ateityje siųstų pašto perlaidą į kalėjimo viršininko raštinę, 
tada pinigai nukeliaus tiesiai tavo sąskaiton. 

Sunkios durys užsitrenkė. 

- Jie skaitė mano laiškus, - pasipiktino Denis žvelgdamas į arplėš- 
tus vokus. 

— Visąlaik taip daro, - paaiškino Didysis Alas. - Be to, klausosi 
pokalbių telefonu. 

— Kodėl? 

— Tikisi rast narkotikų platintojų. Praėjusią savaitę sučiupo mulkį, 
kuris turėjo išeiti laisvėn, o kitai dienai jau planavo apiplėšimą. 

Denis ištraukė laišką iš mažesniojo voko. Kadangi šis buvo rašytas 
ranka, nusprendė, jog bus nuo Betės. Dėl antrojo, atspausdinto, laiško 
siuntėjo vaikinui kilo abejonių. Jis patylom gulėjo ant gulto ir kurį lai- 
ką svarstė, kol galiausiai pasidavė. 

— Nikai, ar gali perskaityti man laiškus? — tyliai paprašė. 

— Galiu ir būtinai perskaitysiu, — atsiliepė šis. 

Denis padavė laiškus kaimynui. Nikas padėjo plunksnakotį, pir- 
miausiai išėmė ranka rašytąjį laišką ir pažvelgė į parašą puslapio apa- 
čioje. 

— Šitas nuo Betės, — pranešė. 

Denis linktelėjo. 

— „Brangus Deni, - pradėjo Nikas, - dar praėjo tik savaitė, o aš 
tavęs jau be galo pasiilgau. Kaip galėjo prisiekusieji taip siaubingai su- 
klysti? Kodėl jie manimi nepatikėjo? Aš užpildžiau reikiamus blankus 
ir kitą sekmadienį popiet ateisiu tavęs aplankyti — paskutinė proga 

tave pamatyti prieš mūsų vaikelio gimimą. Vakar telefonu kalbėjausi 
su pareigūne, kuri išties buvo labai maloni. Tavo mama ir tėtis laikosi 
gerai ir siunčia linkėjimus, mano mama irgi. Mano tėtis, esu tikra, at- 
lyš, ypač, kai laimėsi apeliaciją. Labai tavęs ilgiuosi. Myliu, myliu, my- 
liu. Iki sekmadienio, bučkis. Betė: 

Nikas pažvelgė į Denį, stebeilijantį į lubas. 

— Gal perskaityti dar sykį? 

— Ne. 

Monkrifas išskleidė antrąjį laišką. 

- Šis nuo Alekso Redmeino. Labai neįprastas. 

— Ką turi galvoj? - paklausė Denis atsisėsdamas. 

— Advokatai paprastai nerašo tiesiai klientams. Jie perduoda ži- 
nias tarpininkaujančiam patikėtiniui. Čia yra užrašai „asmeniška“ bei 
„konfidencialu“. Ar tikrai leisi man sužinoti laiško turinį? 

— Perskaityk, - tepratarė Denis. 

— „Brangus Deni, noriu keliais žodžiais tave informuoti apie bū- 
simo apeliacinio teismo datą. Užpildžiau visus reikiamus prašymus 
ir šiandien iš lordo kanclerio kanceliarijos gavau laišką, patvirtinantį, 
jog tavo pavardė įtraukta į sąrašą. Vis dėlto nežinia, kiek laiko viskas 
užsitęs, turiu tave perspėti: gali tekti palaukti net ir dvejus metus. Aš 
ir toliau tyrinėju visas galimybes tikėdamasis rasti naujų įrodymų ir 
parašysiu, kai tik turėsiu kokių naujienų. Nuoširdžiai tavo, Aleksas 
Redmeinas. 

Nikas įkišo abu laiškus atgal į vokus ir grąžino Deniui, tada paėmė 
parkerį ir pasiteiravo: 

— Ar norėtum, kad parašyčiau atsakymus? 

— Ne, - ryžtingai pareiškė Denis. - Noriu, kad išmokytum mane 
skaityti ir rašyti. 


<e> 


Spenseris Kreigas jau pradėjo abejoti, ar išmintingai pasielgė mėne- 
siniam muškietininkų susibėgimui pasirinkdamas „Dunlop Armsą“. 
Jis įtikino kitus draugijos narius, esą tokiu būdu parodys neturinrys ko 
slėpti. Tačiau dabar gailėjosi dėl tokio sprendimo. 

Lorensas Davenportas nevykusiai pasiteisino privaląs dalyvauti ap- 
dovanojimų ceremonijoje, mat pretenduojąs į geriausio muilo operos 
aktoriaus nominaciją. 

Tobis Mortimeris irgi nepasirodė, bet dėl to Kreigas nė kiek nenu- 
stebo - veikiausiai guli kur nors griovy susivaręs adatą. 

Bent jau Džeraldas Peinas atėjo, nors ir pavėlavęs. Pirmuoju šio su- 
sitikimo darbotvarkės, jei tik tokia egzistuotų, klausimu būtų neabejo- 
tinas muškietininkų draugijos pakrikimas. 

Kreigas supylė Chablis likučius į Peino taurę ir užsakė antrą butelį. 

— Į sveikatą, - tarstelėjo pakeldamas savąją. 

Peinas ne itin entuziastingai linktelėjo. Kurį laiką abu tylėjo. 

— Ar numanai, kada įvyks Kartraito apeliacinis teismas? — galiau- 
siai sutrikdė tylą Džeraldas. 

— Ne, - atsakė Kreigas, - nuolat stebiu sąrašus, bet dėl akivaizdžių 
priežasčių negaliu rizikuoti ir skambinti į apeliacinių baudžiamųjų 
bylų kanceliariją. Vos tik ką nors išgirsiu, tau pranešiu pirmiausiai. 

— Nerimauji dėl Tobio? - paklausė Peinas. 

- Jis - mažiausia mūsų problema. Kad ir kada prasidės apeliacinis 
teismas, parodymų duoti Tobis nesugebės. Vienintelė bėda - Laris. Jis 
dvejoja. Tačiau atostogų kalėjime perspektyva padeda nenukrypti nuo 
kurso. 

— O kaip jo sesuo? — pasiteiravo Peinas. 

— Sara? Kuo ji čia dėta? 

— Niekuo, bet jeigu ji sužinos, kas iš tiesų įvyko tą vakarą, gali mė- 
ginti įtikinti Larį, girdi, jo pareiga apeliaciniame teisme atskleisti tikrą 
tiesą. Juk jinai solisitorė, - Peinas gurkštelėjo vyno. - Arjudu Kembri- 
dže neturėjote romaniuko? 

— Nepavadinčiau to romaniuku, - atsiliepė Kreigas. - Sara — ne 
mano skonio, pernelyg suvaržyta. 

— Girdėjau kitokių šnekų, - pastebėjo Peinas nutaisydamas nerū- 
pestingą toną. 

— Ką tu girdėjai? — Kreigas pasiruošė gintis. 

— Esą ji tave metė dėl keistokų polinkių lovoje. 

Kreigas be komentarų susivertė antrojo butelio likučius. 

— Padavėjau, dar vieną, - šūktelėjo. 

— Devyniasdešimt penktųjų, pone Kreigai? 

- Žinoma, - linktelėjo Kreigas, - mano bičiuliui viską, kas geriau- 
sia. 

— Neišlaidauk dėl manęs, drauguži, - tarstelėjo Peinas. 

Kreigas nutylėjo, jog etiketė šiuo atveju visiškai neturi reikšmės, 
nes barmenas jau nusprendė, kiek kainuos jo „užčiaupta srėbtuvė“, 


kaip pats pavadino. 


<eo>- 


Didysis Alas knarkė; Nikas savo dienoraštyje pastarąjį garsą pava- 
dino tarpiniu tarp vandenį siurbiančio dramblio plerpimo bei laivo 
rūko sirenos. Nikas kažkaip sugebėdavo užmigti nepaisydamas iš gre- 
timos kameros sklindančios garsios roko muzikos, bet vis dar nesuge- 
bėjo priprasti prie Didžiojo Alo knarkimo. 

Monkrifas gulėjo ir mąstė apie Denio apsisprendimą mesti darbą 
grandininėje brigadoje ir pradėti drauge su juo lavintis. Nikas netruko 
suprasti, jog Denis, nors ir nebaigęs didelių mokslų, yra kur kas suma- 
nesnis už visus per pastaruosius dvejus metus turėtus mokinius. 

Denis entuziastingai priėmė naująjį iššūkį, nors ir nenutuokė, ką šis 
žodis reiškia. Jis nešvaistė veltui nė sekundės, be paliovos klausinėjo ir 
ne visuomet likdavo patenkintas atsakymais. Nikui teko skaityti apie 
mokytojus, suvokusius, jog mokiniai sumanumu lenkia juos pačius, ta- 
čiau kalėjime nieko panašaus parirti nesitikėjo. Tuo metu Denis nė va- 
kare neleisdavo mokytojui atsipūsti. Vos tik kameros durys užsitrenk- 
davo nakčiai, mokinys, pritūpęs ant Niko gulto kraštelio, jau reikalau- 
davo atsakymų į begalę klausimų. Neilgai trukus Nikas suprato, jog 
dviejose srityse - matematikoje ir sporte - Denis jau pranašesnis už jį. 
Neprilygstamos vaikino atminties dėka Nikui nereikėdavo žvilgčioti į 
Wisden almanachą ar Futbolo asociacijos enciklopediją, o prakalbus 
apie „Vest hamą“ arba „Eseksą“ Denis pats būdavo enciklopedija. Nors 
ir neraštingas, tasai vyrukas turėjo aiškų polinkį į tiksliuosius mokslus, 
Nikas žinojo niekada jam neprilygsiąs matemaciniu mąstymu. 

— Nemiegi? - paklausė Denis pertraukdamas Niko mintis. 

— Manau, Didžiojo Alo dėka niekas nemiega artimiausiose trijose 
kamerose, - atsiliepė Nikas. 

— Man dyngtelėjo mintis, jog kai pradėjau mokyntis, daug pripasa- 
kojau tau apie save, o apie tave nežinau beveik nieko. 

— „Man dingtelėjo mintis“ ir „kai pradėjau mokintis“. Tu vis dar 
tęsi trumpuosius balsius. 

— Dingrelėjo. Mokintis, - pasitaisė Denis. 

— Ką norėtum sužinoti? - paklausė Nikas. 

— Pirmiausiai — kaip toksai žmogus pakliuvo į kalėjimą, - Nikas 
kurį laiką neatsiliepė. - Nepasakok, jeigu nenori, - pridūrė Denis. 

— Aš nuteistas karo lauko teisme, kai NATO pajėgoms priklausan- 
tis mano pulkas tarnavo Kosove. 

— Ar tu ką nors nužudei? 

— Ne, bet dėl mano klaidos vienas albanas žuvo, o kitas buvo su- 
žeistas. 

Dabar atėjo Denio eilė parylėti. 

— Mano būrys gavo įsakymą saugoti etniniu valymu apkaltintų ser- 
bų grupę. Mano budėjimo metu albanų partizanų grupė pralėkė pro 
stovyklą šaudydami iš kalašnikovų į orą ir taip švęsdami serbų suėmi- 
mą. Kai vyrų pilnas automobilis pavojingai priartėjo prie aptvertos 
teritorijos, aš perspėjau jų vadą, kad liautųsi šaudę. Jis manęs nepaisė, 
tuomet mano seržantas paleido kelis perspėjamuosius šūvius ir du par- 
tizanus sužeidė. Vėliau vienas ligoninėje mirė. 

— Taigi tu nieko nenužudei? - pasitikslino Denis. 

— Taip, bet aš - karininkas ir tuo metu budėjau. 

— Ir už tai gavai aštuonerius metus? — Nikas neatsakė. - Sykį ir aš 
svarsčiau, ar nederėtų stoti armijon, - prisipažino Denis. 

— Būtum tapęs velniškai geru kareiviu. 

— Betė buvo pries. - Nikas nusišypsojo. - Sakė, jai nė kiek nepatik- 
tų išleisti mane už jūrų marių ir pusę gyvenimo praleisti beprotiškai 
jaudinantis dėl mano saugumo. Iš tiesų ironiška. 

— Puikiai pavartotas žodis „ironiška“, - pagyrė Nikas. 

— Kaip yra, kad tau niekas nesiunčia anei jokių laiškų? 

— Tiesiog laiškų. Man niekas nesiunčia laiškų. 

— Kodėl tau niekas nesiunčia laiškų? - pakartojo Denis. 

— Kaip rašytum nesiunčia? 

-NESIUNCČĖE. 

— Ne, - ėmė aiškinti Nikas, — pasistenk prisiminti - galūnė „ia“, 
taigi: NESI UN ČI A. Taisyklėmis šį vakarą nekvaršinsiu tau gal- 
vos. 

Vėl stojo ilgoka tyla, kol galiausiai Nikas atsakė į Denio klausimą. 

— Po karo lauko teismo aš nesistengiau palaikyti ryšių su šeima, o 
jie nemėgino susisiekti su manim. 

— Net mama ir tėtis? - tarstelėjo Denis. 

— Mano mama mirė gimdydama mane. 

— Užjaučiu. O tėvas tebėra gyvas? 

— Mano žiniomis, taip, bet jis buvo pulko, kuriame tarnavau, pulki- 
ninkas. Po karo lauko teismo mudu nesikalbėjome. 

- Žiauroka. 

— Nepasakyčiau. Pulkas — visas tėvo gyvenimas, tikėjosi, kad pa- 
seksiu jo pėdomis ir tapsiu dalinio vadu, o ne atsidursiu karo lauko 
teisme. 

- Brolių, seserų turi? 

— Ne. 

— Terų, dėdžių? 

— Vieną dėdę, dvi tetas. Jaunesnysis tėvo brolis su žmona gyvena 
Škotijoje, o kira teta - Kanadoje; pastarosios niekada nemačiau. 

— Daugiau jokių gentainių? 

— Labiau derėtų sakyti „giminaičių“. Žodžio „gentainis“ reikšmė 
skirtinga. 

— Giminaičių. 

- Vienintelis man iš tiesų artimas žmogus buvo senelis, bet jis prieš 
kelerius metus mirė. 

— Senelis irgi buvo karininkas? 

— Ne, - nusijuokė Nikas, - jis buvo piratas. 

Denis liko rimtas. 


— Koks piratas? 

— Antrojo pasaulinio karo metu pardavinėjo ginklus amerikie- 
čiams; pakankamai praturtėjo, taigi išėjo į pensiją, nusipirko didžiulį 
dvarą Škotijoje ir apsimetė dvarininku. 

- Dvarininku? 

— Klano lyderiu, apylinkės ponu. 

— Vadinasi, tu esi turtingas? 

— Deja, ne. Mano tėvas pulkininkas sugebėjo iššvaistyti paveldėtą 
turtą. „Visuomet paisyk mandagumo, vyruti“ - mėgdavo sakyti jis. O 
viskas, kas liko, išėjo dvaro išlaikymui. 

— Taigi tu - be skatiko? Kaip aš? 

— Ne, - paprieštaravo Nikas. — Aš ne toks kaip tu. Tu panašesnis į 
mano senelį. Tu nebūtum padaręs tokios klaidos, kokią padariau aš. 

— Bet štai sėdžiu šyčia, nuteistas dvidešimt dvejiems metams. 

- Šičia. Neilgink „i“. 

- Šičia, - pakartojo Denis. 

— Bet, priešingai negu aš, tu neturėtum čia sėdėti, - tyliai pastebėjo 
Nikas. 

— Tu tuo tiki? - Denis neįstengė nuslėpti nuostabos. 

— Netikėjau, kol neperskaičiau Betės laiško. Be to, ponas Redmei- 
nas irgi aiškiai mano prisiekusiuosius suklydus. 

— Kas kabo ant grandinėlės, kurią nešioji ant kaklo? - paklausė De- 
nis. 

Didysis Alas krūptelėjęs nubudo, kriuktelėjo, išlipo iš lovos, nusi- 
movė trumpikes ir sudribo ant unitazo. Kai tik jis nuleido vandenį, 
Denis ir Nikas stengėsi kuo greičiau užmigti, kol kaimynas vėl nepra- 


dėjo knarkti. 


Pirmuosius sąrėmius Betė pajuto važiuodama autobusu. Kūdikis 
turėjo gimti tik po trijų savaičių, bet moteris išsyk suprato turinti kaž- 
kaip nusigauti į artimiausią ligoninę, jei nenori, kad mažylis išvystų 
pasaulį dvidešimt penktojo maršruto autobuse. 


— Padėkit, - suvaitojo užplūdus antrajai skausmo bangai. 

Ji stengėsi išsilaikyti ant kojų autobusui staigiai sustojus prie švieso- 
foro. Priešais sėdėjusios dvi vyresnio amžiaus moterys atsisuko. 

— Ar čia tikrai tai, apie ką aš galvoju? - pratarė pirmoji. 

— Be jokios abejonės, - patikino antroji. - Tu spausk skambutį, o aš 


išgabensiu ją iš autobuso. 
<e>- 


Luisui nubraukus plaukų likučius Nikui nuo pečių, šis padavė de- 
šimt cigarečių. 

— Ačiū, Luisai, - linktelėjo Nikas, tarsi dėkotų savo nuolatiniam 
kirpėjui Truz2per salone, Karzono gatvėje. 

— Man vienas malonumas, skvaire, - tarstelėjo Luisas apsiausdamas 
marška kitą klientą. - Kokie būtų pageidavimai, jaunuoli? - paklausė 
panardindamas pirštus į trumpus, tankius Denio plaukus. 

- Šiaip jau norėčiau apsikirpti, — atsiliepė Denis pastūmėdamas 
Luiso rankas. - Trumpi šonai ir pakaušis, tik tiek. 

— Kaip panorėsi, - linktelėjo Luisas paimdamas žirkles ir įdėmiau 
apžiūrėdamas Denio plaukus. 

Po aštuonių minučių Luisas padėjo įrankius ir padavė Deniui vei- 
drodėlį, kad šis galėtų apžiūrėti savo pakaušį. 

— Neblogai, - pasidžiaugė klientas, ir tuo pat metu nuskambėjo 
šūksnis: „Atgal į kameras: Pertrauka baigėsi. 

Denis įbruko Luisui penkias cigaretes. Vidun įėjo pareigūnas ir 
skubiai patraukė prie jų. 

— O ko pageidausite jūs, viršininke? Trumpų šonų ir pakaušio? — 
paklausė Denis dėbrelėdamas į prižiūrėtojo Hageno plikę. 

— Nebūk įžūlus, Kartraitai. Vikriau dumk į kamerą, jei nenori gaut 
protokolo. 

Hagenas sudėjo žirkles, skustuvą, mašinėlę, šepetį bei šukų rinkinį į 
dėžutę, užrakino ją ir išsinešė. 

— Pasimatysime po mėnesio, - šūktelėjo Luisas į kamerą skuban- 


čiam Deniui. 

— Katalikai ir anglikonai! - nusirito balsas per visą korpusą. 

Denis su Niku lūkuriavo prie durų, tuo metu Didysis Alas ir toliau 
Sunkus raktas pasisuko spynoje, durys atsivėrė. Denis ir Nikas įsiliejo į 
kalinių srautą ir patraukė kalėjimo koplyčios link. 

- Ar tiki Dievą? - paklausė Denis sraigtiniais laiptais jiems besilei- 
džiant į pirmą aukštą. 

— Ne, - atsakė Nikas. - Aš agnostikas. 

— Ką tai reiškia? 

— Agnostikų supratimu, mes negalime žinoti, ar Dievas egzistuoja, 
o, pavyzdžiui, ateistai įsitikinę, kad jo nėra. Vis dėlto čia puiki dings- 
tis sekmadienio rytą valandai ištrūkti iš kameros, be to, man patinka 
giedoti. Ir dar reikia pripažinti, jog kapelionas sako velniškai gerus pa- 
mokslus, nors ir skiria kolosalų laiko kiekį gailesčiui. 

— Kapelionas? 

— Kariuomenėje taip vadinamas kunigas, - paaiškino Nikas. 

— Kolosalus? 

— Labai, pernelyg didelis. O kaip tu? Ar tiki Dievą? 

— Tikėjau prieš visą šitą nutikymą. 

— Nutikimą, - pataisė Nikas. 

— Nurikimą, - pakartojo Denis. - Mano ir Betės tikėjimas - kata- 
likai. | 

— Reikėtų sakyti : „Mudu su Bere esame katalikai. 

— Mudu esame katalikai, taigi, net ir nemokėdamas skaityti, Bibliją 
bemaž išmokau atmintinai. 

— Ar Betė šiandien ateis? 

— Žinoma, - Denio veide pražydo šypsena. - Negaliu sulaukt. 

— Sulaukti, - pataisė Nikas. 

— Sulaukti, - klusniai pakartojo Denis. 

— Ar tau neįsipyko nuolatinės mano pastabos? 

- Šiek tiek, - prisipažino Denis. - Tačiau, žinau, Betei pariks, ji vi- 
suomet norėjo, kad aš lavinčiausi. Be to, laukiu tos dienos, kai galėsiu 
sakyt pastabas tau. 

— Sakyti. 

— Sakyti, - pakartojo mokinys jiems jau pasiekus eilę, nusidriekusią 
prie koplyčios durų, mat kiekvienas vidun einantis kalinys buvo apieš- 
komas. 

— Dėl ko jie čia mus krato? - paklausė Denis. 

— Nes čia viena iš nedaugelio progų, kai kaliniai iš visų keturių kor- 
pusų susikoncentruoja vienoje vietoje ir turi galimybę perduoti vienas 
kitam narkotikų arba informacijos. 

- Susikoncentruoja? 

- Susiburia. Bažnyčia - tai sambūris. 

— Pasakyk paraidžiui, - paprašė Denis. 

Priėjo jųdviejų eilė; kratą darė du pareigūnai - nedidukė moteris, 
matyt, besilaikanti kalėjimo davinio dietos, ir jaunas vyrukas, kurio iš- 
vaizda bylojo apie nuolat daromus atsispaudimus. Didžiuma kalinių 
akivaizdžiai norėjo būti apieškoti moters. 

Denis su Niku įžengė į koplyčią, dar vieną didelę stačiakampio 
formos patalpą, tik šįkart pilną ilgų medinių suolų, atgręžtų į altorių, 
kurio viduryje kybojo sidabrinis kryžius. Ant mūrinės sienos už alto- 
riaus didžiulė freska vaizdavo Paskutinę vakarienę. Nikas papasakojo 
Deniui, jog freską nutapė žmogžudys, o apaštalų modeliais tapo tuo- 
metiniai kalėjimo įnamiai. 

— Neblogai, - pakomentavo Denis. 

— Galvažudys irgi gali turėti talentą, - pastebėjo Nikas. - Neuž- 
miršk Karavadžo. 

— Neteko tokio sutikti, - tarstelėjo Denis. 

— Atsiverskite šimtas dvidešimt septintąjį giesmyno puslapį, sugie- 
dosime „Tasai, kuris bus narsus'. 

— Apie Karavadžą papasakosiu, kai grįšime į kamerą, - pažadėjo 


Nikas suskambus pirmiesiems vargonų akordams. 

Giedodamas Nikas svarstė, ar Denis skaito žodžius, ar ilgus metus 
lankydamasis bažnyčioje išmoko juos mintinai. Nikas apžvelgė koply- 
čią ir nė kiek nesistebėjo matydamas pilnutėlius suolus, primenančius 
futbolo stadiono tribūnas šeštadienio popietę. Galinėje eilėje susispie- 
tusi kalinių grupelė karštai aptarinėjo kvaišalus vartojančius naujokus; 
Denį jie jau išbraukė iš sąrašų suteikdami „niekieno žemės“ statusą. 
Netgi suklaupę jie neapsimetinėjo, neva kalba „Iėve mūsų ; atpirki- 
mas jiems nė kiek nerūpėjo. Nutilo tik vienintelį kartą: kapelionui sa- 
kant pamokslą. Deivas, kurio vardas, atspausdintas ryškiomis raidėmis 
puikavosi prisegtas prie sutanos, pasirodė besąs senamadiškas kunigas, 
pamokslo tema pasirinko žmogžudystę ir tokiu būdu išprovokavo pir- 
mose trijose eilėse susėdusius smarkuolius Karibų tamsiaodžius, rodos, 
šį bei tą išmanančius apie tokius dalykus, garsiai sušukti „Aleliuja!“ 

Deivas pakvietė kalinių auditoriją paimti Biblijas ir atsiversti Bū- 
ties knygą, o tada pranešė, jog Kainas buvęs pirmasis žmogžudys. 

— Kainas pavydėjo savo broliui sėkmės, — aiškino kunigas, - taigi 
nusprendė jį pašalinti. 

Paskui Deivas peršoko prie Mozės, kurį apkaltino nužudžius egip- 
tietį ir manius, jog pavyks išsisukti, bet nepavyko, kadangi Dievas visa 
tai matė, todėl visą likusį gyvenimą žudikas kentė bausmę. 

— Nepamenu šio epizodo, - pastebėjo Denis. 

— Ir aš nepamenu, — prisipažino Nikas. - Maniau, Mozė taikiai 
mirė savo lovoje, sulaukęs šimto trisdešimties metų. 

— Dabar noriu, kad visi atsiverstumėte antrąją Samuelio knygą, 
tęsė Deivas, - kur perskaitysite apie žmogžudį karalių. 

- Aleliuja! - užbaubė pirmosios trys eilės, nors ir ne unisonu. 

— Taip, karalius Dovydas buvo žmogžudys, — ištarė Deivas. - Jis 
užmušė hetitą Jurają, nes susižavėjo jo žmona Baršeba. Tačiau gudrusis 
karalius Dovydas nenorėjo kitų akyse prisiimti atsakomybės už žmo- 
gaus mirtį, todėl kiro mūšio metu pastatė Jurają priešakinėse linijose, 
baudė nusikaltėlį, nes Dievas mato kiekvieną nusikaltimą ir visuomet 
nubaudžia tuos, kurie laužo Jo įsakymus. 


— Aleliuja! - choru sugiedojo pirmosios trys eilės. 

Deivas vainikavo pamaldas baigiamosiomis maldomis, kuriose vis 
kartojosi žodžiai „atjauta“ bei „atlaidumas“; galiausiai palaimino savo 
Londone. 

Jiems vorele beeinant iš koplyčios Denis tarstelėjo: 

- Šitos mišios gerokai skiriasi nuo laikomų Šv. Marijos bažnyčio- 
je, - Nikas kilstelėjo antakį. - Čia niekas nerenka aukų. 

Išeinant pareigūnai vėl juos apieškojo. Šį kartą į šalį nutempti trys 
kaliniai nukeliavo į purpurinį koridorių. 

— Kas čia dedasi? - paklausė Denis. 

- Jie keliaus į izoliatorių, - paaiškino Nikas. - Už narkotikų laiky- 
mą. Praleis ten mažiausiai septynias dienas. 

— Ko gero, apsimoka, - pastebėjo Denis. 

— Veikiausiai ir jie taip mano, - pritarė Nikas, - gali neabejoti, vos 


išėję pro duris vėl pradės prekiauti. 
<e>- 


Denis vis labiau jaudinosi pagalvojęs, jog netrukus, po kelių savai- 
čių pertraukos, pamatys Betę. 

Apie antrą, likus valandai iki lankymo meto, vaikinas vaikštinėjo 
po kamerą pirmyn ir atgal. Jis išsiskalbė ir išsilygino marškinius bei 
džinsus, labai ilgai prausėsi po dušu, išsitrinko galvą. Svarstė, ką Betė 
vilkės. Jautėsi taip, lyg eitų su ja į pirmąjį pasimatymą. 

— Kaip atrodau? - paklausė. Nikas suraukė antakius. - Taip blo- 
gai? 

— Tiesiog... 

— Tiesiog kas? - pareikalavo paaiškinti. 

— Manau, Betė tikisi pamatyti tave nusiskutusį. 

Denis pažvelgė į mažą plieninį veidrodėlį viršum praustuvės ir sku- 


biai dirstelėjo į laikrodį. 

Dar viena kelionė ilgu koridoriumi, tik šįkart spartesniu žings- 
niu - joks kalinys nenori praleisti nė vienos pasimatymo sekundės. 
Koridorius užsibaigė didžiuliu laukiamuoju, kur stovėjo prie sienos 
pritvirtintas medinis suolas. Čia vėl teko ilgokai palaukti, kol kalė- 
jimo įnamiai bus pradėti kviesti pavardėmis. Denis trumpino laiką 
mėgindamas perskaityti skelbimus ant sienų; keletas informavo apie 
narkotikus, jų vartojimo pasekmes, siekiant atkreipti kalinių ir lanky- 
tojų dėmesį bei perspėti, kad nieko neperdavinėtų vieni kitiems vizito 
metu. Kitas aiškino kalėjimo strategiją chuliganizmo bei prievartos 
atžvilgiu, o trečiasis — apie diskriminaciją; pastarojo žodžio reikšmė 
Deniui liko neaiški, tad nusprendė paklausiąs Niko lankymui pasi- 
baigus. 

Maždaug po valandos per garsiakalbį nuskambėjo Kartraito pavar- 
dė. Denis pašoko ir nužingsniavo paskui prižiūrėtoją į mažutį kamba- 
rėlį, kur jam buvo liepta pražergus kojas atsistoti ant medinės platfor- 
mos. Kitas iki tol nematytas šuba - pareigūnas — jį apieškojo, kur kas 
kruopščiau nei visais kitais kartais nuo tada, kai sėdo į cypę - buvo 
įkalintas. Didysis Alas jį perspėjo, jog krata bus dar nuodugnesnė nei 
paprastai, nes lankytojai pasimatymo metu dažnai mėgina perduoti 
narkotikų, pinigų, peilių ir netgi šaunamųjų ginklų. 

Kratai pasibaigus pareigūnas apjuosė Denio petį geltona juosta, 
reiškiančia, jog jis yra kalinys, šiek tiek panašia į švytintį dirželį, kokį 
įteikė motina, kai pradėjo mokytis važiuoti dviračiu. Tada jis buvo nu- 
vestas į didžiausią patalpą iš visų, kurias teko matyti Belmarše, ir užsi- 
registravo prie stalo, stovinčio ant kokių trijų pėdų aukščio pakylos. 
Kitas pareigūnas patikrino dar vieną sąrašą ir pasakė: 

- Jūsų lankytojas laukia „E9“ vietoje. 

Seprynios stalų ir kėdžių eilės rikiavosi ilgomis eilėmis, sužymėto- 
mis nuo „A“ iki „G“. Kaliniai turėjo sėdėti ant raudonų kėdžių, prisuk- 
tų prie grindų. Lankytojai sėdėjo kitapus stalo, ant žalių kėdžių, irgi 
pritvirtintų prie grindų, kad apsaugos darbuotojams, padedamiems 
viršuje besisukiojančių kamerų, būtų lengviau juos stebėti. Žingsniuo- 
damas palei eiles Denis pastebėjo, jog pareigūnai iš balkonėlio akylai 
seka ir kalinius, ir lankytojus. Pasiekęs „E“ eilę, vaikinas stabtelėjo ir 
ėmė ieškoti Betės. Galiausiai pamatė ją, sėdinčią ant žalios kėdės. Nors 
ant sienos turėjo prisiklijavęs mylimosios nuotrauką, pamiršo, kokia 
ji iš tikrųjų graži. Rankose mergina laikė ryšulį, kuris nustebino Denį, 
kadangi lankytojams draudžiama atnešti dovanų. 

Vos pamačiusi Denį Bertė pašoko. Vaikinas paspartino žingsnį, 
nors jau keletą sykių buvo perspėtas, kad nebėgrų. Jis čiupo sužadėtinę 
į glėbį, ir ryšulys ūmai pravirko. Denis atsitraukė atgal ir pirmą kartą 
pamatė savo dukrelę. 

— Ji labai graži, - pratarė paimdamas Kristę ant rankų. Paskui pa- 
žvelgė į Betę. - Ketinu iš čia ištrūkti, kol mažylė nespėjo sužinoti, kad 
jos tėvas kalėjime. 

— Kaip tu... 

— Kada... - abu pradėjo kalbėti vienu metu. 

— Atleisk, - pratarė Denis, - sakyk pirma. 

Betė nustebo. 

— Kodėl tu taip lėtai kalbi? 

Denis atsisėdo ant raudonos kėdės ir pradėjo mylimajai pasakoti 
apie kameros kaimynus, maumodamas „Mars“ šokoladuką ir maukda- 
mas dietinę kokakolą, Betės nupirktus bufete — patekęs į Belmaršą dar 
nesimėgavo tokia prabanga. 

— Nikas mane moko skaityti ir rašyti, - išklojo merginai. - O Di- 
dysis Alas — kaip išgyventi kalėjime, - jis lukterėjo stebėdamas Betės 
reakciją. 

— Tau pasisekė, kad patekai į tą kamerą. 

Denis anksčiau apie tai nė nepagalvojo ir tik dabar suvokė, jog de- 
rėtų padėkoti ponui Dženkinsui. 

— O kas naujo Beikono kelyje? — paklausė paliesdamas Betės šlau- 


nį. 

— Keli vietiniai renka parašus po peticija, reikalaujančia tave išleisti, 
beto, ant sienos šalia Bovio kelio metro stoties atsirado užrašas: „Denis 
Kartraitas nekaltas. Niekas nemėgino jo nuvalyti, net savivaldybė. 

Klausydamasis Betės naujienų Denis sušveitė tris „Mars“ batonė- 
lius ir išgėrė dar dvi skardines dietinės kokakolos žinodamas, jog lan- 
kymui pasibaigus į kamerą nieko parsinešti negalės. Norėjo palaikyti 
Kristę, bet mažylė užmigo Betei ant rankų. Žvelgdamas į savo kūdikį 
Denis dar tvirčiau pasiryžo išmokti skaityti bei rašyti, kad sugebėtų 
atsakyti į visus pono Redmeino klausimus, puikiai pasirengtų apelia- 
ciniam teismui ir nustebintų Betę pats parašydamas jai laišką. 

— Visi lankytojai jau privalo išeiti, - pranešė balsas per garsiakalbį. 

Žaibiškai prabėgo trumpiausia valanda Denio gyvenime. Negalėda- 
mas patikėti jis pažvelgė į laikrodį ant sienos. Lėtai atsistojęs apkabino 
Betę ir švelniai pabučiavo. Jis neturėjo prisiminti, jog čia pats dažniau- 
sias būdas perduoti lankytojų atgabentus narkotikus savo partneriams 
ir kad apsauga juos atidžiai stebi. Kartais kaliniai net praryja kvaišalus, 
kad šie nebūtų aptikti kratos prieš grįžtant į kameras metu. 

— Sudie, brangusis, — ištarė Betė, kai galų gale ją paleido. 

— Sudie, - nevilties kupinu balsu ištarė Denis. - Ak, vos neužmir- 
šau, — pridūrė išsitraukdamas iš džinsų kišenės popieriaus skiautelę. 
Nespėjus perduoti popierėlio mylimajai, šalimais išdygo pareigūnas ir 
pačiupo raštelį. 

— Lankymo metu negalima nieko perdavinėti, Kartraitai. 

— Ber čia tik... - pradėjo Denis. 

— Jokių bet. Jums metas išeiti, panele. 

Denis stovėjo lydėdamas akimis nueinančią Betę su dukrele ant 
rankų, kol juodvi dingo iš akių. 

— Privalau iš čia ištrūkti, — išrėžė garsiai. 

Pareigūnas išlankstė raštelį ir perskaitė pirmuosius Denio Kartrai- 
to Betei parašytus žodžius: „Netrukus mudu vėl būsime kartu: Prižiū- 


rėtojas atrodė sunerimęs. 

— Trumpi šonai ir pakaušis? - paklausė Lujis kėdėn atsisėdusio kli- 
ento. 

— Ne, - sušnibždėjo Denis, - noriu turėti šukuoseną, panašią į 
ankstesniojo jūsų kliento. 

— Brangiau kainuos, - pareiškė Lujis. 

— Kiek? 

— Tiek par, kiek ir Nikui, dešimt cizų per mėnesį. 

Denis išsiėmė iš džinsų kišenės nepraplėštą Marlboro pakelį. 

— Už šiandien ir už kitą mėnesį avansu, jei gerai atliksi darbą. 

Kirpėjas nusišypsojo Deniui įsikišus cigaretes atgal į kišenę. 

Lujis lėtai apėjo aplink kėdę, retkarčiais stabtelėdamas ir įdėmiau 
įsižiūrėdamas į plaukus, kol galiausiai pakomentavo: 

— Pirmiausia turi šiek tiek atsiauginti plaukus ir trinkti galvą du 
arba tris kartus per savaitę. Niko plaukai visuomet tvarkingi, o ties 
sprandu mažumėlę riečiasi, — pridūrė stabtelėdamas už nugaros. - Be 
to, privalai kiekvieną dieną skustis ir gerokai pasitrumpinti šonus, jei 
nori atrodyti kaip džentelmenas, — dar šiek tiek paryrinėjęs vėl pra- 
bilo: - Nikas šukuoja plaukus į kairę, ne į dešinę, taigi pirmiausiai šį 
pakeitimą ir atliksiu. Be to, jo plaukai truputėlį šviesesni, bet šlakelis 
citrinos sulčių viską sutvarkys. 

— Kiek laiko visa tai užtruks? - paklausė Denis. 

- Ilgiausiai šešetą mėnesių. Bet turėsi lankytis mažiausiai kartą per 
mėnesį. 

— Neplanuoju niekur išvykti, - atsiliepė Denis. - Taigi užregistruok 
mane kiekvienam pirmajam mėnesio pirmadieniui, nes iki apeliacinio 
teismo darbas privalo būti baigtas. Mano advokato manymu, ant liu- 
dytojų pakylos stovinčiojo išvaizda turi nemažai reikšmės, taigi noriu 
tapti panašus į karininką, o ne į nusikaltėlį. 

— Sumanus vyrukas tasai tavo advokatas, - pastebėjo Lujis apsiaus- 
damas Denį žalia skraiste ir paimdamas žirkles. Po dvidešimties minu- 
čių įvyko vos pastebimas pokytis — pirmas žingsnis reikšmingo pasi- 


keitimo link. 

— Ir neužmiršk, - priminė Lujis pakeldamas vertingajam klientui 
veidrodį ir nubraukdamas nuo pečių plaukelius. - Privalai kas rytą 
skustis ir mažiausiai dukart per savaitę trinkti galvą su šampūnu, jei 
nori būti pripažintas tinkamu tarnybai, kaip pasakytų Nikas. 

— Grįžtam į kameras, - šūktelėjo Hagenas. Pamatęs perduodamą 
neišpakuotą cigarečių pakelį pareigūnas nustebo. 

— Radai naują klientą, panorusį naudotis alternatyviosiomis tavo 
paslaugomis, Luji? — paklausė išsiviepdamas. 

Denis su Lujisu nieko neatsakė. 

— Keista, Kartraitai, - burbtelėjo Hagenas. - Niekad nebūčiau pa- 


laikęs tavęs pediku. 

Ilgiausių Denio gyvenimo metų minutės virto valandomis, valan- 
dos - dienomis, dienos - savaitėmis. Vis dėlto, kaip Betė nuolat pri- 
mindavo, jie nenuėjo visiškai perniek. Po poros mėnesių Denis turėjo 
laikyti šešis pasirinktus egzaminus, ir jo ugdytojas nė neabejojo, kad 
mokinys visus išlaikys be jokio vargo. Betė paklausė, kuriuos dalykus 
nusprendė laikyti „A“ lygiu. 

— Iki to meto aš jau būsiu laisvėje, - pažadėjo mylimajai. 

— Ber vis tiek noriu, kad išlaikytum egzaminus, - primygtinai rei- 
kalavo toji. 

Betė su Kriste lankė Denį pirmąjį kiekvieno mėnesio sekmadienį 
ir kalbėdavo beveik vien tik apie būsimąjį apeliacinį teismą, nors teis- 
mo kalendoriuje dar nebuvo įrašyta jo data. Aleksas Redmeinas vis 
dar ieškojo naujų įrodymų, nes be jų, kaip pabrėžė advokatas, tikimy- 
bė laimėti ne per didžiausia. Neseniai Denis perskaitė Vidaus reikalų 
ministerijos pranešimą, kuriame buvo teigiama, esą devyniasdešimt 
septynių procentų ž/galaikių (iki gyvos galvos) nuteistųjų apeliacijos 
atmetamos, o kitiems trims procentams tik nežymiai sutrumpinamas 
terminas. Jis stengėsi negalvoti apie pralaimėjimo pasekmes. Kas nu- 
tiks Betei ir Kristei, jei jam teks kalėti dar dvidešimt vienerius metus? 
Nors Betė niekada nelietė šios temos, bet Denis suvokė negalėsiąs jų 
visų trijų pasmerkti dvidešimt vienerių metų bausmei. 

Denis jau žinojo, jog nuteistieji iki gyvos galvos skirstomi į dvi 
kategorijas: vieni visiškai atsiriboja nuo pasaulio (nekalba telefonu, 
nerašo ir neskaito laiškų, nepriima lankytojų), o kiti, tarsi prie lovos 
prirakinti ligoniai, visam gyvenimui tampa našta savo šeimoms. Jis jau 


apsisprendė, kurį kelią pasirinks, jei apeliacija bus atmesta. 

<e>- 


„Daktaras Beresfordas žuvo automobilio avarijoje“ - skelbė antraš- 
tė pirmajame Mai! 02 Sunday puslapyje. Straipsnis pasakojo skaity- 
tojams, esą Lorenso Davenporto žvaigždė pradėjusi leistis, todėl „Re- 
cepto“ prodiuseriai nusprendę išbraukti jį iš scenarijaus. Beresfordas 
pateko į šiurpią avariją, įvykusią dėl girto vairuotojo kaltės, ir buvo 
nugabentas į savo ligoninę, kur seselė Petal, kurią ne per seniausiai 
paliko sužinojęs, jog ji laukiasi, mėgino išgelbėti jam gyvybę, tačiau 
nepavyko... 

Spenserio Kreigo biure suskambo telefonas. Jis nenustebo išgirdęs 
Džeraldo Peino balsą. 

— Ar skaitei laikraščius? 

— Taip, - atsakė Kreigas. - Tiesą sakant, nieko stebėtino. Per pasta- 
ruosius metus serialo reitingai nusmuko, taigi jiems reikia triuko, kuris 
timptelėtų aukštyn. 

- Jeigu jie išmes Larį, šiam nebus itin lengva susirasti naują vaidme- 
nį. O juk mudu nenorime jam leisti vėl įjunkti į buteliuką. 

— Nemanau, jog turėtume tokius dalykus aptarinėti telefonu, Dže- 
raldai. Verčiau susitikime. 

Kreigas atsivertė užrašinę ir pamatė keletą tuščių dienų. Jis jau ne- 


galėjo pasigirti tokia darbo gausa kaip anksčiau. 


Suimtąjį atvedęs pareigūnas išdėliojo kelis sulaikytojo daiktus ant 
stalo, budintis seržantas visus užregistravo žurnale: viena adata, vienas 
mažas baltų miltelių paketėlis, viena degtukų dėžutė, vienas šaukštas, 
vienas kaklaraištis ir vienas penkių svarų banknotas. 

— Ar žinome pavardę arba ką nors, kas padėtų identifikuoti tapa- 
tybę? 

— Ne, - atsakė jaunas konsteblis nužvelgdamas bejėgę figūrą, susi- 
gūžusią ant suolo. 


— Vargšas netikėlis, - tarstelėjo, - kokia prasmė jį siųsti į kalėjimą? 

— Tokie įstatymai, vyruti. Mūsų darbas - juos vykdyti, o ne abejo- 
ti. 
— Vargšas netikėlis, - pakartojo konsteblis. 


<e> 


Ilgomis bemiegėmis naktimis, artėjant apeliacinio teismo dienai, 
Denis nuolat prisimindavo pirmojo teismo metu pono Redmeino 
duotą patarimą: prisiėmus kaltę dėl netyčinio nužudymo tektų kalėti 
tik dvejus metus. Jei būtų jo paklausęs, po dvylikos mėnesių būtų išėjęs 
į laisvę. 

Stengėsi susikaupti ir galvoti apie „Gratą Montekristą“ bei rašinį, 
kurį turėjo parašyti norėdamas gauti brandos atestatą. Galbūt jam 
pavyks pabėgti kaip Edmonui Dantesui. Tačiau neįmanoma išsikasti 
tunelio, kai tavo kamera antrame aukšte; į jūrą irgi nepavyks patekti, 
nes Belmaršas stovi ne saloje. Taigi, priešingai nei Dantesui, pralaimė- 
jus apeliacinį teismą jam bemaž neliks vilties atkeršyti keturiems savo 
priešams. Perskaitęs ankstesnįjį rašinį Nikas įvertino jį sepryniasde- 
šimt trim procentais ir pakomentavo: „Tau nereikės bėgti kaip Edmo- 
nui Dantesui, nes jiems teks tave paleisti. 

Per pastaruosius metus juodu tapo itin artimi. Juk drauge su Niku 
praleisdavo dar daugiau laiko nei anksčiau su Berniu. Kai kurie nau- 
jieji kaliniai netgi palaikydavo juos broliais, kol Denis neprasižiodavo. 
Išsilavinimas reikalavo laiko. 

— Protu tu man nė truputėlio nenusileidi, - nuolatos jam kartojo 
Nikas, - o matematikos netrukus pats mane mokysi. 

Denis pakėlė akis nuo rašinio išgirdęs duryse brakštelint raktą. Po- 
nas Paskas atidarė duris, pro kurias įsliūkino Didysis Alas, minutė į 
minutę, kaip ir kasdien, bei parylom žnektelėjo ant gulto - privalai ne 
tik kalbėti, bet ir galvoti taisyklingai, mokė jį Nikas. Denis vėl pradėjo 
rašyti. 

— Turiū tau šiokių tokių naujėnų, Deni, - tarstelėjo Didysis Alas 
užsivėrus durims. 

Denis padėjo plunksnakorį; Didysis Alas itin retai pirmas pradėda- 
vo pokalbį, nebent pristigdavo degtukų. 

— Ar kada girdėjai apie tokį pusgalvį Mortimerį ? 

Denio širdis pradėjo smarkiau plakti. 

— Taip, - galų gale išlemeno. - Jis buvo bare tą naktį, kai žuvo Ber- 
nis, bet nė sykio nepasirodė teisme. 

— Užtat pasirodė šyčia, - išpoškino Didysis Alas. 

— Ką turi galvoje? 

- Tą, ką i pasakiau, Deniuk. Šįryt užregistruotas ligoninėj. Reika- 
lingas gydymas. 

Denis žinojo, jog Didžiajam Alui įsišnekus, nedera jo pertraukinė- 
ti, nes paskui gali neprasižioti ištisas savaites. 

— Parykrinau jo duomenis. Pirmos kategorijos narkotikų laikymas. 
Du metai. Jaučiū, ligoninėj jisai gydysis reguliariai. 

Denis vis dar tylėjo. Širdis daužėsi kaip pašėlusi. 

— Aš ne toks protingas kaip tu ar Nikas, ale gal tas tipas gali parū- 
pint tau naujų įkalčių, katrų taip ieškai su savo advokatu. 

— Tu tikras deimančiukas, - teištarė Denis. 

— Veikiau lauko akmuo, - burbtelėjo Didysis Alas, - bet pažadink 
mane, kai sugrįš tavo draugūžis, nes galvoju, kad atėjo metas ir man 
judu kai ko pamokyti dėl įvairūmo. 


<oeo>- 


Spenseris Kreigas vienas sėdėjo su viskio stiklu rankoje ir žiūrėjo 
finalinį Lorenso Davenporto epizodą „Recepte“. Devyni milijonai 
žiūrovų kartu su juo stebėjo, kaip daktaras Beresfordas išlemeno pa- 
skutinę frazę jam į ranką įsikirtusiai seselei Petal: „Tu verta geresnio“ 
Ši serija sutraukė didžiausią žiūrovų auditoriją per pastaruosius me- 
tus. Daktaro Beresfordo karstas buvo nuleistas į duobę, o seselė Petal 
stovėjo ant kapo krašto ir raudojo. Nepaisant aistringų Davenporto 
gerbėjų reikalavimų, prodiuseriai nepaliko galimybės herojui stebu- 
klingai prisikelti. 

Kreigui ši savaitė buvo nekokia: Tobis nusiųstas į tą patį kalėjimą, 
kuriame kali Kartraitas, Laris neteko darbo, be to, šįryt į teismo ka- 
lendorių įrašyta Kartraito apeliacijos data. Dar liko keletas mėnesių, 
tačiau kokia bus tuomet Lario psichinė būsena? Juolab, jei Tobis palū- 

žo ir už dozę pasiryžęs kiekvienam klausytojui iškloti viską, kas iš tiesų 
įvyko tą vakarą. 

Kreigas pakilo iš už stalo, priėjo prie retai varstomos dokumentų 
spintos ir ėmė vartyti senų savo bylų archyvą. Ištraukė septynių bu- 
vusių klientų, galiausiai atsidūrusių Belmarše, segtuvus. Apie valandą 
studijavo jų istorijas, tačiau darbeliui, kurį sumanė, rado tik vieną tin- 


kamą kandidatą. 


- Jisai jau pradeda pliurpt, - pasakė Didysis Alas. 

— Ar paminėjo vakarą „Dunlop Armse“? - paklausė Denis. 

— Da ne, ale da anksti. Prakalbės, duok laiko. 

— Kodėl tu toks tikras? - paklausė Nikas. 

— Nes aš turiu kai ko, ko jam reikia, o sąžiningi mainai — ne plėši- 
kavimas. 

—- O ką tu turi, ko jam taip baisiai reikia? - pasidomėjo Denis. 

— Niekada nepateik klausimo, jei atsakymo tau nereikia žinoti, — 
skubiai įsiterpė Nikas. 

— Apdairus vyrukas tas tavo draugas Nikas, — pastebėjo Didysis 
Alas. 


<e>- 


— Kuo galiu padėti, pone Kreigai ? 

— Turėtum suprasti, jog reikėtų klausti, kuo aš galiu tau padėti. 

— Man taip neatrodo, pone Kreigai. Aš sėdžiu uždarytas šitoj su- 
mautoj skylėj jau aštuonerius metus ir per tą laiką iš jūsų negavau nė 
menkiausios žinutės, taigi nekniskit man proto. Aš žinau, jog neišgalė- 
čiau jūsų pasisamdyti net ir vienai valandai. Taigi arčiau prie reikalo — 
tiesiog pasakykite, ką čia veikiate. 

Dar prieš Kevinui Ličui ateinant į teisėtą susitikimą, Kreigas rūpes- 
tingai patikrino, ar pasimatymų kambaryje nėra blakių. Kliento teisę 
į slaptumą šventai gina Anglijos įstatymai, o ją pažeidus gauti liudiji- 
mai teisme negalioja. Nepaisant to, Kreigas žinojo rizikuojąs, tačiau 

perspektyva atsidurti ilgam užrakintam kalėjime su tokiais kaip Ličas 
viliojo dar mažiau. 

— Ar tau čia nieko nestinga? - paklausė Kreigas, surepetavęs kiek- 
vieną frazę, kad skambėtų taip, lyg teisme apklausinėtų pagrindinį liu- 
dytoją. 

- Išsiverčiu, - tarstelėjo Ličas. - Man daug nereikia. 

— Su dvylika svarų per savaitę už krovėjo darbą grandinėje briga- 
doje? 

— Kaip sakiau, išsiverčiu. 

— Bet niekas tau neatsiunčia papildomų dovanėlių, - pastebėjo 
Kreigas. - Jau penkerius metus esi nelankomas. 

— Ojūs, kaip visuomet, puikiai informuotas, pone Kreigai. 

— Tiesą sakant, per pastaruosius dvejus metus tu netgi niekam ne- 
skambinai - nuo tada, kai mirė tavo teta Meizė. 

— Kur link sukate, pone Kreigai? 

— Yra galimybė, kad teta Meizė tau paliko šiokį tokį palikimą. 

— Kodėl turėtų? 

— Nes ji turėjo draugą, kuriam tu galėtum padėti. 

— Kokiu būdu? 

- Jos draugui iškilo problemų - jis turi silpnybę, bet ne šokoladui, 
per daug nesileidžiant į smulkmenas. 

— Pamėginsiu atspėti. Heroinui, kokainui ? 

— Pirmas spėjimas teisingas, - linktelėjo Kreigas. — Taigi reikalin- 
gas reguliarus tiekimas. 

— Kaip dažnai? 

— Kasdien. 

— O kiek man paliko teta Meizė šioms nemažoms sąnaudoms pa- 
dengti, jau nekalbant apie riziką būti sučiuptam? 

— Penkis tūkstančius svarų, - atsakė Kreigas. - Bet prie testamento 
dar pridėjo prierašą. 

— Nagi ir vėl atspėsiu: sumos negalima išmokėti iškart. 

— Kad nesumanytum išleisti iš karto visų pinigų. 

— Ašvis dar klausausi. 

— Ji vylėsi, jog penkiasdešimties svarų per savaitę turėtų pakakti, 
kad bičiuliui netektų ieškoti kitų šaltinių. 

— Manau, jos vardu galiu priimti tavo sąlygas. 
— Taigi kas tasai tetulės Meizės draugas? 
— Tobis Mortimeris. 


<e> 


— Visuomet tiktai iš išorės į vidų, - mokė Nikas. - Labai paprasta 
taisyklė. 

Denis paėmė plastmasinį šaukštą ir pradėjo samstyti vandenį, Niko 
įpiltą į pusryčių dubenėlį. 

— Ne, - sukritikavo Nikas, - sriubos dubenį visuomet pakreipk 
nuo savęs ir šaukštą stumk ta pačia kryptimi, - jis pademonstravo ju- 
desį. — Ir jokiu būdu nešliurpk. Tau valgant sriubą neturi girdėtis nė 
garselio. 

— Betė visuomet dėl to priekaištaudavo, - prisipažino Denis. 

— Aš yrgi, — iš savo migio burbtelėjo Didysis Alas. 

— Betė teisi, - linktelėjo Nikas. - Kai kuriose šalyse šliurpimas lai- 
komas komplimentu, bet tik ne Anglijoje, - jis patraukė dubenėlį ir 
pastatė jo vieton plastmasinę lėkštę, ant kurios padėjo storą duonos 
riekę ir kepintų pupelių porciją. - Dabar noriu, kad vietoje duonos 
įsivaizduotum ėrienos žlėgtainį, o keptas pupeles laikytum žirneliais. 

— O koks padažas? — nuo gulto pasiteiravo Didysis Alas. 

— Cold Bovril, - atšovė Nikas. 

Denis tvirtai suėmė plastikinį peilį bei šakutę nukreipdamas ašme- 
nis ir dantelius į viršų. 

— Pasistenk prisiminti, - toliau mokė Nikas, - peilis ir šakutė - ne 
raketos, laukiančios starto pakilimo aikštelėje. Be to, nuo raketų jie 
skiriasi tuo, kad kaskart nusileidžia pasipildyti degalų, - Nikas paėmė 
savo peilį bei šakutę ir pademonstravo Deniui, kaip dera laikyti įran- 
kius. 

— Taip nepatogu, - išsyk pasiskundė Denis. 

— Greitai priprasi. Ir neužmiršk, smilius turi gulėti iš viršaus. Ne- 
leisk įrankio kotui styroti tarp tavo nykščio ir smiliaus — laikai šakutę, 


o ne parkerį. 

Denis suėmė peilį ir šakutę taip, kaip rodė Nikas, bet sekėsi be galo 
sunkiai. | 

— Dabar suvalgyk gabalėlį duonos taip, tarsi valgytum ėrienos žlėg- 
tainį. 

— Ale kokio pageidautumėt, pone? - įkišo trigrašį Didysis Alas. — 
Vidutiniškai iškepto a pusžalio? 

— Šį klausimą išgirsi tik užsisakęs bilSteksą, ne ėrienos žlėgtainį, — 
atsikirto Nikas. 

Denis įniko taršyti duonos riekę. 

— Ne, - sustabdė Nikas, - atsipjauk mėsos, o ne plėšyk, ir tik po 
mažą gabalėlį. 

Mokinys vėl uoliai įvykdė nurodymus ir tebekramtydamas pirmąjį 
kąsnį pradėjo pjauti antrą. 

— Ne, - vėl ryžtingai sulaikė Nikas. - Kol valgai, peilį ir šakutę pa- 
sidėk ant lėkštės krašto ir nepaimk tol, kol nebaigsi kramtyti. 

Prarijęs duoną Denis šakutės galu pasisėmė pupelių. 

— Ne, ne, ne, - dar kartą sudraudė Nikas. - Šakutė — ne semtuvas. 
Tiesiog vienu kartu pasmeik po kelis žirnelius. 

— Bet juk šitaip aš valgysiu ištisą amžinybę, - sudejavo Denis. 

— Nekalbėk pilna burna, - sukritikavo Nikas. 

Didysis Alas vėl kažką burbtelėjo, bet Denis, nepaisydamas jo, at- 
sipjovė dar vieną duonos gabalėlį, įsidėjo į burną, tada pasidėjo peilį ir 
šakutę ant lėkštelės. 

— Puiku, tačiau prieš prarydamas mėsą kramtyk ilgiau, - pamokė 
Nikas. - Neužmiršk - esi žmogus, o ne gyvulys. 

Pastarasis komentaras paskatino Didįjį Alą garsiai atsiraugėti. Su- 
kramtęs dar vieną duonos gabalėlį Denis pamėgino pasmeigti kelias 
pupeles, bet šios vis pabėgdavo. Vaikinas pasidavė. 

— Nelaižyk peilio, - tepasakė Nikas. 

- Bet jei norėtum, Deniuk, - kriuktelėjo Didysis Alas, - gali palai- 
Žyt ma subinę. 

Galų gale Denis šiaip ne taip užbaigė skurdų savo patiekalą ir padė- 
jo įrankius ant tuščios lėkštės. 

— Baigęs valgyti, - pamokė Nikas, - peilį ir šakutę padėk vieną šalia 
kito. 

— Kodėl? - paklausė Denis. 

- Jei pietauji restorane, padavėjas turi žinoti, kad jau baigei. 

— Ne per dažniausiai valgau restoranuose, - pastebėjo Denis. 

— Tuomet aš pirmasis pakviesiu tave ir Betę papietauti, kai tik būsi 
paleistas. 

— A kaip aš? - paklausė Didysis Alas. - Negi negausiu pakviety- 
mo? 

Nikas nekreipė į jį dėmesio. 

— O dabar valgysime desertą. 

— Pudingą? 

— Ne, ne pudingą, desertą, - pakartojo Nikas. - Restorane iš pra- 
džių užsisakai tik užkandžius bei pagrindinį patiekalą ir tik pabaigęs 
juos paprašai desertų valgiaraščio. 

— Du valgiaraščiai viename restorane? - nusistebėjo Denis. 

Nikas šyptelėjo ir įdėjo į Denio lėkštę plonesnę duonos riekelę. 

— Čia yra abrikosų pyragas. 

— Oaš guliu lovoj sa Kameron Diaz, - išpoškino Didysis Alas. 

Šįkart Denis su Niku pratrūko kvatotis. 

— Desertą reikia valgyti mažąja šakute, - tęsė pamoką Nikas. - O 
jeigu užsisakai kremo arba ledų - šaukšteliu. 

Didysis Alas staiga pašokęs atsisėdo ant gulto. 

- Kokia suknista viso to prasmė? Šyčia ne restoranas, čia kalėjimas, 
o artimiausius dvydešimt metų Denis valgys nebent tik šaltą kalakū- 
tą. | 

— Rytoj, - nepaisydamas kaimyno tęsė Nikas, - pademonstruosiu, 
kaip ragauti vyną, kai padavėjas įpila į taurę tik mažą šlakelį... 

— O poryt, - garsiai pagadindamas orą pareiškė Didysis Alas, - aš 
leisiu tau paragaut ypač aukštos kokybės savo myžalų, kurie primins, 
kad esi kalėjime, o ne sušiktam R//z viešbury. 

Sunkios vienutės durys atsivėrė. 

— Gavai siuntinį, Ličai. Eik paskui mane ir gražiai elkis. 

Ličas neskubėdamas išsiropštė iš lovos, išsliūkino į laiptinę ir pa- 
traukė paskui pareigūną. 

— Ačiū, kad parūpinai vienutę, - burbtelėjo žingsniuodamas kori- 
doriumi. 

— Ranka ranką plauna, - tepasakė Hagenas ir daugiau nepratarė nė 
žodžio iki pat dvigubų sandėlio durų, į kurias garsiai pabeldė. Sandėlio 
vedėjas atidarė duris ir paklausė: 

— Pavardė? 

— Bradas Pitas. 

— Su manimi nejuokauk, Ličai, kaipmat surašysiu perspėjimą. 

— Ličas 6241. 

— Gavai siuntinį, - sandėlio vedėjas apsisuko, paėmė dėžę nuo len- 
tynos ir padėjo ant stalelio. 

— Matau, jau arplėšėte, pone Vebsteri. 

— Tvarką žinai, Ličai. 

— Taip, žinau, siuntinį reikalaujama atplėšti mano akivaizdoje, kad 
galėčiau įsitikinti, jog niekas nebuvo išimta ar įkišta. 

— Pasiskubink, - paragino Vebsteris. 

Ličas nukėlė dėžės dangtelį ir pamatė naujutėlaitį „Adido“ sportinį 
kostiumą. | 

— Dailus skudurėlis, - pastebėjo Vebsteris. - Kažkas suplojo ne vie- 
ną svarą. 

Ličas nieko nesakė, kai Vebsteris pradėjo atseginėti ir vieną po kitos 
naršyti kišenes ieškodamas paslėptų narkotikų arba pinigų. Nerado 
ničnieko, net dažnai pasitaikančio penkių svarų banknoto. 

— Gali pasiimti, Ličai, - burbtelėjo nenorom. 

Ličas pasiėmė kostiumą ir patraukė durų link. Nespėjus žengti nė 
poros žingsnių, už nugaros nuskambėjo: „Ličai!“ Kalinys atsisuko. 

— Pasiimk dėžę, kloune, - pridūrė Vebsteris. 

Ličas sugrįžo prie stalelio, įdėjo kostiumą atgal į dėžę ir pasikišo po 
pažastim. 

— Puikiai papildys tavo garderobą, - pastebėjo Hagenas lydėdamas 
Ličą į kamerą. - Galbūt man derėtų įdėmiau apžiūrėti siuntinuką, nes 
sportuojančio tavęs niekad nemačiau. Bet tiek to, užmerksiu akis. 

Ličas nusišypsojo. 

— Paliksiu jūsų dalį įprastoj vietoj, pone Hagenai, - tarstelėjo užsi- 
darant kameroms durims. 


<e> 


— Aš negaliu toliau gyventi meluodamas, — teatrališkai pareiškė 
Davenportas. - Negi nesuprantate, mes iki gyvos galvos įkalinome 
nekaltą žmogų! 

Kreigas numanė, jog iš muilo operos išmestas Davenportas netru- 
kus pajus poreikį atlikti dramatišką poelgį. Juk „poilsiaudamas“ bemaž 
neturėjo jokio kito peno apmąstymams. 

— Tad ką ketini daryti, - pasiteiravo Peinas prisidegdamas cigaretę 
ir stengdamasis dėtis abejingu. 

— Pasakyti tiesą, — šiek tiek perdėtai karštai šūktelėjo Davenpor- 
tas. - Ketinu liudyti Kartraito apeliaciniame teisme ir papasakoti, kas 
iš tiesų tą vakarą įvyko. Jie gali nepatikėti, tačiau bent jau mano sąžinė 
bus švari. 

— Jei taip pasielgsi, - prabilo Kreigas. - Mes visi trys galime atsidur- 
ti kalėjime, - jis parylėjo. - Iki gyvos galvos. Ar tikrai to nori? 

— Ne, bet čia mažesnioji iš dviejų blogybių. 

— Ir tau nerūpi, kad duše tave dulkins pora sunkvežimio vairuoto- 
jų, sveriančių po šimtą penkiolika kilogramų? 

Davenportas neatsakė. 

— Jau nekalbant apie šeimai užtrauktą gėdą, — pridūrė Peinas. — 
Galbūt dabar tu ir neturi darbo, bet leisk tave partikinti, Lari, jei nu- 
spręsi surengti pasirodymą teisme, tas spektaklis bus paskutinis. 

- Turėjau marias laiko ir apsvarsčiau pasekmes, - išdidžiai pareiškė 
Davenportas. - Aš jau apsisprendžiau. 

— Ar pagalvojai apie Sarą ir apie tai, kaip ši istorija paveiks jos kar- 
jerą? —- paklausė Kreigas. 

— Taip, pagalvojau. Ketinu jai papasakoti apie to vakaro įvykius, kai 
susitiksime. Esu tikras, ji pritars mano sprendimui. 

— Ar galėtum man padaryti mažytę paslaugą, Lari, — pasiteiravo 
Kreigas. - Vardan senų gerų laikų? 

— Kokią? - įtariai paklausė Davenportas. 

— Dar savaitėlę nieko nepasakok savo seseriai. 

Davenportas kurį laiką delsė. 


— Na gerai, savaitę. Bet nė dienos ilgiau. 


<e> 


Ličas palaukė, kol dešimtą valandą užges šviesos ir nusirito nuo gul- 
to. Pasiėmė nuo stalo plastikinę šakutę ir nusliūkino į tualetą kameros 
kampe - vienintelę vietą, kurios pro langelį nematė prižiūrėtojai, kas 
valandą tikrinantys, ar kaliniai apsikamšę saugiai miega lovose. 

Jis nusismaukė naujo sportinio kostiumo kelnes, atsisėdo ant uni- 
tazo dangčio, dešine ranka tvirtai suėmė plastmasinę šakutę ir pradėjo 
ardyti viduriniosios iš trijų baltų juostų, nusidriekusių per visą kleš- 
nę, siūlę. Kruopštus darbas truko keturiasdešimt minučių. Galiausiai 
pavyko ištraukti plonytį, ilgą celofaninį paketą, pilną baltų miltelių, 
kurių narkomanui turėjo užtekti maždaug mėnesiui. Pagalvojęs apie 
kitas penkias siūles Ličas nusišypsojo, kas nutikdavo itin retai. Jas pra- 
ardęs užsitikrins puikų pelną, iš kurio atseikės ir Hagenui. 


<e> 


— Mortimerį kažkas aprūpina, - pranešė Didysis Alas. 

— Kodėl taip sakai? - paklausė Denis. 

— Jis kiekvieną mielą rytą prisistatydavo į ligoninę. Daktarėlis net 
privertė jį pradėt detoksikacijos programą. O paskui ėmė ir nepasiro- 


dė. 

— Vadinasi, susirado kitą šaltinį, — pritarė Nikas. 

— Bet visi nuolatiniai tiekėjai atkrinta. Aš apsiklausinėjau i nieko 
nepešiau. 

Denis susmuko ant gulto pasiduodamas mirtininkų sindromui. 

— Nenusimyk, Deni, aš tavęs nenuvilsiu. Jisai grįš. Tokie visada su- 
grįžta. 

— Lankymas! - paskelbė pažįstamas balsas, o po akimirkos atsivė- 
rė durys leisdamos Deniui prisijungti prie kitų kalinių, kurie visą rytą 
laukė lankytojų. 

Jis vylėsi galėsiąs papasakoti Betei turįs ponui Redmeinui taip rei- 
kalingų naujų įkalčių, padėsiančių laimėti apeliacinį teismą. Dabar te- 
galėjo pasikliauti Didžiojo Alo įsitikinimu, jog Mortimeris netrukus 
sugrįš į kalėjimo ligoninę. 

Nuteistasis iki gyvos galvos įsikibęs nepaleidžia vilties, kaip skęs- 
tantysis nepaleidžia plūduriuojančio rąsto. Artindamasis prie lanky- 
mo salės Denis sugniaužė kumščius, pasiryžęs nė akimirksniui neleisti 
Betei suabejoti, jog kažkas klostosi ne taip. Šalia Betės jis visuomet iš- 
likdavo pasitempęs. Nepaisant visos jo karčios patirties, mylimoji turi 
išsaugoti rusenančią viltį. 


<e>- 


Išgirdęs spynoj brakštelint raktą jis gerokai nustebo, nes niekada 
nesulaukdavo lankytojų. Į kamerą įsiveržė trys pareigūnai, du stvėrė jį 
už pečių ir išvertė iš lovos. Krisdamas jis sučiupo vieno kaklaraištį, bet 
šis liko rankoje; jis užmiršo, kad prižiūrėtojai ryši prisegamus kakla- 
raiščius, idant kaliniai negalėtų jų pasmaugti. Vienas užlaužė rankas 
už nugaros, kitas stipriai įspyrė į pakinklius, o trečias surakino antran- 
kiais. Nė trisdešimčiai sekundžių nepraėjus, jis surakintas, užlaužtomis 
rankomis, buvo išvilktas iš kameros. 

— Kojūs, šunsnukiai, iš manęs norite? — sušvokštė atgavęs kvapą. 

— Keliauji į izoliatorių, Ličai, - atsakė pirmasis pareigūnas. — Arti- 
miausias trisdešimt dienų nematysi dienos šviesos, - pridūrė, ir kalinio 
keliams dunkstelint į kiekvieną pakopą visi trys nuvilko jį įvijais laip- 


tais žemyn. 

— Kokiu pagrindu? 

— Tiekimas, - atsakė antrasis pareigūnas nusikaltėliui, sparčiai, be- 
maž ristele, tempiamam purpuriniu koridoriumi, kurio nė vienas įka- 
lintasis nepageidauja kada nors išvysti. 

— Aš nesu palietęs narkotikų, viršininke, juk jūs žinote, - puolė 
prieštarauti Ličas. 

- Tiekimas reiškia ką kita, — atkirto trečiasis pareigūnas jiems pa- 
siekus žemutinį aukštą. - Juk žinai. 

Visi keturi sustojo priešais kamerą be numerio. Vienas pareigū- 
nas išrinko retai naudojamą raktą, o kiti tuo metu tvirtai laikė Ličą 
už rankų. Durims atsivėrus jis buvo galva į priekį įbruktas į kamerą, 
greta kurios ankstesnioji jo buveinė panėšėjo į viešbutį. Viduryje ant 
akmeninių grindų gulėjo plonas ašutinis čiužinys; plieninė praustuvė, 
prisukta prie sienos, plieninis unitazas be vandens nuleidimo, paklodė 
ir antklodė; nebuvo nei pagalvės, nei veidrodžio. 

— Kai išeisi, rasi savo mėnesinių pajamų šaltinį išsekusį. Niekas vir- 
šutiniame aukšte netiki tavo tariama teta Meize. 


Durys užsitrenkė. 
<e> 


— Sveikinu! — toks buvo pirmasis Betės žodis Deniui ją apkabinus. 
Jis sutriko. - Tavo egzaminai, kvailuti, - paaiškino, - išlaikei juos visus 
be jokio vargo, kaip Nikas ir pranašavo. 

Denis nusišypsojo. Visa tai, rodės, vyko taip seniai, nors tepraėjo 
tik mėnuo - amžinybė kalėjime. Bet jis ištesėjo Betei duotą pažadą ir 
pasirinko tris dalykus, kurių žinias ketino pagilinti. 

— Ką pasirinkai? — paklausė ši, tarsi skaitydama jo mintis. 

— Anglų kalbą, matematiką ir verslą, - atsakė Denis. - Ber susidū- 
riau su problema, - Betės veide šmėstelėjo susirūpinimas. - Matema- 
tikoje jau pralenkiau Niką, taigi valdžia turėjo surasti man mokytoją iš 
išorės, deja, ji gali aplankyti mane tik kartą per savaitę. 

— Ji? - įtariai pasitikslino Betė. 


Denis nusijuokė. 

— Panelei Lovet jau per šešiasdešimt, ji pensininkė, tačiau puikiai 
išmano savo dalyką. Jei stengsiuos, žadėjo parašyti man rekomendaciją 
į neakivaizdinį universitetą. Bet jei laimėsiu apeliaciją, tiesiog neturė- 
siu kada... 

— Kai laimėsi apeliaciją, - pataisė Betė. - Tu privalai tęsti mokslus, 
nes kitaip panelė Lover ir Nikas bus veltui iššvaistę laiką. 

— Bet juk aš visą dieną suksiuos autoservise, be to, jau turiu keletą 
sumanymų, kaip padidinti pelną, - Betė nieko nepasakė. - Kas yra? 

Mergina delsė. Tėvas liepė nekalbėti apie tai. 

— Serviso reikalai šiuo metu ne per geriausi, - galiausiai pripaži- 
no. - Tiesą sakant, vos juda. 

— Kodėl? - paklausė Denis. 

— Be tavęs ir Bernio mus baigia nukonkuruoti Montis Hjuzas iš 
kitos kelio pusės. 

— Nesirūpink, mylimoji, - ėmė raminti Denis. — Vos tik iš čia iš- 
eisiu, viskas pasikeis. Atvirai kalbant, aš netgi ketinu perimti Mončio 
Hjuzo verslą, juk jam jau turėtų būti šešiasdešimt penkeri. 

Betė nusišypsojo matydama Denio optimizmą. 

— Ar tai reiškia, jog radai naujų įrodymų, kurių ieško ponas Red- 
meinas? 

— Galbūt, nors dabar nedaug tegaliu pasakyti, — tarstelėjo Denis, 
dirstelėdamas į kameras virš galvų. - Bet vienas iš Kreigo draugužių, tą 
vakarą buvusių bare, atsidūrė čia, - jis pažvelgė į pareigūnus balkone, 
kurie, Didysis Alas perspėjo, mokėjo skaityti iš lūpų. - Neminėsiu jo 
pavardės. 

— Už ką jis čionai pateko? — paklausė Betė. 

— Negaliu pasakyti. Tiesiog pasikliauk manimi. 

— Ar pasakei ponui Redmeinui? 

— Parašiau jam aną savaitę. Buvau atsargus, nes šubos arplėšia laiš- 
kus ir perskaito kiekvieną žodį. Pareigūnai, — tuojau pat pasitaisė. 

- Pareigūnai? —- pakartojo Betė. 

— Anot Niko, aš privalau atprasti nuo kalėjimo žargono, jei ketinu 
iš čia išėjęs pradėti naują gyvenimą. 

— Vadinasi, Nikas neabejotinai tiki tavo nekaltumu? — pastebėjo 
Betė. 

— Taip, tiki. Ir Didysis Alas tiki, ir net keli pareigūnai. Mudu jau 
nebesame vieniši, Bete, — pratarė jis paimdamas merginos ranką. 

— Kada Nikas turi išeiti į laisvę? - paklausė Betė. 

— Po penkių ar šešių mėnesių. 

— Ar palaikysi su juo ryšį? 

- Stengsiuosi, bet jis išvyks į Škotiją mokytojauti. 

— Norėčiau su juo susipažinti, - pratarė Betė kita ranka paliesdama 
Denio skruostą. - Jis - neprilygstamas draugelis. 

— Draugas, - pataise Denis. - Beje, jis jau pakvietė mudu pietų. 

Tėčio link žengtelėjusi Kristė šleptelėjo ant grindų ir pratrūko verk- 
ti, Denis tuojau pat ją pačiupo. 

— Užmiršome tave, ar ne, mažyle? - ėmė kalbinti dukterį, bet toji 
nesiliovė verkusi. 

— Duokš ją man, - paprašė Betė. - Pasirodo, vienos srities žinių net 
ir Nikas nesugebės tau suteikti. 


— Nepavadyčiau to sutapimu, - burbtelėjo Didysis Alas, kuris 
džiaugėsi galėdamas asmeniškai šnektelėti su kapitonu, kol Denis 
prausėsi po dušu. 

Nikas liovėsi rašęs. 

— Nepavadintum sutapimu? 

— Ličas patupdytas į izoliatorių, o kitą rytą sugrįžta Mortimeris ir 
klaikiai užsigeidžia pas daktarą. 

— Manai, tiekėjas — Ličas? 

— Kaip sakiau, nepavadyčiau sutapimu. 

Nikas padėjo į šalį parkerį. 

— Jam traukuliai, — tęsė didysis Alas. - Bet detoksikacijos pradžioj 
vysad taip būna. Daktarėlio nuomone, šį kartą vyrutis tikrai nori išsi- 
kapanot. Vis dėlto, jei čionai įsipainiojęs Ličas, netrukus išsiaiškysim. 

— Kaip? - paklausė Nikas. 

— Po poros savaičių jisai išeis iš izoliatoriaus. Jeigu Mortimeris iš- 
kart nustos lankytis ligoninėj ir nebepageidaus gydytis, žinosim, kas jį 


aprūpina. 

— Taigi turime dvi savaites, per kurias privalome surinkti įrody- 
mus, - pratarė Nikas. 

— Nebent čia sutapimas. 

— Negalime rizikuoti ir laukti, - nusprendė Nikas. - Pasiskolink 
Denio diktofoną ir kuo greičiau įrašyk interviu. 

- Klausau, pone, - išpoškino Didysis Alas kariškai išsitempdamas 
prie lovos krašto. - A man papasakot viska Deniui, a likt užsičiau- 
pus? 

— Viską jam papasakok, kad galėtų perduoti informaciją advoka- 
tui. Šiaip ar taip, trys galvos geriau nei dvi. 

— Tik ar jis pakankamai galvotas? - paklausė Didysis Alas atsisės- 
damas ant gulto. 

- Jis protingesnis už mane, - garantavo Nikas. - Tik jam to nesa- 
kyk, nes, jei man pasiseks, spėsiu iš čia išeiti, kol Denis dar nespėjo pats 
šito patirti. 

- Gal jau laikas papasakot vyrukui tiesą apie mudu? 


— Dar ne, - tvirtai paprieštaravo Nikas. 
<e> 


— Laiškai, - paskelbė pareigūnas. - Du Kartraitui ir vienas tau, 
Monkrifai, - jis padavė vieną laiškelį Deniui, kuris pažvelgė į pavardę 
ant voko. 

— Ne, aš esu Kartraitas, - patikslino Denis. - Monkrifas jis. 

Pareigūnas suraukė kaktą ir perdavė voką Nikui, o kitus du įteikė 
Deniui. 

— O aš - Didysis Alas, - įsiterpė Didysis Alas. 

— Atsiknisk, - burbtelėjo prižiūrėtojas ir užtrenkė duris. 

Denis pradėjo juoktis, bet paskui pažvelgė į Niką ir pamatė, koks 
šis išbalęs. Jis laikė rankose voką ir drebėjo. Denis neprisiminė, kada 
Nikas paskutinį sykį gavo laišką. 

— Gal norėtum, kad pirmiausiai perskaityčiau aš? - paklausė. 

Nikas papurtė galvą, išėmė laišką ir pradėjo skaityti. Didysis Alas 
atsisėdo, bet nieko nepasakė. Kalėjimo kasdienybę ne per dažniausiai 

sutrikdo neįprastas įvykis. Beskaitant Niko akys sudrėko nuo ašarų. Jis 
rankove nusibraukė veidą ir padavė laišką Deniui. 


Brangus sere Nikolai, 

apgailestauju turėdamas pranešti, jog Jūsų tėvas atsisveikino 
su šiuo pasauliu. Jis mirė sustojus širdžiai vakar rytą, bet gydy- 
tojas mane patikino, kad velionis bemaž, o gal ir visiškai nesi- 
kankino. Aš, Jums leidus, pateiksiu prašymą dėl Jūsų išleidimo, 
kad galėtumėte dalyvauti laidotuvėse. 

Nuoširdžiai Jūsų 

Solisitorius Freizeris Manras. 


Pakėlęs akis Denis pamatė Didįjį Alą spaudžiant Niką glėbyje. 


"- Jo tėvukas numirė, ar ne? - tepratarė Didysis Alas. 


20 


— Ar galėtum pasaugoti, kol būsiu išvykęs? - paklausė Nikas nusi- 
segdamas nuo kaklo sidabrinę grandinėlę ir duodamas Deniui. 

- Žinoma, - sutiko Denis apžiūrėdamas grandinėlės pakabutį — 
raktą. — Tačiau kodėl nenori važiuoti su grandinėle? 

— Tarkime, tavimi pasitikiu labiau nei dauguma žmonių, kuriuos 
netrukus sutiksiu. 

- Jaučiuosi pamalonintas, - pratarė Denis užsisegdamas grandinė- 
lę. 

— Pelnytai, - nusišypsojo bičiulis. 

Nikas pažvelgė į savo atspindį mažame plieniniame veidrodėlyje 
ant sienos viršum praustuvės. Penktą valandą ryto atgavo savo daiktus, 
pastaruosius ketverius metus gulėjusius dideliame plastikiniame mai- 
še. Šeštą valandą jau reikės išvykti, norint laiku pasiekti Škotiją ir spėti 
į laidotuves. 

— Negaliu sulaukti, - žvelgdamas į jį prisipažino Denis. 

— Ko? - paklausė Nikas pasitaisydamas kaklaraištį. 

— Kada galėsiu apsivilkti savo drabužius. 

— Tau bus leista juos apsivilkti vykstant į apeliacinį teismą, o nu- 
skambėjus nuosprendžiui daugiau nebeteks apsirengti kalėjimo ap- 
rangos. Iš teismo rūmų išeisi tapęs laisvu žmogumi. 

— Ypač, kai jie išgirs mano įrašą, - išsišiepęs įsiterpė Didysis Alas. — 
Manau, šiandien tinkama diena. 

Jis jau ketino paaiškinti, ką turi omenyje, bet tuo metu spynoje pa- 
sisuko raktas. Jie pirmą kartą pamatė civilių drabužiais apsirengusius 
Paską ir Dženkinsą. 

— Eik paskui mane, Monkrifai, - kreipėsi Paskas. —- Kalėjimo virši- 


ninkas nori su tavimi šnektelėti prieš mums išvykstant į Edinburgą. 

— Perduokite jam geriausius mano linkėjimus, - sučiulbėjo De- 
nis, - ir paklauskite, ar nenorėtų kada užsukti popiečio arbatėlės. 

Nikas nusijuokė iš puikios jo paries tarsenos imitacijos. 

- Jei įsivaizduoji galįs apsimesti manim, gal pamėgink šįryt pakeisti 
mane klasėje? 


— A man sakai? - pasiteiravo Didysis Alas. 


Davenporto telefonas vis skambėjo ir skambėjo, kol tasai galų gale 
išsikapanojo iš po apkloto ir atsiliepė. 

— Kas čia, po velnių? - burbtelėjo. 

— Gibsonas, - prisistatė pažįstamas jo agento balsas. 

Davenportas akimoju nubudo. Gibsonas Grehemas skambinda- 
vo tik tada, kai atsirasdavo darbo. Davenportas meldėsi, kad išgirstų 
apie filmą, dar vieną vaidmenį televizijoje arba reklamą - jie taip gerai 
mokėdavo, net ir vien už įgarsinimą. Gerbėjai neabejotinai atpažintų 
švelnų daktaro Beresfordo tembrą. 

— Aš su kai kuo pasišnekėjau, — tęsė Gibsonas stengdamasis nutai- 
syti dalykiškai kasdienišką toną. — Atgimsta spektaklis „Kaip svarbu 
būti rimtam“, jie nori, kad vaidintum Džeką. Iva Bets sutiko atlikti 
Gvendolinos vaidmenį. Keturios savaitės gastrolių, o paskui — prem- 
jera Vestende. Pinigai ne per didžiausi, bet tokiu būdu priminsime vi- 
siems tiems prodiuseriams, kad tu vis dar gyvas. 

Subrilus pateikimas, pagalvojo Davenportas, kurio sumanymas ne- 
sužavėjo. Jis labai puikiai prisiminė, ką reiškia ištisos gastrolių savaitės, 
o paskui kasvakariniai pasirodymai Vestende bei dieniniai spektakliai 
pustuštėje salėje. Bet nederėjo užmiršti, kad čia buvo pirmasis pasiūly- 
mas po bemaž keturių mėnesių. 

— Aš pagalvosiu. 

— Negalvok per ilgai, - patarė Gibsonas. - Mano žiniomis, jie jau 
paskambino Nigelio Haverso agentui ir norėjo su juo pasišnekėti. 

— Aš pagalvosiu, - pakartojo Davenportas ir padėjo ragelį. Jis pa- 
žvelgė į laikrodį prie lovos. Buvo dešimt po dešimtos. Jis suvaitojo ir 


vėl palindo po apklotu. 

Paskas tyliai pabeldė į duris prieš Dženkinsui palydint Niką į ka- 
binetą. 

— Labas rytas, Monkrifai, - pasisveikino kalėjimo viršininkas iš už 
darbo stalo. 

— Labas rytas, pone Bartonai, - atsakė Nikas. 

— Tu supranti, - pradėjo Bartonas, - jog nors ir išleidžiame tave į 
tėvo laidotuves, tu tebesi „A“ kategorijos kalinys, o tai reškia, jog iki 
tol, kol šį vakarą sugrįši atgal, tave visur lydės du pareigūnai. Be to, 
pagal taisykles privalai visą laiką būti surakintas antrankiais. Vis dėl- 
to, atsižvelgiant į aplinkybes ir į faktą, jog pastaruosius dvejus metus 
buvai pavyzdingas kalinys ir po keleto mėnesių turi išeiti į laisvę, aš 
ketinu pasinaudoti savo išimtine teise ir leidžiu pareigūnams pervažia- 
vus sieną nuimti tau antrankius. Nebent ponai Paskas ar Dženkinsas 
įtartų tave ketinant pabėgti arba įvykdyti nusižengimą. Esu tikras, tau 
nereikia priminti, Monkrifai, jeigu būsi toks kvailas ir mėginsi išpešti 
naudos iš mano sprendimo, man neliks kitos išeities — tik kreiptis į 
Lygrinio paleidimo komisiją, kad ši pakeistų sprendimą ir neišleistų 
tavęs anksčiau laiko, tai yra, - jis pažvelgė į Niko bylą, - liepos sepry- 
nioliktą, o paliktų kalėti visą terminą, dar ketverius metus. Ar viskas 
aišku, Monkrifai ? 

— Taip, ačiū, viršininke, - atsakė Nikas. 

— Tuomet man nelieka nieko daugiau, tik pareikšti tau užuojautą 
netekus tėvo ir palinkėti geros dienos, - Maiklas Bartonas pakilo iš už- 
stalės ir pridūrė: - Turiu pasakyti apgailestaująs, jog šis liūdnas įvykis 
atsitiko dar prieš tau išeinant į laisvę. 

— Dėkoju, viršininke. 

Bartonas linktelėjo, ir Paskas su Dženkinsu išvedė savo globotinį 
iš kabineto. 

Pamatęs kito kalinio, su kuriuo turėjo pasišnekėti, pavardę, kalėji- 
mo viršininkas suraukė kaktą. Šito susitikimo nė kiek nelaukė. 


154 JEFFREY ARCHER 


<e>- 


Rytinės pertraukos metu Denis perėmė Niko pareigas kalėjimo bi- 
bliotekoje: sudėliodavo į lentynas sugrąžintas knygas ir pažymėdavo 
datą tose, kurias kaliniai pageidaudavo išsinešti. Viską atlikęs pasiim- 
davo paskaityti The Times iš laikraščių lentynos. Laikraščiai arkeliau- 
davo į kalėjimą kiekvieną rytą, bet skaityti juos buvo leidžiama tik 
bibliotekoje: šeši S427 egzemplioriai, keturi Mžror, du Daily Mail ir 
vienintelis Tbe Times, mat tokia jau kalėjime paklausa. 

Denis pastaraisiais metais kasdien skaitė The Times ir žinojo, kur 
ko ieškoti. Jis vis dar neprilygo Nikui spręsdamas kryžiažodžius, tačiau 
labiausiai susidomėjęs skaitydavo verslo bei sporto puslapius. Vis dėl- 
to šiandien ketino atsiversti kitą dalį. Jis sklaidė laikraštį, kol pasiekė 
skiltį, ties kuria anksčiau niekad nestabtelėdavo. 

Sero Bt", MC“, OBE*** Ango Monkrifo nekrologas užėmė pusę 
puslapio, nors ir žemutinę jo dalį. Denis perskaitė apie sero Ango 
Monkrifo gyvenimą nuo pat Loreto mokyklos dienų, po kurios įstojo į 
Sandhersto Karališkąją karo akademiją ir tapo jaunesniuoju „Kamero- 
no kalniečių“ pulko leitenantu. Korėjoje užsirarnavęs MC seras Angas 
nesustojo ir 1994 metais pelnė pulkininko laipsnį bei buvo apdova- 
notas OBE. Paskutinioji pastraipa pranešė apie jo žmonos mirtį 1970 
metais, taigi titulas dabar atiteko vieninteliam jųdviejų sūnui Nikolui 
Aleksandrui Monkrifui. Denis paėmė „Irumpąjį Okstordo žodyną, 
kurį visuomet turėdavo po ranka, ir atsivertė pažiūrėti, ką reiškia rai- 
dės Br, MC ir OBE. Jis nusišypsojo įsivaizduodamas, kaip pasakos Di- 
džiajam Alui, jog dabar jų kameros kaimynas — titulo paveldėtojas, Bt 
seras Nikolas Monkrifas. Tačiau Didysis Alas jau žinojo. 

- Iki pasimatymo, Nikai, - nuskambėjo balsas, bet kalinys jau išėjo 
iš bibliotekos ir Denis nespėjo ištaisyti jo klaidos. 

Denis žaidė su rakteliu ant sidabrinės grandinėlės apimtas noro, 
kaip Malvolijus, pasiversti kai kuo kitu. Ši mintis priminė rašinį „Dvy- 
| * Br (angl. baroner) - baronetas, Didžiojoje Britanijoje paveldimas bajorų titulas. 

** MC (angl. Military Cross) - „Karo kryžiaus“ ordinas. 
*** OBE (angl. OfBcer of the Order of British Empire) - Britų imperijos ketvirtojo laipsnio 

liktosios nakties“ tema, kurį turėjo atiduodi savaitės pabaigoje. Jis 
svarstė apie pastarojo kalinio klaidą ir spėliojo, ar sugebėtų pakartoti 
šį pokštą atsistojęs priešais Niko klasę. Vaikinas užvertė Zbe Times, pa- 
dėjo į lentyną ir patraukė koridoriumi į mokymo skyrių. 

Niko grupė susėdusi į suolus jau laukė mokytojo - akivaizdu, nė 
vienas nežinojo, jog tasai šiuo metu jau važiuoja Škotijon, į savo tėvo 
laidotuves. Denis įžūliai įžengė į kambarį ir nusišypsojo tuzinui lau- 
kiamai žvelgiančių veidų. Jis prasisegė marškinius baltais bei mėlynais 
dryželiais, kad sidabrinė grandinėlė taptų dar labiau pastebima. 

— Atsiverskite devintąjį savo knygų puslapį, - paliepė Denis, steng- 
damasis imituoti Niko toną. - Čia matote keletą gyvūnų nuotraukų 
vienoje puslapio pusėje ir pavadinimų sąrašą kitoje. Noriu, kad atras- 
tumėte visų pavaizduotų gyvūnų pavadinimus. Turite dvi minutes. 

— Nerandu devinto puslapio, - pasiskundė vienas kalinys. Denis 
patraukė jam pagelbėti, ir tuo metu į kambarį įžengė pareigūnas. Veide 
išryškėjo sumišimas. 

— Monkrifai? 

Denis pakėlė galvą. 

— Maniau, tu laikinai išleistas dėl asmeninių priežasčių, - tarstelėjo 
žvelgdamas į segtuvą. 

— Jūs visiškai teisus, pone Robertsai, - atsiliepė Denis. - Nikas iš- 
vyko Škotijon, į tėvo laidotuves, ir paprašė manęs šį rytą jį pavaduoti 
per skaitymo pamoką. 

Robertsas dar labiau sumišo. 

— Puti man miglą į akis, Kartraitai ? 

— Ne, pone Robertsai. 

— Tada greičiau nešdinkis argal į biblioteką, kol nesurašiau perspė- 
jimo. 

Denis skubiai išėjo iš kambario ir sugrįžo prie savo stalo biblio- 
tekoje. Stengėsi nepratrūkti juoku, bet tik po kurio laiko sugebėjo 
susikaupti ir pratęsti rašinį apie savo mėgstamiausią Šekspyro kome- 


diją. 

Niko traukinys atvyko į Veiverlio stotį kelios minutės po dvylikos. 
Ten laukė policijos automobilis, turėjęs pavėžėti penkiasdešimt mylių 
nuo Edinburgo iki Danbrouto. Mašinai pajudėjus Paskas dirstelėjo į 
laikrodį. 

— Turime dar daug laiko. Pamaldos prasidės tik antrą. 

Nikas žvelgė pro langą į miestą pakeitusius laukus. Jis jautė ilgus 
metus nepatirtą laisvę. Užmiršo, kokia nuostabi yra Škotija, ryškiai 
žalia ir ruda po bemaž violetiniu dangumi. Ištisus ketverius metus 
regėtas dygliuota viela apvedžiotos aukštos Belmaršo tvoros vaizdas 
išblukina prisiminimus. 

Jis stengėsi surikiuoti mintis prieš pasiekdamas parapijos bažnyčią, 
kur buvo pakrikštytas ir kur jo tėvas atguls amžinojo poilsio. Paskas 
sutiko mišioms pasibaigus leisti jam valandą pasišnekėti su šeimos so- 
lisitoriumi Freizeriu Manru, parūpinusiu leidimą išvykti ir, kaip nu- 
manė Nikas, išprašiusiu skirti minimalią apsaugą bei leisti pervažiavus 
sieną atsikratyti antrankių. 

Policijos automobilis sustojo prie bažnyčios, kai iki pamaldų buvo 
likę penkiolika minučių. Policininkui atidarius galines dureles, į priekį 
žengtelėjo senyvas džentelmenas, kurį Nikas atsiminė dar iš jaunystės. 
Jis vilkėjo juodą fraką, po stačia apykakle ryšėjo juodą šilkinį kakla- 
raištį ir labiau panėšėjo į laidojimo biuro agentą nei į solisitorių. Se- 
nukas kilstelėjo skrybėlę ir linktelėjo. Nikas nusišypsojo spausdamas 
jam ranką: 

— Laba diena, pone Manrai, malonu jus vėl matyti. 

— Laba diena, sere Nikolai, - atsakė Freizeris. - Sveiki atvykę 


namo. 

— Ličai, nors esi laikinai išleistas iš izoliatoriaus, leisk tau priminti, 
jog tik laikinai, - ištarė kalėjimo viršininkas. - Pakaks menkiausio pa- 
žeidimo, ir keliausi atgal. Gali būti tikras, kaipmac sugrįši į izoliatorių 
be teisės kreiptis į mane. 

— Kreiptis į jus? — nusišaipė tarp dviejų pareigūnų priešais viršinin- 
ko stalą stovintis Ličas. | 

— Ar abejoji mano autoritetu? — paklausė viršininkas. - Nes jei 
taip... 

— Ne, pone, - sarkastiškai atsiliepė Ličas. - Tik jūsiškėmis 1999 m. 
priimto Kalėjimo įstatymo žiniomis. Aš patekau į izoliatorių, nors ir 
negavau raštiško perspėjimo. 

— Kalėjimo viršininkas turi teisę imtis tokios priemonės ir be per- 
spėjimo, susidūręs su akivaizdžiu... 

— Prašau nedelsiant leisti man susitikti su advokatu, - šaltai pareiš- 
kė Ličas. 

— Užsirašysiu tavo prašymą, - atsakė Bartonas, stengdamasis išlikti 
ramus. - Kas yra tavo advokatas? 

— Ponas Spenseris Kreigas, - atsakė Ličas. Bartonas užsirašė pavar- 
dę. - Aš reikalausiu, kad jis pateiktų oficialų ieškinį jums bei trims jūsų 
darbuotojams. 

— Ar tu mane gąsdini, Ličai? 

— Ne, pone. Tiesiog noriu įsitikinti, kad oficialus mano skundas 
užregistruotas. 

Bartonas nebejstengė ilgiau nuslėpti susierzinimo, todėl tik trum- 


pai linktelėjo pareigūnams tučtuojau išvesti kalinį jam iš akių. 


Deniui magėjo papasakoti Nikui geras naujienas, bet žinojo, kad 
šis sugrįš iš Škotijos tik po vidurnakčio. 

Aleksas Redmeinas laiške patvirtino numacytąją apeliacinio teismo 
datą - gegužės trisdešimt pirmąją, iki kurios beliko vos dvi savaitės. Be 
to, advokatas norėjo sužinoti, ar Denis pageidaus dalyvauti nagrinėji- 
me, turint omeny, jog nedavė parodymų pirmajame teisme. Vaikinas 
išsyk parašė atsakymą ir patikino dalyvauti norėsiąs. 

Ir dar parašė Betei. Būtų mielai jai pirmai pranešęs apie atvirą Mor- 
timerio prisipažinimą, Didžiojo Alo nuo pradžios iki galo įrašytą į 
diktofoną. Kasetė dabar saugiai gulėjo jo čiužinyje. Ketino įteikti ją 

ponui Redmeinui artimiausio oficialaus vizito metu. Denis troško 
papasakoti Betei, jog jie jau turi tą lemtingąjį įrodymą, bet negalėjo 
rizikuoti ir bent žodeliu užsiminti apie tai laiške. 

Didysis Alas nė nesistengė nuslėpti pasitenkinimo ir netgi pasisiūlė 
liudyti. Atrodo, Nikas buvo teisus. Denis veikiausiai išeis į laisvę pir- 


mas. 


26 


Bažnyčios seniūnas laukė sero Nikolo zakristijoje. Jis nežymiai link- 
telėjo ir per šoninę navą nulydėjo naująją šeimos galvą iki priešakinio 
klaupto dešinėje pusėje. Paskas ir Dženkinsas įsitaisė už nugaros. 

Nikas grįžtelėjo į kairę, kur pirmosiose trijose eilėse sėdėjo visi kiti 
giminės. Nė vienas nežvilgterėjo jo pusėn; visi neabejotinai gavo dėdės 
Hjugo instrukcijas jį ignoruoti. Tačiau pastaroji aplinkybė nesutrukdė 
ponui Manrui atsisėsti pirmoje eilėje šalia Niko. Užgrojo vargonai, ir 
parapijos klebonas, pritariant pulko kapelionui, vesdamas chorą šoni- 
ne nava užgiedojo: „Viešpats mane gano. 

Priekyje prie altoriaus išsirikiavo diskantai, už jų — tenorai ir bosai. 
Po kelių minučių šeši „Kamerono kalniečių“ pulko eiliniai ant pečių 
įnešė karstą ir atsargiai pastatė priešais altorių. Mišių metu griausmin- 
gai nuskambėjo visos pulkininko pamėgtos giesmės, kurias vainikavo 
„Tau Viešpaties suteiktas laikas jau baigės“. Nikas nulenkęs galvą pasi- 
meldė už žmogų, tikėjusį Dievu, karaliene ir tėvyne. 

Klebonui pradėjus panegiriką, Nikas prisiminė vieną tėvo posakį, 
kurį šis pakartodavo kaskart juodviem dalyvaujant laidotuvėse: „Ka- 
pelionas atskleidė, koks jis didis: 

Kai kapelionas ėmė kalbėti baigiamąsias maldas, o kunigas suteikė 
palaiminimą, giminės, draugai, pulko atstovai ir vietiniai gyventojai 
patraukė į kapines prie bažnyčios. 

Nikas pirmą kartą pastebėjo masyvią, mažiausiai šimto šešiasde- 
šimties kilogramų, vyro figūrą, aiškiai nečionykščio. Šis jam nusišyp- 
sojo. Nikas padarė tą patį stengdamasis prisiminti, kur juodu buvo 
susitikę. Paskui prisiminė - Vašingtone, Smitsono muziejaus salėje, 
per parodos atidarymą, kur senelio aštuoniasdešimtmečio proga buvo 
eksponuojama jo legendinė pašto ženklų kolekcija. Tačiau atmintyje 
vis dar neiškilo to žmogaus pavardė. 


160 JEFFREY ARCHER 


Nuleidus karstą į duobę ir pasibaigus visoms apeigoms, Monkrifų 
klanas kaipmat išvyko; nė vienas nesiteikė pareikšti užuojautos velio- 
klausė nuo dėdės Hjugo valios, priėję paspaudė Nikui ranką, o pulkui 
atstovaujantis aukštesnysis karininkas pasitempęs atidavė pagarbą. 
Nikas padėkodamas kilstelėjo skrybėlę. Jau pasisukęs eiti iš kapinių 
pamatė Freizerį Manrą, besišnekantį su Dženkinsu ir Pasku. Manras 
patraukė jo pasitikti. 

— Pareigūnai leido mudviem valandą pabendrauti ir aptarti šeimos 
reikalus, tačiau uždraudė į biurą drauge važiuoti mano mašina. 

— Aš suprantu. 

Nikas padėkojo kapelionui, o tada įsėdo į policijos automobilį, ant 
galinės sėdynės. Po akimirkos iš abiejų pusių įsitaisė Paskas ir Džen- 
kinsas. 

Automobiliui pajudėjus pažvelgęs pro langą Nikas pastebėjo tą 
patį storulį, prisidegantį cigaretę. 

— Hansakeris, - garsiai ištarė Nikas. - Džinas Hansakeris. 


<o> 


— Dėl ko norėjai su manimi susitikti? — pasiteiravo Kreigas. 

— Atsargos išsibaigė, — atsakė Ličas. 

— Juk parūpinau šešetui mėnesių. 

— Deja, nepakako, kai išgamos prižiūrėtojai atsiriekė savo dalį. 

— Tuomet verčiau apsilankyk bibliotekoje. 

— Kodėl aš turėčiau eiti į biblioteką, pone Kreigai? 

— Pasiimk naujausią „Įstatymų apžvalgos“ leidimą odiniais virše- 
liais ir viską, ko reikia, rasi vidinėje nugarėlės pusėje, - Kreigas užsise- 
gė portfelį, atsistojo ir patraukė durų link. 

— Netrukus gali ir nebereikėti, - tarstelėjo Ličas nepakildamas nuo 
kėdės. 

— Ką turi omenyje? — paklausė Kreigas, jau palietęs durų rankeną. 

— Teros Meizės bičiulis užsirašė į detoksikacijos programą. 

— Tuomet privalai jį iš ten ištraukti. 

— Kažin ar jūsų problema tada išsispręs, - ramiai pastebėjo Ličas. 

Kreigas lėtai sugrįžo prie stalo, bet neatsisėdo. 

— Kur suki? 

— Mažas paukštukas man pačiulbėjo, esą tetos Meizės draugužis 
pragydo kaip kanarėlė. 

— Tad užčiaupk jį, - iškošė Kreigas. 

— Gali būti per vėlu. 

— Baik žaidęs žaidimėlius, Ličai, ir aiškiai klok, ką nori pasakyti. 

— Girdėjau, įrašyta kasetė. 

Kreigas susmuko ant kėdės ir įsmeigė akis į pašnekovą. 

— Kas toje kasetėje? - tyliai paklausė. 

— Pilnas prisipažinimas... Pavardės, datos, vietos, - Ličas patylėjo 
įsitikindamas, jog Kreigas klausosi sutelkęs visą dėmesį. - Taigi, kai 
išgirdau pavardes, pajutau poreikį pasikonsultuoti su advokatu. 

Kreigas kurį laiką tylėjo. 

— Kaip manai, ar galėtum nušvilpti tą kasetę? - galų gale paklausė. 

— Už tam tikrą kainą. 

— Kiek? 

— Dešimt gabalų. 

— Daugoka. 

- Suknisti prižiūrėtojai nepigiai atsieina, - atkirto Ličas. — Šiaip ar 
taip, manau, teta Meizė neturi parengusi plano „B“, taigi, ko gero, nėra 
iš ko rinktis. 

Kreigas linktelėjo. 

— Gerai. Ber laikas ribotas. Jeigu neturėsiu įrašo iki gegužės trisde- 
šimt pirmosios, užmokesčio negausi. 

— Nesunku atspėti, kieno apeliacija bus svarstoma tą dieną, - išsi- 
šiepė Ličas. 


<e> 


— Jūsų tėvo surašytą testamentą įformino mūsų firma, - barben- 
damas pirštais į stalą prabilo Manras. - Dokumentą patvirtino taikos 
teisėjas, taigi turiu jums patarimą: nepaisant to, ar testamentas jums 
patiks, ar nepatiks, nederėtų juo abejoti. 

— Man nė nedingtelėjo mintis priešintis tėvo valiai, — atsiliepė Ni- 


kas. 

— Manau, sprendimas išties išmintingas, sere Nikolai. Vis dėlto jūs 
turite teisę žinoti, kokia yra toji valia. Kadangi laikas spaudžia, leiski- 
te man ją perpasakoti, - jis atsikosėjo. - Didžiąją turto dalį jis paliko 
savo broliui, ponui Hjugui Monkrifui, išskyrus šiokias tokias dovanas 
bei periodines išmokas, paskirstytas kitiems šeimos nariams, pulkui 
bei labdarai. Jums jis nepaliko nieko, išskyrus titulą, kurio, žinoma, nė 
negalėjo perduoti kam nors kitam. 

— Patikėkite, pone Manrai, man čia jokia staigmena. 

— Man palengvėjo išgirdus tokius jūsų žodžius. Tačiau jūsų senelis, 
įžvalgus ir praktiškas žmogus, kuriam, tarp kitko, turėjo garbės atsto- 
vauti mano tėvas, savo testamente pateikė tam tikras sąlygas; taigi jūs 
galiausiai tampate vieninteliu paveldėtoju. Jūsų tėvas pateikė prašymą 
anuliuoti senelio testamentą, tačiau teismas jo reikalavimą atmetė. 

Manras šypsodamasis ėmė naršyti popierius ant stalo, kol galiau- 
siai surado reikiamą. Advokatas triumfuodamas iškėlė dokumentą ir 
paskelbė: 

- Jūsų senelio testamentas. Pateiksiu jums esminius punktus, - jis 
pervertė keletą puslapių. - Aha, štai čia, - Manras pasibalnojo nosį 
pusmėnulių formos akiniais ir pradėjo lėtai skaityti: „Savo dvarą Ško- 
tijoje, vadinamą Danbrouti Holu, bei Boltono namą Londone palie- 
ku anūkui Nikolui Aleksandrui Monkrifui, dabartiniu metu su savo 
pulku tarnaujančiam Kosove. Tačiau mano sūnus Angas galės pilnai 
ir laisvai naudotis šiuo turtu iki pat savo mirties, po kurios turtas taps 
aukščiau minėtojo anūko nuosavybe“, - Manras padėjo testamentą 
ant stalo. - Normaliomis aplinkybėmis, - pratarė jis, - gavęs tokį pa- 
likimą taptumėte turtuoliu, bet, deja, turiu informuoti, jog jūsų tėvas 
iš žodžių „pilnai ir laisvai naudotis“ išspaudė viską, kas įmanoma, ir 
abejus namus įklampino į skolas likus porai mėnesių iki mirties. Už- 
statydamas Danbrouti Holą jis pasiskolino... - Manras vėl užsidėjo 
pusmėnuliškus akinius norėdamas pasitikslinti sumą, - vieną milijo- 
nų svarų sterlingų, o už Boltoną — šiek tiek daugiau nei milijoną. Re- 
miantis patvirtintuoju jūsų tėvo testamentu, visi pinigai atiteko dėdei 
Hijugui. 

— Taigi, nepaisant pačių geriausių mano senelio ketinimų, - paste- 


bėjo Nikas, - aš vis tiek likau be nieko. 

— Nebūtinai, - paprieštaravo Manras, - manau, jums pakaktų pa- 
grįstų argumentų atsiimti iš dėdės gudrumu įsigytus pinigus. 

— Vis dėlto, jei tokia buvo mano tėvo valia, aš nesipriešinsiu, - at- 
sakė Nikas. 

— Patarčiau jums iš naujo apsvarstyti savo poziciją, sere Nikolai, — 
Manras vėl subarbeno pirštais į stalą. - Šiaip ar taip, ant kortos pasta- 
tyta didžiulė pinigų suma, o aš įsitikinęs... 

— Jūs tikriausiai esate teisus, pone Manrai, bet aš neketinu abejoti 
savo tėvo sprendimu. 

Manras nusiėmė akinius ir nenorom sutiko: 

— Tebūnie. Be to, dar turiu pranešti, — tęsė jis, - jog susirašinėjau 
su jūsų dėde Hjugu Monkrifu, kuris puikiai informuotas apie dabar- 
tines jūsų aplinkybes ir siūlo perimti iš jūsų abi nuosavybes, o kartu 
ir skolas. Dėdė sutinka padengzi visas išlaidas bei sumokėti visus su 
operacija susijusius mokesčius. 

— Ar jūs atstovaujate mano dėdei Hjugui? - paklausė Nikas. 

— Ne, - tvirtai atsakė Manras. — Aš patariau jūsų tėvui neįkeisti 
turto. Tiesą sakant, pasakiau, jog tokių operacijų atlikinėjimą be jūsų 
žinios ir sutikimo laikau netiesioginiu, o gal net ir formaliu nusižen- 
gimu įstatymui, - Manras atsikosėjo, — jis nepaisė mano patarimų ir 
nusprendė šiuo klausimu kreiptis kažkur kitur. 

— Tokiu atveju, pone Manrai, ar galiu paprašyti jūsų atstovauti 
man? 

— Man bus labai malonu, sere Nikolai. Leiskite jus parikinti, kad 
mūsų firma didžiuosis galėdama tęsti ilgametį ryšį sa Monkrifų šeima. 

— Tad kokių veiksmų patarsite imtis, atsižvelgiant į visas mano 
aplinkybes, pone Manrai? 

Manras linktelėjo. 

— Nujaučiau galįs būti paprašytas patarimo, todėl iš anksto pradė- 
jau teirautis, - Nikas nusišypsojo stebėdamas, kaip akiniai vėl nutupia 
ant senyvo teisininko nosies. - Sužinojau, jog namo Boltono gatvėje 
kaina - maždaug trys milijonai svarų sterlingų, o mano brolis, kuris 
yra vietinės tarybos narys, papasakojo, kad jūsų dėdė Hjugas ne per se- 


niausiai domėjosi rotušėje, ar pavyktų gauti leidimą dvaro plėtrai, nors 

jūsų senelis, kiek žinau, tikėjosi, kad jūs galiausiai perduosite šį turtą 
Nacionalinei Škotijos istorinių paminklų ir vietų apsaugos komisijai. 

— Taip, tą jis ir man pasakė, - tarė Nikas. - Užsirašiau šį pokalbį į 
savo dienoraštį. 

— Tačiau jūsų dėdė dėl pastarosios aplinkybės savo sumanymų ne- 
atsisakys, taigi aš šnektelėjau su pusbroliu, vietinės nekilnojamojo tur- 
to agentūros partneriu, ir pasidomėjau, kaip taryba pažiūrėtų į tokį 
plėtros planą. Jis mane informavo, jog pagal 1997 metų vietos valdžios 
žemėtvarkos akto nuostatas bet kokiame žemės sklype, kuriame yra 
pastatų, įskaitant namus, ūkinius statinius, daržines, arklides, skati- 
nama sąlygiška plėtra. Jo teigimu, kalbama apie kokių dvylikos akrų 
sklypus. Be to, jis man pasakė, esą taryba ieškanti žemės, kur galėtų 
statyti įperkamus butus arba senelių namus ir galbūt netgi apsvarstytų 
viešbučio atsiradimo galimybę, - Manras nusiėmė akinius. - Visą šią 
informaciją galite rasti tarybos žemėtvarkos komiteto protokoluose, 
kurie kiekvieno mėnesio paskutinę dieną pristatomi į vietinę biblio- 
teką. 

— Ar jūsų pusbrolis įvertino dvarą? - paklausė Nikas. 

— Neoficialiai, bet, anot jo, panaši žemė šiuo metu parduodama po 
du šimtus penkiasdešimt tūkstančių svarų sterlingų už akrą. 

— Taigi dvaro vertė - apytikriai trys milijonai, - suskaičiavo Nikas. 

— Ko gero, bemaž keturi su puse, priskaičiuojant dvylika tūkstan- 
čių akrų ūkininkavimui tinkamos žemės. Bet — susidūrus su jūsų dėde 
Hjugu, visuomet atsiranda „bet“ — nederėtų užmiršti, jog dvarą ir 
nuosavybę Londone dabar slegia didžiulės skolos, ir kas ketvirtį reikia 
mokėti palūkanas, - Nikas nujautė netrukus pamatysiąs dar vieną seg- 
tuvą ir nesuklydo. - Boltono namo išlaidos, priskaičiuojant procen- 
tus, paskolos išmokas ir mokesčius už patarnavimus, sudaro apie tris 
tūkstančius keturis šimtus svarų per mėnesį; be to, dar du tūkstančiai 
devyni šimtai svarų sterlingų per mėnesį susikaupia Danbrouti Hole, 
taigi metinės išlaidos siekia apytikriai septyniasdešimt penkis tūkstan- 
čius svarų sterlingų. Mano pareiga jus perspėti, sere Nikolai, kad dau- 
giau nei tris mėnesius nesumokėjus vienos ar kitos įmokos, hipotekos 
bankas įgis teisę turtą nedelsiant parduoti. Jei taip nutiktų, pirmuoju 
pirkėju neabejotinai taptų jūsų dėdė. 

— O aš turiu jums prisipažinti, pone Manrai, jog savaitinės mano 
pajamos už darbą kalėjimo bibliotekoje tėra dvylika svarų sterlingų. 

— Išties? — pasižymėdamas tarstelėjo Manras. - Nemenka paspir- 
tis, kai kasmet tenka mokėti po septyniasdešimt penkis tūkstančius, — 
pašmaikštavo rimtasis solisitorius. 

— Galbūt, atsižvelgiant į aplinkybes, mums pagelbėtų koks nors ki- 
tas jūsų pusbrolis? - nepajėgė nuslėpti šypsenos Nikas. 

— Deja, ne, - atsakė Manras. — Tačiau mano sesuo yra ištekėjusi 
už Karališkojo Škotijos banko vietinio skyriaus valdytojo, kuris mane 
patikino, jog visos įmokos bus sumokėtos laiku, jeigu pageidausite pa- 
kartotinai užstatyti abu objektus bankui. 

- Jūs išties labai daug padarėte mano labui, - pasakė Nikas. - Esu 
jums be galo dėkingas. 

— Turiu prisipažinti - supraskite, viskas, ką dabar pasakysiu, bus 
neoficialu, — vėl prabilo Manras, - taigi, aš nuoširdžiai žavėjausi jūsų 
seneliu ir galbūt netgi jį mylėjau, mielai atstovavau jūsų tėvui, tačiau 
niekada nepasitikėjau jūsų dėde Hjugu, kuris... - tą akimirką kažkas 
pabeldė į duris. - Įeikite, - pakvietė Manras. 

Pro duris kyštelėjo galvą Paskas. 

— Atleiskite, kad trukdau, pone Manrai, bet norėdami suspėti į 
Londono traukinį po kelių minučių jau turime išvažiuoti. 

— Dėkoju, - atsakė Manras. - Baigsiu kaip galėdamas greičiau. 

Kalbą advokatas pratęsė tik Paskui uždarius duris: 

— Nors mudviejų pažintis labai trumpa, sere Nikolai, jums teks ma- 
nimi pasitikėti, - Manras padėjo ant stalo kelis dokumentus. - Turiu 
jūsų paprašyti pasirašyti šias sutartis, nepaisant to, kad neturite laiko 
smulkiai jas išnagrinėti. Bet man, šiaip ar taip, reikės toliau tvarkyti 
reikalus, kol baigsis jūsų... — jis kostelėjo. 

— Įkalinimo terminas, - užbaigė Nikas. 

— Visiškai teisingai, sere Nikolai, - linktelėjo teisininkas išsitrauk- 
damas iš kišenės parkerį ir paduodamas klientui. 

— Beje, ir aš turiu dokumentą, kurį paprašysiu patvirtinti, - pasakė 
Nikas. 

Jis išsiėmė iš vidinės kišenės keletą liniuoto kalėjimo popieriaus 
lapų ir padavė solisitoriui. 


A 


Po spektaklio „Kaip svarbu būti rimtam“ premjeros Braitono Kara- 
liškajame teatre Lorensas Davenportas tris kartus ėjo nusilenkti karš- 
tai plojantiems žiūrovams. Jis, rodos, nė nematė šalimais ant scenos 
stovinčių ir kitų aktorių. 

Per repeticiją Laris paskambino seseriai ir pakvietė po pasirodymo 
pavakarieniauti. 

— Kaip sekasi? — paklausė Sara. 

— Puikiai, - atsakė jis, - bet ne dėl to noriu tave pamatyti. Ketinu 
aptarti savo priimtą svarbų sprendimą, kuris paveiks ir tave, tiesą sa- 
kant, visą šeimą. 

Padėjus telefono ragelį jo ryžtas tik sustiprėjo. Lorensas pirmą kar- 
tą gyvenime ketino pasipriešinti Spenseriui Kreigui, nepaisydamas 
laukiančių pasekmių. Žinojo nesugebėsiąs viso to ištverti be Saros pa- 
ramos, juolab turint omeny jos ankstesnius santykius su Kreigu. 

Repeticijos vargino. Spektaklyje nebebus nei antro, nei trečio dub- 
lio, todėl negali užmiršti eilutės arba išeiti į sceną netinkamu momen- 
tu. Davenportas netgi pradėjo abejoti, ar jam pavyks sužibėti tarp re- 
guliariai Vestende pasirodančių aktorių. Tačiau vos pakilus uždangai 
tapo aišku, jog teatras pilnas daktaro Beresfordo gerbėjų, kurie gaudė 
kiekvieną Lorenso žodį, kvatojosi iš ne itin juokingų jo replikų ir plojo 
po kiekvieno suvaidinto epizodo. 

Kai Sara prieš spektaklį užsuko į jo persirengimo kambarį palinkėti 
sėkmės, Lorensas priminė seseriai vakarienės metu privaląs aptarti la- 
bai svarbų dalyką. Sarai brolis pasirodė išblyškęs ir šiek tiek pavargęs, 
bet suvertė kaltę premjeriniam jauduliui. 

— Pasimatysime po spektaklio, - tarstelėjo ji. - Sėkmės! 

Kai uždanga galų gale nusileido, Davenportas žinojo nebegalėsiąs 
įvykdyti savo pasiryžimo. Jautėsi sugrįžęs į pasaulį, kuriam priklausė. 

Stengėsi save įtikinti privaląs pagalvoti apie kitus žmones, pirmiausiai 
apie seserį. Kodėl Saros karjera turėtų sužlugti dėl Spenserio Kreigo 
kaltės? 

Sugrįžęs į grimo kambarį Davenportas rado būrį draugų bei ger- 
bėjų, siūlančių tostus už jo sveikatą - pirmas sėkmės ženklas. Jis šildė- 
si šlovės spinduliuose stengdamasis išmesti iš galvos Denį Kartraitą, 
kuris, šiaip ar taip, tebuvo Ist Endo banditėlis, o tokiems cypė - pati 
tinkamiausia vieta. 

Sara atsisėdo kambario kampe džiaugdamasi brolio sėkme ir svars- 
tė, ką svarbaus šis ketina su ja aptarti. 


<e> 


Nikas nustebo pamatęs Denį nemiegantį, kai Paskas atrakino ka- 
meros duris jau po vidurnakčio. Nors po visų dienos įvykių ir ilgos ke- 
lionės atgal į Londoną jautėsi gerokai pavargęs, vis dėlto buvo malonu, 
kad yra su kuo pasidalyti įspūdžiais. 

Denis dėmesingai klausėsi pasakojimo apie įvykius Škorijoje. Didy- 
sis Alas gulėjo nusisukęs į sieną ir tylėjo. 

— Tu pokalbio su Manru metu būtum pasirodęs kur kas geriau 
už mane, - pripažino Nikas. - Tikrai abejoju, ar būtum leidęs dėdei 
pavogti visus pinigus ir išsisukti, — jis jau ketino smulkiau papasakoti 
apie susitikimą su advokatu, bet staiga nutilo ir paklausė: - Ko tu toks 
patenkintas? 

Denis nusliuogė nuo gulto, pakišo ranką po pagalve ir ištraukė 
mažą kasetę, tada įbruko ją į grotuvą ir spustelėjo mygtuką. 

— Kaip vadinies? - paklausė vyras su ryškiu Glazgo akcentu. 

— Tobis, Tobis Mortimeris, - atsakė balsas žmogaus, akivaizdžiai 
kilusio iš visiškai kitokios aplinkos. 

— Tai kaip šyčia atsidūrei? 

— Narkotikai. 

— Pirma kategorija? 

- Blogiau. Heroinas. Man reikėdavo dozės dukart per dieną. 

— Vadynas, džiaugies, kad pratęsėm detoksikacijos programą? 

— Nėra taip jau lengva, - tarstelėjo Tobis. 

— O tavo vakarykščiai pliurpalai? Manai, visu tuo patikėjau? 

— Aš kalbėjau tiesą. Noriu, kad suprastum, kodėl buvau atsisakęs 
programos. Mačiau, kaip mano draugas nudūrė žmogų, ir turėjau pra- 
nešti policijai. 

— Ale nepranešei? 

— Nes Spenseris liepė tylėti. 

— Spenseris? 

— Spenseris Kreigas. Jis baristeris. 

— Nori, ka patikėčiau, atseit baristeris nudūrė žmogų, kurio anks- 
čiau nė nebuvo matęs? 

— Viskas ne taip paprasta. 

- Lažinuos, policijai viskas pasirodė paprasta. 

— Taip ir buvo. Jiems reikėjo pasirinkti: berniokas iš Ist Endo arba 
baristeris, kurio, trijų liudytojų tvirtinimu, nė nebuvo nusikaltimo vie- 
toje, - grotuvas kurį laiką tylėjo, paskui tas pars balsas pratęsė: - Bet 
aš ten buvau. 

— "Tai kas iš tikro atsitiko? 

— Šventėme Džeraldo trisdešimtmetį ir visi mažumėlę padaugino- 
me. O tada įėjo trijulė. 

- Trijulė? 

— Du vyrukai ir mergina. Mergina ir tapo didžiausia problema. 

— Ar ta mergiotė pradėjo muštis? 

— Ne, ne. Kreigui mergina išsyk krito į akį, bet toji juo nė kiek nesi- 
domėjo, štai kas jį įsiutino. 

— Taigi peštis pradėjo jos bernas? 

— Ne, mergina aiškiai leido suprasti norinti išeiti, taigi jie išsmuko 
pro galines duris. 

— Į mažą gatvikę? 

— Iš kur žinai? — paklausė nustebęs balsas. 

— Vakar ma sakei, - skubiai užglaistė klaidą Didysis Alas. 

— Ak taip, - vėl ilga tyla. - Spenseris ir Džeraldas išdūmė aplink 
baro pastatą, vos aniems išėjus, o mudu su Lariu irgi patraukėme lau- 


kan. Bet paskui padėtis tapo nebevaldoma. 

— Kas buvo dėl to kaltas? 

— Spenseris ir Džeraldas. Jie veržėsi susikibti su tais dviem tipeliais ir 
tikėjosi, kad mes juos pamokysim, tačiau aš buvau pernelyg apsvaigęs, 
taigi tapau niekam tikęs, o Laris apskritai nesivelia į tokius dalykus. 

— Laris? 

— Laris Davenportas. 

— Serialo žvaigždė? - Didysis Alas dėjosi nustebęs. 

— Taip. Bet mudu tiesiog stovėjome netoliese ir stebėjome mušty- 
nes. 

— Vadinasi, muštis veržėsi tavo draugelis Spenseris? 

— Taip. Jis visuomet vaizdavosi esąs puikus boksininkas, skynęs 
laurus Kembridže, bet tiedu vyrukai jį pranoko. Padėtis pasikeitė, kai 
Spenseris išsitraukė peilį. 

— Spenseris turėjo peilį ? 

— Taip, prieš eidamas pro duris paėmė nuo baro. „Dėl viso pikto“, 
kaip pats pasakė. 

— Ale nei tų vyriokų, anei mergiotės jisai iki tol nepažinojo? 

— Ne, bet jis vis dar tikėjosi sužavėsiąs merginą, kol Kartraitas ne- 
pasirodė esąs pranašesnis. Tada Spenseris prarado kantrybę ir suvarė 
peilį jam į koją. 

— Bet nepapjovė jo? 

— Ne, tik dūrė į koją, o kol Kartraitas rūpinosi žaizda, Spenseris 
smogė peiliu kitam vyrukui į krūtinę, - po trumpos pauzės balsas iš- 
tarė: — Ir jį nužudė. 

- Ar paskambinai farams? 

— Ne, Spenseris tikriausiai iškvietė policiją vėliau, liepęs mums eiti 
namo. Jis pasakė, girdi, jeigu kas nors imsiąs klausinėti, privalome tvir- 
tinti nekėlę kojos iš baro ir ničnieko nematę. 

— Ar kas nors klausinėjo? 

— Policija kitą rytą atvyko pas mane. Aš nemiegojau, bet jų neįsilei- 
dau. Ko gero, labiau negu policijos bijojau Kreigo, bet visa tai nesvar- 
bu, nes nusikaltimą tyręs detektyvas nė neabejojo areštavęs žudiką. 

Dar kelerą sekundžių kasetės juostelė sukosi parylom, paskui Mor- 


timerio balsas pridūrė: 

— Visa tai įvyko prieš dvejus metus, bet nebuvo nė dienos, kad ne- 
galvočiau apie tą vaikiną. Aš jau perspėjau Spenserį, jog vos tik atsigau- 
siu ir galėsiu liudyti... - įrašas baigėsi. 

— Puikiai padirbėta! — šūktelėjo Nikas, o Didysis Alas tik kažką 
neaiškiai suniurnėjo. Jis uoliai laikėsi Denio parengto scenarijaus, 
apėmusio visas detales, kurių ponui Redmeinui reikės apeliaciniame 
teisme. 

— Dar turėsiu kažkaip perduoti įrašą ponui Redmeinui, - prisimi- 
nė Denis išimdamas kasetę iš grotuvo ir pakišdamas po pagalve. 

— Dėl to neturėtų kilti keblumų, - nuramino Nikas. - Nusiųsk 
užantspauduotame voke su ženkleliu „Legalu“. Nė vienas pareigūnas 
neišdrįs atplėšti, nebent įtartų advokatą tiekiant kaliniui narkotikus 
arba pinigus, joks teisininkas nėra toks kvailas, kad šitaip rizikuotų. 

— Nebent tam tykrą kalinį šefoja kuris nors šuba, - įsiterpė Didysis 
Alas, - ir tasai šuba netyčia sužinojo apie kasetę. 

— Bet juk tai neįmanoma, - paprieštaravo Denis, - apie įrašą žino- 
me tik mes trys. 

— Neužmiršk Mortimerio, - Didysis Alas galiausiai nusprendė atsi- 
sėsti. - Šitas tipelis nesugeba užčiaupti žabtų, ypač kai prireikia dozės. 

— Tad kaip man perduoti kasetę? - nusiminė Denis. - Be jos netu- 
riu šansų laimėti apeliacijos. 

— Nerizikuok i nesiųsk jos paštu, - patarė Didysis Alas. - Susitark 
susitykt su Redmeinu ir perduok asmeniškai, nes atspėk, kas vakar ėjo 
į pasimatymą su 5470 advokatu? 

Nikas su Deniu patylom laukė, kol Didysis Alas pats atsakys į savo 
klausimą. 

- Šunsnukis Ličas, - galiausiai pareiškė tas. 

- Čia negali būti sutapimas, - suprato Nikas. 

— Ne, nes advokatas — Spenseris Kreigas. 

— Iš kur tu toks tikras? - Denis įsikibo į gulto turėklą. 

— Šubos užsuka į ligoninę paplepėt su sesute, o aš jiem plikau ar- 
batą. 


(2 A2ZL. 


kas, - nesudėtinga atspėti, ant kieno stalo šis galiausiai pateks. 

— Tai ką man daryti? - desperatiškai paklausė Denis. 
— Pasirūpink, kad kasetė neatsidurtų ant to stalo. 


<e> 


— Ar jums reikalinga konsultacija? 

— Ne visai. 

— Pageidaujate teisinio patarimo? 

— Ne visai. 

— Tuomet ko jūs čia atėjote? - paklausė Spenseris Kreigas. 

— Man reikia pagalbos, bet ne teisinės. 

— Apie kokią pagalbą kalbate? - paklausė Kreigas. 

— Man pasitaikė puiki galimybė įsigyti didžiulę vynų siuntą, bet 
iškilo problema. 

— Problema? - pakartojo Kreigas. 

- Jie reikalauja sumokėti grynais. 

— Kiek? 

— Dešimt tūkstančių svarų. 

— Turiu keletą dienų pagalvoti. 

— Neabejoju, kad pagalvosite, pone Kreigai, tik negalvokite per il- 
gai, nes yra dar vienas suinteresuotas asmuo, kuris tikisi iš manęs išgirs- 
ti atsakymus į kelis klausimus, - barmenas iš „Dunlop Armso“ padarė 
pauzę, o tada pridūrė: - Pažadėjau jį informuoti iki gegužės trisdešimt 


pirmosios. 


<e>- 


Išgirdusi spynoje brakštelint raktą trijulė nustebo, nes iki pasivaikš- 
čiojimo laiko dar buvo likusi ištisa valanda. 

Kameros durims atsilapojus pasirodė Hagenas. 

— Kameros krata, - paskelbė jis. - Visi trys - į koridorių. 

Nikas, Denis ir Didysis Alas išsliūkino iš kameros ir dar labiau nu- 
stebo, kai Hagenas įžengė vidun ir užsidarė duris. Stebėjosi ne dėl to, 
kad jų buveinė kratoma, nes prižiūrėtojai nuolat ieškodavo narkotikų, 
gėrimų, peilių ir net ginklų. Bet iki tol vykdant kratą visuomet daly- 

vaudavo trys pareigūnai, be to, kameros durys likdavo plačiai atvertos, 
kad kaliniai negalėtų kaltinti, esą krėtėjai patys pakišę neleistinų daik- 
tų. 

Po kelių akimirkų vėl pasirodė šypseną nesėkmingai bandantis už- 
gniaužti Hagenas: 

— Puiku, vyručiai, jūs švarūs. 


<e> 


Denis nustebo pamatęs bibliotekoje Ličą, nes šis niekada anksčiau 
nesidomėjo knygomis. Galbūt panoro paskaityti laikraštį? Kalinys 
slampinėjo tarp lentynų lyg būtų pasiklydęs. 

— Gal galiu padėti? — išdrįso pasiteirauti Denis. 

— Man reikia naujausios „Įstatymų apžvalgos“. 

— Jums pasisekė, - pareiškė Denis. - Turėjome tik seną leidinį, bet 
prieš kelias dienas kažkas padovanojo bibliotekai keletą knygų, tarp 
kurių buvo ir naujai išleista „Įstatymų apžvalga“. 

— Tai duokš ją, - pareikalavo Ličas. 

Denis nužingsniavo prie teisinės literatūros lentynos, išėmė storą 
knygą odiniais viršeliais ir nusinešė ant stalelio. 

— Pavardė ir numeris? 

— Neprivalau tau nieko sakyti. 

— Turite man pasakyti numerį, jei norit išsinešti knygą, nes S kitaip 
negalėsiu užvesti skaitytojo kortelės. 

— Ličas, 6241, - suurzgė tas. 

Denis užvedė kortelę vildamasis, jog Ličas nepastebėjo, kaip dreba 
jo rankos. 

— Pasirašykite viršutinėje eilutėje. 

Ličas brūkštelėjo kryželį toje vietoje, kurion parodė Denis. 

— Po trijų dienų knygą reikia grąžinti, - paaiškino bibliotekinin- 
kas. 

— Kuo save laikai, suknistu šuba? Atnešiu, kada panorėsiu. 

Denis nulydėjo žvilgsniu Ličą, kuris pastvėrė knygą ir daugiau ne- 
taręs nė žodžio išdūlino iš bibliotekos. Vaikinas suglumęs svarstė: jei- 
gu Ličas nemoka parašyti savo pavardės... 

Savo juodą Porche Kreigas pasistatė lankytojų aikštelėje likus va- 
landai iki pasimatymo su Tobiu. Jis perspėjo Džeraldą, jog į Belmaršo 
kalėjimą patekti taip pat sunku, kaip ir iš jo ištrūkti: begalinė grotuotų 
vartų virtinė, dvigubas kredencialų tikrinimas bei nuodugni krata — 
visa tai dar nepasiekus priėmimo zonos. 

Užsiregistravę Kreigas su Peinu gavo raktą su numerėliu ir turėjo 
palikti užrakinamoje spintelėje vertingus daiktus, tai yra: laikrodžius, 
žiedus, grandinėles, banknotus bei monetas. Jeigu lankytojai pageida- 
vo ką nors nupirkti kaliniui iš bufeto, turėjo išsikeisti tikslią pinigų 
sumą į vieno svaro, penkiasdešimties, dvidešimties bei dešimties pensų 
vertės plastikinius žetonus, kad negalėtų perduoti kaliniams grynųjų. 
Kiekvieno lankytojo pavardė nuskambėdavo atskirai, o prieš paten- 
kant į saugomą zoną dar vieną kratą atlikdavo pareigūnas su tarnybi- 
niu šunimi. 

— Numeriai pirmas ir antras, - paskelbė balsas per garsiakalbį. 

Kreigas su Peinu sėdėjo laukiamojo kampe sklaidydami Prison 
News bei Lock and key ir laukė, kada pagaliau išgirs savo numerius. 

— Seprynioliktas ir aštuonioliktas, - sududeno balsas po keturias- 
dešimties minučių. 

Kreigas su Peinu atsistojo ir, įžengę pro dar vienus grotuotus var- 
tus, po dar griežtesnės kratos buvo įleisti į pasimatymų zoną, kur turė- 
jo atsisėsti vienuoliktoje bei dvyliktoje „G“ eilės vietose. 

Kreigas įsitaisė ant žalios, prie grindų pritvirtintos kėdės, tuo metu 
Peinas patraukė į bufetą už žetonus nupirkti trijų puodelių arbatos bei 
poros „Mars“ batonėlių. Sugrįžęs pastatė padėklą ant stalo, irgi prisuk- 
to prie grindų, ir atsisėdo ant kitos nepajudinamos kėdės. 

— Kiek dar turėsime laukti? - paklausė jis. 

— Manau, dar kurį laiką, - atsakė Kreigas. - Kaliniai įleidžiami tik 


po vieną ir kratomi jie tikriausiai dar nuodugniau nei mes. 


— Neatsigręžk, - šnipštelėjo Betė, — nes tau už nugaros, už trejeto 
ar ketverto eilių, sėdi Kreigas su Peinu. Turbūt atėjo kažko aplankyti. 

Denis suvirpėjo, bet susitvardė ir neatsisuko. 

— Ko gero, Mortimerio, - susiprotėjo jis. - Bet pavėlavo. 

— Kaip suprasti? — paklausė Betė. 

Denis paėmė jos ranką. 

— Dabar ne ką tegaliu papasakoti, bet Aleksas tau viską paaiškins, 
kai kitą sykį jį pamatysi. 

— Arjau dabar Aleksas? - šyptelėjo Betė. - Judu jau kreipiatės vie- 
nas į kitą vardais? 

Denis nusijuokė. 

— Tik už akių. 

— Tu toks bailys, - subarė Betė. - Ponas Redmeinas visada tave va- 
dina Deniu. Beje, jis man sakė labai džiaugiąsis, kad pradėjai regulia- 
riai skustis ir užsiauginai ilgesnius plaukus. Jo manymu, ši permaina 
gali pasitarnauti apeliacinio teismo metu. 

— Kaip serviso reikalai? - paklausė Denis pakeisdamas temą. 

— Tėtis truputį lėtina tempą, - atsakė Betė. — Stengiuosi jį įkalbėti 
mesti rūkyti, nes be paliovos kosti, bet neklauso nei mano, nei mamos 
įtikinėjimų. 

— Ką jis paskyrė direktoriumi? 

— Trevorą Satoną. 

— Trevorą Satoną? Jis nesugebėtų vadovauti nė sraigių gardui. 

— Daugiau niekas nesusidomėjo šiuo darbu, - paaiškino Betė. 

— Tuomet dažniau užmesk akį į apskaitos knygas, - patarė Denis. 

— Kodėl? Manai, Trevoras sukčius? 

— Ne, bet jis tiesiog nemoka skaičiuoti. 

— Tačiau ką aš galiu padaryti? - pasiskundė Betė. - Tėtis manimi 
nepasitiki, be to, atvirai sakant, šiuo metu pati esu apsikrovusi dar- 


bais. 

— Ponas "Tomas tave apkrauna? - kreivai šyptelėjo Denis. 

Betė nusijuokė. 

— Ponas Tomas - nuostabus viršininkas, pats žinai. Neužmiršk, 
kaip supratingai jis elgėsi teismo metu. Be to, dar sykį pakėlė man at- 
lyginimą. 

— Teisybė, jis išties šaunus žmogus, - pritarė Denis, - bet... 

- Išties šaunus žmogus, - nusijuokė Betė. 

— Čia Niko kaltė, - sumurmėjo Denis nejučia persibraukdamas 
ranka per plaukus. 

- Jei ir toliau šitaip keisies, - pastebėjo Betė, — išėjęs laisvėn nebe- 
rasi bendros kalbos su senais savo draugužiais. 

— Bet juk tu supranti, - nepaisydamas jos komentaro pratęsė De- 
nis, - kad ponas Tomas tau simpatizuoja? 

— Turbūt juokauji, - purkštelėjo Betė, - jis visuomet elgiasi be galo 
džentelmeniškai. 


— Ber jo simpatija tau dėl to nesumažėja. 
<e> 


— Kaip žmonės įsigudrina įsinešti į taip akylai saugomą vietą narko- 
tikų? - paklausė Peinas žvelgdamas į kameras bei apsaugos darbuoto- 
jus, stebeilijančius į juos pro žiūronus iš balkono. 

— Tarpininkai darosi vis išradingesni, - atsakė Kreigas. - Pasinau- 
doja vaikų vystyklais, perukais — kai kurie supila miltelius į sargius ir 
susibruka į pasturgalį žinodami, jog nedaugeliui pareigūnų patinka 
knaisiotis po tas vietas, o kiti taip beviltiškai siekia pernešti prekę, jog 
praryja maišelius. 

— Ojei maišelis viduje praplyšta? 

— Jie gali mirti siaubinga mirtimi. Sykį turėjau klientą, kuris lai- 
kė mažą heroino paketėlį gerklėje, o sugrįžęs į kamerą jį iškosėjo. Gali 
įsivaizduoti, kokia velniška rizika, bet pasvarstę, jog užuot tenkinęsi 
dvylika svarų per savaitę, gali parduoti tokį maišiuką už aštuonis šim- 
tus, kaliniai pasiryžta rizikuoti. Vienintelė priežastis, dėl kurios mudu 
buvome taip kruopščiai kratomi, yra ta, kad Tobis pasodintas už nar- 


kotikus. 

- Jeigu Tobis vers mus dar ilgiau čia sėdėti, išeisime jo nesulaukę, — 
burbrelėjo Peinas žvelgdamas į atšalusią arbatą. 

— Atleiskite, kad trukdau, pone, - kreipėsi šalia Kreigo sustojęs 
pareigūnas. - Deja, Mortimeris susirgo ir šiandien negalės su jumis 
susitikti. 

— Nė lašo padorumo, - suurzgė Kreigas atsistodamas. — Galėjo 
bent jau perspėti. Tipiškas Mortimerio elgesys. 


<e> 


— Visi tučtuojau atgal į kameras. Sakydamas tučtuojau, nejuokau- 
ju! - užbaubė balsas. 

Žviegė švilpukai, kaukė signalai, iš kiekvieno koridoriaus pasipylė 
prižiūrėtojai ir pradėjo ginti atsilikusius kalinius į kameras. 

— Bet man šiandien atsiskaitymas, - ėmė prieštarauti Denis, kai du- 
rys užsitrenkė jam panosėje. 

— Ne šiandie, vyruti, - burbtelėjo Didysis Alas užsidegdamas ciga- 
retę. 

— Kas čia dedasi? - paklausė Nikas. 

— Gali būt viens iš daugelio dalykų, - atsiliepė Didysis Alas giliai 
įtraukdamas dūmų. 

— Pavyzdžiui? - pasidomėjo Denis. 

— Peštynės kiram korpuse, kurios, šubu manymu, galėjo išplist. O 
gal kas nors užpuolė prižiūrėtoją - tepadeda tam šunsnukiui Dievas. 
Arba gal koks dileris sučiuptas parduodantis prekę, ar kuris nors kali- 
nys padegė kamerą. Ale aš spėju, - jis išpūtė milžinišką dūmų kamuolį 
ir tik tada pratęsė, - kad kažkas pasidarė galą, - Alas nukratė pele- 
nus ant grindų. - Pasirinkit, kas jums labiau prie širdies, nes tik vienas 
dalykas garantuotas - tupėsim užrakyti mažiausiai dvidešimt keturias 
valandas, kol jie visko neišsiaiškys. 

Didysis Alas neklydo - raktas pasisuko spynoje po dvidešimt sep- 
tynių valandų. 

— Kas atsitiko? - paklausė Nikas duris atrakinusio pareigūno. 

— Nenutuokiu, - nuskambėjo privalomas atsakymas. 

— Kažkas nusižudė, - pasigirdo balsas iš gretimos kameros. 

— Vargšas šunsnukis, susiprotėjo tik tokiu keliu galįs iš čia ištrūkt. 
— Ar koks pažįstamas? - paklausė kitas. 
— Narkomanėlis, - atsiliepė dar vienas balsas. - Pasėdėjo tik keletą 


savaičių. 
<e> 


Džeraldas Peinas stabtelėjo pasiteirauti Vidinio Templio portjė, 
kaip surasti Spenserio Kreigo kontorą. 

— Prie kito skvero kampo, pone. Šeštas numeris. Jo kabinetas viršu- 
tiniame aukšte. 

Peinas nuskubėjo per skverą takeliu, paisydamas griežtų perspė- 
jančių užrašų: „Nemindžioti žolės!“ Džeraldas išvyko iš Meifero vos 
Kreigui pranešus telefonu: „Jei apie ketvirtą atvyktum į mano konto- 
rą, nemiga tavęs daugiau nebekamuotų“ 

Pasiekęs skvero pakraštį Peinas užkopė akmeniniais laiptais ir 
stumtelėjęs duris pateko į šaltą, pelėsiais trenkiantį koridorių nykiomis 
baltomis sienomis, papuoštomis senomis dar senesnių teisėjų nuotrau- 
komis. Kitame koridoriaus gale prasidėjo mediniai laiptai, o ant sienos 
šalia juodavo žvilganti lentelė, ant kurios švietė baltomis raidėmis su- 
rašytos čia dirbančiųjų pavardės. Spenserio Kreigo kontora išties buvo 
įsikūrusi viršutiniame aukšte. Ilga kelionė girgždančiais mediniais 
laiptais Peinui priminė, kokios prastos formos jis tapo - sunkiai šno- 
puoti pradėjo dar nė nepasiekęs trečio aukšto. 

— Ponas Peinas? - pasiteiravo ant viršutinės pakopos laukusi jauna 
moteris. — Aš esu Spenserio Kreigo sekretorė. Jis ką tik paskambinęs 
pranešė jau išvykęs iš Old Beilio ir po keleto minučių būsiąs čia. Gal 
norėtumėte palaukti jo kabinete? - sekretorė nulydėjo svečią korido- 
riumi, atidarė duris ir pakvietė vidun. 

— Dėkoju, - linktelėjo Džeraldas įeidamas į didelę paralpą, kurioje 
stovėjo tik dviem skirtas rašomasis stalas, o abipus jo - du odiniai krės- 
lai aukštais atlošais. 

— Gal pageidautumėte puodelio arbatos arba kavos, pone Peinai? 

— Ačiū, ne, - atsisakė lankytojas pro langą apžvelgdamas skverą. 

Moteris išėjusi uždarė duris, o Peinas atsisėdo prie Kreigo darbo 
stalo, bemaž tuščio, tarsi niekas čia nedirbtų — nei nuotraukų, nei gė- 
lių, nei suvenyrų, tik didžiulis aplankas, magnetofonas ir išsipūtęs ne- 
atplėštas vokas, paženklintas žodžiu „Konfidencialu“. 

Po keleto minučių pro duris įsiveržė Kreigas, o jam įkandin įsku- 
bėjo sekretorė. Peinas atsistojęs paspaudė Spenseriui ranką, lyg būrų 
koks klientas, o ne senas bičiulis. 

— Sėskis, drauguži, - paragino Kreigas. - Panele Rasel, pasirūpin- 
kite, kad mums niekas netrukdytų. 

- Žinoma, - atsakė ši ir išeidama uždarė duris. 

— Ar čia ir yra tas daiktas, apie kurį aš galvoju? - paklausė Peinas 
rodydamas į voką ant stalo. 

— Mudu tuojau par ir išsiaiškinsim, — atsakė Kreigas. - Atėjo su 
rytiniu paštu, kai buvau teisme, - jis atplėšė voką ir iškratė ant aplanko 
turinį - mažą kasetę. 

— Kaip tau pavyko ją gauti? - pasmalsavo Peinas. 

— Verčiau neklausk, — patarė Kreigas. - Tiesiog tarkime, kad pa- 
gelbėjo draugai iš žemųjų sluoksnių, - jis nusišypsojo, paėmė kasetę ir 
įkišo į grotuvą. - Šit ir sužinosime, ką Tobis taip troško atskleisti visam 
pasauliui. 

Spenseris spustelėjo mygtuką ir atsilošė krėsle, tuo metu Peinas liko 
sėdėti ant kraštelio, įrėmęs alkūnes į stalą. Po kelių sekundžių tylos 
pasigirdo balsas: 

- Tiksliai nežinau, kuris iš jūsų klausysis įrašo, - Kreigas išsyk 
nepažino kalbančiojo. - Galbūt Lorensas Davenportas — bet vargu. 
Veikiau jau Džeraldas Peinas, - Peino kūnu perbėgo šiurpuliai. - Bet, 
manau, labiausiai tikėtinas klausytojas - Spenseris Kreigas, - Kreigas 
neparodė jokių emocijų. - Visai nesvarbu, kuris dabar manęs klauso- 
tės, nė neabejokite: net jei man prireiks viso gyvenimo, pasirūpinsiu, 
kad jūsų trijulė atsidurtų kalėjime už Bernio Vilsono nužudymą, jau 
nekalbant apie neteisėtą mano paries įkalinimą. Jei vis dar viliatės pa- 
siglemžti kasetę, kurios iš tiesų ieškojote, leiskite patikinti, jog nieku 
gyvujos nerasite, kol patys nebūsite saugiai užrakinti. 

Po daugelio mėnesių pertraukos nužvelgęs save didžiuliame vei- 
drodyje Denis gerokai nustebo dėl savo reakcijos. Niko paveiktas pa- 
sikeitė labiau, nei pats suvokė, nes ūmai pasijuto nesmagiai supratęs, 
jog firminiai džinsai bei „Vest Hamo“ marškinėliai, ko gero, ne pati 
tinkamiausia apranga ruošiantis eiti į Karališkąjį Teismą. Jis jau gai- 
lėjosi atsisakęs Niko pasiūlyto kostiumo, marškinių bei kaklaraiščio, 
kurie, pasak jo paties, labiau derėjo tokia reikšminga okazija, juolab 
kad juodu buvo bemaž identiško sudėjimo (Denis jau suprato bičiulio 
kalbą ir be žodyno). 

Denis atsisėdo teisiamųjų suolan ir laukė, kol pasirodys trys teisė- 
jai. Septintą ryto jį kartu su kitais dvylika kalinių, kurių bylos tądien 
irgi turėjo būti svarstomos apeliaciniame teisme, iš Belmaršo išgabeno 
baltas kalėjimo furgonas. Keli iš jų vakare sugrįš atgal? Atvykus teko 
laukti užrakintam kameroje. Turėjo laiko pamąstyti. Žinojo, kad teis- 
me kalbėti jam nebus leista. Ponas Redmeinas drauge su juo smulkiai 
išnagrinėjo visą procedūrą ir paaiškino, girdi, apeliacinis svarstymas 
gerokai skiriasi nuo pirmojo teismo. 

Kai trys teisėjai ištyrinės visus pradinius parodymus bei teismo 
protokolus, reikės juos įtikinti, jog esama naujų įrodymų, į kuriuos 
pirmojo teismo teisėjas bei prisiekusieji negalėjo atsižvelgti, o tada jie 
spręs, ar panaikinti pirminį nuosprendį, ar ne. 

Išgirdęs įrašą Aleksas Redmeinas neabejojo pasėsiąs jų šviesybių 
protuose abejonę, nors į aplinkybes, dėl kurių Tobis Mortimeris nega- 
lėjo atvykti liudyti, jis neketino pernelyg daug gilintis. 

Netrukus Denio kameros durys atsivėrė ir įėjo Aleksas. Po pasta- 
rosios jųdviejų konsultacijos Redmeinas primygtinai reikalavo, kad 
Denis vadintų jį vardu. Vaikinas atsisakė, jautėsi neturįs tokios teisės, 
nors baristeris visuomet elgėsi su juo kaip su lygiu. Aleksas dar kartą 

smulkiai perkratė naujuosius įrodymus. Nors Mortimeris ir atėmė sau 
gyvybę, jie tebeturėjo kasetę, kurią Aleksas pavadino lemtinguoju ko- 
ziriu. 

- Juk reikėtų vengti nuvalkiotų šablonų, tiesa, pone Redmeinai? — 
šyptelėjo Denis. 

Aleksas nusijuokė. 

— Dar vieneri metai, ir galėsi pats sau advokatauti. 


— Tikėkimės, to neprireiks. 


Denis pažvelgė į Betę ir jos mamą, sėdinčias balkone tarp kitų dorų 
Bovio piliečių, kurie tvirtai tikėjo šiandien jį atgausiant laisvę. Tik gai- 
la, kad nepasirodė Betės tėvas. 

Nieku gyvu nemanė išvysiąs ant šaligatvio prie Karališkojo Teismo 
tokią daugybę žmonių, skanduojančių ir laikančių plakatus, reikalau- 
jančius jį išlaisvinti. Jis pažvelgė į spaudos atstovų suolą, kur, atsivertęs 
bloknotą, suėmęs pirštais paruoštą parkerį, sėdėjo jaunas vyrukas iš 
Betbnal Green and Bow Gazette. Ar jis gaus pribloškiančios medžiagos 
rytojaus laikraščiui? Kasetė gali netapti pakankamai svariu įrodymu, 
perspėjo Aleksas, bet sykį įrašui nuskambėjus teisme, jį galės pateikti 
bet kuris šalies laikraštis, o tada... 

Denis jau nebebuvo vienišas. Aleksas, Nikas, Didysis Alas ir, ži- 
noma, Betė tapo generolais, sparčiai subūrusiais mažą armiją. Aleksas 
prisipažino vis dar turįs vilties, kad Mortimerio pasakojimą patvirtins 
antras liudytojas. Jei Tobis Mortimeris troško atlikti išpažintį, galimas 
daiktas, jog po dvejų metų sąžinės graužaties Džeraldas Peinas arba 
Lorensas Davenportas panorės atskleisti tiesą. 

— Kodėl nesusitinkate ir nepasišnekate su jais? - paklausė Denis. - 
Galbūt jie jūsų paklausytų. 

Aleksas išdėstė, kodėl neturi teisės to padaryti, ir paaiškino, esą net- 
gi netyčia susidūręs su vienu iš jų ir pabendravęs neoficialiai gali būti 
priverstas atsisakyti bylos arba apkaltintas neprofesionaliu elgesiu. 

— Ar negalite tuomet nusiųsti ko nors kito ir išgauti reikiamų įro- 


dymų, kaip padarė Didysis Alas? 

— Ne, - tvirtai atsakė Aleksas, - jei paaiškėtų kas nors panašaus, tau 
tektų ieškotis naujo baristerio, o man - kito darbo. 

— O kaip barmenas? - pasiteiravo Denis. 

Aleksas papasakojo pasidomėjęs „Dunlop Armso“ šeimininko Re- 
džio Džeksono biografija ir patikrino, ar šis nebuvęs teistas. 

- Ir? 

— Nieko, - atsiduso Aleksas. - Per pastaruosius penkerius metus 
dusyk areštuotas už prekybą vogtomis prekėmis, bet policija neradusi 
pakankamai įrodymų ir teismas neįvykęs. 

— O Betė? Arji gaus antrą galimybę liudyti ? 

— Ne, - atsakė Aleksas. - Teisėjai bus perskaitę teismo protokoluo- 
se surašytus jos parodymus ir nepageidaus klausytis pakartojimų. 

Be to, advokatas perspėjo Denį neįstengęs įžvelgti teisėjo apiben- 
drinamoje kalboje nieko, kas bylorų apie išankstinę nuostatą, skati- 
nančią pakeisti nuosprendį. 

— Tiesą sakant, dabar viskas priklauso nuo kasetės, - reziumavo 
Redmeinas. 

— Ar negalėtų liudytoju pabūti Didysis Alas? 

Aleksas prisipažino svarstęs apie galimybę pakviesti liudyti Albertą 
Kraną, bet nusprendęs, jog šis veikiau pakenktų nei padėtų. 

— Ber juk jis ištikimas bičiulis, - paprieštaravo Denis. 


— Jis teistas. 


Lygiai dešimtą valandą trys teisėjai įžengė į teismo salę. Teismo pa- 
reigūnai atsistojo, nusilenkė jų šviesybėms ir palaukė, kol šie susės į 
vietas. Deniui du vyrai ir moteris, kurių rankose atsidūrė jo likimas, 
panėšėjo į miglotas figūras, paslėpusias galvas po perukais, o kasdie- 
nius drabužius - po ilgomis mantijomis. | 

Aleksas Redmeinas pasidėjo aplanką ant nedidelio stovelio priešais. 
Advokatas paaiškino ginamajam sėdėsiąs vienas priešakiniame suole, 
kadangi kaltintojui apeliaciniame teisme dalyvauti nereikia. Denis ži- 


nojo tikrai nepasigesiąs karališkojo advokato Arnoldo Pirsono. 

Teismui susėdus, vyriausias teisėjas Braunas pakvietė poną Redmei- 
ną pradėti. 

Aleksas pirmiausiai priminė teismui bylos faktus stengdamasis 
pasėti abejonės grūdą, tačiau, rodos, nepadarė ypatingo įspūdžio — 
jų šviesybių veidai išliko abejingi. Vyriausiasis teisėjas Braunas netgi 
keletą sykių jį pertraukė pasiteiraudamas, ar ketina pateikti naujų su 
byla susijusių įrodymų, ir pabrėžė, girdi, ankstesnę medžiagą visi trys 
teisėjai jau išstudijavę. 

Po valandos Aleksas galiausiai pasidavė. 

— Patikinu jus, milorde, aš tikrai ketinu pateikti bei prašyti jūsų ap- 
svarstyti svarbų naują liudijimą. 

— Patikinu jus, pone Redmeinai, nekantriai širo laukiame, - atsakė 
teisėjas Braunas. 

Aleksas susikaupė ir atsivertė kitą aplanko puslapį. 

— Milordai, aš turiu garso įrašą, į kurį norėčiau atkreipti jūsų dė- 
mesį. Kasetėje įrašytas pokalbis su Tobiu Mortimeriu, vienu iš muš- 
kietininkų, nusikaltimo vakarą buvusiu „Dunlop Armse“, bet dėl savo 
būklės negalėjusiu liudyti pirmajame teisme. 

Denis sulaikė kvapą, kai Aleksas paėmęs kasetę įdėjo į ant stalo sto- 
vintį grotuvą ir jau ketino spustelėti mygtuką, tačiau teisėjas Braunas 
tą akimirką ūmai palinko į priekį ir ištarė: 

— Minutėlę, pone Redmeinai. 

Denio kūnu perbėgo šiurpas, kai trys teisėjai ėmė kuždėtis tarpu- 
savyje. Po kurio laiko vyriausiasis teisėjas Braunas pateikė klausimą, 
nors, Alekso įsitikinimu, atsakymą puikiai žinojo: 

— Ar ponas Mortimeris atvyks liudyti ? 

— Ne, milorde, tačiau įraše atsispindės... 

— Kodėl mes jo nepamatysime, pone Redmeinai? Ar jis vis dar ne- 
tinkamos būklės? 

— Deja, milorde, visai neseniai Tobis Mortimeris mirė. 

— Ar galiu pasiteirauti, kokia buvo mirties priežastis? 

Aleksas parylom nusikeikė. Teisėjas Braunas buvo puikiai infor- 
muotas, kodėl Mortimeris negalėjo atvykti į teismą, tačiau norėjo, kad 
protokole neliktų jokių neaiškumų. 


- Jis nusižudė perdozavęs heroino, milorde. 

- Ar jis buvo narkomanas? - negailestingai tęsė vyriausiasis teisė- 
jas. 

— Taip, milorde, bec, laimė, kasetė įrašyta remisijos laikotarpiu. 

— Neabejoju, jog pastarąjį faktą mums patvirtins gydytojas? 

— Deja, ne, milorde. 

— Kaip suprantu, gydytojas įrašymo metu nedalyvavo? 

— Ne, milorde. 

— Aišku. O kur kasetė įrašyta? 

— Belmaršo kalėjime, milorde. 

- Arjūs ten dalyvavote? 

— Ne, milorde. 

— Galbūt netoliese buvo kalėjimo pareigūnas, kuris galėtų paliudy- 
ti, kokiomis aplinkybėmis padarytas įrašas? 

— Ne, milorde. 

— Tuomet norėčiau sužinoti, kas dalyvavo šioje procedūroje. 

— Ponas Albertas Kranas. 

- Jeigu jis nėra nei gydytojas, nei kalėjimo pareigūnas, kas tuomet 
jis toks? 

- Jis kalinys. 

- Iš tiesų? Tada privalau paklausti, pone Redmeinai, ar galite įrody- 
ti, kad įrašas nebuvo išgautas prievarta ar grasinimais? 

Aleksas delsė. 

— Ne, milorde. Ber išklausę įrašą jūs neabejotinai galėsite įvertinti 
"Tobio Mortimerio psichinę būseną bei padaryti reikiamas išvadas. 

— Tačiau iš kur mes galime žinoti, kad tasai Kranas nelaikė jam prie 
gerklės prikišto peilio, pone Redmeinai? Gal jau vien pati jo povyza 
įvarė ponui Mortimeriui nežmoniškos baimės? 

— Kaip jau sakiau, milorde, aiškesnę nuomonę galėsite susidaryti 
išklausę įrašą. 

- Leiskite man trumpai pasitarti su kolegomis, pone Redmeinai. 

Trys teisėjai vėl ėmė šnibždėtis. 

Netrukus vyriausiasis teisėjas Braunas vėl atsisuko į gynėją. 

— Pone Redmeinai, mūsų visų manymu, negalime suteikti jums ga- 


limybės įjungti įrašo, kadangi šis yra neleistinas. 

— Bet, milorde, norėčiau atkreipti jūsų dėmesį į naują Europos Ko- 
misijos direktyvą... 

— Europos direktyvos neatstoja įstatymų mano teisme, — atkirto 
teisėjas Braunas, bet skubiai pasitaisė: — Šioje šalyje. Noriu jus perspė- 
ti: jeigu šios kasetės turinys bus paviešintas, aš būsiu priverstas perduo- 
ti medžiagą Karališkajai prokuratūrai. 

Vienintelis spaudos atstovas padėjo į šalį parkerį. Kurį laiką jau ti- 
kėjo turįs išskirtinės medžiagos, nes manė poną Redmeiną galiausiai 
paleisiant įrašą; tuomet būtų sprendęs, ar informacija gali patraukti 
skaitytojų dėmesį, net jei teisėjai būtų neparodę susidomėjimo. Tačiau 
dabar tokios galimybės nebeliko. Jeigu laikraštis išspausdins bent vieną 
įrašo žodį, toks elgesys, atsižvelgiant į teisėjo direktyvą, bus palaikytas 
teismo negerbimu, o šios ribos neperžengia net aršiausi redaktoriai. 

Aleksas pavartė popierius, bet jau žinojo daugiau nebedrumsiąs vy- 
riausiojo teisėjo ramybės. 

— Prašom toliau dėstyti savo mintis, pone Redmeinai, - paslaugiai 
pasiūlė teisėjas. 

Aleksas atkakliai tęsė, pateikdamas kelis dispozicijoje turėtus nau- 
jus faktelius, tačiau neatskleidė nieko, dėl ko teisėjas bent antakį kils- 
telėtų. Galų gale atsisėdęs savo vieton advokatas paryliukais konevei- 
kė save. Derėjo atiduoti kasetę spaudai apeliacinio teismo išvakarėse, 
tuomet teisėjas, neturėdamas pasirinkimo, būtų privalėjęs laikyti įra- 
šą leistinu įrodymu, bet tasai klastūnas nė neleido Aleksui nuspausti 
mygtuko. 

Vėliau tėvas jam paaiškino, jog tereikėjo teisėjams išgirsti bent vieną 
sakinį ir jie būtų privalėję išklausyti įrašą iki galo. Tačiau jų šviesybės 
neišgirdo nė vieno žodžio, jau nekalbant apie sakinį. 

Trys teisėjai pasišalino dvyliktą trisdešimt septynios ir visai netru- 
kus sugrįžo paskelbti vienbalsiai priimto nuosprendžio. Aleksas žemai 
nuleido galvą, kai vyriausiasis teisėjas Braunas ištarė žodžius: 

— Apeliacija atmesta. 

Advokatas pažvelgė į Denį, ką tik pasmerktą praleisti dvidešimt gy- 
venimo metų kalėjime už nusikaltimą, kurio tikrai nepadarė. 

Kai kurie svečiai gurkšnojo jau trečią ar ketvirtą taurę šampano, kai 
ant sausakimšos banketų salės laiptų pasirodė Lorensas Davenportas. 
Jis stovėjo ant viršutinės pakopos, kol pamatė savo pusėn nukrypusius 
daugumos žvilgsnius. Šen bei ten pasigirdo plojimai. Aktorius paten- 
kintas nusišypsojo ir dėkodamas pamojo ranka. Kitoje rankoje atsira- 
do šampano taurė, kurią palydėjo žodžiai: 

— Buvai nuostabus, brangusis. 

Nusileidus uždangai premjeros žiūrovai sustoję prapliupo ovacijo- 
mis, tačiau nuolatinių teatro mėgėjų jos nė kiek nenustebino, nes taip 
būna visuomet. Juk pirmąsias aštuonias eiles paprastai užpildo aktorių 
šeimos nariai, draugai ir agentai, o kitas šešias - gavusieji nemokamus 
bilietus bei įvairaus plauko pataikūnai. Tik užgrūdinti kritikai gali lik- 
ti sėdėti nusileidus uždangai, jei neskuba rašyti straipsnių, idant spėtų 
juos išspausdinti kito ryto numeryje. 

Davenportas lėtai apsidairė ir įsmeigė žvilgsnį į Sarą, besišneku- 
čiuojančią su Gibsonu Grehemu. 

— Kaip, tavo manymu, sureaguos kritikai? — paklausė Sara Lario 
agento. 

— Pasipūtėliškai, - Gibsonas užsitraukė cigarą. - Įprasta reakcija, 
kai serialo žvaigždė pasirodo Vestende. Tačiau susišlavę tris šimtus 
tūkstančių svarų sterlingų avansu už spektaklį, kurį ketinama rodyti 
keturiolika savaičių, mes esame atsparūs kritikams. Pilnutėlė salė, štai 
kas svarbu, Sara, o ne kritikai. 

— Ar Laris turi kokių kitų pasiūlymų? 

- Šiuo metu ne, - pripažino Gibsonas. - Bet po šiandienos vakaro 
pasiūlymai pilte pasipils. 

- Šaunuolis, Lari, - pasveikino Sara prisiartinusį brolį. 


— Puiki pergalė, - pridūrė Gibsonas kilstelėdamas taurę. 

— Tikrai taip manai? - paklausė Davenportas. 

— Aišku, - įterpė Sara, kuri brolio nuogąstavimus suprato geriau 
nei kas nors kitas. - Gibsono tvirtinimu, būsi užimtas visą sezoną. 

— Tiesa, bet nerimauju dėl kritikų, - prisipažino Davenportas. - Jie 
nuolat šykštėdavo man gero žodžio. 

— Negalvok apie juos, - patarė Gibsonas. - Koks skirtumas, ką jie 
pliurpia, kai spektaklio laukia anšlagas? 

Davenportas apžvelgė kambarį svarstydamas, su kuo dar norėtų 
pasikalbėti. Akys užkliuvo už kitame kampe į pokalbį įsitraukusių 
Spenserio Kreigo ir Džeraldo Peino. 


<e>- 


— Atrodo, mažoji mūsų investicija atsipirko dvigubai, - pasidžiau- 
gė Kreigas. 

— Dvigubai? — paklausė Peinas. 

— Ir Laris užsičiaupė gavęs progą pasirodyti Vestende, ir išankstinis 
trijų šimtų tūkstančių pelnas žada, jog susigrąžinsime pinigus, o gal 
net ir mažumėlę uždirbsime. O dabar, kai Kartraito apeliacija atmesta, 
dėl jo neteks jaudintis mažiausiai dvidešimt metų, - sukikeno Krei- 
gas. 

— Man vis dar kelia nerimą kasetė, - prisipažino Peinas. - Žinoda- 
mas, kad ji nebeegzistuoja, jausčiaus kur kas geriau. 

- Ji nebeturi jokios reikšmės, - atšovė Kreigas. 

— Ojeigu pateks į rankas žurnalistams? 

- Žurnalistai nedrįs jos net pačiupinėti. 

— Tačiau kas apsaugos nuo publikacijų internete, kurios mums 
abiem pridarytų ne mažiau žalos? 

— Tu jaudinies be jokio reikalo, - patikino Kreigas. 

— Kiekvieną naktų į galvą lenda nerimastingos mintys, — pratarė 
Peinas. - Kas rytą nubundu spėliodamas, ar nepamatysiu savo veido 
pirmuosiuose puslapiuose. 

— Abejoju, ar pirmuosiuose puslapiuose atsidurtų žavo veidas, — 
pastebėjo Kreigas ir grįžtelėjo į prisiartinusį Davenportą. - Sveikinu, 
Lari. Pasirodei nuostabiai. 

— Mano agentas sakė, girdi, judu abu investavote į spektaklį, - pra- 
bilo Davenportas. 

- Tikrai taip, - linktelėjo Kreigas. - Žvelgdami į nugalėtoją, išsyk 
jį atpažįstame. Tiesą sakant, dalį pelno ketiname skirti kasmetiniam 
muškietininkų baliui. 

Prie Davenporto prisiartino du jaunuoliai, džiaugdamiesi galimy- 
be atskleisti aktoriui savo nuomonę ir kartu suteikdami Kreigui progą 
nusimuilinti. 

Sukiodamasis tarp žmonių jis pastebėjo Sarą Davenport, besišne- 
kučiuojančią su mažu praplikusiu storuliu, rūkančiu cigarą. Mergina 
atrodė dar gražesnė nei išliko atmintyje. Spenseris nusistebėjo: negi 
tasai cigarų rūkorius yra jos draugužis? Sarai grįžtelėjus jo pusėn Krei- 
gas nusišypsojo, bet ji neatsakė - galbūt nepamatė. Jo manymu, Sara 
visuomet buvo dailesnė už Larį, o po jųdviejų drauge praleistos nak- 
ties... Spenseris patraukė artyn. Jis akimoju sužinos, ar Laris seseriai 
išsipasakojo, ar ne. 

— Sveikas, Spenseri, - pasisveikino mergina. Kreigas pasilenkęs pa- 
bučiavo ją į abu skruostus. - Gibsonai, - kreipėsi Sara, - susipažink su 
Spenseriu Kreigu, senu Lario bičiuliu iš universiteto laikų. Spenseri, 
čia Gibsonas Grehemas, Lario agentas. 

- Jūs investavote į spektaklį, tiesa? - prisiminė Gibsonas. 

— Kuklią sumą, - tarstelėjo Kreigas. 

— Niekad nelaikiau tavęs meno mecenatu, - pastebėjo Sara. 

— Visuomet palaikydavau Larį, - atsiliepė Kreigas. - Ir nė neabejo- 
jau jį tapsiant žvaigžde. 

— Tu ir pats jau šiokia tokia žvaigždė, - nusišypsojo Sara. 

— Tuomet privalau paklausti, kodėl nebendradarbiauji sa manimi, 
jei išties taip manai? 

— Su kriminalistais neturiu jokių reikalų. 

— Bet drauge papietauti, tikiuosi, galėtum, nes norėčiau... 

— Gauti pirmieji laikraščių tiražai, - pertraukė Gibsonas, - atleis- 
kite, turiu išsiaiškinti, ar susilaukėm stulbinamo pasisekimo, ar tiesiog 
pasiekėm pergalę. 

Gibsonas Grehemas skubiai patraukė per salę išssumdydamas visus, 
kas per klaidą pasipainiojo kelyje. Pačiupęs Das/y Telegrapb numerį at- 

sivertė recenzijų puslapį ir nusišypsojo perskaitęs antraštę: Vestendas — 
vis dar Oskaro Vaildo namai. Tačiau pasiekus antrą pastraipą šypsena 


išblėso: 


Džeko vaidmenį atlikęs Lorensas Davenportas pademonstravo 
įprastą šablonišką vaidybą, kuri ne itin rūpėjo teatrą užplūdusiems 
daktaro Beresfordo gerbėjams. Tuo metu Gvendoliną Fairfax su- 
vaidinusi Eva Best spinduliavo nuo pat pirmos minutės... 


Žvilgterėjęs į Davenportą Gibsonas pasidžiaugė, kad šis susidomė- 
jęs šnekučiuojasi su kurį laiką poilsiaujančiu jaunu aktoriumi. 

Kol atskubėjo prižiūrėtojai, kamera gerokai nukentėjo. Stalas suby- 
rėjo į šipulius, čiužiniai atsidūrė ant grindų, paklodės virto skutais, o 
mažas plieninis veidrodėlis buvo nuplėštas nuo sienos. Atidaręs duris 
Hagenas pamatė Denį mėginantį pajudinti iš vietos praustuvę. Trys 
pareigūnai puolė prie kalinio, o šis užsimojo Hageno pusėn. Toks 
smūgis būtų parbloškęs ir vidutinio svorio čempioną, bet Hagenas pa- 
čiu laiku kryptelėjo į šalį. Kitas prižiūrėtojas čiupo Denį už rankos, 
trečiasis staigiai parbloškė kelio spyriu į nugarą, tuo metu Hagenas su- 
skubo surakinti jam rankas bei kojas. 

Pareigūnai išvilko vaikiną iš kameros ir nudardino geležiniais laip- 
tais žemyn iki izoliatoriun vedančio purpurinio koridoriaus. Hagenas 
atrakino duris be numerio, kiti du įstūmė kalinį vidun. 

Denis ilgokai nejudėdamas tysojo ant akmeninių grindų. Jei ka- 
meroje būtų kybojęs veidrodis, jis būtų galėjęs pasigrožėti pajuodusiu 
paakiu bei mėlynių ir sumušimų išmargintu kūnu. Bet jam niekas ne- 
rūpėjo; o kam rūpėtų, kai prarasta paskutinė viltis, o prieš akis - dvi- 
dešimt nelaisvės metų? 


<oe>- 


— Aš esu Malkolmas Herstas, - prisistatė Lygtinio paleidimo komi- 
sijos atstovas. - Prašom sėstis, pone Monkrifai, - Herstas iš anksto ap- 
svarstė, kaip turėtų kreiptis į šį kalinį. - Jūs pateikėte prašymą paleisti 
lygtinai, pone Monkrifai, - pradėjo jis. - Taigi mano pareiga parašyti 
raportą, kurį vėliau apsvarstys komisija. Aš, suprantama, perskaičiau 
jūsų bylą, kurioje aiškiai atsispindi jūsų elgesys kalėjime, be to, korpu- 
so viršininkas Paskas jūsų elgesį vadina pavyzdingu. 

Nikas nieko nepasakė. 

— Dar atkreipiau dėmesį, jog esate privilegijuotas kalinys, dirban- 
tis bibliotekoje, padedantis kalėjimo švietimo darbuotojams mokyti 
istorijos bei anglų kalbos. Keli jūsų mokiniai pasiekė puikių rezultatų, 
jiems buvo leista išsilaikyti brandos egzaminus, o vienas netgi ruošiasi 
tris dalykus laikyti „A“ lygiu. 

Nikas liūdnai linktelėjo. Paskas jam užsiminė, kad Denis pralai- 
mėjo apeliacinį teismą ir grįžta atgal į Old Beilį. Jis norėjo sulaukti 
bičiulio kameroje, deja, privalėjo vykti į prieš keletą savaičių Lygtinio 
paleidimo komisijos paskirtą pokalbį. 

Nikas ketino vos išėjęs į laisvę susisiekti su Aleksu Redmeinu ir 
pasiūlyti visokeriopą pagalbą. Jis niekaip nesuprato, kodėl teisėjas 
uždraudė paleisti įrašą. Sugrįžęs į kamerą iš Denio išgirs priežastį. Jis 
pasistengė sutelkti dėmesį į Lygtinio paleidimo komisijos atstovo žo- 
džius. 

— Matau, jog sėdėdamas kalėjime, pone Monkrifai, jūs baigėte 
neakivaizdines žemesnio lygio universiteto žemesnės pakopos anglų 
kalbos studijas, - Nikas linktelėjo. - Bet, supraskite, nepaisant neprie- 
kaištingos charakteristikos, prieš pateikdamas raportą privalau pateik- 
ti jums keletą klausimų. 

Paskas jau spėjo šnipštelėti Nikui, kokių klausimų derėtų tikėtis. 

— Žinoma, - atsakė jis. 

— Karinė taryba apkaltino jus neapgalvotu elgesiu tarnybos metu, 
ir jūs pripažinote kaltę. Taryba atėmė iš jūsų laipsnį ir nuteisė aštuone- 
rius metus kalėti. Ar šią bausmę laikote pelnyta? 

— Taip, pone Herstai. 

Herstas pažymėjo varnelę pirmame langelyje. 

- Jūsų būriui saugant serbų belaisvius prie stovyklos privažiavo al- 
banų kovotojų grupė ir pradėjo šaudyti iš kalašnikovų į orą. 

— Taip ir buvo. 

— Jūsų vadovaujamas seržantas atsišaudė. 

— Paleido kelis perspėjamuosius šūvius, - patikslino Nikas. - Kai 
aiškiai įsakiau albanams nutraukti ugnį. 

— Tačiau incidentą matę Jungtinių Tautų stebėtojai teisme paliu- 


dijo, esą albanai šaudę tiktai į orą, - Nikas nemėgino apsiginti. — Ir 

nors pats nepaleidote nė vieno šūvio, buvote karininkas ir įvykio metu 
budėjote. 

— Teisybė. 

— Ir laikote nuosprendį teisingu. 

— Taip. 

Pažymėjęs dar vieną varnelę Herstas klausinėjo toliau: 

- Jeigu komisija nuspręstų išleisti jus į laisvę atlikus tik pusę baus- 
mės, ką veiktumėte artimiausioje ateityje? 

- Ketinu grįžti į Škotiją ir įsidarbinti mokytoju bet kurioje mokyk- 
loje, kuri mane priims. 

Herstas brūkštelėjo eilinę varnelę ir pateikė kitą klausimą: 

— Ar jums neiškils finansinių problemų, kurios sukliudytų tapti 
mokytoju? 

— Ne, - atsakė Nikas, - priešingai. Senelis paliko man pakankamai 
didelį turtą, iš kurio galėčiau pragyventi ir nedirbdamas. 

Herstas užpildė dar vieną langelį. 

- Arjūs vedęs, pone Monkrifai? 

— Ne, - atsakė Nikas. 

— Ar turite vaikų arba kitų išlaikytinių? 

— Ne. 

— Ar šiuo metu vartojate kokius nors vaistus? 

— Ne. 

— Ar išleistas į laisvę turėtumėte kur gyventi? 

— Taip, turiu namą Londone bei dar vieną Škotijoje. 

— Ar turite artimųjų, kurie jus palaikytų ir jums pagelbėtų? 

— Ne, - atsakė Nikas. Herstas pakėlė akis. Pirmas langelis liko be 
varnelės. - Abu mano tėvai mirę, brolių ir seserų neturiu. 

— O tetų, dėdžių? 

— Vienas dėdė su žmona gyvena Škotijoje, bet mes niekad nebuvo- 
me artimi, o su Kanadoje gyvenančia teta iš motinos pusės susirašinė- 
jome laiškais, tačiau niekada nesimatėme. 

— Suprantu, — atsiliepė Herstas. - Ir paskutinis klausimas, pone 
Monkrifai. Atsižvelgiant į aplinkybes, gali nuskambėti keistai, bet vis 
tiek privalau paklausti. Ar, jūsų manymu, gali atsirasti priežasčių, ku- 
rios paskatintų jus dar sykį įvykdyti tą patį nusikaltimą? 

— Kadangi aš negaliu tęsti karjeros armijoje ir tikrai to nenoriu, at- 
sakymas į jūsų klausimą neigiamas. 

— Suprantama, — pratarė Herstas pažymėdamas varnele paskutinį 
langelį. - Galbūt norėtumėte ko nors paklausti manęs? 

— Tik pageidaučiau sužinoti, kada man bus praneštas komisijos 
sprendimas. 

— Aš po keleto dienų pateiksiu komisijai raportą, o tuomet, praėjus 
maždaug porai savaičių, jie su jumis susisieks. 

— Dėkoju, pone Herstai. 

— Ačiū, sere Nikolai. 


<e> 


— Mes neturėjome pasirinkimo, pone, - patikino Paskas. 

— Neabejoju, Rėjau, - pratarė kalėjimo viršininkas, - tačiau ma- 
nau, kad vertinant šį kalinį nepakenktų sveika nuovoka. 

— Ką turite omenyje, pone? - nesuprato Paskas. - Juk jis nusiaubė 
kamerą. 

— Aš informuotas, Rėjau, bet mes visi žinome, kaip tokie nuteistieji 
reaguoja į atmestą apeliaciją: vieni tampa nebyliais atsiskyrėliais, kiti 
puola siautėti. 

— Kelios dienos izoliatoriuje atves Kartraitą į protą, - atsiliepė Pas- 
kas. 

— Tikėkimės, - tarstelėjo Bartonas. - Nes noriu kuo greičiau sugrą- 
žinti jį į vėžes. Jis išmintingas vyrukas. Vyliausi, jog pratęs Monkrifo 
darbą. 

— Suprantamas pasirinkimas, vis dėlto jis automatiškai praranda 
privilegijuotojo statusą ir susigrąžina bazinį. 

— Tik mėnesiui, - atsakė viršininkas. 

— O per tą laiką kokią darbo kategoriją jam priskirti? Ar turėčiau 
pašalinti iš mokymo skyriaus ir perkelti atgal į grandininę brigadą? 

— Dieve gink, - paprieštaravo Bartonas. - Labiau nubaustume pa- 
tys save negu jį. 

— O kaip bufeto teisės? 

— Keturios savaitės be algos ir be bufeto. 

— Aišku, pone, - atsakė Paskas. 


Prigimties belaisvis 193 


- Ir pasišnekėk su Monkrifu. Juodu su Kartraitu geriausi draugai. 
Galbūt šis sugebės įkrėsti vyrukui proto, o kartu ir paremti artimiau- 
siomis savaitėmis. 

— Bus padaryta, pone. 

— Kas kitas? 

— Ličas, pone. 

— Kuo kaltinamas šįkart? 

— Negrąžino į biblioteką knygos. 

— Ar tokių niekų negalima išspręsti be manęs? — pyktelėjo virši- 
ninkas. 

— Normaliomis aplinkybėmis galima, pone, bet šiuo atveju pasi- 
skolina vertinga oda įrišta „Įstatymų apžvalga“, kurios Ličas negrąži- 
no nepaisydamas keleto žodinių bei raštiškų perspėjimų. 

— Vis tiek nesuprantu, kodėl jis turi čia ateiti, - nusistebėjo Barto- 
nas. 

— Nes galų gale šiukšlių konteineryje už korpuso radome knygą 
perplėštą perpus. 

— Kodėl jis taip pasielgė? 

— Įtariu, pone, bet neturiu įrodymų. 

— Dar vienas būdas įnešti narkotikus? 

- Kaip sakiau, pone, neturiu įrodymų. Tačiau Ličas grįžta į izolia- 
torių vienam mėnesiui, dėl viso pikto, kad nesumanytų sudraskyti vi- 
sos bibliotekos, - Paskas padelsė. — Turime dar vieną problemą. 

— Sakykite. 

— Vienas mano informatorius pasakojo nugirdęs Ličą sakant, girdi, 
jis suvesiąs sąskaitas su Kartraitu, net jei čia būsiąs paskutinis jo gyve- 
nimo darbelis. 

— Nes Kartraitas - bibliotekininkas? 

— Ne, reikalas kažkaip susijęs su kasete, - atsakė Paskas, - bet man 
nepavyksta išsiaiškinti esmės. 

— O man kaip tik esmės ir reikia, - atsiliepė kalėjimo viršininkas. — 
Verčiau stebėkite juodu ištisas dvidešimt keturias valandas. 

- Šiuo metu mums trūksta personalo, - pasiskundė Paskas. 

— Tad darykite, ką įstengiate. Nenoriu, kad pasikartotų nelaimėlio 
iš Garsaido istorija - o juk jis tik parodė Ličui du pirštus. 

Po ilgų, sunkių apmąstymų, įsitaisęs ant viršutinio gulto, Denis 
kūrė laišką. Nikas mėgino bičiulį atkalbėti, bet jis jau apsisprendė ir 
niekas negalėjo pakeisti jo nuomonės. 

Nikas prausėsi po dušu, o Didysis Alas ligoninėje talkino seselei 
vakarinio priėmimo metu, taigi kameroje Denis karaliavo vienas. Jis 
nusliuogė nuo gulto ir atsisėdęs prie plastmasinio stalelio įsistebeilijo 
į tuščią popieriaus lapą. Tik po kurio laiko įstengė išvedžioti pirmą 
sakinį. 


Brangioji Bele, 

Kašau tau paskutinį karčą. Labai ilgai mąsčiau gpie Sį 
laišką ir galiausiai nUSprendžŽiad negalįs Taves pasmerkti 
Tokiai Žiauriai bausmei, Kokia teko man. 


Jis pažvelgė į Betės nuotrauką, lipnia juostele priklijuotą ant sienos 
priešais. 


Juk Žinai, iš Kalėjimo aš išeisiu Tik sulaukęs Pen- 
Kiasdešintties, Todė/ noriu, Kad pradėtu nają gNem- 
mą - de manęs. Jei vėl man rašysi, aš nebeatplėšinėsiu 
Tavo laiškų, Je! Mėginsi aplankyti, aš liksiu Kameroje; aš 
nedbendrausių 54 Tavini ir neadtsiliepsiu, jei Slengsiesi 
užmegzt ] ys SU au. Apsisprendžiau labai Tvirčai , 1 
melas nePrNersS Manęs gpsiaalvoti. 

Nė akirurksniui nesuūbejok mano meile tat ir Krisčei, 
nes Le galo vyliu jUs adi ir mylėsiu visą gMenimą. Bet 
e544 Tikras, J29 Žvelgiant į ateitį Šis Pasirinkimas geria 
Siras Us abieną. 

Sudie, mano meile, 

Jens. 

Jis sulankstė laišką, įkišo į voką ir užrašė adresą: Betei Vilson, Bei- 
kono kelias 27, Bovis, Londonas E3. 

Deniui vis dar stebeilijant į Betės nuotrauką atsivėrė kameros du- 
rys. 

*- Laiškai, - pranešė tarpduryje stovintis pareigūnas. - Vienas 
Monkrifui ir vienas... - jis pastebėjo laikrodį ant Denio rankos, sidab- 
rinę grandinėlę ant kaklo ir sudvejojo. 

— Nikas duše, - paaiškino Denis. 

— Aišku, - linktelėjo prižiūrėtojas. - Taigi vienas tau ir vienas Mon- 
krifui. 

Denis atpažino dailią Betės rašyseną. Jis nearplėšė voko, išsyk jį su- 
draskė, sumetė skutelius į klozetą ir nuleido vandenį. Kitą voką padėjo 
ant Niko pagalvės. 

Viršutiniame kairiajame kampe puikavosi ryškus užrašas: „Lygti- 
nio paleidimo komisija: 


<e>- 


— Kiek kartų aš jam rašiau? - paklausė Aleksas Redmeinas. 

— Šį mėnesį išsiuntėte jau ketvirtą laišką, - atsakė sekretorius. 

Aleksas pažvelgė pro langą. Po aikštę zujo ilgaskvernės figūros. 

— Mirtininko sindromas, - tarstelėjo advokatas. 

— Mirtininko sindromas? 

— Vieni nuteistieji iki gyvos galvos atsiriboja nuo išorinio pasaulio, 
kiti gyvena toliau lyg nieko nebūtų nutikę. Jis akivaizdžiai nusprendė 
atsiriboti. 

— Ar yra prasmės vėl jam rašyti? 

— Aišku, yra, - atsakė Aleksas. - Noriu Denį įtikinti, kad aš jo ne- 


užmiršau. 
<s> 


Nikui sugrįžus iš dušo, Denis tebesėdėjo prie stalo ir nagrinėjo fi- 
nansines prognozes, jis ruošėsi verslo egzaminui; Didysis Alas drybsojo 


ant gulto. Nikas įšlepsėjo į kamerą apsivyniojęs liemenį plonu drėgnu 

rankšluosčiu ir palikdamas šlapius šlepečių pėdsakus ant akmeninių 
grindų. Denis liovėsi rašęs ir grąžino jam laikrodį, žiedą bei sidabrinę 
grandinėlę. 

— Ačiū, - padėkojo Nikas ir pastebėjo plonytį rudą voką ant savo 
pagalvės. Akimirksnį tiesiog spoksojo į jį. Denis su Didžiuoju Alu ty- 
lėjo stebėdami Niko reakciją. Galiausiai jis stvėrė plastmasinį peilį ir 
perrėžė voką, prie kurio kalėjimo valdžia neturėjo teisės kišti nagų. 


Gerbiamas pone Monkrifai, 

Lygrinio paleidimo komisijos pavedimu jus informuoju, jog 
jūsų prašymas išleisti anksčiau laiko patenkintas. Tokiu būdu 
jūsų bausmė baigsis 2002 m. liepos mėn. 17 d. Visos kitos deta- 
lės ir lygtinio paleidimo sąlygos bus jums atsiųstos vėliau, kartu 
pranešime jus prižiūrėsiančio inspektoriaus pavardę ir įstaigą, 
kur turėsite reguliariai registruotis. 

Pagarbiai T. L. Viljamsas 


Nikas pakėlė akis į kameros kaimynus, tačiau nė nereikėjo šiems 
sakyti, jog netrukus jis taps laisvu žmogumi. 


<eo> 


— Lankymas! - nuskambėjo visame korpuse. Po kelių minučių atsi- 
vėrė durys, pareigūnas žvilgterėjo į sąrašą. 

— Pas tave lankytoja, Kartraitai. Ta pati jauna dama, kuri buvo ir 
praėjusią savaitę. 

Denis atsivertė kirą „Šaltųjų namų“ puslapį ir tik papurtė galvą. 

— Kaip žinai, - tarstelėjo pareigūnas ir užtrenkė duris. 

Nikas su Didžiuoju Alu nieko nepasakė. Juodu abu neteko vilties 
jį perkalbėti. 

Jis rūpestingai pasirinko dieną, netgi valandą, tačiau nė nesitikėjo, 
kad viskas sustos į vietas minučių tikslumu. 

Kalėjimo viršininkas nulėmė dieną, o vyresnysis prižiūrėtojas pa- 
rėmė jo sprendimą. Išimtis, padaryta ypatinga proga. Kaliniams leista 
išeiti iš kamerų ir stebėti Pasaulio taurės mačą tarp Anglijos ir Argen- 
tinos. 

Be penkių minučių dvyliktą atrakintos durys atsivėrė, iš kamerų 
plūstelėjo kaliniai, ir visi patraukė viena kryptimi. Škotijos patriotas, 
Didysis Alas, šiurkščiai atmetė galimybę spoksoti į senų priešų žaidi- 
mą ir liko drybsoti ant gulto. 

Denis įsitaisė pačiame priekyje ir dėmesingai stebeilijo į seną kvad- 
ratinę dėžę laukdamas, kol teisėjo švilpukas praneš varžybų pradžią. 
Visi kaliniai įniko šaukti ir ploti dar gerokai prieš pirmąjį spyrį, išsky- 
rus vieną, kuris patylom stovėjo kitiems už nugarų. Jis žvelgė ne į te- 
levizorių, o į atviras kameros duris antrame aukšte. Stovėjo nejudėda- 
mas. Prižiūrėtojai nepastebi nejudančių kalinių. Jau ėmė svarstyti, ar 
tik vyrukas rungtynių proga nebus sulaužęs savo įpročių. Bet mačo jis 
liko kameroje. 

Po penkiolikos minučių, kai rezultatas tebebuvo nulis-nulis, jo vis 
dar nebuvo matyti. 

Paskui, prieš pat teisėjui švilpuku paskelbiant pertrauką, Argenti- 
nos baudos aikštelėje buvo parblokštas anglų žaidėjas. Aplink televi- 
zorių susispietusi minia, rodos, kėlė ne ką mažiau triukšmo už trisde- 
šimt penkis tūkstančius žiūrovų stadione, net keletas pareigūnų prisi- 
jungė. Triukšmingas fonas buvo jo plano dalis. Kalinio žvilgsnis akylai 
stebėjo praviras duris, ir staiga, be jokio perspėjimo triušis išlindo iš 
narvelio. Vienomis trumpikėmis, apsiavęs šlepetes ir persimetęs per 

petį rankšluostį. Vaikinas nė nežvilgterėjo žemyn; aiškiai nesidomėjo 
futbolu. 

Jis žengtelėjo kelis žingsnius atatupstas ir pamažu niekieno nepa- 
stebėtas atsiskyrė nuo grupės. Tada apsisuko ir lėtai nužingsniavo į kitą 
korpuso galą, vogčiomis užkopė įvijais laiptais į antrą aukštą. Nė vie- 
nas žmogus neatsigręžė, nes teisėjas rodė į baudos smūgio vietą. 

Pasiekęs viršutinę pakopą kalinys apsižvalgė, ar niekas nepastebėjo 
jo dingimo. Nė vienas net nedirstelėjo ton pusėn. Argentiniečiai ap- 
supę teisėją rodė nepasitenkinimą, tuo metu anglų kapitonas paėmęs 
kamuolį lėtai žingsniavo į baudos aikštelę. 

Šalia dušinės jis stabtelėjo, įsižiūrėjęs pamatė garų uždangą; viskas 
klostėsi pagal planą. Įslinkęs vidun lengviau atsikvėpė įsitikinęs, jog 
prausiasi tik vienas žmogus. Jis nutykino prie medinio suolo link kitos 
sienos, kur ant kampo tvarkingai sulankscytas gulėjo rankšluostis, pa- 
ėmė šį ir rūpestingai susuko kilpą. Kalinys po dušu šampūnu trinkosi 
plaukus. 

Pirmame aukšte visi nutilo. Nepasigirdo nė garselio, kai Deividas 
Bekhemas padėjo kamuolį ant žemės. Futbolininkui atsitraukus per 
kelis žingsnius ne vienas net sulaikė kvapą. 

Vyras duše žengtelėjo porą žingsnių į priekį tą akimirką, kai dešinė 
Bekhemo koja palietė kamuolį. Tą pat sekundę nugriaudėjo sutartinis 
kalinių ir pareigūnų riaumojimas, lyg kalėjime būtų kilusios baisiau- 
sios riaušės. 

Plaukus besiskalaujantis kalinys išgirdęs staugimą atsimerkė ir tuo- 
jau pat ranka prisidengė kaktą neleisdamas putoms bėgti į akis. Vyru- 
kas jau ketino išeiti iš kabinos ir pasiimti rankšluostį, kai staiga gavo 
į paslėpsnius tokį galingą spyrį, koks būrų padaręs įspūdį net pačiam 
Bekhemui; smūgis kumščiu į paširdžius priplojo jį prie sienos plytelių. 
Jis bandė gintis, bet užpuoliko ranka sugniaužė gerklę, o kita stipriai 
atlošė galvą. Vienas staigus judesys, ir niekas neišgirdo, kaip trakšte- 
lėjo kaulas, o kūnas susmuko ant grindų lyg marionetė nukirptomis 
virvelėmis. 

Užpuolikas pasilenkė ir kruopščiai užmovė jam ant kaklo kilpą, 


tada sukaupęs visas jėgas kilstelėjo negyvėlį ir atrėmęs į sieną pririšo 

kitą rankšluosčio galą prie metalinio karnizo. Paskui lėtai paleido la- 
voną ir atsitraukęs stabtelėjo pasigėrėti savo darbu. Sugrįžęs prie prau- 
syklos durų kyštelėjo galvą pasižiūrėti, kas dedasi apačioje. Įsisiautėję 
žiūrovai darėsi nebekontroliuojami, visi pareigūnai sutelkę dėmesį ste- 
bėjo, kad kaliniai nepultų daužyti baldų. 

Jis tarsi šeškas vikriai nusileido įvijais laiptais, nepaisydamas var- 
vančio vandens, kuris išdžius varžyboms dar nepasibaigus. Nė minutei 
nepraėjus, žudikas atsidūrė savo kameroje, kur ant lovos gulėjo pa- 
ruoštas rankšluostis, švarūs marškinėliai, džinsai, kojinės bei Adidas 
sportbačiai. Jis skubiai nusimetė šlapius skarmalus, nusišluostė ir ap- 
sivilko sausus drabužius. Žvilgterėjęs į plieninį veidrodėlį ant sienos 
pasitvarkė plaukus ir šmurkštelėjo iš kameros. 

Kaliniai nekantriai laukė antrojo kėlinio pabaigos. Jis nepastebimai 
prisiartino ir neskubėdamas, čia žengtelėdamas į priekį, čia pasislink- 
damas į šoną, atsidūrė pačiame maišalynės centre. Kone visą antrąjį kė- 
linį minia ragino teisėją greičiau skelbti rungtynių pabaigą, kol anglai 
tebepirmavo rezultatu vienas-nulis. 

Kai finalinis švilpukas galų gale nuskambėjo, vėl kilo triukšmo 
nesureagavo. 

Jis apsisuko ir sąmoningai patraukęs tam tikro pareigūno pusėn 
praeidamas užkliudė pastarojo alkūnę. 

- Žiūrėk, kur eini, Ličai, - burbtelėjo Paskas. 


— Atsiprašau, viršininke, — pratarė Ličas ir nudūlino toliau. 
<s>- 


Denis užlipo laiptais į viršų. Žinojo Didįjį Alą išeisiant į darbą ligo- 
ninėje, tačiau nustebo neradęs kameroje Niko. Vaikinas atsisėdo prie 
stalo ir įsmeigė akis į Betės nuotrauką, tebekybančią ant sienos. Sukilo 
prisiminimai apie Bernį. Juodu būtų stebėję varžybas drauge savo pa- 
mėgtame bare, jei tik... Denis mėgino susikaupti ir baigti rašinį, kurį 
rytoj turėjo atiduoti, bet ir toliau stebeilijo į nuotrauką stengdamasis 
save įtikinti, jog jos nebesiilgi. 

Staiga per korpusą nusirito šaižus signalas, lydimas pareigūnų šūks- 
nių: „Atgal į kameras!“ Po akimirksnio atsidarė durys, pasirodė pri- 
žiūrėtojo galva. 

— Monkrifai, kur Didysis Alas? 

Denis neturėjo ūpo taisyti klaidą — jis tebesegėjo Niko laikrodį, 
sidabrinę grandinėlę ir mūvėjo žiedą, kuriuos gavo pasaugoti, taigi tie- 
siog atsakė: 

— Dirba ligoninėje. 

Durims užsivėrus nusistebėjo, kodėl nebuvo paklaustas, kur jisai 
pats. Niekaip neįstengė sutelkti minčių ties rašiniu, kai aplinkui vieš- 
patavo sąmyšis. Veikiausiai anglų pergale perdėtai besidžiaugiantis ka- 
linys buvo nutemptas į izoliatorių, pamanė Denis. Po keleto minučių 
tas pats prižiūrėtojas vėl atidarė duris ir vidun įslinko Didysis Alas. 

— Sveikas, Nikai, - garsiai pasisveikino prieš užsiveriant durims. 

— Kokį čia žaidimą žaidi? - paklausė Denis. 

Didysis Alas prispaudė prie lūpų pirštą ir nusliūkinęs atsisėdo ant 
unitazo. 

— Kai šyčia sėdžiu, jie manęs nemato, žiūrėk į savo popierius ir ne- 
atsisūk. 

— Ber kodėl... 

— Nežiopčiok, tik klausyk. 

Denis paėmė rašiklį ir neva sutelkė dėmesį į rašinį. 

— Nikas pasikorė. 

Deniui ūmai pasidarė negera. 

— Ber kodėl... - pakartojo jis. 

— Sakiau, nekalbėk. Rado jį pasikabynusį duše. 

Denis trinktelėjo kumščiu į stalą. 

— Negali būti! 

— Užsičiaupk, asile, ir klausykis. Aš dirbau, kai į ligoninę atlėkė du 
šubos, vienas ryktelėjo: „Sesele, greičiau čionai, Kartraitas pasikorė. 
Aš žinojau, kad skiedžia nesąmones, juk prieš kelias minūtes mačiau 
tave prie teliko. Supratau, kad ten Nikas. Jisai mėgsta praustis, kai 
nieks netrukdo. 

— Ber kodėl... 

— Nesūk galvos dėl to „kodėl“, vaikyne, — tvirtai pareiškė Didysis 
Alas. - Šubos ir seselė išsinešdino, taigi kelias minūtes buvau viens. 
Paskui atbėgo kitas šuba ir atvarė mane čionai, - Denis dabar įdėmiai 
klausėsi. - Jis man pasakė, kad tu nusižudei. 

— Ber jie kaipmat išsiaiškins, kad ten ne aš, pakaks... 

— Neišsiaiškins, - atkirto Didysis Alas, - nes aš spėjau sukeisti jūsų 
pavardes kompiuteryje. 

— Ką tu padarei? - nepatikėjo Denis. 

- Girdėjai. 

— Ber esi sakęs, jog failai visuomet užrakinti. 

— Aha, bet priėmimo valandom - ne, nes seselei kartais priyreikia 
pažiūrėt, kas kam paskyrta. Per skubėjimą jinai ir palyko neužraky- 
nus, - Didysis Alas nutilo išgirdęs žingsnius koridoriuje. - Rašyk to- 
liau, — tarstelėjo, o pats atsistojo ir nuėjęs nudribo ant lovos. Pro lange- 
lį dirstelėjo akis, apsižvalgė ir nukeliavo prie kitų durų. 

— Kodėl tu taip padarei? - paklausė Denis. 

— Kada patykrins jo pyrštų atspaudus ir kraujo grūpę, ir toliau gal- 
vos, kad pasikorei tū, nes tau pasirodė per sūnku dar dvydešimt metų 
tupėt šitoj sušiktoj skylėj. 

— Bet Nikas neturėjo dėl ko žudytis. 

— Žinau, - atsiliepė Didysis Alas. - Bet jeigu jie manys, kad virvės 
gale kybojai tu, nepradės tyrimo. 

— Tu vis tiek nepaaiškinai, kodėl sukeitei... - pradėjo Denis, bet 
staiga nutilo ir po kurio laiko pratarė: - Vadinasi, po šešių savaičių aš 
galiu išeiti iš čia ir tapti laisvu žmogum? 

— Greit pagauni myntį, Deni. 

Denis išblyško kaip drobė pamažu suvokęs skuboto Didžiojo Alo 
poelgio pasekmes. Jis pažvelgė į Betės nuotrauką. Net jei pavyktų pa- 
sprukti, negalėtų su ja bendrauti. Visą likusį gyvenimą turėtų apsime- 
tinėti Niku Monkrifu. 

— Ar nepagalvojai, kad derėjo atsiklausti manęs? — prararė vaiki- 
nas. 

— Paskui būrų būvę per vėlu. Neužmyršk, tik koks pustuzinis žmo- 
nių visoj kaliūzėj jumis skyria, o pasitykrinę failus net ir jie nesuabejos, 
kad numyrėlis — tu. 

— Ojeigu mus sučiups? 

— Tu sėdėsi sau toliau, o aš prarasiu darbą ligoninėj ir vėl būsiu kor- 
puso valytojas. Dydelio čia daikto. 

Denis kurį laiką tylėjo. Galiausiai pratarė: 

— Nežinau, ar aš įstengsiu, bet jeigu, turiu omenyje, jeigu... 

— Nėr laiko tiems tavo „jeigu“, vyruti. Ko gero, turi kokias dvyde- 
šimt keturias valandas, kol šitos kameros dūrys vėl atsidarys, iki tol 
turi nuspręst, ar tu —- Denis Kartraitas ir sėdėsi dar dvydešimt metų 
už nusikaltymą, kurio nepadarei, ar seras Nikolas Monkrifas, kuris po 
šešių savaičių išeis į laisvę. Be to, pats pagalvok, ištrūkęs turėsi daug 
daugiau šansų sugrąžint Kartraitui gerą vardą, negu tupėdamas šyčia, 
jau nekalbu apie progą pričiupti tuos šunsnukius, kurie nužudė tavo 
draugelį. 

— Man reikia laiko pagalvoti, - atsiliepė Denis lipdamas ant gulto. 

— Negalvok per ilgai, - patarė Didysis Alas. - Ir neužmyršk, Nikas 


miegodavo apačioj. 

— Nikas buvo penkiais mėnesiais vyresnis už mane, - konstatavo 
Denis, - ir puse colio žemesnis. 

— Iš kur žinai? - nervingai paklausė Didysis Alas. 

— Viskas parašyta dienoraštyje, - atsakė Denis. - Ką tik pasiekiau 
vietą apie tai, kaip aš patekau šiton kameron, o judu abu svarstėte, ko- 
kią pasaką man paseksite, - didysis Alas suraukė antakius. - Ištisus 
dvejus metus buvau aklas, o tiesa visą laiką badė man akis, - Didysis 
Alas vis dar tylėjo. - Tu buvai tasai seržantas, nušovęs du Kosovo alba- 
nus, kai Niko būrys vadovybės įsakymu saugojo serbų belaisvius. 

— Da blogiau, - prabilo Didysis Alas. - Nušoviau po aiškaus kapi- 
tono Monkrifo įsakymo nešaudyr, kol jisai neišrėks perspėjimo angliš- 
kai ir serbų bei kroatų kalbomis. 

— O tu nusprendei nepaklusti įsakymui. 

— Beprasmiška rėkaut perspėjimus, kai į tave jau šaudo. 

— Bet du Jungtinių Tautų stebėtojai karo lauko teismui pareiškė, 
esą albanai šaudę tik į orą. 

— Kad būt saugiau, jie stebėjo mus iš viešbučio apartamentų kitam 
kvartalo pakrašty. 

— Ir Nikas atsidūrė kalėjime. 

— Jo, - linktelėjo Didysis Alas. - Nors aš karo policijos viršininkui 
papasakojau, kas iš tykro atsityko, jis nusprendė patikėt Niko žodžiais, 
o ne mano. 

— Taigi tu buvai apkaltintas netyčiniu nužudymu. 

— Ir nuteistas tik dešimčiai metų, o ne dvydešimt dviem už žmog- 
žudystę, be galimybės sušvelnint bausmę. 

— Nikas rašo apie tavo narsą ir apie tai, kad tarnaudamas Irake išgel- 
bėjai visą būrį, kartu ir jį. 


— Perdėjo. 


204 JEFEREY ARCHER 


— Ne jo stilius, - paprieštaravo Denis. — Jis paaiškina, kodėl nu- 
sprendė prisiimti kaltę, nors tu ir nepaklusai jo įsakymui. 

— Aš pasakiau karo lauko teismui tiesą, - pakartojo Didysis Alas, - 
bet jie vis tiek atėmė iš Niko laipsnį ir nuteisė aštuoniem metam už 
nerūpestingūmą ir neatsakingūmą tarnybos metu. Manai, kasdien ne- 
galvoju apie tai, kaip jisai dėl manęs pasiaukojo? Bet dėl kai ko esu 
vysiškai tykras - Nikas būtų norėjęs, kad tu užymtum jo vietą. 

— Kodėl tu toks tikras? 

- Skaityk toliau, brolyti, skaityk. 


<e> 


— Visa ši istorija man įtartina, - pratarė Rėjus Paskas. 

— Ką turi galvoj? - paklausė kalėjimo viršininkas. - Ne prasčiau už 
mane žinai, kad mirtininkai neretai nusižudo netrukus po apeliacijos 
atmetimo. 

— Bet ne Kartraitas. Jis turėjo pernelyg daug priežasčių gyventi. 

— Nebegalime sužinoti, kokios mintys sukosi jo galvoje, - atsiliepė 
viršininkas. - Neužmiršk, kad jis nusiaubė kamerą ir atsidūrė izolia- 
toriuje. Be to, atsisakė pasimatymų su sužadėtine bei savo dukra, nors 
šios jį nuolat lankė, o jis net laiškų neatplėšdavo. 

— Teisybė. Bet ar gali vaikino žūtis netrukus po Ličo grasinimo su 
juo susidoroti tebūti sutapimas? 

— Aname pranešime rašei, kad po bibliotekos incidento juodu nė 
sykio nebendravo. 

— Dėl to ir nerimauju, - atsakė Paskas. - Jei ketini ką nors nužu- 
dyti, neabejotinai stengsies, kad niekas tavęs nepastebėtų sukiojantis 
šalia būsimos aukos. 

— Gydytojas patvirtino, jog Kartraitas mirė lūžus kaklui. 

— Ličas — tikras kaklų laužymo meistras. 

— Dėl negrąžintos bibliotekos knygos? 

— Dėl šios priežasties jis mėnesį praleido izoliatoriuje, — tarstelėjo 
Paskas. 

— O kaip ta kasetė, apie kurią vis kalbėjai? 

Paskas papurtė galvą. 

— Nieko daugiau neatkapsčiau, - prisipažino, — tiesiog instinkty- 
viai jaučiu... 

— Verčiau pasiūlyk šį tą daugiau, ne vien nuojautą, Rėjau, jei nori, 
kad pradėčiau tyrimą. 

— Prieš pat atrandant kūną, Ličas aiškiai tyčia į mane atsitrenkė. 

— Nair kas? - pasiteiravo viršininkas. 

- Jis avėjo naujutėlaičius sportbačius. 

— Kokia peršasi išvada? 

— Aš pastebėjau, kad rungtynių pradžioje Ličas avėjo mėlynus ka- 
lėjimo sportinius batus, tad kodėl pabaigoje ant jo kojų atsirado nauji 
Adidas sportbačiai? Čia kažkas ne taip. 

— Kad ir kaip žaviuosi tavo pastabumu, Rėjau, tokiu menku įrody- 
mu neįtikinsi manęs pradėti tyrimą. 

— Jo plaukai buvo drėgni. 

— Rėjau, - kreipėsi viršininkas, - mes turime dvi galimybes. Arba 
pripažįstame gydytojo išvadą ir pateikiame Vidaus reikalų ministerijai 
patvirtinimą, jog įvyko savižudybė, arba kviečiame policiją ir prašome 
pradėti oficialų tyrimą. Jei renkamės antrąjį variantą, man reikia šiokio 
tokio rimtesnio pagrindo už šlapius plaukus ir naujų sportbačių porą. 

-— Bet jeigu Ličas... 

— Pirmiausiai būsime paklausti, kodėl, žinodami apie Ličo grasi- 
nimus Kartraitui, tą pačią dieną nerekomendavome perkelti jo į kitą 
kalėjimą. 

Kažkas negarsiai pabarbeno į duris. 

— Užeikit, - pakvietė kalėjimo viršininkas. 

— Atleiskite už sutrukdymą, - pradėjo sekretorė, - bet pamaniau, 
norėsite tuojau pat pamatyti, - ji padavė viršininkui liniuoto kalėjimo 
popieriaus lapą. 

Jis du kartus perskaitė trumpą raštelį, o tada padavė lapą Paskui. 

- Štai ką vadinu įrodymais, - pareiškė kalėjimo viršininkas. 


<e> 


Peinui vedžiojant klientą po prabangius apartamentus Meitfere, 
suskambo telefonas. Paprastai bendraudamas su potencialiu klientu 

jis neatsiliepinėdavo į skambučius, tačiau pamatęs ekranėlyje Spense- 
rio vardą akimirkai atsiprašė ir išėjo į kitą kambarį pašnekėti. 

— Geros naujienos, - pranešė Kreigas. — Kartraitas negyvas. 

— Negyvas? 

— Nusižudė - rastas pasikoręs duše. 

— Iš kur žinai? 

— Parašyta septynioliktame Evening Standard puslapyje. Jis netgi 
paliko pomirtinį laiškelį, taigi mūsų problemos baigėsi. 

— Nesibaigė, kol egzistuoja įrašas, - priminė Peinas. 

— Niekas nesusidomės įrašu, kuriame vienas negyvėlis šneka apie 


kitą. 
<e> 


Pro atsivėrusias kameros duris įėjo Paskas. Kurį laiką tylėdamas 
žiūrėjo į Denį. Denis pakėlė akis nuo dienoraščio; skaitė kaip tik apie 
tą dieną, kai įvyko Niko pašnekesys su Herstu iš Lygtinio paleidimo 
komisijos. Tą pačią dieną buvo atmesta jo apeliacija. Tą dieną jis nu- 
siaubė kamerą ir pateko į izoliatorių. 

— Ką gi, vyrukai, čiupkit maistą ir prie darbų. Beje, Monkrifai, už- 
jaučiu dėl tavo draugo Kartraito. Tiesą sakant, niekad nemaniau, kad 
jis buvo kaltas. 

Denis stengėsi sugalvoti tinkamą atsakymą, bet Paskas jau rakino 
kitos kameros duris. 

- Jis žyno, - tyliai sušnibždėjo Didysis Alas. 

— Vadinasi, mums galas, - atsiliepė Denis. 

— Nemanau, - paprieštaravo Didysis Alas. - Dėl kaži kokių prie- 
žasčių jisai palaiko savižudybės versiją, be to, lažinuos, ka ne jam vie- 
nam kylo abejonių. Tiesa, Nikai, kas tave pryvertė apsigalvot? 

Denis pervertė atgal kelis dienoraščio lapus ir perskaitė: „Jei tik 
galėčiau pasikeisti vietomis su Deniu, taip ir padaryčiau. Jis laisvės nu- 
sipelnė kur kas labiau nei aš. 

Stengdamasis neatkreipti niekieno dėmesio, Denis stovėjo kapinių 
pakrašty, tuo metu tėvas Maiklas iškėlęs dešinę ranką peržegnojo su- 
sirinkusiuosius. 

Kalėjimo viršininkas patenkino Niko prašymą dalyvauti Denio 
Kartraito laidotuvėse Šventosios Marijos bažnyčioje, Bovyje. O analo- 
gišką Didžiojo Alo pageidavimą atmetė, kadangi pastarajam dar liko 
kalėti mažiausiai keturiolika mėnesių, ir tai tik tuo atveju, jei bus nu- 
spręsta jį paleisti lygtinai. 

Automobiliui įsukus į Mail Endo kelią, Denis žvelgė pro langą į pa- 
žįstamus vaizdus. Pravažiavo savo mėgstamą užkandinę, barą Crown 
and Garter ir Odeon, kur juodu su Bete kiekvieną penktadienio vakarą 
sėdėdavo paskutinėje eilėje. Kai sustojo prie šviesoforo šalia Klemento 
Etlio mokyklos, jis sugniaužė kumščius pagalvojęs apie veltui iššvais- 
tytus metus. 

Važiuodamas pro Vilsono automobilių dirbtuves stengėsi nežiūrė- 
ti, bet nesusiturėjo. Mažame kiemelyje bemaž nebuvo matyti gyvybės 
ženklų. Vien šviežias dažų sluoksnis vargiai ką įtikins nusipirkti nau- 
dotą automobilį iš Vilsono. Denis atkreipė dėmesį į Mončio Hjuzo 
dirbtuves kitapus garvės: kelios žvilgančių mersedesų eilės ir dailiai pa- 
sipuošęs pardavėjas, dalijantis spinduliuojančias šypsenas. 

Kalėjimo viršininkas priminė Monkrifui, jog nors kalėti jam liku- 
sios tik penkios savaitės, jį nuolat privalės lydėti du pareigūnai. Jeigu 
sumanysiąs nesilaikyti nustatytų apribojimų, viršininkas nedelsdamas 
praneš lygtinio paleidimo tarybai, kuri anuliuotų savo sprendimą ir 
jam tektų kalėti dar penkerius metus. 

— Bet jūs viską jau žinote, - pastebėjo Maiklas Bartonas, - kadan- 
gi tų pačių suvaržymų privalėjote laikytis vykdamas į tėvo laidotuves 
prieš porą mėnesių. 

Denis nieko nepasakė. 

Viršininko suvaržymai Deniui buvo netgi parankūs, kadangi jis ne- 
turėjo teisės bendrauti su Kartraito šeima, draugais bei kitais visuome- 
nės nariais. Už kalėjimo sienų jis apskritai negalėjo kalbėtis su niekuo 
daugiau, išskyrus lydinčius pareigūnus. Galimybė praleisti dar penke- 
rius metus Belmarše puikiai padėjo įsidėmėti apribojimus. 

Paskas ir Dženkinsas stovėjo abipus Denio šiek tiek atokiau nuo 
karstą apsupusių artimųjų. Denis nudžiugo pasimatavęs Niko drabu- 
žius, tarytum pasiūtus jam pačiam - na, nebent kelnės galėjo būti co- 
liu ilgesnės; ir nors jis niekad anksčiau nedėvėjo skrybėlės, šiuo atveju 
ji puikiai pasitarnavo slėpdama veidą nuo smalsių žvilgsnių. 

Tėvui Maiklui kalbant įžanginę maldą Denis nužvelgė susirinku- 
siuosius, kurių susidarė gerokai daugiau nei tikėjosi. Išblyškusi jo mo- 
tina atrodė visai sunykusi, lyg būtų verkusi ištisas dienas, o Betė nepa- 
prastai sulyso ir suknutė, kurią puikiai prisiminė, dabar karojo laisva, 
nė kiek nebepabrėždama grakščios jos figūros. Tik dvejų metukų jų- 
dviejų dukrelė Kristė nesuvokė, kas čia vyksta, ir ramiausiai žaidė šalia 
mamos; mažylė su tėčiu bendravo labai trumpai, susitikimus skirdavo 
mėnesio pertraukos, taigi veikiausiai jį jau užmiršo. Denis vylėsi, jog 
vienintelis tėvo prisiminimas Kristei nesisies su kalėjimu. 

Denis susijaudino pamatęs šalia Betės galvą panarinusį jos tėvą 
bei artimiesiems už nugarų stovintį aukštą elegantišką vyruką juodu 
kostiumu: lūpos kietai sučiauptos, akyse rusena pyktis. Umai pasiju- 
to kaltas neatsakęs į Alekso Redmeino laiškus, gautus po apeliacinio 
teismo. 

Baigęs giedoti maldas tėvas Maiklas nuleidęs galvą parylėjo ir pra- 
dėjo atsisveikinimo žodį. 

— Denio Kartraito mirtis — tai šių laikų tragedija, - žvelgdamas į 
gyvenime ir nebeištvėręs sunkumų pakėlė prieš save ranką. Tiems, ku- 
rie gerai pažinojo Denį, vis dar sunku patikėti, jog toks švelnus, atidus 
jaunuolis galėjo įvykdyti menkiausią nusikaltimą, o ką jau kalbėti apie 
geriausio bičiulio nužudymą. Deja, daugumai iš mūsų, - jis dirstelėjo į 
niekuo dėtą konsteblį, stovintį prie bažnyčios durų, - vis dar peršama 
nuomonė, esą policija areštavusi tikrą nusikaltėlį, - keli susirinkusieji 

aplink kapo duobę pradėjo ploti. Denis nuoširdžiai pasidžiaugė maty- 
damas, jog ir Betės tėvas plojo kartu su kitais. 

Tėvas Maiklas pakėlė galvą. 

— Tačiau nuo šiol prisiminkime sūnų, jauną tėvą, talentingą vadovą 
ir sportininką, kuris, daugelio mūsų įsitikinimu, būtų išgarsinęs savo 
vardą toli už Bovio ribų, - vėl nuskambėjo plojimai. - Bet Viešpa- 
ties keliai mums nežinomi ir ne tokia buvo Jo valia, Dieviškasis Tėvas 
nusprendė pasikviesti mūsų sūnų iš šio pasaulio, idant likusias dienas 
jis praleistų dangaus karalystėje, - kunigas apšlakstė švęstu vandeniu 
kapą ir karstą leidžiant į žemę užgiedojo: „Amžinąjį atilsį duok miru- 
siam Deniui, Viešpatie. 

Jaunimo chorui užtraukus „Simeono giesmę“, tėvas Maiklas, Betė 
bei Kartraitų šeima suklaupė šalia kapo. Aleksas Redmeinas ir dar keli 
laidotuvininkai laukė savo eilės pareikšti paskutinę pagarbą. Aleksas 
nuleido galvą tarsi melsdamasis, bet ištarė žodžius, kurių neišgirdo nei 
Denis, nei kas nors kitas: „Aš sugrąžinsiu tau gerą vardą, kad galėtum 
ilsėtis ramybėje: 

Pareigūnai neleido Deniui pajudėti, kol neišsiskirstė visi laidotu- 
vių dalyviai, kartu ir Betė su Kriste, kurios nė sykio net nedirstelėjo jo 
pusėn. Kai Paskas galų gale grįžtelėjo į Monkrifą pasakyti, jog metas 
važiuoti, pamatė šį apsiašarojusį. Denis norėjo paaiškinti, kad jį su- 
graudino ne tik bičiulio Niko netektis, bet ir žmogui retai suteikiama 


privilegija patirti, kaip stipriai jį myli visi artimieji. 

Kiekvieną laisvą minutę Denis skaitė Niko dienoraštį, kol galiau- 
siai pasijuto žinąs apie velionį bičiulį visut viską. 

Didysis Alas, dar prieš karo lauko teismą ir Belmaršą ištarnavęs kar- 
tu su Niku penkerius metus, galėjo užpildyti kelias spragas, pamokyti 
Denį, kaip turėtų reaguoti, jei netyčia kur nors susidurtų su „Kamero- 
no kalniečių“ karininku, bei paaiškinti, kaip atpažinti pulko kaklaraiš- 
tį iš už trisdešimties žingsnių. Jie nuolat aptarinėjo, ką Nikas padarytų 
pirmiausiai, vos išėjęs iš kalėjimo. 

- Garantuotai važiuotų tiesiai į Škotiją, - tikino Didysis Alas. 

— Ber aš teturėsiu keturiasdešimt penkis svarus ir geležinkelio bi- 
lietą. 

— Ponas Manras padės tau išsikapstyt. Neužmyršk, Nikas sakė, jog 
tu jo vietoj susitvarkytum geriau. 

— Ber juk aš - ne Nikas. 

— Tu - Nikas, - paprieštaravo Didysis Alas. - Kirpėjas ir pars Ni- 
kas padirbėjo kaip reikiant, taigi Manras nepridarys sunkūmų. Tiesiog 
pasistenk, kad pyrmą kartą tave pamatęs... 

- Antrą kartą. 

— Ber jis kalbėjo su Niku cik valandą ir tikėsis pamatyt serą Nikolą 
Monkrifą, o ne kažkokį niekad neregėtą vyruką. Kur kas didesnė pro- 
blema - ką daryt paskui. 

— Iškart vyksiu atgal į Londoną, - nusprendė Denis. 

— Tada pasistenk nesiartyt prie Ist Endo. 

— Milijonai Londono gyventojų nė sykio nesilankė Ist Ende, — 
emocingai tarstelėjo Denis. - Ir nors tiksliai nežinau, kur yra Bolrono 
gatvė, neabejoju, jog gerokai į vakarus nuo Bovio. 


— O ką veiksi sugrįžęs į Londoną? 

— Sudalyvavęs savo paties laidotuvėse ir pamatęs, kaip kenčia Betė, 
pajutau dar didesnį ryžtą visam pasauliui įrodyti, kad ne aš nužudžiau 
jos brolį. 

— Primena tą prancūzą, apie katrą man pasakojai - koks ten jo var- 
das? 

— Edmonas Dantesas, - priminė Denis. - Kaip ir jis, aš nenurim- 
siu, kol neatkeršysiu tiems, kurių apgavystė sugriovė man gyvenimą. 

— Ruošies visus nugalabyt? 

— Ne, būtų pernelyg lengva. Juos, kaip sakė Diuma, turi ištikti „li- 
kimas, baisesnis už mirtį“. Turėjau pakankamai laiko apmąstyti, kaip 
ir ką darysiu. 

- Turbūt reiktų į tą sąrašą įtraukt ir Ličą, - pastebėjo Didysis 
Alas. 

— Ličą? Kodėl turėčiau dėl jo sukti galvą? 

— Nes man atrodo, kad Niką nužudė Ličas. Vis galvojau ir galvojau, 
kurių galų jam kartis, kai po šešių savaičių turėjo išeiti į laisvę? 

— Tačiau dėl ko Ličas turėtų žudyti Niką? Juk jei jis su kuo ir pyko- 
si, tai nebent su manimi. 

— Ne Niką jis ir medžiojo, - atsiliepė Didysis Alas. - Neužmyršk, 
tu saugojai Niko sidabrynę grandinėlę, laikrodį ir žiedą, kol jisai prau- 
sėsi. 

— Bet tuomet išeina... 

— Ličas nužudė ne tą. 

- Jis negalėjo geisti mano mirties vien dėl to, kad paprašiau grąžinti 
knygą. 

— Dėl tos knygos jisai vėl atsidūrė izoliatoriuj. 

— Manai, jam čia pakankama priežastis nužudyti žmogų? 

— Turbūt ne, - sutiko Didysis Alas, - bet kaži ar Kreigas panorėjo 
mokėt už netikrą kasetę. Ir dar abejoju, ar tu esi viens iš ponūlio Ha- 
geno numylėtinių. 

Denis stengėsi negalvoti apie tai, jog galėjo nesąmoningai prisidėti 
prie Niko žūties. 

- Ber nesigriaužk, Nikai. Tu tik išeik iš čia, o Liču aš pasirūpysiu, 


nors nieko baisesnio už mirtį neplanuoju. 

<e> 


Spenseriui Kreigui nereikėjo žiūrėti į valgiaraštį savo pamėgtame 
restorane. Administratorius įprato jį čia matyti su skirtingomis mote- 
rimis - kartais per savaitę pakeisdavo dvi ar tris. 

— Atleisk, vėluoju, - atsiprašė Sara sėsdamasi priešais. - Klientas 
užlaikė. 

— Tu per daug dirbi, - pastebėjo Kreigas. - Kita vertus, visuomet 
tokia buvai. 

— Tasai žmogus visada susitaria dėl valandos, o paskui tikisi, kad 
skirsiu jam visą likusią dieną. Nė neturėjau kada sugrįžti namo ir per- 
sirengti. 

— Niekad nebūčiau pagalvojęs, - patikino Kreigas. - Beje, balta pa- 
laidinė, juodas sijonas ir juodos kojinės - kerintis derinys. 

— Matau, nepraradai savo žavesio, - tarstelėjo Sara paimdama me- 
niu. 

— Maistas čia nuostabus, - pakomentavo Kreigas. - Galiu pareko- 
menduoti... 

— Vakare aš visuomet valgau tik vieną patiekalą, - pasakė Sara. — 
Čia viena iš mano auksinių taisyklių. 

— Prisimenu tavo auksines taisykles dar nuo Kembridžo laikų, - at- 
siliepė Kreigas. - Jos tau padėjo baigti aukščiausio lygio universitetą, o 
aš pasitenkinau aukštesnės pakopos studijomis žemesniajame. 

— Bet tau puikiai sekėsi boksas, jei neklystu, - priminė Sara. 

— Kokia puiki tavo atmintis. 

— Nustebo Raudonkepurė. Tiesa, kaip laikosi Laris? Po premjeros 
jo nemačiau. 

- Ir aš ne, - atsakė Kreigas. - Dabar jo vakarai užimti, neturi kada 
pramogauti. 

— Tikiuosi, nelabai kremtasi dėl pagiežingų recenzijų. 

— Kodėl turėtų? Aktoriai panašūs į baristerius — jiems svarbi tik 
prisiekusiųjų nuomonė. Man visiškai nusispjaut, ką mano teisėjas. 

Prie stalelio prisiartino padavėjas. 

— Aš norėčiau saulažuvės, - paprašė Sara, - bet prašyčiau be pada- 


Žo. 

— Man kepsnį, mažai apkeptą, su krauju, - užsisakė Kreigas ir grą- 
žinęs padavėjui meniu vėl atsisuko į Sarą. 

— Malonu tave matyti po tiekos laiko, - tarstelėjo jis. - Juolab kad 
išsiskyrėm ne visai gražiuoju. Mea culpa.* 

— Dabar mudu abu šiek tiek vyresni, - atsakė Sara. - Beje, ar kartais 
neketini tapti jauniausiu savo kartos karališkuoju advokatu? 


<e>- 


Atsivėrus durims Denis ir Didysis Alas gerokai nustebo, nes vos 
prieš valandą visos kameros buvo užrakintos. 

— Tu pateikei raštišką prašymą susitikti su kalėjimo viršininku, 
Monkrifai. 

— Taip, pone Paskai, - atsiliepė Denis, - jei tik įmanoma. 

- Jis skirs tau penkias minutes rytoj aštuntą ryto, - durys užsitren- 
kė be jokių papildomų paaiškinimų. 

— Kasdien vys labiau panašėji į Niką, - pastebėjo Didysis Alas. — 
Jei varysi taip ir toliau, aš tuoj imsiu atidavinėti tau pagarbą ir vadynt 
seru. 

— Vykdykit, seržante, - atsiliepė Denis. 

Didysis Alas nusikvatojo, o paskui paklausė: 

— Dėl ko užsygeidei susitykt su viršininku? Neapsigalvosi? 

— Ne, - atsakė Denis ekspromtu sukurpdamas atsakymą. - Tarp 
besimokančiųjų yra du vyrukai, kuriems būtų naudinga gyventi vieno- 
je kameroje, kadangi studijuoja tą patį dalyką. 

— Ale už skyrstymą į kameras atsakyngas Dženkinsas. Kodėl nepa- 
sišnekėjai su juo? 

— Galėjau ir su juo, bet yra dar viena problema, - atsiliepė Denis 
stengdamasis sugalvoti tą problemą. 

— Įdomu kokia, - neatlyžo Didysis Alas. 

— Juodu abu prašė bibliotekininko vietos. Ketinu pasiūlyti kalėji- 
mo viršininkui ateityje skirti du bibliotekininkus, nes priešingu atveju 
vieno iš.jų, ko gero, laukia korpuso valytojo dalia. 


* Mea culpa - mano kaltė (/ot.). 

— Neblogas mėgynimas, Nikai, bet negi manai, kad parikėsiu to- 
kiais skiedalais? 

— Manau, - tarstelėjo Denis. 

- Jeigu ketini apmulkint seną kareivį, pasiruošk visiem netikėtū- 
mam ir visada gerai apgalvok savo pasaką. 

— Na, o jei tavęs paklaustų, dėl ko norėjai susitikti su viršininku, ką 
pats atsakytum? 


— Ne tavo reikalas. 


— Ar galėčiau pavėžėti tave namo? - paklausė Kreigas padavėjui 
grąžinus jo kredito kortelę. 

— Tik tuomet, jei neteks sukti iš kelio, - atsakė Sara. 

- Viliuosi, kad mudviem pakeliui, — ėmė vaidinti tobulai išmoktą 
vaidmenį Spenseris. 

Sara pakilo, bet nieko nepasakė. Kreigas nulydėjo ją iki durų ir 
padėjo apsirengti, paskui paėmė už alkūnės ir per gatvę nusivedė prie 
savo Porsche, atidaręs keleivio dureles pasigėrėjo merginos kojomis jai 
lipant vidun. 

- Čeinio takas? — paklausė. 

— Iš kur žinai? — nusistebėjo Sara segdamasi saugos diržą. 

— Laris pasakė. 

- Bet juk minėjai... 

Kreigas įjungė variklį, keletą sekundžių paburzgino ir raute rovė į 
priekį. Posūkyje staigiai kryptelėjo vairą priversdamas Sarą pasvirti jo 
pusėn. Kairė Spenserio ranka nuslydo jai ant šlaunies. Mergina švel- 
niai nustūmė ranką. 

— Atsiprašau, — tarstelėjo Kreigas. 

— Nieko tokio, - atsiliepė Sara, bet nustebo, kai tą pačią gudrybę 
jis pakartojo ties antru posūkiu. Šįkart pastūmėjo ranką tvirčiau. Dau- 
giau Kreigas nemėgino nieko iškrėsti ir visą kelią šnekėjo apie šį bei tą, 
kol galiausiai sustojo prie jos buto Čeinio take. 

Sara atsisegė diržą tikėdamasi, jog Kreigas išlipęs atidarys dureles, 
bet šis pasilenkė ir pamėgino ją pabučiuoti. Sarai kryptelėjus galvą 

Spenserio lūpos tenuslydo jos skruostu. Kreigas stipriai apkabinęs 
merginą per juosmenį prisitraukė prie savęs, toji stengėsi jį atstumti, 
tik buvo pamiršusi, kad jis stiprus. Spenseris nusišypsojo ir vėl ėmė lįsti 
bučiuotis. Ji apsimetė pasiduodančia, palinko jo pusėn, o tada krims- 
telėjo jam į liežuvį. 

— Kale tu! - sušvokštė staigiai atšlijęs Kreigas. 

Pasinaudojusi proga Sara skubiai atsidarė dureles ir vargais negalais 
išsikepurnėjusi iš Porsche atsisuko į jį: 

— Labai klydau vildamasi, kad pasikeitei, - piktai rėžusi užtrenkė 
dureles, tad nebeišgirdo jo atsako: 

— Ir kam aš varginausi? Juk ir anąsyk lovoje nebuvai ypatinga. 


Paskas nuvedė jį į viršininko kabinetą. 

— Apie ką norėjai pasišnekėti, Monkrifai? - paklausė Bartonas. 

— Turiu subtilų reikalą, - atsakė Denis. 

— Aš klausau. 

— Reikalas susijęs su Didžiuoju Alu. 

— Kuris, jei neklystu, buvo tavo pulko seržantas? 

— Teisingai, pone, todėl ir jaučiuosi šiek tiek už jį atsakingas. 

— Suprantama, - įsiterpė Paskas. - Išbuvai čia ketverius metus, tai- 
gi žinome, kad nesi skundikas ir linki Kranui paties geriausio. Taigi 
sakyk. 

— Netyčia nugirdau rimtą Didžiojo Alo ir Ličo kivirčą, - prabilo 
Denis. - Aišku, galbūt reaguoju pernelyg jautriai, vis dėlto būdamas 
šalia galiu valdyti padėtį, tačiau jei Didžiajam Alui kas nors atsitiks, 
kai išvyksiu, jausiuosi dėl to kaltas. 

— Ačiū, kad perspėjai, - padėkojo viršininkas. - Mudu su ponu 
Pasku jau svarstėme, kur reiks dėti Kraną tau išėjus į laisvę. Jeigu jau esi 
čia, Monkrifai, - tęsė Bartonas, - ar nesi numatęs, kas po tavęs galėtų 
tapti bibliotekininku? 

— Yra du vyrukai, Sedžvikas ir Poteris, kurie abu sugebėtų atlikti šį 
darbą. Aš paskirčiau juos abu. 

— Iš tavęs išeitų neblogas kalėjimo viršininkas, Monkrifai. 

— Ko gero, nepakaktų kvalifikacijos. 

Denis pirmą kartą išgirdo Bartoną ir Paską juokiantis. Viršininkas 
linktelėjo, Paskas atidarė duris ketindamas palydėti Monkrifą į darbą. 

— Pone Paskai, gal galėtumėt pasilikti minutėlei. Monkrifas neabe- 
jotinai ras kelią į biblioteką ir be jūsų pagalbos. 

— Klausau, viršininke. 

— Kiek dar Monkrifui liko kalėti? - paklausė Bartonas, kai Denis 
išėjęs uždarė duris. 

— Dešimt dienų, pone. 

— Tuomet turime sparčiai suktis, jei ketiname išgyvendinti Ličą. 

— Norėčiau pasiūlyti alternatyvą, pone, - pareiškė Paskas. 


<e>- 


Hjugas Monkrifas susimąstęs šaukšteliu pramušė virtą kiaušinį. Jo 
žmona Margareta prie kito stalo galo skaitė Scotsman. Laikydamiesi 
per ilgus metus nusistovėjusios tradicijos pusryčių metu juodu nedaug 
tesišnekėdavo. 
golfo klubo, iš Kaledonijos draugijos, keletą reklamų, kurias išsyk ati- 
dėjo į šalį, kol galiausiai pamatė lauktąjį voką. Sviesto peiliu jį atplėšė, 
išėmė laišką ir, kaip visuomet, dirstelėjo į parašą puslapio apačioje: 
Desmondas Galbraitas. Palikę nepaliestą kiaušinį Hjugas ėmė gilintis 
į savojo advokato rekomendacijas. 

Iš pradžių šypsojosi, bet paskutinę pastraipą perskaitė jau surau- 
kęs antakius. Desmondas Galbraitas patvirtino, jog po Hjugo brolio 
laidotuvių jo sūnėnas seras Nikolas susitiko su solisitoriumi. Freizeris 
Manras kitą rytą paskambino Galbraitui, tačiau nė neužsiminė apie 
įkeistą nekilnojamąjį turtą. Taigi Galbraitas supratęs, jog seras Nikolas 
neketina užginčyti Hjugo teisės į du milijonus svarų sterlingų, pasi- 
skolintus užstačius du jo senelio namus. Hjugas nusišypsojo, nukėlė 
kiaušinio viršūnėlę ir įsidėjo pirmąjį kąsnį. Teko ilgokai įkalbinėti bro- 
lį Angą, kol galiausiai šis sutiko įkeisti dvarą ir namą Londone nepa- 
sikonsulravęs su Niku, juolab kad Freizeris Manras patarinėjo priešin- 

gai. Kai gydytojas pranešė, esą broliui beliko gyventi vos porą savaičių, 
Hijugas turėjo suktis itin sparčiai. 

Išėjęs į atsargą Angas įjunko kilnoti stiklelį. Hjugas reguliariai 
traukdavo į Danbrouti Holą išmesti su broliu burnelės, iš kur išeidavo 
tik buteliui ištuštėjus. Pasisėdėjimų pabaigoje Angas būdavo pasiry- 
žęs pasirašyti kiekvieną panosėn pakištą dokumentą: pirmiausiai retai 
belankomo namo Londone įkaitinį raštą, o paskui ir dvaro, kurį, kaip 
patikino Hjugas, verkiant reikėjo remontuoti. Galų gale įkalbėjo Angą 
nutraukti dalykinius santykius su Freizeriu Manru, mat šis, Hjugo ma- 
nymu, darė broliui pernelyg didelę įtaką. 

Šeimos reikalus Hjugas pavedė Desmondui Galbraitui, kuris tvir- 
tai tikėjo įstatymo raide ir nė per nago juodymą nesidomėjo jo dvasia. 

Galiausiai Hjugas pasiekė pergalę - Angas pasirašė testamentą ir 
vos po keleto dienų paliko šį pasaulį. Dokumentą patvirtino magistra- 
to pareigūnas, lyg tyčia priklausantis vietiniam golfo klubui ir einantis 
klebono pareigas. 

Sužinojęs ankstesniojo brolio testamento turinį, kuriuo Angas 
bemaž visą turtą paliko vieninteliam sūnui Nikolui, jis suplėšė doku- 
mentą ir stengėsi neparodyti apėmusio palengvėjimo, kai brolis numi- 
rė likus keletui mėnesių iki Niko kalėjimo termino pabaigos. Tėvo ir 
sūnaus susitikimas bei susitaikymas nieku gyvu nederėjo prie jo planų. 
Vis dėlto Galbraitui nepavyko išgauti iš Manro dar ankstyvesnio sero 
Aleksandro testamento, mat senasis solisitorius korektiškai pabrėžė 
dabar atstovaująs pagrindiniam paveldėtojui serui Nikui Monkrifui. 

Sudorojęs pirmąjį kiaušinį Hjugas dar sykį perskaitė susiraukti 
privertusią Galbraito laiško pastraipą ir nusikeikė sulaužydamas nusi- 
stovėjusią tvarką ir priversdamas žmoną pakelti nustebusias akis nuo 
laikraščio. 

— Nikas tvirtina nieko nežinąs apie senelio paliktą raktą. Kaip gali 
šitaip būti, kai visi matėme jį nešiojant tą prakeiktą daiktą ant kaklo? 

— Per laidotuves jis buvo be grandinėlės, - pastebėjo Margareta. — 

— Manai, jis žino, nuo ko tasai raktas? — pasiteiravo Hjugas. 

— Turi žinoti, - atsakė Margareta, - bet gali nenutuokti, kur ieškoti 
užrakto. 

— Tėvas tiesiog privalėjo mums atskleisti, kur paslėpė kolekciją. 

— Prieš tėvo mirtį judu ne per geriausiai sutarėte, - priminė Marga- 
reta. - O Angą jis laikė silpnavaliu ir per dideliu buteliuko mėgėju. 

— Teisybė, tačiau rakto mįslė vis tiek neįminta. 

— Galbūt atėjo metas imtis veiksmingesnės taktikos. 

— Ką turi omeny, senut? 

— Manau, liaudiškai tariant, reikia „prisegti uodegą . Vos Nikui iš- 
ėjus į laisvę, imsime jį sekti. Jeigu vyrukas žino, kur paslėpta kolekcija, 
nuves mus tiesiai prie jos. 

— Bet aš nė nežinau, kaip... - pradėjo Hjugas. 

— Nesuk dėl to galvos, - nuramino Margareta. - Palik viską man. 

— Kaip pasakysi, senut, kaip pasakysi, - sutiko Hjugas, atakuoda- 


mas antrąjį kiaušinį. 

Denis gulėjo ant žemutinio gulto mąstydamas apie viską, kas nuti- 
ko po Niko mirties. Niekaip negalėjo užmigti, nors Didysis Alas šįkart 
neknarkė. Žinojo - paskutinioji naktis Belmarše bus tokia par ilga kaip 
ir pirmoji. Dar viena naktis, kurios niekada neužmirš. 

Per pastarąsias dvidešimt keturias valandas keli pareigūnai ir kali- 
niai užsuko atsisveikinti bei palinkėti sėkmės, tokiu būdu patvirtinda- 
mi, kaip gerbė ir mėgo Niką. 

O Didysis Alas neknarkė, nes praėjusį rytą buvo išgabentas iš Bel- 
maršo ir perkeltas į Veilando kalėjimą Norfolke, kol Denis ruošėsi eg- 
zaminams Niko vardu. Denio dar laukė matematikos užduotys, deja, 
anglų egzamino teko atsisakyti, kadangi Nikas nesiruošė jo laikyti. Po 
pietų sugrįžęs į kamerą Didžiojo Alo neberado nė ženklo, tarsi šis nie- 
kada nė nebūtų čia gyvenęs. Netgi neturėjo progos atsisveikinti. 

Didysis Alas neabejotinai jau suprato, apie ką Denis šnekėjosi su 
kalėjimo viršininku ir, aišku, kaip reikiant pasiuto. Bet Denis žino- 
jo: bičiulis aprims įsikūręs „C“ kategorijos kalėjime, kur kiekvienoje 
kameroje stovi televizorius, maistas bemaž valgomas, galima lankytis 
neperpildytoje sporto salėje, o svarbiausia už kameros ribų leidžiama 
būti keturiolika valandų per parą. Ličas irgi dingo, bet niekas nežinojo 
kur, be to, nelabai kam ir rūpėjo, kad imtų itin domėtis. 

Pastarosiomis savaitėmis Denis pradėjo patylom kurti planą, kuris 
ir liko tik jo mintyse, nes nedrįso nė žodelio perkelti ant popieriaus. Jei 
kas nors jį demaskuotų, būtų pasmerktas dar dvidešimčiai metų sėdėti 
pragare. Galiausiai jis užsnūdo. 

Vėl nubudo. Pirmiausiai pagalvojo apie Bernį, Kreigo ir apsišau- 
kėlių muškietininkų pagrobtą iš jo gyvenimo. Paskui prisiminė Niką, 
kurio dėka gavo antrą progą. Galiausiai mintys ėmė suktis apie Betę, 

ir teko dar sykį įsisąmoninti, jog priimtas sprendimas visiems laikams 
užkirs kelią pas mylimąją. 

Pradėjo mąstyti apie rytdieną. Susitikęs su Freizeriu Manru ir pa- 
mėginęs išspręsti skubiausias Niko problemas Škocijoje, sugrįš į Lon- 
doną ir pradės vykdyti planą, kuriamą jau šešetą savaičių. Galimybę 
susigrąžinti gerą vardą Denis vertino realistiškai, tačiau niekas nesu- 
mažins jo ryžto ieškoti kitokio teisingumo, kurį Biblija vadina atpildu, 
o Edmonas Dantesas paprasčiau - kerštu. Kaip pavadinsi, taip nepa- 
gadinsi. Jis vėl užmigo. 

Nubudo. Jis tykins prie savo aukų lyg laukinis žvėris, iš tolo stebės 
juos atsipalaidavusius įprastoje aplinkoje: Spenserį Kreigą — teismo 
salėje, Džeraldą Peiną - Meifero biuruose, o Lorensą Davenportą - 
ant scenos. Paskutinįjį muškietininką, Tobį Mortimerį, ištiko šiurpi 
mirtis, sunkesnės bausmės nė pats nebūtų sugalvojęs. Bet pirmiausiai 
reikia nuvykti į Škotiją, susitikti su Freizeriu Manru ir išlaikyti pirmąjį 
išmėginimą. Jei suklups ties pirmąja kliūtimi, dar nė savaitei nepasibai- 
gus sugrįš į Belmaršą. Denis užmigo. 

Dar sykį nubudo. Ankstyvo ryto saulė nubraižė mažutį šviesos 
kvadratą ant kameros grindų, bet net ir žvelgdamas į jį negalėjo už- 
miršti esąs kalėjime — ant šaltų pilkų akmenų aiškiai išryškėjo grotos. 
Vieversys linksma giesmele suskato sveikinti aušrą, bet tuojau pat nu- 
skrido tolyn. 

Denis nusitraukė žalio nailono antklodę, nuleido basas kojas ant 
grindų ir nušlepsėjo prie mažos praustuvės. Prisileidęs drungno van- 
dens rūpestingai nusiskuto. Paskui, naudodamasis menku muilo ga- 
balėliu, nusiprausė svarstydamas, kiek dar laiko odos porose išsilaikys 
kalėjimo tvaikas. 
lės. Visos kūno dalys, kurias pavyko pamatyti, atrodė švarios. Jis pa- 
skutinį sykį apsivilko kalėjimo drabužius: trumpikes, mėlynai ir baltai 
dryžuotus marškinius, džinsus, pilkas kojines bei Niko sportinius ba- 
telius. Atsisėdęs ant lovos krašto ėmė laukti pasirodančio Pasko, žvan- 
ginančio raktais ir pasisveikinančio įprastais žodžiais: „Pirmyn, vyruti, 


kulniuosim į darbą Šiandien bus kitaip. Jis laukė. 

Galų gale spynoje pasisuko raktas, pasirodė plačiai besišypsantis 
Paskas. 

— Labas rytas, Monkrifai, - pasisveikino. - Nagi, mikliai paskui 
mane. Metas pasiimti iš sandėlio asmeninius daiktus. O paskui - ke- 
liauk sau sveikas ir palik mus ramybėje. 

Jiems beeinant koridoriumi neskubriu kalėjimo žingsniu Paskas 
vėl pradėjo kalbą: 

— Oras taisosi. Tavęs laukia puiki dienelė, - tarsi Denis ketintų pra- 
leisti laisvadienį pajūryje. 

— Kaip galėčiau nuo čia nusigauti iki Kings Kroso? - pasiteiravo 
Denis to, ko Nikas galėjo nežinoti. 

— Važiuok traukiniu nuo Plamstido stoties iki Kenono gatvės, pas- 
kui metro iki Kings Kroso, - patarė Paskas juodviem jau priėjus sandė- 
lį. Pareigūnas pabeldė į dvigubas duris, ir po akimirkos sandėlininkas 
jas atidarė. 

— Labas rytas, Monkrifai, - pasisveikino Vebsteris. - Turbūt laukei 
šios dienos pastaruosius ketverius metus? - Denis neatsakė. - Paruo- 
šiau tavo daiktus, - tęsė Vebsteris paimdamas nuo lentynos du pilnus 
plastikinius maišus ir padėdamas ant stalo. Paskui kažkur nuėjo ir 
sugrįžo nešinas dideliu odiniu lagaminu, apdulkėjusiu, paženklintu 
juodais inicialais N. A. M. - Dailus daikčiukas, - pastebėjo. - O ką 
reiškia toji „A“? 

Denis niekaip neįstengė prisiminti, ar čia pirmoji Ango, Niko tėvo 
vardo raidė, ar Aleksandro - jo senelio. 

- Judinkis, Monkrifai, - paragino Paskas. - Negaliu visą dieną čia 
stovėti ir pliurpti. 

Denis ryžtingai čiupo abu plastikinius maišus viena ranka, o odi- 
nį lagaminą kita, tačiau netrukus paaiškėjo, jog turi kas keli žingsniai 
stabčioti ir kaitalioti rankas. 

— Norėčiau padėti, Monkrifai, - šnipštelėjo Paskas, — bet negaliu 
prarasti autoriteto. 

Galų gale jie priėjo Denio kamerą. Paskas atrakino duris. 

— Maždaug po valandos ateisiu tavęs pasiimti. Pirmiausiai turiu iš- 
siųsti du vyrukus į Old Beilį, o paskui jau bus tavo eilė. 


Denis paskutinį sykį žvelgė į užsitrenkiančias kameros duris. 

Jis neskubėdamas atidarė lagaminą ir padėjo ant Didžiojo Alo lo- 
vos. Svarstė, kas šiąnakt nakvos šioj kameroj. Kai kas, kas šįryt stovės 
Old Beilyje vildamasis, jog prisiekusieji paskelbs jį nekaltu. Jis iškratė 
plastikinių maišų turinį ant lovos jausdamasis tarsi grobį apžiūrinė- 
jantis plėšikas: du kostiumai, dienoraštyje vadinami vilnonėmis eilu- 
tėmis, treji marškiniai bei dveji odiniai batai — vieni juodi, kiti rudi. 
Denis pasirinko tamsų kostiumą, tą patį, kurį vilkėjo per savo laido- 
tuves, kremo spalvos marškinius, dryžuotą kaklaraištį ir juodus batus, 
nepriekaištingai žvilgančius net ir po ketverių metų sandėlyje. 

Denis Kartraitas atsistojo prieš veidrodį ir pažvelgė į serą Nikolą 
Monkrifą, karininką ir džentelmeną. Jautėsi lyg koks sukčius. 

Sulankstęs kalėjimo drabužius, padėjo ant Niko lovos krašto. Vis 
dar laikė ją Niko lova. Paskui tvarkingai susikrovė į lagaminą kitus 
daiktus ir ištraukė iš palovio Niko dienoraštį bei Freizerio Manro ko- 
respondenciją — dvidešimt aštuonis laiškus, beveik išmoktus atminti- 
nai. Susikrovus mantą ant stalo liko keli Niko asmeniniai daiktai ir 
Betės nuotrauka ant sienos. Denis atsargiai nulupo lipnią juostelę ir 
įkišo nuotrauką į šoninę lagamino kišenę, galiausiai jį užsegė ir pastatė 
prie kameros durų. 

Atsisėdęs prie stalelio nužvelgė bičiulio daiktus ir užsisegė nedi- 
duką Niko laikrodėlį, ant kurio nugarėlės puikavosi įspausta data: 
11.7.91 - senelio dovana dvidešimt pirmojo gimtadienio proga, pas- 
kui užsimovė aukso žiedą, paženklintą Monkrifų šeimos herbo orna- 
mentu. Įsistebeilijus į juodą odinę piniginę jausmas, jog elgiasi kaip 
vagis, dar labiau sustiprėjo. Piniginėje rado septyniasdešimt svarų gry- 
nais ir Coutts banko čekių knygelę, ant kurios viršelio buvo nurodytas 
adresas Strando gatvėje. Denis įsikišo piniginę į vidinę kišenę, atgręžė 
plastmasinę kėdę į duris ir ėmė laukti Pasko. Buvo pasirengęs sprukti. 
Besėdėdamas prisiminė Niko pamėgtą parafrazę: kalėjime laikas ne- 
bėga kaip vanduo ir už pinigus jis čia ne vertesnis. 

Denis pasikišo ranką po marškiniais ir palietė mažą raktelį ant 
grandinėlės, kuris netrukus turėjo jam atrakinti kalėjimo vartus. Išstu- 
dijavęs per tūkstantį dienoraščio puslapių apie raktelį nerado nė men- 
kiausios užuominos. Jei Nikas ką nors ir žinojo, šią paslaptį nusinešė 


į kapą. 

Visiškai kitoks raktas pasisuko spynoje ir atrakino kameros duris. 
Už durų stovėjo Paskas. Denis buvo pasirengęs išgirsti žodžius: „Pui- 
kus mėginimas, Kartraitai, bet nejaugi iš tiesų tikėjaisi visus apmau- 
siąs?“ Tačiau pareigūnas tepasakė: 

— Laikas eiti, Monkrifai, pasiskubink. 

Denis atsistojo, paėmė Niko lagaminą ir išėjo pro duris. Jis neatsi- 
gręžė nužvelgti kambario, kuriame praleido dvejus metus. Nužings- 
niavo paskui Paską įvijų laiptų link. Išeinant iš korpuso, jį švilpimu bei 
šūksniais palydėjo tie, kurie netrukus patys turėjo išeiti į laisvę, ir tie, 
kurie laisvės niekada neberegės. 

Juodu patraukė toliau mėlynuoju koridoriumi. Denis jau spėjo už- 
miršti, kokia daugybė dvigubų grotuotų vartų skyrė „B“ korpusą nuo 
registravimo skyriaus, kur prie rašomojo stalo jo laukė Dženkinsas. 

— Labas rytas, Monkrifai, - linksmai pasisveikino pastarasis; jis vie- 
nokiu balsu kreipdavosi į atvykstančiuosius ir visiškai kitokiu išlydėda- 
vo išeinančiuosius. Dženkinsas pažvelgė į didelę atverstą knygą. - Ma- 
tau, per pastaruosius ketverius metus susitaupei du šimtus vienuolika 
svarų sterlingų, be to, dar gauni keturiasdešimt penkis svarus išeitinių 
kišenpinigių, taigi iš viso - du šimtus penkiasdešimt šešis, — jis lėtai, 
rūpestingai suskaičiavo pinigus ir padavė Deniui. — Pasirašyk čia, — 
parodė. Denis šį rytą jau antrą kartą išvedžiojo Niko pavardę ir įsidėjo 
pinigus į piniginę. - Ir dar gauni bilietą, suteikiantį teisę nemokamai 
traukiniu nuvažiuoti į pasirinktą šalies dalį. Suprantama, bilietas tik į 
vieną pusę, kadangi nenorime, kad čionai sugrįžtum. 

Kalėjimo humoras. 

Deniui dar sykį suklastojus parašą, Dženkinsas padavė traukinio 
bilietą į Danbroutą Škotijoje. Nieko nuostabaus, kad jo rašysena pri- 
minė Niko - juk ne kas kitas, o Nikas išmokė Denį rašyti. 

— Ponas Paskas palydės tave iki vartų, - pasakė Dženkinsas žvilgte- 
rėjęs į parašą. — O aš tariu sudie, nes nujaučiu, jog daugiau nebepasi- 
matysime. Gaila, bet nedaugeliui galiu taip pasakyti. 

Denis paspaudė pareigūnui ranką, pasiėmė lagaminą ir įkandin 
Pasko patraukė iš registravimo skyriaus, nusileido laiptais žemyn ir iš- 


ėjo į kiemą. 

Juodu drauge pamažu perėjo pliką betoninę aikštelę, kur stovėjo 
kalėjimo furgonai bei darbuotojų automobiliai, kasdien įvažiuojantys 
ir išvažiuojantys pro vartus. Sargo būdelėje sėdėjo Deniui nė sykio ne- 
matytas pareigūnas. 

— Pavardė? - paklausė nepakeldamas akių nuo paleidžiamųjų są- 
rašo. 

— Monkrifas, - atsakė Denis. 

— Numeris. 

—- CK4802, - išpoškino negalvodamas. 

Pareigūnas pamažu braukė pirštu per lapą. Veide išryškėjo sumiši- 
mas. 

— CK1079, - sušnibždėjo Paskas. 

— CK1079, - pakartojo drebulio krečiamas Denis. 

— Ak, štai, - pareigūno pirštas sustojo prie Monkrifo pavardės. — 
Pasirašyk čia. 

Denis virpančia ranka išvedžiojo Niko parašą mažame langelyje. 
Pareigūnas pažvelgė į pavardę prie kalinio numerio, į nuotrauką, o 
paskui - į Denį. Jis akimirksnį delsė. 

— Nestypsok čia, Monkrifai, - griežtai subarė Paskas, - kai kurių iš 
mūsų laukia darbo diena, tiesa, pone Tomkinsai ? 

— Taip, pone Paskai, - atsiliepė budėtojas ir skubiai spustelėjo rau- 
doną mygtuką po stalu. Pirmieji masyvūs elektriniai vartai pradėjo 
vertis. 

Denis išėjo iš būdelės vis dar neįsitikinęs, į kurią pusę teks pasukti. 
Paskas tylėjo. 

Pirmiesiems vartams nuslydus į plyšį sienoje, Paskas galiausiai pra- 
tarė: 

- Sėkmės, vaikine, tau jos prireiks. 

Denis bičiuliškai pakratė jo ranką. 

— Ačiū jums, pone Paskai, - padėkojo, - už viską. 

Denis paėmė Niko lagaminą ir žengė į tuštumą tarp dviejų skirtin- 
gų pasaulių. Pirmieji vartai sugrįžo į vietą jam už nugaros, o po akimir- 
kos ėmė vertis antrieji. 

Denis Kartraitas vėl tapo laisvu žmogumi bei pirmuoju kaliniu is- 
torijoje, sugebėjusiu pasprukti iš Belmaršo kalėjimo. 

Niku Monkrifu virtęs Denis perėjo gatvę. Keli praeiviai žvilgterėjo 
mažumėlę nustebę. Jie neretai matydavo pro šiuos vartus išeinančius 
kalinius, bet nė vienas nepanėšėjo į odiniu lagaminu nešiną provinci- 
jos džentelmeną. 

Žingsniuodamas artimiausios stoties link Denis nė sykio negrįžte- 
lėjo atgal. Įsigijęs bilietą - pirmą pirkinį už grynuosius po dvejų metų 
pertraukos - įsėdo į traukinį. Žvelgė pro langą apimtas keisto nesaugu- 
mo jausmo. Nei sienų, nei dygliuotos vielos, nei grotų, nei šubų - kalė- 
jimo pareigūnų. Niko išvaizda, Niko kalbėsena ir Denio mintys. 

Kenono gatvėje persėdo į metro. Praeiviai judėjo visai kitu rirmu 
nei įprasta kalėjime. Daugelis prašmatniai pasipuošę, kalbantys įman- 
triu akcentu, pinigingi, bet Nikas įrodė, jog visi tie žmonės nėra prana- 
šesni už jį; jie tiesiog pradėjo gyvenimą kitame rajone. 

Ties Kings Krosu Nikas išlipo vilkdamas sunkųjį lagaminą. Praėjo 
pro policininką, kuris nė nedirstelėjo jo pusėn. Pasižiūrėjo į išvykimo 
tvarkaraštį. Traukinys į Edinburgą turėjo išvažiuoti vienuoliktą, o Vei- 
verlio stotį pasiekti po trijų dvidešimt. Kaip tik pakaks laiko papusry- 
čiauti. Jis paėmė Zbe Tiz2es numerį nuo lauko stovo prie W H. Smith 
parduotuvės. Tik nuėjęs kelis žingsnius suvokė nesumokėjęs už laik- 
raštį. Išpiltas prakaito bėgte pasileido atgal ir skubiai atsistojo į eilę 
prie kasos. Prisiminė pasakojimą apie kalinį, kuris paleistas iš kalėjimo 
pakeliui namo į Bristolį paėmė „Mars“ batonėlį iš vitrinos Riding sto- 
tyje. Jis buvo suimtas už vagystę iš parduotuvės ir po septyneto valan- 
dų vėl atsidūrė Belmarše; nelaimėlis iškalėjo dar trejus metus. 

Denis susimokėjo už laikraštį ir patraukė į artimiausią kavinukę, 
kur atsistojo į kitą eilę. Pasiėmęs padėklą prisiartino prie merginos, 


stovinčios už prekystalio. 

— Ko pageidautumėt? - paklausė ši nekreipdama dėmesio į ištiestą 
padėklą. 

Denis nežinojo, ką atsakyti. Daugiau nei dvejus metus valgydavo 
tik tai, kas buvo įdedama į lėkštę. 

- Kiaušinių, kumpio, grybų ir... 

— Galite tiesiog užsisakyti angliškus pusryčius, - pasiūlė mergina. 

— Puiku, norėčiau angliškų pusryčių, - paprašė Denis. - Ir... ir... 

— Arbatos, kavos? 

— Kavos, mielai išgerčiau kavos, - atsakė suvokęs, jog turės praeiti 
šiek tiek laiko, kol pripras gauti viską, ko paprašys. 

Jis susirado stalelį kampe. Paėmęs padažo buteliuką šiek tiek užsi- 
pylė ant lėkštės krašto, kaip buvo mokytas Niko. Tuomet atsivertė lai- 
kraščio verslo puslapį. Niko išvaizda, Niko kalbėsena, Denio mintys. 

Interneto kompanijos patyrė nuosmukį, o jų savininkai suvokė 
nuolankumu pasaulio neužkariausią. Kol pasiekė pirmuosius pusla- 
pius, papusryčiavo ir dabar gurkšnojo antrąjį puodelį kavos. Padavėja 
ne tik priėjo prie stalelio ir pripildė puodelį, bet dar ir nusišypsojo, 
kai jis pasakė „ačiū . Denis pradėjo skaityti vedamąjį pirmajame pus- 
lapyje. Konservatorių partijos lyderis Janas Dankanas Smitas vėl susi- 
laukė kritikos. Jeigu ministras pirmininkas paskelbtų rinkimus, Denis 
balsuotų už Tonį Bleirą. Nikas veikiausiai būtų rėmęs Janą Dankaną 
Smitą; šiaip ar taip, pastarasis — senas kareivis. O gal jis atsitrauks? 
Ne, privalo išsaugoti poziciją, jei nori apmulkinti rinkėjus ir išsilaikyti 
valdžioje. 

Denis išgėrė kavą, bet kurį laiką dar sėdėjo - laukė Pasko nurody- 
mo grįžti į kamerą. Paskui šyptelėjo pats sau, pakilo ir išėjo iš kavinės. 
Atėjo metas laikyti pirmąjį išmėginimą. Pastebėjęs telefono būdelių 
cilę giliai atsikvėpė, išsitraukė iš piniginės — iš Niko piniginės - kortelę 
ir surinko apatiniame dešiniajame kampe įspaustą numerį. 

— Manras, Manras ir Karmaiklas, - atsiliepė balsas. 

— Prašyčiau poną Manrą, - ištarė Nikas. 

— Kurį Manrą? 

Denis pasižiūrėjo į kortelę. 

— Poną Freizerį Manrą. 

— O kasjo ieško? 

— Nikolas Monkrifas. 

— Tuojau sujungsiu, pone. 

— Dėkoju. 

— Labas rytas, sere Nikolai, - linksmai pasisveikino kitas balsas. — 
Malonu jus girdėti. 

- Labas rytas, pone Manrai, - lėtai prakalbo Denis. - Šiandien, jau 
netrukus, ketinu vykti į Škotiją ir norėčiau pasiteirauti, galbūt rytoj 
galėtumėte skirti man laiko? 

- Žinoma, sere Nikolai. Ar dešimta valanda tiktų? 

— Būtų nuostabu, - Denis prisiminė Niko pamėgtą žodį. 

- Tuomet lauksiu jūsų savo biure rytoj dešimtą valandą ryto. 

— Iki pasimatymo, pone Manrai, — atsisveikino Denis laiku susi- 
turėjęs ir nepaklausęs, kaip rasti solisitoriaus biurą. Vaikinas padėjo 
ragelį permerktas prakaito. Didysis Alas buvo teisus. Manras laukė 
Niko skambučio. Kodėl jam turėtų dingtelėti mintis, esą šnekasi su 
kitu žmogumi? 

Į traukinį Denis įsėdo kartu su pirmaisiais keleiviais. Belaukdamas, 
kol šis pajudės, atkreipė dėmesį į sporto puslapius. Po mėnesio turėjo 
prasidėti futbolo sezonas. Jis siejo viltis su „Vest Hamu“, kurie praėjusį 
sezoną „Premier“ lygoje iškovojo septintą vietą. Širdį persmelkė liūde- 
sys pagalvojus, jog niekada daugiau neteks lankytis Upton Park stadi- 
one, kur gali būti atpažintas. Nėra prasmės amžinai puoselėti tuščias 
svajones. Pasistenk prisiminti - Denis Kartraitas miręs ir seniausiai 
palaidotas. 

Traukinys pamažu pajudėjo; pro šalį ėmė lėkti Londono vaizdai, 
kuriuos netrukus pakeitė užmiesčio gamtovaizdis. Jis nusistebėjo, 
kaip staigiai traukinys greitėjo. Deniui niekad anksčiau neteko lanky- 
tis Škotijoje. Toliausia šiaurinė jo aplankyta vietovė - Vicarage Road 
stadionas Vatforde. 

Denis jautėsi nusikamavęs - juk vos prieš keletą valandų išėjo iš ka- 
lėjimo. Gyvenimo tempas laisvėje kur kas greitesnis, o visų sunkiausia 
pasirodė besą priiminėti sprendimus. Jis žvilgterėjo į Niko laikrodį — 
savo laikrodį - penkiolika po vienuolikos. Mėgino skaityti laikraštį, 
bet galva nusviro atgal. 

— Prašom parodyti bilietus. 

Denis krūptelėjęs nubudo, pasitrynė akis ir ištiesė kontrolieriui sa- 

— Atleiskite, pone, bet čia ne ekspreso traukinio bilietas. Jūs priva- 
lote sumokėti skirtumą. 

— Ber aš... - pradėjo Denis. - Atleiskite, kiek turiu sumokėti ? 

— Aštuoniasdešimt keturis svarus. 

Denis negalėjo patikėti taip kvailai suklydęs. Jis išsiėmė piniginę ir 
padavė reikiamą sumą. Kontrolierius išrašė kvitą. 

— Dėkoju, pone, - ištarė įteikęs Deniui bilietą. Denis pastebėjo, jog 
šis žmogus nė nedvejodamas pavadino jį ponu, o ne vyručiu, kaip būtų 
kreipęsis Ist Endo autobuso vairuotojas. 

— Gal pageidausite papietauti, pone? - vėl grynai aprangos bei kal- 
bėsenos nulemtas kreipinys. 

— Taip, - atsakė Denis. 

— Restoranas už keleto vagonų priekyje. Pietūs prasidės maždaug 
po pusvalandžio. 

- Širdingai dėkoju, - dar viena Niko frazė. 

Denis ėmė žvelgti į prošal slenkantį gamtovaizdį. Pravažiavus 
Grantamą vėl atsivertė finansinius puslapius, bet tuo metu nuskam- 
bėjęs balsas paskelbė atsidarius restoraną. Jis nusiyrė į priekį ir įsitaisė 
prie mažo stalelio vildamasis, kad niekas neprisės šalia. Atidžiai išstu- 
dijavo valgiaraštį svarstydamas, kokius patiekalus pasirinktų Nikas. 
Prisiartino padavėjas. 

- Prašyčiau p4tė, - užsisakė Denis. Žinojo, kaip tarti šį žodį, bet nė 
nenumanė, koks to valgio skonis. Anksčiau laikydavosi taisyklės nie- 
kada neužsisakyti patiekalo užsienietišku pavadinimu. - Vėliau žlėg- 
tainį ir inkstų pyrago. 

— O desertui? 

Nikas jį mokė, atseit nedera vienu kartu užsisakyti daugiau nei tris 
patiekalus. 

— Dar pagalvosiu, - atsakė Denis. 

- Žinoma, pone. 

Bevalgydamas Denis perskaitė Zbe Times nuo pirmo iki paskuti- 


nio puslapio, netgi teatro apžvalgas, kurios jam priminė Lorensą Da- 

venportą. Tačiau Davenportui teks kol kas palūkėti. Denis turėjo kirų 
planų. Jis mėgavosi pietumis tol, kol padavėjas įteikė dvidešimt sepry- 
nių svarų sąskaitą. Vaikinas padavė tris dešimtines pastebėdamas, kaip 
sparčiai lengvėja piniginė. 

Anot Niko dienoraščio, Manro įsitikinimu, pardavus namus Ško- 
tijoje bei Londone galima gauti solidžią sumelę, bet advokatas įspė- 
jo, jog pardavimo procedūra užtruktų keletą mėnesių. Denis žinojo 
nepragyvensiąs keleto mėnesių, kai kišenėje - mažiau nei du šimtai 
svarų. 

Jis sugrįžo į savo vietą ir susimąstė apie rytdienos susitikimą su Man- 
ru. Traukiniui sustojus Niukasle prie Taino, Denis atsegė odinius laga- 
mino dirželius ir iš pono Manro aplanko ištraukė laiškus. Nors juose 
rado visus atsakymus į Niko klausimus, nenutuokė, ką savo laiškuose 
rašė pats Nikas. Turėjo mėginti atkurti bičiulio klausimus skaitydamas 
Manro atsakymus bei nagrinėdamas užuominas atitinkamuose dieno- 
raščio puslapiuose. Dar sykį perskaičius korespondenciją, nebeliko nė 
menkutės abejonės, jog dėdė Hjugas apsukriai išnaudojo laiką, kurį 
Nikas praleido užrakintas kalėjime. 

Dirbdamas autoservise Denis susidurdavo su tipais, panašiais į 
Hjugą - suktais skolintojais, prekybos agentais ir įvairaus plauko pre- 
keiviais, kurie manė sugebėsią jį apmauti, bet neįstengė; ir nė vienam 
nekilo įtarimas, jog jis nemoka perskaityti sutarties. Mintys nusklendė 
prie vos prieš kelias dienas įvykusių egzaminų. Ėmė svarstyti, ar Nikas 
būtų išlaikęs nepriekaištingai — dar vienas Niko žodis. Buvo pažadėjęs 
savo kameros bičiuliui, jog laimėjęs apeliaciją pirmučiausiai pradės to- 
lesnes studijas. Denis ketino ištesėti pažadą ir baigti universitetą Niko 
vardu. „Mąstyk kaip Nikas, užmiršk Denį, - priminė pats sau. - Tu 
virtai Niku, £x esi Nikas. Dar sykį peržvelgė laiškus, tarsi ruoštųsi eg- 
zaminui; egzaminui, kurio nevalia neišlaikyti. 

Į Veiverlio stotį traukinys atvyko trečią trisdešimt, dešimčia minu- 
čių pavėlavęs. Denis kartu su minia išlipo į peroną. Pasižiūrėjo į išvyki- 
mų tvarkaraštį: traukinys į Danbroutą turėjo išvažiuoti po dvidešim- 
ties minučių. Nusipirkęs Edinburgb Evening News, sušlamštė bandelę 


iš Upper Crust. Kažin ar Manras nesupras, jog jis nepriklauso aukštuo- 

menei*? Susiradęs reikiamą peroną atsisėdo ant suolelio. Laikraštyje 
mirgėjo niekada negirdėti vardai bei vietovių pavadinimai: Dadlings- 
tono žemėtvarkos komiteto problemos, nebaigto Škotijos parlamento 
pastato kaina, smulkiai aprašytas kitą mėnesį įvyksiantis Edinburgo 
festivalis. Paskutiniuosiuose puslapiuose vietoje „Arsenalo“ bei „Vest 
Hamo“ nagrinėjamos „Hats“ bei „Hibs“ perspektyvos artėjančiame 
sezone. 

Po dešimties minučių Denis įlipo į traukinį, riedantį skersai per 
visą šalį bei stojantį Danbroute. Kelionė truko keturiasdešimt minu- 
čių, stabtelint keliose stotyse sunkiai ištariamais pavadinimais. Ketvir- 
tą keturiasdešimt nedidukas traukinys atidardėjo į Danbroutą. Denis 
nuvilko lagaminą per peroną ir stabtelėjęs ant šaligatvio nudžiugo pa- 
stebėjęs stotelėje vienui vieną taksį. Jis atsisėdo ant priešakinės sėdynės 
ir palaukė, kol vairuotojas sukraus jo bagažą. 

— Kur vežti? - paklausė savo vieton sugrįžęs vairuotojas. 

— Gal galėtumėte parekomenduoti viešbutį ? 

— Čia yra tik vienas, - atsiliepė taksistas. 

— Ką gi, tuomet problema išspręsta, - pratarė Denis automobiliui 
pajudėjus. 

Netrukus, paklojęs dar tris svarus penkiasdešimt bei arbatpinigių, 
Denis stovėjo šalia Moncrieff Arms viešbučio. Jis užkopė laiptais, įėjo 
pro sukamąsias duris ir nudrėbė sunkų lagaminą priešais registratūrą. 

— Man reikia kambario šiai nakčiai, - kreipėsi į registratorę. 

— Vienviečio? 

- Taip, dėkoju. 

— Gal malonėtumėte pasirašyti ant užsakymo blanko, pone? 

Niko pavarde Denis jau pasirašinėjo bemaž nė nemirktelėjęs. 

— Ar galėčiau gauti jūsų kreditinę kortelę, pone? 

— Bet aš ne... - pradėjo Denis. - Mokėsiu grynais, - atsakė Nikas. 

- Žinoma, pone, - mergina apsuko blanką, dirstelėjo į pavardę ir 
neįstengė nuslėpti nuostabos. Netarusi nė žodžio registratorė dingo 
personalo kambarėlyje. Netrukus iš ten pasirodė pusamžis vyras lan- 
guotos vilnos nertiniu bei rudomis velveto kelnėmis. 


* Žodžių žaismas: Upper Crust - užkandinių tinklo pavadinimas, o anglų šnekamąja kalba 
uppercrust - aukštuomenės, aristokratiškas. 

— Sveikas atvykę namo, sere Nikolai. Aš esu Robertas Kilbraidas, 
viešbučio valdytojas. Atleiskite, nežinojome, kad atvyksite. Tuojau pat 
jus perkelsiu į Valterio Skoto apartamentus. 

Žodis „perkėlimas“ kaliniams kelia šiurpą. 

— Bet... - pradėjo Denis, prisiminęs ploną savo piniginę. 

— Be jokios priemokos, - pridūrė valdytojas. 

— Dėkoju, - linktelėjo Denis. 

— Ar vakarieniausite? 

— Taip, - atsakė Nikas. - Ne, — paprieštaravo Denis, pagalvojęs 
apie senkančius rezervus. — Aš jau pavalgiau. 

— Aišku, sere Nikolai. Pakviesiu portjė, kad nugabentų į kambarį 
lagaminą. 

Jaunas vyrukas palydėjo Denį į Valterio Skoto apartamentus. 

— Aš vardu Endrius, — prisistatė jaunuolis rakindamas duris. - Jei 
ko nors prireiks, tiesiog pakelkite ragelį ir praneškite man. 

— Reikia išskalbti marškinius ir išlyginti kostiumą, nes rytoj dešim- 
tą ryto einu į susitikimą, - pasakė Denis. 

— Supratau, pone. Atgausite drabužius rytoj laiku ir spėsite į susi- 
tikimą. 

— Ačiū, - padėkojo Denis. Vėl arbatpinigiai. 
vietines žinias, skaitomas akcentu, primenančiu Didįjį Alą. Tik per- 
jungęs antrąjį BBC kanalą pagaliau įstengė suprasti viską, kas šneka- 


ma, tačiau po keleto minučių užsnūdo. 

Denis nubudęs suvokė begulįs su visais drabužiais, o ekrane slinko 
raidės, pasibaigus nespalvotam filmui, kuriame pagrindinį vaidmenį 
atliko kažin koks Džekas Haukinsas. Jis išjungė televizorių, nusirengė 
ir nusprendė prieš guldamasis nusiprausti po dušu. 

Atsistojo po tolygia šilto vandens srove, kuri neišnykdavo kas ke- 
lios sekundės, išsimuilino bandelės dydžio muilo gabalu ir nusišluostė 
milžinišku puriu rankšluosčiu. Pirmą kartą po poros metų pertraukos 
pasijuto švarus. 

Įsiropštė į lovą, įsitaisė ant storo patogaus čiužinio švarutėliuose 
pataluose, apsiklojo ne vienu, o keliais apklotais ir padėjo galvą ant 
plunksnų pagalvės. Išsyk kietai užmigo. Po kurio laiko nubudo. Lova 
pasirodė pernelyg patogi. Sujudėjus netgi pasikeisdavo čiužinio forma. 
Denis nusitraukė vieną antklodę, nutrenkė ant grindų ir vėl užmigo. 
Dar sykį nubudo. Pagalvė buvo pernelyg minkšta, tad ir toji nukeliavo 
paskui antklodę. Jis užmigo ir atsibudo tik pažadintas tekančios saulės 
bei nepažįstamų paukščių balsų kakofonijos. Apsidairė tikėdamasis iš- 
vysti tarpduryje stovinį Paską, bet pamatė visiškai kitokias duris: ne iš 
plieno, o medines, su rankena iš vidaus, taigi galėjo jas atidaryti kada 
tik panorėjęs. 

Denis išsliuogė iš lovos ir minkštučiu kilimu nutipeno į vonios 
kambarį — atskirą kambarį — dar sykį palįsti po dušu. Šįkart išsitrinko 
galvą ir nusiskuto žvelgdamas į apskirtą stiklinį veidrodėlį, didinantį 
jo atvaizdą. 

Kažkas mandagiai pabarbeno į duris, kurios neatsilapojo, o liko už- 
daros. Denis apsivilko viešbučio chalatą ir atidaręs duris pamatė por- 
tjė, laikantį dailų ryšulį. 

- Jūsų drabužiai, pone. 


— Dėkoju, - atsiliepė Denis. 

— Iki dešimtos valandos valgomajame tiekiami pusryčiai. 

Denis apsivilko švarius marškinius, išlygintą kostiumą, pasirišo 
dryžuotą kaklaraištį. Pažvelgė į veidrodį. Visi neabejotinai palaikys jį 
seru Nikolu Monkrifu. Jis niekada daugiau nevilkės vienų marškinių 
šešias dienas iš eilės, tų pačių džinsų ištisą mėnesį ir neavės vienų batų 
visus metus - jei tik ponas Manras padės jam išspręsti visas finansines 
problemas. Ir, aišku, tuo atveju, jei Manras... 

Denis dirstelėjo į piniginę, kuri dar vakar buvo tokia išsipūtusi, ir 
nusikeikė. Apmokėjus viešbučio sąskaitą, bemaž nieko nebeliks. Jis iš- 
ėjo pro duris ir vos uždaręs sumetė palikęs viduje raktą. Turės prašyti 
Pasko, kad atrakintų ir užsidirbs perspėjimą. Vėl nusikeikė. Po para- 
liais. Niko keiksmažodis. Patraukė ieškoti valgomojo. 

Didelis stalas patalpos viduryje lūžte lūžo nuo dribsnių bei sulčių 
įvairovės, be to, galėjai pasiimti šiltos košės, kiaušinių, kumpio, krauji- 
nės dešros ar net rūkytos žuvies. Prie lango pasodintam Deniui buvo 
pasiūlytas vietinis laikraštis Scotsma2. Atsivertęs finansų puslapius 
jis sužinojo, jog Karališkasis Škotijos bankas didino savo vertybinių 
popierių išteklius. Dar sėdėdamas kalėjime Denis susižavėjęs stebėjo, 
kaip RBS užvaldė NarVest banką - tarytum aukšlė, kuri nė nežagtelė- 
jusi prarijo banginį. 

Jis apsidairė ūmai išsigandęs, jog darbuotojams gali sukelti įtarimą 
ne škotiškas jo akcentas. Tačiau Didysis Alas sykį pasakė, girdi, kari- 
ninkai niekada nešneka su akcentu. Nikas išties kalbėdavo taisyklingai 
angliškai. Patarnautojas padėjo ant stalelio porą rūkytų žuvelių. Denio 
tėvas tokias be galo mėgo. Pirmos mintys apie tėvą išėjus į laisvę. 

— Gal ko nors trūksta, pone? 

— Ačiū, ne, — atsiliepė Denis. - Ber gal malonėtumėte pateikti 
mano sąskaitą? 

— Be abejo, pone, - tuojau pat nuskambėjo atsakymas. 

Jau beeidamas iš valgomojo prisiminė nė nenutuokiąs, kur ieškoti 
Manro kontoros. Anot vizitinės kortelės, biuras buvo įsikūręs dvylik- 
tajame Argilo gatvės numeryje, tačiau Denis negalėjo klausti registra- 
torės, kur yra toji gatvė, kadangi, visų įsitikinimu, Danbroute gimė ir 
užaugo. Denis pasiėmė iš registratūros kitą raktą ir sugrįžo į kambarį. 
Per trisdešimt minučių turėjo išsiaiškinti, kur rasti Argilo gatvę. 

Pasigirdo beldimas į duris. Vėl ne išsyk sumetė neprivaląs pašokti ir 
stovėti gale lovos laukdamas, kol durys atsivers. 

— Gal galiu paimti jūsų daiktus, pone? - paklausė portjė. — Ir ar 
iškviesti jums taksį ? 

— Ne, eisiu tik iki Argilo gatvės, - surizikavo Denis. 

- Tuomet paliksiu jūsų lagaminą registratūroje, galėsite pasiimti iš 
ten vėliau. 

— Ar pakeliui į Argilo gatvę rasiu vaistinę? - paklausė Denis. 

— Ne, prieš porą metų užsidarė. O ko jums reikia? 

- Skutimosi peiliukų bei kremo. 

— Galite nusipirkti Leitbs krautuvėje, už poros namų nuo buvusios 
Jobnsons parduotuvės. 

— Ačiū, - padėkojo Denis išsiskirdamas su dar vienu banknotu, 


nors nė nenutuokė, kur buvo toji Johnsons parduotuvė. 


<e> 


Denis dirstelėjo į Niko laikrodį: 9.36 ryto. Jis skubiai nulipo laip- 
tais žemyn ir prisiartinęs prie registratūros išmėgino dar vieną gudry- 
bę. 

— Gal kartais turite The Times? 

— Ne, sere Nikolai, bet galime jums nupirkti. 

— Nesirūpinkite. Mielai prasimankštinsiu. 

— Gausite Menzies krautuvėje, - paaiškino registratorė, — išėjęs iš 
viešbučio pasuksite į kairę, paėjėsite apie šimtą jardų... — ji nutilo. — 
Bet jūs, be abejo, ir pats žinote, kur yra Menzies krautuvė. 

Denis išskubėjo iš viešbučio ir pasukęs į kairę netrukus pastebėjo 
Menzies iškabą. Įžengė vidun. Niekas jo neatpažino. Nusipirko The 
Times, o mergina už prekystalio, didžiam jo palengvėjimui, nepavadi- 
no nei „seru“, nei „seru Nikolu“. 

— Ar toli nuo čia Argilo garvė? 

— Už poros šimtų jardų. Išėjęs laukan pasukite į dešinę, praeisite 
Moncrieff Arms... 

Denis skubiai patraukė atgal, praėjo pro viešbutį skaitydamas visų 
gatvių pavadinimus ir galiausiai pamatė ant akmeninės plokštės virš 
Dar turėjo kelias minutes, bet vėluoti negalėjo. Nikas visuomet atei- 
davo laiku. Prisiminė pamėgtą Didžiojo Alo posakį: „Pavėlavusioji 
armija pralaimi mūšį. Paklausk Napoleono: 

Eidamas pro antruoju, ketvirtuoju, šeštuoju, aštuntuoju numeriu 
pažymėtus namus vis lėtino ir lėtino žingsnį; štai dešimtasis ir galiau- 
siai dvyliktasis, prie kurio ir sustojo. Apiblukusios raidės ant žalvario 
lentelės, rodos, nublizgintos šį rytą, kaip ir tūkstantį ankstesnių rytų, 
skelbė: „Manras, Manras ir Karmaiklas“ 

Denis giliai atsikvėpė, atidarė duris ir įžengė vidun. Mergina prii- 
mamajame pakėlė akis. Reikia tikėtis, ji neišgirs, kaip daužosi Denio 
širdis. Jam nė nespėjus prisistatyti, mergina prabilo: 

— Labas rytas, sere Nikolai. Ponas Manras jūsų laukia, prašom eiti 
su manimi. 

Pirmąjį išmėginimą Denis išlaikė, tačiau jam dar neteko prasižioti. 


<e> 


— Aš esu įgaliota perduoti jums jūsų velionio draugo pono Kar- 
traito daiktus, — ištarė pareigūnė kitapus langelio. - Bet pirmiausiai 
paprašysiu pateikti asmens dokumentą. 

Betė atsegė rankinę ir ištraukė vairuotojo pažymėjimą. 

Dabar aš skaitysiu kiekvieno daikto aprašymą, panele Vilson, o jūs 
malonėkite atpažinti, - ji atidarė didelę kartoninę dėžę ir išėmė džin- 
sus. — Vieneri džinsai, šviesiai mėlyni, - pakomentavo moteris. 

Išvydusi išplėšrą skylę toje vietoje, kur peilis susmigo Deniui į koją, 
mergina apsipylė ašaromis. Pareigūnė lukterėjo, kol ji nusiramins, tik 
tada tęsė toliau: 

- Vieneri „Vest Hamo“ marškinėliai, vienas rudos odos diržas, vie- 
nas auksinis žiedas; pora pilkų kojinių; vienerios raudonos trumpikės, 
vieneri juodi batai; piniginė, kurioje trisdešimt penki svarai sterlingų 
ir Bovio gatvės bokso klubo nario kortelė. Būkite maloni, panele Vil- 

son, pasirašykite štai čia, - galiausiai paprašė prispausdama pirštą ties 
punkryrine linija. 

Betė pasirašė, rūpestingai susikrovė Denio daiktus atgal į dėžę, pa- 
dėkojo ir jau išeidama susidūrė su kitu kalėjimo darbuotoju. 

— Laba diena, panele Vilson, - pasisveikino vyras. - Aš esu Rėjus 
Paskas. 

- Jūs patikote Deniui, - nusišypsojo Betė. 

— Ir aš juo žavėjausi, - atsiliepė Paskas, - bet ne todėl atėjau. Leiski- 
te, panešiu daiktus, — pasisiūlė pareigūnas perimdamas dėžę ir drauge 
patraukdamas koridoriumi. - Norėjau pasiteirauti, ar ketinate siekti, 
kad apeliacinio teismo nuosprendis būtų atšauktas? 

— O kokia prasmė? - nustebo Betė. - Juk Denis miręs. 

- Jei būtų gyvas, elgtumėtės kitaip? 

— Be abejo, - griežtai pareiškė Betė, - kovočiau tol, kol įrodyčiau, 
jog jis nekaltas, jei prireiktų — visą gyvenimą. 

Kai juodu pasiekė priešakinius vartus, Paskas grąžino jai dėžę ir 
tarstelėjo: 

— Manau, Denis norėtų susigrąžinti gerą vardą. 

— Labas rytas, pone Manrai, - pasisveikino Denis ištiesdamas ran- 
ką. - Malonu vėl jus macyti. 

— O man malonu matyti jus, sere Nikolai, - atsakė Manras. - Ti- 
kiuosi, kelionė jūsų pernelyg nenukamavo. 

Nikas taip išsamiai aprašė Freizerį Manrą, jog šis Deniui atrodė pa- 
žįstamas. 

— Dėkoju, viskas klostėsi sklandžiai. Važiuodamas traukiniu turė- 
jau laiko dar sykį peržiūrėti mudviejų korespondenciją bei apsvarstyti 
jūsų rekomendacijas, - atsiliepė Denis, Manro pakviestas atsisėsti į pa- 
togų krėslą šalia rašomojo stalo. 

- Baiminausi, galbūt paskutinysis laiškas nespėjo atkeliauti laiku, — 
prisipažino Manras. - Būčiau paskambinęs, bet... 

— Tokios galimybės neturėjote, - užbaigė Denis, kuriam terūpėjo 
paskutiniojo laiško turinys. 

— Ko gero, naujienos nekokios, - tęsė Manras barbendamas pirštais 
į stalą - šio įpročio Nikas nepaminėjo. - Jums pateiktas kaltinimas, — 
Denis įsikibo į krėslo ranktūrius. Negi už durų jau laukia policija? — 
Kaltintojas - dėdė Hjugas, - Denis, apimtas palengvėjimo, garsiai 
atsiduso. - Turėjau numatyti tokį dalyką, - tęsė Manras. - Dabar te- 
galiu kaltinti save. 

„Liaukitės“, - norėjo nuraminti Denis. Nikas tylėjo. 

— Dėdės kaltinime teigiama, esą jūsų tėvas palikęs dvarą Škotijoje 
bei namą Londone jam, todėl jūs neturįs teisės pretenduoti nė į vieną 
nuosavybę. 

— Gryniausia nesąmonė, - pastebėjo Denis. 

— Pritariu šimtu procentų ir, jums leidus, atsakysiu, jog ketiname 


kaip įmanydami ginti savo teises. 

Denis manė tą patį, bet suvokė, jog Nikas, ko gero, elgtųsi atsar- 
giau. 

— Negana to, - tęsė Manras, - jūsų dėdės advokatai sumanė, kaip 
patys pareiškė, kompromisą, - Denis linktelėjo, vis dar neišsakydamas 
savo nuomonės. - Jei priimtumėte pirminį dėdės pasiūlymą, tai yra 
pripažintumėte, esą abi įkeistos nuosavybės priklausančios jam, tai jis 
atšauktų kaltinimą. 

— Blefas, - pakomentavo Denis. - Jei atmintis manęs neapgauna, 
pone Manrai, jūs iš pat pradžių man patarėte kreiptis į teismą ir pa- 
teikti ieškinį dėl pinigų - dviejų milijonų, šimto tūkstančių svarų, — 
kuriuos pasiskolino mano tėvas įkeisdamas abu namus. 

— Aš iš tiesų taip patariau, - linktelėjo Manras, - bet, jei gerai pa- 
menu, sere Nikolai, - jis vėl pasibalnojo nosies galą pusmėnulių for- 
mos akiniais ir atvertė aplanką, - štai, radau. Taigi jūs tąsyk atsakėte 
tokiais žodžiais: „Jei tokia buvo mano tėvo valia, aš nesipriešinsiu: 

— Tuomet taip ir galvojau, pone Manrai, - paaiškino Denis, - ta- 
čiau aplinkybės pasikeitė. Abejoju, ar mano tėvas pritartų dėdės Hju- 
go sumanymui pateikti ieškinį savo sūnėnui. 

— Tai jau tikrai, - Manras neįstengė nuslėpti nuostabos matydamas 
visiškai kitaip nusiteikusį klientą. - Taigi vadinsime jūsų dėdės elgesį 
blefavimu? 

— O ko galėtume imtis? 

— Galime pateikti atsakomąjį ieškinį, - paaiškino Manras. - Pir- 
miausiai prašydami teismo nuspręsti, ar jūsų tėvas turėjo teisę skolin- 
tis pinigus įkeisdamas nekilnojamą turtą nepasikonsultavęs su jumis. 
Nors iš prigimties esu atsargus žmogus, sere Nikolai, vis dėlto manau, 
kad įstatymas yra mūsų pusėje. Nepaisant to, esu tikras, jaunystėje 
jums teko skaityti „Šalruosius namus“? 

— Skaičiau ne per seniausiai, - prisipažino Denis. 

— Tuomet suvokiate, jog painiojimasis į tokius dalykus visuomet 
rizikingas. 

— Bet įrariu, jog dėdė Hjugas, priešingai nei Džarndisai, stengsis 
apsieiti be teismo. 


— Kodėl taip manote? 

— Jis nenorės išvysti savo nuotraukos pirmuosiuose Scotsman bei 
Edinburgh Evening News puslapiuose, nes pastariesiems magėte ma- 
gės priminti skaitytojams, kur paskutiniuosius ketverius metus pralei- 
do jo sūnėnas. 

— Aš apie tai nesusimąsčiau, - prisipažino Manras. - Bet pagalvojęs 
turiu jums pritarti, — jis atsikosėjo. — Pastarojo mudviejų susitikimo 
metu jūs atrodėte nusiteikęs kitaip... 

— Pastarojo susitikimo metu, pone Manrai, turėjau daugybę kirų 
rūpesčių, todėl neįstengiau deramai įsigilinti į jūsų pasiūlymą, ir... — 
Denis dar kameroje daugybę sykių repetavo šiuos sakinius Didžiajam 
Alui atliekant Manro vaidmenį. 

— Suprantama, - Manras nusiėmė akinius ir įdėmiai įsižiūrėjo į 
savo klientą. - Tuomet, jums leidus, imsiuosi gynybos. Beje, privalau 
perspėti, jog ši problema greitai neišsispręs. 

— Kiek laiko viskas tęsis? - paklausė Denis. 

— Po metų, gal kiek vėliau, byla pasieks teismą. 

— Tuomet gali iškilti kliūčių, - tarstelėjo Denis. - Abejoju, ar mano 
Coutts sąskaitoje esančios sumos pakaks... 

— Kai susisieksite su banku, būtinai praneškite man. 

— Žinoma, - atsiliepė Denis. 

Manras dar sykį kostelėjo. 

— Yra dar keli reikalai, kuriuos privalome aptarti, sere Nikolai, 
Denis linktelėjo, o Manras vėl užsidėjo pusmėnulius ir įniko vartyti 
popierius ant stalo. - Ne per seniausiai, dar neišėjęs iš kalėjimo, jūs 
parašėte testamentą, - pasakė Manras ištraukdamas popierių iš krūvos 
apačios. 

— Priminkite smulkmenas, - paprašė Denis atpažinęs Niko rašyse- 
na išmargintą liniuotą kalėjimo popierių. 

— Didžiąją savo turto dalį užrašėte tūlam Danieliui Kartraitui. 

— O Dieve, - suvaitojo Denis. 

— Spėju, jog norite iš naujo apsvarstyti šį sprendimą, tiesa, sere Ni- 
kolai? 

— Ne, - tuojau pat atitoko Denis. - Tiesiog Denis Kartraitas ne per 


seniausiai mirė. 

— Tokiu atveju jums teks radus laiko sudaryti naują testamentą. O 
dabar mudu turime skubesnių reikalų. 

- Kokių? 

— Jūsų dėdė gviešte gviešiasi pasiglemžti tam tikrą raktą. 

— Raktą? 

— Taip, - patvirtino Manras. - Ir, atrodo, nori pasiūlyti jums tūks- 
tantį svarų už sidabrinę grandinėlę bei raktą, kuriuos, jo įsitikinimu, 
jūs turite. Jis suvokia, jog šie daiktai iš esmės nėra vertingi, tačiau norė- 
tų, kad jie liktų šeimoje. 

- Jie ir liks, - atsakė Denis. - Gal galėčiau konfidencialiai jūsų pa- 
klausti, pone Manrai, ar jūs numanote, ką atrakina tasai raktelis? 

- Ne, nenumanau, - prisipažino Manras. — Šiuo arveju jūsų senelis 
manimi nepasitikėjo. Vis dėlto drįstu spėti, jeigu jau jūsų dėdė taip 
trokšta įsigyti raktą, tai atrakinamas turinys kur kas vertesnis už vieną 
tūkstantį svarų sterlingų. 

— Tai jau tikrai, - atsakė Denis pamėgdžiodamas Manrą. 

— Kaip man atsakyti į jo pasiūlymą? - paklausė Manras. 

— Pasakykite, atseit nesate informuotas apie tokio rakto egzistavi- 
mą. 

— Kaip pageidausite, sere Nikolai. Bet jo, esu tikras, nepavyks taip 
lengvai įtikinti, jis pasiūlys daugiau. 

— Mano atsakymas nepasikeis, kad ir kiek jis pasiūlytų, — tvirtai 
pareiškė Denis. 

- Tebūnie. Sakykite, ar ketinate įsikurti Škotijoje? 

— Ne, pone Manrai. Netrukus grįšiu į Londoną susitvarkyti finan- 
sinių reikalų, tačiau palaikysiu su jumis ryšį. 

- Tuomet jums reikės Londono rezidencijos raktų, kuriuos po jūsų 
tėvo mirties saugau savo seife, - Manras pakilo nuo kėdės ir nuėjo iki 
didžiulio seifo kambario kampe. Įvedęs kodą, atidarė sunkias duris, už 
kurių pasirodė dokumentų prigrūstos lentynos. Advokatas paėmė du 
vokus iš viršutinės lentynos. - Aš turiu ir namo Boltone raktus, ir jūsų 
dvaro čia, Škotijoje, sere Nikolai. Ar norėtumėte juos turėti pars? 

— Ne, dėkoju, - atsiliepė Denis. - Dabar man reikia raktų tik nuo 
namų Londone. Būčiau dėkingas, jei dvaro raktus ir toliau saugotumė- 


te jūs. Siaip ar taip, negaliu vienu metu būti dviejose vietose. 

— Tai jau tikrai, — pritarė Manras paduodamas vieną išsipūtusį 
voką. 

— Dėkoju, - paėmė Denis. - Jūs daugelį metų ištikimas mūsų šei- 
mai, - Manras nusišypsojo. - Mano senelis... 

— Ak, - atsiduso Manras. Denis sunerimo, ar tik nebus persisten- 
gęs. — Atsiprašau, kad pertraukiu jus, bet paminėdamas senelį primi- 
nėte man dar vieną reikalą, į kurį privalau atkreipti jūsų dėmesį, — jis 
sugrįžo prie seifo ir mažumėlę pasirausęs ištraukė nedidelį voką. - Štai 
kur jis, - pareiškė pergalingai švytinčiu veidu. - Jūsų senelis man liepė 
įteikti šį voką jums asmeniškai, tačiau tik po jūsų tėvo mirties. Derėjo 
įvykdyti jo valią ankstesniojo mudviejų susitikimo metu, tačiau tąsyk 
jus slėgė šiokie tokie suvaržymai... ir, prisipažįstu, šitas reikalas tiesiog 
išgaravo man iš galvos, — jis padavė voką Deniui, vaikinas dirstelėjo 
vidun, bet nieko nerado. 

— Ar jums šis vokas ką nors sako? - paklausė Denis. 

— Ne, - prisipažino Manras. - Bet, turint omeny jūsų senelio viso 
gyvenimo hobį, galbūt pašto ženklas turi kokią nors reikšmę. 

Denis, netardamas daugiau nė žodžio, įsikišo voką į vidinę kišenę. 

Manras atsistojo. 

— Tikiuosi, sere Nikolai, neilgai trukus vėl pamatysime jus Škotijoje. 
O jeigu tik prireiks mano pagalbos, nieko nelaukdamas skambinkite. 

— Nė nežinau, kaip atsidėkoti už jūsų gerumą, - tarstelėjo Denis. 

— Kai išspręsime jūsų dėdės Hjugo problemą, neabejotinai sulauk- 
siu pakankamo atlygio, - sausai šyptelėjo advokatas, palydėjo serą Ni- 
kolą iki durų, šiltai spustelėjo jam ranką ir atsisveikino. 

Stebėdamas viešbučio pusėn tolstantį klientą Manras nejučia pa- 
galvojo, koks panašus į savo senelį tapo seras Nikolas, vis dėlto nusi- 
stebėjo, ar, turinti omenyje esamas aplinkybes, vaikinas išmintingai 


pasielgė pasirišdamas pulko kaklaraištį. 


— Kąjisai padarė? - plyšojo Hjugas į telefono ragelį. 
— Savo ruožtu pateikė kaltinimą jums dėl dviejų milijonų šimto 
tūkstančių, už kuriuos įkeitėte abu namus. 

— Čia neapsieita be Freizerio Manro, - suurzgė Hjugas. - Nikui 
nepakaktų įžūlumo priešintis tėvo valiai. Ką dabar darysime? 

— Priėmę šaukimą pranešime, jog susitiksime teisme. 

— Bet mes negalime teistis, - sunerimo Hjugas. - Jūs visuomet 
sakėte, girdi, jei ši byla pasiektų teismą, mes pralaimėtume - spaudai 
būtų tikra šventė. 

— Tiesa, tačiau byla niekada nepasieks teismo. 

— Kodėl jūs toks tikras? 

— Pasirūpinsiu, kad reikalas užsitęstų mažiausiai porą metų, o pini- 
gai jūsų sūnėnui baigsis gerokai anksčiau. Neužmirškite, mes žinome, 
kiek jis teturi savo banko sąskaitoje. Jūs tiesiog privalote pakentėti, kol 
nuleisiu jam kraują. 

— O kaip raktas? 

— Manras tikina nieko nežinąs apie raktą. 

— Pasiūlykite daugiau pinigų, - liepė Hjugas. - Jeigu Nikas suži- 


nos, nuo ko tasai raktas, aš pats mirtinai nukraujuosiu. 


41 


Traukiniu grįždamas į Londoną Denis įdėmiau įsižiūrėjo į voką, 
kurį Niko senelis norėjo perduoti anūkui be tėvo žinios. Bet kodėl? 

Denis atkreipė dėmesį į pašto ženklą. Prancūziškas, penkių frankų 
vertės, pavaizduoti penki olimpiniai žiedai. Vokas antspauduotas Pa- 
ryžiuje 1896 metais. Iš Niko dienoraščio Denis žinojo bičiulio senelį, 
serą Aleksandrą Monkrifą, buvus prisiekusiu pašto ženklų kolekcio- 
nieriumi, taigi ženklelis gali būti retas ir vertingas, bet jis nenutuokė, 
su kuo galėtų šiuo klausimu pasikonsultuoti. Pavardė bei adresas, jo 
manymu, ypatingos reikšmės neturėjo: Baron de Coubertin, 25 rue de 
la Croix-Rouge, Genėve, La Suisse. Baronas neabejotinai jau miręs. 

Nuo Kings Kroso Denis metro nuvažiavo iki Pietų Kensigtono — 
šioje Londono dalyje anaiptol nesijautė kaip namie. Stoties kioske 
nusipirkęs planą, Old Bromptono keliu patraukė Boltono link. Nors 
Niko lagaminas kas minutę darėsi vis sunkesnis ir sunkesnis, negalėjo 
švaistyti sparčiai senkančių išteklių taksi automobiliui. 

Galų gale pasiekęs Boltono gatvę, sustojo prie dvyliktojo numerio 
negalėdamas patikėti, jog tokiame name gyveno tik viena šeima; vien 
dvivietis garažas dydžiu pranoko jo namus Bovyje. Vaikinas atidarė 
girgždančius geležinius vartus ir ilgu apžėlusiu taku nuėjo iki durų. 
Paspaudė skambutį. Pats nežinojo dėl ko, turbūt nenorėjo kišti į spyną 
rakto neįsitikinęs, kad namas tuščias. Niekas neatidarė. 

Tik po keleto mėginimų durys nenorom atsivėrė. Jis įjungė prieš- 
kambaryje šviesą. Viduje viskas atrodė tiksliai taip, kaip Nikas aprašė 
dienoraštyje. Tankus žalias, jau išblukęs kilimas, raudonai marginti 
sienų apmušalai, irgi nublukę, ir ilgos senovinės nėriniuotos užuolai- 
dos, nuo lubų iki par grindų, aiškiai pamėgtos kandžių. Sienų nepuošė 
paveikslai, tik mažiau išblukę kvadratai išdavė, kur šie kadaise kabojo. 


246 JEFFREY ARCHER 


Deniui ne itin rūpėjo, kas juos nukabino ir kieno namuose jie dabar 
puikavosi. 

Jis neskubėdamas, stengdamasis susiorientuoti, apėjo kambarius, 
veikiau primenančius muziejų, o ne namus. Išryrinėjęs pirmąjį aukštą 
užkopė laiptais į antrojo fojė ir perėjęs koridorių pateko į didelį dviem 
žmonėms skirtą miegamąjį. Drabužinėje kybojo virtinė tamsių kostiu- 
mų, marškinių stačiomis apykaklėmis, kurie puikiai galėjo tikti kostiu- 
minei istorinei dramai, o apačioje ant lentynėlės stovėjo kelios poros 
sunkių odinių batų. Denis sumetė patekęs į Niko senelio kambarį, nes 
jo tėvui labiau patiko gyventi Škotijoje. Po sero Aleksandro mirties 
dėdė Hjugas veikiausiai nukabino paveikslus ir susirinko visas kitas 
vertybes, kurias pavyko išnešti, o paskui, kol Nikas saugiai užrakintas 
sėdėjo kalėjime, privertė brolį įkeisti namą už milijoną svarų sterlingų. 
Denis pradėjo manyti, jog, prieš sutelkiant visą dėmesį į muškietinin- 
kus, derėtų atsiskaityti su Hjugu. 
žiausią, kuriame ketino praleisti pirmąją naktį. Dirstelėjęs į drabužių 
spintą bei komodą, nusprendė čia buvus Niko kambarį, nes čia su- 
kabinti kostiumai, marškiniai stalčiuose bei išrikiuoti batai jam kuo 
puikiausiai tiko, tačiau atrodė taip, lyg priklausytų kareiviui, kuris daž- 
niausiai vilki uniformą ir nesivaiko madų. 

Išsikrovęs daiktus Denis nusprendė užkopti į patį viršų ir pasižiū- 
rėti, kas ten yra. Jis perėjo vaikų miegamąjį, kuriame, rodos, niekas 
niekad negyveno, šalimais aptiko kambarėlį pilną žaislų, su kuriais 
niekada nežaidė joks vaikas. Mintys ėmė suktis apie Betę ir Kristę. Pro 
kambarėlio langą pažvelgė į didžiulį sodą. Net ir prieblanda nepaslėpė 

Denis sugrįžo į Niko kambarį, nusirengė ir prisileido vonią. Atsisė- 
do į vandenį giliai susimąstęs ir nepajudėjo, kol vanduo visiškai atšalo. 
Nusišluostęs nusprendė nesivilkti šilkinės Niko pižamos ir šmurkšte- 
lėjo tiesiai į lovą. Vos po kelių minučių užmigo. Šis čiužinys labiau pa- 

nėšėjo į tą, prie kurio spėjo priprasti kalėjime. 

Kitą rytą pašokęs iš lovos, užsimovęs trumpikes ir pastvėręs už durų 
kybojusį šilkinį chalatą patraukė ieškoti virtuvės. 

Nusileidęs mažais, kilimais nenuklotais laiptais į tamsų pusrūsį 
rado didžiulę virtuvę, kur stovėjo krosnis-viryklė bei nežinia kuo už- 
pildytų stiklainių pilnos lentynos. Jį pralinksmino varpelių eilė ant sie- 
nos bei užrašai: „Svetainė“, „Ponų miegamasis“, „Kabinetas“, „Vaikų 
kambarys“, „Lauko durys“. Jis ėmė ieškoti maisto, bet nerado nė vie- 
no produkto, kurio galiojimo data nebūtų pasibaigusi prieš daugybę 
metų. Pagaliau Denis suvokė, koks kvapas tvyrojo visuose namuose. 
Jei tik Niko sąskaitoje būtų šiokia tokia pinigų suma, pirmučiausiai 
pasamdytų valytoją. Atlapojęs didžiausią langą vaikinas įsileido vidun 
gaivaus oro dvelksmą, kuris čia jau senokai nesisvečiavo. 

Po nesėkmingų maisto paieškų Denis sugrįžo į miegamąjį apsi- 
rengti. Išsirinko pačius nekonservatyviausius drabužius, tačiau vis tiek 
atrodė lyg atostogų sugrįžęs gvardijos kapitonas. 

Bažnyčios laikrodžiui aikštėje mušant aštuntą, Denis paėmė nuo 
spintelės prie lovos piniginę ir įsidėjo į švarko kišenę. Pažvelgė į Niko 
senelio paliktą voką ir nusprendė, jog pastarojo paslaptis - pašto žen- 
klas. Atsisėdęs prie stalo šalia lango, Nikolo Monkrifo vardu išrašė čekį 
penkiems šimtams svarų sterlingų. Ar Niko sąskaitoje bus tie penki 
šimtai? Sužinoti galima tik vienu būdu. 

Po penketo minučių išeidamas iš namų užtrenkė duris, bet šįkart 
neužmiršo pasiimti raktų. Jis nužingsniavo gatvės galo link, pasuko į 
dešinę ir patraukė į Pietų Kensingtono metro stotį, pakeliui spaudos 
kioskelyje nusipirko The Times. Jau eidamas laukan pastebėjo skelbi- 
mų lentą su įvairiais patarnavimų pasiūlymais. „Masažas, Silvija ateis 
į jūsų namus, 100 svarų sterlingų“ „Parduodama vejapjovė, tik dusyk 
naudota, 250 svarų sterlingų, galima derėtis“ Mielai nusipirktų, jei 
tikrai žinotų, jog Niko sąskaitoje yra du šimtai penkiasdešimt sva- 
rų. „Valytoja, penki svarai už valandą, turinti rekomendacijų. Kviesti 
ponią Merfi..“ „Kažin ar toji ponia Merfi rastų kokį tūkstantį laisvų 


valandų“, - dingtelėjo Deniui. Jis nusirašė moters mobiliojo telefono 

numerį, kuris priminė, jog į pirkinių sąrašą reikia įtraukti dar šį bei tą, 
ber teks palaukti, kol išsiaiškins, kokia suma sudaro Niko sąskaitą. 

Išlipęs Čering Kroso stotyje Denis jau turėjo sudaręs du veiksmų 
planus, priklausomai nuo to, ar Coutts valdytojas gerai pažinojo serą 
Nikolą, ar iki tol niekad nebuvo jo sutikęs. 

Jis patraukė Strando gatve dairydamasis banko. Ant pilko Niko 
čekių knygelės viršelio tebuvo užrašas: Coutts £ Co, Strando gatvė, 
Londonas; matyt, nurodyti gigantiškos įstaigos numerį neatrodė būti- 
na. Nedaug tepaėjėjęs, iš tolo kitapus gatvės pastebėjo didelį bronzinį 
pastatą stikliniu fasadu, o virš pavadinimo Coutts puikavosi dvi karū- 
nos. Laviruodamas tarp automobilių perėjo į kitą pusę. Visai netrukus 
sužinos savo turto dydį. 

Pro sukamąsias duris įėjęs vidun Denis pasistengė kuo greičiau su- 
siorientuoti. Eskalatorius priešakyje kėlė į banko salę. Užkilęs atsidūrė 
didelėje patalpoje stikliniu stogu; palei vieną sieną rikiavosi daugybė 
langelių. Klientus aptarnavo keli kasininkai ilgais juodais surdutais. 
Denis pasirinko jauną vaikiną, rodos, dar visai neseniai pradėjusį skus- 
tis, ir prisiartino prie langelio. 

— Norėčiau išsiimti grynųjų. 

— Kiek pageidautumėte, pone? - paklausė kasininkas. 

— Penkių šimtų svarų, - atsakė Denis paduodamas rytą išrašytą 
čekį. 

Patikrinęs kompiuteryje pavardę bei numerį kasininkas delsė. 

— Gal malonėtumėte valandėlę lukterėti, pone Nikolai? 

Denio protas karštligiškai dirbo. Gal Niko sąskaita pereikvora? O 
gal uždaryta? Galbūt jie nenori turėti reikalų su buvusiu kaliniu? Po 
kelių minučių pasirodė brandesnio amžiaus vyras ir maloniai nusišyp- 
sojo. Ar Nikas jį pažinojo? 

— Ponas Nikolas? - klausiamai kreipėsi jis. 

— Taip, - sėkmingai atsakė į pirmąjį klausimą Denis. 

— Mano pavardė Vatsonas, esu valdytojas. Malonu jus matyti po 
ilgos pertraukos, - Denis bičiuliškai spustelėjo jam ranką. - Gal galė- 
tume pasikalbėti mano kabinete? 

- Žinoma, pone Vatsonai, — sutiko Denis spinduliuodamas pasiti- 


kėjimą savimi. 

Jis patraukė per banko salę paskui valdytoją ir įėjo į nedidelį me- 
džiu iškaltą kabinetą. Ant sienos už rašomojo stalo kybojo vienui 
vienas aliejiniais dažais tapytas džentelmeno ilgu juodu surdutu 
portretas. Užrašas po portretu skelbė: Džonas Kempbelas, įkūrėjas, 
1692 m. 

Ponas Vatsonas prakalbo Deniui dar nė neatsisėdus. 

— Matau, pastaruosius ketverius metus jūs nejudinote pinigų, pone 
Nikolai, - pastebėjo žvelgdamas į kompiuterio ekraną. 

— Teisingai, - atsiliepė Denis. 

— Gal viešėjote užsienyje? 

— Ne, tačiau ateityje lankysiuosi dažniau. Ypač jei rūpestingai tvar- 
kėte mano sąskaitą, kol manęs nebuvo. 

- Tikiuosi, liksite patenkintas, pone Nikolai, - atsakė valdytojas. — 
Kasmet mokėjome trijų procentų palūkanas. 

Deniui šis skaičius nepadarė įspūdžio, bet jis tepaklausė: 

— Tad kokia dabar suma mano einamojoje sąskaitoje? 

Valdytojas dirstelėjo į ekraną. 

— Sepryni tūkstančiai du šimtai dvylika svarų sterlingų. 

Denis lengviau atsikvėpė, o tada pasiteiravo: 

— Ar šiuo metu dar esama kokių nors sąskaitų, dokumentų ar ver- 
tybių, įregistruotų mano vardu? — Valdytojas pažvelgė mažumėlę nu- 
stebęs. - Neseniai numirė mano tėvas, - paaiškino Denis. 

Valdytojas linktelėjo. 

— Tuojau patikrinsiu, pone, - jis spustelėjo kelis kompiuterio kla- 
višus, paskui papurtė galvą. - Rodos, jūsų tėvo sąskaita uždaryta prieš 
du mėnesius, o visos lėšos pervestos į C/ydesdale banką Edinburge. 

— Ak taip, - linktelėjo Denis. - Mano dėdė Hjugas. 

— Gavėjas išties buvo Hjugas Monkrifas, - patvirtino valdytojas. 

— Taip ir maniau. 

— Ar galėčiau jums dar kuo nors padėti, sere Nikolai? 

- Taip, man reikėtų kreditinės kortelės. 

— Žinoma, - atsiliepė Vatsonas. - Jei užpildytumėte šį blanką, — 
pridūrė pastūmėdamas per stalą anketą. - Išsiųstume jūsų namų adre- 


su per kelias artimiausias dienas. 

Denis stengėsi prisiminti Niko gimimo datą, vietą bei antrąjį var- 
dą; o ką rašyti eilutėje „profesija“ arba „metinės pajamos“, apskritai 
nesumetė. 

- Ir dar vienas dalykas, - prabilo Denis užpildęs blanką. - Gal pa- 
tartumėte, kas galėtų įvertinti šį daikčiuką? — jis išsiėmė iš vidinės ki- 
šenės nediduką voką ir padėjo ant stalo. 

- Stanley Gibbons, - nesvarstydamas atsakė, - jie šios srities lyde- 
riai, turi tarptautinę reputaciją. 

— Kur galėčiau juos rasti? 

— Filialas įsikūręs toje pačioje gatvėje. Patarčiau šnekėtis su ponu 
Prendergastu. 

— Man pasisekė, kad jūs taip puikiai viską žinote, - kiek įtariai pa- 
stebėjo Denis. 

- Jie jau pusantro šimto metų su mumis bendradarbiauja. 


Denis išėjo iš banko pasipildęs piniginę penkiais šimtais svarų ster- 
lingų ir patraukė ieškoti S:a2/ey Gibbons. Pakeliui praėjo pro mobi- 
liųjų telefonų parduotuvę, kuri priminė vieną pirkinių sąrašo punktą. 
Išsirinkęs naujausią modelį paklausė jauno pardavėjo, kur rasti S:22/ey 
Gibbons. | 

— Už penkiasdešimties jardų kairėje, — atsakė šis. 

Denis patraukė gatve toliau ir galiausiai pamatė reikiamą iškabą 
virš durų. Viduje aukštas laibas vyras parimęs ant prekystalio sklaidė 
katalogą. Vos Deniui įėjus jis atsistojo. 

— Ponas Prendergastas? - kreipėsi Denis 

— Taip, - patvirtino tas. - Kuo galėčiau padėti ? 

Denis išsitraukė voką ir padėjo ant prekystalio. 

— Pono Vatsono iš Coutts manymu, jūs galėtumėte įvertinti šį žen- 
klą. 

— Pasistengsiu, - atsiliepė Prendergastas paimdamas iš po prekysta- 
lio didinamąjį stiklą. Kiek patyrinėjęs voką jis prabilo: - Standartinis 


pirmos laidos penkių frankų vertės pašto ženklas, išleistas šiuolaikinių 

olimpinių žaidynių įsteigimo proga, savaime nėra pernelyg vertingas; 
už jį gautumėte kelis šimtus svarų, ne daugiau. Tačiau derėtų atkreipti 
dėmesį į kitus du faktorius, kurių dėka vertė gerokai išauga. 

— Kokius? - pasiteiravo Denis. 

— Antspaudo data - 1896-ųjų metų balandžio šeštoji. 

— Kuo ji reikšminga? - pasidomėjo Denis stengdamasis nuslėpti 
nekantrumą. 

— Tą dieną įvyko pirmųjų šiuolaikinių olimpinių žaidynių atidary- 
mas. 

— O antrasis faktorius? - nebedelsdamas pasmalsavo Denis. 

— Asmuo, kuriam adresuotas vokas, - pasitenkinimo kupinu balsu 
atsakė Prendergastas. 

— Baronas de Kubertenas, - išpoškino pavardę įsiminęs Denis. 

— Teisingai, - linktelėjo vertintojas. — Šis baronas yra šiuolaikinių 
olimpinių žaidynių įkūrėjas, ir dėl to jūsų vokas tampa tikra vertybe. 

— Ar galėtumėte nusakyti jo vertę? 

— Nėra lengva, pone, kadangi daiktas unikalus. Siūlyčiau jums už jį 
du tūkstančius svarų. 

— Dėkoju, bet dar kurį laiką pagalvosiu, - atsakė Denis ir pasisuko 
eiti. 

— Du tūkstančius du šimtus, - šūktelėjo Prendergastas, Deniui jau 


tyliai užveriant duris. 

Kelias artimiausias dienas Denis praleido Boltono rezidencijoje, 
nors nesitikėjo, jog kada nors čia pasijus tarsi namie. Taip manė, kol 
nesusipažino su Mole. 

Molė Merti buvo kilusi iš Korko grafystės, taigi Denis tik mažumė- 
lę apsipratęs pradėjo suprasti, ką ji šneka. Moteris buvo visa pėda že- 
mesnė už Denį ir tokia liesa, jog vaikinas rimtai suabejojo, ar ji pajėgs 
dirbti bent porą valandų per dieną. Negalėjai tiksliai pasakyti, kiek 
Molei metų; ji tiesiog atrodė jaunesnė už Denio motiną ir vyresnė už 
Betę. Vos atėjusi Merfi pareiškė: 

— Imu penkis svarus už valandą, grynais. Jokių mokesčių tiems an- 
glų šunsnukiams aš nemokėsiu, - tvirtai pridūrė išsiaiškinusi, jog seras 
Nikolas kilęs iš už šiaurinės sienos. - Jei mano paslaugos jums nepa- 
tiks, savaitės pabaigoje išeisiu. 

Pirmosiomis dienomis Denis Molę stebėjo, bet netrukus tapo aiš- 
ku, jog moteris nudrėbta iš to paties molio kaip ir jo motina. Savaitei 
baigiantis vaikinas jau galėjo atsisėsti kur panorėjęs nesukeldamas de- 
besies dulkių, galėjo įlipti į vonią, kurioje nėra vandens paliktos žymės, 
bei nusičiupti ką nors iš šaldytuvo nebijodamas nusinuodyrti. 

Baigiantis antrajai savaitei, Molė pradėjo gaminti jam pietus, skalb- 
ti bei lyginti drabužius. Trečią savaitę Denis nebejsivaizdavo, kaip 
įstengtų be jos išgyventi. 

Molei perėmus buitį, jis pats galėjo sutelkti dėmesį į kitus dalykus. 
Ponas Manras raštu pranešė padavęs į teismą jo dėdę. Hjugo advokatas 
teikėsi atsiliepti į šaukimą tik po dvidešimt vienos dienos. 

Manras perspėjo serą Nikolą, girdi, Galbraitas pelnęs lėtapėdžio 
reputaciją, bet patikino nuolat šniokštuosiąs jam į pakaušį. Deniui 
rūpėjo, kiek tasai šniokštavimas kainuos. Vos atvertęs kitą puslapį ir 
sužinojo. Prie laiško Manras pridėjo keturių tūkstančių svarų sterlingų 

sąskaitą už visą darbą, atliktą po laidotuvių, o kartu ir už tarpininkavi- 
mą pateikiant kaltinimus Hjugui. 

Denis pažvelgė į banko ataskaitą, iš ryto gautą kartu su kreditine 
kortele. Keturių tūkstančių svarų išmoka gerokai sumažins sumą apa- 
tinėje eilutėje; Denis svarstė, kiek ilgai įstengs pratempti iki sudėdamas 
ginklus; gal ir banaloka frazė, tačiau ji vaikinui priminė laimingiausius 
laikus Bovyje. 

Praėjusią savaitę Denis nusipirko nešiojamąjį kompiuterį, spausdin- 
tuvą, sidabrinius rėmelius nuotraukai, keletą segtuvų, įvairių rašiklių, 
pieštukų, trintukų bei šūsnį popieriaus ir pradėjo rinkti duomenis apie 
tris vyrus, kaltus dėl Bernio mirties. Pirmąjį mėnesį fiksavo viską, ką 
žinojo apie Spenserį Kreigą, Džeraldą Peiną ir Lorensą Davenportą. 
Ne kažin kas, bet Nikas jį mokė, jog egzaminus išlaikyti bus lengviau, 
jei kruopščiai atliksi namų darbus. Jau bemaž pradėjęs šiuos namų dar- 
bus, vaikinas gavo Manro sąskaitą, kuri priminė, kaip sparčiai senka 
lėšos. Paskui prisiminė voką. Atėjo metas išgirsti dar vieną nuomonę. 

Paėmęs The Times, Molės nuperkamą kiekvieną rytą, atsivertė 
straipsnį, kurį pastebėjo kultūros puslapiuose. Amerikietis kolekcinin- 
kas kažin kokiame So:bio aukcione už penkiasdešimt vieną milijoną 
svarų įsigijo Klimtą. 

Denis atsidarė kompiuterį, Google paieškos laukelyje įvedė „Klim- 
tas“ ir sužinojo, jog šis buvo 1862-1918 m. gyvenęs austrų impresio- 
nistas. Tuomet išsiaiškino, kas yra Sozbis. Ogi aukcionų namai, kurių 
specializacija — vaizduojamasis menas, antikvariniai daiktai, knygos, 
juvelyriniai dirbiniai ir kitokie kolekcionuojami dalykėliai. Keliskart 
spragtelėjęs pele jis įsitikino, jog pašto ženklai kaip tik ir priklauso 
pastarųjų dalykėlių kategorijai. Prireikus konsultacijos, galima į 50:5į 
paskambinti arba apsilankyti jų biure Niu Bondo garvėje. 

Denis nusprendė ten užsukti, bet ne šiandien, nes šiandien ketino 
eiti į teatrą. Tik ne spektaklio žiūrėti; spektaklis jį ne itin domino. 


<e> 


Deniui iki tol niekad neteko lankytis Vestendo teatre, nebent už- 

pirmojo gimtadienio proga. Reginys ne per labiausiai jį sužavėjo, tad 
nemanė kada nors užsigeisiąs vėl apsilankyti miuzikle. 

Dar iš vakaro pasiskambino į Garrick teatrą ir užsisakė bilietą į die- 
ninį spektaklį „Kaip svarbu būti rimtam“. Bilietą turėjo atsiimti kasoje 
penkiolika minučių prieš pakylant uždangai. Denis atvyko šiek tiek 
anksčiau ir teatrą rado bemaž tuščią. Pasiėmęs bilietą nusipirko pro- 
gramėlę ir kontrolieriaus lydimas patraukė į parterį bei susirado savo 
vietą „H“ eilės gale. Salėje išsibarstę sėdėjo vos keli žmonės. 

Atsivertęs programą pasiskaitė apie Oskaro Vaildo pjesę, pirmą 
kartą pastatytą 1895 m. Londono S: James teatre ir susilaukusią stul- 
binamo pasisekimo. Pamažu pradėjo rinktis žiūrovai, tad Deniui teko 
nuolat stotis bei praleidinėti norinčiuosius atsisėsti „H“ eilėje. 

Iki užgęstant šviesoms salė tapo artipilnė. Didžiumą vietų užėmė 
jaunos merginos. Pakilus uždangai Lorenso Davenporto nebuvo ma- 
tyti, tačiau neilgai trukus žvaigždė pasirodė. Veidas, kurio Denis kaip 
gyvas neužmirš. Kelios žiūrovės akimoju suskato ploti. Davenportas 
lukterėjo prieš ištardamas pirmuosius žodžius, tarsi nieko kito nė ne- 
sitikėjęs. 

Denį apėmė noras įsiveržti ant scenos ir papasakoti susirinkusiems 
gerbėjams, koks tasai Davenportas iš tiesų ir kas vieną vakarą nutiko 
„Dunlop Armse“, kur jų dievaitis stovėjo ir stebėjo, kaip Spenseris 
Kreigas mirtinai peiliu užbadė jo geriausią bičiulį. Tąsyk jis nė iš tolo 
nepanėšėjo į išdidų, savimi pasitikintį herojų, kokį vaidino dabar. Tada 
jam itin puikiai pavyko bailio vaidmuo. 

Denis kartu su visomis jaunosiomis žiūrovėmis sekte sekiojo akimis 
Davenportą. Bežiūrint spektaklį tapo aišku, jog Davenportas yra iš tų 
žmonių, kurie grožisi savimi kiekviename pasipainiojusiame veidro- 
dyje. Po pirmojo veiksmo Denis jautėsi į valias prisižiūrėjęs Lorenco 
Davenporto ir suprato, jog keli spektakliukai, suvaidinti kalėjime, išeis 
jam į naudą. Denis būtų sugrįžęs į Boltono gatvę registruoti surinktų 
duomenų, jei, savo paties nuostabai, nebūtų susidomėjęs spektakliu. 

Tad patraukė paskui besissumdančią minią į kavinę ir atsistojo į 
ilgėliausią eilę laukti, kol padavėjas aprarnaus visus alkanuosius. Ga- 


liausiai Denis pasidavė ir nusprendė verčiau paskaitinėti programėlę 


Prigimties belaisvis 255 


ir daugiau sužinoti apie Oskarą Vaildą, kuris galbūt bus įtrauktas į „A“ 
lygio egzamino programą. Tačiau netrukus dėmesį patraukė dviejų ka- 
vinės kampe garsiai besišnekučiuojančių mergaičiukių pokalbis. 

— K3 manai apie Larį? - paklausė pirmoji. 

— Jis nuostabus, - pasigirdo atsakymas. - Gaila, kad gėjus. 

— Ar tau patinka spektaklis? 

— Labai. Ketinu ateiti pažiūrėti paskutiniojo. 

— Iš kur gausi bilietą? 

— Mūsų gatvėje gyvena vienas scenos darbininkas. 

— Ar ir į vėliau įvyksiantį pokylį pateksi? 

— Tik tuomet, jei sutiksiu tą vakarą pabūti jo pana. 

— Manai, pavyktų susipažinti su Lariu? 

— Tik dėl šios priežasties ir eisiu su tuo bernu. 

Skambutis nuskambėjo tris kartus, keli užsilikę žiūrovai skubiai už- 
baigė gėrimus ir patraukė atgal į salę užimti savo vietų. Denis nuslinko 
įkandin. 

Uždangai vėl pakilus Denis taip įsigilino į spektaklį, jog bemaž už- 
miršo tikrąjį apsilankymo tikslą. Visų merginų akys liko įsmeigtos į 
Davenportą, o Denis susidomėjęs laukė atomazgos trokšdamas suži- 
noti, kuris iš dviejų vyrukų pasirodys besąs rimtas. 

Kai nusileido uždanga ir aktoriai išėjo nusilenkti, žiūrovės įniko 
ploti ir klykti, panašiai kaip ir Betė nelemtąjį vakarą, tik jos klyksmas 
buvo kitoks. Denis dar tvirčiau pasiryžo atverti joms akis ir atskleisti 
tiesą apie jų garbinamą stabą. 

Aktoriams galų gale pasišalinus, čiauškanti minia plūstelėjo pro 
duris laukan. Kelios žiūrovės pasuko tiesiai prie tarnybinio įėjimo, tuo 
metu Denis patraukė kasos link. 

— Ar patiko spektaklis? — nusišypsojo kasininkas. 

— Dėkoju, patiko. Gal kartais turėtumėte bilietų į baigiamąjį pasi- 
rodymą? 

— Deja, ne, pone. Jau parduoti. 

— Tik vieną, - viltingai paprašė Denis. - Man nesvarbu, kur sėdė- 
siu. 

Kasininkas įsižiūrėjo į ekraną studijuodamas salės planą. 

— „W“ eilėje likusi viena vieta. 

— Paimsiu, - sutiko Denis paduodamas kreditinę kortelę. - O ar 
šis bilietas suteikia teisę apsilankyti po spektaklio vyksiančiame poky- 
lyje? 

— Ne, apgailestauju, bet ne, - vėl nusišypsojo kasininkas. - Reikia 
turėti kvietimą, — jis paėmė Denio kortelę, - seras Nikolas Monkri- 
fas? - pasitikslino įdėmiau įsižiūrėdamas. 

— Taip, teisingai, - atsakė Denis. 

Kasininkas atspausdino bilietą ir įdėjo į voką, paimtą iš po prekys- 
talio. 

Važiuodamas metro į Pietų Kensigtoną Denis toliau tyrinėjo pro- 
gramėlę. Ir tik perskaitęs kiekvieną žodį apie Oskarą Vaildą bei kitas 
jo parašytas pjeses galiausiai išsiėmė iš voko bilietą. Eilė „C“, vieta 9. 
Čia tikriausiai klaida. Dirstelėjęs į voko vidų jis išsitraukė kortelę ir 
perskaitė: 


GARRICK TEATRAS 
kviečia Jus į pokylį, rengiamą paskutiniojo sezono spektaklio 


Kaip svarbu būti rimtam 
proga, 
Dorchbester viešbutyje 
2002 rugsėjo 14 d. 
Įėjimas tik su bilietais 
Nuo 11val. vakaro iki dievai žino kiek 


Ūmai Denis suvokė, kaip svarbu būti seru Nikolu. 

— Įdomu, be galo įdomu, - tarstelėjo ponas Blandelas padėdamas 
ant stalo didinamąjį stiklą ir nusišypsodamas potencialiam klientui. 

— Kokia jo vertė? - paklausė Denis. 

— Nenutuokiu, - prisipažino Blandelas. 

— Bet jūs laikomas bemaž geriausiu šios srities žinovu. 

— Malonu girdėti, - atsakė Blandelas. - Tačiau per trisdešimt dar- 
bo metų man neteko matyti nieko panašaus, - jis vėl paėmė didinamą- 
nėra itin ypatingas, bet atidarymo ceremonijos dieną antspauduotas 
pašto ženklas - jau kur kas retesnis. O ką jau kalbėti apie baronui de 
Kubertenui adresuotą voką... 

— Šiuolaikinių olimpinių žaidynių įkūrėjui, - pratęsė Denis. - Tai- 
gi ženklas tampa dar retesnis. 

— Arba net unikalus, - patikslino Blandelas. Jis dar kartą apžiūrėjo 
voką pro didinamąjį stiklą. - Nepaprastai sunku nustatyti jo vertę. 

— Gal galėtumėte pasakyti apytiksliai? - viltingai paklausė Denis. 

- Jei voką pirktų perpardavinėtojas, manau, pasiūlytų du tūkstan- 
čius du šimtus arba du tūkstančius penkis šimtus; aistringas kolekcio- 
nierius, ko gero, duotų ir tris tūkstančius. Tačiau jei du kolekcininkai 
jo labai įsigeistų — kas žino? Leiskite pateikti jums pavyzdį, sere Niko- 
lai. Pernai mūsiškiame So:bio aukcione buvo parduodama aliejiniais 
dažais Dantės Gabrielio Rosečio tapyta drobė „Fiametos vizija“. Apy- 
tikriai įvertinome kūrinį nuo dviejų su puse iki trijų milijonų svarų 
sterlingų, galima sakyti, maksimalia suma, taigi visi žinomi supirkėjai 
atsitraukė dar nepasiekus aukščiausios ribos. Vis dėlto papuošti savo 
kolekcijas šiuo paveikslu panoro Endrius Loidas Vėberis ir Elizabeta 
Rotšild. Galiausiai pardavėme už devynis milijonus svarų sterlingų, 
daugiau-nei dvigubai viršydami ankstesnįjį Rosečio rekordą. 

— Taigj, jūsų manymu, aš už voką galėčiau gauti dvigubai daugiau, 
nei jis vertas? 

— Ne, sere Nikolai, aš tiesiog sakau nenumanąs, už kiek jį galima 
būtų parduoti. 

— Bet ar galėtumėte pasirūpinti, kad aukcione pasirodytų Endrius 
Loidas Vėberis ir Elizabeta Rotšild? 

Blandelas nuleido galvą baimindamas, kad seras Nikolas nepaste- 
bėtų jo pasiūlymo sukeltos nuostabos. 

— Ne, - atsiliepė jis. - Abejoju, ar lordas Loidas Vėberis ir Elizabeta 
Rotšild bent kiek domisi pašto ženklais. Vis dėlto, jei nuspręsite par- 
duoti voką kito mūsų aukciono metu, jis turės būti įtrauktas į katalogą 
ir išsiutinėtas visiems žymiausiems pasaulio kolekcininkams. 

— O kada įvyks kitas pašto ženklų aukcionas? 

— Rugsėjo šešioliktą, - atsakė Blandelas. - Maždaug po šešių savai- 
čių. 

— Taip negreit? — nusivylė Denis, kuris tikėjosi galėsiąs parduoti 
voką per keletą dienų. 

— Mes rengiame katalogą ir išsiuntinėsime jį savo klientams likus 
mažiausiai dviem savaitėm iki aukciono. 

Denis vėl prisiminė poną Prendergastą iš S/anley Gibbons, siūliusį 
už voką 2 200 svarų. Galbūt kaina pakiltų net iki 2 500. Priėmus Pren- 
dergasto pasiūlymą, netektų laukti šešių savaičių. Paskutinioji ataskai- 
ta iš banko bylojo jį teturint 1 918 svarų sterlingų, taigi iki rugsėjo 
šešioliktosios gali likti visiškai basas ir be jokios pajamų perspektyvos. 

Blandelas neskubino sero Nikolo, aiškiai norinčio deramai apsvars- 
tyti reikalą, o jeigu jo senelis buvo... Gali prasidėti ilgas ir vaisingas 
bendradarbiavimas. 

Denis žinojo, kurį iš dviejų variantų pasirinktų Nikas. Jis priimtų 
pradinį Prendergasto pasiūlymą, patrauktų tiesiai į Coutts ir nedels- 
damas pasidėtų pinigus. Ši mintis padėjo Deniui apsispręsti. Jis įteikė 
voką Blandelui tardamas: 

— Įpareigoju jus surasti du žmones, geidžiančius mano voko. 

— Pasistengsiu, — atsakė Blandelas. - Artimiausiu metu liepsiu iš- 


siųsti jums katalogą bei kvietimą į aukcioną. Ir norėčiau pridurti, kaip 

malonu man buvo talkinti jūsų seneliui kaupti nuostabiąją jo kolekci- 
ją. 

— Nuostabiąją kolekciją? — pakartojo Denis. 

— Jei pageidautumėt kolekciją papildyti arba parduoti kurias nors 
dalis, mielai pasiūlyčiau savo paslaugas. 

— Ačiū, - padėkojo Denis. - Susisieksime. 

Netaręs daugiau nė žodžio, jis išėjo iš So:bio — negalėjo rizikuoti 
klausinėdamas Blandelo to, ką pats turėjo puikiai žinoti. Tačiau kokiu 
būdu bent ką nors išsiaiškinti apie nuostabiąją sero Aleksandro kolek- 
ciją? 

Pasiekęs Bondo gatvę Denis jau ėmė gailėtis nepriėmęs Prendergas- 
to pasiūlymo, mat net jei voko kaina išaugs iki šešių tūkstančių, pinigų 
vis tiek nepakaks užsitęsusio teisinio mūšio su Hjugu Monkrifu išlai- 
doms padengti. Jeigu išspręstų šį reikalą, kol piniginė padėtis dar ne- 
tapo nevaldoma, turėtų iš ko pragyventi keletą savaičių ieškodamasis 
darbo. Deja, seras Nikolas neturėjo Ist Endo autoserviso mechaniko 
kvalifikacijos; galiausiai Denis susimąstė, kokį darbą sugebėtų dirbti 
Nikas. 

Jis perėjo Bondo gatvę ir patraukė į Pikadilio, mąstydamas apie, 
Blandelo žodžiais tariant, „nuostabiosios senelio kolekcijos“ reikšmę. 
Užsigalvojęs nepastebėjo esąs sekamas. Kita vertus, juk sekė profesio- 


nalas. 


Hjugas pakėlė telefono ragelį. 

- Jis ką tik išėjo iš Sotbio, dabar stovi autobusų stotelėje Pikadilio 
gatvėje. 

— Matyt, ištekliai baigia išsekti, - pastebėjo Hjugas. - Dėl ko jis 
lankėsi aukcionų namuose? 

— Paliko ponui Blandelui, filatelijos skyriaus vadovui, voką, kuris 
po šešių savaičių bus parduodamas aukcione. 

— Kas ant voko? - paklausė Hjugas. 

— Proginis pirmųjų šiuolaikinių olimpinių žaidynių pašto ženklas, 
Blandelo įvertintas nuo dviejų iki dviejų su puse tūkstančio. 

— Kada aukcionas? 

— Rugsėjo šešioliktą. 

— Privalau ten būti, - pratarė Hjugas padėdamas ragelį. 

— Abejoju, ar tavo tėvas galėjo leisti parduoti kurį nors savo pašto 
ženklą, ne jo braižas. Nebent... - lanksrydama servetėlę ėmė svarstyti 
Margareta. 

— Nesuprantu, kur suki, senut. Nebent kas? — pasiteiravo Hjugas. 

— Tavo tėvas pasišventęs per višą gyvenimą surenka bemaž puikiau- 
sią pasaulyje pašto ženklų kolekciją, kuri ne tik išgaruoja jo mirties die- 
ną, bet ir nėra minima testamente. Tačiau paminimas raktas bei vokas, 
kuriuos jis palieka Nikui. 

— Vis dar nelabai suprantu, ką nori pasakyti, senute... 

— Raktas ir vokas neabejotinai kažkaip susiję. 

— Kas perša tau tokią mintį? 

— Nes aš netikiu, jog pašto ženklas yra reikšmingas. 

— Vis dėlto dabartiniu metu du tūkstančiai svarų Nikui dideli pi- 
nigai. 

— Tačiau tavo tėvui - ne. Mano manymu, ant voko užrašyta pavar- 
dė bei adresas yra gerokai svarbesni, nes jie nuves mus prie kolekcijos. 

— Bet mes vis dar neturime rakto, - priminė Hjugas. 

— Rakto neprireiks, jei galėsi įrodyti esąs teisėtas Monkrifo turto 


paveldėtojas. 


<e>- 


Denis įšoko į autobusą, vežantį Noting Hilo vartų link, vildamasis, 
jog nepavėluos į mėnesinį susitikimą su inspektore. Dar dešimt minu- 
čių, ir būtų tekę gaudyti taksį. Panelė Benet raštu informavo turinti 
pranešti kai ką svarbaus. Pastarieji žodžiai privertė Denį sunerimti, 
nors suprato, jog, iškilus aikštėn jo melui, apie tai sužinotų ne iš ins- 
pektorės laiškų, o vidury nakties prižadintas namą apsupusios polici- 
jos. 

Nors naujasis vaidmuo jam vis labiau lipo, nebuvo nė vienos dienos, 
kad neprisimintų esąs pabėgęs kalinys. Išduoti galėjo bet kas: įdėmes- 
nis žvilgsnis, nesuprasta replika, atsitiktinis klausimas, į kurį nesugebės 

atsakyti. Kas direktoriavo, kai mokeisi Lorete? Kurį koledžą pasirinkai 
Sandherste? Už kurią regbio komandą sergi? 

Iš autobuso prie Noting Hilo vartų išlipo du vyrai. Vienas pasilei- 
do lygtinai paleistųjų priežiūros inspekcijos link; kitas neatsilikdamas 
sekė įkandin, bet vidun neužėjo. Nors Denis užsiregistravo likus porai 
minučių iki paskirto laiko, teko laukti dar dvidešimt, kol panelė Benet 
galėjo jį priimti. 

Denis įėjo į mažą skurdų kabinetą, ne ką jaukesnį už Belmaršo ka- 
merą. Kambaryje stovėjo stalas ir dvi kėdės; jokių užuolaidų, tik nušiu- 
ręs kilimas, ko gero, užsilikęs nenupirktas per sendaikčių išpardavimą. 

— Kaip laikotės, Monkrifai? — pasiteiravo panelė Benet, jam atsi- 
sėdus ant plastikinės kėdės. Jokio „sere Nikolai“, jokio „sere“, tiesiog 
„Monkrifai“. 

Niko elgesys, Denio mąstysena. 

— Ačiū, gerai, panele Benet. O jūs? 

Ji neatsiliepė, tik atsivertė klausimų sąrašą, į kuriuos kartą per mė- 
nesį privalėjo atsakyti visi buvę kaliniai bandomojo laikotarpio metu. 

— Norėčiau sutelkti dėmesį į klausimus, - pradėjo inspektorė. - Ar 
jums pavyko rasti mokytojo darbą? 

Denis ir užmiršo Niką ketinus grįžti į Škotiją bei pradėti mokyto- 
jauti. 

— Ne, - atsakė Denis. - Šeimyninių problemų sprendimas užtruko 
ilgiau, nei tikėjausi. 

- Šeimyninių problemų? — pakartojo panelė Benet. Ne tokio at- 
sakymo ji laukė. Šeimyninės problemos nežadėjo nieko gero. - Gal 
norėtumėte pasikalbėti apie šias problemas? 

— Ne, dėkoju, panele Benet, - atsakė Denis. - Tiesiog tvarkau sene- 
lio testamento reikalus. Jums nėra dėl ko nerimauti. 

— Aš pati nuspręsiu, ar yra, ar nėra, - griežtai atsakė panelė Benet. — 
Ar tai reiškia, jog jums iškilo finansinių sunkumų? 

— Ne, panele Benet. 

- Arjau susiradote kokį nors darbą? - paklausė grįždama prie klau- 
simų sąrašo. 

— Ne, tačiau artimiausiu laiku tikiuosi susirasti. 

— Ieškosite mokytojo vietos? 

- Tikriausiai, - atsiliepė Denis. 

- Jei nepavyktų, galėtumėte pasvarstyti apie kitokį darbą. 

— Pavyzdžiui? 

— Kaip matau, kalėjime dirbote bibliotekininku. 

— Būtinai apie tai pagalvosiu, - klusniai sutiko Denis pelnydamas 
dar vieną varnelę dar viename langelyje. 

— Ar šiuo metu turite kur gyventi, ar apsistojote kalėjimo bendra- 
butyje? 

— Aš turiu kur gyventi. 

— Grįžote į šeimą? 

— Ne, šeimos neturiu. 

Viena varnelė, vienas kryžiukas ir vienas klaustukas. 

— Įsikūrėte nuomojamame būste ar pas draugą? 

— Gyvenu savo name. 

Atsakymas inspektorę pribloškė. Dar niekas iki šiol nepateikė to- 
kio atsakymo į šį klausimą. Galiausiai nusprendė padėti varnelę. 

— Turiu jums dar vieną klausimą. Ar per pastarąjį mėnesį nepatyrė- 
te pagundos įvykdyti tą patį nusikaltimą, už kurį patekote į kalėjimą? 

„Taip, jaučiau pagundą nugalabyti Lorensą Davenportą“ - norėjo 
išpoškinti Denis, tačiau Nikas atsakė: 

— Ne, panele Benet, neparyriau. 

— Šįkart viskas, Monkrifai. Po mėnesio vėl pasimatysime. Prašau 
nedelsiant susisiekti, jei per tą laiką prireiks kokios nors mano pagal- 
bos. 

— Dėkoju, - pratarė Denis, - bet laiške užsiminėte turinti pranešti 
kažką svarbaus... 

— Išties? — užvertusi segtuvą inspektorė pamatė po juo gulėjusį 
voką. - Ak, tikrai, jūs teisus, - Benet padavė jam voką, Belmaršo ka- 
lėjimo švietimo skyriaus adresuotą N. A. Monkrifui. Denis pradėjo 
skaityti Jungtinės Karalystės Matrikuliacijos komisijos laišką Nikui ir 


netrukus suprato, ką svarbaus norėjo pranešti panelė Bene. 


Žemiau pateikti jūsų „A“ lygmens egzaminų rezultatai: 
Verslo studijos A 
Matematika A 

Denis pašoko iškėlęs į viršų kumščius, tarsi Upton Park stadione 
po lemtingo „Vest Hamo“ įvarčio į „Arsenalo“ vartus. Panelė Benet 
suabejojo, ar jai derėtų pasveikinti Monkrifą, ar spustelėti po stalu pa- 
slėptą apsaugos iškvietimo mygtuką. Kai jo kojos vėl palietė grindis, ji 
pareiškė: 

— Jei ketinate studijuoti toliau, Monkrifai, mielai padėsiu išsirūpin- 
ti stipendiją. 


<e> 


Ilgokai paryrinėjęs So:bio katalogą Hjugas Monkrifas galiausiai pri- 
tarė Margaretai, jog juos dominanti prekė pažymėta 37-uoju numeriu: 
retas vokas su pirmo leidimo šiuolaikinių olimpinių žaidynių atidarymo 
proginiu pašto ženklu, adresuotas žaidynių įkūrėjui baronui Pjerui de 
Kubertenui, vertė: 2200-2500 svarų sterlingų. 

— Galbūt kurią dieną man derėtų apsilankyti pristatyme ir atidžiau 
apžiūrėti prekę? — ėmė svarstyti Hjugas. 

— Nieko panašaus, — tvirtai pareiškė Margareta. - Tik sukeltum 
Nikui įtarimą. Gal jis net susiprotėtų, jog mus domina anaiptol ne paš- 
to ženklas. 

- Bet jeigu aš nuvykčiau į Londoną aukciono išvakarėse ir perskai- 
tyčiau ant voko užrašytą adresą, mes sužinotume, kur yra kolekcija, nė 
nepirkdami voko ir neiššvaistydami pinigų. 

— Bet neturėtume vizitinės kortelės. 

— Nelabai suprantu, ką turi omenyje, senut. 

— Mes galime neturėti rakto, bet jeigu, būdamas vienintelis gyvas 
kolekcininko sūnus, pateiksi voką kartu su naujuoju testamentu, eg- 
zistuoja galimybė įtikinti kolekcijos saugotojus, jog tu ir esi teisėtas 
paveldėtojas. 

— Tačiau ir Nikas veikiausiai atvyks į aukcioną. 

- Jeigu iki tol jis nesusipras, jog esminis dalykas yra pats vokas, ne 
pašto ženklas, šaukštai jau bus po pietų. Dėkok Dievui už vieną daly- 
ką, Hjugai. 

— Už kokį, brangioji? 

— Nikas mąsto kitaip nei senelis. 

Denis dar sykį atsivertė katalogą. Susirado 37-tąjį pasiūlymą ir ati- 
džiau išstudijavo aprašą. Nudžiugo pamatęs tokį išsamų voko apibūdi- 
nimą, bet kartu šiek tiek nusivylė neaptikęs nuotraukos, kai daugumos 
kitų prekių atvaizdai buvo. 

Pradėjęs skaityti varžytinių sąlygas jis pašiurpo sužinojęs, jog auk- 
cionas išskaičiuoja dešimt procentų nuo pardavimo sumos pardavė- 
jo ir dar dvidešimt procentų pirkėjo mokestį. Jeigu galiausiai jis gaus 
1800 svarų sterlingų, tuomet verčiau derėjo parduoti voką Stanley 
Gibbons - juk taip ir būtų pasielgęs Nikas. 

Denis užvertė katalogą ir paėmė kitą šį rytą gautą laišką: Londono 
universiteto bukletą ir stojančiojo prašymo blanką. Kurį laiką svarstė 
apie galimus dalykų pasirinkimo variantus. Galiausiai atsivertė skyrių 
„Stipendijos“. Jeigu iš pagarbos Betei ir Nikui ištesės jiems duotą žodį, 
gyvenimas iš esmės pasikeis. 

Niko einamoji sąskaita susitraukė iki 716 svarų, ir nuo tada, kai išė- 
jo iš kalėjimo, nė sykio nepasipildė. Pirmiausiai, ko gero, teks paaukoti 
Molę, ir namai netrukus vėl taps tokie pat apleisti, kokius rado pirmą 
sykį įžengęs pro duris. 

Baimindamasis išgirsti apie naują sąskaitą vis atidėliojo skambutį 
ponui Manrui, nors derėjo pasiteirauti, kas naujo kovos su dėde Hju- 
gu fronte. Jis atsilošė ir ėmė svarstyti apie priežastis, dėl kurių panorėjo 
užimti Niko vietą. Didysis Alas įtikinėjo, esą ištrūkus į laisvę viskas 
tapsią įmanoma. Vis dėlto Denis netruko įsitikinti, jog vienišius be 
skatiko kišenėje neturi jokių šansų paguldyti ant menčių trijų klestin- 
čių profesionalų, net jei pastarieji ir laiko jį mirusiu bei seniai išmetė 
iš galvos. Mintys ėmė suktis apie planus, kurių vykdymą pradės šįva- 
kar, dar sykį apsilankydamas spektaklyje „Kaip svarbu būti rimtam“. 
Tikrasis veiksmas prasidės tik nusileidus uždangai, kai baigiamajame 


pokylyje pirmą kartą akis į akį susitiks su Lorensu Davenportu. 

Denis atsistojo kartu su kitais ir pradėjo ploti, nes visoje salėje be- 
maž neliko sėdinčių žmonių. Iš tiesų spektaklis jam patiko net labiau 
nei pirmą kartą, bet galbūt todėl, kad dabar buvo spėjęs perskaityti 
scenarijų. 

O vieta trečioje eilėje tarp aktorių šeimos narių bei draugų suteikė 
dar daugiau įdomių įspūdžių. Iš vienos pusės sėdėjo dekoracijų dizai- 
neris, o iš kitos - prodiuserio žmona. Per pertrauką juodu pakvietė 
Denį kartu išgerti. Jis klausėsi teatralų kalbų, bet pats jautėsi ne itin 
tvirtai, todėl savo nuomonės nesakė. Bet ir nereikėjo, nes šie žmonės 
turėjo susidarę nesvarstytiną požiūrį į Davenporto vaidybą ir tai, kodėl 
Vestende rodoma tiek miuziklų. Ko gero, su teatro liaudimi Denį siejo 
tik vienas bendrumas: nei jie, nei jis nežinojo, kokio darbo netrukus 
imsis. 

Davenportui nesuskaitomą daugybę kartų nusilenkus, ovacijos nu- 
tilo ir žiūrovai pamažu patraukė iš teatro. Kadangi pasitaikė puikus 
giedras vakaras, Denis nusprendė pėsčiomis paėjėti iki Dorcbester vieš- 
bučio. Mankštelė nepakenks, be to, negali sau leisti švaistyti pinigų 
taksiui. 

Jau pasukęs Pikadilio žiedo link išgirdo už nugaros: 

— Sere Nikolai? — atsisukęs pamatė kasininką, mojantį jam viena 
ranka, o kita laikantį atviras taksi automobilio dureles. - Jei traukiate 
į pokylį, važiuojame drauge. 

— Ačiū, - padėkojo Denis ir įlipęs pamatė ant galinės sėdynės sė- 
dinčias dvi jaunas moteris. 

- Susipažinkite su seru Nikolu Monkrifu, - pristatė kasininkas at- 
lenkdamas sėdynę ir atsisėsdamas priešais jas. 

— Nikas, - pataisė Denis, irgi įsitaisydamas ant atlenkiamos sėdy- 


nės. 

— Nikai, čia mano mergina Šarlotė. Ji rūpinasi rekvizitu. O čia Ketė, 
dublerė. Aš - Polas. 

— Kieno dublerė esate? - paklausė Nikas Ketės. 

— Evos Best, kuri vaidino Gvendoliną. 

— Bet šiandien nedirbote? — pastebėjo Denis. 

— Ne, - prisipažino Ketė užsimesdama koją ant kojos. — Tiesą sa- 
kant, per visą laiką vaidinau tik vieną kartą, kai Evai reikėjo sutvarkyti 
reikalus BBC televizijoje. 

— Ar nejaučiate apmaudo? 

— Šiek tiek, tačiau vis geriau, nei likti be darbo. 

— Kiekvienas dubleris gyvena puoselėdamas viltį, jog vieną gražią 
dieną pavaduodamas pagrindinį aktorių sužibės, - pastebėjo Polas. — 
Albertas Finis vietoje Lario Olivje Stratforde suvaidinęs Koriolaną per 
vieną naktį tapo žvaigžde. 

— Deja, po manojo dieninio pasirodymo taip nenutiko, — karčiai 
tarstelėjo Ketė. - O kuo užsiimi tu, Nikai? 

Denis atsakė ne iškart. Kol kas niekas, išskyrus inspektorę Benert, 
šito neklausė. 

— Aš buvau kareivis. 

— Mano brolis karys, — įsiterpė Šarlotė. - Nerimauju, kad tik jis 
neatsidurtų Irake. Ar tau teko ten tarnauti? 

Denis stengėsi atgaminti Niko dienoraščio įrašus. 

— Du kartus, - atsakė jis. - Bet šiek tiek seniau, - pridūrė. 

Automobiliui sustojus prie Dorchester, Ketė nusišypsojo Deniui. 
Jis puikiai prisiminė moterį, kuri paskutinioji jam štai šitaip šypsojosi. 

Denis išlipo paskutinis ir norom nenorom ištarė: 

— Leisk man sumokėti, - tikėdamasis išgirsti Polo prieštaravimą. 

— Dėkui, Nikai, — atsiliepė Polas ir įsivedė Šarlotę į viešbutį. De- 
nis išsitraukė piniginę ir atsisveikino dar su viena dešimtine, nors ir 
negalėjo sau to leisti. Aišku tapo tik viena - namo šįvakar kulniuos 
pėsčiomis. 

Ketė stabtelėjo ir palaukė Niko. 

- Anot Polo, spektaklį žiūrėjote antrą kartą, —- pradėjo pokalbį 


mergina juodviem bežingsniuojant į viešbutį. 

— Atėjau vildamasis, jog Gvendoliną vaidinsite jūs, - šyptelėjo De- 
nis. 

Ji irgi nusišypsojo ir pakštelėjo jam į skruostą. Dar vienas seniai be- 
patirtas pojūtis. 

— Tu mielas, Nikai, — tarstelėjo mergina suimdama jo ranką ir nu- 
sivesdama į salę. 

— Tad ką ketini veikti toliau? - šūktelėjo Denis stengdamasis per- 
rėkti minios šurmulį. 

— Tris mėnesius gastroliuosiu su keliaujančiuoju teatru. 

— Vėl dublerė? 

— Ne, gastrolių metu dubleriai - per didelė prabanga. Jei kas nors 
iškrinta, jo vietą užima programėlių pardavėjas. Taigi aš turėsiu progą 
pasirodyti scenoje, o tu - ateiti ir pasižiūrėti, kaip vaidinu. 

— Kur demonstruosite spektaklį? - pasiteiravo Denis. 

— Pasirink: Niukaslas, Šefildas, Birmingamas, Kembridžas arba 
Bromlis. 

— Renkuosi Bromlį, - atsakė Denis paimdamas padavėjo pasiūlytą 
taurę. 

Jis apsižvalgė sausakimšoje salėje. Rodos, visi kalbėjo vienu metu. 
Nutildavo tik gerdami šampaną. Kai kurie be paliovos judėjo nuo vie- 
no žmogaus prie kito, vildamiesi sužavėti direktorius, prodiuserius bei 
agentus, galinčius trumpam nutraukti nesibaigiančias darbo paieškas. 

Denis paleido Ketės ranką, nes ir pats atėjo čionai vedinas tam tik- 
ro tikslo. Jis lėtai apžvelgė salę ieškodamas Lorenso Davenporto, bet 
šio niekur nebuvo matyti. Ko gero, aktorius pasirodys kiek vėliau. 

— Ar aš jau tau nusibodau? - paklausė Ketė pačiupdama dar vieną 
šampano taurę iš pro šalį einančio padavėjo. 

— Ne, - neitin įtikinamai paprieštaravo Denis, o tuo laiku prisiar- 
tinęs jaunuolis kreipėsi į Ketę: 

— Sveikutė, - pasisveikino pabučiuodamas į skruostą. — Jau turi 
kitą darbą, ar pailsėsi? 

Denis paėmė dešrelę nuo prošal nešamo padėklo prisiminęs, jog 
šį vakarą nebeturės progos pavalgyti. Dar sykį apsidairė ieškodamas 
Davenporto. Akys užkliuvo už kito žmogaus, kurį derėjo numanyti 
čia pasirodysiant. Jis stovėjo patalpos viduryje šnekučiuodamasis su 

dviem merginom, gaudyte gaudančiom kiekvieną žodį. Ne toks aukš- 
tas, koks išliko Denio atmintyje po pastarojo susidūrimo, bet tąsyk 
veiksmas vyko tamsiame skersgatvyje, o jam terūpėjo, kaip išgelbėti 
Berniui gyvybę. 

Denis nusprendė apžiūrėti jį įdėmiau. Žengtelėjo vieną žingsnį ar- 
tyn, paskui dar vieną, kol galiausiai atsidūrė vos už kelių pėdų. Spen- 
seris Kreigas pažvelgė tiesiai į jį. Denis sustingo, paskui suvokė, jog 
Kreigas žiūri jam per petį, veikiausiai į dar vieną merginą. 

Denis stebeilijo į žmogų, kuris nužudė jo geriausią bičiulį ir įsi- 
vaizdavo išsisukęs. „Io nebus, kol aš gyvas“, - sušnibždėjo pakanka- 
mai garsiai, kad ir Kreigas išgirstų. Pastarojo abejingumo paskatintas 
pasislinko dar per žingsnį, dar truputį, kol nugara stovėjęs žmogus iš 
Kreigo kompanijos instinktyviai atsisuko pasižiūrėti, kas įsibrovė į jo 
teritoriją. Denis žiūrėjo į akis Džeraldui Peinui, nuo teismo laikų pri- 
augusiam tiek svorio, jog vargiai jį beatpažino. Peinas netekęs susido- 
mėjimo nusisuko. Net ir atsistojęs ant liudytojų pakylos jis nepažvelgė 
į Denį antrą kartą - neabejotinai laikėsi Kreigo pasiūlytos taktikos. 

Vaišindamasis blyneliais su rūkyta lašiša Denis ėmė klausytis Krei- 
go ir merginų pašnekesio. Šis varė puikiai surepetuotą kalbą, lyginan- 
čią teatrą ir teismo salę, tik pastarojoje niekad nežinai, kada nusileis 
uždanga. Merginos paslaugiai juokėsi. 

— Tikra tiesa, - garsiai pastebėjo Denis. Kreigas su Peinu atsisuko, 
tačiau akyse nežybtelėjo nė menkiausia kibirkštėlė. Juodu Denio ne- 
pažino, nors vos prieš porą metų matė teisiamųjų suole, tačiau gerokai 
trumpesniais plaukais, nesiskutusį, apsitaisiusį kalėjimo drabužiais. Ir 
kodėl jiems turėtų kilti mintis apie Denį Kartraitą, kuris jau kada mi- 
ręs ir palaidotas. 

— Kaip sekasi, Nikai? - grįžtelėjęs Denis pamatė stabtelėjusį Polą. 

— Dėkoju, puikiai. Netgi geriau nei tikėjausi, - pridūrė plačiau ne- 
aiškindamas. Denis pasislinko arčiau Kreigo ir Peino, kad šie girdėtų 
jo balsą, tačiau abu vyrus tedomino tik pašnekesys su merginomis. 

Ūmai kambaryje driokstelėjo aplodismentai, visų galvos atsigrįžo į 
pasirodžiusį Lorensą Davenportą. Jis nusišypsojo ir pamojavo lyg koks 
karališkosios šeimos narys, tada lėtai patraukė per salę, kas žingsnis 

dėkodamas už plojimus bei liaupses. Denis prisiminė įstrigusią Skoto 
Ficdžeraldo frazę: „Šokdamas aktorius negalėjo dirstelėti į veidrodį, 
todėl gėrėjosi savo atspindžiu ant sietyno“ 

— Ar norėtum su juo susipažinti? — pasiteiravo Polas pastebėjęs 
Denį neatitraukiant akių nuo Davenporto. 

"- Norėčiau, - atsiliepė Denis apimtas smalsumo, ar šis į jį surea- 
guos taip pat abejingai kaip ir kiti du muškietininkai. 

— Tuomet eime, - juodu pradėjo pamažu irtis per salę, tačiau pake- 
liui Denis nejučia stabtelėjo užsižiūrėjęs į moterį, su kuria šnekučiavosi 
aktorius. Jie atrodė esą išties artimi. . 

— Reto grožio, - pastebėjo Denis. 

- Teisybė, jis žavingas, — pritarė Polas, bet Deniui nespėjus jo patai- 
syti, kreipėsi į artistą: - Lari, susipažink su mano bičiuliu Niku Mon- 
krifu. 

Davenportas nesiteikė ištiesti rankos; Denis tebuvo vienas iš di- 
džiulės gerbėjų minios. Jis nusišypsojo Davenporto merginai. 

— Sveikas, aš Sara, — prisistatė ši. 

— Nikas. Nikas Monkrifas, - pakartojo Denis. - Jūs tikriausiai ak- 
torė. 

— Ne, mano protesija kur kas žemiškesnė. Aš solisitorė. 

- Jūs nepanaši į solisitorę, - pastebėjo Denis. Sara neatsakė. Neabe- 
jotinai buvo ne kartą girdėjusi šį nuobodoką komplimentą. 

— Ojjūs - aktorius? — pasiteiravo. 

— Tapsiu tuo, kuo tik jūs pageidausite, - pažadėjo Denis, šįkart pri- 
versdamas ją nusišypsoti. 

— Sveika, Sara, - pasisveikino kitas vyrukas apkabindamas ją per 
juosmenį. - Tu neabejotinai esi pati žavingiausia moteris šioje salėje, — 
pagyrė pabučiuodamas ją į abu skruostus. 

— Pasijusčiau išties pamaloninta, Čarli, jei nežinočiau, kad domiesi 
ne manimi, o mano broliu. 

— Arjūs - Lorenso Davenporto sesuo? — negalėjo patikėti Denis. 

— Kažkas turi ja būti, - atsiliepė Sara. - Bet aš jau prie to pripra- 
tau. 

— O tavo bičiulis ar kuo nors domisi? — paklausė Čarlis šypsoda- 

— Nemanau, - atsakė Sara. - Nikai, čia Čarlis Dankanas, spektaklio 
prodiuseris. 

- Gaila, - nusivylė Čarlis ir nusigręžė į Davenportą apsupusius jau- 
nuolius. 

— Manau, kritai jam į akį, - pakomentavo Sara. 

— Be aš ne... 

— Jau spėjau suprasti, - kreivai šyptelėjo Sara. 

Denis ir toliau flirtavo su Sara, nebesistengdamas užmegzti pokal- 
bio su Davenportu, kadangi viską, kas jį domino, neabejotinai galėjo 
papasakoti aktoriaus sesuo. 

— Galbūt galėtume... - pradėjo Denis, bet nespėjo užbaigti per- 
trauktas kito balso: 

— Sveikutė, Sara, spėliojau, ar tik... 

— Labas, Spenseri, - šaltai pasisveikino moteris. - Ar pažįsti Niką 
Monkrifą? 

— Ne, - atsakė tas ir paskubomis spustelėjęs ranką toliau šnekino 
Sarą. — Ketinau ateiti pareikšti Lariui komplimentų ir štai sutikau 
tave. 

— Ką gi, prašom, Laris čia pat. 

- Tiesą sakant, vyliausi persimesiąs žodeliu ir su tavimi. 

— Kaip cik ketinau išeiti, - atšovė Sara dirstelėdama į laikrodį. 

— Bet vakarėlis tik prasideda, negi negalėtum pabūti kiek ilgiau? 

— Deja, ne, Spenseri. Turiu peržiūrėti keletą popierių prieš susitiki- 
mą su advokatu. 

— Aš tik norėjau... 

— To paries, ko ir praėjusio mudviejų susitikimo metu. 

— Manau, mudu pasukome ne tuo keliu, verčiau pradėkime iš naujo. 

— Pamenu, ne tuo keliu pasuko tavo ranka, - išrėžė Sara atsukdama 
jam nugarą. 

— Atleisk, Nikai. Kai kurie vyrai nesupranta, kai jiems sakai „ne“, bet 
ne visi tokie... - Sara maloniai nusišypsojo Deniui. - Tikiuosi, mudu 
dar susitiksime. 

— Kaip galėčiau... - pradėjo Denis, bet Sara jau žingsniavo tolyn; 
ši moteris neabejojo: jei kas norės ją susirasti, tai ir susiras. Atsigręžęs 
Denis pamatė jau kur kas įdėmesnį Kreigo žvilgsnį. 

- Spenseri, šaunu, kad atėjai, - kreipėsi Davenportas. - Kaip mano 
šiandieninis pasirodymas? 

— Puikiausias iš visų, - pagyrė Kreigas. 

Denis nusprendė jau galįs išeiti. Neliko poreikio šnekėtis sa Daven- 
portu, be to, kaip ir Sara, turėjo pasiruošti rytojaus susitikimui. Priva- 
lėjo būti išsimiegojęs ir žvalus, kai aukcionatorius paskelbs trisdešimt 
septintuoju numeriu pažymėtą prekę. 

— Sveikas, nepažįstamasis. Kur buvai pradingęs? 

— Susidūriau su senu priešu, - atsakė Denis. - O kaip tu? 

— Įprasta kompanija. Nuobodybė, - pasiskundė Ketė. - Man šito 
pokylio jau gana. O tau? 

— Ketinau išeiti. 

— Puiki mintis, - Ketė paėmė jį už rankos. - Kodėl mums nepa- 
sprukus drauge? 

Juodu patraukė per salę sukamųjų durų link. Ketė, sustojusi ant ša- 
ligatvio, pamojo taksi automobiliui. 

— Kur važiuosime, panele? - pasiteiravo vairuotojas. 

— Boltono dvylika. 

— Teisingai elgiesi, vyruti, - pakomentavo taksistas, sužadindamas 
Deniui nemalonius prisiminimus. 

Dar nespėjęs atsisėsti Denis pajuto ranką ant šlaunies. Kita Ketės 
ranka apsivijo jo kaklą ir prisitraukė artyn. 

— Man jau įsipyko dublerės vaidmuo, - sukuždėjo mergina. - Įvai- 
rovės dėlei bent kartą tapsiu pagrindine atlikėja, - ji pasilenkė ir pabu- 
čiavo Denį. 

Automobiliui sustojus prie Niko namų, neatsegtos liko vos kelios 
sagos. Ketė iššoko laukan ir nubėgo takeliu, o Denis sumokėjo už an- 
trą pasivažinėjimą šį vakarą. 

— Norėčiau būti tavo amžiaus, - atsiduso vairuotojas. 

Denis nusijuokė ir nusivijo Ketę. Vargais negalais atrakinę duris, 
juodu įgriuvo į prieškambarį. Ketė nutraukė jam švarką. Kelią nuo 
durų iki miegamojo nuklojo drabužiai. Mergina nusitempė jį prie lo- 

Iššokęs iš autobuso Denis nuskubėjo Bondo garve link vėjelio 
plazdenamos mėlynos vėliavos, ant kurios švietė auksinis užrašas: 
Sotbebys. 

Iki tol Deniui niekad neteko lankytis aukcione ir jis jau pradėjo 
gailėtis nesudalyvavęs keliuose dar prieš prarasdamas nekaltybę. Uni- 
formuotas pareigūnas prie durų pasveikino jį įeinantį, tarsi būtų nuo- 
latinis klientas, kuriam nieko nereiškia išleisti vieną kitą milijoną už ne 
itin žinomo impresionisto darbą. 

— Kur netrukus prasidės pašto ženklų aukcionas? - paklausė Denis 
administratorės. 

— Užkilkite laiptais į antrą aukštą, - ji parodė į dešinę. — Ir iškart 
pamatysite. Ar pageidausite kortelės? —- paklausė moteris. Denis nela- 
bai suprato, ką ji siūlo. - Ar varžysitės? 

— Ne, - atsakė Denis. - Tikiuosi parduoti. 

Užlipęs laiptais Denis įėjo į didelę gerai apšviestą patapą, kur su- 
kiojosi koks pustuzinis žmonių. Jis abejojo, ar tikrai pateko ten, kur 
reikia, kol pastebėjo poną Blandelį, besišnekantį su vyruku, vilkinčiu 
žalią kombinezoną. Patalpoje rikiavosi daugybė kėdžių eilių, nors 
užimtos buvo vos kelios. Priešakyje, kur stovėjo Blandelas, puikavosi 
žvilganti pakyla, ant kurios, kaip suprato Denis, stovės aukciono ve- 
dėjas. Ant sienos už pakylos kybojo didelis ekranas, pateikiantis sumas 
keliomis skirtingomis valiutomis, kad kainos taptų aiškios pirkėjams 
iš užsienio. Dešinėje kambario pusėje ant ilgo stalo stovėjo baltų tele- 
fonų virtinė. 

Denis trypinėjo patalpos pakrašty, tuo metu dauguma žmonių įėję 
užimdavo vietas. Jis nusprendė įsitaisyti galinės eilės kamputyje, kad 
matytų visus varžytinių dalyvius bei vedėją. Jautėsi esąs veikiau ste- 
bėtojas, o ne dalyvis. Denis pasklaidė katalogą, nors buvo perskaitęs 

keletą kartų. Jį tedomino tik trisdešimt septintasis pasiūlymas, tačiau 
pastebėjo, jog trisdešimt šeštasis numeris - 1861-ųjų metų „Gerosios 
Vilties rago raudonasis keturpensis“, įvertintas nuo keturiasdešimties 
iki šešiasdešimties tūkstančių svarų sterlingų — yra brangiausia aukci- 
ono prekė. 

Pakėlęs akis pamatė poną Prendergastą iš Stanley Gibbons, įeinan- 
tį ir prisijungiantį prie supirkėjų grupelės, besišnibždančios patalpos 
gale. 

Pamažu rinkosi ir sėdosi į vietas vis daugiau ir daugiau kortelėmis 
senelio padovanotą Nikui dvidešimt pirmojo gimtadienio proga - be 
dešimties dešimt. Negalėjo nepastebėti įkrypuojančio vyro, sveriančio 
mažiausiai šimtą penkiasdešimt kilogramų ir laikančio dešinėje ranko- 
je neuždegtą cigarą. Gigantas lėtai nužingsniavo palei kėdes ir įsitaisė 
penktos eilės galės, ko gero, asmeniškai jam rezervuotoje vietoje. 

Pastebėjęs šį žmogų Blandelas - tokio tiesiog negalėjai nepastebė- 
ti - atsiskyręs nuo pašnekovų grupelės patraukė pasveikinti arvykusio- 
jo. Denio nuostabai, juodu abu atsisuko ir pažvelgė jo pusėn. Blande- 
las atpažinęs kilstelėjo katalogą, Denis linktelėjo. Cigaro savininkas 
nusišypsojo, tarsi atpažinęs Denį, o paskui vėl įniko į pokalbį su auk- 
cionatoriumi. 

Salė netrukus užsipildė, paryrę klientai atėjo prieš pat Blandelui 
žengiant į priekį. Jis užkopė laipteliais ant pakylos, nusišypsojo poten- 
cialiems pirkėjams, prisipylė į stiklinę vandens ir pasižiūrėjo į laikrodį 
ant sienos. Tada įjungė mikrofoną ir prabilo: 

— Labas rytas, ponios ir ponai, sveiki atvykę į dusyk per metus ren- 
giamą retų pašto ženklų aukcioną. Pirmasis pasiūlymas. 

Padidintas pašto ženklo atvaizdas iš katalogo pasirodė ekrane. 

- Šiandien pradėsime „juoduoju peniu“, puikiai išsilaikiusiu tūks- 
tantis aštuoni šimtai keturiasdešimt pirmųjų metų pašto ženklu. Ma- 
tau pradinį siūlymą - tūkstantis svarų sterlingų. - Vienas supirkėjas iš 
Prendergasto grupės kilstelėjo kortelę. 

— Tūkstantis du šimtai? 

Trečioje eilėje išsyk sureagavo kitas pirkėjas, kuris po šešių siūlymų 
įsigijo ženklą už tūkstantį aštuonis šimtus svarų sterlingų. 

Denis nudžiugo, kad už prekę sumokėta suma gerokai pranoko 
apytikrę vertę, tačiau aukcionui besitęsiant pastebėjo visišką kainų 
nenuoseklumą. Vaikinas neįžvelgė jokios akivaizdžios priežasties, dėl 
ko vienu atveju jos užkildavo iki pat viršaus, o kitu nė nepasiekdavo 
žemiausios ribos. Tada aukcionatorius tyliai ištardavo: „Neparduota“ 
Denis nė nenorėjo galvoti apie pasekmes, jei pastarieji žodžiai nu- 
skambės, kai ateis 37-tosios prekės eilė. 

Denis vis dirstelėdavo į cigaro savininką, bet šis iki šiol, rodos, ne- 
susidomėjo nė vienu pasiūlymu. Reikia tikėtis, jam rūpi de Kuberteno 
vokas, nes dėl ko daugiau Blandelas galėjo rodyti į Denį... 

Kai vedėjas pasiekė trisdešimt penktąjį punktą, Britanijos tautų 
sandraugos pašto ženklų rinkinį, kuris per trisdešimt sekundžių buvo 
perleistas vos už tūkstantį svarų, Denis pradėjo vis labiau nervintis. 
Trisdešimt šeštasis punktas sukėlė ūmų šurmulį, Denis dar sykį pažvel- 
gė į katalogą: 1861 m. „Gerosios Vilties rago raudonasis keturpensis“, 
vienas iš šešeto pasaulyje žinomų egzempliorių. 

Blandelas paskelbė pradinę trisdešimties tūkstančių sumą, po ku- 
rios kai kurie supirkėjai ir keli smulkūs kolekcininkai pasitraukė, liko 
tik cigaro savininkas ir anonimas, susisiekęs telefonu. Denis įdėmiai 
įsižiūrėjo į gigantą, kuris nė menkiausiu judesiu neišsidavė, jog varžosi, 
tačiau kai moteris prie telefono pažvelgusi į Blandelą papurtė galvą, šis 
atsigręžė į storulį ir paskelbė: 

- Parduota ponui Hansakeriui už septyniasdešimt penkis tūkstan- 
čius svarų sterlingų. 

Pirkėjas nusišypsojo ir išsiėmė iš burnos cigarą. 

Tarp besivaržančiųjų vykstančia kova susidomėjęs Denis netikėtai 
išgirdo: 

— Trisdešimt septintasis katalogo punktas, unikalus vokas su 
1896 metų pirmojo leidimo pašto ženklu, Prancūzijos vyriausybės 
išleistu šiuolaikinių olimpinių žaidynių atidarymo proga. Vokas 
pradžiai pasiūlyti tūkstantį svarų sterlingų. Denis nusivylė išgirdęs 
tokią žemą pradinę kainą, bet išsyk išvydo kambaryje pakilusias ke- 
lias korteles. 


— Tūkstantis penki šimtai? — pasiūlė beveik visi. 

— Du tūkstančiai? — potencialių pirkėjų sumažėjo. 

— Du tūkstančiai penki šimtai? - ponas Hansakeris vėl įsikišo į 
burną neuždegtą cigarą. 

— Trys tūkstančiai? - Denis stebeilijo ištempęs kaklą, bet taip ir 
nepamatė, kas pasiūlė pastarąją sumą. 

— Trys tūkstančiai penki šimtai? - cigaras liko burnoje. 

— Keturi tūkstančiai. Keturi tūkstančiai penki šimtai. Penki tūks- 
tančiai. Penki tūkstančiai penki šimtai. Šeši tūkstančiai. 

Hansakeris išsitraukė cigarą ir suraukė antakius. 

— Parduota džentelmenui priešakinėje eilėje už šešis tūkstančius 
svarų sterlingų, — ištarė aukcionatorius kaukštelėdamas plaktuku. — 
Trisdešimt aštuntasis punktas, retas egzempliorius... 

Denis stengėsi pamatyti sėdinčiuosius pirmoje eilėje, tačiau neįžiū- 
rėjo, kuris žmogus nusipirko voką. Norėjo padėkoti tam, kuris tris kar- 
tus padidino vidutinę kainą. Kažkas patapšnojo jam per petį, atsisukęs 
Denis pamatė pasilenkusį cigaro savininką. 

— Aš esu Džinas Hansakeris, - sududeno garsiu balsu, bemaž pri- 
lygstančiu aukcionatoriaus balsui. — Jei sutiktumėte išgerti su manimi 
puodelį kavos, sere Nikolai, galbūt mudu rastume bendrų temų. Aš 
atvykau iš Teksaso, - jis paspaudė Denio ranką. — Bet, ko gero, nenu- 
stebinau jūsų, juk buvome susitikę Vašingtone. Turėjau garbės paži- 
noti jūsų senelį, - pridūrė juodviem jau išėjus iš salės ir besileidžiant 
laiptais. 

Denis nepratarė nė žodžio. Neskubėti rizikuoti — štai ko išmoko 
pradėjęs vaidinti Niką. Įėjęs į restoraną pirmame aukšte Hansakeris 
patraukė tiesiai prie staliuko, ko gero, irgi įpraston savo vieton. 

— Du juodos kavos, - tarstelėjo praeinančiam padavėjui, nė neleis- 
damas Deniui pasirinkti. - Taigi, sere Nikolai, aš suglumintas. 

— Suglumintas? - pirmą sykį prasižiojo Denis. 

— Niekaip nesuprantu, kodėl sumanėte parduoti De Kuberteną 
aukcione ir dar leidote savo dėdei paveržti jį iš manęs. Nebent judu 
veikėre sutartinai ir tikėjotės priversią mane sumokėti dar daugiau. 

— Mudu su dėde nepalaikome ryšio, — ištarė Denis rūpestingai 


rinkdamasis žodžius. 


276 JEFFREY ARCHER 


— Vadinasi, turite šį tą bendro su savo velioniu seneliu, - pastebėjo 
Hansakeris. 

— Jūs buvote mano senelio bičiulis? - paklausė Denis. 

— Nedrįsčiau vadintis jo bičiuliu, - pasakė teksasietis. - Gal vei- 
kiau mokiniu bei pasekėju. Sykį 1977-aisiais, kai šioje srityje tebuvau 
naujokas, jis pergudravo mane besivaržant dėl reto „mėlynojo dvipen- 
sio“, bet aš sparčiai iš jo mokiausiai, mat buvo nuostabus mokytojas. 
Spaudoje skaičiau, girdi, turiu surinkęs pačią puikiausią pašto ženklų 
kolekciją žemėje, bet tai nėra tiesa. Ši garbė priklauso jūsų seneliui, — 
gurkštelėjęs kavos Hansakeris pridūrė: - Prieš daugelį metų jis man 
pranešė kolekciją ketinąs palikti anūkui, bet ne sūnums. 

— Mano tėvas mirė, - pratarė Denis. 

Hansakeris atrodė nustebęs. 

- Žinau - juk dalyvavau laidotuvėse. Maniau, jūs mane matėte. 

— Mačiau, - Denis prisiminė dienoraštyje Niko aprašytą „gigantą 
amerikietį“. - Bet šnekėtis man buvo leista tik su savo solisitoriumi, - 
skubiai pridūrė. 

— Taip, atsimenu, - tarė Hansakeris. - Bet man pavyko persimesti 
žodeliu su jūsų dėde bei pranešti jam, jog esu pasiryžęs įsigyti kolekci- 
ją, jei ši bus parduodama. Jis pažadėjo susisiekti. Tada ir supratau, kad 
jūsų dėdė jos nepaveldėjo, vadinasi, senelis ištesėjo duotą žodį ir paliko 
pašto ženklus jums. Todėl vos tik ponas Blandelas paskambinęs pasa- 
kė, esą jūs ketinate parduoti De Kuberteną, aš išsyk perskridau balą 
tikėdamasis susitikti su jumis. 

— Aš nė nežinau, kur kolekcija yra, - prisipažino Denis. 

— Galbūt čia ir slypi paaiškinimas, kodėl Hjugas buvo pasiryžęs tiek 
daug sumokėti už voką, - pastebėjo teksasietis, — nes pašto ženklais jis 
visiškai nesidomi. O štai ir jis pats, - Hansakeris cigaru parodė į vyrą 
prie registratūros stalo. 

Denis įdėmiau įsižiūrėjo į dėdę Hjugą. Dėl ko jam taip stipriai pri- 
sireikė voko, kad ryžosi net trigubai permokėti? Hjugas padavė Blan- 
delui čekį, o šis ištiesė voką. 

— Pusgalvis, - sumurmėjo Denis atsistodamas. 


— Kąjūs pasakėte? - Hansakeriui iš burnos iškrito cigaras. 

— Kalbu apie save, ne apie jus, - skubiai patikslino Denis. - Pasta- 
ruosius du mėnesius akis man badė akivaizdus faktas. Jam reikalingas 
adresas, o ne vokas, nes kaip tik ten ir slypi sero Aleksandro kolekcija. 

Džinas dar labiau apstulbo. Kodėl Nikas savo senelį vadina seru 
Aleksandru? 

— Atleiskite, pone Hansakeri, turiu eiti. Man nederėjo parduoti 
voko. 

— Norėčiau žinoti, apie ką, po šimts, čia šnekate, — tarstelėjo Han- 
sakeris išsitraukdamas iš vidinės kišenės piniginę ir paduodamas De- 
niui kortelę. - Jei kada nuspręstumėte parduoti kolekciją, suteikite 
man pirmumo teisę. Pasiūlysiu gerą kainą be dešimties procentų at- 
skaitymo. 

— Ir be dvidešimties procentų pirkėjo mokesčio, - kreivai šyptelėjo 
Denis. 

— Tikras senelis, - pastebėjo Džinas. - Jis buvo šaunus ir sumanus 
džentelmenas, priešingai nei jūsų dėdė Hjugas, ką, manau, ir pats ži- 
note. 

— Viso geriausio, pone Hansakeri, - atsisveikino Denis įsikišdamas 
kortelę į Niko piniginę. Jis nearplėšdamas akių stebėjo Hjugą Mon- 
krifą, kuris ką tik įsidėjo voką į portfelį ir patraukė per fojė, kur laukė 
Denio iki tol nepastebėta moteris. Toji įsikibo jam į parankę, ir juodu 
skubiai išėjo laukan. 

Keletą sekundžių lukterėjęs, vaikinas nusekė iš paskos. Atsidūręs 
Bondo gatvėje, apsidairė į šalis, o galiausiai pamatęs porelę nusiste- 
bėjo, kaip toli juodu atsiplėšė. Maryt, labai skubėjo. Už Čerčilio bei 
Ruzvelto paminklo pasuko dešinėn, o Albemarlio gatvėje - į kairę, ten 
perėję į kitą pusę netrukus dingo Browns viešbutyje. 

Denis dar kurį laiką paslampinėjo priešais viešbutį svarstydamas 
savo galimybes. Žinojo, jog pastebėję jį anuodu palaikys Niku. Jis at- 
sargiai įėjo vidun, bet vestibiulyje nepamatė nei vieno, nei kito. Įsi- 
taisęs ant minkštasuolio už kolonos galėjo nematomas stebėti liftus 
bei registratūrą. Denis neatkreipė jokio dėmesio į žmogų, atsisėdusį 
kitapus fojė. 

Išsėdėjęs trisdešimt minučių jau pradėjo baimintis būsiąs juos pra- 
žiopsojęs, ketino pakilti ir pasiteirauti registratūroje, bet štai atsidarė 

lifto durys ir ssumdami lagaminus pasirodė Hjugas bei toji moteris. 
Juodu prisiartino prie registracijos stalo, moteris apmokėjo sąskaitą ir 
išskubėjo pro kitas duris. Denis išlėkė laukan ir pamatė juodu įlipan- 
čius pro galines juodo taksi automobilio duris. Jis pamojo kitam eilėje 
stovinčiam automobiliui ir dar nė neuždaręs durelių sušuko: 

— Sekite paskui aną mašiną. 

— Visą gyvenimą laukiau tokių žodžių, - atsakė taksistas atsiplėšda- 
mas nuo šaligatvio krašto. 

Priekinis automobilis garvės gale pasuko į dešinę ir nuriedėjo Haid 
Parko kampo link, per tunelį, Bromptono keliu, o galiausiai — Vestvė- 
jaus magistrale. 

— Atrodo, jie traukia į oro uostą, - pastebėjo vairuotojas. 

Po dvidešimties minučių jo spėjimas pasitvirtino. 

Abiem automobiliams išnirus iš Hitrou tunelio, Denio vairuotojas 
pranešė: 

— Antrasis terminalas. Vadinasi, jie skrenda į kažkurią Europos vie- 
tą. 

Abi mašinos sustojo prie įėjimo. Taksometras rodė 34,50. Denis 
padavė keturiasdešimt svarų, bet liko salone, kol Hjugas su moterimi 
dingo terminalo viduje. Paskui nusekė įkandin ir pamatė, kaip juodu 
atsistojo į verslo klasės keleivių eilę. Ekrane viršum registracijos stalo 
švietė užrašas: „BA0732, Ženeva, 13.55: 

— Pusgalvis, - vėl sumurmėjo Denis prisiminęs adresą ant voko. 
Tačiau į kurią Ženevos vietą derėtų vykti? Jis dirstelėjo į laikrodį. Dar 
spės nusipirkti bilietą ir įlipti į lėktuvą. Nuskubėjo prie British Airways 
prekystalio ir turėjo dar kurį laiką pastovėti eilėje. 

— Ar dar gaučiau bilietą tryliktai penkiasdešimt penkios į Žene- 
vą? — paklausė stengdamasis užgniaužti desperacijos gaideles balse. 

— Ar gabenatės bagažą, pone? - paklausė mergina iš už prekysta- 
lio. 

— Ne, - atsakė Denis. 

Ji pažvelgė į kompiuterį. 

— Vartai dar neuždaryti, taigi dar galite suspėti. Skrisite verslo klase 


ar ekonomine? 

— Ekonomine, - paprašė Denis norėdamas išvengti susitikimo su 
dėde Hjugu bei jo palydove. 

— Prie lango ar iš krašto? 

— Prie lango. 

— Du šimtai septyniolika svarų sterlingų, pone. 

— Dėkoju, - Denis padavė kreditinę kortelę. 

— Ar galėčiau pamatyti jūsų pasą, pone? 

Denis gyvenime neturėjo paso. 

— Mano pasą? 

— Taip, pone, jūsų pasą. 

— One, palikau jį namie. 

— Tuomet, ko gero, nespėsite į lėktuvą, pone. 

— Pusgalvis, pusgalvis, - suurzgė Denis. 

— Atleiskite? 

— Atsiprašau, čia aš apie save, ne apie jus, - pakartojo jis. Mergina 
šyptelėjo. 

Denis apsisuko ir bejėgiškai nudūlino per salę. Jis nepamatė pro 
keleiviams skirtus išvykimo vartus išeinančių Hjugo bei moters, tačiau 
kai kas kitas pamatė, kadangi akylai stebėjo ir juodu, ir patį Denį. 


<se> 


Hjugas paspaudė žalią mobiliojo mygtuką tuo metu, kai per garsia- 
kalbį nuskambėjo: 

- Keleiviai, skrendantys į Ženevą reisu BA0732, kviečiami paskuti- 
nįjį kartą. Prašom įeiti pro devynioliktuosius vartus. 

- Jis sekė jus nuo So:bio iki viešbučio, o paskui nuo viešbučio iki 
Hitrou. 

— Ar jis skris tuo pačiu lėktuvu? - paklausė Hjugas. 

— Ne, jis neturėjo paso. 

— Tipiškas Niko bruožas. Kur jis dabar? 

— Grįžta į Londoną, taigi lenkiate jį mažiausiai dvidešimt keturio- 
mis valandomis. 

— Tikėkimės, to pakaks, bet nenuleisk nuo jo akių nė akimirkai. 

Hjugas išjungė telefoną ir kartu su Margareta įlipo į lėktuvą. 

— Galbūt atradote dar vieną paveldėtą vertybę, sere Nikolai? - vil- 
tingai paklausė Blandelas. 

— Ne, bet norėjau paklausti, gal kartais turite šįryt parduoto voko 
nuotrauką? 

— Taip, žinoma, mes saugome visų aukcione parduotų daiktų nuo- 
traukas, idant išspręstume ateityje galinčius kilti ginčus. 

— Ar galėčiau ją pamatyti? - pasiteiravo Denis. 

— Ar iškilo kokių nors problemų? - susirūpino Blandelas. 

— Ne, - atsakė Denis. - Tik noriu pasitikrinti adresą ant voko. 

— Žinoma, - pakartojo Blandelas ir įvedė kelis slaptažodžius. Po 
akimirkos kompiuterio ekrane pasirodė voko atvaizdas. Jis atsuko 
ekraną Deniui. 


Baron de Gumerdn 
25 rue de hm Croi - Rouge 


<a fuiase 


Denis nusirašė pavardę bei adresą. 

— Gal netyčia žinote, ar baronas de Kubertenas kartais nebuvo gar- 
sus pašto ženklų kolekcininkas? 

— Mano žiniomis, ne, - atsakė Blandelas. - Tačiau jo sūnus įkūrė 
garsiausią Europoje banką. 

— Pusgalvis, - suvaitojo Denis, - pusgalvis, - pakartojo dar kartą 
jau gręždamasis durų pusėn. 

— Tikiuosi, sere Nikolai, šio ryto aukciono rezultatai jūsų nenuvy- 
lė. 

Denis atsigręžė. 

— Ne, žinoma, ne, pone Blandelai, atleiskite. Pamiršau padėkoti. 

Viena iš daugelio akimirkų, kai derėjo elgtis, kaip elgrųsi Nikas, ir 
tik mintyse išlikti Deniu. 

Vos sugrįžęs į namus Boltono gatvėje Denis puolė ieškoti Niko 
paso. Molė tiksliai žinojo, kur šis yra. 

— Beje, - pridūrė moteris, - skambino toks ponas Freizeris Manras 
ir prašė jūsų perskambinti. 

Denis nukūrė į kabinetą, susuko Manro numerį ir papasakojo apie 
viską, kas nutiko tą rytą. Senasis solisitorius išklausė nekomentuoda- 
mas. 

— Džiaugiuosi, kad paskambinote, - galiausiai pratarė, - nes turiu 
jums naujienų, bet nederėtų jų aptarinėti telefonu. Norėjau pasiteirau- 
ti, kada ketinate apsilankyti Škotijoje. 

— Dar suspėčiau įsėsti į naktinį traukinį, - atsiliepė Denis. 

— Puiku, tik patarčiau šį kartą pasiimti pasą. 

- Vykstant į Škotiją? - nusistebėjo Denis. 

— Ne, sere Nikolai. Į Ženevą. 


46 


Sekretorė palydėjo poną ir ponią Monkrifus į posėdžių kabinetą. 

— Pirmininkas pasirodys visai netrukus, - pasakė jis. - Gal laukda- 
mi norėtumėte išgerti kavos ar arbatos? 

— Ačiū, ne, - atsisakė Margareta, o jos vyras ėmė nervingai vaikšti- 
nėti po kambarį. Moteris atsisėdo ant vienos iš šešiolikos Čarlzo Reni 
Makintošo kėdžių, sustatytų aplink ilgą ąžuolinį stalą, ir pasijuto kaip 
namie. Ant šviesiai mėlynai nudažytų sienų visur, kur tik įmanoma, 
kabojo aliejiniais dažais nutapyti ankstesnių pirmininkų portretai 
visu ūgiu, dvelkiantys stabilumu bei gerove. Margareta nepratarė nė 
žodžio, kol sekretorė neišėjo iš kambario ir neuždarė durų. 

— Nurimk, Hjugai. Mums mažiausiai reikia, kad pirmininkas sua- 
bejotų tavo pretenzijų teisėtumu. Eikš ir sėskis. 

— Viskas be galo puiku, senut, — toliau žirgliodamas po kambarį 
prabilo Hjugas, - bet neužmiršk, nuo šio susitikimo baigties priklauso 
mūsų ateitis. 

— Juo labiau derėtų elgtis ramiai ir racionaliai. Turi atrodyti taip, 
lyg atėjęs atsiimti teisėtai priklausančio turto, - pamokė ji, ir kaip tik 
tuo metu kitapus kambario atsivėrė durys. 

Į kabinetą įėjo senyvo amžiaus džentelmenas. Stabtelėjęs jis paėmė 
sidabro lazdelę - autoriteto simbolį - kad niekas nesuabejotų, jog jis 
yra banko galva. 

— Labas rytas, ponai Monkrifai, - pasisveikindamas abiem paspau- 
dė rankas. - Aš esu Pjeras de Kubertenas, malonu jus maryti, - angliš- 
kai jis kalbėjo be menkiausio akcento. Pirmininkas atsisėdo stalo gale 
po senyvo džentelmeno portretu - gryniausia jo paties kopija, išskyrus 
didžiulius žilus ūsus. - Kuo galėčiau jums padėti ? 

— Reikalas visiškai paprastas, - atsakė Hjugas. - Aš atvykau parvir- 
tinti paveldėtojo teisės į savo tėvo palikimą. 

Pirmininko veidas nė nevirptelėjo. 

— Kuo vardu buvo jūsų tėvas? - pasiteiravo jis. 

— Seras Aleksandras Monkrifas. 

— Kodėl manote jūsų tėvą turėjus reikalų su šiuo banku? 

— Tėvas šito nuo mūsų neslėpė. Keletą sykių man bei mano broliui 
Angui pasakojo apie ilgametį bendradarbiavimą su šiuo banku, kuris, 
greta kitų dalykų, saugojo unikalią jo pašto ženklų kolekciją. 

— Ar galite pateikti jūsų tvirtinimą pagrindžiančių įrodymų? 

— Ne, - atsiliepė Hjugas. - Tėvas manė, jog, turint omeny mūsų 
mokesčių įstatymus, būtų neišmintinga tokius dalykus užfiksuoti po- 
pieriuje, bet jis mane patikino, esą jums jo valia puikiai žinoma. 

— Suprantu, - tarstelėjo de Kubertenas. - Tad galbūt jis jums pasa- 
kė sąskaitos numerį ? 

— Ne, nepasakė, - Hjugas pradėjo mažumėlę nekantrauti. - Tačiau 
mano advokatas mane patikino, jog po brolio mirties esu vienintelis 
tėvo įpėdinis, taigi jūs neturite kito pasirinkimo, tik atiduoti tai, kas 
teisėtai priklauso man. 

— Rimtas argumentas, - sutiko de Kubertenas, - bet privalau pa- 
siteirauti, ar turite kokių nors dokumentų, paliudijančių jūsų tvirtini- 
mą? 

- Taip, - atsakė Hjugas pasidėdamas ant stalo portfelį. Spragtelėjęs 
sagtelę jis išėmė vakar aukcione įsigytą voką ir pastūmėjo per stalą. — 
Tėvas paliko man štai šitą. 

De Kubertenas kurį laiką tyrinėjo jo seneliui adresuotą voką. 

— Nuostabu, - galiausiai prabilo, — bet čia ne įrodymas jūsų tėvą 
turėjus sąskaitą šiame banke. Esamomis aplinkybėmis išmintingiausia 
bus, jei aš pats patikrinsiu šį faktą. Minutėlei atsiprašysiu. 

Pirmininkas lėtai atsistojo, linktelėjo ir netaręs daugiau nė žodžio 
išėjo iš kambario. 

— Jis kuo puikiausiai žino, kad tavo tėvas bendradarbiavo su šiuo 
banku, - pareiškė Margareta. - Bet dėl kažkokios priežasties kol kas 


išsisukinėja. 

— Labas rytas, sere Nikolai, - pakildamas iš už stalo pasisveikino 
Freizeris Manras. - Tikiuosi, atkeliavote patogiai. 

— Būčiau jautęsis kur kas geriau, jei ne tvinkčiojanti mintis, jog 
mano dėdė Ženevoje šiuo metu mėgina atimti iš manęs palikimą. 

- Remdamasis savo patirtimi norėčiau patikinti, jog Šveicarijos 
bankininkai neskuba daryti neapgalvotų sprendimų. Ne, į Ženevą 
mes atvyksime laiku. Ber dabar reikia aptarti kitus netikėtai iškilusius 
neatidėliotinus reikalus. 

- Tuos, kurių nenorėjote aptarinėti telefonu? 

- Taigi, - linktelėjo Manras, - deja, naujiena nėra džiugi. Jūsų dėdė 
tvirtina, esą jūsų senelis, likus vos kelioms savaitėms iki mirties, parašęs 
antrą testamentą, kuriame atima iš jūsų paveldėjimo teisę ir visą turtą 
palieka jūsų tėvui. 

— Ar turite šio testamento kopiją? - paklausė Denis. 

— Turiu, bet kopija nepasitenkinau, todėl nuvykau į Edinburgą, į 
pono Desmondo Galbraito biurą, idant galėčiau apžiūrėti originalą. 

- Ir kokia jūsų išvada? — pasiteiravo Denis. 

- Visų pirma aš palyginau jūsų senelio parašą su parašu po pradiniu 
testamentu. 

— Ir? - pratarė Denis stengdamasis neparodyti susirūpinimo. 

— Jeigu parašas netikras, jis padirbtas velniškai tobulai, - atsakė 
Manras. — Trumpai patyrinėjęs negalėjau prikibti nei prie popieriaus, 
nei prie juostelės, mat lygiai tokie pat panaudoti ir jūsų naudai surašy- 
tame originale. 

— Ar reikalai gali pablogėti ? 

— Deja, taip, - pripažino Manras. - Be to, ponas Galbraitas pami- 
nėjo laišką, neva senelio prieš pat mirtį išsiųstą jūsų tėvui. 

— Ar jie parodė jums tą laišką? 

— Taip. Laiškas parašytas mašinėle, kas mane gerokai nustebino, 
nes jūsų senelis laiškus visuomet rašydavo ranka, kadangi nepasitikėjo 
mašinėlėmis, kurias vadino nelemtu naujovišku pramanu, sunaikin- 
siančiu tikrąjį rašymą. 


— O kas rašoma laiške? 

- Esą jūsų senelis nusprendęs atimti iš jūsų paveldėjimo teisę, todėl 
parašęs naują testamentą, kuriuo viską paliekąs jūsų tėvui. Gudriai su- 
manyta. 

— Gudriai? 

— Taip. Jei nuosavybė būtų buvusi padalyta abiem sūnums, atrody- 
tų įtartinai, kadangi daugybė žmonių žinojo, jog Hjugas su tėvu jau 
ilgus metus nesikalbėjo. 

— Tačiau galiausiai, - pastebėjo Denis, - viskas vis tiek lieka dėdei 
Hjugui, kadangi mano tėvas visą turtą užrašė jam. Ar jūsų žodžiai „gu- 
driai sumanyta“ reiškia abejonę senelio laiško tikrumu? 

— Aš išties abejoju, - patvirtino Manras, - ir ne tik dėl mašininio 
šrifto. Laiškas buvo parašytas ant dviejų jūsų senelio naudoto laiškinio 
popieriaus lapų, kuriuos išsyk pažinau, tačiau dėl nesuprantamų prie- 
žasčių pirmasis buvo atspausdintas mašinėle, o antrajame — vos keli 
ranka rašyti žodžiai: „Tokia yra mano valia, kurią išdėsčiau raštu. Ti- 
kiuosi, abu ją perskaitysite. Jus mylintis tėvas Aleksandras Monkrifas“ 
Atspausdintame pirmajame puslapyje ir išdėstyta toji valia, o antrasis 
ne tik rašytas ranka, bet ir žodis žodin sutampa su priedu, pridėtu prie 
pradinio testamento. Keistas sutapimas. 

— Ber jau vien šito pakaktų įrodyti... 

— Ko gero, nepakaktų, - paprieštaravo Manras. - Nors mums ir 
akivaizdu, jog laiškas suklastotas, faktai byloja prieš mus: laiškas pa- 
rašytas ant jūsų senelio laiškinio popieriaus, spausdintas atitinkamos 
laidos mašinėle, o antrasis puslapis neabejotinai rašytas jūsų senelio 
ranka. Vargu ar šalyje atsirastų bent vienas teismas, kuris priimtų 
mums palankų sprendimą. Ir, lyg to būtų maža, vakar jis apkaltino 
mus įsibrovimu į jo valdas. 

— Įsibrovimu? - nustebo Denis. 

— Nepasitenkindamas tuo, jog remiantis naujuoju testamentu jis 
paveldėjo dvarą Škotijoje bei rezidenciją Boltone, jis reikalauja per tris 
dienas iš pastarosios išsikraustyti, nes kitaip teismo keliu priversiąs jus 
sumokėti nuomą nuo pat atsikraustymo dienos, atsižvelgdamas į pa- 
našių namų nuomos kainas tame rajone. 


— Vadinasi, aš viską praradau, - pratarė Denis. 

— Ne viską, - paguodė Manras. — Pripažinsiu, čia padėtis išties niū- 
roka, tačiau jūs tebeturite raktą, todėl Ženevoje seksis geriau. Įtariu, 
jog bankas nenorės atiduoti jūsų senelio turto žmogui, kuris nepateiks 
rakto, - jis minutėlę patylėjo, o paskui ištarė: - Abejonių man nekelia 
tik vienas dalykas. Jeigu jūsų senelis būtų atsidūręs tokioje padėtyje, jis 
tikrai nesėdėtų sudėjęs rankas. 

— Ir aš nesėdėčiau, - atsiduso Denis, - jei tik leistų finansai, susi- 
grumčiau su Hjugu. Bet, nepaisant vakar parduoto voko, nė kelioms 
savaitėms nepraėjus, ilgą ieškinių sąrašą dėdė papildys pareiškimu apie 
mano bankrotą. 

Ponas Manras pirmą kartą nusišypsojo. 

— Aš numačiau šią problemą, sere Nikolai, ir vakar popiet su par- 
tneriais aptarėme, kaip turėtume ją spręsti, - jis atsikosėjo. — Visi vie- 
ningai nusprendė, jog turime sulaužyti ilgametį paprotį ir nepateikti 
sąskaitų, kol nesulauksime sėkmingos bylos baigties. 

— Bet jeigu teisme aš bylą pralaimėsiu - patikėkite, pone Manrai, 
šioje srityje turiu karčios patirties - liksiu amžinu jūsų skolininku. 

- Jeigu >2es pralaimėsime, — atsakė Manras, - jūs negausite jokių 
sąskaitų, nes firma liks amžinai skolinga jūsų seneliui. 


<e> 


Po kelių minučių pirmininkas sugrįžo ir vėl atsisėdo priešais taria- 
mus klientus. 

— Pone Monkrifai, - pradėjo šypsodamasis, - išties galiu patvirtin- 
ti, jog seras Aleksandas Monkrifas naudojosi mūsų banko paslaugo- 
mis. Taigi belieka įrodyti, kad esate vienintelis jo įpėdinis. 

— Pateiksiu visus reikiamus dokumentus, - patikino Hjugas. 

— Pirmiausiai norėčiau paprašyti paso, pone Monkrifai. 

— Prašom, - Hjugas ištraukė iš portfelio pasą ir ištiesė viršum sta- 
lo. 

De Kubertenas atsivertė galinį puslapį ir įsižiūrėjęs į nuotrauką 
pasą grąžino. 

— Ar turite tėvo mirties liudijimą? 

— Taip, - Hjugas išsiėmė antrąjį dokumentą ir pastūmėjo per stalą. 

Pastarąjį pirmininkas ištyrinėjo įdėmiau, galiausiai linktelėjo ir 
grąžino. 

- Ir dar pageidaučiau pamatyti jūsų brolio mirties liudijimą. 

Hijugas padavė trečiąjį dokumentą. Ir šį de Kubertenas grąžino tik 
nuodugniai išnagrinėjęs. 

— Beto, privalau pamatyti jūsų brolio testamentą, patvirtinantį, jog 
didžiąją turto dalį paliko jums. 

Hijugas ištiesė testamentą ir pažymėjo varnele dar vieną ilgo Gal- 
braito paruošto sąrašo punktą. 

De Kubertenas kurį laiką tylėdamas studijavo Ango Monkrifo tes- 
tamentą. 

— Čia lyg ir viskas gerai, — pratarė galų gale, — bet visų svarbiausias 
yra jūsų tėvo testamentas. Ar turite jį ? 

— Galiu pateikti ne tik paskutinįjį savo tėvo testamentą, pasirašytą 
likus šešioms savaitėms iki mirties, - pareiškė Hjugas, — bet ir laišką, 
kurį jis parašė mano broliui Angui ir man bei pridėjo prie šio testa- 
mento. 

Hjugas pastūmėjo abu dokumentus per stalą, tačiau de Kubertenas 
pernelyg jais nesusidomėjo. 

- Ir galiausiai, pone Monkrifai, privalau paklausti, ar tėvas paliko 
jums raktą? 

Hijugas delsė. 

— Raktas tikrai buvo, - pirmą kartą prabilo Margareta, - per dau- 
gelį metų esu ne kartą jį mačiusi, bet, ko gero, galiausiai pasimetė. Toks 
mažutis, sidabrinis ir, jei neklystu, ant jo buvo įspaustas numeris. 

— Gal netyčia prisimenate tą numerį, ponia Monkrif? - paklausė 
pirmininkas. 

— Deja, ne, - prisipažino Margareta. 

— Tuomet, esu tikras, suprasite bankui iškilusią dilemą. Kadangi 
nepateiktas raktas, mes atsiduriame nepavydėtinai keblioje padėtyje. 
Taigi, - tęsė de Kubertenas neleisdamas Margaretai įsiterpti, — atlik- 
sime tokiomis aplinkybėmis įprastą procedūrą — paprašysime mūsų 
ekspertų išstudijuoti testamentą. Jiems patvirtinus dokumento auten- 
tiškumą, perduosime jums visą turtą, saugomą šiame banke sero Alek- 


sandro vardu. 

— Kiek laiko užtruks procedūra? - paklausė Hjugas, neabejodamas, 
jog Nikas netruks išsiaiškinti, kur jie yra ir ką veikia. 

— Vieną dieną, daugiausiai pusantros, - atsakė pirmininkas. 

— Kada mums sugrįžti? — pasiteiravo Margareta. 

— Dėl viso pikto susitikime rytoj popiet, tarkime, trečią valandą. 

— Dėkojame, - ištarė Margareta, - iki malonaus. 

De Kubertenui lydint poną ir ponią Monkrifus iki lauko durų jie 


šnekučiavosi tik apie orą. 
<e> 


— Užsakiau British Airways bilietą verslo klase į Barseloną, - pa- 
sakė Betė. — Išskrisite iš Hitrou sekmadienį vakare, apsistosite Aris 
viešbutyje, - ji padavė viršininkui segtuvą, į kurį sudėjo visus kelionei 
reikalingus dokumentus ir netgi rekomenduojamų restoranų sąrašą 
bei miesto planą. - Devintą valandą konferenciją pradės prezidentas 
Dikas Šervudas. Jūs sėdėsite tribūnoje greta kitų septynių viceprezi- 
dentų. Organizatoriai prašo atvykti aštuntą keturiasdešimt penkios. 

— Ar viešbutis toli nuo konferencijų centro? - paklausė ponas To- 
mas. 

— Kitapus gatvės, - atsakė Betė. - Ką dar norėtumėte žinoti ? 

— Tik vieną dalyką, - atsakė viršininkas. - Gal jūs pageidautumėte 
vykti kartu? 

Betė šito nesitikėjo. Tomui ne dažnai pavykdavo ją nustebinti. 

— Visuomet norėjau apsilankyti Barselonoje, - prisipažino mote- 


ris. 

— Ką gi, dabar puiki proga, - maloniai nusišypsojo Tomas. 

— Bet ar man ten atsiras pakankamai darbo? - paklausė Betė. 

— Visų pirma galėsite pasirūpinti, kad pirmadienį laiku sėdėčiau 
savo vietoje. 


Betė neatsakė. 

- Juk ir jums kartais reikia pailsėti, - pridūrė Tomas. - Nueitume 
į operą, apžiūrėtume Tbyssen kolekciją, ankstyvuosius Pikaso darbus, 
apsilankytume Miro gimtinėje, be to, apie tenykštį maistą esu girdė- 
jęs... 

Juk tu suvoki, kad patinki ponui Tomui. Atmintyje išplaukę Denio 
žodžiai privertė Betę šyptelėti. 

- Jūs labai malonus, pone Tomai, bet man turbūt derėtų likti čia ir 
pasirūpinti įmonės reikalais, kol jūs būsite išvykęs. 

— Bete, - Tomas arsilošė ir sukryžiavo rankas, - jūs esate protin- 
ga, žavi jauna moteris. Negi, jūsų manymu, Denis nenorėtų, kad bent 
retkarčiais leistumėte sau papramogauti? Dievas mato, jūs to nusipel- 
nėte. 

- Jūs labai rūpestingas, pone Tomai, bet aš dar nesu pasiruošusi 
galvoti apie... 

— Aš suprantu, - atsiliepė Tomas, - žinoma, suprantu ir esu pasiry- 
žęs laukti, kiek reikės. Nežinau, kuo ypatingas buvo Denis, jei vis dar 
niekaip neįstengiu jam prilygti. 

— Jis tarsi opera, meno galerijos ir puikiausias vynas drauge sudė- 
jus, - nusijuokė Betė. - O ir visos šios priemonės nepadės nurungti 
Denio Kartraito. 

— Vis dėlto aš neketinu pasiduoti, - patikino Tomas. - Galbūt pa- 
vyks jus sugundyti kitais metais, kai konferencija vyks Romoje ir bus 
mano eilė jai vadovauti. 

— Karavadžas, - atsiduso Betė. 

— Karavadžas? - sumišęs pakartojo Tomas. 

— Mudu su Deniu ketinome praleisti medaus mėnesį Sen Tropeze, 
kol kameros bičiulis Nikas Monkrifas nepapasakojo jam apie Karava- 
džą. Taigi paskutinis jo pažadas, duotas man prieš mirtį — Betė nie- 
kada negalėjo prisiversti ištarti „prieš savižudybę“ — nusivežti mane į 
Romą ir supažindinti su sinjoru Karavadžu. 

— Vadinasi, aš neturiu jokių šansų, tiesa? - pratarė Tomas. 

Betė neatsakė. 


<e>- 


Denis ir Manras vakare nusileido Ženevos oro uoste. Atlikus mui- 
tinės formalumus Denis patraukė ieškoti taksi automobilio. Neilga 
kelionė miestan baigėsi prie vairuotojo parekomenduoto Les Armeurs 
viešbučio, įsikūrusio senamiestyje, šalia katedros. 

Paskambinęs Manras dar surado de Kuberteną darbo kabinete. 
Banko pirmininkas sutiko su jais pasišnekėti kitą rytą dešimtą valan- 
dą. Deniui pasirodė, jog senasis advokatas puikiai nusiteikęs. 

Vakarienės metu ponas Manras - Deniui nė nedingtelėjo mintis 
pradėti vadinti jį Freizeriu - pateikė serui Nikolui dokumentus, kurių 
galėjo prireikti rytdienos susitikime. 

- Ar mums nieko netrūksta? - paklausė Denis. 

— Tikrai ne, - atsakė Manras. - Aišku, jei nepamiršote pasiimti 


rakto. 


<e> 


Hjugas pakėlė telefono ragelį nuo stalelio prie lovos. 

— Klausau. 

- Jis naktiniu traukiniu nuvyko į Edinburgą, o iš ten nuvažiavo į 
Danbroutą, - pranešė balsas. 

— Be abejo, susitiko su Manru? 

— Pastarojo biure dešimtą valandą ryto. 

— Ar paskui sugrįžo į Londoną? 

— Ne, juodu su Manru iš biuro išėjo kartu, nuvažiavo į oro uostą ir 
įsėdo į lėktuvą. Turėjo nusileisti prieš valandą. 

— Ar jūs atskridote tuo pačiu lėktuvu? 

— Ne, - atsakė balsas. 

— Kodėl? - griežtai pasiteiravo Hjugas. 

— Neturėjau paso. 

Hjugas padėjo ragelį, pažvelgė į kietai miegančią žmoną ir nuspren- 
dė jos nežadinti. 


4] 


Denis gulėjo ir svarstė apie rizikingą savo padėtį. Užuot įveikęs se- 
nus priešus, atrado naujų, pasiryžusių žūtbūt jį parklupdyri. 

Atsikėlė anksti, palindo po dušu, apsirengė ir nuėjo į pusryčių salę, 
kur prie kampinio stalelio rado dokumentais apsikrovusį Manrą. Ketu- 
riasdešimt minučių jie nagrinėjo klausimus, kuriuos, Manro manymu, 
galėjo pateikti de Kubertenas. Umai Denio dėmesį išblaškė viešbučio 
svečias, kuris įėjo į salę ir patraukė tiesiai link stalelio prie lango, pro 
kurį atsivėrė vaizdas į katedrą. Vieta akivaizdžiai buvo rezervuota jam. 

- Jei de Kubertenas pateiktų tokį klausimą, kaip atsakytumėte, sere 
Nikolai? - paklausė Manras. 

— Man atrodo, garsiausias pasaulyje pašto ženklų kolekcininkas nu- 
sprendė drauge su mumis papusryčiauti, - sušnibždėjo Denis. 

— Vadinasi, čia yra jūsų bičiulis ponas Džinas Hansakeris? 

— Tas pars. Nieku gyvu nepacikėsiu, atseit jis atsitiktinai atsidūrė 
Ženevoje tuo pat metu. 

— Tikrai ne, - pritarė Manras. — Be to, jis žino, jog čia yra ir jūsų 
dėdė. 

— Ką darysime? - paklausė Denis. 

— Kol kas nieko ypatingo, - atsakė Manras. - Hansakeris suks ra- 
tus kaip koks grifas, kol išsiaiškins, kuris iš jūsų bus pripažintas teisėtu 
kolekcijos paveldėtoju, ir tik tuomet atakuos. 

— Jis ne itin panašus į grifą - pernelyg apkūnus, - pastebėjo De- 
nis, - bet supratau, ką turite galvoje. Ką derėtų jam atsakyti, jei imtų 
klausinėti ? 

— Iki susitikimo su de Kubertenu nesakykite nieko. 

— Tačiau pastarojo mudviejų susitikimo metu Hansakeris buvo 
toks malonus ir draugiškas, akivaizdžiai parodė, jog Hjugas jam nepa- 


tinka ir nori turėti reikalų su manimi. 

— Nesileiskite suklaidinamas. Hansakeris mielai bendradarbiaus su 
tuo, kurį de Kubertenas paskelbs teisėtu jūsų senelio kolekcijos pavel- 
dėtoju. Tikriausiai jau pateikė jūsų dėdei pasiūlymą. 

Manras atsistojo ir nė nedirstelėjęs Hansakerio pusėn išėjo iš patal- 
pos. Denis nužingsniavo į vestibiulį jam įkandin. 

— Per kiek laiko automobilis mus nuveš iki De Kuberteno banko? — 
paklausė šveicoriaus Manras. 

— Per tris, galbūt per keturias minutes, priklausomai nuo eismo, — 
atsakė šis. 

— Ojei eisime pėsčiomis? 

— Užtruksite tris minutes. 


Į duris tyliai pasibeldė padavėjas. 

— Kambarių tarnyba, - paskelbė prieš įeidamas. Kambario centre 
jis pastatė pusryčių stalelį ir ant krašto padėjo 7e/egrapb, vienintelį lai- 
kraštį, kurį skaitydavo Margareta, kai negalėdavo gauti Scotsman. Hju- 
gas pakvietė žmoną prie stalelio, ši atsisėdo ir įpylė abiem kavos. 

— Kaip manai, senute, mums pavyks išsisukti be rakto? 

- Įsitikinę, jog testamentas tikras, — atsakė Margareta, — jie neturės 
kito pasirinkimo, nebent būtų pasiruošę įsivelti į ilgą teisminę kovą. 
O kadangi anonimiškumas - Šveicarijos bankininkų mantra, jie kaip 
įmanydami vengs teismų. 

— Prie testamento jie negali prikibti, - pareiškė Hjugas. 

— Taigi jau šį vakarą savo rankose laikysime tavo tėvo kolekciją, o 
tuomet tau tercikės susitarti su Hansakeriu dėl kainos. Kadangi dar 
per tavo tėvo laidotuves Škotijoje jis tau siūlė keturiasdešimt milijonų 
dolerių, esu tikra, jog dabar sumokėtų visus penkiasdešimt, - pasakė 
Margareta. - Tiesą sakant, aš jau pavedžiau Galbraitui surašyti sutar- 
tj. 

— Sutartį sudarys tas, kuriam atiteks kolekcija, - pastebėjo Hju- 
gas. - O Nikas jau garantuotai sumetė, ko mes čionai atvykome. 

— Bet tupėdamas Anglijoje jis ničnieko negali padaryti, - atsiliepė 
Margareta. 

— Kas jam trukdo įšokti į kitą lėktuvą? Nenustebčiau, jei paaiškėtų, 
jog jis jau čia, - pridūrė Hjugas nenorėdamas prisipažinti žinąs, jog 
Nikas jau atvyko Ženevon. 

— Matau, pamiršai, Hjugai, kad Nikas neturi teisės keliauti į užsie- 
nį, jis paleistas lygtinai. 

— Aš juo dėtas dėl keturiasdešimties milijonų dolerių surizikuo- 
čiau. 

— Tu gal ir surizikuotum, bet Nikas niekada nesulaužys įsakymo. O 
jei sulaužytų, vienui vienas skambutis padėtų de Kubertenui apsispręs- 
ti, su kuria Monkrifų šeimos šaka jis nori turėti reikalų — su ta, kuri 


grasina teismu, ar su ta, kuriai gresia dar ketveri metai kalėjimo. 


Nors Denis su Freizeriu Manru atvyko keliomis minutėmis anks- 
čiau, pirmininko sekretorė jau laukė registratūroje ir palydėjo juodu 
į posėdžių kabinetą. Pasodinusi pasiūlė išgerti po puodelį angliškos 
arbatos. 
šypsodamas išpoškino Manras. 

Denis suabejojo, ar mergina suprato škotišką tartį, jau nekalbant 
apie savitą senuko humorą. 

— Prašyčiau du kavos, - kreipėsi Denis. Sekretorė nusišypsojo ir 
išėjo. 

Deniui besigėrint šiuolaikinių olimpinių žaidynių įkūrėjo portretu 
atsivėrė durys ir į kambarį įėjo pastarojo įpėdinis. 

— Labas rytas, sere Nikolai, - pasisveikino jis tiesdamas ranką Man- 
rui. 

— Ne, ne, aš esu Freizeris Manras, sero Nikolo teisininkas. 

— Atsiprašau, - pasistengė nuslėpti sumišimą senyvas bankininkas. 
Droviai šypsodamasis jis paspaudė Deniui ranką. - Atleiskite, - pa- 
kartojo dar kartą. 

— Nereikia atsiprašinėti, barone, - prabilo Denis. - Klaida visiškai 
suprantama. 

De Kubertenas nežymiai nusilenkė. 


294 JEFFREY ARCHER 


- Jūs, kaip ir aš, esate didžio žmogaus anūkas, - jis pakvietė Nikolą 
ir Manrą įsitaisyti prie stalo. - Kuo galėčiau padėti? 

— Man teko didžiulė garbė atstovauti velioniui serui Aleksandrui 
Monkrifui, - pradėjo Manras, - o dabar džiaugiuosi galėdamas patarti 
serui Nikolui, - de Kubertenas linktelėjo. - Mes atvykome patvirtinti 
mano kliento įpėdinystės teisių, - Manras ištraukė iš portfelio ir padė- 
jo ant stalo pasą, mirties liudijimą ir sero Aleksandro testamentą. 

— Dėkoju, - ištarė de Kubertenas nė nepažvelgdamas į dokumen- 
tus. - Sere Nikolai, norėčiau paklausti, ar turite senelio jums paliktą 
raktą? 

— Taip, - atsakė Denis ir nusisegęs grandinėlę padavė raktelį de Ku- 
bertenui, kuris šį apžiūrėjo ir grąžino Deniui. 

— Prašom eiti paskui mane, džentelmenai. 

— Nieko nesakykite, - šnipštelėjo Manras beeinant paskui pirmi- 
ninką iš kabineto. - Jis aiškiai vykdo jūsų senelio nurodymus. 

Perėję ilgą koridorių, apkabinėtą daugybe banko partnerių por- 
tretų, jie sustojo prie nedidelio lifto. Durims nuslydus į šalis, de Ku- 
bertenas pasitraukė, praleisdamas svečius į priekį, pats įėjo iš paskos 
ir paspaudė mygtuką „-2“. Leidžiantis jis nepratarė nė žodžio, o liftui 
sustojus pakartojo: 

— Prašome eiti paskui mane, džentelmenai. 

Švelnų kabineto sienų mėlį pakeitė balkšvai geltonas koridoriaus 
mūras, kurio nebepuošė bankininkų portretai. Koridoriaus gale laukė 
dideli plieniniai grotuoti vartai, sužadinę Deniui nemalonius prisimi- 
nimus. Vos pamatęs pirmininką, sargybinis tą pat akimirką atrakino 
vartus ir nulydėjo visus tris iki masyvių durų, užrakintų dviem užrak- 
tais. De Kubertenas išsitraukė iš kišenės raktą, įkišo į viršutinę spyną ir 
lėtai pasuko. Tada linktelėjo Deniui, kuris įkišo savąjį raktą į apatinę ir 
taipogi pasuko. Sargybinis atidarė sunkias plienines duris. 

Išsyk už durų ant grindų geltonavo nubrėžta penkių centimetrų 
pločio juosta. Denis peržengė ją ir įėjo į nedidelę patalpą, kurios sienas 
nuo apačios iki viršaus dengė lentynos, pilnos oda įrištų knygų. Ant 
kiekvienos lentynos pritvirtintos kortelės žymėjo metus nuo 1840 iki 
1992. 

— Prašom užeiti, - pakvietė Denis paimdamas vieną storą odinę 
knygą nuo viršutinės lentynos ir pradėdamas sklaidyti puslapius. Man- 
ras įžengė į vidų, tačiau de Kubertenas liko stovėti. 

— Atleiskite, - pratarė jis, - bet man neleidžiama peržengti gelto- 
nosios linijos - viena iš daugelio banko taisyklių. Būkite malonūs, kai 
norėsite išeiti, praneškite sargybiniui, o tuomet sugrįžkite pas mane į 
posėdžių kabinetą. 

Denis ir Manras ištisą pusvalandį vieną po kito vartė albumus ir 
pamažu pradėjo suprasti, ko Džinas Hansakeris atskrido į Ženevą iš 
paties Teksaso. 

— Vis dėlto supratimo turiu ne ką daugiau, - prisipažino Manras 
žvelgdamas į neperforuotą lapą, sudarytą iš keturiasdešimt aštuonių 
„juodųjų penių“. 

- Įgysite dirstelėjęs štai čionai, - pasakė Denis paduodamas vienin- 
telę odinę knygelę be datos. 

Manras ėmė lėtai versti puslapius atpažindamas dailią kaligrafišką 
rašyseną, kurią taip puikiai prisiminė: tvarkingai išrikiuoti stulpeliai 
atskleidė kur, kada ir iš ko seras Aleksandras pirko kiekvieną ženkliuką 
ir kiek už jį sumokėjo. Solisitorius grąžino skrupulingą kolekcininko 
gyvenimo ataskaitą Deniui ir pratarė: 

— Prieš susidurdamas su ponu Hansakeriu turite atidžiai išstudijuo- 


ti kiekvieną įrašą. 
<e>- 


Ponas ir ponia Monkrifai lygiai trečią pasirodė posėdžių kabinete. 
Baronas de Kubertenas sėdėjo prie kito stalo galo, jam iš šalių - po 
tris kolegas. Monkrifams įėjus visi septyni atsistojo ir stovėjo tol, kol 
atsisėdo ponia Monkrif. 

— Dėkojame, kad leidote ištirti velionio jūsų tėvo testamentą, — 
prabilo de Kubertenas, - bei prie jo pridėrą laišką. 

Hijugas nusišypsojo. 

— Deja, turiu pranešti, jog, vieno mūsų eksperto įsitikinimu, testa- 


mentas juridinės galios neturi. 

— Norite pasakyti, jis suklastotas? — piktai paklausė Hjugas atsisto- 
damas. 

— Nė kiek neabejojame, kad jūs šito nežinojote, pone Monkrifai. 
Vis dėlto, mūsų sprendimu, šie dokumentai neatitinka griežtų banko 
reikalavimų ir yra negaliojantys, - jis pastūmėjo testamentą bei laišką 
per stalą. 

— Bet... - pradėjo Hjugas. 

- Ar galite mums pasakyti, kas konkrečiai privertė jus atmesti mano 
vyro pretenzijas į palikimą? — tyliai paklausė Margareta. 

— Ne, ponia, negalime. 

— Tuomet šiandien pat su jumis susitiks mūsų advokatai, — ištarė 
Margareta susirinkdama dokumentus, subrukdama atgal į portfelį ir 
atsistodama. 

Visi sepryni posėdžio nariai stovėdami laukė, kol pirmininko se- 


kretorė išlydės poną ir ponią Monkrifus. 


40 


Kitą rytą užėjęs į Denio kambarį Freizeris Manras rado klientą tur- 
kiškai sėdintį ant grindų priešais nešiojamąjį kompiuterį popieriaus 
lapų bei kalkuliatoriaus apsuptyje. 

— Atleiskite, kad sutrukdžiau, sere Nikolai. Gal man ateiti vėliau? 

— Nieku gyvu, - pašoko Denis. - Užeikite. 

— Gerai išsimiegojote? - pasiteiravo Manras nužvelgdamas grindis 
nuklojusius prirašytus popieriaus lapus. 

— Nebuvau atsigulęs, - prisipažino Denis. - Visą naktį skaičiavau. 

— Ar tapo aiškiau? — paklausė Manras. 

— Tikiuosi, - atsakė Denis, - nes Džinui Hansakeriui, manau, ne- 
reikėjo per naktį sukti galvos, kiek šis lobis vertas. 

— O ką nusprendėte jūs? 

— Kolekciją sudaro dvidešimt trys tūkstančiai šimtas vienuolika 
pašto ženklų, įsigytų apytikriai per septyniasdešimties metų. Pirmą- 
jį ženklą mano senelis nusipirko 1920 m., būdamas trylikos, ir rinko 
juos iki 1998 m. Liovėsi likus porai mėnesių iki mirties. Iš viso išleido 
13729 412 svarų sterlingų. 

— Nieko nuostabaus, kad Hansakeris laiko šią kolekciją puikiausia 
pasaulyje. 

Denis linktelėjo. 

— Kai kurie ženklai nepaprastai reti. Pavyzdžiui, 1901 m. „Jung- 
tinių Valstijų vienas centas su apverstų centru", 1851 m. „Havajų mė- 
lynasis dvicentis“ ir 1857 m. „Raudonasis Niufaundlendo dvipensis“, 
už kurį 1978-aisiais jis sumokėjo 150 000 dolerių. Tačiau kolekcijos 
pasididžiavimas - 1856 m. „Vieno cento juodai atspausdinta Britani- 
jos Gviana raudoname fone“, kurią 1980 m. balandį jis įsigijo aukcione 
už 800 000 dolerių. Čia geroji naujiena, - apibendrino Denis. - Bloga 
naujiena ta, jog norėdami įvertinti kiekvieną pašto ženklą sugaištume 

ištisus metus, o gal net ir daugiau, o Hansakeris tai, aišku, žino. Laimė, 
jis nejaučia noro lūkuriuoti dar metus, mat iš senelio išsaugoto straips- 
nelio sužinojau, jog Hansakeris turi varžovą, poną Tomodžį Vatanabą, 
prekeivį iš Tokijo. Pasirodo, - Denis pakėlė seną iškarpą iš Time Ma- 
gazine, - kol kas nėra vieningos nuomonės, kuris iš dviejų kolekcinin- 
kų yra antrasis po mano senelio. Ginčas bus išspręstas tą pat akimirką, 
kai vienas iš jų įsigis šitą, - ištarė Denis pakilodamas knygelę. 

— Pastaroji informacija gerokai sustiprina jūsų pozicijas, - pastebė- 
jo Manras. 

— Galbūt, - atsakė Denis. - Ber kai kalbama apie tokias sumas, - o 
skubotai paskaičiavus, kolekcija turėtų būti verta apytikriai penkias- 
dešimties milijonų dolerių, - pasaulyje atsiras išties nedaug žmonių, 
jei tiksliau, ko gero, tik du, kurie pageidaus tapti pirkėjais. Taigi man 
nieku gyvu nevalia pervertinti savo galimybių. 

- Galutinai pasimečiau, - prisipažino Hjugas. 

— Tikėkimės, aš nesusipainiosiu, kai prasidės lemtingasis pokeris, 
nes, manau, netrukus į duris pabarbens arba pusryčius atgabenęs pa- 
davėjas, arba Džinas Hansakeris, trokštantis nusipirkti pašto ženklų 
kolekciją, kurios laukė pastaruosius penkiolika metų. Tad verčiau nu- 
siprausiu ir apsirengsiu. Nenoriu leisti jam suprasti, jog visą naktį plu- 


šėjau stengdamasis suskaičiuoti, kokios sumos derėtų užsiprašyti. 
<e> 


— Prašau pakviesti poną Galbraitą. 

— O kas skambina? 

— Hjugas Monkrifas. 

— Tuojau pat sujungsiu, pone. 

- Kaip klostosi reikalai Ženevoje? — išsyk paklausė Galbraitas. 

— Likome tuščiomis rankomis. 

— Ką? Kaip galėjo šitaip nutikti ? Juk turėjote visus jūsų teises į pali- 
kimą patvirtinančius dokumentus, pateikėte savo tėvo testamentą! 

— De Kubertenas pareiškė, esą testamentas suklastotas ir, galima 
sakyti, išmetė mus lauk. 

— Bet aš nesuprantu, - nuoširdžiai nustebo Galbraitas. - Doku- 
mentą ištyrė autoritetingiausi šios srities specialistai, atlikti visi įma- 
nomi patikrinimai. 

— Ką gi, de Kuberteno nuomonė akivaizdžiai nesutampa su jūsiš- 
kių specialistų, todėl skambinu paklausti, koks bus kitas mūsų ėjimas. 

— Aš tuojau pat paskambinsiu de Kubertenui ir pranešiu, kad lauk- 
tų šaukimo į Londono bei Ženevos teismus. Ši žinia paskatins jį gerai 
pagalvoti prieš perduodant palikimą kažkam kitam, kol testamento 
autentiškumo neįvertino teismai. 

— Ko gero, atėjo metas sutvarkyti kitą reikalą, kurį aptarėme prieš 
kelionę į Ženevą. 

— Šiam tikslui man tereikia jūsų sūnėno skrydžio numerio, - atsakė 


Galbraitas. 


— Jūs buvote teisus, - pasakė Manras, kai Denis po dvidešimties 
minučių išėjo iš vonios. 

— Dėl ko? - pasidomėjo šis. 

— Pirmasis į duris pasibeldė padavėjas, - paaiškino Manras prie 
pusryčių stalelio atsisėdusiam Deniui. - Nuovokus jaunuolis, kuris 
mielai atskleidė man daugybę įdomių dalykų. 

— Tokiu atveju jis veikiausiai ne šveicaras, — pastebėjo Denis iš- 
lankstydamas servetėlę. 

— Pasirodo, - tęsė Manras, - ponas Hansakeris viešbutyje apsigy- 
veno prieš dvi dienas. Administracija pasiuntė į oro uostą limuziną, į 
kurį jis įsėdo išlipęs iš nuosavo lėktuvo. Mainais už dešimtį šveicariškų 
frankų jaunikaitis mane informavo, esą apartamentus teksasietis re- 
zervavo neribotam laikui. 

— Protinga investicija, - pagyrė Denis. 

— Dar labiau mane sudomino faktas, jog tasai pat limuzinas vakar 
iš ryto nugabeno Hansakerį į De Kuberteno banką, kur jis keturiasde- 
šimt minučių bendravo su pirmininku. 


- Aiškiai panūdo apžiūrėti kolekciją, - spėjo Denis. 

— Ne, - paprieštaravo Manras, - de Kubertenas nieku gyvu ne- 
leistų kam nors be jūsų leidimo prisiartinti prie saugyklos. Čia būtų 
šiurkštus banko politikos pažeidimas. Be to, Hansakeriui nėra reikalo 
apžiūrinėti kolekciją. 

— Kodėl? - nustebo Denis. 

- Jūs neabejotinai prisimenate senelio aštuoniasdešimtmečio pro- 
ga Vašingtono Smitsono institute surengtą kolekcijos demonstraciją, 
į kurią atidarymo rytą vienas pirmųjų pro duris įžengė ponas Džinas 
Hansakeris? 

— Ką dar papasakojo padavėjas? - neparodydamas susijaudinimo 
pakeitė temą Denis. 

— Ponas Hansakeris pusryčiauja savo kambaryje aukštu aukščiau ir 
galbūr laukia, kol jūs pasibelsite į duris. 

— Tuomet jam teks ilgai laukti, - atkirto Denis. - Nes aš neketinu 
belstis pirmas. 

— Gaila, - atsiduso Manras. - Laukiu nesulaukiu šio susirėmimo. 
Sykį turėjau garbės varžytis su jūsų seneliu. Susitikimui baigiantis, su- 
triuškintas bei sugniuždytas likau be nuovokos ir perėjau jo pusėn. 

Denis nusijuokė. Kažkas pabeldė į duris. 

— Greičiau, nei maniau, - tarstelėjo Denis. 

— Galbūt mojuodamas dar vienu testamentu atskubėjo dėdė Hju- 
gas? - pastebėjo Manras. 

- Arba padavėjas atėjo nurinkti indų po pusryčių. Šiaip ar taip, rei- 
kia kuo greičiau paslėpti šiuos popierius. Negalima leisti Hansakeriui 
įtarti, kad galbūt nežinau kolekcijos vertės, - Denis atsiklaupė ir Man- 
ro padedamas suskato rinkti išmėtytus lapus. 

Vėl pasigirdo beldimas, šįkart garsesnis. Denis, pasispaudęs šūsnį 
popierių, dingo vonioje, tuo metu solisitorius patraukė atidaryti durų. 

— Labas rytas, pone Hansakeri, malonu jus vėl matyti. Mudu bu- 
vome susitikę Vašingtone, - pridūrė škotas ištiesdamas ranką, tačiau 
svečias prasibrovė pro jį akimis ieškodamas Denio. 

Po akimirkos atsivėrė vonios durys ir žiovaudamas bei rąžydamasis 
pasirodė viešbučio chalatu vilkintis Denis. 

— Kokia staigmena, pone Hansakeri, - kreipėsi jis. - Kam turėtu- 
me dėkoti už šį malonų netikėtumą? 

— Staigmena, po šimts, - suniurzgė Hansakeris. - Matėmės vakar 
per pusryčius. Manęs sunkoka nepastebėti. Ir galite liautis vaizdavęs 
žiovulį, žinau, jog jau papusryčiavote, - pareiškė jis dirstelėdamas į 
nebaigtą skrebutį. 

— Už dešimt šveicariškų frankų, - kreivai šyptelėjo Denis. - Bet 
sakykite, kas jus atvijo į Ženevą? - pasiteiravo atsisėsdamas į vienintelį 
patogų krėslą kambaryje. 

- Jūs velniškai gerai žinote, dėl ko esu Ženevoje, - atsakė Hansake- 
ris užsidegdamas cigarą. 

- Šiame aukšte nerūkoma, - priminė Denis. 

— Paistalai, — atšovė Hansakeris nupurtydamas pelenus ant kili- 
mo. — Taigi kiek prašote? 

— Už ką, pone Hansakeri? 

— Nežaiskit su manimi, Nikai. Kiek norite gauti? 

— Prisipažinsiu, prieš jums pasibeldžiant, kaip tik šia tema kalbė- 
jausi su savo teisininku, ir jis man patarė šiek tiek lukterėti prieš ap- 
sisprendžiant. 

— Kam laukti? Juk jūs nesidomite pašto ženklais. 

— Teisybė, - patvirtino Denis. - Bet, ko gero, yra kirų žmonių, ku- 
rie domisi. 

— Pavyzdžiui, kas? 

— Kad ir ponas Vatanaba, - atsakė Denis. 

— Jūs blefuojate. 

- Jis tą patį yra pasakęs apie jus. 

— Ar jau kalbėjotės su Vatanaba? 

— Dar ne, - prisipažino Denis, - tačiau kaip tik šiuo metu laukiu 
jo skambučio. 

— Pasakykite kainą. 

— Šešiasdešimt penki milijonai dolerių, — ištarė Denis. 

— Išprotėjote. Kolekcijos vertė perpus mažesnė. Juk jūs suvokiate, 
aš esu vienintelis žmogus žemėje, išgalintis įsigyti šią kolekciją. Terei- 
kia vienui vieno skambučio ir išsiaiškinsite, kad Varanaba nepajėgus su 
manim varžytis. 

— Tuomet galbūt išardysiu kolekciją, - pareiškė Denis. - Ponas 
Blandelas patikino, jog Sotbyje, palaipsniui pardavinėdami ženklus, 

užtikrins man nuolatines pajamas visam likusiam gyvenimui. O judu 
su ponu Vatanaba gausite progą susirankioti geidžiamus egzemplio- 
rius, kuriais trokštate papuošti savąsias kolekcijas. 

— Ir už kiekvieną kolekcijos dalelytę sumokėsite po dešimt procen- 
tų pardavėjo mokestį, - priminė Hansakeris durdamas cigaru Denio 
pusėn. 

— Neužmirškime dvidešimties procentų jūsiškio - pirkėjo - mo- 
kesčio, - atrėmė argumentą Denis. - Ir, pripažinkite, Džinai, aš esu 
trisdešimčia metų už jus jaunesnis, taigi skubėti reikia jums, ne man. 

— Sumokėsiu penkiasdešimt milijonų, - atsiliepė Hansakeris. 

Denis gerokai nustebo, mat tikėjosi Hansakerį iš pradžių pasiūly- 
siant keturiasdešimt milijonų, tačiau nė nemirktelėjo. 

— Parduosiu už šešiasdešimt. 

— Parduosite už penkiasdešimt penkis, - ištarė Hansakeris. 

— Tik jau ne žmogui, kuris nuosavu lėktuvu perskrido pusę pasau- 
lio trokšdamas sužinoti, kuris Monkrifas taps kolekcijos šeimininku. 

— Penkiasdešimt penki, - pakartojo Hansakeris. 

- Šešiasdešimt, — nenusileido Denis. 

— Ne, penkiasdešimt penki yra maksimali riba. Aš pervesiu visą 
sumą į bet kurį pasaulio banką, taigi po poros valandų pinigai atsidurs 
jūsų sąskaitoje. 

— Tad ko mudu čia ginčijamės dėl tų paskutiniųjų penkių milijo- 
nų? 

— Nes tokiu atveju jūs nepralaimėsite. Penkiasdešimt penki — pa- 
skutinis mano žodis. Galite pasiimti pinigus arba palikti man. 

— Tuomet palieku pinigus jums, - Denis pakilo nuo krėslo. - Ge- 
ros kelionės į Teksasą, Džinai, ir paskambinkite, jei pageidausite įsigy- 
ti kurį nors ypatingą pašto ženklą, prieš man susisiekiant su Vatanaba. 

— Gerai, gerai. Pridedu jums paskutiniuosius penkis milijonus. 

Denis atsisuko į savo advokatą. 

— Malonėkite pabūti mums arbitru, Manrai. 

— Patarpininkaukite, - paprašė ir Hansakeris. 

— Taip, žinoma, - sutiko Manras. Denis padavė jam vieno svaro 
monetą ir nustebo pamatęs drebančią senuko ranką, kai šis pasidėjo 
pinigą ant nykščio. Moneta pakilo aukštai į orą. 

— Herbas, - šūktelėjo Hansakeris. Moneta nusileido ant tankaus 
kilimėlio prie židinio ir atsistojo stačiai ant briaunos. 

— Apsistokime ties 57 500 000 dolerių, - pasiūlė Denis. 

— Sutarta, - Hansakeris pasilenkė, pakėlė monetą ir įsidėjo į kiše- 
nę. 

- Jei neklystu, ji mano, - ištiesė ranką Denis. 

Hansakeris grąžino monetą ir šyptelėjo. 

— O dabar atiduokite raktą, Nikai, kad galėčiau apžiūrėti prekę. 

— Nebūtina, - atsiliepė Denis. - Juk matėte visą kolekciją, kai ji 
buvo eksponuojama Vašingtone. Vis dėlto atiduosiu jums senelio sąs- 
kaitų knygą, - vaikinas paėmė storą odinę knygą nuo stalelio ir padavė 
pirkėjui. - O raktą, - pridūrė šypsodamasis, - ponas Manras įteiks 
jums tą pat akimirką, kai mano sąskaitoje atsidurs pinigai. Pamenu, 
sakėte užtruksiąs vos porą valandų. 

Hansakeris patraukė durų link. 

— Džinai, - teksasietis atsisuko, — pasistenkite pervesti pinigus, kol 
Tokijuje dar nenusileido saulė. 


<e> 


Desmondas Galbraitas pakėlė asmeninio telefono ragelį. 

— Gavau patikimos informacijos iš vieno viešbučio darbuotojo, — 
ištarė Hjugas Monkrifas, — jie abu ketina skristi BA737, lėktuvas pa- 
kils 8.55 val. vakare, o Hitrou nusileis 9.45 val. 

— Tiek man ir reikėjo sužinoti, - atsakė Galbraitas. 

— Mes grįšime į Edinburgą rytoj iš pat ryto. 

— Taigi de Kubertenas turės pakankamai laiko pamąstyti, su kuria 
Monkrifų šeimos šaka derėtų bendrauti. 


— Gal pageidautumėte taurės šampano? - paklausė stiuardesė. 
— Ne, ačiū, - atsisakė Manras, - geriau škotiškojo su sodos vande- 


niu. 

— Ojjums, pone? 

— Išgersiu taurę šampano, dėkoju, - paprašė Denis, o stiuardesei 
nuėjus atsisuko į Manrą. - Kaip manote, kodėl bankas atmetė mano 
dėdės pretenzijas? Juk jis veikiausiai parodė de Kubertenui naująjį tes- 
tamentą. 

- Jie tikriausiai pastebėjo kažką, ką aš pražiopsojau, - atsakė Man- 
ras. 

— Kodėl nepaskambinote de Kubertenui ir nepaklausėte, ką jie pa- 
stebėjo? 

— De Kubertenas niekada neprisipažintų matęs jūsų dėdę, jau ne- 
kalbant apie senelio testamentą. Beje, dabar, kai jau turite savo sąskai- 
toje beveik šešiasdešimt milijonų dolerių, drįstu manyti, jog pageidau- 
site, kad ginčiau jus būsimų procesų metu. 

— Kažin kaip pasielgrų Nikas? - sumurmėjo Denis prieš užmigda- 
mas. 

Manras kilstelėjo antakį, bet nebekamantinėjo kliento prisiminęs, 
jog seras Nikolas visą naktį nė bluosto nesudėjo. 

Denis nubudo, kai ratukai palietė žemę Hitrou oro uoste. Juodu 
su Manru išlipo vieni pirmųjų. Lipdami žemyn nustebo pamatę lūku- 
riuojančius tris policininkus. Manras pastebėjo juos neturint automa- 
tų, taigi jie nepriklausė apsaugai. Vos Deniui nuleidus koją nuo žemu- 
tinės pakopos, du policininkai jį sugriebė, o trečiasis užlaužė rankas už 
nugaros ir surakino antrankiais. 

— Tu suimtas, Monkrifai, — ištarė vienas. 

— Kokiu pagrindu? - paklausė Manras, bet neišgirdo atsakymo, nes 
jau užkaukė sirena, ir policijos automobilis nulėkė tolyn. 

Denis nuo pat pirmos dienos nuolat spėliojo, kada jie galų gale jį 
pričiups. Tik keisčiausia, kad policininkai pavadino jį Monkrifu. 


<e>- 


Betei buvo per sunku žvelgti į tėvą, su kuriuo ištisas dienas nesi- 
kalbėjo. Nors gydytojas perspėjo iš anksto, atrodė neįtikėtina, kad per 
tokį trumpą laiką žmogus gali šitaip sunykti. 

Tėvas Maiklas lankė ligonį kasdien nuo tada, kai šis atgulė į lovą, 
o šį rytą paprašė Betės motinos sukviesti šeimą bei artimuosius, nes 
atėjęs metas atlikti paskutinį patepimą. 

— Bete. 

Betė nustebo išgirdusi tėvą kalbant. 

— Taip, tėti, - duktė suėmė jo ranką. 

— Kas prižiūri dirbtuves? — sušvokštė vos girdimai. 

— Trevoras Satonas, - tyliai atsakė ji. 

- Jis netinkamas tam darbui. Privalai kuo greičiau paskirti ką nors 
kitą. 

— Paskirsiu, tėti, - paslaugiai pažadėjo dukra. Ji jam nepasakė, jog 
niekas daugiau nepanoro to darbo. 

— Ar mudu vieni? - paklausė ligonis po ilgos pauzės. 

— Taip, tėti. Mama kitame kambaryje šnekasi su ponia... 

— Ponia Kartrait? 

— Taip, - pripažino Betė. 

— Dėkui Dievui, kad ji neprarado sveikos nuovokos, — tėvas atsi- 
kvėpė ir po pauzės pridūrė, - kurią tu paveldėjai. 

Betė nusišypsojo. Mirštantysis vos bepajėgė kalbėti. 

— Pasakyk Hariui, - staiga ištarė jis, - jog noriu juos abu pamatyti 
prieš mirtį. 

Betė jau prieš kurį laiką liovėsi kartojusi: „tu dar nemirsi , tad tie- 
siog sušnibždėjo jam į ausį: 

- Žinoma, pasakysiu, tėti. 

Dar po vienos ilgos pauzės vos ne vos atsikvėpęs jis sukuždėjo: 

— Pažadėk man vieną dalyką. 

— Viską padarysiu. 

"Tėvas sugriebė dukters ranką. 

— Stok į kovą ir apgink suterštą jo vardą. 

Ūmai pirštai atsileido ir ranka suglebo. 

- Apginsiu, - pažadėjo Betė, bet žinojo, kad tėvas jos nebegirdi. 

Freizeris Manras gavo į mobilųjį iš savo biuro keletą pranešimų, ra- 
ginančių nedelsiant paskambinti, tačiau turėjo kitų rūpesčių. 

Policijos automobiliu išgabentam serui Nikolui teko pernakvoti 
Padington Grino policijos nuovadoje. Tuo metu Manras taksi nuvyko 
į Kaledonijos klubą Belgravijoje. Solisitorius negalėjo sau atleisti, kad 
užmiršo apie nesibaigusį lygtinio paleidimo laikotarpį, kurio metu se- 
ras Nikolas negalėjo išvykti į užsienį. Tiesiog Manras niekada nelaikė 
jo nusikaltėliu, veikiausiai todėl taip ir nutiko. 

Pusę dvyliktos atvažiavęs į klubą jau rado panelę Davenport lau- 
kiančią svečių kambaryje. Pirmiausiai reikėjo išsiaiškinti, ar ji imsis 
šio darbo. Pakako penketo minučių. Retas solisitorius taip greitai per- 
pranta esminius bylos punktus. Panelė Davenport pateikė visus rei- 
kalingus klausimus, ir Manrui beliko viltis, jog seras Nikolas deramai 
atsakys. Kai po vidurnakčio juodu išsiskyrė, Manras neabejojo palikęs 
savo klientą gerose rankose. 

Sarai Davenport nereikėjo priminti senajam solisitoriui teismo 
požiūrio į kalinius, sulaužiusius lygtinio paleidimo sąlygas; jis ir pats 
žinojo, kaip retai daromos išimtys, ypač, kai išvykstama į užsienį be 
atsakingojo inspektoriaus leidimo. Ir ji, ir Manras buvo bemaž tikri, 
kad Nikas veikiausiai dar ketveriems metams grįš į kalėjimą atlikti pil- 
nos bausmės. Panelė Davenport, aišku, prašys atsižvelgti į lengvinan- 
čias aplinkybes, tačiau pernelyg didelių iliuzijų nepuoselėjo. Manras 
niekada nesižavėjo optimizmu trykštančiais advokatais. Ji pažadėjo 
paskambinti į Danbroutą vos išgirdusi teisėjo nuosprendį. 

Manrui jau ketinant kilti į kambarį, portjė perdavė dar vieną sū- 
naus prašymą kuo greičiau paskambinti. 

— Kas jau čia tokio skubaus? - be įžangos paklausė Freizeris atsisė- 
dęs ant lovos krašto. 

— Galbraitas atsiėmė visus ieškinius, - sušnibždėjo Hamišas Man- 
ras nenorėdamas pažadinti žmonos, - net ir skundą dėl įsibrovimo bei 
reikalavimą per tris dienas išsikraustyti iš namo Boltone. Ar čia visiška 
kapituliacija, ar aš kažką pražiopsojau, tėti? - paklausė jis tyliai užda- 
rydamas vonios duris. 

— Deja, pražiopsojai, berniuk. Galbraitas tiesiog paaukojo ne itin 
reikšmingas smulkmenas vardan pagrindinio prizo. 

- Sieks teismo keliu įrodyti antrojo sero Aleksandro testamento 
teisėtumą? 

— Išsyk sumetei, - patvirtino Manras. - Jeigu jam pavyks įrodyti, 
esą naujuoju testamentu seras Aleksandras viską paliko broliui Angui, 
anuliuodamas ankstesniuosius testamentus, tuomet ne seras Nikolas, 
o Hjugas Monkrifas paveldės visą turtą, kartu ir banko sąskaitą Šveica- 
rijos banke, kurią ką tik papildė 57 500 000 dolerių. 

— Galbraitas, ko gero, įsitikinęs antrojo testamento autentiškumu? 

- Jis galbūt ir įsitikinęs, bet kai kas kitas nėra toks jau tikras. 

— Beje, tėti, prieš man išeinant iš biuro Galbraitas paskambino dar 
kartą ir prašė pasakyti, kada tu sugrįši į Škotiją. 

— Išties? — nusistebėjo Manras. - Tuomet peršasi klausimas, iš kur 


jis žinojo apie mano išvykimą. 
<e> 


— Sakydama „tikiuosi, dar susitiksime“ tikrai neturėjau omenyje 
pasimatymo Padington Grino policijos nuovadoje, - prabilo Sara. 

Denis liūdnai šyptelėjo naujajai savo gynėjai, sėdinčiai kitapus 
medinio stalelio. Manras paaiškino negalįs jam atstovauti Anglijos 
teisme, tačiau rekomenduojąs... „Ne, - pertarė Denis, — aš žinau, kas 
galėtų mane ginti. 

- Jaučiuosi pamaloninta, - tęsė Sara, - kad prireikus teisininko pa- 
galbos pirmiausiai kreipėtės į mane. 

— Neturėjau kito pasirinkimo, daugiau advokatų nepažįstu, - prisi- 
pažino Denis ir išsyk ėmė gailėtis taip pasakęs. 


— Nieko sau, aš nemiegojau pusę nakties... 

— Atleiskite, - pradėjo atsiprašinėti Denis. - Ne tai turėjau galvoje. 
Tiesiog ponas Manras man pasakė... 

— Žinau, ką jums pasakė ponas Manras, - nusišypsojo Sara. - Bet 
nešvaistykime laiko. Dešimtą valandą stosite prieš teisėją. Nors ponas 
Manras išsamiai mane informavo, ką jūs veikėte pastarąsias porą die- 
nų, aš vis tiek privalau šio to paklausti, idant nesusilaukčiau staigmenų 
teismo metu. Taigi paprašysiu atsakinėti nuoširdžiai ir atvirai. Ar per 
pastaruosius dvylika mėnesių esate lankęsis užsienyje, išskyrus pastarą- 
ją kelionę į Ženevą? 

— Ne, - atsakė Denis. 

— Ar praleidote bent vieną susitikimą su jus globojančiu inspekto- 
riumi nuo tada, kai išėjote iš kalėjimo? 

— Ne, nepraleidau. 

— Ar bent kartą mėginote susitikti su... 


<e> 


— Labas rytas, pone Galbraitai, - pasisveikino Manras. - Atleiski- 
te, kad nesusisiekiau su jumis anksčiau, bet, manau, jūs puikiai žinote, 
kodėl užtrukau. 

— Iš tiesų žinau, - atsakė Galbraitas. - Kaip cik dėl to ir norėjau 
skubiai su jumis pasikalbėti. Kaip žinia, mano klientas anuliavo visus 
serui Nikolui pateiktus ieškinius, taigi tikiuosi, atsižvelgiant į aplinky- 
bes, jūsų klientas pasielgs taip pat geranoriškai ir atsiims pareiškimą 
dėl abejonių naujojo senelio testamento autentiškumu... 

— Nė nesitikėkite, - atrėžė Manras. - Tokiu atveju jūsų klientui 
atitektų visut viskas iki paskutinės virtuvės kriauklės. 

— Jūsų atsakymas manęs nenustebino, Manrai. Tiesą sakant, aš iš 
anksto perspėjau savo klientą apie būsimą jūsų poziciją ir pasakiau, kad 
jam neliksią kitos išeities, tik užginčyti jūsų nepagrįstus kaltinimus. 
Taigi, - pridūrė Galbraitas neleisdamas pašnekovui įsiterpri, - kadan- 
gi dabar abi šalys ginčijasi tik dėl vieno dalyko, tai yra - paskutiniojo 
sero Aleksandro testamento teisėtumo - manau, abipusiškai naudinga 


bus išspręsti šią problemą kuo greičiau. 

— Norėčiau pagarbiai jums priminti, pone Galbraitai, jog ne mūsų 
firma vilkino procesą. Vis dėlto sveikinu jus galiausiai pakeitus požiū- 
rį. 

— Džiaugiuosi sulaukęs jūsų pritarimo, pone Manrai, ir esu tikras, 
jums bus malonu sužinoti, jog šįryt man paskambinęs teisėjo Sander- 
sono sekretorius pranešė, kad jo šviesybės dienotvarkėje pirmąjį kito 
mėnesio ketvirtadienį nusimato laisva diena, taigi jis mielai imtųsi 
mūsų bylos, jei šis laikas tinkamas abiem pusėms. 

— Bet man pasiruošimui lieka tik dešimt dienų, - Freizeris suprato 
įkliuvęs į spąstus. 

— Atvirai šnekant, Manrai, jūs arba turite įrodymų, kad testamen- 
tas negaliojantis, arba neturite, - atšovė Galbraitas. - Jei turite, teisėjas 
Sandersonas priims sprendimą jūsų naudai, ir tuomet, kaip pats sakė- 
te, jūsų klientui atiteks visut viskas iki paskutinės virtuvės kriauklės. 


<e>- 


Denis iš teisiamųjų suolo pažvelgė į Sarą. Visus klausimus atsakė 
teisingai džiaugdamasis, kad ji tesidomėjo tik kelionės į užsienį prie- 
žastimis. Kita vertus, iš kur jinai galėjo ką nors žinoti apie velionį Denį 
Kartraitą? Gynėja perspėjo, esą pietauti jam gali tekti jau Belmaršo 
kalėjime, kur tokiu atveju praleis ir artimiausius ketverius metus. Ji 
patarė prisipažinti kaltu, nes nėra kuo pateisinti sulaužytos lygtinio 
paleidimo taisyklės, taigi juodu tegalį prašyti atsižvelgti į lengvinan- 
čias aplinkybes. Denis sutiko. 

— Milorde, - pradėjo Sara atsistojusi priešais teisėją Kalaganą. — 
Mano klientas neneigia pasielgęs neteisėtai, tačiau taip padarė tik siek- 
damas apginti savo teises reikšmingoje finansinėje byloje, kurią ne- 
trukus numatoma svarstyti aukštesniajame Škotijos teisme. Privalau 
atkreipti jūsų dėmesį, milorde, jog mano klientą nuolat lydėjo gerbia- 
mas Škotijos solisitorius ponas Freizeris Manras, kuris jam atstovaus 
minėtoje byloje, - teisėjas pasižymėjo pavardę savo bloknote. - Ma- 
nau, svarbu ir tai, milorde, jog mano klientas buvo išvykęs mažiau nei 


dvidešimt keturias valandas ir sugrįžo laisva valia. Kaltinimas, esą jis 

neinformavęs jį prižiūrinčios inspektorės, nėra visiškai tikslus, kadangi 
jis skambino panelei Benet, tačiau šiai neatsiliepus paliko atsakiklyje 
žinutę. Žinutė įrašyta ir gali būti pateikta teismui, jei jūsų šviesybė pa- 
reikalaus. 

Milorde, ši apmaudi klaida - vienintelė per visą lygtinio paleidi- 
mo laiką, kurio metu mano klientas tiksliai vykdė visus reikalavimus 
ir nė sykio nepraleido ir net nepavėlavo į susitikimus su inspektore. 
Pridursiu, - tęsė Sara, - jog išėjęs iš kalėjimo mano klientas, išskyrus 
šį vienintelį nusižengimą, elgėsi pavyzdingai. Jis ne tik laikėsi visų lyg- 
tinio paleidimo apribojimų, bet ir toliau siekė išsilavinimo. Ne per se- 
niausiai jis buvo priimtas į Londono universitetą, kur ketino pradėti 
verslo studijas. 

Mano klientas nuoširdžiai atsiprašo už visus teismui bei Lygtinai 
paleistųjų priežiūros inspekcijai sukeltus nepatogumus, be to, jis mane 
patikino niekada daugiau nebepakartosiąs šios klaidos. 

Apibendrindama, milorde, išreikšiu viltį, jog atsižvelgęs į visas 
aplinkybes jūs sutiksite būsiant netikslinga siųsti šį žmogų atgal į kalė- 
jimą, - Sara užvertė segtuvą ir linktelėjusi atsisėdo į savo vietą. 

Teisėjas dar kurį laiką rašė, paskui padėjo parkerį ir ištarė: 

— Dėkoju, panele Davenport. Prieš paskelbdamas nuosprendį turiu 
apsvarstyti jūsų argumentaciją. Taigi padarykime trumpą pertraukėlę 
ir susirinkime vidurdienį. 

"Teismas atsistojo. Sara nežinojo nė ką manyti. Dėl ko patyrusiam 
teisėjui Kalaganui prireikė laiko, jei byla kasdieniška ir paprasta? Ne- 
trukus ji sumetė. 


<e- 


— Ar galėčiau pasišnekėti su pirmininku? 

— Kaip jus pristatyti? 

— Freizeris Manras. 

— Pažiūrėsiu, ar jis gali atsiliepti, pone Manrai. 

Solisitorius laukė barbendamas pirštais į stalą. 

— Malonu jus vėl girdėti, pone Manrai, - pasisveikino de Kuberte- 
nas. — Kaip galėčiau pagelbėti šįkart? 

— Pamaniau, pranešiu, jog kitą ketvirtadienį bus svarstoma mums 
abiem svarbi byla. 

— Aš jau informuotas apie įvykių eigą, - atsakė de Kubertenas. — 
Sulaukiau pono Desmondo Galbraito skambučio. Jis mane patikino, 
esą jo klientas susitaikys su teismo nuosprendžiu, kad ir koks šis būtų. 
Taigi noriu sužinoti, ar jūsų klientas nusiteikęs pasielgti taip pat? 

- Taip, žinoma, — atsakė Manras. - Šiandien pat raštiškai jums pa- 
tvirtinsiu mūsų poziciją. 

- Širdingai dėkoju, — tarė de Kubertenas. - Informuosiu apie tai 
mūsų teisininkus. Kai tik sužinosime, kuri pusė laimėjo procesą, išsyk 
duosiu nurodymą pervesti į atitinkamą sąskaitą penkiasdešimt sepry- 
nis milijonus penkis šimtus tūkstančių JAV dolerių. 

— Dėkoju už garantiją, - pasakė Manras ir kostelėjo. - Ar galėčiau 
šnektelėti su jumis neoficialiai. 

— Mes, šveicarai, tokiu atveju dažniausiai atsakome neigiamai. 

— Tuomet galbūt kaip buvęs velionio sero Aleksandro Monkrifo 
patikėtinis galėčiau paprašyti jūsų patarimo? 

— Pasistengsiu padėti, - atsiliepė de Kubertenas, - tačiau jokiomis 
aplinkybėmis neketinu pažeisti kliento teisės į konfidencialumą, ne- 
svarbu, ar jis gyvas, ar miręs. 

— Puikiai jus suprantu, - tarė Manras. - Turiu pagrindo manyti, 
jog prieš susitikimą su seru Nikolu jus aplankė ponas Hjugas Mon- 
krifas, taigi jūs turėjote progos nuodugniai apžiūrėti dokumentą, dėl 
kurio ir iškilo ginčas. 

De Kubertenas nieko nepasakė. 

— Iš jūsų tylėjimo sprendžiu, jog ši aplinkybė neaprarinėtina. 

De Kubertenas vėl neatsakė. 

— Tarp dokumentų turėjo būti abiejų sero Aleksandro testamentų, 
kurių autentiškumas bus nagrinėjamas teisme, kopijos. 

De Kubertenui ir šįkart nepratarus nė žodžio, Manras suabejojo, ar 
tik nebus nutrūkęs ryšys. 

— Pirmininke, ar jūs mane tebegirdite? 

— Taip, girdžiu, - atsakė de Kubertenas. 

— Kadangi po pokalbio su ponu Hjugu Monkrifu jūs panorėjote 


susitikti su seru Nikolu, peršasi išvada, jog atmetėte jo dėdės preten- 

zijas, kadangi bankas, lygiai kaip ir aš, suabejojo antrojo testamento 
tikrumu. Siekdamas išvengti nesusipratimų, noriu pasiteirauti — ar 
bankas testamentą palaikė suklastotu? — šįkart Manras girdėjo pirmi- 
ninko kvėpavimą. - Tuomet teisingumo vardan, žmogau, noriu jūsų 
paklausti, iš ko supratote, jog antrasis testamentas neturi juridinės ga- 
lios, kadangi man nepavyko rasti įrodymo. 

— Deja, negaliu jums padėti, pone Manrai, nes tokiu atveju pažeis- 
čiau kliento konfidencialumą. 

— Gal tuomet patartumėte, kas šiuo atveju galėtų pagelbėti ? 

Po ilgokos tylos de Kubertenas galiausiai prabilo. 

— Kaip reikalauja banko politika, mes kreipėmės pagalbos į eksper- 
tą iš šalies. 

— Ar galėtumėte atskleisti eksperto pavardę? 

— Ne, - atsakė de Kubertenas. - Net jei ir norėčiau, toks elgesys 
prieštarautų banko politikai. 

— Bet... - pradėjo Manras. 

— Tačiau, - tęsė de Kubertenas nepaisydamas Manro intarpo, - 
mums patarė neginčytinas šios srities autoritetas, kuris kol kas dar ne- 
išvyko iš Ženevos į savo gimtąją šalį. 

<e> 

— Visiems stot, - pareikalavo tvarkos prižiūrėtojas lygiai dvyliktą 
valandą, ir teisėjas Kalaganas sugrįžo į teismo salę. 

Sara grįžtelėjusi padrąsinamai nusišypsojo Deniui, kuris stovėjo 
teisiamųjų suole susitaikęs su likimu. Atsisėdęs krėslan teisėjas įsmeigė 
akis į gynėją. 

— Aš nuodugniai apsvarsčiau jūsų kalbą, panele Davenport. Vis 
dėlto privalote suprasti: mano pareiga paskatinti kalinius aiškiai įsi- 
sąmoninti, jog nepasibaigus lygtinio paleidimo laikotarpiui jie vis dar 
atlieka bausmę, taigi nesilaikydami nustatytų sąlygų laužo įstatymus. 

Be abejo, aš atsižvelgiau ir į visus kirtus duomenis apie jūsų kliento 
elgesį nuo pat paleidimo dienos, kartu ir į jo pastangas įgyti akademi- 
nį išsilavinimą. Visa tai pagirtina, tačiau nekeičia fakto, jog jis sulaužė 
suteiktą pasitikėjimą. Todėl jam skiriama atitinkama bausmė. 

Denis nuleido galvą. 

— Monkrifai, - ištarė teisėjas, - šiandien aš pasirašau įsakymą, kuris 
užtikrins jums ketverius metus kalėjimo, jei ateityje pažeisite bent vie- 
ną lygrinio paleidimo sąlygą. Nesibaigus lygtinio paleidimo periodui 
jums jokiomis aplinkybėmis neleidžiama keliauti į užsienį ir privalote 
kas mėnesį pateikti ataskaitą jus prižiūrinčiam inspektoriui. 

Jis nusiėmė akinius. 

— Monkrifai, jums nepaprastai pasisekė, o svarstyklių lėkštę jūsų 
naudai nusvėrė faktas, kad neapgalvotos ekskursijos į užsienį metu jus 
lydėjo garbus Škotijos teisininkas, kurio reputacija ir šiapus, ir anapus 
sienos yra nepriekaištinga. 

Sara nusišypsojo. Teisėjui Kalaganui reikėjo vieną ar porą sykių pa- 
skambinti, idant patikrintų faktus, kuriuos advokatė jau žinojo. 

- Jūs esate laisvas, - užbaigė teisėjas Kalaganas. 

"Teisėjas atsistojo, nusilenkė ir iššlepsėjo iš teismo salės. Denis tebe- 
stovėjo teisiamųjų suole, nors jį saugoję du policininkai jau nusileido 
laiptais žemyn ir dingo. Sara prisiartino, kai tvarkdarys atidarė mažus 
vartelius ir leido jam nužengrti į salę. 

— Gal papietaukime drauge? - pasiūlė Denis. 

— Ne, - pratarė Sara išjungdama mobilųjį. - Ponas Manras ką tik 
pranešė laukiąs jūsų artimiausiu reisu atskrendančio į Edinburgą ir 
prašė pakeliui į oro uostą paskambinti. 


00 


Freizeris Manras paaiškino Deniui naują terminą „uždaras posėdis“ 
bei išdėstė priežastis, dėl kurių juodu su Desmondu Galbraitu vienin- 
gai nutarė spręsti dviejų šalių ginčą tokiu būdu. 

Abi šalys išmintingai nusprendė neviešinti šeimyninių nuoskau- 
dų. Galbraitas netgi pažymėjo, esą jo klientas nepakenčiąs spaudos, o 
Manras perspėjo serą Nikolą, girdi, jei nesutarimai bus pradėti nagri- 
nėti atvirame teisme, laikraščiuose mirgės straipsniai apie jo kalėjime 
praleistus metus, o ne apie ginčą dėl testamento. 

Be to, abi pusės sutiko leisti nagrinėti bylą aukštesniojo teismo tei- 
sėjui, kurio sprendimas bus galutinis: paskelbus nuosprendį, nei viena, 
nei kita šalis neturės galimybės pateikti apeliacijos. Prieš prasidedant 
nagrinėjimui, seras Nikolas ir ponas Hjugas Monkrifas šiuo tikslu pa- 
sirašė oficialią sutartį. 

Denis atsisėdo šalia Manro vienoje kambario pusėje, o Hjugas bei 
Margareta Monkrifai įsitaisė greta Desmondo Galbraito kitoje. Tei- 
sėjas Sandersonas už darbo stalo sėdėjo veidu į juos. Nė vienas teismo 
dalyvis nevilkėjo teismo aprangos, todėl susidarė gan laisva atmosfera. 
Teisėjas pradėjo nagrinėjimą primindamas abiem šalims, jog nepaisant 
posėdžio uždarumo bei privatumo, priimtas nuosprendis įgis pilną ju- 
ridinę galią. Abiem advokatams linktelėjus jis liko patenkintas. 

Patikėti bylą teisėjui Sandersonui sutiko abi šalys, be to, Manro žo- 
džiais tariant, jis buvo „senas išmintingas varnas“. 

— Ponai, - pradėjo jis, - susipažinęs su bylos medžiaga aš žinau, ko- 
kia suma pastatyta ant kortos. Prieš pradėdamas privalau pasiteirauti, 
ar išmėgintos visos priemonės pasiekti kompromisą? 

Desmondas Galbraitas atsistojo ir pareiškė, girdi, sero Aleksandro 


laiške kuo aiškiausiai išdėstytas pageidavimas atimti paveldėjimo tei- 

sę iš anūko, kai šį nuteisęs karo lauko teismas, taigi jo klientas, ponas 
Hjugas Monkrifas, tiesiog norįs įvykdyti velionio tėvo valią. 

Ponas Manras atsistojo konstatuoti, esą jo klientas niekada nesua- 
bejojęs pirminiu testamentu ir neketinęs dokumento užginčyti, tačiau, 
kaip ir ponas Hjugas Monkrifas, jautėsi privaląs įvykdyti savo senelio 
valią, - advokatas padarė pauzę. - Tiksliai įvykdyti. 

Teisėjas gūžtelėjo pečiais įsitikinęs, jog kompromisas tarp šalių iš- 
ties neįmanomas. 

— Tuomet pradėkime. Aš perskaičiau visą pateiktą medžiagą, ap- 
svarsčiau abiejų šalių argumentus bei liudijimus ir atmesdamas ne- 
reikšmingas detales noriu akcentuoti esminius bylos punktus. Nei vie- 
na, nei kita šalis neabejoja, jog seras Aleksandras Monkrifas 1997 m. 
sausio septynioliktąją įformino testamentą, kuriuo didžiąją dalį turto 
paliko savo anūkui Nikolui, tuo metu turėjusiam karininko laipsnį bei 
tarnavusiam Kosove. 

Sandersonas pakėlė akis laukdamas patvirtinimo, Galbraitas ir 
Manras linktelėjo. 

— Tačiau, pono Hjugo Monkrifo atstovo pono Galbraito tvirtini- 
mu, šis dokumentas neatspindi paskutiniosios sero Aleksandro valios, 
kadangi vėliau, — teisėjas žvilgterėjo į savo užrašus, - 1998 m. lapkričio 
pirmąją seras Aleksandras įformino antrąjį testamentą bei visą turtą 
paliko savo sūnui Angui. Seras Angas mirė 2002 m. gegužės dvidešim- 
tąją, visą turtą užrašęs jaunesniajam broliui Hjugui. 

Be to, savo kliento vardu ponas Galbraitas pateikė teismui sero 
Aleksandro pasirašytą laišką, kuriame velionis išdėstęs priežastis, pri- 
vertusias pakeisti nuomonę. Ponas Manras nediskutuoja apie parašo 
antrajame puslapyje tikrumą, tačiau mano, esą pirmasis puslapis para- 
šytas vėliau. Jis teigia neketinąs pateikti jokių įrodymų, pagrindžiančių 
pastarąjį tvirtinimą, kadangi tai taps akivaizdu įrodžius, jog antrasis 
testamentas juridinės galios neturi. 

Ponas Manras teismui pranešė neketinąs kelti prielaidos, esą seras 
Aleksandras aprariamuoju momentu galėjęs būti nesveiko proto. Prie- 
šingai, likus vos savaitei iki sero Aleksandro mirties, juodu kartu va- 
karieniavę pastarojo namuose, o po vakarienės šeimininkas nesunkiai 
aplošęs jį šachmatais. 

Taigi privalau abiem šalims paskelbti, jog, mano nuomone, bylos 
baigtį nulems atsakymas į vienui vieną klausimą: ar galiojantis yra an- 
trasis testamentas, kuris, pono Galbraito, o kartu ir jo kliento tvirtini- 
mu, įkūnija paskutiniąją sero Aleksandro Monkrifo valią. Tačiau ponas 
Manras tiesiai šviesiai teigia, girdi, dokumentas suklastotas. Tikiuosi, 
abi šalys pastarąjį padėties įvertinimą laiko objektyviu ir teisingu. Jei 
taip, paprašysiu poną Galbraitą, atstovaujantį Hjugui Monkrifui, iš- 
dėstyti savo argumentus. 

Desmondas Galbraitas atsistojo. 

— Milorde, mano klientas ir aš sutinkame, jog vienintelis dalykas, 
dėl kurio šalys nesutaria, yra antrasis testamentas, kuris, kaip jūs jau 
pabrėžėte, neabejotinai išreiškia paskutiniąją sero Aleksandro valią. 
Mūsų įrodymu taps pats testamentas bei pridėtasis laiškas, taigi nori- 
me pristatyti liudytoją, kuris, mūsų įsitikinimu, išspręs šį ginčą kartą ir 
visiems laikams. 

— Prašom kviesti savo liudytoją, - paragino teisėjas. 

— Kviečiu profesorių Naidželą Flemingą, - ištarė Galbraitas žvelg- 
damas durų pusėn. 

Denis pasilenkęs paklausė Manro, ar šis pažįstąs profesorių. 

— Esu apie jį girdėjęs, - šnipštelėjo solisitorius, o pro duris tuo metu 
įžengė aukštas elegantiškas vyriškis žilais plaukais. Profesoriui tariant 
priesaikos žodžius Denis pagalvojo, jog šis jam primena Klemento 
Eclio mokyklos garbės svečius, apsilankančius kartą metuose bei pri- 
statančius apdovanojimus, kurių pats nė sykio negavo. 

— Prašom sėstis, profesoriau Flemingai, - pakvietė teisėjas Sander- 
sonas. 

Galbraitas liko stovėti. 

— Profesoriau, tikiuosi, leisite paklausti keleto klausimų iš jūsų bio- 
grafijos, idant teismas neabejotų jūsų kompetencija bei patirtimi? 

Profesorius linktelėjo. 

— Kokias pareigas šiuo metu užimate? 

— Aš esu Edinburgo universiteto neorganinės chemijos profesorius. 

— Ar esate parašęs knygą apie tiesioginį šio mokslo ryšį su nusikalti- 
mais, kuri tapo pavyzdiniu šios srities darbu ir yra įtraukta į daugumos 
universitetų mokymo programas? 

— Negaliu kalbėti apie daugumą universitetų, tačiau į Edinburgo 
universiteto programą įtraukta. 

— Arjums yra tekę, profesoriau, savo patarimu padėti vyriausybėms 
išspręsti tokio pobūdžio ginčus? 

— Nenorėčiau perdėtai išpūsti savo autoriteto, pone Galbraitai. Tris 
kartus aš buvau iškviestas bei paprašytas įvertinti dokumentų teisėtu- 
mą, iškilus nesutarimui tarp dviejų ar daugiau tautų. 

— Aišku. Tuomet leiskite paklausti, profesoriau, ar jums teko teis- 
me vertinti abejonių sukėlusius testamentus? 

— Taip, septyniolika kartų. 

— Ar atskleisite teismui, profesoriau, kiek sykių nuosprendis rėmėsi 
jūsų išvadomis? 

— Aš nieku gyvu nedrįsčiau teigti, jog minėtose bylose nuospren- 
džius nulėmė vien tik manosios išvados. 

— Taikliai pastebėta, - šyptelėjęs įsiterpė teisėjas. - Vis dėlto, pro- 
fesoriau, jūsų klausia, keli iš septyniolikos nuosprendžių sutapo su jūsų 
nuomone? 

- Šešiolika, pone, - atsakė profesorius. 

— Prašom tęsti, pone Galbraitai, - pakvietė teisėjas. 

— Profesoriau, ar turėjote progos ištirti velionio sero Aleksandro 
Monkrifo testamentą, dėl kurio iškelta ši byla? 

- Ištyriau abu testamentus. 

— Ar galiu pateikti kelis klausimus apie antrąjį testamentą? - Profe- 
sorius linktelėjo. - Ar dokumentas surašytas ant tuo laikotarpiu nau- 
doto popieriaus? 

— Kokį tiksliai laikotarpį turite omenyje, pone Galbraitai? — pa- 
klausė teisėjas. 

- 1998-ųjų metų lapkritį, milorde. 

— Iš tiesų taip, - atsakė profesorius. - Moksliškai pagrįstu mano 
įsitikinimu, popierius išleistas tuo pat metu kaip ir tas, ant kurio sura- 
šytas pirmasis testamentas, tai yra - 1997-aisiais metais. 

Teisėjas kilstelėjo antakį, bet neįsiterpė. 

— Ar raudonas kaspinėlis, kuriuo perrištas antrasis testamentas, irgi 


pagamintas tuo pat laiku? - toliau klausinėjo Galbraitas. 

— Taip. Atlikau abiejų kaspinėlių analizę, kuri parodė, jog jie paga- 
minti tuo pačiu metu. 

— O ką galėtumėte pasakyti, profesoriau, apie sero Aleksandro pa- 
rašus po abiem testamentais? 

— Prieš atsakydamas į šį klausimą, pone Galbraitai, privalau pabrėž- 
ti nesąs kaligrafijos ekspertas, bet galiu patvirtinti, jog abiem atvejais 
naudotas juodas rašalas buvo pagamintas prieš 1990-uosius metus. 

- Arjūs teigiate teismui, - patikslino teisėjas, - galįs nustatyti, ku- 
riais metais pagamintas tam tikras buteliukas rašalo? 

— Kartais mėnesio tikslumu, - atsakė profesorius. - O šiuo atveju aš 
tvirtinu, jog rašalas, kuriuo pasirašyti abu dokumentai, yra iš 1985 m. 
Watermano gamybos buteliuko. 

— O dabar norėčiau pakalbėti apie rašomąją mašinėlę, panaudo- 
tą antrajam testamentui, - pasakė Galbraitas. - Kas ją pagamino ir 
kada? 

— Tai Remington Envoy II; tokios pradėtos gaminti 1965-aisiais. 

— Taigi jūs patvirtinate, - apibendrino Galbraitas, - jog popierius, 
rašalas, kaspinėlis ir spausdinimo mašinėlė egzistavo iki 1998 m. lap- 
kričio. 

— Nė kiek tuo neabejoju, - atsakė profesorius. 

— Dėkoju, profesoriau. Būkite malonus, lukterėkite dar truputį, 
manau, ponas Manras pageidaus pateikti jums keletą klausimų. 

Manras lėtai atsistojo. 

- Šiam liudytojui klausimų neturiu, milorde. 

Teisėjas neparodė jokių emocijų. Tuo meru Galbraitas įsistebeili- 
jo į oponentą negalėdamas patikėti savo ausimis. Hjugas Monkrifas 
paprašė žmonos paaiškinti Manro žodžių reikšmę, o Denis abejingai 
žvelgė priešais save, kaip pamokė Manras. 

— Ar dar turite liudytojų, pone Galbraitai? — paklausė teisėjas. 

— Ne, milorde. Tačiau garbaus mano kolegos atsisakymas apklausti 
profesorių Flemingą, mano supratimu, byloja, jog jis pritaria pastarojo 
išvadoms, — advokatas parylėjo. - Ir jomis neabejoja. 

Freizeris Manras liko sėdėti nutaisęs bereikšmį veidą. 

— Pone Manrai, - kreipėsi teisėjas, - ar pageidaujate pasisakyti? 

- Jūsų šviesybei leidus, kalbėsiu trumpai, - prabilo Manras. - Pro- 
fesorius Flemingas patvirtino neabejotiną mano kliento naudai sura- 
šyto sero Aleksandro testamento autentiškumą. Šiuo atžvilgiu mes 
pripažįstame profesoriaus vertinimą. Kaip pabrėžėte nagrinėjimo pra- 
džioje, milorde, vienintelis teismą dominantis klausimas yra antrojo 
testamento juridinė galia, kuri... 

— Milorde, - pašoko Galbraitas. - Ar ponas Manras teigia teismui, 
esą profesoriaus tyrimas pirmojo testamento tikrumą įrodo, o prakal- 
bus apie antrąjį jo nuomonė nieko verta? 

— Ne, milorde, - atsiliepė Manras. - Jei tik garbusis mano kolega 
būtų mažumėlę pakentėjęs, būtų išgirdęs, ką iš tiesų noriu pasakyti. 
Profesorius teismui pasakė nesąs parašų autentiškumo specialistas... 

— Tačiau jis paliudijo, milorde, - vėl pašokęs įsiterpė Galbraitas, 
jog abu kartus pasirašyta rašalu iš to paties buteliuko. 

— Bet, manau, ne ta pačia ranka, - atkirto Manras. 

— Arjūs pakviesite kaligrafijos ekspertą? — pasiteiravo teisėjas. 

— Ne, milorde. 

— Ar pateiksite įrodymų, jog parašas suklastotas? 

— Ne, milorde, - pakartojo Manras. 

Šįkart teisėjas kilstelėjo antakį. 

— Arjūs pakviesite liudytoją, pone Manrai, kuris pagrįs jūsų teigi- 
nį? 

— Taip, milorde. Aš, kaip ir gerbiamas kolega, pakviesiu tik vieną 
liudytoją, - Manras akimirksnį parylėjo įsitikindamas, jog visiems su- 
sirinkusiems, išskyrus Denį, kuris nė nemirktelėjo, tapo be galo smalsu, 
koks gi liudytojas įžengs pro duris. - Kviečiu poną Džiną Hansakerį. 

Durys atsivėrė, ir į kambarį lėtai įlingavo gigantiška teksasiečio 
figūra. Deniui kažkas pasirodė ne taip, ir netrukus jis suvokė pirmą 
kartą regis Hansakerį be firminio cigaro. 

Griausmingai dudendamas priesaikos žodžius liudytojas sudrebi- 
no visą kambarį. 

— Prašom sėstis, pone Hansakeri, - pakvietė teisėjas. - Kadangi 
mūsų čia nėra daug, galbūt galėtume bendrauti šiek tiek švelnesniu 
tonu? 

— Atleiskite, jūsų šviesybe, — tarstelėjo Hansakeris. 

— Nereikia atsiprašinėti, - patikino teisėjas. - Prašom tęsti, pone 
Manrai. 

Manras atsistojo ir nusišypsojo Hansakeriui. 

— Kadangi protokolas reikalauja, gal malonėtumėte prisistatyti ir 
pasakyti, kuo užsiimate? 

— Aš - Džinas Hansakeris trečiasis, šiuo metu esu pensininkas. 

— O ką veikėte prieš išeidamas į pensiją, pone Hansakeri? — pasi- 
domėjo teisėjas. 

— Ne kažin ką, pone. Mano tėvukas, kaip ir senelis, augino galvijus, 
tačiau aš nepanorau tapti fermeriu, ypač tada, kai mano žemėje buvo 
aptikta naftos. 

— Vadinasi, jūs naftininkas, - nusprendė teisėjas. 

— Ne visai, pone, kadangi sulaukęs dvidešimt septynerių viską par- 
daviau britų kompanijai British Petroleum ir likusį gyvenimą pasky- 
riau savo pomėgiui. 

— Kaip įdomu. Tuomet norėčiau paklausti... - pradėjo teisėjas. 

— Ką gi, stabtelėkime prie jūsų pomėgio, pone Hansakeri, - tvirtai 
ištarė Manras. 

Teisėjas, tarytum atsiprašinėdamas, susigūžė krėsle. 

— Pone Hansakeri, jūs teigėte, esą, gerokai praturtėjęs po savo Že- 
mių pardavimo British Petroleum kompanijai, pasitraukėte iš naftos 
verslo. 

— Teisingai, pone. 

— Siekdamas aiškumo norėčiau pasiteirauti, kokios dar srities speci- 
alistas jūs 2esate. Gal jūs testamentų ekspertas? 

— Tikrai ne. 

— Gal popieriaus bei rašalo technologijų specialistas? 

— Ne, pone. 

— Gal išmanote apie kaspinėlius? 

— Keletą sykių jaunystėje mėginau ištraukti mergaitėms iš kasų, bet 
net ir šioje srityje man nekaip sekėsi, - prisipažino Džinas. 

Lukterėjęs, kol nutils juokas, Manras tęsė toliau. 

— Galbūt tuomet nusimanote apie rašomąsias mašinėles? 

- Irgi ne. 


— O apie parašus? 

— Ne, pone. 

— Ką gi, - ištarė Manras, - o ar nesuklysčiau teigdamas, jog jūs esate 
laikomas autoritetingiausiu pasaulyje pašto ženklų žinovu? 

— Galiu drąsiai pasakyti, tokiu laikomas aš arba Tomodžis Vatana- 
ba, - išpoškino Hansakeris, - priklausomai nuo to, su kuo kalbėsitės. 

Teisėjas nebejstengė ilgiau valdyris. 

— Gal galėtumėte paaiškinti, ką turite omenyje, pone Hansakeri? 

— Mudu abu kolekcionuojame pašto ženklus daugiau nei keturias- 
dešimt metų, jūsų šviesybe. Mano kolekcija didesnė, tačiau teisybės 
dėlei reikia pasakyti, jog aš esu gerokai turtingesnis už vargšą Tomo- 
džį, taigi ne jo nosiai mane nurungti, - netgi Margareta Monkrif ne- 
susilaikiusi prunkštelėjo. - Aš - nuolatinis Sorbio klientas, Tomodžis 
bendradarbiauja su Pbi/ips. Mano kolekcija buvo eksponuojama Va- 
šingtono Smitsono institute, jo - Tokijo Imperijos muziejuje. Taigi aš 
galiu jums pasakyti, kas yra du autoritetingiausi šios srities specialistai, 
tačiau kuris iš mūsų bebūtų didžiausias autoritetas, kitas neabejotinai 
bus antrasis po jo. 

— Ačiū, pone Hansakeri, - padėkojo teisėjas. - Tikiu, jog jūsų liu- 
dytojas išties yra minėtosios sferos ekspertas, pone Manrai. 

— Dėkoju, milorde, - vėl prabilo Manras. - Pone Hansakeri, ar jūs 
išstudijavote abu šioje byloje nagrinėjamus testamentus? 

— Taip, pone. 

— Tuomet kokia jūsų nuomonė, profesionali nuomonė, apie antrąjį 
testamentą, kuriuo seras Aleksandras savo turtą paliko sūnui Angui? 

- Šis dokumentas suklastotas. 

Desmondas Galbraitas akimoju stryktelėjo iš vietos. 

— Taip, taip, pone Galbraitai, — teisėjas mostu jį pasodino. — Ti- 
kiuosi, pone Hansakeri, jūs pateiksite teismui konkrečių savo tvirtini- 
mo įrodymų. Sakydamas „konkrečių įrodymų“ kalbu anaiptol ne apie 
jūsų liaudišką filosofiją. 

Geraširdiška Hansakerio šypsenėlė išnyko. Kurį laiką lukterėjęs jis 
pareiškė: 

— Aš pateiksiu įrodymų, jūsų šviesybe, kurie šioje šalyje niekam 
nesukels jokių abejonių, jog antrasis sero Aleksandro testamentas yra 

suklastotas. Šiuo tikslu paprašysiu jūsų paimti į rankas originalų do- 
kumentą. 

Teisėjas Sandersonas atsisuko į Galbraitą, kuris gūžtelėjo pečiais, 
atsistojo ir ištiesė viršum stalo antrąjį testamentą. 

— Dabar, pone, - tęsė Hansakeris, - malonėkite atsiversti antrąjį 
dokumento puslapį ir pamatysite ant pašto ženklo brūkštelėtą sero 
Aleksandro parašą. 

— Ar pašto ženklas, jūsų manymu, netikras? - paklausė teisėjas. 

— Ne, pone, aš taip nemanau. 

— Bet juk pats prisipažinote nesąs parašų ekspertas. Ką jūs norite 
parodyti? 

— Akivaizdžiai matomą dalyką, pone, - atsakė Hansakeris, - kai 
žinai, ko ieškai. 

— Tuomet prašau mane apšviesti, - pareikalavo teisėjas jau mažu- 
mėlę susierzinęs. 

— Jos didenybė karalienė įžengė į Britanijos sostą 1952 m. vasario 
antrąją dieną, o karūnuota buvo Vestminsterio vienuolyne 1953 m. 
liepos antrąją. Šiai progai pažymėti Karališkasis paštas išleido pašto 
ženklą — didžiuojuosi, nes esu naujutėlio pirmojo leidimo lapo savi- 
ninkas. Ant šio ženklo karalienė pavaizduota jauna, tačiau kadangi 
Jos didenybės viešpatavimas tęsiasi gražiai ir ilgai, Karališkasis paštas 
turi kas kelerius metus leisti vis naują pašto ženklą, idant atspindėtų, 
jog monarchė pamažėle tampa vyresnė. Prie testamento priklijuotas 
ženkliukas yra išleistas 1999 m. kovo mėnesį, - Hansakeris pasisuko 
kėdėje ir pažvelgė į Hjugą Monkrifą norėdamas pamatyti, ar pastarojo 
sąmonę pasiekė jo žodžių reikšmė, tačiau ypatingos reakcijos nepaste- 
bėjo. Tuo laiku Margareta Monkrif sėdėjo kietai sučiaupus lūpas, jos 
veidas sparčiai blyško. 

— Jūsų šviesybe, - vėl prakalbo Hansakeris, - seras Aleksandras 
mirė 1998 m. gruodžio septynioliktą dieną — trim mėnesiais anksčiau, 
nei buvo išleistas pašto ženklas. Taigi vienas dalykas yra absoliučiai ne- 
abejotinas: jis tikrai negalėjo brūkštelėti parašo ant šito Jos didenybės 
atvaizdo. 


KERŠTAS 


JI 


Kerstą geriausia tiekti šaltą. 

Lėktuvui pradėjus skverbtis pro viršum Londono susitvenkusių 
niūrių debesų tumulus, Denis įsidėjo Les Liaisons Dangereuses* į port- 
felį. Šaltas ir apgalvotas kerštas laukė trijų vyrų, kaltų dėl geriausio jo 
bičiulio mirties, dėl to, kad jis negalėjo vesti Betės, neturėjo galimybės 
auginti dukrelės Kristės ir atsidūrė kalėjime už nusikaltimą, kurio ne- 
įvykdė. 

Dabar Denis turėjo lėšų, taigi galės sutraiškyti juos lėtai, po vieną, 
ir privers visus tris galiausiai trokšti mirties. 

— Malonėkite prisisegti diržą, pone, po kelių minučių nusileisime 
Hitrou. 

Denis nusišypsojo mintis pertraukusiai stiuardesei. Teisėjas San- 
dersonas, nagrinėjęs bylą Monkrifas prieš Monkrifą, neturėjo progos 
paskelbti nuosprendžio, mat vos tik Džinui Hansakeriui išėjus pro du- 
ris, viena šalis akimoju atsiėmė ieškinį. 

Vakarienės metu Edinburgo New Club restorane Manras Nikui 
paaiškino: gavęs akivaizdžių įrodymų apie įvykdytą nusikaltimą teisė- 
jas neturėtų kitos išeities — tik nusiųsti visus dokumentus prokurorui. 
Tuo par metu kažkurioje kitoje miesto vietoje Desmondas Galbraitas 
išdėstė savo klientui, jog tokiu atveju Hjugo sūnėnas veikiausiai ne- 
trukus būtų ne vienintelis Monkrifas, regėjęs užsiveriančias geležines 
duris. 

Manras patarė serui Nikolui nereikalauti pateikti kaltinimo, nors 
Denis nė kiek neabejojo, kas pakvietė tris policininkus, laukusius jo, 
kai praeitą sykį nusileido Hitrou. Mažumėlę atleidęs vidinius stab- 
džius, kas nutikdavo itin retai, Manras pridūrė: 

— Bet jeigu ateityje Hjugas ims kelti rūpesčių, jam bus riesta. 


* Š. de Laklo epistoliarinis romanas „Pavojingi ryšiai“. 

Denis kaip tik sugebėjo stengėsi padėkoti Manrui už viską, ką šis 
padarė per visus tuos metus - mąstyk kaip Nikas — ir gerokai nustebo 
išgirdęs atsakymą: 

— Nė nežinau, kas man suteikė daugiau džiaugsmo: pergalė prieš 
jūsų dėdę ar prieš tą išpuikėlį Desmondą Galbraitą, - vidiniai stab- 
džiai vis dar nesugrįžo savo vieton. 

Denis visuomet džiaugėsi turėdamas po ranka poną Manrą ir tik 
visai neseniai suvokė, kas nutiktų, jei šis virstų jo oponentu. 

Gurkšnojant kavą Denis paprašė Freizerio Manro tapti šeimos 
patikėtiniu bei patarėju teisės ir turto valdymo klausimais. Šis žemai 
nulenkė galvą: 

— Jei tik jūs pageidaujate, sere Nikolai. 

Be to, Denis pareiškė ketinąs paversti Danbrouti Holą ir aplinkines 
žemes Škotijos nacionaline nuosavybe bei skirti pakankamai lėšų pas- 
tatų remontui ir priežiūrai. 

— Būtent taip visa tai ir įsivaizdavo jūsų senelis, - pastebėjo Man- 
ras. - Beje, nė kiek neabejoju, jog Galbraito padedamas jūsų dėdė Hju- 
gas būtų kaip nors gudriai išsisukęs nuo šio įsipareigojimo. 

Deniui jau ėmė kirbėti įtarimas, ar tik Manras nebus mažumėlę pa- 
dauginęs. Kažin kaip sureaguotų senasis solisitorius sužinojęs, kokias 
pinkles Denis rezga kitam jo profesijos atstovui ? 

Lėktuvas nusileido truputį po vienuoliktos. Denis ketino išskristi 
8.40 reisu, tačiau pirmą kartą po daugelio savaičių pramigo. 

Galiausiai išmetė iš galvos Spenserį Kreigą, kai lėktuvas sustojo prie 
reikiamų vartų. Nusisegęs diržą kartu su kitais keleiviais ėmė laukti, 
kol atsivers durys. Šįkart apačioje nebestoviniuos policininkai. Bylos 
svarstymui netikėtai pasibaigus, Hansakeris pliaukštelėjo teisėjui per 
nugarą ir pasiūlė cigarą. Žado netekęs Sandersonas vargais negalais iš- 
spaudė šypseną ir mandagiai atsisakė. 

Denis atkreipė Hansakerio dėmesį, girdi, jei šis būtų pasilikęs Že- 
nevoje, galiausiai vis tiek būtų įsigijęs sero Aleksandro kolekciją, nes 
Hjugas būtų mielai ją pardavęs, ko gero, net už mažesnę kainą. 

— Tačiau tokiu atveju nebūčiau ištesėjęs jūsų seneliui duoto žo- 
džio, - atsakė Hansakeris. - O dabar bent šiek tiek atsilyginau už jo 
gerumą bei daugybę metų man dalytus neprilygstamus patarimus. 

Po valandos Džinas nuosavu lėktuvu išskrido į Teksasą ir išsigabe- 
no šimtą septyniasdešimt tris albumus odiniais viršeliais, kuriuos įni- 
kęs tyrinės visos kelionės metu, o gal net ir visą gyvenimą. 

Įlipus į Hitrou ekspresą Denio mintys ėmė suktis apie Betę. Neiš- 
pasakytai troško vėl ją pamaryti. Dabartinius jo jausmus taikliai api- 
bendrino Mopasanas: „Kokia triumfo prasmė, jei nėra su kuo pasida- 
lyti pergalės džiaugsmu?“ Tuo pat metu girdėjo Betę klausiant: „Kokia 
prasmė kerštauti, kai turi šitiek priežasčių gyventi?“ Pirmiausiai jis jai 
primintų Bernį, o paskui ir Niką, kurie irgi turėjo dėl ko gyventi. Ji 
suprastų, jog pinigai jam nieko nereiškia. Nė nemirktelėjęs atiduotų 
viską iki paskutinio penso... 

Jeigu tik galėtų atsukti laiką atgal... 

Jeigu juodu būtų nuvykę į Vestendą kurį kitą vakarą... 

Jeigu būtų pasirinkę kitą barą... 

Jeigu būtų išėję pro priešakines duris... 

Jeigu... 

Po septyniolikos minučių Hitrou ekspresas sustojo Padingtono 
stotyje. Denis dirstelėjo į laikrodį; iki susitikimo su panele Benet dar 
turėjo porą valandų. Šįkart važiuos taksi automobiliu ir lauks savo ei- 
lės priimamajame. Ausyse tebeskambėjo teisėjo žodžiai: „Šiandien aš 
pasirašau įsakymą, kuris užtikrins jums ketverius metus kalėjimo, jei 
ateityje pažeisite bent vieną lygtinio paleidimo sąlygą. 

Nors pirmaeiliu savo tikslu Denis laikė sąskaitų suvedimą su trimis 
muškietininkais, vis dėlto ketino skirti laiko mokslams ir ištesėti Ni- 
kui duotą pažadą. Jis netgi ėmė svarstyti, ar tik Spenseris Kreigas nėra 
prisidėjęs prie Niko mirties. Gal Didysis Alas teisus, gal Ličas išties 
nužudė ne tą žmogų? 

Automobilis sustojo prie namo Boltono gatvėje. Denis pirmą kartą 
pasijuto sugrįžęs namo. Sumokėjęs vairuotojui atidarė vartelius ir pa- 
matė prie durų susigūžusį valkarą. 

— Šiandien tau pasisekė, bičiuli, — tarstelėjo Denis išsitrraukdamas 
piniginę. 

Snūduriuojantis tipas vilkėjo prasegtus mėlynai ir baltai dryžuo- 
tus marškinėlius, mūvėjo nudrengtus džinsus ir avėjo juodus, matyt, šį 


rytą nublizgintus batus. Jis krustelėjo ir pakėlė galvą. 

— Sveikas, Nikai. 

Denis čiupo jį į glėbį, ir tą pat akimirką Molė atidarė duris. Moteris 
įrėmė rankas į šonus. 

- Sakėsi esąs jūsų draugas, bet vis tiek liepiau palaukti lauke. 

- Jis išties yra mano draugas, - patvirtino Denis. - Mole, susipa- 
žink su Didžiuoju Alu. 

Molė jau buvo pagaminusi Nikui airišką troškinį, o kadangi visuo- 
met priruošdavo per daug, maisto pakako jiems abiem. 

— Nagi, pasakok viską iš eilės, - paragino Denis, kai juodu susėdo 
prie virtuvės stalo. 

— Nėr ko per daug pasakot, Nikai, - čiaumodamas atsiliepė Didysis 
Alas. - Kaip i tave, mane paleido atsėdėjus pusę laiko. Dėkui Dievui, 
ka jie mane perkėlė, o tai būčiau te pasilikęs visam gyvenimui, - jis 
nenorom padėjo šaukštą ir šyptelėjęs pridūrė: - Mes abūdu žinom, 
kam turiu už tai dėkot. 

— Tad kokie tavo planai? - paklausė Denis. 

— Daba kaip i jokių, ale tu sakei užsukt, kai išeisiu laisvėn, - jis pa- 
tylėjo. - Tikėjaus, ka priimsi pernakvot vieną naktį. 

— Svečiuokis, kiek tik nori, - atsakė Denis. - Mano namų tvarkyto- 
ja paruoš svečių kambarį, - pridūrė šyptelėjęs. 

— Aš ne namų tvarkytoja, - griežtai pataisė Molė. - O valytoja, 
kartais gaminanti maistą. 

— Jau nebe, Mole, dabar jūs namų tvarkytoja ir virėja, gaunanti de- 
šimt svarų sterlingų už valandą. 

Molė prarado kalbos dovaną. Denis, pasinaudodamas retai pasitai- 
kančia moters būsena, pratęsė: 

- Beto, kai prie mūsų prisidėjo Didysis Alas, viena nebesusidorosi- 
te, taigi teks pasamdyti valytoją. 

— Ne, ne, - užginčijo Didysis Alas. - Kai tik susirasiu darbą, iškart 
išsikraustysiu. 

— Armijoje dirbai vairuotoju, tiesa? 

— Keturis metūs dyrbau 7470 vairuotoju, - šnipštelėjo Didysis Alas 
linktelėdamas Molės pusėn. 

— Tuomet atgausi senąjį darbą, - nusprendė Denis. 

— Ber jūs neturite mašinos, - priminė Molė. 

— Vadinasi, reikės įsigyti, - atsakė Denis. — Šiek tiek išmanau tuos 
dalykus, - Denis mirktelėjo Didžiajam Alui. - Visuomet norėjau 
„BMW“, - prisipažino jis. - Dirbdamas autoservise netgi buvau nu- 

Didysis Alas priglaudė prie lūpų pirštą. 

Denis žinojo, jog bičiulis teisus. Vakarykštis triumfas apsuko galvą, 
ir nejučia jis vėl pradėjo elgtis kaip Denis - tokios klaidos negali sau 
leisti kartoti pernelyg dažnai. Denio mąstysena, Niko elgsena. Jis sku- 
biai sugrįžo į netikrą pasaulį. 

— Bet pirmiausiai verčiau nueik ir nusipirk drabužių, - patarė Di- 
džiajam Alui. - Paskui pagalvosime apie automobilį. 

- Ir muilo, - įterpė Molė trečią kartą pripildydama Didžiojo Alo 
lėkštę. 

— O Molė nutrins tau nugarą. 

— Nieko panašaus daryti neketinu, - atrėžė Molė. - Verčiau nueisiu 
ir sutvarkysiu svečių kambarį, jei ponas Didysis Alas ketina pasisve- 
čiuoti ilgėliau. 

Jai nusirišus prijuostę ir išėjus iš virtuvės, Denis su Didžiuoju Alu 
nusijuokė. 

Vos tik užsivėrus durims Didysis Alas palinko viršum stalo: 

- Ar vis da ketini pričiūpt tuos šunsnukius, katrie... 

- Taip, ketinu, - tyliai atsakė Denis, - ir tu pasipainiojai pačiu lai- 
ku. 

— Tai kada žengsim pyrmą žyngsnį? 

— Tu pirmiausiai žengsi į vonią, o paskui nusipirksi drabužių, - De- 
nis antrą sykį išsitraukė piniginę. - O aš turiu skubėti į susitikimą su 


inspektore. 


<e>- 


— Kaip praleidote pastarąjį mėnesį, Nikolai? — pateikė pirmą klau- 
simą panelė Benet. 

Denis nutaisė atvirą veidą. 

— Įnikęs sprendžiau ankstesnio susitikimo metu minėtas šeimyni- 
nes problemas, - atsakė jis. 

— Ar viskas susiklostė palankiai? 

— Taip, dėkoju, panele Benet. 

- Arjau susiradote darbą? 

— Ne, panele Benet. Šiuo metu visą dėmesį sutelkiau į verslo studi- 
jas Londono universitete. 

— Ak, teisybė. Tačiau stipendijos juk nepakanka pragyvenimui? 

- Šiaip ne taip išsiverčiu, — atsakė Denis. 

Inspektorė vėl pažvelgė į klausimų sąrašą. 

— Ar tebegyvenate tame pačiame name? 

— Taip. 

— Aišku. Ko gero, man reikėtų jus aplankyti ir apžiūrėti, ar jūsų 
būstas bent minimaliai atitinka Vidaus reikalų ministerijos nustatytus 
standartus. 

— Prašom užsukti į svečius kada tik jums patogu, - pakvietė De- 
nis. 

Ji perskaitė kitą klausimą: 

— Ar bendravote su buvusiais kaliniais, su kuriais kartu atlikote 
bausmę? 

— Taip, - atsakė Denis įsitikinęs, jog mėginimas kažką nuslėpti nuo 
inspektorės bus palaikytas pataisos laikotarpio sąlygų laužymu. - Bu- 
vęs mano vairuotojas ką tik išėjo į laisvę ir apsistojo mano namuose. 

— Ar jums abiem pakanka vietos? 

— Vietos į valias. 

— Arjis turi darbą? 

— Taip, jis dirbs mano vairuotoju. 

— Jums ir taip pakanka rūpesčių, Nikolai, tad liaukitės nevykusiai 
juokavęs. 

— Sakau gryną tiesą, panele Benet. Senelis man paliko užtektinai 
lėšų, taigi išgaliu samdytis vairuotoją. 

Panelė Benet pažvelgė į Vidaus reikalų ministerijos sudarytus klau- 
simus, bet neradusi jokios užuominos apie asmeninio vairuotojo sam- 
dymą pasistengė sugrįžti į įprastas vėžes: 

— Ar po pastarojo mudviejų susitikimo patyrėte pagundų įvykdyti 
nusikaltimą? 

— Ne, panele Bener. 

— Ar vartojote narkotikų? 

— Ne, panele Bener. 

— Ar šiuo metu gaunate bedarbio pašalpą? 

— Ne, panele Benet. 

— Arjums reikia kokios nors kitos pataisos inspekcijos pagalbos? 

— Ačiū, ne, panele Benet. 

Klausimų sąrašas baigėsi, tačiau praėjo tik pusė kiekvienam lanky- 
tojui numatyto laiko. 

— Gal papasakotumėt man, kaip praleidote pastarąjį mėnesį? - pa- 


klausė nevilties apimta inspektorė. 


<e> 


— Ketinu paleisti jus laisvėn, - Betė griebėsi eufemizmo, kurį ponas 
Tomas pasitelkdavo atleisdamas darbuotojus. 

— Kodėl? - paklausė Trevoras Satonas. - Jeigu aš išeisiu, neturėsite 
vedėjo. Nebent esat numačius ką nors kitą į mano vietą. 

— Nenoriu priimti kito, - atsakė Betė. - Tačiau po mano tėvo mir- 
ties dirbtuvės patiria vien nuostolius. Susiklosčiusiomis aplinkybėmis 
ilgiau laukti nebeišgaliu, - pridūrė skaitydama pono Tomo parašytą 
tekstą. 

- Betjūs nesuteikėte man pakankamai laiko parodyti, ką sugebu, — 
užginčijo Satonas. 

Ak,jei jos vietoje dabar sėdėtų Denis... Bet jei Denis būtų čia, tokių 
problemų nė netektų spręsti. 

- Jeigu artimiausi trys mėnesiai bus tokie, kokie buvo trys pastarie- 
ji, neteksime verslo. 

— Ko iš manęs norite? — suniurzgė Satonas įremdamas alkūnes į 
stalą. — Aš žinau tik vieną dalyką: bosas niekada nebūtų šitaip su ma- 
nimi elgęsis. 

Betė pyktelėjo išgirdusi minint tėvą, tačiau ponas Tomas patarė pa- 


lab kad užbaigęs Klemento Etlio mokyklą daugiau niekur nedirbo. 

- Šnektelėjau su Mončiu Hjuzu, - Betė stengėsi išlikti rami, - ir jis 
mane patikino surasiąs jums darbo. 

Ji nepridūrė, jog Hjuzas tegalėjo pasiūlyti jaunesniojo mechaniko 
vietą, o tuomet Trevoro alga gerokai sumažėtų. 

— Išties puiku, — piktai išdrožė Satonas, — tačiau kaip kompensaci- 
ja? Aš savo teises žinau. 

— Išmokėsiu jums atlyginimą už tris mėnesius, —- atsakė Betė, - ir 
rekomendacijoje paminėsiu ypatingą jūsų darbštumą. 

„Reikėtų paminėti ir ypatingą kvailumą“, - pridūrė Montis Hju- 
zas, Betei užsukus su juo pasišnekėti. Laukdama Trevoro atsakymo ji 
prisiminė Denio žodžius: „jis tiesiog nemoka skaičiuoti. Betė atidarė 
tėvo rašomojo stalo stalčių, išėmė išsipūtusį ryšulėlį ir vieną popieriaus 
lapą. Ji praplėšė paketėlį ir pažėrė ant stalo pinigus. Satonas įsistebei- 
lijo į krūvą penkiasdešimtinių mėgindamas primesti, kiek pinigų guli 
ant stalo. Betė pastūmėjo pono Tomo vakar paruoštą sutartį. 

- Jei pasirašysite štai čia, — ji prispaudė pirštą prie punktyrinės lini- 
jos, - septyni tūkstančiai svarų bus jūsų. 

"Irevoras delsė, o Betė stengėsi neišsiduoti, kaip desperatiškai jai 
reikia to parašo. Ji laukė, kol Satonas mintyse švaistė pinigus. Galų 
gale, rodos, praslinkus ištisai amžinybei, vyrukas paėmė ištiestą rašiklį 
ir išvedžiojo vienintelius du žodžius, dėl kurių rašybos neabejojo. Pas- 
kui susižėrė banknotus, nusisuko ir netaręs nė žodžio išėjo pro duris. 

Vos Trevoras užtrenkė duris, Betei iš krūtinės išsiveržė palengvėji- 
mo atodūsis, kurį išgirdęs jis būtų išsyk sumetęs galįs pareikalauti kur 
kas didesnės sumos, nors paimdama iš banko šiuos septynis tūkstan- 
čius Betė bemaž ištuštino autoserviso sąskaitą. Dabar beliko kuo grei- 
čiau nuosavybę parduoti. 
vertas mažiausiai dviejų šimtų tūkstančių. Šiaip ar taip, jokių apriboji- 
mų nesaistomas sklypas yra puikioje vietoje, Sitis - ranka pasiekiamas. 
Du šimtai tūkstančių svarų sterlingų išspręstų visas Betės problemas ir 
dar liktų jųdviejų su Deniu planuotiems Kristės mokslams. 

Skairydamas Miltono Fridmano „Mokesčių ribojimas, infliacija 
bei vyriausybės vaidmuo“, Denis pasižymėjo vieną kitą mintį iš sky- 
riaus apie nuosavybės cirkuliaciją ir neigiamos maržos padarinius, kai 
ūmai suskambo telefonas. Dvi valandas išsėdėjus prie knygų bet koks 
pasikeitimas atrodė geresnis už profesoriaus Fridmano išmintį. Pakėlęs 
ragelį išgirdo moterišką balsą. 

— Sveikas, Nikai, čia balsas iš tavo praeities. 

— Sveikas, balse iš praeities, - pasisveikino Denis iš paskutiniųjų 
stengdamasis atgaminti merginos vardą. 

— Žadėjai ateiti pažiūrėti mano vaidybos gastrolių metu. Nuolat 
stebėjau žiūrovų salę, tačiau tavęs taip ir nepamačiau. 

— O kur vaidini šiuo metu? - pasiteiravo Denis vis dar kratrydamas 
smegenis, iš kurių taip ir neišplaukė išganingasis vardas. 

— Kembridže, Aris teatre. 

— Puiku. Kokį spektaklį ? 

— „Nereikšminga moteris“. 

— Vėl Oskaras Vaildas, - tarstelėjo Denis žinodamas, jog ilgiau išsi- 
sukinėti nebepavyks. 

— Nikai, tu neprisimeni mano vardo, tiesa? 

— Nebūk kvailutė, Kete, - ištarė pačiu laiku. - Kaip galėčiau pa- 
miršti mylimiausios dublerės vardą? 

— Ką gi, įtikinai. Tikėjausi, kad ateisi pasižiūrėti spektaklio. 

— Norėčiau, - atsakė Denis sklaidydamas užrašinės puslapius, nors 
žinojo, kad beveik visi vakarai laisvi. - O jeigu penktadienį? 

— Geriau nė negali būti. Kartu praleistume savaitgalį. 

— Šeštadienio rytą turėsiu grįžti į Londoną, į svarbų susitikimą, — 
skubiai įterpė Denis žvelgdamas į tuščią puslapį. 

— Vadinasi, laukia dar vienas vienos nakties romanas, - pakomenta- 
vo Ketė. - Kaip nors ištversiu. 

Denis neatsakė. 

— Uždanga pakils septintą trisdešimt. Paliksiu tau bilietą kasoje. 
Ateik vienas, nes neketinu tavęs su kuo nors dalytis. 

Denis padėjo ragelį ir įsistebeilijo į Betės nuotrauką sidabriniuose 
rėmeliuose, stovinčią ant rašomojo stalo krašto. 

— Takeliu ateina trys vyrai, - pranešė Molė dirstelėjusi pro virtuvės 
langą. - Panašūs į užsieniečius. 

— Jie visiškai nepavojingi, - patikino Denis. - Tiesiog pakvieskite 
juos į svetainę ir perduokite, jog aš tuoj ateisiu. 

Denis užbėgo laiptais į kabinetą, pačiupo tris segtuvus, paruoštus 
šiam susitikimui, ir skubiai vėl nusileido žemyn. 

Kambaryje laukiantys trys vyrai viskuo, išskyrus amžių, atrodė ab- 
soliučiai vienodi. Vilkėjo puikiai pasiūtus tamsiai mėlynus kostiumus, 
baltus marškinius ir ryšėjo niekuo neišsiskiriančius kaklaraiščius, kiek- 
vienas laikė rankose po odinį portfelį. Prasilenkęs su tokiais gatvėje 
tikrai nežvilgterėtum antrą kartą. 

— Malonu jus vėl matyti, barone, - pasisveikino Denis. 

De Kubertenas nulenkė galvą. 

— Jaučiamės sujaudinti, pakviesti į nuostabius jūsų namus, sere Ni- 
kolai. Norėčiau pristatyti vyriausiąjį banko administratorių poną Bre- 
soną ir už didžiąsias sąskaitas atsakingą poną Segarą, - Denis visiems 
trims paspaudė rankas, o vėl pasirodžiusi Molė įnešė ant padėklo ar- 
batos bei sausainių. 

— Ponai, - pradėjo Denis atsisėsdamas, - pirmiausiai norėčiau pa- 
prašyti duomenų apie dabartinę mano sąskaitą. 

— Žinoma, - atsiliepė Bresonas atsiversdamas rudą segtuvą be pa- 
vadinimo. - Pirmojoje jūsų sąskaitoje dabar yra per penkiasdešimt 
septynis milijonus dolerių, už kuriuos dabartinėmis sąlygomis gausite 
2,75 procento metinių palūkanų. Antrojoje sąskaitoje, — tęsė jis, - yra 
per milijoną dolerių. Pastaroji vadinama jūsų senelio pašto ženklų sąs- 

kaita, kuria jis naudodavosi iš anksto neįspėjęs, kai norėdavo papildyti 
kolekciją. 

- Galite sujungti abi sąskaitas, - pasakė Denis, - kadangi pašto 
ženklų pirkti neketinu, - Bresonas linktelėjo. - Ir turiu pareikšti, pone 
Bresonai, kad tokios metinės palūkanos manęs netenkina ir ateityje 
norėčiau pelningiau naudoti pinigus. 

— Ar galėtumėte pasakyti, ką turite omenyje? - paklausė Segatas. 

— Taip, - atsakė Denis. — Ketinu investuoti į tris sritis: nekilnoja- 
mąjį turtą, biržų bei įmonių akcijas ir galbūt obligacijas, kurios, beje, 
užsienyje pastaruoju metu duoda 7,12 procento grąžą. Be to, nedidelį 
pinigų kiekį, daugiausiai dešimt procentų, atidėsiu rizikingoms inves- 
ticijoms. 

- Tuomer, dabartinėmis aplinkybėmis, - prakalbo Segatas, - norė- 
čiau pasiūlyti padalyti jūsų pinigus į tris skirtingas sąskaitas, tiesiogiai 
susietas ne su jumis, o su jūsų įgaliotais valdytojais. 

— Dabartinėmis aplinkybėmis? - pakartojo Denis. 

— Po rugsėjo vienuoliktosios amerikiečiai ir britai atkreipia ypatin- 
gą dėmesį į manipuliuojančiuosius didelėmis pinigų sumomis. Būtų 
neprotinga leisti jūsų vardui patekti į jų akiratį. 

— Logiška, - pripažino Denis. 

— Kadangi sutikote atidaryti šias tris sąskaitas, - kreipėsi Breso- 
nas, — norėčiau pasiteirauti gal investuodamas norėtumėte pasinau- 
doti dar ir banko ekspertų patarimais? Užsiminiau, mat, pavyzdžiui, 
mūsų nekilnojamojo turto skyriuje dirba per keturiasdešimt šios sri- 
ties specialistų — septyni iš jų Londone - kurių valdomą vertybinių 
popierių portfelį sudaro daugiau nei šimtas bilijonų dolerių; o mūsų 
investicijų skyrius gerokai didesnis. 

— Aš pasinaudosiu visais jūsų patarimais, - sutiko Denis, — ir pra- 
šyčiau nedelsiant pranešti, jei kuris nors mano sprendimas jums pasi- 
rodys nevykęs. Šiaip ar taip, pastaruosius dvejus metus aš daug laiko 
praleidau stebėdamas dvidešimt aštuonių kompanijų raidą ir nuspren- 
džiau investuoti dalį kapitalo į vienuolika iš jų. 

— Kokios politikos laikysitės pirkdamas tų kompanijų akcijas? — 
paklausė Segatas. 

— Norėčiau, kad supirktumėte pasirodžiusias akcijas nedidelėmis 
dalimis, bet ne agresyviai, kadangi nenoriu paveikti rinkos. Be to, ne- 
ketinu įsigyti daugiau nei dviejų procentų kurios nors kompanijos ak- 
cijų, - Denis padavė Bresonui sąrašą kompanijų, kurių plėtra domėjosi 
dar sėdėdamas kalėjime. 

Bresonas pirštu vedžiodamas pavadinimus šyptelėjo. 

— Mes ir patys stebėjome kai kurias iš šių kompanijų, bet esu suža- 
vėtas, jog jūs atradote vieną ar dvi, į kurias neatkreipėme dėmesio. 

— Tokiu atveju prašyčiau patikrinti jas dvigubai atidžiau ir, jei kils 
abejonių, informuoti mane, - Denis atsivertė segtuvą. - Pirkdamas 
nuosavybę ketinu elgtis agresyviai ir tikiuosi iš jūsų staigios reakcijos, 
jei skubus apmokėjimas garantuos patrauklesnę kainą. 

Bresonas padavė kortelę. Nei pavardės, nei adreso, tik juodi reljefiš- 
ki telefono numerio skaičiai. 

— Čia mano asmeninė linija. Pakaks spustelėti mygtuką ir bet kokią 
reikiamą sumą pervesime į bet kurią pasaulio šalį. Skambinant nerei- 
kės prisistatyti, kadangi jūsų balsas bus atpažįstamas automatiškai. 

— Dėkoju, - Denis įsikišo kortelę į vidinę kišenę. - Ir dar man rei- 
kia patarimo vienu neatidėliotinu klausimu, susijusiu su kasdienėmis 
pragyvenimo išlaidomis. Nenoriu, kad į mano reikalus imtų kaišio- 
ti nosį mokesčių inspekcija, o kadangi gyvenu šiame name, samdau 
namų šeimininkę ir vairuotoją tegaudamas vien studento stipendiją, 
valstybiniam mokesčių departamentui išties gali kilti įtarimas. 

— Gal aš galėčiau patarti? — prakalbo de Kubertenas. - Mes kas 
mėnesį pervesdavome šimtą tūkstančių svarų į sąskaitą Londone jūsų 
seneliui iš jo vardu atidaryto fondo. Iš šių pajamų jis mokėdavo visus 
mokesčius ir net atlikdavo tam tikras nedideles operacijas per Londo- 
ne registruotą įmonę. 

— Norėčiau, kad atnaujintumėte šiuos pavedimus, - paprašė De- 
nis. - Kokiu būdu aš apie juos sužinosiu? 

De Kubertenas išėmė iš portfelio ploną aplanką, ištraukė lapą ir pa- 
rodė į punktyrinę liniją: 

- Jei pasirašysite štai čia, sere Nikolai, patikinu, jog viskuo bus pa- 
sirūpinta. Man reikia žinoti, į kurį banką kas mėnesį pervedinėti pi- 


nigus. 

— Į Coutts and Co banką Strande, - atsakė Denis. 
— Visai kaip senelis, - pastebėjo baronas. 

— Per kiek laiko nuvažiuosime į Kembridžą? - paklausė Denis Di- 
džiojo Alo, vos tik trys Šveicarijos bankininkai išnyko už durų. 

— Gal per kokią valandą su pūse. Taigi tūrim ne už ilgo ir važiuot, 
bose. 

— Gerai, tik einu persirengsiu ir susikrausiu lagaminėlį. 

— Molė jau sukrovė, o aš nūnešiau į mašinos bagažynę. 

Gatvės penktadienio vakarą buvo kimšte užkimštos, kol nepasiekė 
greitkelio M1 1, spidometro rodyklė niekaip neperšoko trisdešimties 
mylių per valandą padalos. Iki spektaklio pradžios likus vos kelioms 
minutėms, Didysis Alas įsuko į Kings Parado gatvę. 

Pastarosiomis savaitėmis Denis turėjo tiek reikalų, jog po spektak- 
lio „Kaip svarbu būti rimtam“, kurio metu stebėjo Lorensą Davenpor- 
tą, dabar pirmą kartą vėl išsiruošė į teatrą. 

Lorensas Davenportas. Nors visiems trims savo priešams jau pra- 
dėjo rengti keršto planus, vos pagalvojus apie Davenportą, atmintyje 
iškildavo Sara. Jei ne ji, būtų sugrįžęs atgal į Belmaršą - Denis tuo ne- 
abejojo; be to, žinojo privaląs vėl su ja susitikti, nes toji moteris galėjo 
atverti duris, kurių jis pats atrakinti neįstengė. 

Didysis Alas sustabdė automobilį prie teatro durų. 

— Kada važiuosi atgal į Londoną, bose? 

— Dar neapsisprendžiau, bet iki vidurnakčio ketinu pabūti. 

Denis pasiėmė kasoje paliktą bilietą, sumokėjo tris svarus už pro- 
gramėlę ir kartu su kitų vėluotojų grupele nuskubėjo į parterį. Susira- 
dęs savo vietą pradėjo sklaidyti programą. Norėjo prieš spektaklį per- 
skaityti pjesę, tačiau ši taip ir liko gulėti ant stalo neatversta, o jis tuo 
metu griaužė Miltoną Fridmaną. 

Denis stabtelėjo atsivertęs nuostabią Kerės Benson nuotrauką per 

visą puslapį. Dabartinę nuotrauką, o ne darytą prieš kelerius metus, 
kokias neretai pateikia didžiuma aktorių. Jis perskaitė trumpą mergi- 

nos kūrybinio kelio aprašymą. „Nereikšminga moteris“ neabejotinai 
buvo ryškiausias vaidmuo trumpoje jos karjeroje. 

Vos pakilus uždangai, Denis nugrimzdo į kitą pasaulį ir nuspren- 
dė ateityje būtinai reguliariai lankytis teatre. Kaip būtų gera, jei šalia 
sėdėtų Betė ir juodu galėtų dalytis įspūdžiais... Ketė stovėjo scenoje 
ir komponavo vazoje gėles, tačiau jis galvojo tik apie Betę. Vis dėlto 
spektaklio eigoje turėjo pripažinti, jog Ketė vaidina išties nepriekaiš- 
tingai, ir netrukus Denį įtraukė pasakojimas apie moterį, kuri įtarė 
savo vyrą neištikimybe. 

Pertraukos metu Denis apsisprendė, o uždangai vėl pakilus ponas 
Vaildas netgi pademonstravo, kaip įgyvendinti sprendimą. Po spektak- 
lio jis palaukė, kol teatras ištuštės, ir tik tada patraukė tarnybinio įėjimo 
link. Durininkas įtariai jį nužvelgė, kai pasiteiravo, ar galėtų pamaryti 
panelę Benson. 

— Kokia jūsų pavardė? - paklausė dirstelėdamas į užrašinę. 

— Nikolas Monkrifas. 

— Ak, taip. Ji jūsų laukia. Septintasis persirengimo kambarys antra- 
me aukšte. 

Denis lėtai užlipo laiptais, o pasiekęs septintuoju numeriu pažen- 
klinras duris dar kelias akimirkas padelsė prieš pabelsdamas. 

— Užeik, - šūktelėjo pažįstamas balsas. 

Jis atidarė duris ir pamatė priešais veidrodį sėdinčią Ketę vien su 
juoda liemenėle ir kelnaitėmis. Aktorė valėsi grimą. 

— Gal man palaukti už durų? - paklausė Denis. 

— Nekvailiok, brangusis, nieko naujo nebepamatysi, be to, vyliausi 
atgaivinti kelis prisiminimus, - pridūrė mergina atsigręždama į jį. 

Ji atsistojo ir šmurkštelėjo į juodą suknutę, kurios dėka keistu būdu 
tapo dar geidžiamesnė. 

— Buvai nuostabi, - netvirtai pratarė jis. 

- Artikrai? - paklausė aktorė įdėmiau įsižiūrėdama į jį. - Nuskam- 
bėjo ne itin įtikinamai. 

— Iš tiesų, iš tiesų, - patikino Denis. - Spektaklis man labai patiko. 

Ketė įsmeigė į jį akis. 

— Kažkas negerai? 

— Privalau grįžti į Londoną. Turiu keletą neatidėliotinų reikalų. 

— Penktadienio vakare? Liaukis, Nikai, galėjai suregzti geresnį pa- 
siteisinimą. 

— Tiesiog aš... 

— Kita moteris, tiesa? 

— Taip, - prisipažino Denis. 

— Tuomet ko apskritai arvažiavai? — piktai išrėžė ji nusisukdama. 

— Atleisk. Aš labai atsiprašau. 

— Nesivargink atsiprašinėdamas, Nikai. Aiškiau nė negalėjai paro- 


dyti, jog esu tik nereikšminga moteris. 

— Atleisk, bose, ale lyg ir sakei pabūsi iki vidurnakčio, - pastebėjo 
Didysis Alas sparčiai kimšdamas mėsainio likučius. 

— Apsigalvojau. 

— Maniau, čia damų teisė... 

- Ji irgi apsigalvojo, - tarstelėjo Denis. 

Kai po penkiolikos minučių juodu pasiekė greitkelį M11, Denis 
jau miegojo. Ir nubudo tik automobiliui sustojus prie šviesoforo Mail 
Endo kelyje. Jei būrų pakirdęs keliomis akimirkomis anksčiau, būtų 
paprašęs Didžiojo Alo pasirinkti kitą maršrutą. 

Šviesoforo signalas pasikeitė, o toliau juos pasitiko vien žalia šviesa, 
tarsi kažkas žinotų, jog Deniui nedera čia būti. Jis atsilošė ir užsimerkė, 
nors suvokė neatsispirsiąs ir bent į keletą objektų vis tiek dirstelėsiąs 
akies krašteliu: į Klemento Eclio mokyklą, Šventosios Marijos bažny- 
čią ir, žinoma, Vilsono autoservisą. 

Vaikinas atmerkė akis ir išsyk dėl to pasigailėjo. 

— Negali būti, - tarstelėjo. - Stabrtelėk, Alai. 

Didysis Alas sustabdė automobilį ir atsisuko pasižiūrėti, ar virši- 
ninkas gerai jaučiasi. Denis, netikėdamas savo akimis, stebeilijo į kitą 
gatvės pusę. Didysis Alas bandė supaisyti, į ką jis žiūri, bet nepamatė 
nieko ypatingo. 

— Lukterėk, - paprašė atidarydamas galines dureles. - Užtruksiu 
tik porą minučių. 

Denis perėjo per gatvę, sustojo ant šaligatvio ir įsmeigė akis į skel- 
bimą ant sienos. Paskui iš vidinės kišenės išsitraukė parkerį, skiautelę 
popieriaus ir užsirašė numerį po žodžiu PARDUODAMA. Pastebė- 
jęs iš gretimos aludės išcampinusius kelis vietinius, skubiai perbėgo per 
gatvę ir atsisėdo šalia Didžiojo Alo automobilio priekyje. 

— Dingstam iš čia, - paliepė nieko neaiškindamas. 

Šeštadienio rytą Denis jau norėjo paprašyti Didžiojo Alo dar sykį 
nuvežti jį į Ist Endą, kad galėtų pakartotinai apsižvalgyti, bet žinojo 
negalįs rizikuoti ir leisti kažkam bent įtarti, neva jį atpažino. 

Galvoje užsimezgė planas, o iki sekmadienio vakaro bemaž galu- 
tinai subrendo. Kiekviena smulkmena turės būti įvykdyta kuo tiks- 
liausiai. Menkiausia klaidelė, ir trijulė išsyk sumes, ką jis rezga. Tačiau 
epizodinių vaidmenų atlikėjai bei dubleriai privalo užimti vietas dar 
gerokai prieš trijų pagrindinių aktorių pasirodymą scenoje. 

Atsikėlęs pirmadienio rytą ir nusileidęs pusryčiauti Denis nė ne- 
atsivertė ant virtuvės stalo gulinčio The Times. Mintyse vis iš naujo 
kartojosi, ką privalo padaryti, nes nieko negalėjo patikėti popieriui. Jei 
išeinant iš virtuvės karališkasis advokatas Arnoldas Pirsonas būtų pa- 
klausęs, ką Molė tą rytą jam davė pusryčiams, Denis nebūtų sugebėjęs 
atsakyti. Jis sugrįžo į darbo kambarį, užsirakino, atsisėdo prie stalo ir 
pakėlęs ragelį surinko ant kortelės atspausdintą numerį. 

- Šiandien man prireiks nedidelės pinigų sumos, labai greitai, — 
pasakė jis. 

— Aišku. 

— Ketinu sudaryti nekilnojamojo turto sandorį, taigi norėsiu pa- 
tarimo. 

- Šiandien su jumis bus susisiekta. 

Denis padėjo ragelį ir pažvelgė į laikrodį. Iki devynių nieko neras 
darbo vietose. Jis ėmė vaikštinėti po kambarį pasinaudodamas laisva 
minute ir repetuodamas klausimus, kuriuos turėjo pateikti neužsikirs- 
damas. Viena minutė po devynių jis išsitraukė iš kišenės popieriaus 
skiautę ir surinko numerį. 

— Douglas Alenas Spiras, - atsiliepė mieguistas balsas. 

— Pastebėjau jūsų skelbimą ant parduodamo pastato Mail Endo ke- 
lyje, - pradėjo Denis. 

— Sujungsiu jus su ponu Parkeriu, jis tvarko nekilnojamojo turto 
reikalus tame rajone. 

Denis išgirdo spragtelėjimą. 

— Rodžeris Parkeris. 

— Ar jūs parduodate pastatą Mail Endo kelyje? - pakartojo Denis. 

— Šiame rajone parduodami keli objektai, pone. Gal galėtumėte 
konkrečiau? 

— Vilsono autoservisas. 

— Ak, taip, pirmarūšis pasiūlymas, besąlygiška nuosavybės teisė. 
Daugiau nei šimtą metų priklausė vienai šeimai. 

— Kick laiko jį pardavinėjate? 

— Neilgai; ir jau sulaukėme nemažo susidomėjimo. 

— Kiek laiko? - pakartojo Denis. 

— Penkis, gal šešis mėnesius, - prisipažino Parkeris. 

Denis patylom nusikeikė pagalvojęs apie Betės šeimą užgriuvusius 
rūpesčius. O jis nė nepamėgino palengvinti jiems naštos. Rūpėjo tiek 
daug paklausti, bet žinojo, kad ponas Parkeris į šiuos klausimus atsa- 
kyti nesugebės. 

— Kokia pradinė kaina? 

— Du šimtai tūkstančių, pone, - atsakė Parkeris. - Arba apie tiek. 
Aišku, pridedama ir visa įranga bei prietaisai. Ar galiu sužinoti jūsų 
pavardę, pone? 

Denis padėjo ragelį, atsistojo ir nuėjo prie lentynos, kur gulėjo trys 
aplankai, pažymėti Kreigo, Davenporto ir Peino pavardėmis. Jis paėmė 
Džeraldo Peino dosjė ir surado jauniausio partnerio per visą „Beikerio, 
Tremleto ir Smito“ istoriją, kaip karališkasis advokatas Arnoldas Pir- 
sonas maloningai informavo prisiekusiuosius, telefono numerį. Denis 
neketino šiandien skambinti Peinui. Peinas turėjo pats pas jį ateiti, 
trokšte trokšdamas sudaryti sandorį. Šiandien reikia paskleisti žinią. 
Jis surinko numerį. 

— „Beikeris, Tremletas ir Smitas“. 

— Aš norėčiau įsigyti pastatą Mail Endo kelyje. 

— Sujungsiu jus su rytų Londone prekybą vykdančiu skyriumi. 

Kitapus laido vėl pasigirdo trakštelėjimas. Kažin ar tas, kuris atsi- 
lieps, kada nors supras tapęs atsitiktiniu žinianešiu ir nejaus kaltės dėl 
sukeltos katastrofos? 

— Garis Holas. Kuo galėčiau padėti ? 

— Pone Holi, aš esu seras Nikolas Monkrifas. Nežinau... - lėčiau, 


kalbėk lėčiau, — ar jūs esate tas žmogus, su kuriuo turėčiau šnekėtis. 

- Papasakokite, kas jus domina, pone, ir aš pasakysiu, ar galiu pa- 
dėti. 

— Mail Endo kelyje parduodamas pastatas, kurį norėčiau įsigyti, 
bet nenoriu tiesiogiai bendrauti su pardavėjo nekilnojamojo turto 
agentu. 

- Suprantu, pone, elgsiuosi apdairiai. 

„Tikiuosi, nepersistengsi“, - patylom pagalvojo Denis. 

— Kelintas numeris Mail Endo kelyje? 

- Šimtas keturiasdešimt trečias, - atsakė Denis. - Ten yra autoser- 
visas... Vilsono autoservisas. 

— Kas yra pardavėjo agentas? 

— Douglas Alenas Spiras. 

— Aš pasikalbėsiu su šiuo žmogumi ir sužinosiu smulkmenas, - pa- 
žadėjo Holas, - o paskui jums paskambinsiu. 

— Šiandien kiek vėliau lankysiuos jūsų rajone, - pasakė Denis. — 
Galbūt galėtume susitikti prie puodelio kavos? 

- Žinoma, sere Nikolai. Kur pageidautumėte susitikti ? 

Deniui teko lankytis vienui vienoje susitikimui tinkamoje vietelėje 
netoli „Beikerio, Tremleto ir Smito“ biuro. 

— Dorchester bare, - pasiūlė jis. - Tarkime, dvyliktą valandą. 

- Iki pasimatymo dvyliktą, sere Nikolai. 

Denis liko sėdėti prie rašomojo stalo. Ilgame sąraše pažymėjo tris 
varneles, bet iki vidurdienio reikėjo surasti ir išrikiuoti dar kelis Žai- 
dėjus, jei nori būti pasiruošęs susitikimui su ponu Holu. Suskambo 
telefonas. Denis pakėlė ragelį. 

— Labas rytas, sere Nikolai. Aš vadovauju banko nekilnojamojo 
turto skyriui Londone. 


Didysis Alas nuvežė Denį į Park Leino gatvę ir vienuoliktą trisde- 
šimt jau sustojo prie Dorcbeste7 durų. Laipteliais nusileidęs durininkas 
atidarė galines automobilio dureles. 

— Aš esu seras Nikolas Monkrifas, - išlipęs prisistatė Denis ir ėmė 
lipti laiptais. - Apie dvyliktą laukiu svečio - pono Holo. Ar galėsite 

jam pranešti, jog esu bare? — jis išsitraukė iš piniginės ir padavė duri- 
ninkui dešimties svarų sterlingų banknotą. 

— Be abejo, pranešiu, pone, - atsiliepė durininkas kilstelėdamas ci- 
lindrą. 

— Kuo jūs vardu? - paklausė Denis. 

— Džordžas. 

— Ačiū, Džordžai, - padėkojo Denis, pro sukamąsias duris įžengė į 
vidų, perėjo per vestibiulį ir prisistatė vyriausiajam šveicoriui. Trumpai 
šnektelėjęs su Valteriu atsisveikino dar su viena dešimtine. 

Valterio patartas Denis patraukė į barą ir lukterėjo, kol administra- 
torius sugrįš į savo postą. Šįkart Denis išsitraukė dešimties svarų ban- 
knotą dar prieš pradėdamas šneką. 

— Gal norėtumėte įsitaisyti atskiroje nišoje, sere Nikolai? Aš paly- 
dėsiu pas jus poną Holą, vos tik jis atvyks. Gal ko nors pageidautumėte 
belaukdamas svečio? 

— The Times bei karšto šokolado, - paprašė Denis. 

— Žinoma, sere Nikolai. 

— O kuojūs vardu? - paklausė Denis. 

— Marijus, pone. 

Džordžas, Valteris ir Marijus, patys to nežinodami, už trisdešimties 
svarų mokestį įstojo į jo komandą. Laukdamas nekaltojo pono Holo 
Denis atsivertė Zbe Times verslo puslapius ketindamas peržvelgti savo 
investicijas. Be dviejų minučių dvyliktą jam prie šono išdygo Marijus. 

— Sere Nikolai, atvyko jūsų svečias. 

— Ačiū, Marijau, — ištarė Denis nuolatinio lankytojo tonu. 

— Malonu su jumis susipažinti, sere Nikolai, - pasisveikino Holas 
atsisėsdamas priešais. 

— Kokio gėrimo pageidautumėte, pone Holai? - paklausė Denis. 

— Tik kavos, dėkoju. 

— Marijau, prašyčiau kavos ir mano mėgstamojo. 

- Žinoma, sere Nikolai. 

Į susitikimą atėjęs jaunuolis vilkėjo smėlio spalvos kostiumą, žalius 
marškinius ir ryšėjo geltoną kaklaraištį. Garis Holas nieku gyvu ne- 
gautų darbo De Kuberteno banke. Jis atsegė portfelį ir išėmė aplanką. 

— Štai jums reikalinga informacija, sere Nikolai, - pradėjo Holas 
atsegdamas ir atversdamas aplanką. - Mail Endo kelio šimtas keturias- 
dešimt trys — buvęs ne per seniausiai mirusio pono Džordžo Vilsono 
autoservisas. 

Denis išblyško lyg drobė suvokęs, kaip stipriai aplinkinius paveikė 
Bernio mirtis: vienui viena nelaimė pakeitė tiek daug gyvenimų. 

— Ar gerai jaučiatės, sere Nikolai? - nuoširdžiai susirūpino Holas. 

— Taip, viskas gerai, - skubiai atsitokėjo Denis. - Tęskite toliau, — 
paprašė jis, padavėjui pastačius ant stalelio puodelį karšto šokolado. 

— Ponui Vilsonui išėjus į pensiją, porą metų autoservisui vadova- 
vo žmogus, pavarde... - Holas pažvelgė į aplanką, nors Denis ir pats 
galėjo jam pasakyti. - Trevoras Satonas. Tačiau per tą laiką įmonė ge- 
rokai įklimpo į skolas, todėl savininkė nusprendė laiku pasitraukti ir 
parduoti autoservisą. 

- Savininkė? 

— Taip, objektas dabar priklauso... — jis vėl pasižiūrėjo į užrašus, — 
panelei Elizabetai Vilson, ankstesniojo savininko dukteriai. 

— Kiek prašo pardavėjai? — pasiteiravo Denis. 

— Sklypo plotas - maždaug penki tūkstančiai kvadratinių pėdų, 
bet jei ketinate siūlyti kainą, aš galiu sužinoti tikslius matmenis. 

4789 kvadratinės pėdos - galėjo jam pasufleruoti Denis. 

— Vienoje pusėje įsikūręs lombardas, o kitoje - turkiškų kilimų par- 
duotuvė. 

— Kiek prašo pardavėjai? - pakartojo Denis. 

— Ak, atleiskite. Dviejų šimtų tūkstančių, į kainą įskaičiuota įranga 
ir prietaisai, bet esu visiškai tikras, jog nesunkiai nusiderėtumėte iki 
pusantro šimto. Šiuo pasiūlymu nedaug kas tesidomi, be to, kitapus 
kelio veikia kur kas sėkmingiau besiverčiantis autoservisas. 

— Negaliu švaistyti laiko deryboms, - pareiškė Denis, — taigi pra- 
šau įdėmiai paklausyti. Esu pasiruošęs sumokėti prašomą kainą, be to, 
norėčiau, kad pasidomėtumėte lombardu bei kilimų parduotuve, nes 
ketinu pamėginti nupirkti ir tuodu objektus. 

— Taip, žinoma, sere Nikolai, - Holas užsirašinėjo kiekvieną žodį, 


bet akimirksniui stabtelėjo. 

— Prieš pradedant sudarinėti sandorį man reikėtų dvidešimties 
tūkstančių svarų rankpinigių. 

— Grįžęs atgal į biurą, pone Holai, rasite savo klientų sąskaiton per- 
vestus du šimtus tūkstančių svarų sterlingų. 

Holas neatrodė įtikintas, tačiau išspaudė šiokią tokią šypsenėlę. 

— Vos tik ką nors sužinosite apie kitus du objektus, paskambinkite 
man. 

— Gerai, sere Nikolai. 

- Ir noriu pabrėžti vieną dalyką, - pratęsė Denis. - Savininkė jokiu 
būdu neturi sužinoti, kam pardavė nuosavybę. 

— Mano diskretiškumu galite neabejoti, sere Nikolai. 

— Tikiuosi, nes supratau negalįs pasikliauti diskretiškumu kompa- 
nijos, su kuria bendradarbiavau iki tol, dėl to jie prarado klientą. 

— Aišku, - atsiliepė Holas. - Kaip galėčiau su jumis susisiekti ? 

Denis išsitraukė piniginę ir išėmė naujutėlę kortelę. 

— Ir galiausiai, sere Nikolai, norėčiau pasiteirauti, koks solisitorius 
jums atstovaus sudarant šį sandorį ? 

Pirmą sykį nuskambėjo klausimas, į kurį Denis neturėjo parengto 
atsakymo. Jis nusišypsojo. 

— „Manras, Manras ir Karmaiklas“. Kalbėkitės su Freizeriu Manru, 
vyresniuoju partneriu, kuris rūpinasi visais mano reikalais. 

- Žinoma, sere Nikolai, - užsirašęs pavardę Holas atsistojo. - Tuo- 
met aš kuo greičiau grįšiu į biurą ir pasišnekėsiu su pardavėjos agentu. 

Denis nulydėjo akimis Holą, kuris išdūmė nė nepalietęs kavos. 
Jis nė neabejojo, jog po valandos visas biuras tik ir tekalbės apie eks- 
centriškąjį serą Nikolą Monkrifą, pinigų aiškiai turintį daugiau negu 
proto. Jie, savaime aišku, šaipysis iš veltui laiką iššvaisčiusio jaunojo 
Holo, bet tik tol, kol klientų sąskaitoje aptiks du šimtus tūkstančių 
svarų sterlingų. 

Denis paėmė mobilųjį telefoną ir surinko numerį. 

— Taip, - atsiliepė balsas. 

— Noriu, kad du šimtai tūkstančių svarų sterlingų būtų pervesti į 
„Beikerio, Tremleto ir Smito“ klientų sąskaitą Londone. 


— Supratau. 

Denis išjungė telefoną ir pagalvojo apie Holą. Įdomu, ar greitai jis 
išsiaiškins, jog ponia Aizek jau daugelį metų įkalbinėja savo vyrą par- 
duoti lombardą, kad kilimų parduotuvė baigia subankrutuoti, o ponas 
bei ponia Kamalai nori išeiti pensijon ir sugrįžti į Ankarą, idant galėtų 
daugiau laiko praleisti su dukra ir anūkėliais. 

Marijus diskretiškai padėjo ant stalo krašto sąskaitą. Denis paliko 
krūvą arbatpinigių. Reikėjo, kad personalas jį įsidėmėtų. Praeidamas 
pro registratūrą stabtelėjo padėkoti vyriausiajam šveicoriui. 

— Man didelė garbė, sere Nikolai. Prašom kreiptis, jei ateityje galė- 
siu jums pasitarnauti. 

— Ačiū, Valteri. Ko gero, dar apsilankysiu. 

Pro sukamąsias duris Denis išėjo į prieangį. Džordžas atskubėjo 
prie laukiančio automobilio ir atidarė galines dureles. Denis išsitraukė 
dar vieną dešimtinę. 

— Dėkoju, Džordžai. 

Džordžas, Valteris ir Marijus tapo ištikimais jo trupės nariais, ta- 
čiau kol kas baigėsi tik pirmas veiksmas. 


04 


Denis išsiėmė iš lentynos aplanką su užrašu „Davenportas“ ir pasi- 
dėjęs ant stalo atsivertė pirmąjį puslapį. 


Davenportas, Lorensas, aktorius - 2—11 puslapiai 
Davenport, Sara, sesuo, solisitorė - 12-16 puslapiai 


Dankanas, Čarlis, prodiuseris - 17-20 puslapiai 


Susirado septynioliktąjį puslapį. Kitame Lorenso Davenporto 
spektaklyje netrukus atsiras dar vienas epizodinio vaidmens atlikėjas. 
Denis surinko numerį. 

- Čarlio Dankano produkcija. 

— Prašyčiau poną Dankaną. 

— Kaip jus pristatyti ? 

— Nikolas Monkrifas. 

— Tuojau sujungsiu, pone Monkrifai. 

- Stengiuosi prisiminti, kur buvome susitikę, - pasigirdo kitas bal- 
sąs. 

— Dorchester viešbutyje, pokylyje po paskutiniojo spektaklio „Kaip 
svarbu būti rimtam“. 

— Taip, taip, jau pamenu. Taigi kuo galėčiau pagelbėti, - paklausė 
įtariu balsu. 

— Svarstau, gal reikėtų investuoti į kitą jūsų spektaklį, — pradėjo 
Denis. - Mano bičiulis įdėjo keletą tūkstančių į „Kaip svarbu būti 
rimtam“ ir sakė gavęs gražaus pelno, taigi, pamaniau, galbūt būtų pats 
laikas... 

— Palankesnio laiko nė negalėjote pasirinkti, - sučiulbo Danka- 
nas. - Turiu jums puikų pasiūlymą, drauguži. Gal kada užsukime 
drauge į Jvy papietauti, tuomet viską ir aprartume:? 

„Jei tik jis išties užkibs ant šio kabliuko, bus lengviau, nei įsivaizda- 
vau“, - pagalvojo Denis. 

— Ne, leiskite man jus pakviesti pietų, drauguži, - paprieštaravo 
Denis. - Tikriausiai esat nepaprastai užsiėmęs, tad gal malonėtumėte 
skambtelėti, kai tik rasite man laiko? 

— Keistas sutapimas, bet rytoj atšaukiau susitikimą, taigi jei būtu- 
mėt laisvas... 

— Taip, aš laisvas, - atsakė Denis prieš pamėtėdamas masalą. — 
Kviečiu jus į savo pamėgtą vietelę. 

— Į savo pamėgtą vietelę? - netrykšdamas entuziazmu pakartojo 
Dankanas. 

— Taip, į Dorchesterio Palm Court Room salę. Ar pirma valanda 
tiks? 

— Taip, žinoma. Pasimatysime ten pirmą, - sutiko Dankanas. - Jus 
derėtų vadinti sex4 Nikolu, tiesa? 

— Niko visiškai pakanka, - patikino Denis ir padėjęs telefono rage- 
lį pasižymėjo susitikimo laiką užrašinėje. 


<8- 


Profesorius Amirkanas Moris pritariamai šyptelėjo pažvelgęs į 
sausakimšą auditoriją. Studentai visuomet noriai lankė jo paskaitas, 
atvilioti ne tik suteikiamos laisvės bei žinių, bet ir puikaus sugebėji- 
mo pasitelkti humorą. Denis ne išsyk suprato, jog profesoriui patinka 
išprovokuoti diskusijas bei argumentus įžūliais pareiškimais ir stebėti 
studentų reakciją. 

— Mūsų tautos ekonomikos stabilumui būtų tik į naudą, jei Džo- 
nas Meinardas Keinas nebūtų gimęs. Negaliu sugalvoti nė vieno išties 
vertingo jo pasiekimo. 

Į orą pakilo dvidešimt rankų. 

— Monkrifai, - pakvietė Moris, - kokį pasididžiavimo vertą pavyz- 
dį iš Keino palikimo norėtumėte pasiūlyti ? 

— Jis įkūrė Kembridžo Arts teatrą, - atsakė Denis įsitraukdamas į 


profesoriaus pasiūlytą žaidimą. 


350 JEFFREY ARCHER 


— Ir dar vaidino Orsiną „Dvyliktojoje naktyje“ studentavimo lai- 
kais, - atšovė Moris. - Tačiau vėliau pradėjo įrodinėti pasauliui, girdi, 
ekonomiškai naudinga turtingoms šalims investuoti bei skatinti besi- 
vystančias tautas. 

Laikrodis ant sienos viršum Morio galvos išmušė pirmą. 

- Jūs visi man jau nusibodote, - pareiškė profesorius ir nulipęs nuo 
pakylos išėjo pro duris, lydimas juoko bei plojimų. 

Denis žinojo neturįs laiko net užsukti į bufetą užkrimsti, nes pavė- 
luotų į susitikimą pataisos inspekcijoje, tačiau išpuolęs iš amfiteatrinės 
auditorijos susidūrė su koridoriuje lūkuriuojančiu profesoriumi Mo- 
riu. 

— Norėčiau su jumis šnektelėti, Monkrifai, - pakvietė Moris ir ne- 
laukdamas atsakymo nužingsniavo koridoriumi. Denis nusekė įkan- 
din į kabinetą, pasirengęs ginti savo požiūrį į Miltoną Fridmaną žino- 
damas, jog pastarajame savo darbe išdėstė koncepciją, nesutampančią 
su profesoriaus reiškiama nuomone. 

— Sėskitės, vaikine, - paragino Moris, - pasiūlyčiau išgerti, bet, 
atvirai sakant, nieko gero neturiu. Taigi pakalbėkime apie reikalus. 
Norėčiau sužinoti, ar ketinate užsiregistruoti į Dženės Li premijos esė 
konkursą. 

— Dar negalvojau apie tai, - prisipažino Denis. 

— O derėtų pagalvoti, - patarė profesorius. — Jūs esate geriausias 
studentas visame kurse, nors kalbate nedaug, bet, manau, galėtumėte 
laimėti premiją. Jei tik turite laiko, rimtai apie tai pasvarstykite. 

— Kokie reikalavimai keliami? — pasiteiravo Denis, kurio gyvenime 
studijos tebuvo antraeilės reikšmės dalykas. 

Profesorius paėmė ant stalo gulintį bukletą, atsivertė pirmą puslapį 
ir pradėjo balsiai skaityti: 

— Paties dalyvio pasirinkta tema parašytą esė turi sudaryti nuo de- 
šimties iki dvidešimties tūkstančių žodžių, darbą pateikti privalu iki 
rudens semestro pabaigos. 

— Man labai malonu išgirsti, kad jūs tikite mano sugebėjimais, — 
tarstelėjo Denis. 

— Aš stebiuosi, kodėl Loreto mokyklos mokytojai nepatarė jums 
tęsti mokslų Edinburge ar Oksforde, užuot stojus į armiją. 

Denis negalėjo profesoriui paaiškinti, jog nė vienas žmogus iš Kle- 
mento Etlio bendrojo lavinimo mokyklos niekada nesimokė Oksfor- 
de, net ir pats direktorius. 

— Ko gero, norėsite viską gerai apsvarstyti, - tęsė profesorius. - Kai 
apsispręsite, praneškite man. 

— Būtinai pranešiu, — atsistodamas prižadėjo Denis. - Ačiū jums, 
profesoriau. 

Vos išėjęs į koridorių Denis bėgte pasileido laukujų durų link. At- 
sidūręs lauke lengviau atsikvėpė pamatęs prie automobilio laukiantį 
Didįjį Alą. 

Didžiojo Alo skraidinamas Strando bei Malo gatvėmis Noting 
Hilo vartų link Denis permąstė profesoriaus Morio žodžius. Vairuo- 
tojas gerokai viršijo greitį, kad tik viršininkas nepavėluotų į pasimaty- 
mą. Denis aiškiai pasakė verčiau sumokėsiąs baudą, nei dar ketverius 
metus praleisiąs Belmarše. Nelaimei, Didysis Alas sustojo prie pataisos 
inspekcijos kaip tik tą akimirką, kai panelė Benet išlipo iš autobuso. 
Inspektorė įsistebeilijo pro automobilio langą į Denį, mėginantį pasi- 
slėpti už plačių Didžiojo Alo pečių. 

- Jinai turbūt mano, ka apyplėšei banką, - pastebėjo Alas, - o mane 
laiko tavo bendrinyku. 

— Aš tikrai apiplėšiau banką, - priminė Denis. 

Už durų Deniui teko laukti ilgiau nei paprastai, kol galiausiai pasi- 
rodė panelė Benet ir mostu pakvietė užeiti. Kai įėjusysis atsisėdo ant 
plastmasinės kėdės kitapus plastikinio stalo, inspektorė prabilo: 

— Prieš pradėdama norėčiau paprašyti paaiškinti, Nikolai, kieno 
automobiliu šiandien atvažiavote. 

— Savo nuosavu, - atsakė Denis. 

— O kas vairavo? — paklausė panelė Benet. 

— Mano vairuotojas. 

- Kaip jūs galite įsigyti BMW ir samdytis vairuotoją, kai vienin- 
telės deklaruotos jūsų pajamos yra studento stipendija? — paklausė 
pareigūnė. 

— Aš paveldėjau senelio įsteigtą fondą, iš kurio kas mėnesį gaunu 
šimtą tūkstančių svarų sterlingų ir... 

— Nikolai, - griežtai pertarė panelė Benet, - šie susitikimai suteikia 
jums progą atvirai ir nuoširdžiai išsikalbėti apie iškilusias problemas, 
idant galėčiau patarti bei pasiūlyti pagalbą. Leisiu jums dar sykį pa- 
mėginti atsakyti garbingai, tačiau jei ir toliau elgsitės lengvabūdiškai, 
neturėsiu kito pasirinkimo ir privalėsiu viską išdėstyti Vidaus reikalų 
ministerijai skirtoje ataskaitoje. Pasekmes žinome abu. Ar aiškiai pa- 
sakiau? 

— Taip, panele Benet, - linktelėjo Denis prisimindamas su ta pačia 
problema susidūrusio Didžiojo Alo žodžius: „Sakyk jiem tą, bose, ką 
jie nori išgyrst, ir gyvenimas kaip reik palengvės: 

— Taigi klausiu dar kartą. Kam priklauso automobilis, kuriuo šian- 
dien atvažiavote? 

- Žmogui, kuris sėdėjo prie vairo, - atsakė Denis. 

- Jis jūsų draugas? O gal jam dirbate? 

— Pažįstu jį iš armijos laikų; kadangi vėlavau, jis pasisiūlė pavėžėti. 

— Ar turite kokių nors kirų pajamų, išskyrus stipendiją? 

— Ne, panele Benet. 

- Šitaip kur kas geriau, - pasidžiaugė inspektorė. — Matote, kaip 
sklandžiai mums sekasi, kai esate nuoširdus? Galbūt norėtumėte ap- 
tarti dar ką nors? 

Denis pajuto pagundą papasakoti apie susitikimą su trimis Šveica- 
rijos bankininkais, apie nekilnojamojo turto sandėrį, kurį ketino suda- 
ryti, arba atskleisti, ką planuoja pasiūlyti Čarliui Dankanui. Vis dėlto 
susitvardė. 

— Dėstantis profesorius man siūlo dalyvauti Dženės Li premijos esė 
konkurse, taigi norėčiau išgirsti jūsų patarimą. 

Panelė Benet nusišypsojo. 

— Kaip manote, ar dalyvavimas praplėstų jūsų galimybes tapti mo- 
kytoju? 

— Taip, ko gero, - sutiko Denis. 

— Tuomet patarsiu dalyvauti konkurse. 

- Širdingai dėkoju, panele Bener. 

— Nėra už ką, - atsakė ši. - Juk dėl to ir esu čia. 

Neplanuotas vėlyvas Denio apsilankymas Mail Endo kelyje vėl įžie- 
bė rusenančias žarijas, mirtininkų vadinamas demonais. Sugrįžimas į 
Old Beilį vidury baltos dienos reiškė dar sunkesnį išbandymą. 

Didžiajam Alui aplenkus Šventojo Pauliaus katedrą, Denis pažvel- 
gė į skulptūrą, kiūtančią ant Centrinio kriminalinio teismo stogo: 
moterį, besistengiančią sulyginti svarstyklių lėkštes. Kai atsivertė už- 
rašinę norėdamas pasitikrinti, ar išties turės laiko papietauti su Čarliu 
Dankanu, rado priminimą, kaip ketino praleisti šį rytą. Didysis Alas 
pravažiavo pro bendrąsias duris, pasuko ir apvažiavęs aplink pastatą 
sustojo prie durų su užrašu „Svečių įėjimas“. 

Praėjęs pro apsaugos postą Denis pradėjo kopti stačiais akmeni- 
niais laiptais, vedančiais į balkonus, atsiveriančius į teismo sales. Pačia- 
me viršuje teismo tarnautojas, vilkintis ilgą, juodą, į mokytojo panašią 
mantiją, pasiteiravo, ar jis žinąs, į kurį teismą norįs patekti. 

— Ketvirtąjį, - atsakė vaikinas pareigūnui, kuris parodė į antras du- 
ris dešinėje koridoriaus pusėje. 

Paklausęs patarimo Denis įžengė į žiūrovų galeriją, kur ant suolo 
priešakinėje eilėje jau sėdėjo pulkelis žiūrovų — kaltinamojo šeima, 
draugai bei keli smalsuoliai — ir stebeilijo į teismo salę apačioje. Denis 
įsitaisė atokiau. 

Kaltinamasis jo nedomino. Jis atėjo pasižiūrėti į savo priešo pasiro- 
dymą įprastoje aplinkoje. Susiradęs vietą galinės eilės kampe, lyg pro- 
fesionalus samdomas žudikas galėjo netrukdomas stebėti savais reika- 
lais užsiėmusią auką, tuo metu Spenseriui Kreigui, norint jį pamatyti, 
reikėtų atsisukus gerai įsižiūrėti į žiūrovų balkoną, bet net ir tuomet 
palaikytų jį tik nereikšminga dėmele tarp daugybės kitų. 

Denis sekė kiekvieną Kreigo judesį, tarsi stebėtų varžovą bokso rin- 
ge per treniruotę, ieškodamas klaidų, silpnų vietų. Neįgudusi jo akis 
užfiksavo vos kelias. Pamažu tapo aišku, jog šis gudrus, suktas, nuož- 
mus profesionalas apsiginklavęs visais ginklais, kurių reikalauja jo pro- 
fesija, ir, jei tik jam naudinga, linkęs pasinaudoti visomis galimomis 


įstatymų spragomis, ką Denis paryrė savo kailiu. Jis žinojo, jog atėjus 

metui susigrumti su Kreigu, privalės įtempti visas jėgas, nes šis prieši- 
ninkas nepasiduos tol, kol neišleis paskutinio kvapo. 

Denis jautėsi žinąs bemaž viską, ką galėjo sužinoti apie Spenserį 
Kreigą, ir suprato privaląs būti itin apdairus. Deniui teikė pranašumo 
galimybė pasiruošti bei netikėtumo elementas, kita vertus, jis įžengė į 
kovos lauką, kurį Kreigas laikė savo gimtaisiais namais, nors pats šioje 
teritorijoje įsikūrė vos prieš kelis mėnesius. Vaidinti pasirinktą vaid- 
menį kasdien sekėsi vis geriau ir geriau, nė vienas sutiktasis neabejo- 
jo, jog jis yra seras Nikolas Monkrifas. Tačiau Denis prisiminė Niko 
dienoraštyje parašytus žodžius: sutikęs įgudusį priešą privalai išmušti 
pagrindą jam iš po kojų ir neleisti jaustis laisvai, tik tuomet turėsi gali- 
mybę užklupti jį iš pasalų. 

Denis kasdien tikrino naujuosius savo įgūdžius, tačiau dalyvavimas 
paskutiniojo spektaklio pokylyje, desperatiškai sandėrio trokštančio 
jauno nekilnojamojo turto agento apkvailinimas, esą jis yra nuolatinis 
Dorchester lankytojas, ir teatro prodiuserio įtikinimas, jog investuos 
į būsimuosius spektaklius, tebuvo įžanga prieš ilgas varžybas, kuriose 
pagrindinis varžovas buvo Kreigas. Jei Denis bent akimirksniui praras 
budrumą, tas, kuris dabar išdidžiai vaikštinėjo apačioje, nedvejodamas 
smogs dar kartą, ir šįsyk tikrai pasirūpins, kad Denis Kartraitas pra- 
leistų Belmarše visą likusį gyvenimą. 

Reikia įklampinti Kreigą į tokią pelkę, iš kurios nieku gyvu nebeiš- 
sikapstytų. Čarlis Dankanas galbūt padės atimti iš Lorenso Davenpor- 
to jį dievinančius gerbėjus; Garis Holas pagelbės pažeminti Džeraldą 
Peiną kolegų bei draugų akivaizdoje; tačiau prireiks kur kas daugiau 
pastangų, kad priverstų Spenserį Kreigą užbaigti teisininko karjerą ne 
teisėjo vietoje su peruku bei raudona mantija girdint kreipinį „milor- 
de“, o teisiamųjų suole klausantis bendrapiliečių prisiekusiųjų nuos- 
prendžio: „žmogžudys“. 


JI 


— Labas rytas, Džordžai, - pasisveikino Denis su galines mašinos 
dureles jam atvėrusiu durininku. 

— Labas rytas, sere Nikolai. 

Denis įžengė į viešbutį, praeidamas pro registratūrą pamojo Val- 
teriui. Vos pamačius mylimiausią lankytoją, Marijaus veide nušvito 
šypsena. 

— Karšto šokolado ir The Times, sere Nikolai? - paklausė jis nišoje 
įsitaisiusio svečio. 

— Ačiū, Marijau. Ir dar norėčiau staliuko rytojui, pirmai valandai, 
nuošalesnio, kur galima ramiai pasikalbėti. 

- Jokių problemų, sere Nikolai. 

Denis atsilošęs sutelkė mintis į būsimąjį susitikimą. Patarėjai iš 
De Kuberteno nekilnojamojo turto skyriaus per pastarąsias savaites 
skambino tris kartus: jokių pavardžių, jokių tuščių plepalų, tik faktai 
ir vertingi patarimai. Jie ne tik pasiūlė realią kainą už lombardą bei 
kilimų parduotuvę, bet ir atkreipė jo dėmesį į tuščią savivaldybei pri- 
klausančią žemę, plytinčią už šių trijų sklypų. Denis nepasakė pažįstąs 
kiekvieną tos žemės colį, nes vaikystėje ten atakuodavo Bernio gina- 
mus vartus jųdviejų taurės finale. 

Be to, patarėjai informavo, jog prieš keletą metų savivaldybės že- 
mėtvarkos komitetas norėjo toje vietoje pastatyti nebrangių gyvena- 
mųjų būstų kvartalą, tačiau sveikatos apsaugos komitetas sumanymui 
pasipriešino dėl šalia veikiančio autoserviso. Kitą rytą rudame voke 
atkeliavo komiteto posėdžių protokolai. Denis ketino išspręsti jų pro- 
blemas. 

- Labas rytas, sere Nikolai. 

Denis pakėlė akis nuo laikraščio. 

— Labas rytas, pone Holai, - atsakė jaunuoliui, kuris įsitaisė prie- 
šais, atidaręs portfelį išsiėmė aplanką, paženklintą Monkrifo pavarde, 
ir padavė Deniui dokumentą. 

- Čia yra Vilsono autoserviso pirkimo aktas, - paaiškino jis. - Su- 
tartis pasirašyta šįryt, man susitikus su panele Vilson, - Deniui apmirė 
širdis. — Žavinga jauna moteris, atrodo, pajuto palengvėjimą atsikra- 
čius problemos. 

Denis nusišypsojo. Betė pasidės du šimtus tūkstančių svarų į vietinį 
HSBC banko poskyrį ir džiaugsis per metus priaugančiais 4,5 procen- 
to, nors jis suprato, kam ši netikėta sėkmė atneš daugiausiai naudos. 

— O du pastatai iš abiejų pusių? — pasiteiravo Denis. - Ar apie juos 
ką nors sužinojote? 

— Esu nustebęs, - atsakė Holas, - bet, ko gero, pavyks susitarti su 
abiem savininkais, - atsakymas Denio nė kiek nenustebino. - Ponas 
Aizekas sako parduosiąs lombardą už du šimtus penkiasdešimt tūks- 
tančių, o ponas Kamalas už kilimų parduotuvę prašo trijų šimtų še- 
šiasdešimties tūkstančių. Bendras abiejų sklypų plotas dusyk didesnis 
už jūsų įsigytąjį, o bendra vertė, apjungus sklypus, mūsų specialistų 
paskaičiavimu, gali išaugti dvigubai. 

— Sumokėkite ponui Aizekui tiek, kiek prašo, o ponui Kamalui pir- 
miausiai pasiūlykite tris šimtus tūkstančių ir leiskite pakelti kainą iki 
trijų šimtų dvidešimties. 

— Bet aš manau sugebėsiąs sudaryti palankesnį sandėrį, - patikino 
Holas. 

— Nė negalvokite, - pareiškė Denis. - Noriu, kad abu reikalus už- 
baigtumėt tą pačią dieną, nes jeigu ponas Kamalas sužinos, ką mes su- 
manėm, supras galįs užsiprašyti kur kas daugiau. 

— Aišku, - Holas stropiai užsirašinėjo Denio nurodymus. 

— Kai sudarysite abi sutartis, išsyk praneškite, kad galėčiau pradėti 
derybas su savivaldybe dėl žemės, plytinčios už šių trijų sklypų. 

— Prieš pradedant derybas mes netgi galėtume sudaryti jums plano 
apmatus, - pasiūlė Holas. - Ten tiesiog ideali vieta nedideliam biurų 
masyvui ar prekybos centrui. 

— Nieko panašaus, — tvirtai paprieštaravo Denis. - Sudarinėdami 
tokius planus tik veltui iššvaistytumėt laiką ir pinigus, - Holas galu- 

tinai sutriko. — Vos už šimto jardų veikia Sainsburys parduotuvė, o 
pastudijavęs savivaldybės sudarytą šio rajono dešimties metų plėtros 
planą pamatysite, jog žemėtvarkos skyrius ten leidžia statyti tik ne- 
brangius būstus. Patirtis man kužda, jog įtikinus tarybą, esą idėja, ku- 
rią ketini įgyvendinti, kilo jiems patiems, gerokai padidėja tikimybė 
susitarti. Netapkite godus, pone Holai. Žinokite, tokia buvo antroji 
mano ankstesniojo agento klaida. 

— Prisiminsiu, - išlemeno Holas. 

Denio patarėjai puikiai atliko parengiamąjį darbą, taigi jis be vargo 
vedžiojo už nosies vargšelį Holą. 

- Šiandien pervesiu į jūsų klientų sąskaitą penkis šimtus seprynias- 
dešimt tūkstančių svarų sterlingų, taigi sudarykite sutartis kuo grei- 
čiau, tik neužmirškite - būtinai tą pačią dieną, kol abi pusės nesužino- 
jo viena apie kitą, o juolab apie mano dalyvavimą. 

- Aš jūsų nenuvilsiu, - pažadėjo Holas. 

— Tikiuosi, - atsiliepė Denis. — Mat, jeigu sėkmingai viską sutvar- 
kysite, ketinu imtis kur kas įdomesnės veiklos. Bet kadangi teks susi- 
durti su šiokia tokia rizika, prireiks kurio nors jūsų firmos partnerio 
pagalbos, labiausiai tiktų jaunas, nei drąsos, nei smegenų nestokojantis 
žmogus. 

- Žinau vyruką, kuris puikiai tiks, - atsiliepė Holas. 

„Aš irgi žinau“, - pagalvojo Denis, bet nutylėjo. 


<8- 


— Kaip laikotės, Bete? — pasiteiravo Aleksas Redmeinas pakilda- 
mas iš už stalo ir nulydėdamas ją iki patogaus krėslo prie židinio. 

— Ačiū, gerai, pone Redmeinai. 

Aleksas nusišypsojo atsisėdęs šalimais. 

— Niekaip nepriverčiau Denio vadinti manęs Aleksu, nors tikėjau, 
jog galiausiai mudu susibičiuliavome. Galbūt jus įtikinti man pasi- 
seks? 

— Tiesą sakant, pone Redmeinai, Denis buvo netgi drovesnis už 
mane. Drovus ir užsispyręs. Jis išties laikė jus bičiuliu, nors ir nevadino 


vardu. 

— Norėčiau, kad dabar jis sėdėtų čia ir sakytų man šiuos žodžius, — 
atsiduso Aleksas. - Kita vertus, nudžiugau gavęs jūsų laišką, kuriame 
pranešėte norinti susitikti. 

— Man reikia jūsų patarimo, - pasakė Betė. - Bet tik ne per seniau- 
siai atsirado galimybė kreiptis. 

Aleksas palinkęs suėmė merginos ranką ir šyptelėjo pamatęs suža- 
dėtuvių žiedą, kurio ankstesniojo susitikimo metu ji nemūvėjo. 

— Kaip galėčiau pagelbėti? 

— Pamaniau turinti jums papasakoti apie keistą dalyką, nutikusį 
man, kai nuvykau į Belmaršą pasiimti asmeninių Denio daiktų. 

— Ko gero, pasijutote išties siaubingai, - tarstelėjo Aleksas. 

— Kai kuriais atžvilgiais netgi blogiau nei per laidotuves, - patvirti- 
no Betė. - Tačiau išeidama susidūriau su ponu Pasku. 

— Netyčia susidūrėte? - patikslino Aleksas. - Ar jis sukiojosi aplink 
tikėdamasis jus pamatyti? 

- Gal ir sukiojosi, nors nesu tikra. Ar yra skirtumas? 

— Milžiniškas skirtumas, - patikino Aleksas. - Rėjus Paskas - do- 
ras, teisingas žmogus, niekada neabejojęs Denio nekaltumu. Sykį man 
prisipažino per savo gyvenimą matęs tūkstantį žudikų, tačiau Denis 
nepriklausęs šiam būriui. Tad ką jisai pasakė? 

— Keistą dalyką. Jis man pasakė jaučiąs, esą Denis norėtų atgauti 
gerą vardą. Ne „būtų norėjęs“, o „norėtų . Ar jums neatrodo keista? 

— Ko gero, čia tik nesąmoninga kalbos klaida, - pastebėjo Alek- 
sas. - Ar nepasitikslinote, ką jis turėjo omenyje? 

— Ne, - atsakė Betė. - Kol susizgribau, jis jau buvo nuėjęs. 

Aleksas kurį laiką tylėjo svarstydamas apie Pasko žodžių potekstę. 

- Jei norite sugrąžinti Deniui gerą vardą, jums atsiveria tik vienas 
kelias — turite raštiškai kreiptis į karalienę ir reikalauti karališkosios 
amnestijos. 

— Karališkosios amnestijos? 

— Taip. Jeigu pavyksta įtikinti vyriausiuosius teisėjus, jog įvykdyta 
neteisybė, lordas kancleris rekomenduoja karalienei panaikinti apelia- 
cinio teismo sprendimą. Mirties bausmės laikais tokia praktika buvo 


gan įprasta, bet dabar - itin reta. 

— Kokia tikimybė, kad Denio byla bent bus apsvarstyta? - paklausė 
Betė. 

- Į amnestijos prašymus retai atsižvelgiama, tačiau šiuo atveju išties 
daug žmonių, net ir užimančių aukštus postus, tiki Denį patyrus ne- 
teisybę — aš pats esu vienas iš jų. 

— Rodos, užmiršote, pone Redmeinai, aš buvau toje užeigoje, kai 
Kreigas išprovokavo kivirčą, buvau ir alėjoje, kai jis puolė Denį, ir lai- 
kiau apkabinusi Bernį, kai brolis merdėdamas man pasakė, jog Kreigas 
jį nudūrė. Visuomet pasakojau lygiai tą patį, bet ne todėl, kad buvau 
iš anksto surepetavusi kiekvieną žodį, kaip teigė ponas Pirsonas, o dėl 
to, jog sakiau tiesą. Šią tiesą žino dar trys žmonės, o ketvirtasis - Tobis 
Mortimeris — patvirtino pasakojimą, tačiau po kelių dienų pasidarė 
galą, bet, nepaisant jūsų pastangų, apeliacinio teismo teisėjas nė nepa- 
noro išgirsti įrašo. Kodėl šįkart turėtų būti kitaip? 

Aleksas atsakė ne iškart, nes turėjo atsitokėti po Betės priekaištų. 

- Jeigu jūs sugebėtumėte vėl jaudrinti Denio bičiulius, - galiausiai 
prabilo Redmeinas, - taip, kaip išjudinote juos Deniui esant gyvam, 
vyriausiems teisėjams neatnaujinus bylos, kiltų prieštaravimai. Bet nu- 
sprendus eiti šiuo keliu, Bete, laukia ilga, įtempta kelionė, ir nors aš 
mielai pasiūlysiu savo paslaugas nemokamai, visa tai gerokai kainuos. 

- Pinigai man nebe problema, - tvirtai pareiškė Betė. - Ne per se- 
niausiai pardaviau autoservisą ir gavau kur kas daugiau, negu tikėjausi. 
Pusę pinigų atidėjau Kristės išsilavinimui, nes Denis norėjo užtikrinti 
dukrelei geresnę gyvenimo pradžią, nei turėjo pats, o kitą dalį mielai 
išleisiu bylos atnaujinimui, jei, jūsų įsitikinimu, egzistuoja bent men- 
kiausia tikimybė sugrąžinti jam gerą vardą. 

Aleksas dar sykį palinkęs spustelėjo jaunos moters ranką. 

— Bete, ar galiu jūsų paklausti asmeniško klausimo? 

— Klauskite, ko tik norite. Kalbėdamas apie jus Denis visuomet sa- 
kydavo: „jis tikras deimantas, jam gali pasakoti viską. 

— Laikau šiuos žodžius didžiuliu komplimentu, Bete, ir padrąsin- 
tas paklausiu kai ko, kas mane jau kurį laiką graužia, — Betė pakėlė 
akis, jos skruostai pirmą kartą švelniai paraudo. - Esate jauna, nuosta- 


bi moteris, Bete, išties ypatinga, ką neabejotinai pastebėjo Denis. Bet 

ar nemanote, jog atėjo metas gyventi toliau? Po Denio mirties praėjo 
šeši mėnesiai. | 

— Sepryni mėnesiai, dvi savaitės ir penkios dienos, — patikslino 
Betė nuleidusi galvą. 

— Jis tikrai nenorėtų, kad visą likusį gyvenimą gedėtumėt. 

— Ne, nenorėtų, - sutiko Betė. - Sužlugus apeliacijai jis netgi mėgi- 
no nutraukti mudviejų santykius, tačiau ne širdies liepiamas. 

— Iš kur žinote? - paklausė Aleksas. 

Betė atidarė rankinuką, išėmė paskutinįjį Denio laišką ir padavė 
Redmeinui. 

— Bemaž neįmanoma perskaityti, - pastebėjo šis. 

— O kodėl? 

— Pati puikiai žinote atsakymą. Jūsų ašaros... 

— Ne, pone Redmeinai, ne mano ašaros. Nors per pastaruosius 
aštuonis mėnesius skaičiau šį laišką kiekvieną dieną, jis sulaistytas ne 
mano ašaromis, o to vyro, kuris rašė. Jis žinojo, kaip stipriai jį mylė- 
jau. Mudu būtume nugyvenę gyvenimą kartu, net jei būtume matę- 
si tik kartą per mėnesį. Aš būčiau buvusi laiminga laukdama jo dar 
dvidešimt metų ir tikėdama, jog galų gale likusį gyvenimą praleisiu 
su vieninteliu mylimu vyru. Mylėjau Denį nuo pat pirmos mudviejų 
susitikimo dienos, ir niekas nebeužims jo vietos mano širdyje. Žinau, 
negaliu jo susigrąžinti, bet jeigu sugebėčiau visam pasauliui įrodyti jo 
nekaltumą, man to pakaktų, visiškai pakaktų. 

Aleksas atsistojo, nuėjo prie stalo ir paėmė aplanką. Jis nenorėjo 
leisti Betei pamacyti skruostais nusiritusių ašarų. Advokatas pažvelgė 
pro langą į moters skulptūrą užrištomis akimis ant pastato stogo, vi- 
sam pasauliui demonstruojančią svarstyklių lėkštes, ir tyliai ištarė: 

— Aš šiandien pat parašysiu lordui kancleriui. 


— Ačiū, Aleksai. 


06 


Į susitikimą su Čarliu Dankanu Denis atėjo penkiolika minučių 
anksčiau ir atsisėdo prie kampinio stalelio. Marijus parinko idealią 
vietą ramiam pašnekesiui. Kirbėjo galybė klausimų, kuriuos reikėjo 
pateikti svečiui, nė vieno nevalia užmiršti. 

Denis atidžiai perskaitė valgiaraštį norėdamas iš anksto žinoti, kas 
siūloma. Tikėjosi Dankaną pasirodysiant laiku; šiaip ar taip, prodiuse- 
riui žūtbūt reikalingos Denio investicijos į naujausią spektaklį. Galbūt 
kada nors ateityje jis netgi sužinos tikrąją priežastį, dėl kurios buvo 
pakviestas pietų... 

Be dviejų pirma į Pa/m Court restoraną rūkydamas cigaretę įžengė 
Čarlis Dankanas prasagstytais marškiniais - gyvas Bermenas. Vyriau- 
siasis padavėjas taktiškai su juo šnektelėjo ir tik paskui pasiūlė pele- 
ninę. Tuo metu administratorius išgriozdęs stalo stalčių išėmė tris 
dryžuotus kaklaraiščius, baisiai nederančius prie oranžinių Dankano 
marškinių. Denis sutramdė šypseną. Jei čia būtų teniso mačas, po pir- 
mojo seto jis pirmautų penki-nulis. Vyriausiasis padavėjas palydėjo 
Dankaną iki Denio stalelio. Šis mintyse pasižadėjo padvigubinti ar- 
barpinigius. 

Denis atsistojęs paspaudė ranką svečiui, kurio skruostai jau lieps- 
nojo kone skaisčiau už marškinius. 

— Akivaizdu, dažnai čia lankotės, - pastebėjo Dankanas atsisėsda- 
mas. — Visi jus pažįsta. 

— Mano tėvas ir senelis visuomet čia apsistodavo atvykę iš Škoti- 
jos, - atsakė Denis. - Savotiška šeimos tradicija. 

— Kuo jūs užsiimate, Nikolai? - paklausė Dankanas atsiversdamas 
meniu. - Niekad anksčiau nematydavau jūsų teatre. 

— Tarnavau armijoje, - atsakė Denis. - Ilgą laiką gyvenau užsienyje. 
"Tačiau po tėvo mirties rūpinuosi man patikėta šeimos nuosavybe. 

— Ir niekada anksčiau nesate investavęs į teatrą? - paklausė Danka- 
nas, kai gėrimų padavėjas parodė Deniui butelį vyno. Denis kelioms 
sekundėms sutelkė dėmesį į etiketę, paskui linktelėjo. 

— Ką šiandien užsisakysite, sere Nikolai? - paklausė Marijus. 

— "To paries kaip visuomet, - atsakė Denis. - Prašyčiau ne visai iš- 
kepto, — pridūrė prisimindamas, kaip Nikas sykį tokius pat žodžius 
ištarė Belmaršo valgykloje talkinantiems kaliniams. Kilo tokia juoko 
audra, jog Nikas vos negavo įspėjimo. Padavėjas įpylė šlakelį vyno į 
Denio taurę. Jis įtraukė aromato, paskui gurkštelėjo ir dar sykį link- 
telėjo — šito irgi jį išmokė Nikas naudodamas gaivųjį gėrimą Ribena, 
vandenį bei plastikinį puodelį. 

— Man to paties, - užsisakė Dankanas užversdamas meniu ir grą- 
žindamas administratoriui. - Tik apkepkite vidutiniškai. 

— Atsakymas į jūsų klausimą būtų ne, - pratęsė Denis. - Aš nieka- 
da anksčiau neinvestavau į spektaklius. Taigi man knieti sužinoti, kaip 
sukasi jūsiškis pasaulis. 

— Pirmiausiai prodiuseriui reikia parinkti pjesę, - pradėjo Danka- 
nas. - Arba naują, geriausia įsitvirtinusio autoriaus, arba atgaivintą 
klasikinę. Kitas uždavinys - surasti žvaigždę. 

— Tokią kaip Lorensas Davenportas? — pasiteiravo Denis pripildy- 
damas Dankano taurę. 

— Ne, pastaroji sėkmė nebepasikartos. Laris Davenportas negimė 
teatro scenai. Jam tinka nebent lengvo pobūdžio komedijos ir tik tuo- 
met, jei paremia kiti stiprūs aktoriai. 

— Ber jis vis dar pritraukia pilnas sales? 

— Baigiantis sezonui žiūrovų pradėjo mažėti, kai atslūgo daktaro 
Berestordo gerbėjų srautas, - pripažino Dankanas. - Tiesą sakant, jei- 
gu Laris artimiausiu metu nesugrįš į televiziją, jo užrašinė bus tuščia. 

— O kaip finansinė reikalo pusė? - pasidomėjo Denis, jau gavęs at- 
sakymus į tris klausimus. 

— Pjesės pastatymas Vestende mūsų dienomis kainuoja nuo keturių 
iki penkių šimtų tūkstančių svarų sterlingų. Taigi, parinkęs kūrinį, pa- 
sirašęs sutartį su žvaigžde ir užsakęs teatrą, - beje, ne visuomet pavyks- 
ta įgyvendinti visus tris punktus, - prodiuseris viliasi sulaukti paramos 


iš mecenatų. 

— O kiek mecenatų turite jūs? - paklausė Denis. 

— Kiekvienas prodiuseris turi rėmėjų sąrašą, kurį saugo lyg karūnos 
deimantus. Aš turiu apie septyniasdešimt reguliariai į mano produkci- 
ją investuojančių mecenatų, — atsakė Dankanas, padavėjui patiekiant 
bifšteksus. 

— Po kiek jie vidutiniškai investuoja? - paklausė Denis papildyda- 
mas Dankano taurę. 

- Į eilinį spektaklį - apytikriai nuo dešimties tūkstančių svarų ster- 
lingų. 

— Taigi vienam spektakliui reikia penkiasdešimties mecenatų. 

— Kai kalba pasisuka apie skaičius, tampate griežtas, tiesa? - paste- 
bėjo Dankanas atsipjaudamas kepsnio. 

Denis mintyse nusikeikė. Nevalia prarasti budrumo ir atsipalai- 
duoti. 

— Tad kokiu būdu mecenatas išlošia? - skubiai pratęsė jis. 

— Jeigu teatras užpildytas šešiasdešimčia procentų visą spektaklio 
sezoną, rėmėjas nepralošia ir atgauna pinigus. Jei šis procentas viršy- 
tas — susižeria gražų pelną. Jei žiūrovų mažiau - lieka basas. 

— O kiek mokama žvaigždėms? — toliau kamantinėjo Denis. 

— Menkai, remiantis įprastais jų pačių įkainiais. Kartais vos penkis 
šimtus už savaitę. Štai kodėl daugelis mieliau renkasi televiziją, kartais 
reklamą ar net griebiasi įgarsinimo, užuot pasinėrę į tikrą darbą. Lariui 
Davenportui mokėjome tik tūkstantį. 

— Tūkstantį per savaitę? — nusistebėjo Denis. - Keista, kad jis dėl 
tiek apskritai kėlėsi iš lovos. 

- Ir aš stebiuosi, - pritarė Dankanas, kai gėrimų padavėjas ištuštino 
butelį ir klausiamai jį kilstelėjo Denio pusėn; šis linktelėjo. 

— Puikus vynas, - pagyrė Dankanas. Denis nusišypsojo. 

— Deja, Laris pastaruoju metu pasiūlymų gauna ne per daugiausiai, 
„Kaip svarbu būti rimtam“ jo vardą afišose išlaikė keletą savaičių. Mui- 
lo operų žvaigždės, kaip ir futbolininkai, greitai pripranta prie uždir- 
bamų tūkstančių, jau nekalbant apie atitinkamą gyvenseną. Tačiau kai 
šaltinis išsenka, net jei ir spėjo sukaupti šiokių tokių vertybių, jiems 
kaipmar išsibaigia pinigai. Ši problema iškyla daugybei aktorių, ypač 

tokių, kurie pasikliauja savo populiarumu ir nieko neatideda, taigi ga- 
liausiai jiems lieka tik milžiniškos neapmokėtos sąskaitos. 

Dar į vieną klausimą atsakyta. 

— Tad ką ketinate daryti toliau? - pasmalsavo Denis nenorėdamas 
rodyti pernelyg didelio susidomėjimo Davenportu ir sukelti įtarimą. 

— Statysiu naujo dramaturgo Antono Kašubovskio darbą. Jis lai- 
mėjo keletą apdovanojimų pernykščiame Edinburgo festivalyje. Pjesė 
vadinasi „Blizgučiai“, jaučiu, jog Vestendui kaip tik šito dabar ir reikia. 
Keli žinomi žmonės jau parodė šiokį tokį susidomėjimą, ketinu po ke- 
leto dienų pradėti skelbtis. Kai tik sužinosiu, kas vaidins pagrindinį 
vaidmenį, pranešiu jums, - Dankanas ėmė sukioti savo taurę. - Kokią 
maždaug sumą galvojate investuoti? 

— Pradėsiu nuo nedidelės sumelės, - atsakė Denis, - tarkime, nuo 
dešimties tūkstančių. - Jei pavyks, galbūt tapsiu nuolatiniu rėmėju. 

— Pragyvenu vien nuolatinių rėmėjų dėka, - ištarė Dankanas ir iš- 
tuštino taurę. - Susisieksiu su jumis iškart, vos tik pasirašysiu sutartį 
su pagrindinio vaidmens atlikėju. Beje, pradėjęs naują spektaklį, aš vi- 
suomet rengiu nedidelį priėmimą rėmėjams, kuris paprastai pritraukia 
keletą žvaigždžių. Galėsite vėl pabendrauti su Lariu. Arba su jo seseria, 
priklausomai nuo skonio. 

— Gal dar ko nors pageidausite, sere Nikolai? - paklausė vyriausia- 
sis padavėjas. 

Trečio butelio Denis nebeprašė, kadangi Čarlis Dankanas jau atsa- 
kė į visus klausimus. 


— Tik sąskaitos, Marijau, dėkoju. 
<e>- 


Didžiajam Alui parvežus Denį į Boltono gatvę, šis patraukė tiesiai 
į darbo kambarį ir išsiėmęs iš lentynos Davenporto dosjė ištisą valandą 
užrašinėjo iš Čarlio Dankano gautus naujus duomenis. Baigęs įbruko 
dosjė tarp Kreigo bei Peino aplankų ir grįžęs prie stalo pradėjo skaityti 
savo konkursinį esė. Permetus vos porą pastraipų, įtarimai, jog raši- 
nys nepadarys įspūdžio nei profesoriui Moriui, nei juolab komisijai, 
pasitvirtino. Laimė, darbas užpildė begalines laukimo valandas prieš 

tolesnį ėjimą, bent tokia nauda. Reikėjo trūks plyš išvengti pagundos 
paspartinti įvykius, nes per skubėjimą galėjo padaryti lemtingą klaidą. 

Garis Holas per keletą savaičių sutvarkė reikalus Mail Endo kelyje, 
ir nė vienas pardavėjas nesuuodė jo planų. Denis it geras žvejys užmetė 
jauką turėdamas vienintelį tikslą: ne žvejoti paviršiuje plaukiojančias 
aukšles — tokias kaip Holas - o prisivilioti ir ištraukti stambią žuvį — 
Džeraldą Peiną. 

Be to, reikėjo laukti, kol Čarlis Dankanas suras žvaigždę naujajam 
spektakliui, ir tik tuomet, nesukeldamas įtarimo, galės vėl susitikti su 
Lorensu Davenportu. Dar teks lukterėti... Umai suskambo telefonas. 
Denis pakėlė ragelį. 

— Dėl jūsų minėtos problemos, - ištarė balsas. - Manau, mes rado- 
me sprendimą. Turime susitikti, - ryšys nutrūko. 

Denis pamažu pradėjo suprasti, kodėl diskretiškumą vertinantys 
turtuoliai laiko pinigus Šveicarijos bankuose. 

Jis paėmė parkerį ir vėl palinko prie popieriaus lapo stengdamasis 
sukurti įspūdingesnę įžangą. Džonas Mainardas Keinas neabejotinai 
žinojo populiarią dainą „Gyvenimas smagus“ ir liūdnąją eilutę: „Juk 
šitaip visuomet, turtingi vis turtėja, o vargšai augina vaikus.“ Pastaroji 
tiesa galį būti taikytina kalbant ne tik apie atskirus individus, bet ir apie 


ištisas tautas... 


JI 


- Japoninis pelėvirkštis? 

- Taip, mūsų įsitikinimu, atsakymas yra japoninis pelėvirkštis, — 
pasakė Bresonas. - Beje, turiu pripažinti, jog pateikė mums rimtą gal- 
vosūkį. 

Denis nė nemėgino jiems nieko aiškinti, nes pamažu išmoko žaisti 
pagal šveicarų taisykles. 

— O kodėl japoninis pelėvirkštis yra atsakymas? - paklausė jis. 

— Sklype aptiktas japoninis pelėvirkštis statybų leidimą gali sulai- 
kyti mažiausiai metams. Identifikavus šį augalą, kviečiami piktžolių 
naikinimo specialistai, ir kol vietinis sveikatos apsaugos komitetas, at- 
likęs visus reikiamus bandymus, nenuspręs, jog žemė tinkama, jokios 
statybos neprasidės. 

— O kaip atsikratyti japoninio pelėvirkščio? - pasmalsavo Denis. 

— Atvykusi specialistų grupė padega visą sklypą, tada reikia laukti 
trejetą mėnesių, įsitikinti, jog neliko nė vieno šakniastiebio, ir tik tuo- 
met galima pakartotinai prašyti leidimo. 

— Ko gero, nepigus malonumas? 

- Ne, žemės savininkui visa tai išties brangiai kainuoja. Štai klasi- 
kinis Liverpulio pavyzdys, - pridūrė Segatas. - Japoninis pelėvirkštis 
buvo aptiktas trisdešimties akrų sklype, kuriame turėjo iškilti šimtas 
municipalinių namų. Naikinimas truko ilgiau nei metus ir kainavo 
per tris šimtus tūkstančių svarų sterlingų. Galiausiai pastačius namus 
statybų vykdytojai džiaugėsi bent nepatyrę nuostolių. 

— Kodėl tas augalas toks pavojingas? - paklausė Denis. 

- Jei jo nesunaikinsite, - ėmė aiškinti Bresonas, - augalas įsigriauš 
į pastato pamatus, netgi į gelžbetonį, o po dešimties metų visas didin- 
gas statinys staiga ims griūti palikdamas jums tik draudimo sąskaitas, 
kurios nuvarytų į bankrotą bet kokią kompaniją. Japonijos mieste 

Osakoje pelėvirkštis sugriovė ištisą kvartalą, iš čia ir kilo pavadini- 
mas. 

— O iš kur man gauti truputį sėklų? - pasidomėjo Denis. 

— Artimiausioje sodo reikmenų parduotuvėje ant lentynų tikrai 
nerasite sukrautų paketėlių, - patikino Bresonas. - Vis dėlto piktžoles 
naikinančios firmos, ko gero, galėtų jums šiuo klausimu patarti, - Bre- 
sonas minutėlę parylėjo. - Tačiau sėti šiuos augalus svetimoje žemėje 
draudžia įstatymai, - pabrėžė jis žvelgdamas tiesiai į Denį. 

— Tačiau nuosavoje žemėje - ne, - po šio komentaro abu bankinin- 
kai nepratarė nė žodžio. - O kaip kita mano problemos pusė, ar radote 
sprendimą? 

Jam atsakė Segatas: 

— Ir ši jūsų užklausa pasirodė mažų mažiausiai neįprasta ir, be abe- 
jo, priskirtina ypatingos rizikos kategorijai. Nepaisant to, mano ko- 
manda tiki radusi rytų Londone žemės sklypą, atitinkantį visiems jūsų 
reikalavimams, - Denis prisiminė, kaip Nikas jį mokė taisyklingai 
vartoti frazę „atitikti reikalavimus“, tačiau nieko nepasakė Segatui. — 
Londonas, ką ir pats puikiai žinote, — tęsė Segatas, - pretenduoja 
tapti 2012-ųjų metų olimpinių žaidynių sostine, jų metu pagrindinis 
veiksmas veikiausiai vyktų Stratforde, rytų Londone. Nors galutinio 
sprendimo, kur vyks olimpiada, dar nėra, tenykštėje sklypų rinkoje jau 
kilo didžiulės spekuliacijos. Olimpinis komitetas šiuo metu ten ieško 
tinkamos vietos velodromui, kuriame vyktų visos dviračių treko var- 
žybos. Mūsų gautais duomenimis, atrinkti šeši potencialūs sklypai, iš 
kurių labiausiai tinkami yra tik du. Jūs turite puikią galimybę įsigyti 
abu sklypus. Nors iš pradžių teks gerokai permokėti, laukia išties ne- 
mažas galimas pelnas. 

— Kokio dydžio permoka? - pasiteiravo Denis. 

— Abu sklypus mes įvertinome po milijoną svarų sterlingų, - atsakė 
Bresonas, — tačiau dabartiniai savininkai pageidauja gauti po pusan- 
tro milijono. Abiem sklypams patekus į galutinį sąrašą, jų vertė išaugs 
bent iki šešių milijonų. O jeigu laimėtoju taps kuris nors vienas, suma 
padvigubės. 

— Ojeigu ne, - pastebėjo Denis, - aš prarasiu tuos tris milijonus, — 
jis patylėjo. — Prieš rizikuodamas tokiais pinigais, turėsiu nuodugniai 
apsvarstyti jūsų surinktus duomenis. 

— Apsispręsti turite per mėnesį, - pasakė Bresonas, — nes tuomet 
bus paskelbti išrinktieji sklypai. Jei pateks abu, jums tikrai nepavyks jų 
įsigyti už dabartinę kainą. 

— Visą apsispręsti padėsiančią medžiagą rasite čia, - pridūrė Sega- 
tas paduodamas Deniui du aplankus. 

- Ačiū, - padėkojo Denis. - Savaitei baigiantis pranešiu jums savo 
sprendimą, - Segatas linktelėjo. - O dabar norėčiau sužinoti naujie- 
nas apie derybas su Tauer Hamletso savivaldybe dėl sklypo už Vilsono 
autoserviso Mail Endo kelyje. 

— Mūsų teisininkas praėjusią savaitę susitiko su vyriausiuoju žemė- 
tvarkos skyriaus inspektoriumi, - atsakė Segatas, — ir stengėsi išsiaiš- 
kinti, kokį planą norėtų pamatyti komisija, idant suteiktų jums leidi- 
mą statyti. Savivaldybė tame plote įsivaizduoja nebrangių butų kvarta- 
lą, bet supranta, jog statytojas turi gauti pelno. Taigi jie siūlo pastaryti 
septyniasdešimt butų, iš kurių trečdalį sudarytų įperkami būstai. 

— Neįmanoma matematiškai, - pastebėjo Denis. 

Segatas pirmą kartą nusišypsojo. 

— Mes nusprendėme verčiau nepabrėžti, jog butų turėtų būti arba 
šešiasdešimt devyni arba septyniasdešimt du, pasilikdami šiokios to- 
kios erdvės deryboms. Taigi, jeigu mes iš esmės priimsime pasiūlymą, 
jie parduos sklypą už keturis šimtus tūkstančių svarų, kartu pridės ofi- 
cialų leidimą statyti. Remiantis gautais duomenimis, patariame jums 
sumokėti prašomą kainą, bet pasistengti išpešti leidimą devyniasde- 
šimčiai butų. Vyriausiojo žemėtvarkos skyriaus inspektoriaus many- 
mu, šis prašymas sukels karštas diskusijas savivaldybėje, tačiau, jei mes 
pakeltume kainą, tarkime, iki penkių šimtų tūkstančių, jis, ko gero, 
paremtų mūsų siūlymą. 

- Jeigu susitartume su savivaldybe, - pratęsė Bresonas, - visas plo- 
tas taptų jūsų maždaug už milijoną svarų. 

- Jei mums pavyktų, ką siūlytumėte daryti toliau? 

— Turite du pasirinkimus, - atsakė Bresonas, - arba perparduoti 
statytojams, arba sudarinėti projektus ir statyti pats. 

— Nejaučiu noro artimiausius trejus metus praleisti statybų aikš- 


telėje, - atsakė Denis. - Tokiu atveju, kai susitarsime dėl terminų ir 

parengtinio leidimo, parduokite sklypą tiems, kurie pasiūlys didžiau- 
sią kainą. 

— Sutinku, šis sprendimas veikiausiai išmintingiausias, — pritarė 
Segatas. — Ir esu tikras, jog per trumpą laiką padvigubinsite savo in- 
vestuotą sumą. 

- Jūs puikiai padirbėjote, - įterpė Denis. 

— Mums nebūtų taip sklandžiai klojęsi be jūsų turėtų duomenų 
apie sklypą bei jo istoriją, - pakomentavo Segatas. 

Denis nesureagavo į akivaizdų mėginimą jį iškvosti. 

— Ir galiausiai gal atskleistumėte, kokia dabartinė mano finansinė 
padėtis? 

- Žinoma, - Bresonas išsitraukė iš portfelio dar vieną aplanką. — 
Kaip ir pageidavote, abi sąskaitas sujungėme ir sukūrėme tris prekybos 
bendroves, visas ne jūsų vardu. Asmeninėje jūsų sąskaitoje šiuo metu 
yra 55 373 871 doleris, šiek tiek mažiau nei prieš trejetą mėnesių. 'Ta- 
čiau per tą laiką jūs investavote tam tikras sumas, kurios sugrįš su kau- 
pu. Be to, jūsų vardu nupirkome šiek tiek akcijų, apie kurias kalbėjote 
pastarojo susitikimo metu. Tokiu būdu investavome per du milijonus 
svarų sterlingų - visas smulkmenas rasite devintajame žaliojo aplan- 
ko puslapyje. Be to, vykdydami jūsų nurodymus, atliekamus pinigus 
investavome į patikimiausias naktinės valiutinės prekybos biržoje rin- 
kas, duodančias kasmetinę apytikriai vienuolikos procentų grąžą. 

Denis nutylėjo apie skirtumą tarp iš pradžių banko mokėtų 2,75 
procentų ir dabartinių vienuolikos. 

— Dėkoju, - pratarė jis. - Galbūt maždaug po mėnesio vėl galėtu- 
me susitikti ? 

Segaras su Bresonu linktelėjo ir pradėjo rinktis dokumentus. De- 
nis atsistojo ir neabejodamas, jog tušti plepalai bankininkų nedomina, 
patylom palydėjo juodu iki durų. 

- Susisieksiu su jumis iškart, kai tik apsispręsiu dėl abiejų olimpi- 
nių sklypų. 

Svečiams išvykus, Denis užlipo į darbo kambarį, išsiėmė iš lentynos 
Džeraldo Peino bylą, pasidėjo ant rašomojo stalo ir visą rytą tobulino 
smulkiausias sunaikinimo plano detales. Jeigu įsigis abu sklypus, reikės 

akis į akį susitikti su Peinu. Įdomu, ar tas vyrukas kada nors girdėjo 


apie japoninį pelėvirkštį ? 
<o> 


„Kažin ar tėvai visuomet iš savo vaikų tikisi daugiau nei iš savęs?“ — 
svarstė Betė įžengdama į direktorės kabinetą. 

Panelė Šaterlend pakilo iš už stalo ir paspaudė Betei ranką, paskui 
nė nešyptelėjusi pasiūlė atsisėsti bei dar sykį perskaitė prašymą. Betė 
stengėsi nuslėpti didžiulį jaudulį. 

— Kaip supratau, panele Vilson, - pradėjo direktorė pabrėždama 
žodį „panele“, - jūs pageidaujate leisti savo dukterį į Šv. Veronikos mo- 
kyklos paruošiamąją grupę? 

— Taip, teisingai, — atsakė Betė. - Manau, Kristė jūsų mokykloje 
įgis daugybę naudingų įgūdžių. 

- Jūsų dukra neabejotinai labai gabi pagal savo metus, - pastebėjo 
panelė Šaterlend dirstelėdama į dokumentus. — Vis dėlto, prieš priim- 
dama ją į Šv. Veronikos mokyklą, privalau atsižvelgti dar į keletą daly- 
kų. 

— Žinoma, - linktelėjo Betė bijodama paties blogiausio. 

— Pavyzdžiui, prašyme nerandu paminėto mergaitės tėvo. 

— Tėvas pernai mirė, - paaiškino Betė. 

- Užjaučiu, - pareiškė panelė Šarerlend be menkiausios užuojautos 
balse. - Ar galiu pasiteirauti, kokia mirties priežastis? 

Betė atsakė ne iškart, nes šiuos žodžius ištarti jai tebebuvo be galo 
sunku. 

— Jis nusižudė. 

- Suprantu, - tęsė direktorė. - Ar tuo metu judu buvote susituo- 
kę? 

— Ne, - atsakė Betė. - Susižadėję. 

— Atleiskite, panele Vilson, bet privalau paklausti, kokiomis aplin- 
kybėmis mirė jūsų sužadėtinis? 

— Kalėjime, - tyliai išlemeno Betė. 

- Suprantu, — pakartojo panelė Šaterlend. - Ar galėčiau sužinoti, 
už kokį nusižengimą buvo nuteistas? 

— Už žmogžudystę, - atsakė Betė, dabar jau visiškai tikra, jog visus 
atsakymus į savo klausimus panelė Šaterlend žinojo iš anksto. 

— Katalikų bažnyčia ir savižudybę, ir žmogžudystę, ką jūs pati nea- 
bejotinai žinote, panele Vilson, laiko mirtinomis nuodėmėmis, - Betė 
neatsakė. - Be:to, jaučiu pareigą pabrėžti, — tęsė direktorė, - jog Šv. 
Veronikos mokykloje šiuo metu nėra užregistruoto nė vieno nesan- 
tuokinio vaiko. Taigi aš labai rimtai apsvarstysiu jūsų prašymą ir po 
keleto dienų pranešiu jums savo sprendimą. 

Betė suvokė, jog Slobodanas Miloševičius turėjo didesnę tikimybę 
laimėti Nobelio taikos premiją, nei Kristė — įstoti į Šv. Veronikos mo- 
kyklą. 

Direktorė atsistojo ir nuėjusi atidarė kabineto duris. 

— Viso geriausio, panele Vilson. 

Vos tik durys už nugaros užsivėrė, Betė apsipylė ašaromis. Kodėl 
tėvo nuodėmės turi slėgti vaiką... 


J0 


Denis svarstė, kaip derėtų elgtis susitikus su Džeraldu Peinu. Pri- 
valėjo užgniaužti visas emocijas, nes, jei tik praras savitvardą, daugybė 
valandų, praleistų planuojant Peino sužlugdymą, nueis šuniui ant uo- 
degos. 

Didysis Alas sustojo prie „Beikerio, Tremleto ir Smito“ keliomis 
minutėmis per anksti, tačiau pro sukamąsias duris įžengęs į fojė Denis 
jau pamatė prie stalelio laukiantį Garį Holą. 

— Jis išties yra nepaprastas žmogus, - entuziastingai kalbėjo Ho- 
las eidamas liftų link. - Jauniausias partneris per visą kompanijos is- 
toriją, — pridūrė paspausdamas viršutinio aukšto mygtuką. — O visai 
neseniai nusitaikė į parlamentaro kėdę, taigi, manau, ilgai čia nebeuž- 
truks. 

Denis nusišypsojo. Jis planavo tik apiplėšti Peiną, tačiau atimdamas 
dar ir parlamentaro kėdę patirs papildomą malonumą. 

Išėjus iš lifto Holas nusivedė svarbiausiąjį savo klientą partnerių 
koridoriumi iki durų, ant kurių puikavosi auksinis užrašas Džeraldas 
Peinas. Holas tyliai pabeldė, atidarė duris ir pasitraukė praleisdamas 
Denį. Peinas pašoko iš už stalo mėgindamas užsisegti švarką užmiršęs, 
jog padarė tai jau anksčiau. Jis ištiesė ranką ir perdėtai maloniai nusi- 
šypsojo. Kad ir kaip stengėsi, Deniui šypsenos išspausti nepavyko. 

— Ar mes kur nors matėmės? - įdėmiau įsižiūrėdamas pasiteiravo 
Peinas. 

— Taip, - patvirtino Denis. - Pokylyje po baigiamojo Lorenso Da- 
venporto spektaklio. 

— Ak, išties, - Peinas pakvietė Denį įsitaisyti priešais. Garis Holas 
liko stovėti. 

— Leiskite man pradėti, sere Nikolai... 

— Nikai, - pasiūlė Denis. 

— Džeraldas, - tuo pačiu atsakė Peinas. Denis linktelėjo. 

- Taigi norėčiau pareikšti susižavėjimą jūsų pasiektu laimėjimu de- 
rybose su miesto valdžia dėl sklypų Bovyje - mano manymu, nė me- 
tams nepraėjus, sąnaudos atsipirks dvigubai. 

— Didžiąją dalį paruošiamojo darbo atliko ponas Holas, - patikino 
Denis. - Aš tuo metu buvau įnikęs į kur kas daugiau dėmesio reikalau- 
jančius dalykus. 

Peinas palinko į priekį. 

— Ar jums prireiks mūsų firmos pagalbos? — pasiteiravo jis. 

— Be abejo, prireiks finaliniame etape, - atsakė Denis. - Pagrindi- 
nius tyrimus jau atlikau, tačiau, prasidėjus deryboms dėl sklypo, man 
reikės atstovo. 

— Mielai padėsime kuo galėdami, - vėl pražysdamas šypsena patiki- 
no pašnekovas. - Ar atskleisite mums, ką sumanėte? 

Denis pasidžiaugė matydamas, jog Peiną tedomina, kokią naudą 
sau galėtų iš viso to išpešti. Šįkart jis irgi nusišypsojo. 

— Jei Londone vyks 2012 metų olimpiada, savaime suprantama, 
pasiruošimų metu cirkuliuos dideli pinigai, - pradėjo Denis. - Iš de- 
šimties bilijonų biudžeto mums visiems gali pakankamai nubyrėti. 

— Apskritai jums pritariu, - mažumėlę nusivylė Peinas. - Bet ar 
nemanote, jog ši rinka jau perpildyta? 

— Teisybė, - sutiko Denis, - jei tegalvojate vien apie pagrindinį sta- 
dioną, baseiną, gimnastikos salę, sportininkų kaimelį ar jojimo sporto 
centrą. Tačiau aš radau nišą, dar nesusilaukusią nei spaudos dėmesio, 
nei visuomenės susidomėjimo, - Peinas pasilenkė į priekį įremdamas 
alkūnes į stalą, o Denis pirmą kartą atsipalaidavęs atsilošė. - Bemaž 
niekas nepastebėjo, jog olimpinis komitetas atrinko šešis sklypus ir 
svarstė, kuriame pastatyti velodromą. Ar daug žmonių galėtų jums 
bent pasakyti, kas apskritai vyksta velodrome? 

— Dviračių treko varžybos, - išpoškino Garis Holas. 

- Šaunuolis, - pagyrė Denis. - Po dviejų savaičių sužinosime, ku- 
riuos du sklypus pasirinks olimpinis komitetas. Lažinuosi, jog net ir 
po pareiškimo vietiniame laikraštyje tepasirodys menka žinutė, ir tai 


tik sporto puslapiuose, — nei Peinas, nei Holas jo nepertraukė. — Ta- 

čiau aš turiu tam tikros slaptos informacijos, kuri man kainavo keturis 
svarus devyniasdešimt devynis. 

— Keturis devyniasdešimt devynis? - suglumęs pakartojo Peinas. 

— Tokia yra Cycling Monthly kaina, - paaiškino Denis išsitraukda- 
mas leidinį iš portfelio. - Šio mėnesio numeris nepalieka abejonių, ku- 
riuos du sklypus ketina pasirinkti olimpinis komitetas, o redaktorius 
neabejotinai yra pelnęs ministrės pasitikėjimą, - Denis ištiesė Peinui 
reikiamoje vietoje atverstą žurnalą. 

— Ir sakote, spauda neplėtos šios temos? — paklausė Peinas perskai- 
tęs vedamąjį straipsnį. 

— Kodėl turėtų? - klausimu atsakė Denis. 

- Juk vos tik bus paskelbta, kuris sklypas pasirinktas, - pastebėjo 
Peinas, - savo paslaugas pasiūlys gausybė statytojų. 

— Manęs nedomina velodromo statybos, - atkirto Denis. - Aš 
ketinu susišluoti pinigėlius dar gerokai prieš pirmojo ekskavatoriaus 
pasirodymą. 

— Kokiu būdu? 

— Turiu prisipažinti, jog visa tai man kainavo šiek tiek daugiau nei 
keturis devyniasdešimt devynis, - pažvelgęs į galinį Cycling Monthly 
viršelį pratarė Denis apversdamas žurnalą.4ąą dešiniajame apatiniame 
kampe pamatysite leidyklos pavadinimą. Kitas numeris parduotuvių 
lentynose nepasirodys dar dešimt dienų, tačiau už šiek tiek didesnę 
kainą nei nurodytoji ant viršelio, man pavyko gauti išankstinį įrody- 
mą. Septynioliktajame puslapyje rasite britų dviračių sporto federaci- 
jos pirmininko straipsnį, kuriame jis teigia, esą ministrė jį patikinusi, 
jog rimtai svarstoma tik apie du sklypus. Pranešimą šia tema Bendruo- 
menių rūmuose ministrė skaitys likus dienai iki žurnalo pasirodymo. 
mitetas. 

— Nuostabu, - pakomentavo Peinas. - Tačiau savininkai veikiau- 
siai žino, kokia laimė jiems nusišypsojo? 

— Tik tuo arveju, jei turi galimybę perskaityti kito mėnesio Cycling 
Monthly numerį, nes šiuo metu jie mano patekę tik į šešetuką. 


— Ir ką jūs ketinate daryti? — pasiteiravo Peinas. 

— Dviračių sporto federacijos nusižiūrėtą sklypą visai neseniai už 
tris milijonus svarų sterlingų įsigijo naujas savininkas, tačiau kas tasai 
pirkėjas, aš nesužinojau. Šiaip ar taip, po ministrės pranešimo sklypo 
vertė išaugs iki penkiolikos, gal net dvidešimties milijonų. Tačiau kol 
galimi sklypai yra šeši, savininkams pasiūlius, tarkime, keturis ar pen- 
kis milijonus, tikėtina, jog žmonės susigundys greitu pelnu, užuot rizi- 
kavę likti tuščiomis. Iki pasirinkimo paskelbimo beliko mažiau nei dvi 
savaitės, o kai dviračių sporto federacijos požiūris taps plačiai žinomas, 
mes savo dalies jau nebeatsirieksime — štai kur problema. 

— Ar galiu kai ką pasiūlyti? - pasidomėjo Peinas. 

- Pirmyn, - sutiko Denis. 

- Jeigu jūs neabejojate, jog kandidatuoja tik du sklypai, kodėl ne- 
nusipirkus abiejų? Galbūt pelnas truputį sumažės, tačiau garantuotai 
nepralaimėsite. 

Dabar Denis suprato, kodėl Peinas tapo jauniausiuoju partneriu 
firmos istorijoje. 

— Puiki mintis, - atsiliepė Denis. - Bet pirmiausiai derėtų išsiaiš- 
kinti, ar mus dominančią žemę įmanoma nusipirkti. Štai čia ir prirei- 
kia jūsų paslaugų. Visus reikalingus duomenis rasite šiame aplanke; 
jums teks išsiaiškinti, kam priklauso sklypas — juk turite atidirbti už 
gaunamą algą. 

Peinas nusijuokė. 

— Tuojau pat imsiuos darbo, Nikai, ir susisieksiu su jumis, kai tik ką 
nors sužinosiu apie savininką. 

— Nedelskite, - paragino Denis, - didelį atlygį pelnysime tik spar- 
čiai sukdamiesi. 

Peinas vėl akinančiai nusišypsojo spausdamas ranką naujajam kli- 
entui. Jau sukdamasis išeiti, ant židinio atbrailos Denis pastebėjo pa- 
Žįstamą pakvietimą. 

— Ar šį vakarą dalyvausite Čarlio Dankano rengiamame priėmi- 
me? — pasidomėjo nustebusiu balsu. 

— Taip, būsiu ten. Retsykiais investuoju į jo spektaklius. 

— Tokiu atveju ten ir pasimatysime, - pasakė Denis. - Tada ir pra- 


nešite, ką pavyko sužinoti. 

— Būtinai, - linktelėjo Peinas. - Ar prieš pradėdamas galėčiau pa- 
sitikslinti vieną dalyką? 

- Taip, žinoma, - Denis pasistengė nuslėpti susirūpinimą. 

— Ar ketinate investuoti visą sumą? 

— Visą — iki paskutinio penso, - atsakė Denis. 

— Negalvojate leisti prisidėti dar kam nors? 

— Ne, - tvirtai pareiškė Denis. 


<8-> 


— Prašau atleidimo, tėve, nes nusidėjau, - sukuždėjo Betė. - Išpa- 
žinties buvau prieš dvi savaites. 

Tėvas Maiklas nusišypsojo pažinęs švelnų Betės balsą. Jos išpažin- 
tys kunigą visuomet sujaudindavo, nes nuodėmę ji įžvelgdavo ten, kur 

— Aš pasirengęs išklausyti tavo išpažintį, vaikeli, - atsakė jis, tarsi nė 
nenumanytų, kas klūpo kitapus pinučių langelio. 

— Nederamai galvojau apie kitą žmogų ir linkėjau blogo. 

Tėvas Maiklas pasimuistė. 

— Ar gali papasakoti, kas sukėlė tokias netikusias mintis, vaikeli? 

— Norėjau sudaryti savo dukrai geresnes sąlygas pradėti gyvenimą, 
nei turėjau pati, tačiau suvokiau, jog pasirinktos mokyklos direktorė 
nė neketino manęs išklausyti. 

— Galbūt nepamėginai pažvelgti į viską jos akimis? — pratarė tėvas 
Maiklas. - Galbūt klaidingai supratai jos motyvus? - Betei neatsakius, 
nuodėmklausys pratęsė: - Visuomet prisimink, vaikeli, jog Viešpaties 
keliai mums nežinomi, galbūt mažajai tavo dukrelei Jis numaręs kito- 
kią ateitį. 

— Tuomet meldžiu Viešpaties atleidimo, - pasakė Betė. — Ir lauk- 
siu, kada man atsiskleis Jo valia. 

— Manau, ketini pasielgti labai išmintingai, vaikeli. Be to, tau derė- 
tų pasimelsti ir paprašyti Viešpaties patarimo. 

— Kokią argailą turiu atlikti už savo nuodėmes, tėve? 

— Privalai gailėtis ir išmokti atleisti tiems, kurie neįstengia suprasti 
tavo problemų, - atsakė tėvas Maiklas. - Sukalbėk vieną „Tėve mūsų“ 
ir dvi „Sveika, Marija“. 

— Ačiū, tėve. 

Tėvas Maiklas išgirdo užsiveriančių durų garsą ir suprato, jog Betė 
išėjo. Kurį laiką sėdėjo svarstydamas apie jaunos moters bėdas, džiaug- 
damasis, kad joks parapijietis netrikdo minčių. Galiausiai kunigas iš- 
ėjo iš klausyklos ir patraukė į zakristiją. Skubiai praėjo pro Betę, kuri 
palinkusi klūpojo ir meldėsi spausdama rožinį. 

Įėjęs į zakristiją tėvas Maiklas užsirakino duris, priėjo prie rašomo- 
jo stalo ir surinko telefono numerį. Nors ir labai retai, bet kartais Vieš- 
pačiui tenka trupučiuką padėti įgyvendinti Jo valią. 


<e>- 


Didysis Alas išleido viršininką prie paradinių durų kelios minutės 
po aštuonių. Įėjus į pastatą išsyk tapo aišku, kur yra Čarlio Dankano 
kabinetas. Juokas bei šnekos sklido iš antro aukšto, keli svečiai stovi- 
niavo laiptų aikštelėje. 

Denis ėmė kopti apšepusiais, prastai apšviestais laiptais palei įrė- 
mintas ankstesnių Dankano prodiusuotų spektaklių afišas, iš kurių nė 
vienas, Denio žiniomis, nesusilaukė ypatingos sėkmės. Praėjo pro su- 
siglaudusią jauną porelę, dirstelėjusią abejingu žvilgsniu, ir patraukęs 
tiesiai į Dankano kabinetą kaipmat suprato, kodėl svečiai stoviniuoja 
laiptinėje. Sausakimšoje patalpoje žmonės neturėjo nė kur apsisukti. 
Jauna mergina prie durų pasiūlė Deniui gėrimų, ir jis paprašė stiklinės 
vandens - juk turėjo susikaupti ir supaisyti, ar pasiteisins jo investici- 
jos. 

Denis apsižvalgė po kambarį ieškodamas pažįstamų veidų ir paste- 
bėjo Ketę. Vos jį pamačiusi mergina nusigręžė. Jis tik šyptelėjo prisi- 
mindamas Betę, kuri visuomet šaipėsi iš jo drovumo, ypač atsidūrus 
nepažįstamųjų pilname kambaryje. Jei Betė būtų drauge, šią akimirką 
jau plepėtų apsupta niekad iki tol nematytų žmonių. Kaip jos pasi- 
ilgo! Kažkas palietė alkūnę pertraukdamas mintis. Atsisukęs pamatė 
šalia stovinų Peiną. 

— Nikai, - tarytum į seną bičiulį kreipėsi šis. - Geros naujienos. — 
Išsiaiškinau, koks bankas atstovauja žemės savininkui. 

— Ar turite ten ryšių? 

— Deja, ne, - prisipažino Peinas, - bet kadangi jie įsikūrę Ženevoje, 
savininkas veikiausiai užsienietis, neturintis žalio supratimo apie po- 
tencialią sklypų vertę. 

- Arba kuo puikiausiai viską žinantis anglas, - Denis pastebėjo, jog 
Peinas niekada nestokoja optimizmo. 

— Šiaip ar taip, rytoj viskas paaiškės, kadangi bankininkas, ponas 
Segaras, pažadėjo iš pat ryto paskambinti ir pranešti, ar jo klientas pa- 
geidauja parduoti. 

— O antrasis sklypas? - paklausė Denis. 

— Nėra ypatingos prasmės kapstyti, jei pirmojo savininkas atsisakys 
parduoti. 

— Ko gero, jūs teisus, - pastebėjo Denis neskubėdamas pabrėžti, 
jog pirmasis šį pastebėjimą išsakė jis pats. 

— Džeraldai, - pasisveikino Davenportas pasilenkdamas pabučiuo- 
ti Peino į abu skruostus. 

Denis nustebo pamatęs Davenportą nesiskutusį, vilkintį šią savaitę 
jau ne kartą dėvėtais marškiniais. Draugužiams pasisveikinus jį apėmė 
toks pasibjaurėjimas jais abiem, jog neįstengė įsitraukti į pokalbį. 

- Ar pažįsti Niką Monkrifą? - paklausė Peinas. 

Davenportas aiškiai nepažino ir nė kiek nesusidomėjo. 

— Buvome susitikę pokylyje po paskutiniojo spektaklio, - priminė 
Denis. 

— Teisybė, - Davenportas parodė šiokį tokį susidomėjimą. 

— „Kaip svarbu būti rimtam“ mačiau du kartus. 

— Be galo malonu, - Davenportas nusišypsojo gerbėjams skirta 
šypsena. 

- Ar vaidinsite kitame Čarlio spektaklyje? — paklausė Denis. 

— Ne, - atsakė Davenportas. - Nors pastarasis darbas man labai 
patiko, negaliu skirti savo talento vien tik scenai. 

— Kodėl? - nekaltai paklausė Denis. 

— Įsipareigojus ištisam sezonui, tenka atmesti daugybę galimybių. 
O juk niekad nežinai, kada būsi pakviestas vaidinti televizijos filme ar 
atlikti pagrindinį vaidmenį naujame mini seriale. 

— Gaila, - atsiduso Denis. - Jei spektaklyje vaidintumėt jūs, būčiau 


investavęs gerokai daugiau. 

— Man nepaprastai smagu girdėti, - atsiliepė Davenportas. - Gal- 
būt ateityje jums dar pasitaikys proga. 

- Tikiuosi, nes jūs esate tikra žvaigždė, - jis jau spėjo įsitikinti, jog į 
akis liaupsindamas Lorensą Davenportą niekada nepersūdysi. 

— Ką gi, - pratęsė Davenportas, - jei iš tiesų norite protingai inves- 
tuoti, aš... 

— Lari! — šūktelėjo balsas. Aktorius atsisuko ir pabučiavo prisiar- 
tinusį jaunuolį. Akimirka praėjo, tačiau Davenportas paliko plačiai 
atvertas duris, o Denis ketino kurią nors dieną įsibrauti pro jas be iš- 
ankstinio perspėjimo. | 

— Liūdna, - pastebėjo Peinas, Davenportui nutolus. 

- Liūdna? - klausiamai pakartojo Denis. 

— Kembridže jis buvo mūsų kartos žvaigždė, - paaiškino Peinas. — 
Visi manė jį padarysiant stulbinančią karjerą, deja, nieko neišėjo. 

— Pastebėjau, vadinate jį Lariu, - toliau smalsavo Denis, - kaip Lo- 
rensą Olivjė. 

— Čia vienintelis jų panašumas. 

Deniui pasidarė bemaž gaila Davenporto; atmintyje iškilo Diuma 
žodžiai: „Su tokiais draugais... 

— Ką gi, laikas tebėra Lorenso sąjungininkas, - pridūrė jis. 

— Turint omeny jo problemas - ne, - paprieštaravo Peinas. 

— Jo problemas? — pasiteiravo Denis ir tą pat akimirką pajuto 
pliaukštelėjimą per nugarą. 

- Sveikas, Nikai, - pasilabino Čarlis Dankanas - dar vienas pinigų 
priviliotas draugas. 

— Sveikas, Čarli, — atsakė Denis. 

- Tikiuosi, priėmimas patinka, - pasakė Dankanas pripildamas 
šampano į tuščią Denio taurę. 

— Ačiū, patinka. 

— Ar vis dar ketini investuoti į „Blizgučius“, vyruti? — šnipštelėjo 
Dankanas. 

— Tikrai taip, - patvirtino Denis, - galite įtraukti į sąrašus mano 
dešimt tūkstančių. „Nors pjesė nei šiokia, nei tokia“, - pagalvojo pa- 


tylom. 

— Protingas vyrukas, - pagyrė Dankanas ir vėl pliaukštelėjo per nu- 
garą. — Sutartį rytoj išsiųsiu paštu. 

— Ar Lorensas Davenportas šiuo metu filmuojasi? — pasidomėjo 
Denis. 

— Kodėl taip paklausėte? 

— Nesiskutęs, apšepusiais drabužiais. Pamaniau, gal taip įsijaučia į 
kuriamą vaidmenį. 

— Ne, ne, - nusijuokė Dankanas. - Jis nieko nekuria, tiesiog ką tik 
išlipo iš lovos, — ir vėl nuleidęs balsą pridūrė: - Patarčiau šiuo metu 
laikytis nuo jo atokiau, vyruti. 

— O kodėl? - pasidomėjo Denis. 

- Jis elgetauja. Nieko jam neskolinkit, nes tikrai neatgausit. Vienas 
Dievas težino, kiek jis skolingas vien čia susirinkusiesiems. 

— Ačiū už perspėjimą, - padėkojo Denis pastatydamas pilną šam- 
pano taurę ant pro šalį nešamo padėklo. - Turiu eiti. Dėkoju, priėmi- 
mas išties šaunus. 

— Taip greitai? Juk nė nesusipažinote su būsimo spektaklio akto- 
riais. 


— Deja, man metas, - patikino Denis. 
< > 


Ji pakėlė ant stalo stovinčio telefono ragelį ir išsyk pažino balsą. 

— Labas vakaras, tėve. Kuo galėčiau padėti? 

— Ne, panele Šaterlend, tai aš noriu jums padėti. 

— Ką turite omenyje? 

— Tikiuosi, padėsiu jums apsispręsti dėl jaunosios savo parapijietės 
Kristės Kartrait. 

— Kristė Kartrait? - pakartojo direktorė. - Girdėtas vardas. 

— Ir turėtų būti girdėtas, panele Šaterlend. Šiame šiurpiame tarp- 
mokyklinių varžybų amžiuje kiekvienai uoliai vadovei derėtų pastebė- 
ti, jog Kristė —- perspektyvi moksleivė. 

— Uoliai vadovei nederėtų pražiopsoti ir to, jog mergaitės tėvai 
buvo nesusituokę, o į tokius dalykus Šv. Veronikos valdžia vis dar žvel- 

gia nepalankiai, ką neabejotinai ir pats prisimenate iš tų laikų, kai dir- 
bote priėmimo komisijoje. 

- Jūs visiškai teisi, panele Šaterlend, — atsakė tėvas Maiklas. - Ber 
leiskite atkreipti jūsų dėmesį, jog aš tris kartus Šv. Marijos bažnyčioje 
perskaičiau užsakus, o numatytą tuoktuvių datą įrašiau skelbimų len- 
ton bei į parapijos žurnalą. 

— Deja, sutuoktuvės neįvyko, - priminė direktorė. 

— Sukliudė nenumatytos aplinkybės, - samurmėjo tėvas Maiklas. 

— Esu tikra, tėve, jums nereikia priminti popiežiaus Jono Pauliaus 
enciklikos Evangelium Vitae“, kur aiškiai pasakyta, jog savižudybę ir 
juolab žmogžudystę bažnyčia tebelaiko mirtinomis nuodėmėmis. Tai- 
gi neturėdama kito pasirinkimo aš tiesiog nusiplaunu rankas. 

- Ir ne pirmutinė istorijoje šitaip pasielgtumėte, panele Šarerlend. 

— Kaip galite šitaip kalbėti?! - pasipiktino direktorė. 

- Jūsų pasipiktinimas visiškai suprantamas, panele Šaterlend, todėl 
atsiprašau. Ko gero, esu tik žmogus, o žmonės linkę klysti. Veikiausiai 
suklydau ir tuomet, kai viena itin gabi jauna moteris pateikė prašymą 
tapti Šv. Veronikos mokyklos direktore, o aš neinformavau vadovybės 
apie jos neseniai pasidarytą abortą. Esu tikras, jums nereikia priminti, 
panele Šarerlend, jog nėštumo nutraukimą Šventasis Tėvas irgi priski- 


ria prie mirtinų nuodėmių. 


* Evangelium Vitae - gyvybės evangelija (/ot. ). 

Keletą savaičių Denis vengė Amirkano Morio baimindamasis, jog 
jo pastangos nuėjo perniek ir konkursinis esė nesužavėjo linksmuolio 
profesoriaus. Tačiau išėjęs po rytinės paskaitos pastebėjo Morį stovintį 
prie savo kabineto durų. Profesorius pamojo pirštu - išsisukti nebepa- 
vyks. It pylos nusipelnęs mokinukas Denis nuolankiai įtipeno į vidų 
laukdamas kandžių pastabų, dygių sąmojų ir į nejudantį taikinį laido- 
mų užnuodytų strėlių. 

— Aš nusivylęs, - kreipėsi profesorius į galvą nuleidusį Denį. Ne- 
įtikėtina, jis nurodinėjo šveicarų bankininkams, Vestendo prodiuse- 
riams, vyresniesiems partneriams ir visko mačiusiems solisitoriams, 
tačiau virpėjo it epušės lapas šio žmogaus akivaizdoje! - Taigi dabar 
žinote, — tęsė profesorius, - kaip jaučiasi olimpiados finalininkas, ku- 
riam per plauką nepavyko užkopti ant pakylos. 

Denis suglumęs pakėlė akis. 

- Sveikinu, - nušvito profesorius Moris. - Esė konkurse užėmėte 
ketvirtą vietą. Kadangi vis artėjate prie mokslinio laipsnio, aš tikiuosi 
puikių rezultatų per baigiamuosius egzaminus, - vis dar tebesišyp- 
sodamas jis atsistojo. - Sveikinu, - pakartojo bičiuliškai spausdamas 
Deniui ranką. 

— Ačiū, profesoriau, - padėkojo studentas stengdamasis įsisąmo- 
ninti naujieną. Jis bemaž girdėjo Niką sakantį: „Pritrenkiantis pasiro- 
dymas, drauguži“ ir trokšte troško pasidalyti gera žinia su Bete. Ji taip 
didžiuotųsi. Ar dar ilgai išrvers be jos? 

Išėjęs iš profesoriaus kabineto vaikinas nudūmė koridoriumi, išlėkė 
pro duris ir nusileidęs laiptais pamatė prie galinių automobilio durelių 
lūkuriuojantį Didįjį Alą, susirūpinusiu žvilgsniu dirsčiojantį į laikrodį. 
"Tris skirtingus gyvenimus gyvenantis Denis dabar persikėlė į tą pa- 

saulį, kuriame nieku gyvu negalėjo pavėluoti į susitikimą su pataisos 
inspekcijos pareigūne. 


<s- 


Denis nusprendė nepasakoti panelei Bene, kaip ketina praleisti 
popietę, kadangi ši neabejotinai apšauktų jį lengvabūdžiu. Tačiau iš- 
girsti apie jo sėkmę esė konkurse inspektorei buvo malonu. 

Kol Denis sugrįžo iš susitikimo su panele Benet, Molė spėjo pariek- 
ti ponui Segatui antrą puodelį arbatos. Bankininkas iš Šveicarijos atsi- 
stojo pasitikdamas į kambarį įėjusį Denį. Šis atsiprašė keletą minučių 
pavėlavęs, tačiau nieko nepaaiškino. 

Segatas nežymiai linktelėjęs vėl atsisėdo. 

— Dabar jums priklauso abu sklypai, dalyvaujantys rimtose varžy- 
bose dėl Olimpinio velodromo. Nors tokių didelių pajamų tikėtis ne- 
begalite, vis dėlto turėtumėte gauti nemenką pelną. 

— Ar Peinas dar kartą skambino? - tepanoro sužinoti Denis. 

— Taip. Paskambino šį rytą ir pasiūlė keturis milijonus svarų ster- 
lingų už sklypą, kuris veikiausiai ir bus pasirinktas. Spėju, pageidausite 
atmesti pasiūlymą? 

— Taip, bet pasakykite sutinkąs parduoti už šešis milijonus; supran- 
tama, sutartis turi būti pasirašyta prieš ministrei paskelbiant sprendi- 
mą. 

- Bet, jei viskas klostysis pagal planą, sklypas vertas mažiausiai dvy- 
likos milijonų. 

— Nurimkite, viskas ir klostosi pagal planą, - atsakė Denis. - Ar 
Peinas bent kiek domėjosi antruoju sklypu? 

— Ne. Kodėl turėtų, kai atrodo visiškai akivaizdu, kuris plotas bus 
pasirinktas? — nusistebėjo Segatas. 

Gavęs visą pageidaujamą informaciją Denis pakeitė temą: 

— Kas pateikė palankiausią pasiūlymą už žemę Mail Endo kelyje? 

— Didžiausią kainą pasiūlė Fairfax Elomes, pirmos kategorijos kom- 
panija, su kuria anksčiau bendradarbiavo savivaldybė. Aš išnagrinėjau 
jų pasiūlymą, - Segatas padavė Deniui blizgančią brošiūrą. - Žemė- 

tvarkos komitetui atlikus keletą korekcijų, projektui neabejotinai už- 
sidegs žalia šviesa. 

— Kiek? - paklausė Denis stengdamasis nepasirodyti nekantrus. 

— Ak, tiesa, - Segatas pažvelgė į skaičius. - Turint omenyje šiek 
tiek didesnes nei milijono svarų sterlingų sąnaudas, manau, jus turėtų 
patenkinti Ezirfjax Hormes siūloma 1 801 156 svarų sterlingų suma, ka- 
dangi uždirbsite daugiau negu pusę milijono. Neblogas pelnas, juolab 
kai pinigai buvo investuoti mažiau nei metams. 

— Kaip paaiškintumėte tokią keistą sumą: 1 801 156 svarų sterlin- 
gų? - pasiteiravo Denis. 

— Ko gero, ponas Feirfaksas numanė mus gausiant kelis apytikriai 
milijono aštuonių šimtų tūkstančių pasiūlymus ir tiesiog prikabino 
gale savo gimimo datą. 

Denis nusijuokė tyrinėdamas Feirfakso planuojamą naują praban- 
gių butų kvartalą pavadintą Cizy Reach, toje vietoje, kur jis kadaise dir- 
bo autoserviso mechaniku. 

— Ar man paskambinti ponui Feirfaksui ir pranešti, jog priėmėme 
jo pasiūlymą? 

- Taip, skambinkite, - linktelėjo Denis. - Kai susisieksite, leiskite 
tarstelėti žodelį ir man. 

Kol Segaras skambino, Denis toliau nagrinėjo įspūdingus Fairfax 
Hlomes naujų apartamentų rajonų projektus. Jam iškilo vienui vienas 
klausimas. 

— Perduodu ragelį serui Nikolui, pone Feirfaksai, - prararė Sega- 
tas. — Jis nori su jumis šnektelėti. 

— Kaip tik nagrinėjau jūsų projektus, pone Feirfaksai, - pradėjo 
Denis, - ir pastebėjau, jog įrenginėjate prabangius butus mansardose. 

— Teisingai, - patvirtinto Feirfaksas. - Keturi miegamieji, keturi 
vonios kambariai ir viskas, kas priklauso, prašome tik trijų su trupučiu 
tūkstančių už kvadratinę pėdą. 

— Su vaizdu į autoservisą kitapus Mail Endo kelio. 

— Vos už mylios nuo Sičio, - atkirto Feirfaksas. Abu nusijuokė. 

— Taigi apartamentus mansardoje pardavinėsite už šešis šimtus 


penkiasdešimt tūkstančių, ar ne, pone Feirfaksai? 

— Taip, kaina bus tokia, - patvirtino Feirfaksas. 

— Aš perleisiu jums žemę už milijoną tris šimtus, jei man atiteks 
mansarda. 

— Milijonas du šimtai, ir sutarta, - atsiliepė Feirfaksas. 

— Su viena sąlyga. 

— Kokia gi? 

Denis atskleidė ponui Feirfaksui, kokio pakeitimo norėtų, ir staty- 


tojas nedvejodamas sutiko. 


<e> 


Laiką Denis pasirinko apgalvotai: vienuoliktą ryto. Didysis Alas 
apsuko porą ratų aplink Redklifo aikštę ir tik tuomet sustojo prie 25- 
tojo namo. 

Seniai bešluotu takeliu Denis prisiartino prie durų, spustelėjo 
skambutį, bet reakcijos nesulaukė. Tada dukart pabeldė žalvariniu 
belstuku ir išgirdo viduje nuaidintį atgarsį, tačiau durų niekas neati- 
darė. Jisai dar sykį spustelėjo skambutį bemaž nusprendęs pasiduoti ir 
dar kartą ateiti po pietų. Jam jau pasiekus vartelius atsilapojo durys ir 
pasigirdo balsas: 

— Kas tu toks, po velnių? 

— Nikas Monkrifas, - atsakė Denis apsisukdamas ir patraukdamas 
takeliu atgal. — Prašėte paskambinti, tačiau jūsų numeris neįtrauktas į 
telefonų knygą, o kadangi važiavau pro šalį... 

Aiškiai keletą dienų nesiskutęs, apsisiautęs šilkiniu chalatu, į šle- 
petes įsispyręs Davenportas markstėsi nuo ryto saulės tarsi iš žiemos 
miego pakirdęs žvėris pirmą pavasario dieną. 

- Žadėjote pasiūlyti man investiciją, kuri galėtų mane sudomin- 
ti, - priminė Denis. 

— Teisybė, dabar prisiminiau, - mažumėlę atkuto Lorensas. - Už- 
eikite. 

Denis įžengė į tamsų koridorių, kuris priminė Boltono rezidenciją 
prieš pasirodant Molei. 

— Prisėskite, kol aš persirengsiu, - pasiūlė Davenportas. - Tuojau 
pat sugrįšiu. 

Denis nesisėdo. Jis vaikštinėjo po kambarį gėrėdamasis paveikslais 
bei baldais, nors ir dengiamais dulkių sluoksnio. Pažvelgęs pro langą 
pamatė didelį, bet apleistą sodą. 

Šį rytą iš Ženevos paskambinęs bevardis balsas informavo, jog pas- 
taruoju metu namai aikštėje iš vienų rankų į kitas pereina maždaug už 
tris milijonus svarų sterlingų. Davenportas savąjį įsigijo 1995-aisiais, 
kai aštuoni milijonai žiūrovų kiekvieną šeštadienio vakarą įsijungda- 
vo „Receptą“ trokšdami sužinoti, su kuria sesele daktaras Berestordas 
miegos šią savaitę. „Jis skolingas milijoną svarų sterlingų Norwich 
Union, - pranešė balsas, - ir pastaruosius tris mėnesius nemoka įmo- 
kų“. | 

Davenportui sugrįžus į kambarį Denis nusigręžė nuo lango. Seimi- 
ninkas vilkėjo prasagstytus marškinius, mūvėjo džinsus ir avėjo spor- 
tinius batelius. Kalėjime Deniui teko matyti ir geriau apsirengusių 
vyrukų. 

- Sumaišyti jums gėrimo? — paklausė Davenportas. 

— Man šiek tiek per anksti, — atsisakė Denis. 

— Per anksti nebūna, - pamokė aktorius gerokai šliūkštelėdamas 
sau viskio. Gurkštelėjęs jis nusišypsojo: 

- Išsyk pereisiu prie reikalo, nes žinau, jog esat užsiėmęs žmogus. 
Suprantat, šiuo metu mano kišenėse švilpia vėjai - žinoma, tik laiki- 
nai, kol pasirašysiu sutartį su kokio kito serialo kūrėjais. Beje, šįryt pa- 
skambinęs agentas pateikė kelis pasiūlymus. 

— Jums reikia paskolos? — susiprato Denis. 

— Trumpai šnekant, taip. 

— O ką ketinate užstatyti? 

— Na, tarkime, paveikslus, - pasiūlė Davenportas. - Sumokėjau už 
juos daugiau nei milijoną. 

— Duosiu tris šimtus tūkstančių už visą kolekciją, - pareiškė De- 
nis. 

- Ber juk aš sumokėjau per... - springdamas užginčijo šeimininkas 
dar įsipildamas viskio. 

— Nebent galite pateikti įrodymų sumokėjęs per milijoną. 

Davenportas įsistebeilijo į jį, tarsi mėgindamas prisiminti, kur juo- 


du matėsi. 

— Liepsiu savo advokatui sudaryti sutartį, o pinigus gausite tą die- 

ną, kai ją pasirašysite. 

Davenportas vėl gurkštelėjo viskio. 

— Aš pagalvosiu, - burbtelėjo jis. 

— Pagalvokite, — pritarė Denis. - Jeigu per dvylika mėnesių grąžin- 
site visą sumą, atiduosiu paveikslus be papildomos priemokos. 

— O kur slypi gudrybė? - paklausė Davenportas. 

— Jokios gudrybės, tačiau jeigu nesugebėsite sumokėti pinigų per 
dvylika mėnesių, paveikslai priklausys man. 

— Aš sumokėsiu, - Davenportas plačiai išsišiepė. 

— Tikėkimės, - tarstelėjo Denis atsistodamas ir patraukdamas pas- 
kui šeimininką durų link. 

— Atsiųsiu sutartį kartu su trijų šimtų tūkstančių svarų sterlingų 
čekiu, - pasakė Denis įžengdamas į prieškambarį. 

— Labai gerai, - atsiliepė Davenportas. 

— Viliuosi, agentas suras jums darbą, atitinkantį ypatingą jūsų ta- 
lentą, - pasakė Denis Davenportui atidarius duris. 

— Dėlto nesirūpinkite, - atšovė Davenportas. - Užtikrinu, pinigus 
atgausite per keletą savaičių. 

— Malonu girdėti, - linktelėjo Denis. - Beje, jei kada sumanytumė- 
te parduoti šį namą... 

— Savo namus? — pertarė aktorius. - Niekada. Negali būti nė kal- 
bos. 

Jis staigiai uždarė duris, tarsi po derybų su įžūliu prekybininku. 

Gurkšnodamas Molės įpiltą juodą kavą Denis skaitė The Times 
pranešimą. 

Parlamente įvykęs sporto ministrės bei pietinio Stratfordo atsto- 
vo Bilio Kormako pašnekesys buvo įspraustas po visais kitais praneši- 
mais. 


Kormakas (leiboristas, pietų Stratfordas): „Ministre, ar galite 
patvirtinti pasirinkusi dvi galimas vietas būsimajam velodromui ?“ 

Ministrė: „Taip, galiu patvirtinti ir nudžiuginti gerbiamą ko- 
legą pranešdama, jog jo apygardoje esantis sklypas ir yra vienas iš 
dviejų svarstomų variantų: 

Kormakas: „Dėkoju už atsakymą. Ministre, ar esate informuo- 
ta apie britų dviračių sporto federacijos pirmininko man atsiųstą 
laišką, kuriame pabrėžiama, jog jo komitetas vienbalsiai nubalsavo 
už mano apygardoje esantį plotą?“ 

Ministrė: „Iaip, šį bei tą žinau, kadangi garbus kolega man 
atsiuntė laiško kopiją (juokas). Patikinu jus, priimdama galutinį 
sprendimą būtinai atsižvelgsiu į britų dviračių sporto federacijos 
nuomonę. 

Endrius Kroufordas (konservatorius, vakarų Stratfordas): „Ar 
ministrė suvokia, jog mano apygardos, kurioje yra kiti į sąrašą 
įtraukti plotai, ši žinia nenudžiugintų, kadangi toje žemėje plana- 
vome statyti naują laisvalaikio centrą ir niekada nepageidavome 
velodromo“ 

Ministrė: „Priimdama galutinį sprendimą aš turėsiu omenyje 
gerbiamų narių požiūrį. 


Molei padėjus priešais Denį du kiaušinius, suskambo mobilusis. 
Pamatęs ekranėlyje įsižiebusią Peino pavardę jis nenustebo, nors ir 

nesitikėjo sulaukti skambučio taip anksti. Atsiliepęs išsyk pasisveiki- 
no: 

— Labas rytas. 

— Labas rytas, Nikai. Atsiprašau už tokį ankstyvą skambutį, bet ar 
skaitėte Te/egrapb pranešimus iš parlamento? 

— Telegraph neskaitau, - atsakė Denis, - tačiau perskaičiau The Ti- 
mes atspausdintą pokalbį su ministre. Ką rašo jūsiškis laikraštis? 

— Esą britų dviračių sporto federacijos pirmininkas pakviestas kitą 
savaitę kreiptis į planavimo komitetą likus keturioms dienoms iki ga- 
lutinio ministrės sprendimo. Čia tėra akivaizdus formalumas, kadangi, 
Telegrapb šaltinių duomenimis, ministrė telaukia tik ekspertų išvadų. 

— The Times pasakoja maždaug tą patį, - pastebėjo Denis. 

— Ber aš skambinu ne dėl to, - tęsė Peinas. - Norėjau pranešti, jog 
šįryt jau šnekėjausi su šveicarais, jie atmetė keturių milijonų pasiūly- 
mą. 

— Nieko stebėtino, turint omenyje aplinkybes. 

— Tačiau aiškiai pasakė paimsią šešis milijonus, jei visa suma bū- 
sianti sumokėta per dešimt dienų, iki ministrei paskelbiant galutinį 
sprendimą. 

— Ne itin gudrus ėjimas, - pakomentavo Denis. - Beje, aš irgi turiu 
naujienų, tik ne tokių gerų kaip jūsiškės. Bankas šiuo metu nesutinka 
man suteikti tokios paskolos. 

— Bet kodėl? - nustebo Peinas. - Juk galimybės akivaizdžios. 

— Taip, tiesa, bet jie įžvelgia ir riziką. Ko gero, man derėjo perspėti, 
jog esu įsitraukęs dar į kelis projektus, kurie klostosi ne taip sklandžiai, 
kaip tikėjausi. 

— Maniau, susišlavėre nemažą pelną Mail Endo kelyje... 

— Viskas susiklostė ne taip, kaip planavau, - pratarė Denis. - Už- 
dirbau tik per tris šimtus tūkstančių. Be to, kaip jau minėjau Gariui 
Holui, ankstesnis agentas mane gerokai nuvylė ir dabar tenka mokėti 
už jo kompetencijos stoką. 

— Kokią sumą galite investuoti? — pasiteiravo Peinas. 

— Milijoną svarų sterlingų, - atsakė Denis. - O tokiu atveju stigs 
dar penkių milijonų, taigi sandėris, ko gero, nepavyks. 

Per ilgokai užsitęsusią pauzę Denis gurkštelėjo kavos ir nukėlė 
abiejų kiaušinių viršūnėles. 

— Nikai, nesitikiu, jog leisite pasiūlyti šį sandėrį kitiems klien- 
tams... 

— Kodėl gi ne? Juk įdėjote nemažai triūso. Man tiesiog pikta, kad 
neįstengiau pats investuoti viso kapitalo į geriausią sandėrį, pasitaikiu- 
sį kartą per daugybę metų. 

— Elgiatės išties kilniaširdiškai, - nudžiugo Peinas. - Aš to neuž- 
miršiu. Lieku jums skolingas. 

— Tu tikrai man skolingas, - ištarė Denis jau išjungęs mobilųjį. 

Jau ketino doroti kiaušinius, bet vėl suskambo telefonas. Žvilgte- 
rėjo į ekraną ketindamas paprašyti perskambinti vėliau, bet suprato 
negalįs to padaryti pamatęs įsižiebusį žodį „balsas“. Jis įjungė telefoną 
ir priglaudė prie ausies. 

— Šįryt jau sulaukėme keleto pasiūlymų parduoti sklypą; vienas 
skambinusysis pakėlė kainą iki aštuonių milijonų. Kaip pageidausite 
elgtis pono Peino atžvilgiu? 

- Jis jums paskambins ir pasiūlys šešis milijonus. Priimkite jo pasiū- 
lymą, - liepė Denis neleisdamas balsui įsiterpti, - su dviem sąlygom. 

— Su dviem sąlygom, - pakartojo balsas. 

- Šiandien iki darbo dienos pabaigos jis privalo pervesti šešis šim- 
tus tūkstančių rankpinigių, o visą sumą sumokėti per dešimt dienų, 
prieš ministrės pranešimą. | 

— Išsyk po pašnekesio su juo vėl jums paskambinsiu, — pažadėjo 
balsas. 

Denis pažvelgė į sustingusį trynį. 

— Mole, ar galėtum man išvirti dar du kiaušinius? 

Spenseris Kreigas baigė darbą lygiai penktą, nes atėjo jo eilė pasi- 
rūpinti kas tris mėnesius rengiama muškietininkų vakariene. Nors ir 
netekę Tobio Mortimerio, jie vis tiek rinkdavosi keturis kartus per me- 
tus, o ketvirtąjį susiėjimą pavadino atminimo vakariene. 

Kreigas visuomet naudodavosi pobūvių rengėjų paslaugomis, kad 
nereikėtų rūpintis maisto gaminimu bei nešvariais indais po vaišių, ta- 
čiau mėgo pats išrinkti vyną ir degustuoti patiekalus prieš pasirodant 
pirmiesiems svečiams. Šiek tiek anksčiau paskambinęs Džeraldas pra- 
nešė turįs puikių naujienų, galinčių pakeisti jų visų gyvenimus. 

Kreigas niekada neužmirš vieno tokio susitikimo, sykį jau pakeitu- 
sio jų visų gyvenimus, tačiau, kai Denis Kartraitas pasidarė galą, nie- 
kas nejudino šios temos. Važiuodamas namo Kreigas mąstė apie savo 
bičiulius muškietininkus. Džeraldas Peinas sėkmingai kopė karjeros 
laiptais firmoje, o dabar, kai Sasekse buvo išrinktas konservatorių ar- 
stovu, ministrui pirmininkui paskelbus kitus rinkimus, neabejotinai 
taps parlamento nariu. Laris Davenportas pastaruoju metu irgi, rodos, 
lengviau atsikvėpė ir grąžino dešimt tūkstančių svarų, kuriuos Krei- 
gas paskolino prieš porą metų ir nebesitikėjo atgauti; galbūt ir Laris 
praneš draugams gerą žinią. Kreigas šį vakarą irgi ketino pasidalyti su 
muškietininkais puikiomis naujienomis ir, nors šios nebuvo netikėtos, 
vis tiek glostė širdį. 

Laimint vieną bylą po kitos, darbų nebestigo, o dalyvavimas De- 
nio Kartraito teisme tapo miglotu praeities šešėliu, kurį visi kolegos, 
išskyrus vieną, baigė užmiršti. Asmeninis gyvenimas išliko, švelniai 
tariant, margas, kupinas atsitiktinių vienos nakties nuotykių, tačiau nė 
vienos merginos, išskyrus Lario seserį, Spenseris nepanoro pamatyti 
antrą kartą. Ir nors Sara Davenport aiškiai nė trupučio juo nesidomė- 


jo, Kreigas neprarado vilties. 

tynas pamatė neturįs ko pasiūlyti muškietininkams per vakarienę. 
Nuskubėjęs į artimiausią barą ant Kings kelio kampo išsirinko tris bu- 
telius Merlo:, tris aukščiausios markės Australian Sauvignon ir didelį 
butelį Laurent Perrier. Šiaip ar taip, juk turėjo ką švęsti. 

Kai nešinas dviem vyno butelių pilnais krepšiais traukė atgal, iš- 
girdo tolumoje sireną, sužadinusią anos nakties prisiminimus, kurių 
visagalis laikas, rodos, nė kiek neišdildė. Jis iškvietė detektyvą seržantą 
Fulerį, parbėgo namo, nusiplėšė drabužius ir palindo po dušu nešla- 
pindamas plaukų, apsivilko bemaž lygiai tokį patį kostiumą, marški- 
nius, pasirišo kaklaraištį ir po septyniolikos minučių vėl sėdėjo bare. 

Jei Redmeinas būtų išmatavęs nuotolį tarp „Dunlop Armso“ ir 
Kreigo namų, galbūt jam būtų pavykę sužadinti prisiekusiesiems kur 
kas daugiau abejonių. Ačiū Dievui, vyrukas tik antrą kartą gyvenime 
vadovavo gynybai, nes jeigu Kreigui būtų tekę stoti prieš Arnoldą Pir- 
soną, šis būtų patikrinęs kiekvieną grindinio akmenį ir su laikmačiu 
rankoje sukoręs atstumą nuo baro iki namų. 

Kreigas nenustebo seržantui Fuleriui gerokai užtrukus, kadangi ži- 
nojo šiam atsirasiant kur kas svarbesnių reikalų gatvelėje: merdėjantis 
žmogus ir kruvinas akivaizdus įtariamasis. Jis neturėjo jokio pagrindo 
įtarti niekuo dėtą pašalietį, juolab kai pastarojo pasakojimą patvirtino 
kiti trys liudytojai. Padavėjas tylėjo kaip žuvis, nors jau anksčiau su po- 
licija reikalų turėjęs žmogus negalėjo tapti patikimu liudytoju, kurią 
pusę bepalaikytų. Kreigas ir toliau pirko vyną tik iš „Dunlop Armso', o 
mėnesio pabaigoje gavęs net ir ne itin tikslias sąskaitas, nesiskųsdavo. 

Parėjęs namo šeimininkas pastatė vyną ant virtuvės stalo, o šampa- 
ną įkišo į šaldytuvą, paskui užlipęs į viršų nusiprausė po dušu, apsitaisė 
kasdieniškesniais drabužiais. Kai sugrįžęs į virtuvę jau ruošėsi atkimšti 
butelį vyno, suskambėjo durų skambutis. 

Neįstengė nė prisiminti, kada Peinas pastarąjį kartą šitaip švytėjo — 
veikiausiai kalta naujiena, dėl kurios šiandien skambino. 

— Kaip sekasi atstovauti rinkėjams? - pasiteiravo Kreigas pakabin- 
damas svečio paltą ir palydėdamas į svetainę. 

— Vienas malonumas, bet laukiu nesulaukiu visuotinių rinkimų, at- 
versiančių man kelią į Bendruomenių rūmus, - Kreigas įpylė bičiuliui 

šampano ir pasidomėjo, ar šis pastaruoju metu nematęs Lario. - Vieną 
vakarą užbėgau, tačiau jis elgėsi keistokai - neįsileido manęs vidun. 

— Kai paskutinį kartą lankiausi jo namuose, ten viešpatavo klaiki 
netvarka, — pastebėjo Kreigas. — Gal čia ir slypi visa paslaptis, o gal 
tiesiog slėpė nuo tavęs naują meilužį. 

— Tikriausiai gavo darbo, - pratęsė Peinas, - nes praėjusią savaitę 
atsiuntė man čekį ir grąžino seną skolą. 

- Ir tau? — nusistebėjo Kreigas, ir kaip tik tą akimirką vėl sučirškė 
skambutis. 

Davenportas įžengė į svetainę išdidus ir pasitikintis savimi kaip 
anksčiau. Jis pabučiavo Džeraldą į abu skruostus lyg pulkus inspek- 
tuojantis prancūzų generolas. Kreigas padavė svečiui taurę šampano 
ir negalėjo nepastebėti, jog Laris atrodo dešimčia metų atjaunėjęs po 
pastarojo jųdviejų susitikimo. Galbūt išties praneš iš koto verčiančią 
naujieną? 

— Skelbiu pirmąjį tostą, - pareiškė Kreigas. - Už draugus, kurių ne- 
bėra, - trys vyrai kilstelėjo taures ir šūktelėjo: - Už Tobį Mortimerį. 

— O už kąbus antrasis tostas? - paklausė Davenportas. 

— Už serą Nikolą Monkrifą, - išsyk atsakė Peinas. 

— Kas jis toks? - paklausė Kreigas. 

- Žmogus, kuris atneš mums sėkmę. 

— Kaip? - paklausė Davenportas anaiptol netrokšdamas atskleisti 
bičiuliams, jog to paties Monkrifo dėka jiems abiem bei dar keliems 
žmonėms ir sugrąžino skolas. 

— Smulkmenas papasakosiu vakarienės metu, - pažadėjo Peinas. — 
Ber šį vakarą kalbėsiu paskutinis, nes neabejoju nustelbsiąs judviejų 
abiejų naujienas. 

— Tavim dėtas nebūčiau toks tikras, Džeraldai, - Davenportas at- 
rodė dar labiau savimi patenkintas nei paprastai. 

"Tarpduryje pasirodė jauna moteris: 

— Mes pasiruošę, pone Kreigai, tetrūksta jūsų. 

Trys vyrukai patraukė į valgomąjį šnekučiuodamiesi apie Kembri- 
džo laikus, prisimindami per daugelį metų gandais apaugusius nuoty- 
kius. 


394 JEFFREY ARCHER 


Kreigas įsitaisė stalo gale, o abu svečiai tuo metu gavo po rūkytos 
lašišos porciją. Paragavęs vyno ir pritariamai linktelėjęs šeimininkas 
atsisukęs kreipėsi į Davenportą: 

- Ilgiau nebeištversiu, Lari, pasakok savo naujieną pirmas. Tau aiš- 
kiai nusišypsojo sėkmė. 

Davenportas atsišliejo į kėdės atlošą ir palaukė, kol bičiuliai įsmeigs 
į jį dėmesingus žvilgsnius. 

— Prieš porą dienų man paskambino iš BBC ir pakvietė užsukti į 
būstinę šnektelėti. Tokiomis aplinkybėmis paprastai pasiūlomas smul- 
kus vaidmuo radijo pjesėje bei honoraras, už kurį nenuvažiuosi taksi 
automobiliu nuo Redklifo iki Portlando aikštės. Tačiau šįkart vyriau- 
sias prodiuseris nusivedė mane papietauti ir papasakojo, esą jie ketiną 
įvesti naują personažą į „Holbi Sitį“, o aš - pirmasis kandidatas. Ko 
gero, daktaras Beresfordas jau baigia nugrimzti užmaršcin... 

— Lai ilsisi ramybėje, - Peinas kilstelėjo taurę. 

— Kitą savaitę vyks bandomasis filmavimas. 

- Šaunuolis, - Kreigas irgi iškėlė taurę. 

— Anot mano agento, jie nė neturi kitos kandidatūros, taigi Dan- 
kanas galės sudaryti sutartį daugiau nei trejiems metams, pasilikdamas 
galimybę ją pratęsti. 

— Turiu pripažinti, visai neblogai, - pastebėjo Peinas, — bet aš vis 
dar garantuoju pranoksiąs jus abu. Rėžk savo naujieną, Spenseri. 

Kreigas prisipildė taurę ir gurkštelėjo prieš prabildamas. 

— Kitą savaitę mane nori pamatyti lordas kancleris, - jis nugėrė dar 
vieną gurkšnį laukdamas, kol klausytojai suvirškins naujieną. 

— Ar jis ketina pasiūlyti tau savo postą? - pasidomėjo Davenpor- 
tas. 

— Viskam savas laikas, - atsiliepė Kreigas. - Tačiau kuklią mano 
padėtį užimantis asmuo paprastai kviečiamas dėl vienintelės priežas- 
ties — jam ketinama pasiūlyti tapti karališkuoju advokacu. 

— Tu to nusipelnei, - pareiškė Davenportas ir kartu su Peinu atsi- 
stojo pasveikinti šeimininko. 

- Ši informacija dar nepaskelbta, - mostu juos pasodino Kreigas, — 


taigi kol kas niekam nė šnipšt. 

Kreigas ir Davenportas atsilošę atsigrįžo į Peiną. 
— Tavo eilė, vyruti, - paragino Kreigas. - Nagi, klok, kas pakeis 


mūsų visų gyvenimus? 
<e> 


Kažkas pabeldė į duris. 

— Prašom, - pakvietė Denis. 

Tarpduryje, apglėbęs didžiulį siuntinį, pasirodė Didysis Alas. 

— Ką tik pristatytas, bose. Kur ma jį padėt? 

— Palik ant stalo, - mostelėjo Denis nepakeldamas akių nuo knygos, 
tarytum siuntinys jam nė kiek nerūpėtų. Vos tik išgirdęs užveriamų 
durų garsą, jis numetė Adamą Smitą ant laisvosios rinkos ekonomikos 
vadovėlio ir nuskubėjo prie stalo. Kurį laiką stebeilijo į užrašus „Pa- 
vojinga“, „Iransportuoti atsargiai , paskui nuvyniojo rudą popierių, 
po kuriuo rado kartoninę dėžę. Tik nulupęs keletą sluoksnių lipnios 
juostos galiausiai įstengė ją atidaryti. 

Viduje aptiko porą devinto su puse dydžio juodų guminių batų ir 
pasimatavo — šie puikiai tiko. Dar ištraukė porą plonų latekso pirš- 
tinių ir didelį žibintuvėlį, kurį įjungus spindulys nutvieskė visą kam- 
barį. Tuomet išėmė juodą nailoninį kombinezoną ir kaukę nosiai bei 
burnai uždengti. Buvo galima pasirinkti baltą arba juodą. Jis pasirin- 
ko pastarąją. Dėžėje beliko tik mažas plastikinis paketėlis, susuktas į 
pūslėtą plėvelę, pakartotinai paženklintas užrašu „Pavojinga . Denis 
paketėlio neišvyniojo, nes žinojo, kas šio viduje. Jis sukrovė pirštines, 
žibintuvėlį, kombinezoną bei kaukę atgal į dėžę, išsiėmė iš viršutinio 
stalo stalčiaus ritinėlį siauros juostelės ir vėl užklijavęs siuntinį nusi- 
šypsojo. Puikiai investuotas tūkstantis svarų sterlingų. 


<e>- 


— O kiek žu pars įdėsi į šį bizniuką? - pasidomėjo Kreigas. 
— Maždaug milijoną savų pinigų, - atsakė Peinas. - Jau pervedžiau 
šešis tūkstančius avanso. 


— Ar ne per daug nusistekensi? 

— Iki paskutinio siūlo, - prisipažino Peinas, - tačiau tokia galimybė 
pasitaiko tik kartą gyvenime, o pelnas padės man pragyventi, kai pa- 
teksiu į parlamentą ir turėsiu atsisakyti partnerystės. 

— Paaiškink man, ką tu siūlai, - paprašė Davenportas. - Kad ir ko- 
kią sumą investuotum, garantuoji, jog nė mėnesiui nepraėjus ši padvi- 
gubės? 

— Užtikrintų garantijų nebūna, - pamokė Peinas, - tačiau lenkty- 
nėse dalyvauja tik du žirgai, o mūsiškis - akivaizdus favoritas. Papras- 
tai šnekant, man pasitaikė galimybė už šešis milijonus įsigyti žemės ga- 
balą, kurio vertė, kai ministrė praneš, kurį sklypą pasirinko velodromo 
statybai, išaugs iki penkiolikos ar net dvidešimties milijonų. 

— Aišku, jeigu jinai pasirinks taviškį, - pastebėjo Kreigas. 

— Juk parodžiau jums parlamento posėdžių ataskaitą, skaitėte mi- 
nistrės pokalbį su tais dviem nariais. 

— Taigi, parodei, - linktelėjo Kreigas. - Bet man vis tiek keista. Jei 
sandėris toks puikus, kodėl tasai vyrukas, Monkrifas, pats nenusipirko 
sklypo? 

— Vargu ar jam šeši milijonai apskritai galėjo būti įkandama suma, - 
atšovė Peinas. - Tačiau milijoną jis vis dėlto investuoja. 

— Kažkas man čia vis tiek įrartina, - burbtelėjo Kreigas. 

— Tu nepataisomas cinikas, Kreigai, - papriekaištavo Peinas. — 
Leisk priminti, kas nutiko, kai andai pasiūliau muškietininkams auk- 
sinę galimybę - Laris, Tobis ir aš vos per dvejus metus padvigubinome 
savo pinigus, investavę į dirbamąją žemę Glosteršyre. Dabartinis san- 
dėris netgi saugesnis, o pinigėliai padvigubės per dešimt dienų. 

— Gerai, surizikuosiu dviem šimtais tūkstančių, - nusprendė Krei- 
gas. - Bet jei kas nors nepavyks, užmušiu tave. 

Peinas išbalo, Davenportui užkando žadą. 

— Liaukitės, vyručiai, aš tik pajuokavau. Taigi aš galiu investuoti du 
šimtus tūkstančių. Ką tu pasakysi, Lari? 

— Jeigu Džeraldas rizikuoja milijonu, tą patį padarysiu ir aš, - pa- 
reiškė staigiai atsitokėjęs Davenportas. - Garantuotai gausiu tokią 
sumą įkeitęs namą, bet nepakeisdamas savo gyvenimo būdo. 

— Po dešimties dienų tavo gyvenimo būdas pasikeis, drauguži, — 
įterpė Peinas. - Nė vienam iš mūsų daugiau nebereikės dirbti. 

— Visi už vieną, ir vienas už visus, — ištarė Davenportas mėginda- 
mas atsistoti. 

— Visi už vieną, ir vienas už visus, — unisonu šūktelėjo Kreigas su 
Peinu. Visi iškėlė taures. 

— Iš kur sukrapštysi kitą sumos dalį? — pasiteiravo Kreigas. - Juk 
mes trise nė pusės nesurinksime. 

— Neužmiršk Monkrifo milijono, mano pirmininkas paklos pusę 
milijono. Be to, šnektelėjau su keletu vyrukų, kuriems jau daugybę 
metų darau pinigus, ir net Čarlis Dankanas ketina investuoti, taigi 
iki savaitės pabaigos jau turėsiu visą sumą. O kadangi būsiu kito muš- 
kietininkų susibūrimo šeimininkas, — pratęsė jis, - manau, užsakysiu 
staliuką Haryy bare. 

— Arba „Makdonalde“, - pastebėjo Kreigas, - jei ministrė pasirinks 
kitą sklypą. 

Kai ji įėjo, Aleksas žvelgė į „Londono akį“ kitapus Temzės. Red- 
meinas pakilo pasitikti viešnios. 

— Ar kada nors lankėtės „Akyje“? - paklausė jai atsisėdus priešais. 

— Sykį, - atsakė Betė. - Kai tik atsidarė, nusivežiau ten tėtį. Nuo 
paties viršaus galėjai pamatyti net mūsų autoservisą. 

— Visai netrukus matysis ir „Vilsono namas“, - pastebėjo Aleksas. 

— Teisybė. Statybos vykdytojas išties labai gražiai pasielgė pavadin- 
damas namą mano tėčio vardu. Jam būtų patikę, - pasidžiaugė Betė. 

— Antrą valandą turėsiu grįžti į teismą, - pasakė Aleksas. - Bet bū- 
tinai reikėjo su jumis susitikti, nes turiu keletą naujienų. 

— Dėkoju, kad dėl manęs paaukojote pietų pertrauką. 

— Šįryt gavau laišką iš lordo kanclerio raštinės, - pranešė Aleksas, — 
jis sutinka atnaujinti bylą, - Betė kilstelėjo rankas, - bet tik tuomet, jei 
pateiksime naujų įrodymų. 

— Ar kasetė nebus traktuojama kaip naujas įrodymas? — paklausė 
Betė. - Pradėjus kampaniją dėl Denio išteisinimo, įrašas buvo pami- 
nėtas abiejuose vietiniuose laikraščiuose. 

— Esu tikras, šįkart jie atkreips dėmesį į kasetę, bet jeigu įsitikins, 
jog pokalbis įrašytas prievartos būdu, negalės į ją atsižvelgti. 

— Tačiau argi įmanoma tokį dalyką įrodyti? - paklausė Betė. 

— Ar prisimenate Denio bei Didžiojo Alo kameros kaimyną Niką 
Monkrifą? 

— Žinoma, juodu buvo geri bičiuliai. Nikas mokė Denį skaityti ir 
rašyti ir netgi dalyvavo jo laidotuvėse, nors mes nė vienas neturėjome 
teisės jo pakalbinti. 

— Iki laisvės belikus kelioms savaitėms, Monkrifas parašė man laiš- 
ką siūlydamas visokeriopą pagalbą, kadangi buvo įsitikinęs Denio ne- 
kaltumu. 

— Bet juk tuo tikėjo daugybė žmonių. Jeigu Didžiojo Alo liudiji- 
mas, jūsų manymu, ne itin tepagelbėtų, kodėl Niko turėtų padėti la- 
biau? 

— Nes Denis sykį man pasakojo, esą kalėjime Monkrifas kasdien 
rašė dienoraštį, taigi galbūt užfiksavo ir kasetės istoriją. Teismai dieno- 
raščius vertina labai rimtai, nes įvykis ir liudijimas čia vienalaikiai. 

— Vadinasi, jums tereikia susisiekti sa Monkrifu, - Betė nebejsten- 
gė nuslėpti susijaudinimo. 

— Ne viskas taip paprasta. 

— Kodėl? Jeigu jis troško padėti... 

— Netrukus, kai išėjo į laisvę, jis buvo suimtas už lygrinio paleidimo 
sąlygų sulaužymą. 

— Ar jisai sugrąžintas į kalėjimą? - paklausė Betė. 

— Labai keista, bet ne. Teisėjas suteikė jam paskutinę galimybę. Ti- 
kriausiai jį gynė velniškai geras advokatas. 

— Tuomet dėl ko dvejojate ir nenorite paprašyti jo dienoraščių? — 
nesuprato Betė. 

— Galimas daiktas, jog po pastarojo susikirtimo su teisėsauga laiš- 
kas iš nepažįstamo advokato, prašančio įsipainioti dar į vieną teismą, 
jo anaiptol nenudžiugins. 

— Denis sakydavo, jog Niku galima pasikliauti, net jei dangus griū- 
tų. 

— Tuomet šiandien pat jam parašysiu. 


Denis pakėlė telefono ragelį. 

— Peinas šį rytą pervedė šešis šimtus tūkstančių svarų sterlingų, — 
ištarė balsas. - Taigi jei iki savaitės pabaigos sumokės likusius penkis 
milijonus keturis šimtus tūkstančių, velodromo sklypas priklausys 
jam. Manau, norėsite sužinoti, jog šįryt sulaukėme dešimties milijonų 
siūlymo, bet, žinoma, turėjome jį atmesti. Tikiuosi, jūs žinote, ką daro- 
te, - ryšys nutrūko. Balsas pirmą kartą išsakė klientui savo nuomonę. 

Denis surinko Cou/1s banko valdytojo numerį. Ketino galutinai įci- 
kinti Peiną, jog sandėris negali sužlugti. 

— Labas rytas, sere Nikolai, kuo galėčiau padėti? 

— Labas rytas, pone Vatsonai. Noriu pervesti milijoną svarų sterlin- 
gų iš savosios į „Beikerio, Tremleto ir Smito“ klientų sąskaitą. 

- Žinoma, pone, - ir po ilgokos pauzės pridūrė: - Turbūt supran- 
tate pereikvosiąs savo sąskaitą. 

— Taip, suprantu, - atsakė Denis, - tačiau nuostoliai pasidengs, kai 
spalio pirmąją gausite mėnesinį čekį iš mano senelio fondų. 

— Dar šiandien sutvarkysiu dokumentus ir susisieksiu su jumis, — 
pažadėjo Vatsonas. 

— Man nerūpi, kada jūs tvarkysite dokumentus, pone Vatsonai, jei 
tik visa suma bus pervesta iki šios darbo dienos pabaigos, - Denis pa- 
dėjo ragelį. - Po velnių, - parylom nusikeikė. Nikas juo dėtas tikrai 
elgrųsi kitaip. Privalo kuo greičiau vėl įsijausti į vaidmenį. Atsisukęs 
pamatė tarpduryje Molę. Moteris virpėte virpėjo ir, rodos, neįstengė 
išlementi žodžio. 

— Kas yra, Mole? - Denis pašoko nuo kėdės. - Kas jums nutiko? 

— Ten jis, - sukuždėjo toji. 

— Jis? - pakartojo Denis. 

— Tasai aktorius. 

— Koks aktorius? 

— Tas daktaras Beresfordas. Na, žinote, Lorensas Davenportas. 

— Iš tiesų? Tuomet verčiau pakvieskite jį į svetainę, pasiūlykite ka- 
vos ir pasakykite, jog aš netrukus ateisiu. 

Molei nukurnėjus laiptais žemyn Denis papildė dviem įrašais Pei- 
no dosjė ir įkišo į lentyną, paskui išėmė Davenporto aplanką ir skubiai 
užregistravo naujausius duomenis. Jau ruošiantis užversti, akys užkliu- 
vo už antraštės prierašo: „Ankstyvasis gyvenimas“, kuris privertė šyp- 
telėti. Jis įbruko aplanką atgal į lentyną ir nulipo žemyn pasveikinti 
nekviesto svečio. 

Deniui įėjus Davenportas pašoko ir šį kartą padavė ranką. Denį 
išsyk nustebino jo išvaizda: švariai nuskustas veidas, nepriekaištingas 
kostiumas ir puošnūs marškiniai atvira apykakle. Gal ketina grąžinti 
tris šimtus tūkstančių? 

— Atleiskite už tokį įsibrovimą, — atsiprašė svečias. — Tikrai taip 
nesielgčiau, jei ne skubus reikalas. 

— Nieko tokio, nusiraminkite, - Denis atsisėdo priešais aktorių. — 
Kuo galėčiau pagelbėti? 

Molė padėjo ant stalelio padėklą ir įpylė Davenportui kavos. 

— Grietinėlės ar pieno, pone Davenportai? - pasiteiravo. 

— Ačiū, nieko. 

— Cukraus, pone Davenportai? 

— Dėkoju, ne. 

— Gal norėtumėt šokoladinio sausainio? 

— Ačiū, nereikia, — atsisakė svečias pasitapšnodamas per pilvą. 

Denis šypsodamasis atsilošė. Kažin ar Molė taip pagarbiai tūpčiotų 
žinodama, jog patarnauja automobilių aikštelės tarnautojo ir Grims- 
bio eismo reguliuotojos sūnui? 

— Jei tik ko nors prireiks, pakvieskite mane, pone Davenportai, - 
sučiulbėjo Molė ir atatupsta išslinko iš kambario, užmiršusi pasiūlyti 
Deniui jo mėgstamo karšto šokolado. 

Šeimininkas lukterėjo, kol užsivers durys, ir tarstelėjo: 

— Atsiprašau dėl jos elgesio. Apskritai ji sveiko proto moteris. 

— Nesirūpinkit, drauguži, - numojo Davenportas. - Spėjau įpras- 
ti. 

„Netrukus atprasi , - pagalvojo Denis. 

— Taigi kuo galėčiau padėti? - vėl pasiteiravo. 

— Noriu investuoti nemažą pinigų sumą į vieną biznį. Supranta- 
ma, tik tam tikram laikui. Daugių daugiausiai po dviejų savaičių ne 
tik grąžinsiu visą sumą, bet, - jis dirstelėjo į viršum židinio pakabintą 
Maktagartą, - kartu išsipirksiu ir savo paveikslus. 

Stebėtinai greitai prisirišęs prie įsigytųjų meno kūrinių Denis jau 
nebenorėjo su jais skirtis. 

— Atsiprašau, išties nepagalvojau, - tarstelėjo ūmai susizgribęs, jog 
kambaryje pilna Davenportui priklausiusių paveikslų. - Galite neabe- 
joti, vos tik sumokėsite skolą, išsyk juos atgausite. 

— Veikiausiai atgausiu anksčiau, negu iš pradžių tikėjausi, — atsakė 
Davenportas. - Juolab jei padėsite man susukti šį bizniuką. 

— Kokią sumą turite omenyje? - paklausė Denis. 

— Milijoną, - ne itin drąsiai atsakė svečias. — Visa bėda, kad pinigus 
privalau gauti per savaitę. 

— Ką įkeistumėte šį kartą? — paklausė Denis. 

— Savo namą Redklifo aikštėje. 

Denis prisiminė pastarojo susitikimo metu ištartus aktoriaus žo- 
džius: „Savo namus? Niekada. Negali būti nė kalbos: 

— Taigi tvirtinate įkeisiąs namą ir grąžinsiąs paskolą per mėnesį ? 

— Per mėnesį - garantuotai. 

— Ojeigu per tą laiką nesumokėsite man milijono? 

— Tuomet namas, kaip ir paveikslai, priklausys jums. 

— Sutarta, - sutiko Denis. - O kadangi pinigus turite gauti per 
kelias dienas, verčiau iškart kreipsiuos į savo teisininkus ir paprašysiu 
sudaryti sutartį. 

Išėję iš svetainės į prieškambarį, juodu jau rado prie durų stypsan- 
čią Molę su Davenporto paltu rankose. 

— Ačiū, - padėkojo aktorius Molei, kuri padėjo jam apsivilkti ir ati- 
darė duris. 

— Aš su jumis susisieksiu, - atsisveikino Denis nebetiesdamas ran- 
kos jau ant takelio žengiančiam svečiui. Molė, galima sakyti, atliko re- 
veransą. 

Denis apsisuko ir patraukė atgal į darbo kabinetą. 

— Mole, turiu paskambinti keliems žmonėms, taigi galbūt truputėlį 
pavėluosiu pietų, — tarstelėjo per petį. Nesulaukęs namų šeimininkės 
atsakymo atsigręžė ir pamatė ją tarpduryje besišnekučiuojančią su kaž- 
kokia moterimi. 

— Ar esate su juo susitarusi? — paklausė Molė. 

— Ne, - atsakė panelė Benet. - Tiesiog užsukau eidama pro šalį. 

Antrą nakties nuskambėjo žadintuvas, bet Denis nemiegojo. Jis 
pašoko iš lovos, vikriai apsimovė ant kėdės prie lango padėtas trumpi- 
kes, kojines, ilgas kelnes, apsivilko marškinėlius ir apsiavė sportbačius. 
Šviesos nejungė. 

Apsirengęs pažvelgė į laikrodį: šešios minutės po dviejų. Tyliai už- 
daręs miegamojo duris pamažu nusileido laiptais. Dirstelėjęs į lauką 
pamatė prie šaligatvio stovinčią mašiną. Nors ir negalėjo įžiūrėti, ži- 
nojo, kad Didysis Alas sėdi prie vairo. Denis apsižvalgė - šen bei ten 
degė kelios šviesos, tačiau aplinkui nebuvo matyti nė gyvos dvasios. 
Įlipęs į mašiną nepratarė nė žodžio. Didysis Alas užkūrė variklį ir tik 
nuvažiavęs kokį šimtą jardų įjungė šoninius žibintus. 

Juodu nesikalbėjo. Didysis Alas pasuko dešinėn, į krantinę. Pasta- 
rąją savaitę šiuo maršrutu važiavo penkis kartus; dusyk dieną ir tris 
sykius naktį, pavadinęs šias išvykas „naktyne žvalgyba“. Tačiau žvalgy- 
binės išvykos baigėsi, šiąnakt operacija bus įvykdyta. Didysis Alas jau- 
tėsi tarytum per karines pratybas; per devynerius metus armijoje įgyta 
patirtis be galo pravertė. Dienos metu kelionė trukdavo vidutiniškai 
keturiasdešimt tris minutes, tačiau naktį, nė neviršydamas greičio, tą 
patį atstumą sukardavo per dvidešimt devynias. 

Važiuojant pro Bendruomenių rūmus šiaurine Temzės pakrante, 
Denis sutelkė mintis į užduotį, laukiančią paskirties vietoje. Jie kirto 
Sitį ir nuriedėjo Ist Endo link. Susikaupusio Denio dėmesys į šalį nu- 
krypo tik kartą, važiuojant pro didelę statybų aikštelę bei milžinišką 
reklaminį skydą, vaizduojantį būsimąjį „Vilsono namą : šešiasdešimt 
prabangių butų, trisdešimt nebrangių būstų; devyni pastarieji bei 
apartamentai mansardoje jau parduoti. Denis šyptelėjo. 

Automobilis nuriedėjo Mail Endo keliu tolyn, prie rodyklės į Strac- 
fordą pasuko į kairę, 2012-ųj4 olimpiados židinio link. Po vienuolikos 

minučių Didysis Alas išsuko iš kelio į žvyrkelį, išjungė šviesas, nes nuo 
čia iki pat paskirties taško mintinai žinojo kiekvieną vingį, posūkį ir 
net akmenį. 

Žvyrkeliui pasibaigus pravažiavo pro ženklą „Privati valda; paša- 
liniams vaikščioti draudžiama“ ir nuriedėjo toliau, nes žemė, šiaip ar 
taip, priklausė Deniui ir priklausys dar aštuonetą dienų. Didysis Alas 
sustabdė mašiną už nedidelės kalvelės, išjungė variklį ir spustelėjo myg- 
tuką. Nusileido šoninis langas. Kurį laiką juodu sėdėjo ir klausėsi, bet 
išgirdo tik įprastus nakties garsus. Dieninės žvalgybos metu juodu sykį 
sutiko šunį vedžiojantį praeivį bei pulką vaikų, spardančių kamuolį, 
tačiau dabar nieko nebuvo matyti, net naktibalda pelėda nepalaikė 
draugijos. 

Po poros minučių Denis palietė Didžiojo Alo alkūnę. Juodu išlipo 
iš automobilio; Denis nusiavė sportbačius, Didysis Alas atidarė baga- 
žinę, išėmė dėžę ir pastatė ant žemės, lygiai kaip ir praėjusią naktį, kai 
Denis vaikščiodamas tuo pačiu maršrutu tikrino, ar sugebės aptikti 
septyniasdešimt vieną baltą akmenėlį, kuriuos dieną juodu suslėpė 
duobutėse, plyšeliuose bei grioveliuose. Pavyko surasti penkiasdešimt 
tris. Šiąnakt turėtų sektis geriau. Dar viena kelionė suteikė galimybę 
suieškoti pražiopsotuosius akmenukus. 

Dieną, kai šviesu, tris akrus apeidavo per dvi valandas. Praėjusią 
naktį sugaišo tris valandas septyniolika minučių, o šią naktį užtruks 
dar ilgiau, nes turės daugybę kartų klauptis ant kelių. 

Naktis buvo giedra, rami, kaip ir prognozavo sinoptikai, ryte pa- 
žadėję nestiprų lietų. Tarsi sėjai besiruošiantis rūpestingas fermeris, 
Denis tiksliai pasirinko dieną ir netgi valandą. Didysis Alas išėmė iš 
dėžės juodą kombinezoną ir padavė bosui, kuris atitraukė užtrauktuką 
ir užsitempė drabužį. Net ir šį elementarų veiksmą keletą sykių repeta- 
vo tamsoje. Paskui Alas įteikė batus, pirštines, kaukę, žibintuvą ir ga- 
liausiai mažą plastikinį paketą, paženklintą užrašu „Pavojinga“. 

Didysis Alas atsišliejo į automobilio galą, o bosas patraukė į žygį. 
Pasiekęs savosios žemės pakraštį Denis nuėjo dar septynis žingsnius 
atsiklaupė, įjungė žibintuvą, įkišo plonytį stiebelį į duobutę žemėje, 
išjungė žibintuvą ir atsistojo. Per vakarykštę treniruotę atliko tuos 

pačius veiksmus be daigelių. Dar už devyneto žingsnių aptiko antrą- 
jį akmenuką, pakartojo tuos pačius veiksmus, o tuomet, žengtelėjęs 
vieną žingsnį, pasiekė trečiąjį ir suklupęs prie mažučio griovelio giliai 
įbruko daigą. Vėl penketas žingsnių... 

Didžiajam Alui neišpasakytai magėjo užsirūkyti, bet žinojo negalįs 
šitaip rizikuoti. Sykį Bosnijoje naujokas kareivėlis naktinės operacijos 
metu prisidegė cigaretę, o po trijų sekundžių gavo kulką į kaktą. Alas 
žinojo bosą užtruksiant mažiausiai tris valandas, taigi nevalia nė aki- 
mirksniui atsipalaiduoti. 

Dvidešimt trečiasis akmenukas gulėjo kitame Denio žemės pakraš- 
ty. Apšvietęs žibintuvu giloką duobę jis pasodino dar vieną daigą ir 
papildė akmenukų kolekciją kišenėje. 

Didysis Alas pasirąžė ir pradėjo lėtai vaikščioti aplink mašiną. Juo- 
du planavo išvykti dar gerokai prieš aušrą, o švisti pradės 6.48 ryto. 
Jis žvilgterėjo į laikrodį: 4.17. Abu vyrai pakėlė galvas, kai virš galvų 
praūžė lėktuvas. Pirmasis, šįryt nusileisiantis Hitrou oro uoste. 

Denis įsimetė į dešinę kišenę trisdešimt šeštąjį akmenuką steng- 
damasis vienodai paskirstyti svorį. Vis kartojo ir kartojo tuos pačius 
veiksmus: keletas žingsnių, klaupiasi, įjungia žibintą, įkiša duobutėn 
kelis daigus, pakelia akmenėlį, meta į kišenę, išjungia žibintuvą, atsi- 
stoja, žingsniuoja toliau - jautėsi kur kas labiau pavargęs nei praėjusią 
naktį. 

Staiga maždaug už penkiasdešimties jardų atlėkęs sustojo automo- 
bilis... Didysis Alas sustingo. Nežinia, ar sėdintieji viduje jį pastebėjo. 
Seržantas parkrito ant pilvo ir nušliaužė priešo link. Nuslinkus debe- 
siui sutvisko mėnesiena — net ir mėnulis juos palaikė. Automobilio 
žibintai nešvietė, tačiau viduje švieselė liko įjungta. 

Denis, pastebėjęs mašinos žibintus, akimoju išsitiesė ant žemės. 
Jųdviejų susitarimu, iškilus pavojui Didysis Alas turėjo tris kartus pa- 
mirksėti žibintuvėliu. Denis tysojo ilgiau nei minutę, bet perspėjančio 
signalo nesulaukė, todėl atsistojo ir patraukė prie kiro akmenuko. 

Didįjį Alą nuo svetimo automobilio teskyrė keli metrai ir net pro 
aprasojusius langus buvo matyti viduje tebespingsanti švieselė. Žval- 
gas atsiklaupė ir dirstelėjo pro galinį langą. Tik kariuomenės išugdyta 


drausmė padėjo neprunkštelėti iš juoko, kai pamatė ant užpakalinės 

sėdynės vaitojančią išsitiesusią, išsikėtojusią moterį bei ją užgulusį vy- 
riškį, kurio veido įžiūrėti nepavyko. Alas pajuto netikėtą virptelėjimą 
kelnėse... Žvalgas patyliukais vėl atsigulė ant pilvo ir nuropojo arga- 
lios. 

Pakėlęs šešiasdešimt septintąjį akmenuką Denis nusikeikė. Apėjo 
jau visą plotą ir keturis kažkaip pražiopsojo. Lėtai bekiūtinant link 
mašinos, kiekvienas žingsnis reikalavo vis daugiau jėgų. Iš anksto nė 
nedingtelėjo mintis, kiek daug gali sverti akmenukai kišenėse. 

Sugrįžęs į postą Didysis Alas nesiliovė akylai stebėjęs automobilį. 
Kažin ar bosas apskritai pamatė įsibrovėlius? Staiga užriaumojo varik- 
lis, įsiplieskė priekiniai žibintai, mašina vėl užvažiavo ant žvyrkelio ir 
dingo naktyje. 

Pastebėjęs besiartinantį Denį Didysis Alas išėmė iš bagažinės tuščią 
dėžę ir pastatė ant žemės. Denis pradėjo traukti iš kišenių akmenėlius 
ir krauti dėžėn; kruopštumo reikalaujantis darbas, kai menkiausias 
garsas gali patraukti kažkieno dėmesį. Kai baigė, nusitraukė kaukę, 
pirštines, batus, kombinezoną ir padavė Alui, kuris viską sukrovė į 
dėžę ant akmenukų. Galiausiai įdėjo žibintuvą bei plastikinį paketą. 

Vairuotojas uždarė dėžę ir atsisėdo prie vairo, kai bosas jau segėsi 
diržą. Jis įjungė variklį, apsisuko ir lėtai nuriedėjo žvyrkelio link. Net 
pasiekę pagrindinį kelią vyrai nepratarė vienas kitam nė žodžio. Dar- 
bas dar nebuvo užbaigtas. 

Ištisą savaitę Didysis Alas tyrinėjo aplinkinius konteinerius bei 
statybų aikšteles, kur juodu galėtų atsikratyti naktinės ekspedicijos 
įkalčių. Didysis Alas stabčiojo septynis kartus, todėl kelionė truko ne 
įprastas keturiasdešimt minučių, o daugiau nei valandą. Į Boltono gat- 
vę įsuko pusę aštuonių. Denis šyptelėjo, kai ant priekinio stiklo už- 
tiškus pirmiesiems lietaus lašams įsijungė valytuvai. Išlipęs iš automo- 
bilio jis nužingsniavo takeliu, atsirakino duris, pakėlė nuo kilimėlio 
voką ir atplėšė jau lipdamas laiptais. Pamatęs parašą puslapio apačioje 
patraukė tiesiai į kabinetą ir užsirakino. O galiausiai perskaitęs laišką 
nė nežinojo, kaip derėtų atsakyti. Mąstyk kaip Denis, elkis, kaip elg- 
tųsi Nikas. 

— Kaip malonu tave matyti, Nikai, - pasidžiaugė Sara, o paskui 
pasilenkusi šnipštelėjo: - O dabar prisipažink: ar buvai geras berniu- 
kas? 

- Žiūrint, ką turi omenyje, - Denis įsitaisė ant gretimos kėdės. 

— Ar nepraleidai susitikimo su savo mylimiausia dama? 

Denis pagalvojo apie Betę, nors ir žinojo Sarą kalbant apie panelę 
Benet. 

— Nė kartelio. Tiesą sakant, ne per seniausiai jinai apsilankė mano 
namuose, pripažino, jog šie tinkami gyventi, ir sudėjo varneles visuose 
reikiamuose langeliuose. 

- Ir tau nė nedingtelėjo mintis apie kelionę į užsienį? 

- Ne, nebent tokia laikytum išvyką Škotijon aplankyti Freizerio 
Manro. 

— Puiku. O ką dar naujo galėtum papasakoti antrajam savo solisi- 
toriui? 

— Nieko ypatingo. Kaip laikosi Lorensas? - paklausė Denis spėlio- 
damas, ar Davenportas papasakojo seseriai apie paskolą. 

— Geriau nė nebūna. Kitą ketvirtadienį dalyvaus bandomajame 
„Holbi Sičio“ filmavime - vaidins specialiai jam sukurtą naują perso- 
nažą. 

- Nair ką gi jis vaidins? Žmogžudystės liudytoją? — išsprūdo De- 
niui, dėl ko išsyk ėmė gailėtis. 

— Ne, ne, - nusijuokė Sara, - matyt, prisiminei prieš daugelį metų 
atliktą jo vaidmenį „Kaltinimo liudytojuje“. 

— Ko gero. Paliko neišdildomą įspūdį. 

— Nemaniau, jog taip seniai pažįsti Larį. 

— Tik iš tolo, - prararė Denis ir lengviau atsikvėpė nuskambėjus 


pažįstamam balsui. 

— Sveika, Sara, - Čarlis Dankanas pasilenkęs pabučiavo merginą į 
abu skruostus. - Malonu jus macyti, Nikai. Matau, judu pažįstami. 

— Taip, - atsakė Sara. 

— Galvokit, ką kalbat, sėdite kritikui už nugaros, - sušnibždėjo 
Dankanas. - Malonaus spektaklio, - pridūrė garsiai. 

Denis perskaitė „Blizgučių“ scenarijų, bet dorai neįsigilino, taigi 
dabar magėjo pamatyti, kaip visa tai atrodys scenoje ir dėl ko išleido 
dešimt tūkstančių svarų sterlingų. Programėlė skelbė, esą pjesė - tai 
„nuotaikingas žvilgsnis į Bleiro laikų Britaniją . Atsivertęs kitą puslapį 
jis pradėjo skaityti apie autorių, čekų disidentą, išvengusį... Umai už- 
geso šviesos, pakilo uždanga. 

Per pirmąsias penkiolika minučių niekas nenusijuokė, Denis gero- 
kai nustebo, nes afišos vadino kūrinį nerūpestinga komedija. Kai galų 
gale pasirodė žvaigždė, pasigirdo vienas kitas prunkštelėjimas, tačiau 
vargu ar dėl taikliai perteiktos dramaturgo minties. Pasibaigus pirma- 
jam veiksmui Denis vos tramdė žiovulį. 

— Ką manai? - paklausė Saros svarstydamas, gal bus ko nesupra- 
tęs. 

Sara prispaudė prie lūpų pirštą ir parodė į įnirtingai kažką rašantį 
kritiką. 

— Eime atsigerti, — pasiūlė ji. 

Pamažėle bežingsniuojant iš salės Sara palietė jo ranką. 

— Nikai, dabar mano eilė prašyti tavęs patarimo. 

— Dėl ko? Turiu tave perspėti, apie teatrą aš ne ką teišmanau. 

— Ne, kalbu apie realų pasaulį, - nusišypsojo ji. - Džeraldas Peinas 
pasiūlė investuoti pinigų į vieną nekilnojamo turto sandėrį. Jis pami- 
nėjo tavo pavardę, taigi nusprendžiau paklausti, ar, tavo manymu, in- 
vesticija patikima? 

Denis nežinojo, kaip derėtų atsakyti, nors ir labai nemėgo Saros 
brolio, bet nejautė jokio priešiškumo šiai žavingai moteriai, apsaugo- 
jusiai jį nuo pakartotinio kalėjimo. 

— Niekada nedaliju bičiuliams patarimų pinigų investavimo klausi- 
mais, - pasakė Denis. - Kadangi patarinėti be galo nenaudinga - jeigu 


pasiseks, niekas neprisimins, kad patarei, o jei pinigai pražus, vėliau 

nuolat girdėsi priekaištus. Galiu pasakyti tik tiek: niekada neper- 
sistenk ir nerizikuok tokia suma, dėl kurios prarastum ramų miegą. 

— Geras patarimas. Ačiū tau. 

Denis patraukė paskui ją į barą ir vos įėjęs pastebėjo Džeraldą Pei- 
ną, pilantį šampano Spenseriui Kreigui. Įdomu, ar Kreigas gavo pa- 
siūlymą investuot pinigų į olimpinį sklypą? Galbūt pavyks sužinoti 
pokylio metu po spektaklio. 

— Neikime prie jų, - pasiūlė Sara. - Spenseris Kreigas mane ne itin 
Žavi. 

— Mane irgi, - atsakė Denis irdamasis baro link. 

— Sveiki, Sara, Nikai! Mes čia, - šūktelėjo Peinas mojuodamas ran- 
ka. - Eikšekit, gurkštelėsim burbuliukų. 

Denis su Sara nenorom prisiartino. 

— Prisimeni Niką Monkrifą? — Peinas atsisuko į Kreigą. 

- Žinoma, - patvirtino tas. - Šio žmogaus dėka mes visi netrukus 
tapsime turtingi. 

- Tikėkimės, - atsiliepė Denis, gavęs atsakymą į vieną rūpimą klau- 
simą. 

— Po šio vakaro spektaklio mums prireiks visokeriopos paramos, — 
pastebėjo Peinas. 

— Galėjo būti ir blogiau, — tarstelėjo Sara paimdama Denio ištiestą 
šampano taurę. 

— Spektaklis - šūdas, - pareiškė Kreigas. - Taigi viena mano inves- 
ticija nuplaukė į kanalizaciją. 

— Tikiuosi, ne itin didelė, - užmetė meškerę Denis. 

— Nėra ko nė lyginti su ta suma, kurią investavau į jūsų bizniuką, — 
atsakė Kreigas neatplėšdamas akių nuo Saros. 

Peinas slapta tarstelėjo Deniui: 

- Šįryt pervedžiau visus pinigus. Artimiausią savaitę pasirašysime 
sutartį. 

— Smagu girdėti, - nuoširdžiai pasidžiaugė Denis, nors šveicarai 
pranešė jam šią žinią prieš pat išvykstant į teatrą. 

— Beje, — pridūrė Peinas, - pasinaudojęs politiniais ryšiais gavau 


du bilietus kitam ketvirtadieniui į „Parlamento klausimų valandą. Jei 

norėtumėt drauge su manimi pasiklausyti ministrės pranešimo, malo- 
niai kviečiu. 

— Jūs labai malonus, Džeraldai, bet gal verčiau pakvieskite Lorensą 
arba Kreigą, - Deniui liežuvis neapsivertė vadinti pastarojo Spense- 
ru. 

— Lariui tą dieną vyks bandomasis fūlmavimas, o Spenserio kitame 
to pastato gale laukia susitikimas su lordu kancleriu. Visi žinome, apie 
ką juodu kalbėsis, - pamerkė akį Peinas. 

- Išties? — tepasakė Denis. 

— Taip. Spenseris netrukus taps karališkuoju advokatu, — šnipšte- 
lėjo Peinas. 

— Sveikinu, - Denis atsisuko į savo priešą. 

— Duomenys dar neoficialūs, - Kreigas nė nedirstelėjo jo pusėn. 

— Ber tik iki ketvirtadienio, - priminė Peinas. - Taigi, Nikai, gal 
susitikime prie Bendruomenių rūmų šv. Stepono įėjimo pusę pirmos 
ir galėsime kartu išklausyti ministrės pareiškimą, o paskui atšvęsime 
savo sėkmę? 

— Ten ir pasimatysime, - sutiko Nikas nuskambėjus trečiajam 
skambučiui. Jis dirstelėjo Kreigo į kampą įspraustos Saros pusėn. Lyg 
norėjo eiti jos gelbėti, tačiau atgal į salę plūstelėjusi minia nusinešė vai- 
kiną drauge. 

Sara į savo vietą sugrįžo jau kylant uždangai. Antrasis veiksmas pa- 
sirodė besąs mažumėlę geresnis už pirmąjį, tačiau, Denio nuomone, 
priešais sėdinčio kritiko anaiptol neįtikino. 

Nusileidus uždangai, kritikas pirmasis atsistojo ir išėjo iš salės. De- 
niui norėjosi patraukti iš paskos. Uždanga kilo tris sykius, tačiau stotis 
neteko, kadangi visi iki vieno žiūrovai plojo sėdėdami. Kai prožekto- 
riai galiausiai užgeso, Denis atsisuko į Sarą: 

— Jei eisi į vaišes, galiu pavėžėti. 

— Neisiu, - atsakė Sara. - Manau, bemaž niekas ten nepasirodys. 

— Dabar mano eilė klausti patarimo, - prisipažino Denis. - Ko-. 
dėl? 

— Įgudusios nosys užuodžia nesėkmę, todėl niekas nenori pasiro- 
dyti vakarėlyje, kur kas nors gali įtarti juos turint su ta nesėkme kažką 
bendro, - ji parylėjo. - Tikiuosi, investavai ne itin didelę sumą. 

— Nemiga dėl tiek neapniks, - atsakė Denis. 

— Tavo patarimo neužmiršiu, - tarstelėjo įbrukdama savo ranką 
į jo. - Ar netyčia nenorėtum pakviesti vienišos merginos pavakarie- 
niauti? 

Denis prisiminė kuo baigėsi vakaras, kai pastarąjį kartą priėmė 
panašų pasiūlymą. Nejautė jokio noro aiškintis dar vienai merginai, 
juolab šiai. 

— Atleisk, bet... 

— Tu vedęs? - paklausė Sara. 

— Tik svajoju apie vedybas. 

— O aš svajoju apie tai, jog galėjau tave sutikti anksčiau nei ji, — pri- 
sipažino mergina paleisdama jo ranką. 

— Neįmanomas dalykas, - atsakė Denis smulkiau nepaaiškinda- 
mas. 

— Atsivesk ją kitą kartą, - pasiūlė Sara, - norėčiau susipažinti. La- 
banakt, Nikai, dar kartą ačiū už patarimą, - ji pakštelėjo jam į skruostą 
ir nusiyrė savo brolio link. 

Denis vos susilaikė neperspėjęs jos neinvestuoti nė penso į olimpi- 
nę Peino avantiūrą, bet žinojo, kad šiai išmintingai moteriai išsyk kiltų 
įtarimas. 

Jis įsiliejo į nebylią minią, sparčiai besiveržiančią laukan, tačiau 
susidūrimo su Carliu Dankanu, kuris nukabinęs nosį stoviniavo prie 
durų, išvengti nepavyko. Prodiuseris liūdnai šyptelėjo Deniui. 

— Ką gi, bent jau neteks švaistyti pinigų sezono uždarymo poky- 


liui. 

Vestminsteryje, prie šv. Stepono įėjimo, Denis susitiko su Džeraldu 
Peinu. Bendruomenių rūmuose vaikinas lankėsi pirmą kartą, o Peinas, 
jei jo planas pavyks - paskutinį. 

— Turiu du bilietus į žiūrovų galeriją, - garsiai pareiškė Peinas prie 
įėjimo budinčiam policininkui. Vis dėlto apsauga juodu ilgokai tikri- 
no. 

Kai galiausiai ištuštino kišenes ir praėjo pro metalo detektorių, Pei- 
nas nusivedė Denį ilgu marmuriniu koridoriumi į centrinį vestibiulį. 

— Jie neturi bilietų, - paaiškino Peinas praeidamas pro lankytojus, 
kantriai sėdinčius ant žalių suolelių ir laukiančius, kada galės patekti į 
žiūrovų galeriją. - Įeis vidun nebent vėlai vakare, jei apskritai jeis. 

Deniui besižvalgant po centrinį vestibiulį, Peinas pateikė bilie- 
tus prie stalo sėdinčiam policininkui. Parlamentarai šnekučiavosi su 
rinkėjais, turistai spoksojo į įmantrią lubų mozaiką, o tie, kuriems ši 
aplinka tapo kasdienybe, tiesiog zujo savais reikalais. 

Peinui terūpėjo vienintelis dalykas: susirasti patogią vietą prieš mi- 
nistrei pradedant kalbėti. Denis irgi norėjo, kad jis puikiai matytų ir 
girdėtų pranešimą. 

Policininkas mostelėjo dešinėn. Peinas nuskubėjo ta kryptimi, De- 
nis, nenorėdamas atsilikti, pasileido tekinas. Peinas ryžtingai patraukė 
žaliu kilimu išklotu koridoriumi, tarsi jau priklausytų parlamentui, 
paskui užkopė laipteliais į antrą aukštą. Viršuje juodu pasitikęs budė- 
tojas patikrino bilietus ir palydėjo į žiūrovų galeriją. Pirmiausiai De- 
niui krito į akis, kiek mažai vietų skirta lankytojams. Tapo aišku, kodėl 
šitiek žmonių lūkuriuoja pirmame aukšte. Tarnautojas surado jiems 
dvi vietas ketvirtoje eilėje, įteikė po darbotvarkę. Denis pasilenkęs pa- 
žvelgė į salę ir nustebo pamatęs vos saujelę parlamentarų, nors buvo 
pats vidurdienis. Akivaizdu, jog nedaugelį narių tedomino, kur iškils 

olimpinis velodromas, net jei nuo to priklausė kai kurių žmonių atei- 
tis. Pavyzdžiui, sėdinčiojo greta Denio. 

— Daugiausiai Londono parlamentarai, - šnipštelėjo Peinas atsi- 
vertęs atitinkamą darbotvarkės puslapį. Jis drebančia ranka parodė 
Deniui į puslapio viršų: 12.30 val. - sporto ministrės pareiškimas. 

Denis stengėsi suprasti, kas vyksta salėje apačioje. Peinas paaiškino, 
jog šiandien sveikatos ministras atsakinėja į jam pateiktus klausimus, 
tačiau netrukus, dvyliktą trisdešimt, klausinėjimui skirtas laikas baig- 
sis. Denis džiaugėsi matydamas, kaip Peinas trokšta iškeisti vietą žiū- 
rovų galerijoje į žaliąjį suolą apačioje. 

Laikrodžio rodyklei viršum pirmininko galvos priartėjus prie pusės 
pirmos, Peinas pradėjo sukti tarp pirštų darbotvarkės lapus bei supti 
koją. Denis išliko ramus, nes juk jis žinojo, ką ministrė praneš parla- 
mentui. 

Kai dvyliktą trisdešimt atsistojęs pirmininkas paskelbė: „Sporto 
ministrės pranešimas“, Peinas palinko į priekį, norėdamas geriau ma- 
tyti ministrę, kuri pakilo nuo priešakinio suolo ir priėjusi pasidėjo ant 
tribūnos raudoną aplanką. 

— Pone pirmininke, jums leidus pranešiu, kurį sklypą pasirinkau 
numatomai olimpinio velodromo statybai. Parlamento nariai prisime- 
na, jog kiek anksčiau šį mėnesį informavau svarsčiusi apie du galimus 
variantus, bet negalėjau priimti sprendimo neturėdama galutinių abu 
sklypus tyrusių ekspertų išvadų. 

Denis dirstelėjo į Peiną; vyruko kaktą dengė prakaito lašeliai. Jis 
pats irgi pasistengė nutaisyti susirūpinusį veidą. 

— Ekspertų išvadas gavau vakar, jų kopijas perdaviau organizaci- 
niam olimpiniam komitetui, gerbiamiems parlamento nariams, ku- 
rių apygardose yra sklypai, bei Britanijos dviračių sporto federacijos 
pirmininkui. Visi parlamento nariai išsyk po mano pasisakymo gali 
pasiimti kopijas iš raštinės. 

Perskaičius abi ataskaitas, visoms suinteresuotoms šalims prita- 
riant, šiam svarbiam projektui pasirodė esąs tinkamas tik vienas skly- 
pas, — Peino lūpas suvirpino šypsenėlė. - Ekspertai informavo, jog 
vieną iš sklypų, deja, apnikusios pavojingos piktžolės, vadinamos ja- 
poniniais pelėvirkščiais (juokas). Matau, gerbiamiesiems parlamento 

nariams, kaip ir man pačiai, iki šiol neteko susidurti su šia problema, 
taigi trumpai paaiškinsiu galimas pasekmes. Japoninis pelėvirkštis yra 
ypatingai agresyvus ir kenksmingas, sparčiai plintantis augalas, kuris 
paverčia žemę netinkama statyboms. Prieš galutinai apsispręsdama aš 
pasitariau su specialistais ieškodama paprasčiausio problemos spren- 
dimo ir buvau patikinta, jog japoninį pelėvirkštį galima išnaikinti che- 
mikalais, — Peinas viltingai žvelgė į kalbėtoją. - Vis dėlto, kaip rodo 
patirtis, pastangas ne išsyk apvainikuoja sėkmė. Iš Birmingemo, Liver- 
pulio bei Dandi praktikos paaiškėjo, kad visiškai išnaikinti pelėvirkštį 
bei pradėti statybas galima geriausiu atveju po metų. 

Manau, gerbiamieji parlamentarai supras, jog mano vadovaujama 
ministerija pasielgtų neatsakingai laukdama bei rizikuodama vilkin- 
ti darbus dar dvylika mėnesių, o gal ner ir ilgiau. Neturėdama kitos 
išeities aš pasirinkau puikią alternatyvą numatomam projektui, - nu- 
skambėjus žodžiui „alternatyva“ Peino veidas tapo baltas it kreida. — 
Taigi ministerija, Britanijos olimpiniam komitetui bei dviračių sporto 
federacijai pritariant, naująjį velodromą nusprendė statyti Stratfordo 
pietuose, - ministrė sugrįžo savo vieton ir ėmė laukti klausimų iš au- 
ditorijos. 

Denis pažvelgė į Peiną, rankomis apglėbusį nunarintą galvą. Atsku- 
bėjęs tarnautojas susirūpinęs pasiteiravo: 

— Ar jūsų draugas gerai jaučiasi? 

— Ko gero, nelabai, - abejingai atsakė Denis. - Ar galėtume nuvesti 
jį į tualetą? Manau, jam gali pasidaryti negera. 

Suėmęs Peiną už parankės, Denis padėjo jam atsistoti, tada budėto- 
jas palydėjo juodu laiptais iš galerijos, nubėgęs pirmas atidarė duris ir 
praleido sverdėjantį Peiną, kuris susivėmė nė nespėjęs pasiekti kriauk- 
lės. 

Džeraldas atsilaisvino kaklaraištį, prasisegė marškinius ir vėl pradė- 
jo žiaukčioti; kai sunkiai alsuodamas nuleido galvą ir laikėsi įsikibęs į 
kriauklės kraštą, Denis paslaugiai pagelbėjo nelaimingajam nusivilkti 
švarką, o paskui mikliai ištraukė iš vidinės kišenės Peino mobilųjį ir 
spustelėjęs mygtuką atsivertė ilgą vardų sąrašą. Galiausiai ekranėlyje 
pasirodė užrašas „Lorensas“. Peinui trečią kartą įsikniaubus į kriauklę, 
Denis pažvelgė į laikrodį. Davenportas veikiausiai ruošiasi bandoma- 


Prigimties belaisvis 415 


jam filmavimui, paskutinį sykį prieš grimavimąsi peržvelgia scenarijų. 
Jis pradėjo mikliai rašyti žinutę, tuo metu Peinas suklupęs kūkčio- 
jo — visai kaip Betė, žvelgdama į mirštantį brolį. „Ministrė nepasirinko 
mūsų sklypo. Apgailestauju. Pamaniau, norėsi žinoti.“ Denis šyptelėjo, 
paspaudė mygtuką „siųsti“ ir vėl sugrįžęs prie pavardžių sąrašo ėmė ieš- 
koti „Spenserio“. 


<e> 


Spenseris Kreigas pažvelgė į savo atspindį didžiuliame veidrodyje. 
Specialiai šiai progai nusipirko naujus marškinius ir šilkinį kaklaraištį. 
Be to, užsisakė automobilį, kuris turėjo jį paimti iš kontoros vienuo- 
liktą trisdešimt ryto - nieku gyvu nederėjo pavėluoti į susitikimą su 
lordu kancleriu. Rodos, visi - pradedant kontoros vadovu ir baigiant 
sekretore — jau žinojo apie būsimą pasimatymą ir šypsodamiesi puse 
lūpų sveikino. 

Kreigas vienas sėdėjo kabinete ir dėjosi skaitąs šįryt ant stalo atsi- 
radusią bylą. Ateityje nusimato dar daugybė bylų. Jis nekantriai laukė, 
kada rodyklė pasieks vienuoliktą trisdešimt ir galės pagaliau išvažiuo- 
ti į dvyliktai paskirtą susitikimą. „Pirmiausiai jis tau pasiūlys sauso 
chereso taurę, - papasakojo vyresnysis kolega, - paskui keletą minu- 
čių plepės apie pasibaisėtiną anglų kriketo būklę, dėl kurios kaltinąs 
dėmesio nukreipimo triukus, o tuomet staiga, be jokio perspėjimo, 
ypatingai konfidencialiu tonu praneš ketinąs rekomenduoti Jos dide- 
nybei - tokiomis akimirkomis jis tampa neįtikėtinai pompastiškas — 
įtraukti tavo pavardę į baristerių sąrašą, kuriems artimiausiu metu bus 
suteiktas karališkojo advokato vardas. Galiausiai dar šiek tiek pasvai- 
čios apie atsakomybės naštą, užgulsiančią naujai paskirtojo pečius, ir 
taip toliau, ir panašiai. 

Kreigas šyptelėjo. Metai buvo išties geri, o paskyrimą reikės praš- 
matniai atšvęsti. Jis atidarė stalčių, pasiėmė čekių knygelę ir išrašė dvie- 
jų šimtų tūkstančių svarų sterlingų čekį „Beikeriui, Tremletui ir Smi- 
tui“ — didžiausią čekį savo gyvenime. Jis jau paprašė banko leidimo 
trumpam laikui viršyti turimą kreditą. Džeraldas dar niekad anksčiau 
neatrodė toks įsitikinęs sėkme. Spenseris palaimingai acsilošė krėsle ir 

ėmė svajoti, kaip išleis pelną: naujas Porche, kelios dienos Venecijoje. 
Galbūt net Sarą sužavėtų kelionė Rytų ekspresu. 

Ant stalo suskambo telefonas. 

- Atvyko jūsų automobilis, pone Kreigai. 

— Pasakykite, jog tuoj nusileisiu. 

Jis įdėjo čekį į voką, adresuorą „Beikerio, Tremleto ir Smito“ part- 
neriui Džeraldui Peinui, paliko ant biuvaro ir nuskubėjo laiptais že- 
myn. Verčiau atvyks keliomis minutėmis per anksti, bet nevers lordo 
kanclerio laukti. Trumpos kelionės metu Strando, Vaitholo gatvėmis 
bei per Parlamento aikštę jis nesišnekučiavo su vairuotoju. Automobi- 
lis stabtelėjo prie Lordų rūmų vartų. Budintis pareigūnas surado sąra- 
še pavardę ir mostelėjo ranka. Vairuotojas pasuko kairėn, po gotikine 
arka ir galiausiai sustojo šalia lordo kanclerio rezidencijos. 

Kreigas sėdėdamas laukė, kol vairuotojas atidarys dureles, mėgau- 
damasis kiekviena akimirka. Jis patraukė neilga arkų galerija, pasisvei- 
kino su kitu pasiuntiniu, laikančiu rankose segtuvą, kuris dar sykį pa- 
tikrino jo pavardę, ir raudonu kilimu padengrais laiptais lėtai patraukė 
lordo kanclerio kabineto link. 

Pasiuntinys pabeldė į sunkias ąžuolo duris, iš vidaus pasigirdo: „Jei- 
kite: Jis atidarė duris ir pasitraukė į šalį praleisdamas Kreigą. Patalpos 
gilumoje prie stalo sėdinti jauna moteris pakėlė galvą ir nusišypsojo. 

— Ponas Kreigas? 

— Taip. 

— Jūs šiek tiek per ankstyvas, bet pasiteirausiu, ar lordas kancleris 
laisvas. 

Kreigas žiojosi patikinti mielai palauksiąs, bet ji jau pakėlė ragelį. 

— Lorde kancleri, atėjo ponas Kreigas. 

— Prašom kviesti vidun, - nugriaudėjo atsakymas. 

Sekretorė atsistojo, perėjo per kambarį, atidarė dar vienas masyvias 
ąžuolines duris ir palydėjo poną Kreigą į lordo kanclerio kabinetą. 

Įžengus į didingą, 4žuolu iškaltą kabinetą, iš kurio atsivėrė vaizdas 
į Temzės upę, Spenseriui suprakaitavo delnai. Ant visų sienų kybojo 
gausybė ankstesniųjų lordų kanclerių portretų, o Pugino dizaino rau- 
donais bei aukso ornamentais išpuošti sienų apmušalai neleido suabe- 
joti, jog stovi vyriausiojo šalies teisėjo akivaizdoje. 

— Prašom sėstis, pone Kreigai, - pasiūlė lordas kancleris atsivers- 
damas stalo viduryje gulintį ploną raudoną aplanką. Nė neužsiminda- 
mas apie cheresą, jis pavartė savo popierius. Kreigas įsižiūrėjo į seny- 
vą vyrą aukšta kakta ir vešliais žilais antakiais, teikiančiais džiaugsmo 
daugybei karikatūristų. Lordas kancleris lėtai pakėlė galvą ir pažvelgė 
į kitapus puošnaus stalo sėdintį lankytoją. 

— Atsižvelgęs į aplinkybes nusprendžiau turįs pasišnekėti su jumis 
asmeniškai, kol visų smulkmenų nesužinojote iš spaudos. 

Jokių kalbų apie Anglijos kriketo būklę. 

— Mes gavome prašymą, — tęsė sausu, monotonišku tonu, - per- 
svarstyti Danielio Artūro Kartraito bylą bei suteikti karališkąją malo- 
nę, - jis parylėjo leisdamas Kreigui įsisąmoninti šių žodžių potekstę. — 
Trys lordo Belofo vadovaujami vyriausieji teisėjai man pranešė, jog 
peržvelgę medžiagą vienbalsiai rekomenduoja patarti Jos didenybei iš 
naujo persvarstyti bylą teisme, - jis vėl padarė pauzę akivaizdžiai veng- 
damas skubotų žodžių. - Kadangi pirminiame teisme jūs buvote kal- 
tinimo liudytojas, pamaniau turįs jus perspėti, jog teisėjai ketina jus vėl 
kviesti liudyti drauge su... - jis žvilgterėjo į aplanką, - ponu Džeraldu 
Peinu ir Lorensu Davenportu bei visus tris apklausti iš naujo. 

— Bet juk apeliacinio teismo sprendimą jų šviesybės persvarsto tik 
tuo atveju, jei pateikiama naujų įrodymų, - įsiterpė Kreigas. 

— Naujų įrodymų laukiama. 

- Įrašo? 

— Lordo Belofo pranešime apie jokį įrašą neužsimenama. Tačiau 
kalbama apie buvusio Kartraito kameros kaimyno... - lordas kancle- 
ris dar sykį pasižiūrėjo į dokumentus, - Alberto Krano tvirtinimą, esą 
jis girdėjęs poną Tobį Mortimerį, kurį jūs, manau, pažinojote, teigiant 
mačius pono Bernardo Vilsono žmogžudystę. 

— Ber juk čia tėra nusikaltėlio skleidžiami gandai. Nė vienas šalies 
teismas į tokius neatsižvelgs. 

- Ir aš būčiau linkęs jums pritarti, pone Kreigai, jei ne dar vienas 
naujas įkalris, pateiktas jų šviesybėms. 

— Dar vienas naujas įkaltis? - pakartojo Kreigas jusdamas pašir- 


džiuose susispaudžiantį kamuolį. 

- Taip, - patvirtino lordas kancleris. - Pasirodo, toje pačioje kame- 
roje su Kartraitu gyveno ne tik Albertas Kranas, bet ir dar vienas kali- 
nys, kuris kasdien rašomame dienoraštyje užfiksuodavo visus kalėjimo 
įvykius ir net pažodžiui cituodavo pokalbius. 

— Vadinasi, vienintelis kaltinimo šaltinis - teismo pasmerkto nusi- 
kaltėlio dienoraštis, kurį šis tvirtina rašęs kalėjime. 

— Niekas jūsų niekuo nekaltina, pone Kreigai, - ramiai pastebėjo 
lordas kancleris. - Vis dėlto aš ketinu pakviesti liudytoją stoti prieš 
teisėjus. Suprantama, jums bus suteiktos visos galimybės atskleisti bei 
apginti savo požiūrį į bylą. 

— Kas tasai žmogus? - tepaklausė Kreigas. 

Lordas kancleris atsivertė kitą aplanko puslapį, dusyk pasitikslino 
pavardę ir pakėlęs akis ištarė: 

- Seras Nikolas Monkrifas. 


66 


Įsitaisęs pamėgtoje nišoje Dorcbester bare Denis skaitė The Times. 
Sporto korespondentas informavo apie netikėtą ministrės pasirinki- 
mą, nulėmusį būsimo velodromo vietą. Trumpa žinutė nesunkiai įsi- 
spraudė tarp straipsnių apie kanojų sportą bei krepšinį. 

Šįryt Denis peržvelgė didžiumos nacionalinių laikraščių sporto 
puslapius ir visi, kurie apskritai paminėjo ministrės sprendimą, sutiko, 
jog šiai nelikę kitos išeities. Nė vienas, netgi Independent, nerado pa- 
kankamai vietos išsamesnei informacijai apie japoninį pelėvirkštį. 

Denis pažvelgė į laikrodį. Garis Holas kelias minutes vėlavo, taigi 
galima tik įsivaizduoti „Beikerio, Tremleto ir Smito“ agentūrą užgriu- 
vusią kaltinimų bei priekaištų audrą. Jam atsivertus pirmąjį puslapį ir 
pradėjus skaityti naujienas iš branduolinę grėsmę keliančios Šiaurės 
Korėjos, gaudydamas kvapą pagaliau pasirodė Holas. 

— Atleiskite, kad vėluoju, — iškvėpė jis, - bet vos susiruošus eiti 
mane pasikvietė vyriausiasis partneris. Išklausiau tiradą, susijusią su 
ministrės pranešimu. Visi vienas kitą kaltina, - jis atsisėdo priešais 
Denį stengdamasis susikaupti. 

— Atsipalaiduokite ir leiskite užsakyti jums kavos, - pasiūlė Denis 
prisiartinus Marijui. 

- Ir dar vieną karšto šokolado jums, sere Nikolai? 

Denis linktelėjo, pasidėjo laikraštį ir nusišypsojo Holui. 

— Tačiau, tikiuosi, jūsų niekas nekaltina, Gari? 

— Ne, nė vienas net nelaiko manęs susijusiu su šiuo reikalu, — atsi- 
liepė vyrukas. - Kitaip nebūčiau susilaukęs paaukštinimo. 

— Paaukštinimo? - pakartojo Denis. - Sveikinu. 

— Ačiū. Be to, man nebūtų pasisekę, jei Džeraldas Peinas nebūtų 
atleistas, - Deniui vargais negalais pavyko užgniaužti šypseną. - Šian- 
dien iš pat ryto vyriausiasis partneris išsikvietė jį į savo kabinetą ir liepė 

per valandą susirinkti daiktus bei apleisti patalpas. Tokiu būdu keletas 
iš mūsų buvo netikėtai paaukštinti. 

— Ber ar jie nesumetė, jog mudu pirmieji pakišome idėją Peinui? 

— Ne. Vos paaiškėjus, kad jūs negalite investuoti visos sumos, idėja 
staigiai virto Peino sumanymu. Tiesą sakant, jūs laikomas investicijas 
praradusiu klientu, galinčiu pareikšti kompanijai pretenzijas. 

Apie tai Denis nė nesusimąstė — bent jau iki šios akimirkos. 

— Kažin ko dabar imsis Peinas? - pamėgino iškvosti jis. 

- Jis nieku gyvu negaus kito darbo šioje sferoje, - atsakė Holas. — 
Bent jau vyriausiasis partneris pasistengs, kad negautų. 

— Tad ką tasai vargšelis dabar darys? - toliau atsargiai kamantinėjo 
Denis. 

— Jo sekretorė man papasakojo, girdi, ketinąs vykti į Saseksą ir kele- 
tą dienų pagyventi pas motiną, pirmininkaujančią tenykštėje apygar- 
doje, kuriai jis vis dar viliasi atstovauti kitų rinkimų metu. 

— Neįžvelgiu čia problemos, - tikėdamasis sulaukti prieštaravimo 
tarstelėjo Denis. - Aišku, jei tik jis nepatars savo rinkėjams auginti ja- 
poninius pelėvirkščius. 

— Tas vyrukas gajus, - nusijuokė Holas. - Lažinuosi, jog po poros 
metelių jis vis dėlto pateks į parlamentą, ir niekas nė neprisimins, dėl 
ko kilo visas šis sambrūzdis. 

Ūmai suvokęs, kad galbūt tik sužeidė Peiną, Denis suraukė anta- 
kius. Gal nors Kreigas su Davenportu taip lengvai neatsigaus... 

— Turiu jums dar vieną darbelį, - pratarė atsissegdamas portfelį ir 
ištraukdamas popierių pluoštą. - Reikia parduoti namą, kurio adre- 
sas - Redklifo aikštė dvidešimt penki. Ankstesnis savininkas... 

— Sveikas, Nikai, - nuskambėjo nepažįstamas balsas. 

Denis pakėlė galvą ir išvydo šalimais dunksantį augalotą sveikai 
įraudusį dručkį rudais susitaršiusiais garbanotais plaukais, segintį kil- 
tą: apytikriai - savo bendraamžį. Denio mintys, Niko elgsena. Pavirsk 
Niku. Denis visuomet suvokė galįs bet kada patekti į tokią padėtį, ta- 
čiau pastaruoju metu įsijautęs į vaidmenį atleido vadeles ir nesitikėjo, 
jog dar įmanoma užklupti jį iš pasalų. Deja, klydo. Pirmiausiai reikėjo 
išsiaiškinti, ar vyrukas kartu su Niku mokėsi, ar tarnavo armijoje, nes 
kalėjime juodu drauge tikrai nesėdėjo. Jis atsistojo. 

— Labas, - pasisveikino maloniai nusišypsodamas ir krestelėdamas 
nepažįstamojo ranką. - Prašom susipažinti su Gariu Holu, padedan- 
čiu man tvarkyti reikalus. 

Rudaplaukis pasilenkęs paspaudė ranką ir ištarė su škotišku akcen- 
tu: 

— Malonu susipažinti, Gari. Aš Sendis, Sendis Dosonas. 

— Mudu su Sendžiu sieja daug prisiminimų, - tarstelėjo Denis vil- 
damasis sužinoti, ar labai daug. 

— Taigi, - patvirtino Dosonas, - bet nuo mokyklos laikų Niko taip 
ir nebemačiau. 

— Mes drauge mokėmės Loreto mokykloje, - šypsodamasis paaiš- 
kino Holui Denis. - Nagi, pasakok, kuo užsiimi, Sendi? — paklausė 
desperatiškai ieškodamas, už ko užsikabinti. 

— Kaip ir mano tėvas, plėtoju mėsos verslą, - atsakė Dosonas. - Ir 
džiaugiuosi, kad Škotijos aukštumų jautiena tebėra populiariausia ka- 
ralystėje. O ką veiki tu, Nikai? 

— Man sekėsi neblogai, kol... - Denis nutilo stengdamasis suprasti, 
ar Dosonas žino Niką sėdėjus kalėjime. 

— Taip, žinoma, — atsiliepė Sendis. - Baisus ir neteisingas reikalas. 
Bet džiaugiuosi, kad viską ištvėrei ir likai gyvas sveikas, - Holo veide 
išryškėjo nuostaba. Deniui nepavyko sugalvoti deramo atsakymo. — 
Tikiuosi, kartais randi laiko pažaisti kriketą, - tęsė Dosonas ir grįž- 
telėjo į Holą: - Mokykloje jis neprilygstamai padavinėjo kamuolį. Aš 
žinau - juk buvau vartininkas. 

— Velniškai geras vartininkas, - pridūrė Denis pliaukštelėdamas 
jam per nugarą. 

— Ką gi, atleisk, kad sutrukdžiau, - atsiprašė Dosonas, - bet nega- 
lėjau praeiti nepasisveikinęs. 

— Ir gerai padarei, - atsiliepė Denis. - Malonu buvo pasimatyti po 
tiekos metų. 

— Ir man, - pritarė Dosonas nueidamas. Denis atsisėdo vildama- 
sis, jog Holas neišgirdo palengvėjimo atodūsio, išsiveržusio vyriškiui 
tolstant. Jam betraukiant iš portfelio kitus popierius, Dosonas vėl at- 


sisuko: 

— Kažin, Nikai, ar kas nors tau pranešė apie Skviio Hamprio mir- 
tų? 

— Šito nežinojau. Liūdna girdėti. 

- Ištiko infarktas žaidžiant golfą su mokyklos direktorium. Kai iš- 
ėjo į pensiją, komanda tapo nebe ta. 

- Taigi, vargšas Skvifis. Šaunus buvo treneris. 

— Ką gi, sudie, - dar sykį atsisveikino Dosonas. - Pamaniau, norėsi 
žinoti. Visas Maselburgas dalyvavo laidotuvėse. 

- Jis to nusipelnė, - atsiliepė Denis. Dosonas linktelėjo ir nudūlino 
šalin. 

Šįkart Denis nenuleido nuo dručkio akių, kol šis neišėjo iš patal- 
pos. 

- Atsiprašau už šį sutrukdymą, - kreipėsi į Holą. 

- Susitikimai su metų metais nematytais mokyklos bičiuliais išties 
trikdo, - pastebėjo Holas. - Aš dažnokai nė neįstengiu prisiminti jų 
vardų. Tačiau tokį sunku būtų užmiršti, tiesa? Įsimintinas žmogus. 

— Taip, — linktelėjo Denis skubiai paduodamas namo Redklifo 
aikštėje dokumentus. 

Holas peržvelgė popierius ir paklausė: 

— Kiek tikitės gauti už šį nekilnojamąjį turtą? 

— Apie tris milijonus, - atsakė Denis. - Namas įkeistas už milijoną, 
o aš paklojau dar vieną milijoną, taigi, jei suma viršys 2,2 ar 2,3 milijo- 
no, sandėris man bus pelningas. 

— Pirmučiausiai reikia atlikti tyrimą. 

— Gaila, kad Peinas nesusiprato ištirti sklypą Stratforde. 

— Tikina kvietęs tyrėjus, - pasakė Holas. - Bet, spėju, pastarieji nė 
girdėti nebuvo girdėję apie japoninį pelėvirkšųį. Tiesą sakant, nė vie- 
nas kompanijos darbuotojas nebuvo girdėjęs. 

— Ir man neteko, - pritarė Denis. - Iki pastarojo meto. 

- Arankstesnysis savininkas turėjo kokių bėdų? - paklausė Holas 
atsiversdamas paskutinį dokumentų puslapį ir, Deniui nespėjus atsa- 
kyti, pridūrė: — Čia tikrai tas žmogus, apie kurį aš galvoju? 

— Taip, aktorius Lorensas Davenportas, - patvirtino Denis. 


— Ar žinojote, jog jis yra Džeraldo draugas? 

— Patekai į pyrmą Evening Standard puslapį, bose, - pareiškė Didy- 
sis Alas išsukdamas iš Dorcbester aikštelės ir įsiliedamas į Haid Parko 
kampo link judantį automobilių srautą. 

— Ką turi omenyje? - paklausė Denis bijodamas išgirsti patį blo- 
giausią atsakymą. 

Alas padavė laikraštį Deniui. Šis perskaitė stambią antraštę: Kara- 
liškoji malonė Kartraitui ? 

Jis permetė akimis straipsnį, o paskui antrą kartą perskaitė ati- 
džiau. 

— Neįsivaizduoju, ką darysi, bose, jei anie paprašys sero Nikolo 
Monkrifo liudyti teisme Denio Kartraito naudai. 

— Jeigu viskas klostysis pagal planą, - pratrarė Denis žvelgdamas į 
didžiulės Bovio vyrukų kompanijos apsuptos Betės nuotrauką, — tei- 


siamas būsiu ne aš. 

Kreigas užsakė keturias picas. Šįkart susibėgusių muškietininkų 
nebeaptarnaus maloni padavėja ir nebepilstys jiems atvėsinto vyno. 

Išėjęs iš lordo kanclerio kabineto jis kiekvieną laisvą minutę iš- 
naudojo stengdamasis sužinoti viską, kas įmanoma, apie serą Nikolą 
Monkrifą. Pastarasis išties sėdėjo vienoje Belmaršo kameroje su Deniu 
Kartraitu ir Albertu Kranu. Be to, išsiaiškino, jog Monkrifas į laisvę 
išėjo praslinkus šešioms savaitėms po Kartraito mirties. 

Kreigas niekaip nesuvokė, kuriems galams žmogui prireikė susi- 
rasti, o paskui visomis išgalėmis stengtis sugniuždyri tris jam visiškai 
nepažįstamus vyrus, o juk kaip tik taip ir elgėsi Monkrifas. Nebent... 
Sudėjus greta Monkrifo ir Kartraito nuotraukas Spenseriui pirmą sykį 
dingtelėjo mintis apie tokią galimybę. Neilgai trukus galvoje užgimė 
planas, kaip išsiaiškinti, ar galimybė kartais nėra realybė. 

Pasigirdo beldimas į duris. Atidaręs Kreigas išvydo susigūžusią Pei- 
no figūrą, pasikišusią po pažastimi pigaus vyno butelį. Visas ankstesnis 
pasitikėjimas savimi garuote išgaravo. 

— Ar Laris ateis? - paklausė nė nepaduodamas Kreigui rankos. 

— Turi tuoj pasirodyti, - atsakė Kreigas nulydėdamas seną draugą į 
svetainę. - Nagi, pasakok, kur slapsteisi. 

— Kol viskas aprims, pagyvensiu Sasekse, pas motiną, - atsakė Pei- 
nas žnektelėdamas į patogų krėslą. 

— Ar rinkimų apygardoje iškilo sunkumų? — pasiteiravo Kreigas 
įpildamas svečiui vyno. 

— Galėjo būti ir blogiau, - atsiliepė Peinas. - Liberalai skleidžia pa- 
skalas, bet, laimė, jie taip dažnai liežuvauja, jog niekas nebekreipia dė- 
mesio. Kai paskambino vietinio laikraštpalaikio redaktorius, pasakiau 
atsisakęs partnerystės „Beikeryje, Tremlete ir Smite“ norėdamas prieš 

artėjančius visuotinius rinkimus daugiau laiko skirti darbui apygardo- 
je. Kitą dieną jis netgi atspausdino mane palaikantį vedamąjį. 

— Tikėjau, kad nepražūsi, - pastebėjo Kreigas. - Jei atvirai, kur kas 
labiau nerimauju dėl Lario. Jis ne tik negavo vaidmens „Holbi Sityje“, 
bet ir visiems iš eilės pasakoja, atseit prieš pat bandomąjį filmavimą tu 
parašęs Žinutę apie ministrės pranešimą. 

— Bet aš nerašiau, - užginčijo Peinas. - Mane ištiko šokas, niekam 
nieko nesiuntinėjau, net tau neparašiau. 

- Kažkas vis dėlto siuntinėjo, - pareiškė Kreigas. — Šis tas aiškėja. 
Jei žinutę mums abiem siuntei ne tu, ją parašė žmogus, žinojęs apie 
Lario filmavimą bei mano susitikimą su lordu kancleriu. 

— Tas pars, kuris tuo metu turėjo galimybę paimti mano telefoną. 

— Apsukrusis seras Nikolas Monkrifas. 

— Šunsnukis! Aš jį nudėsiu! — negalvodamas, ką sako, sušvokštė 
Peinas. 

— Taip ir reikėjo padaryti, kai turėjome progą, - patikslino Krei- 
gas. 

— Ką turi galvoj? 

— Kai ateis laikas, sužinosi, — tarstelėjo Kreigas sutilindžiavus durų 
skambučiui. - Tikriausiai Laris. 

Kreigui nuėjus atidaryti, Peinas sėdėjo ir mąstė apie Monkrifo pa- 
siųstas žinutes Lariui bei Spenseriui, kai jis pats be nuovokos tupėjo 
Bendruomenių rūmų tualete, tačiau taip ir neįstengė suvokti priežas- 
ties. Į kambarį įėjo abu bičiuliai. Laris per šį trumpą laikotarpį neįtikė- 
tinai pasikeitė. Seni išblukę džinsai, susiglamžę marškiniai, nesiskutęs 
veikiausiai nuo pat tos dienos, kai išgirdo blogąją žinią. Įslinko ir su- 
smuko į artimiausią krėslą. 

— Kodėl, kodėl, kodėl? - suvaitojo užuot pasisveikinęs. 

— Visai netrukus paaiškės, - pasakė Kreigas paduodamas jam vyno 
taurę. 

— Akivaizdu, jog ši kampanija nepriekaištingai suorganizuota, — 
prabilo Peinas, Kreigui papildžius jo taurę. 

— Ir galite neabejoti — jis dar nepaliks mūsų ramybėje, — įterpė 
Kreigas. 

— Bet kodėl? - pakartojo Davenportas. - Kodėl jis man paskolino 
milijoną svarų sterlingų iš savo kišenės žinodamas, jog praras viską iki 
paskutinio penso? 

— Nes jo garantija tapo tavo namas, - paaiškino Peinas. - Jis nega- 
lėjo pralaimėti. 

— Kaip manai, ką jis padarė kitą dieną? — pratęsė Davenportas. — 
Liepė senajai tavo firmai namą parduoti. Sode palei gatvę jau įsmeigta 
lentelė „Parduodama“, o aplinkui pradėjo sukinėtis potencialūs pirkė- 
jai. 

— Ką? - negalėjo patikėti Peinas. 

— O šį rytą gavau laišką nuo solisitoriaus, kuriame man liepiama iki 
mėnesio pabaigos išsikraustyti. Jei ne, neturėdami kito pasirinkimo jie 
tiesiog... 

— Kur gyvensi? - paklausė Kreigas vildamasis, jog Davenportas 
prašysis prieglobsčio. 

— Sara sutiko mane priimti, kol ši painiava išsispręs. 

— Ar nieko jai nepapasakojai? — susirūpino Kreigas. 

— Ne, ničnieko, - užgarantavo Davenportas. - Bet ji įtaria, kad 
kažkas negerai, ir nuolat kamantinėja, kada aš pirmą sykį sutikęs Mon- 
krifą. 

— Nieku gyvu negalima jai pasakoti, - perspėjo Kreigas, - nes susi- 
lauksime dar didesnių nemalonumų. 

— Ar įmanoma sulaukti dar didesnių? - nusistebėjo Davenportas. 

— Įmanoma, jei leisime Monkrifui tęsti vendetą, - atsakė Kreigas. 
Peinas su Davenportu nemėgino jam prieštarauti. - Tasai Monkrifas 
perdavė lordui kancleriui savo dienoraščius ir bus iškviestas liudyti 
Kartraito malonės byloje. 

— O, Viešpatie, - Davenporto veide atsispindėjo neviltis. 

— Panikuoti nereikia, - pamokė Kreigas. - Man atrodo, aš radau 
būdą, kaip visiems laikams užgniaužti Monkrifo pokštus, - Daven- 
portas neatrodė įtikintas. —- Negana to, galbūt mes netgi atgausime 
savo pinigus, o kartu ir tavo namą bei paveikslus, Lari. 

— Kokiu būdu? 

— Kantrybės, drauguži, kantrybės, ir viskas paaiškės. 

— Lario atžvilgiu jo taktika suprantama, - prabilo Peinas, — nes jis 
nieko neprarado. Bet kodėl investavo savo milijoną, jei žinojo, kad rei- 
kalas pasmerktas žlugti ? 

- Štai šis ėjimas buvo genialus, - pripažino Kreigas. 

— Nagi, apšviesk ir mus, - pareikalavo Davenportas. 

— Nes investuodamas savo milijoną, - nepaisydamas bičiulio sar- 
kazmo paaiškino Kreigas, - jis privertė judu abu bei mane patikėti, jog 
statome už nugalėtoją. 

— Bet jis vis tiek buvo pasiryžęs prarasti tą milijoną, - paprieštaravo 
Peinas, - jei žinojo, kad pirmasis sklypas pasmerktas. 

— Ne, jei tas sklypas jam jau priklausė, - atšovė Kreigas. 

Kurį laiką abu svečiai patylom virškino jo žodžių prasmę. 

— Tu tvirtini, esą mes sumokėjome už tą sklypą jam? — galiausiai 
išlemeno Peinas. 

— Dar blogiau, nes, manau, jis pasinaudojo tavo patarimu ir užsitik- 
rino sėkmę. Taigi jis ne tik apiplėšė mus, bet ir pats prisiplėšė gražaus 
pinigėlio. 

Kažkas paskambino į duris. 

— Kas čia dar? - bemaž pašoko Davenportas. 

— Tiktai mūsų vakarienė, - nuramino šeimininkas. - Kviečiu į vir- 
tuvę. Valgant picas aš jums papasakosiu, ką suplanavau, nes atėjo metas 
smogti atsakomąjį smūgį serui Nikolui Monkrifui. 

— Kažin ar aš noriu kariauti su tuo žmogum, - pakeliui į virtuvę 
prisipažino Davenportas Peinui. 

— Ko gero, nelabai turime iš ko rinktis, - atsiliepė Peinas. 

— Ar numanai, kas prie mūsų prisijungs? - paklausė Laris pamatęs 
keturiems asmenis padengtą stalą. 

Peinas papurtė galvą. 

— Nenutuokiu. Bet tikrai ne Monkrifas. 

— Atspėjai, ne jis, o vienas senas jo mokyklos laikų draugužis, — pa- 
aiškino virtuvėn įėjęs Kreigas ir, išėmęs iš dėžių picas, įkišo į mikro- 
bangę. 

— Ar tu, po velnių, vienąkart paaiškinsi, kokias čia užuominas lai- 


dai visą vakarą? — pyktelėjo Peinas. 

— Dar ne, - Kreigas dirstelėjo į laikrodį, bet laukti jums beliko ke- 
lios minutės. 

— Bent jau pasakyk, ką turėjai omeny teigdamas, atseit mano pata- 
rimo dėka Monkrifas prisiplėšė pinigo, - pareikalavo Peinas. 

— Ar ne tu jam pasiūlei nusipirkti ir antrą sklypą, idant nė vienu 
atveju nepralaimėtų? 

— Taip, patariau. Bet, jei pameni, jis neturėjo pakankamai pinigų 
nė pirmajam. 

— Arba taip pasakė tau, — atkirto Kreigas. - Anot Evening Stan- 
dard, antrojo sklypo kaina išaugo iki dvylikos milijonų. 

— Bet dėl ko jis investavo milijoną į pirmąjį sklypą, - nesupaisė Da- 
venportas, - jei jau žinojo pasipelnysiąs iš antrojo? 

— Nes visuomet norėjo gauti pelno iš abiejų, - atsakė Kreigas. - Tik 
pirmuoju atveju mes tapome aukomis, o jis neprarado nė penso. Jeigu 
tu būtum mums papasakojęs, jog pinigų pasiskolinai iš Monkrifo, mes 
būtume galėję susiprotėti, kas dedasi. 

Davenportas atrodė susigėdęs ir nė nemėgino apsiginti. 

— Bet aš nesuprantu vieno dalyko, - prisipažino Peinas. - Kodėl jis 
mus įpainiojo į šitą košę? Negi tik dėl to, kad sėdėjo vienoje kameroje 
su Kartraitu? 

— Sutinku, turi būti svaresnė priežastis, — pritarė Davenportas. 

- Ir yra, — patvirtino Kreigas. - Jeigu mano spėjimai pasitvirtins, 
Monkrifas daugiau mums rūpesčių nebekels. 

Peinas su Davenportu nesijautė įtikinti. 

— Atskleisk paslaptį, kaip tau pavyko sutikti Monkrifo moksladrau- 
gį, - paprašė Peinas. 

— Ar kada nors girdėjote apie ssnų mokyklos bičiulių interneto 
puslapį? 

— Su kuo gi tu mėginai susisiekti ? - pasidomėjo Peinas. 

— Su bet kuo, kas mokėsi arba tarnavo armijoje kartu su Monkri- 
fu. 

— Kas nors atsiliepė? - kartu su Davenporto klausimu dar sykį nu- 
skambėjo durų skambutis. 

— Septyni žmonės, bet man tiko tik vienas, - atsakė Kreigas išeida- 
mas iš virtuvės įleisti svečio. 

Davenportas su Peinu be žodžių susižvalgė. 

Po akimirkos Kreigas sugrįžo lydimas aukšto, tvirtai sudėto vyru- 
ko, kuriam einant pro virtuvės duris teko palenkti galvą. 

— Ponai, leiskite jums pristatyti Sendį Dosoną. Kadaise Sendis kar- 
tu su Nikolu Monkrifu gyveno tame pačiame Loreto bendrabutyje. 

— Penkerius metus, - patikslino Dosonas spustelėdamas ranką Pei- 
nui ir Davenportui. Kreigas įpylė svečiui vyno ir pakvietė prie stalo. 

— Ber kaip mums padės Monkrifo mokyklos laikų pažįstamas? — 
nesuprato Laris. 

— Gal papasakokite jiems, Sendi? - pasiūlė Kreigas. 

— Su Spenseriu susisiekiau palaikęs jį senu savo bičiuliu Niku Mon- 
krifu, kurio nemačiau nuo pat mokyklos baigimo. 

— Kai Sendis atsišaukė, - pertraukė Kreigas, - atskleidžiau jam 
savo abejones žmogumi, vadinančiu save Monkrifu, ir jis sutiko atlikti 
patikrinimą. Džeraldas man papasakojo apie būsimą Monkrifo rytinį 
susitikimą „Dorčesteryje“ su vienu iš jo kolegų, Gariu Holu. Taigi po 
keleto minučių tenai pasirodė ir Sendis. 

— Jį suradau be galo lengvai, - pratęsė Dosonas. - Susidarė įspūdis, 
tarytum serą Nikolą Monkrifą pažįsta visi iki vieno, pradedant portjė 
ir baigiant viešbučio administratoriumi. Jis sėdėjo nišoje, kur ir patarė 
ieškoti durininkas. Iš pirmo žvilgsnio palaikiau jį Niku, bet kadangi 
nesimatėme penkiolika metų, nusprendžiau verčiau pasitikslinti. Kai 
prisiartinau šnektelėti, jis manęs neatpažino, o juk esu pakankamai įsi- 
mintinas. 

- Čia viena iš priežasčių, dėl kurios pasirinkau jus, - pakomentavo 
Kreigas. - Bet po tiekos metų šis įrodymas nėra pakankamas. 

— Todėl ir nusprendžiau pertraukti jų pašnekesį, kad išsiaiškinčiau, 
ar ten iš tiesų Nikas. 

— Ir? — paklausė Peinas. 

— Išties įspūdinga. Tas pats žvilgsnis, balsas, net manieros, bet vis 
tiek nesijaučiau tikras, tad sumaniau atlikti keletą bandymų. Nikas 
buvo Loreto mokyklos kriketo komandos kapitonas, velniškai vikrus, 
neprilygstamai padavinėjo sviedinį. Tasai žmogus apie tai žinojo, bet 
kai priminiau pats buvęs jų vartininku, jis nė nemirktelėjo. Ir padarė 
pirmą klaidą, nes mokykloje niekada nežaidžiau kriketo, nemėgau to 

žaidimo. Priklausiau regbio komandai, buvau antros linijos puolėjas, 
kas turbūt nė nekelia nuostabos. Aš patraukiau šalin, bet vis dar abe- 
jojau: galbūt jis galėjo užmiršti tokius dalykus, todėl sugrįžau pranešti 
naujienos apie Skviio Hamprio mirtį, į kurio laidotuves susirinkęs vi- 
sas miestelis. „Šaunus buvo treneris“, - pasakė tas žmogus ir suklydo 
antrą kartą. Skvifė Hamprė buvo mūsų bendrabučio ūkvedė, laikiusi 
berniukus geležiniuose gniaužtuose; net aš jos bijojau. Nikas nieku 
gyvu negalėjo užmiršti Skvifės. Aš nežinau, kas per vienas tasai „Dor- 
česteryje“ mano sutiktas vyras, bet, patikėkite, jis tikrai nėra Nikolas 
Monkrifas. 

— Tuomet kas jis toks, velniai griebrų? — šūktelėjo Peinas. 

— Aš žinau, kas jis per vienas, - šyptelėjo Kreigas. - Negana to, aš 
galiu įrodyti. 


<e> 


Denis papildė visus tris dosjė naujais duomenimis. Jis neabejotinai 
sužeidė Peiną ir netgi sužalojo Davenportą, tačiau Spenseriui Kreigui 
bemaž nekliuvo, ir labai tikėtina, jog visai netrukus tas niekšas vis dėl- 
to taps karališkuoju advokatu. O dabar, kai neteko priedangos, trijulė 
sužinos, kas kaltas dėl jų nelaimių. 

Kol veikė anonimiškai, Denis galėjo kapoti oponentus po vieną 
ir netgi pasirinkti grumtynių vietą bei aplinkybes, tačiau nuo šiol šio 
pranašumo nebeliko. Dabar jie žino turį priešą, ir jis pirmą kartą tapo 
pažeidžiamas. Aišku, jie norės keršto, o Deniui nereikėjo priminti, kuo 
baigėsi pastarasis komandinis muškietininkų žaidimas. 

Denis vylėsi sutriuškinsiąs juos visus dar nesupratusius, su kuo su- 
sidūrė. Dabar beliko viltis demaskuoti priešus teisme. Tačiau tuomet 
iškils aikštėn, jog Belmaršo duše buvo nužudytas ne jis, o Nikas. Jei jau 
leisis į tokią riziką, viską reikia itin tiksliai apskaičiuoti. 

Davenportas prarado namus, meno kolekciją ir buvo išmestas iš 
„Holbi Sičio“ nė nepasibaigus filmavimo bandymui. Aktorius persi- 
kraustė pas seserį į Čeinio taką, dėl ko Denis pirmą kartą pajuto kaltės 


dilgtelėjimą; kažin kaip reaguos Sara, jei kada nors sužinos tiesą? 

Peinas balansavo ant bankroto ribos, tačiau, anot Holo, motina vei- 
kiausiai sūnelį ištrauks iš balos, ir per kitus rinkimus jis vis dar gali tap- 
ti garbiuoju parlamento nariu, atstovaujančiu centriniam Saseksui. 

Tačiau Kreigas beveik nieko neprarado ir, aišku, nejautė jokios są- 
žinės graužaties. Denis nė kiek neabejojo, kuris iš trijų muškietininkų 
vadovaus atsakomajam puolimui. 

Jis padėjo tris aplankus atgal į lentyną, jau suplanavęs kitą ėjimą, 
po kurio trijulė keliaus tiesiu taikymu į kalėjimą. Denis išpildys pono 
Redmeino prašymą, liudys teisme, pateiks naujų įkalčių ir įrodys, jog 
Kreigas yra žmogžudys, Peinas — jo bendrininkas, o Davenportas — 
priesaikos laužytojas, melagingu liudijimu pasmerkęs nekaltą žmogų. 

Betė išniro iš Naitsbridžo metro stoties tamsos. Puikią, giedrą die- 
ną praeiviai neskubėdami žvalgėsi į vitrinas arba traukė sekmadienio 
pietų. 

Pastarosiomis savaitėmis iš Alekso Redmeino sulaukusi ypatingo 
palaikymo ir paramos prieš valandą išėjo iš jo kabineto kupina ryž- 
to. Tačiau dabar tasai ryžtas pradėjo pamažėle slūgti. Žingsniuodama 
Boltono garvės link Betė stengėsi prisiminti viską, ką sakė Aleksas. 

Nikas Monkrifas - malonus žmogus, buvęs ištikimas Denio bičiu- 
lis. Kelios savaitės prieš išeidamas į laisvę Monkrifas parašė Aleksui 
laišką siūlydamasis visomis išgalėmis padėti Deniui, nes tikėjo jo ne- 
kaltumu. 

Aleksas nusprendė pasinaudoti pasiūlymu ir Monkrifui tapus lais- 
vam parašė atsakymą prašydamas leisti peržiūrėti kalėjime vestus die- 
noraščius, 0 ypač įrašus, susijusius su kasetėje užfhiksuotu Alberto Kra- 
no bei Tobio Mortimerio pokalbiu. Baigdamas Aleksas pasiteiravo, ar 
Nikas sutiktų liudyti būsimajame teisme. 

Pirmiausiai nustebino jau kitą rytą atkeliavę dienoraščiai. Antrąja 
staigmena tapo pats kurjeris. Albertas Kranas nepaprastai paslaugiai 
atsakinėjo į visus Alekso klausimus, tačiau pasiteiravus, kodėl viršinin- 
kas nesutinka liudyti, tapo atsargus. Tiesą sakant, Nikas net nesvarstė 
galimybės neoficialiai susitikti su ponu Redmeinu pastarojo kabinete. 
Aleksas spėjo, galbūt Monkrifas tiesiog nenori susidurti su policija, 
kol nepasibaigęs jo lygtinio paleidimo laikas. Tačiau Redmeinas taip 
lengvai pasiduoti neketino. Pietų metu jis įkalbėjo Betę pamėginti 
priversti Monkrifą apsigalvoti, nes pastarojo liudijimas gali nulemti, 
ar pavyks apginti gerą Denio vardą, ar ne. „Jokio spaudimo, Bete“, — 
šypsodamasis patarė advokatas, tačiau dabar sulig kiekvienu žingsniu 
ji jautė kylantį spaudimą. 

Aleksas parodė jai Monkrifo nuotrauką ir perspėjo, jog pirmą aki- 
mirksnį gali pamanyti žvelgianti į Denį, tačiau privalanti susikaupti ir 
nesileisti išblaškoma. 

Redmeinas pats parinko susitikimo dieną ir valandą: sekmadienį 
popiet, apie ketvirtą. Jo manymu, tokiu metu Nikas būsiąs atsipalai- 
davęs ir lengviau pasiduos nei iš šio, nei iš to prie durų išdygusios siel- 
vartaujančios panelės įkalbinėjimams. 

Iš pagrindinės gatvės pasukusi į Boltono, Betė sulėtino žingsnį. 
Į priekį ginė tik mintis apie gero vardo sugrąžinimą Deniui. Ji apėjo 
aplink pusapvalį parką, kurio viduryje stovėjo bažnyčia, ir galiausiai 
pasiekė dvyliktąjį namą. Prieš atidarydama vartelius pasikartojo drau- 
ge su Aleksu sukurtus žodžius: aš esu Betė Vilson, atleiskite, kad truk- 
dau sekmadienio popietę, bet, jei neklystu, jūs buvote Denio Kartraito 
kameros kaimynas, o jis... 


<eo> 


Perskaitęs trečią profesoriaus Morio rekomenduotą straipsnį De- 
nis pajuto bemaž pasiruošęs susitikimui su dėstytoju. Atsivertus prieš 
metus rašytą darbą, paremtą J. K. Galbraito mažų mokesčių ekonomi- 
kos teorija, ūmai suskambo durų skambutis... Denis nusikeikė. Didysis 
Alas išėjęs žiūrėti „Vest Hamo“ ir Šefildo „Junaitid“ varžybų. Deniui 
norėjosi eiti drauge, bet abu nutarė, jog būtų per didelė rizika. Kažin 
ar kitą sezoną jau galės lankytis Up/o2 Park stadione? Vėl sutelkė dė- 
mesį į Galbraitą vildamasis, jog neprašyti svečiai nueis šalin, tačiau 
skambutis sučirškė antrą kartą. 

Jis nenorom atsistojo nustumdamas atgal kėdę. Kas galėtų atsidan- 
ginti tokiu laiku? Jehovos liudytojai ar įkyruolis prekybos agentas? 
Kad ir kas ten būtų, jis jau turėjo parengtą atsakymą sekmadieniniams 
trukdytojams. Nurisnojęs laiptais žemyn vaikinas sparčiai perėjo ko- 
ridorių tikėdamasis atsikratyti svečio, kol dar neišsilakstė sukauptos 
mintys. Skambutis čirkštelėjo trečią kartą. Denis atlapojo duris. 

— Aš esu Betė Vilson, atleiskite, kad trukdau sekmadienį... 

Denis išplėtęs akis stebeilijo į mylimąją. Pastaruosius dvejus metus 
kasdien svajojo apie tokią akimirką, svarstė, ką jai pasakytų. O dabar 


stovėjo be žado. 

Betė išblyško ir pradėjo drebėti. 

— Negali būti, - sukuždėjo ji. 

— Gali, brangioji, - atsakė Denis čiupdamas ją į glėbį. 

Automobilyje kitapus gatvės sėdintis žmogus be paliovos spragsėjo 
fotoaparatu. 


<e> 


— Ponas Monkrifas? 

— Kas čia skambina? 

— Aš esu baristeris Spenseris Kreigas. Turiu jums pasiūlymą. 

— Ką norėtumėt man pasiūlyti, pone Kreigai? 

— Jei įstengčiau sugrąžinti jums turtą, teisėtai priklausantį turtą, 
kiek esate pasiryžęs už tai sumokėti? 

- Sakykite savo kainą. 

— Dvidešimt penki procentai. 

— Daugoka. 

— O jei atgaurumėte dvarą Škotijoje, išspirtumėte lauk Boltono 
namą okupavusį asmenį, jei jums atitektų visa suma, sumokėta už 
senelio pašto ženklų kolekciją, jau nekalbant apie prabangius aparta- 
mentus Londone, apie kuriuos tikriausiai nė nenutuokiate, ir sąskaitas 
Ženevos bei Londono bankuose? Kaina tikrai nėra per didelė, pone 
Monkrifai. Ji išties pagrįsta, juolab kai alternatyva - šimtaprocentinis 
nulis. 

— Kokiu būdu žadate viską sugrąžinti ? 

— Tereikia pasirašyti sutartį, pone Monkrifai, ir atgausite tėvo tur- 
tą. 

- Ir daugiau nebus jokios rinkliavos, nė užslėptų įsipareigojimų? — 
įtariai paklausė Hjugas. 

- Jokios rinkliavos ir užslėptų įsipareigojimų, - pažadėjo Kreigas. — 
Tiesą sakant, pridėsiu netgi mažutį priedą, kuris, manau, pamalonins 
ponią Monkrif. 

— Kokį priedą? 

— Pasirašykite sutartį, ir po savaitės ji jau vadinsis ledi Monkrif. 

- Ar nufotografavai jo koją? - paklausė Kreigas. 

— Dar ne, - atsakė Peinas. 

— Kai tik turėsi nuotrauką, pranešk. 

— Palauk, - tarstelėjo Peinas. - Jis išeina iš namų. 

— Su vairuotoju? 

— Ne, su moterimi, kuri atėjo vakar popiet. 

— Apibūdink ją. 

— Netoli trisdešimties, maždaug metro penkiasdešimties, liekna, 
rudi plaukai, puikios kojos. Abu sėdasi į mašinos galą. 

— Stebėk juos ir pranešinėk, kur važiuoja. 

Kreigas įsijungė kompiuterį ir išsitraukė Betės Vilson nuotrauką, 
nė kiek nesistebėdamas, jog visi išvardyti požymiai sutampa. Tik keis- 
ta, kad Kartraitas šitaip rizikuoja. Negi jis įsivaizduoja tapęs nenuga- 
limas? 

Kai tik Peinas nufotografuos kairę Kartraito koją, Kreigas susitars 
susitikti su detektyvu seržantu Fuleriu. Paskui pasitrauks į šalį ir leis 
policininkui sučiupti pabėgusį galvažudį su bendrininke bei susižerti 


visą garbę. 
<e>- 


Didysis Alas sustojo prie universiteto durų. Gavęs Betės bučkį De- 
nis iššoko iš automobilio ir užbėgo laiptais aukštyn. 

Vienas bučinys, o po jo - bemiegė naktis sugriovė visus jo planus. 
Kai kitą rytą patekėjo saulė, Denis žinojo daugiau nebegalėsiąs ištverti 
gyvenimo be Betės, net jei tektų išvykti iš šalies ir įsikurti užsienyje. 


436 JEFFREY ARCHER 
<seo- 


Kol prisiekusieji svarstė, Kreigas išsmuko iš teismo salės ir sustojęs 
ant Old Beilio laiptų paskambino Peinui į mobilųjį. 

— Kur jie nuvažiavo? 

— Kartraitas išlipo prie Londono universiteto. Jis ten studijuoja 
verslą. 

— Bet juk Monkrifas baigė anglų kalbą. 

— Teisybė, bet neužmiršk, jog sėdėdamas Belmarše Kartraitas išsi- 
laikė matematikos ir verslo egzaminus. 

— Dar viena klaidelė, kuri, kaip jis manė, niekam nekris į akis, — 
pastebėjo Kreigas. - Taigi kur vairuotojas nuvežė merginą, išleidęs 
Kartraitą? 

- Jie nuvažiavo į Ist Endą... 

- Ir sustojo prie dvidešimt septintojo Beikono kelio namo, - už- 
baigė Kreigas. 

— Iš kur žinai? 

— Ten gyvena Betė Vilson, Kartraito mergina - tą vakarą jinai buvo 
šalia jo skersgatvyje, nepameni? 

— Kaip galėčiau užmiršti? — burbtelėjo Peinas. 

— Ar ją pavyko nufotografuoti? — toliau klausinėjo Kreigas ne- 
kreipdamas dėmesio į emocijų protrūkį. 

— Keletą kartų. 

— Gerai, bet reikia dar ir kairės Kartraito kojos atvaizdo viršum 
kelio, o tuomet jau galėsiu aplankyti detektyvą Fulerį, - Kreigas dirs- 
telėjo į laikrodį. - Verčiau grįšiu į teismą. Prisiekusieji ilgai nesvarstę 
pripažins mano klientą kaltu. Kur šiuo metu esi? 

- Šalia Beikono kelio dvidešimt septintojo numerio. 

— Laikykis atokiau, toji moteris atpažins tave ir iš už šimto žings- 
nių. Teismui pasibaigus vėl paskambinsiu. 


<oe> 


Per pierų pertrauką prieš profesoriaus Morio paskaitą Denis nu- 
sprendė pasivaikščioti ir sukirsti sumuštinį. Mintyse kartodamasis 
septynias Adamo Smito teorijas, kad turėtų, ką pasakyti, jei ištiestas 

profesoriaus pirštas netyčia nukryptų į jį, nepastebėjo vyro su fotoapa- 
ratu, sėdinčio ant suolelio kitapus gatvės. 


<eo> 


Išsyk po teismo Kreigas vėl paskambino Peinui į mobilųjį. 

- Ji ištisą valandą nesirodė, o galiausiai išėjo iš namų nešina dideliu 
lagaminu. 

— Kur patraukė? - paklausė Kreigas. 

— Nuvažiavo į Sitį, į savo darbovietę Meisono gatvėje. 

— Ar pasiėmė lagaminą? 

— Ne, paliko automobilio bagažinėje. 

— Vadinasi, dar bent vieną naktį ketina praleisti Boltone. 

— Panašu. O gal juodu planuoja sprukti iš šalies? - suabejojo Pei- 
nas. 

— Vargu, ar Kartraitas ryšis tokiam žingsniui nenuėjęs į paskutinįjį 
susitikimą su pataisos inspektore ketvirtadienio rytą, po kurio baigsis 
lygrinio paleidimo terminas. 

— Tuomet per artimiausias tris dienas turime surinkti visus reikia- 
mus įkalčius. 

— Papasakok, ką dar šiandien matei. 

— Ketvirtą jis išėjo iš universiteto, sugrįžo į Boltono gatvę ir įėjo 
vidun, o vairuotojas išsyk vėl išvažiavo. Pasekiau, ar tik neketina par- 
gabenti merginos. 

— Na, ir? 

— Taip ir buvo. Paėmė ją iš darbo ir atvežė į namą. 

— O lagaminas? 

— Įnešė vidun. 

— Matyt, ji jaučiasi saugi, jei nusprendė persikraustyti. Ar jis išsi- 
ruošė pabėgioti? 

- Jei ir bėgiojo, nebent tuomer, kol aš sekiau merginą, - paaiškino 
Peinas. 

— Rytoj merginos nesekiok, - paliepė Kreigas. - Nuo šiol visą dė- 
mesį sutelk į Kartraitą, nes jei ketiname jį įklampinti, svarbus tik vie- 


nas dalykas. 

— Nuotrauka, - susiprato Peinas. - Bet jeigu jis rytoj iš ryto nebė- 
gios? 

— Juo labiau turi užmiršti merginą ir lipte prilipti prie jo, - pakar- 
tojo Kreigas. - O aš informuosiu Larį. 

— Ar jis bent stengiasi susirasti kokį pragyvenimo šaltinį? 

— Ne per labiausiai, - atsakė Kreigas. - Bet nevalia leisti jam prie- 
šiškai nusiteikti, kol gyvena su seseria. 


<e>- 


Kreigui besiskutant suskambo telefonas. Jis nusikeikė. 

— Juodu vėl išėjo iš namų. 

— Vadinasi, šįryt vyrukas nebėgios? 

— Ne, nebent vakarop. Paskambinsiu, jei jo dienotvarkė pasikeis. 

Kreigas išjungė telefoną ir skutosi toliau. Netyčia įsipjovęs vėl nu- 
sikeikė. Dešimtą valandą privalėjo būti teisme ir išklausyti teisėjo pa- 
skirtą bausmę įsilaužėliui. Veikiausiai jo klientas sės dvejiems metams, 
neatsižvelgiant į galybę kitų nusižengimų. 

Kreigas apsišlakstė losjonu svarstydamas apie Kartraito laukian- 
čius kaltinimus: pabėgimas iš Belmaršo apsimetus kitu kaliniu, per 
penkiasdešimties milijonų dolerių vertos pašto ženklų kolekcijos va- 
gystė, dviejų bankų čekių klastojimas ir dar begalė kitų nusižengimų, 
į kuriuos bus atsižvelgta. Tereikės teisėjui suvokti nusikaltimo mastą, 
ir Danielis Kartraitas nebepamactys dienos šviesos iki pat pensijos. 
Kreigas tikėjosi, jog ir mergina gerokai patupės cypėj už nusikaltėliui 
suteiktą pagalbą bei paramą. Kai paaiškės, ką Kartraitas veikė paspru- 
kęs iš kalėjimo, niekam nė nebedingtelės mintis suteikti jam malonę. 
Kreigas vėl pajuto įsitikinimą, jog netrukus sulauks dar vieno lordo 
kanclerio pakvietimo, ir šįkart juodu gurkšnos sausą cheresą aptarinė- 


dami anglų kriketo nuosmukį. 


— Mumis seka, - tarstelėjo Didysis Alas. 
— Kodėl taip manai? - paklausė Denis. 

— Vakar pastebėjau iš paskos važinėjančią mašyną. Daba ji vėl čia. 

— Kitoj sankryžoj pasuk į kairę ir stebėk, ar neatsiliks. 

Didysis Alas linktelėjo ir neparodęs posūkio staigiai pasuko kai- 
rėn. 

— Ar vis dar seka? - paklasuė Denis. 

— Nea, nulėkė tiesiai, - atsakė Alas dirstelėjęs į veidrodėlį. 

— Kokios markės automobilis? 

— Tamsiai mėlynas Ford Mondeo. 

— Kiek, tavo manymu, tokių mašinų yra Londone? - pasiteiravo 
Denis. 

- Jisai mus sekė, - suniurzgė Didysis Alas įsukdamas į Boltono gat- 
vę. 

— Eisiu pabėgioti, - pareiškė Denis. - Jei kas nors mane persekios, 
būtinai tau pranešiu. 


Didysis Alas nė nešyptelėjo. 
<e> 


— Kartraito vairuotojas mane pastebėjo, - pasakė Peinas, - neturė- 
damas kito pasirinkimo šiandien nebelįsiu jiems į akis. Dabar važiuoju 
išsinuomoti kito automobilio. Rytoj iš pat ryto pratęsiu budėjimą. Bet 
reikės elgtis atsargiau, nes tasai šoferis ne iš kelmo spirtas. Garantuotai 
dirbęs policijoje arba armijoje, taigi teks kasdien keisti mašinas. 

— Ką tu pasakei? - paklausė Kreigas. 

— Ketinu kasdien keisti... 

— Ne, prieš tai. 

— Kartraito vairuotojas tikriausiai sėmėsi įgūdžių policijoje arba 
armijoje. 

— Žinoma, - susiprotėjo Kreigas. - Prisimink, juk Monkrifo vai- 
ruotojas sėdėjo vienoje kameroje su juo ir Kartraitu. 

— Tu teisus, - pritarė Peinas. - Kranas. Albertas Kranas. 

— Dažniau vadinamas Didžiuoju Alu. Manau, seržantas Fuleris jau 
visai netrukus sučiups už uodegos laimės paukštę. 

— Gal man šį vakarą sugrįžti ir dar kartą apsižvalgyti? - paklausė 


Peinas. 

— Ne. Kranas taps puikiu priedu, bet negalim rizikuoti ir išsiduoti jį 
pričiupę. Nesiartink prie jų iki rytojaus popietės, nes vairuotojas dabar 
garantuotai dairysis tavęs. Kai jis parveš savo šefą ir išvažiuos paimti 


merginos, spėju, tada ir pamatysi pabėgioti išsiruošusį Kartraitą. 
<e> 


Universiteto koridoriuje Denį pasveikino profesorius Moris, besi- 
šnekučiuojantis su keliais egzaminus laikančiais studentais. 

— Po metų, Nikai, ateis jūsų eilė laikyti baigiamuosius egzaminus. 

Denis nė nesusimąstė, kaip mažai laiko liko iki egzaminų. Jis ne- 
puolė aiškinti profesoriui neturįs nė menkiausio supratimo, kur atsi- 
dursiąs po metų. 

- Iš jūsų lauksiu pačių geriausių rezultatų, - pridūrė Moris. 

— Tikėkimės, nesužlugdysiu jūsų lūkesčių. 

— Mano lūkesčiams pavojus negresia, - patikino Moris, - ojūs esate 
tipiškas savarankiškai besimokantis studentas, kuris mano esąs gerokai 
atsilikęs nuo daugumos. Tačiau per egzaminus suprasite ne tik nesąs 
atsilikęs, bet ir gerokai pralenkęs didžiumą bendramokslių. 

— Neliaupsinkite, profesoriau, - tepasakė Denis. 

— Aš niekada nieko negiriu nepelnytai, - atsakė profesorius nusi- 
sukdamas į kitą studentą. 

Denis išėjo laukan ir pamatė Didįjį Alą, laikantį pravertas automo- 
bilio dureles. 

— Ar šiandien mus kas nors sekė? 

— Nea, bose, - atsakė Didysis Alas atsisėsdamas prie vairo. 

Denis neprisipažino bičiuliui laikąs šiuos įtarimus visiškai pagrįs- 
tais. Įdomu, kiek laiko užtruks Kreigas, kol atkapstys tiesą, jei dar iki 
jos neprisikasė. Tereikėjo išlaukti porą dienų, kol pasibaigs lygrinio pa- 
leidimo terminas, o tada tiesą išgirs visas pasaulis. 

Automobiliui sustojus Boltono garvėje, Denis iššoko ir nudūmė 
vidun. 

— Gal gersite arbatos? - paklausė Molė jam lekiant laiptais į viršų. 

— Ačiū, ne, eisiu pabėgioti. 

Denis nusimetė drabužius ir apsivilko sportinę aprangą. Bėgio- 
ti ruošėsi ilgai, nes norėjo apmąstyti rytdienos susitikimą su Aleksu 
Redmeinu. Bėgdamas pro duris pastebėjo Didįjį Alą dūlinantį į vir- 
tuvę; turbūt ketino išgerti puodelį arbatos su Mole prieš parveždamas 
Betę. Denis nurisnojo gatve krantinės link. Bemaž visą dieną išsėdėjus 
paskaitose, adrenalino srautas padėjo atsipalaiduoti. 

Bėgdamas Čeinio taku stengėsi nežiūrėti Saros buto pusėn, kur, ži- 
nia, dabar gyveno jos brolis. Jei būtų žvilgterėjęs, galbūt būtų pamatęs 
kitą savo pažįstamą, stovintį po atviru langu ir fotografuojantį jį patį. 
Denis nukūrė Parlamento aikštės pusėn, o bėgdamas pro Bendruo- 
menių rūmų šv. Stepono vartus prisiminė Peiną spėliodamas, kur šis 
galėtų šiuo metu būti. 

Peinas stovėjo kitapus gatvės reguliuodamas fotoaparatą ir apsi- 
mesdamas Didįjį Beną paveiksluojančiu turistu. 


<e> 


— Ar padarei nors vieną pakenčiamą nuotrauką? — paklausė Krei- 
gas. 

— Galėčiau užpildyti galeriją, - atsakė Peinas. 

- Šaunuolis. Užvežk jas man, peržiūrėsime pietaudami. 

— Vėl valgysim picas? 

- Jau nebeilgai. Netrukus gausime iš Hjugo Monkrifo atlygį ir ne 
tik atsikratysime Kartraito, bet ir susišluosime solidų pelną, kurio jis 
aiškiai nebuvo įtraukęs į savo šaunųjį planą. 

— Abejoju, ar Davenportas nusipelnė savojo milijono. 

— Sutinku, bet jis vis dar išskydęs, o mums nereikia, kad ką nors 
leptelėtų, juolab kai gyvena su Sara. Iki, Džeraldai. 

Kreigas padėjo ragelį, įsipylė gėrimo ir ėmė galvoti, kaip pradės po- 
kalbį, kurio laukė visą savaitę. 

- Ar galėčiau pasikalbėti su detektyvu seržantu Fuleriu? 

- Inspektoriumi Fuleriu, - patikslino balsas. - O kas skambina? 

— Spenseris Kreigas, baristeris. 


— Tuojau sujungsiu, pone. 

— Senokai besikalbėjome, pone Kreigai. Kaip šiandien prisimenu 
pastarąjį jūsų skambutį. 

— Ir aš neužmiršau, - pratarė Kreigas. - Dėl to ir vėl jums skambi- 
nu, inspektoriau, beje, noriu pasveikinti. 

— Ačiū, - padėkojo Fuleris, - bet netikiu, kad susisiekėte tik dėl 
to. 

- Jūs teisus, - nusijuokė Kreigas. - Aš turiu informacijos, galinčios 
padėti jums greičiau tapti vyresniuoju inspektoriumi. 

— Įdėmiai klausausi, - atsiliepė Fuleris. 

— Tačiau noriu pabrėžti, inspektoriau, jog mano pavardė su šia in- 
formacija negali turėti nieko bendra. Esu tikras, sužinojęs, apie ką kal- 
bame, suprasite kodėl. Be to, pokalbis tikrai ne telefoninis. 

- Žinoma. Sakykite, kur ir kada norite susitikti. 

— Rytoj po dvylikos penkiolika „Šerloko Holmso“ bare. 

— Puikiai pasirinkote, - pastebėjo Fuleris. — Iki rytojaus, pone 
Kreigai. 

Kreigas išjungė telefoną ir pagalvojo iki Džeraldo pasirodymo su- 
spėsiąs dar kai kam paskambinti, bet tą pat akimirką sučirškė durų 
skambutis. Atidaręs pamatė išsišiepusį Peiną. Jau senokai bematė bi- 
čiulį tokį patenkintą. Svečias netardamas nė žodžio patraukė paskui 
Kreigą, įžengė į virtuvę ir išdėliojo ant stalo šešias nuotraukas. 

Kreigas pažvelgė į fotografijas ir išsyk suprato, ko Peinas taip džiū- 
gauja. Ant kairės Denio kojos viršum kelio aiškiai buvo maryti Krei- 
gui puikiai pažįstamas randas; nors ir kiek nublankusi, bet plika akimi 

- Šito įrodymo Fuleriui pakaks, - pakomentavo Kreigas ir pakėlęs 
virtuvės telefoną paskambino į Škotiją. 

— Hjugas Monkrifas, - atsiliepė balsas. 

— Visai netrukus vadinsitės seru Hjugu, - pareiškė Kreigas. 

- Šis mūsų susitikimas paskutinis, Nikolai. 

— Taip, panele Benet. 

— Nors mudviejų nuomonės ne visuomet sutapdavo, bet, manau, 
įgyta patirtis abiem išėjo į naudą. 

— Sutinku, panele Benet. 

— Paskutinį kartą išėjęs iš šio pastato tapsite lygtinio termino sąlygų 
nebevaržomu laisvu žmogumi. 

— Taip, panele Benet. 

— Tačiau prieš išregistruodama jus privalau pateikti keletą klausi- 
mų. 

- Žinoma, panele Benet. 

Ji paėmė apkramtytą šratinuką ir pažvelgė į ilgą Vidaus reikalų 
ministerijos rekomenduojamų klausimų sąrašą, į kuriuos turi atsakyti 
kalinys prieš atgaudamas visišką laisvę. 

— Ar pastaruoju metu vartojote narkotikų? 

— Ne, panele Benet. 

— Ar pastaruoju metu nepatyrėte pagundos įvykdyti nusikaltimą? 

— Pastaruoju metu ne, panele Benet. 

— Ar per praėjusius metus palaikėte ryšius su žinomais nusikaltė- 
liais? 

— Su nežinomais, - atsakė Denis. Panelė Benet pakėlė akis. - Bet 
lioviausi su jais bendravęs ir nebenoriu jų daugiau matyti, nebent tek- 
tų susidurti teisme. 

— Man gerokai palengvėjo, - pasidžiaugė panelė Benet pažymėda- 
ma dar vieną varnelę. - Ar tebeturite kur gyventi? 

- Taip, bet netrukus žadu persikraustyti, - šratinukas pakibo ore, — 
į oficialiai įregistruotą būstą, kuriame gyvenau anksčiau, — pareigūnė 
užpildė dar vieną langelį. 

— Ar gyvenate su šeima? 

— Taip. 

Panelė Bener vėl pakėlė galvą. 

— Kai andai klausiau to paties, sakėtės gyvenąs vienas. 

— Mes visai neseniai vėl susiėjome. 

— Malonu girdėti, Nikolai, - varnelė papuošė kitą langelį. 

— Ar turite kokių nors išlaikytinių? 

— Taip, dukrelę Kristę. 

— Vadinasi, dabar gyvenate su žmona ir dukra? 

— Mudu su Bete susižadėję, bet kai tik išspręsiu dar kelias man liku- 
sias problemas, ketiname susituokti. 

— Džiaugiuosi dėl jūsų. Galbūt pataisos inspekcija galėtų padėti 
jums išspręsti tas problemas? 

- Jūs labai maloni, panele Benet, bet nemanau. Rytoj iš ryto kaip 
tik susitiksiu su savo advokatu ir, tikiuosi, jis padės man sutvarkyti vi- 
sus reikalus. 

— Suprantu, - panelė Benet vėl sugrįžo prie klausimų sąrašo. - Ar 
jūsų gyvenimo draugė turi nuolatinį darbą? 

— Taip, - patvirtino Denis. - Ji yra asmeninė Sičio draudimo kom- 
panijos direktoriaus padėjėja. 

— Ojjums susiradus darbą, tapsite dviejų asmenų išlaikoma šeima. 

— Teisybė, tačiau artimiausioje ateityje mano uždarbis bus gerokai 
mažesnis už jos. 

— Kodėl? Kokį darbą ketinate dirbti? 

— Ketinu įsidarbinti bibliotekininku didelėje įstaigoje, — atsakė 
Denis. 

— Geresnio pasirinkimo nė nesugalvosi, - pagyrė panelė Benet už- 
pildydama dar vieną langelį ir pateikdama kitą klausimą: — Ar arti- 
miausioje ateityje žadate vykti į užsienį? 

— Tokių planų neturiu. 

— Ir galiausiai, - ištarė inspektorė, — ar nesibaiminate galįs ateityje 
vėl pasukti nusikalstamu keliu? 

— Aš tvirtai apsisprendžiau ateityje šito nebekartoti, - patikino 


Denis. 

— Smagu išgirsti, - panelė Benet pažymėjo paskutinę varnelę pas- 
kutiniajame langelyje. - Mano klausimai baigti. Ačiū, Nikolai. 

— Ačiū jums, panele Benet. 

- Tikiuosi, — pratęsė pareigūnė atsistodama, - drauge su advokatu 
įveiksite savo bėdas. 

— Jūs labai maloni, panele Benet, - juodu paspaudė vienas kitam 
rankas. — Ir aš tikiuosi to paties. 

- Jei tik jums prireiks kokios nors pagalbos ar patarimo, neužmirš- 
kite, jog tereikia man paskambinti. 

— Ko gero, artimiausiu metu kai kas gali su jumis susisiekti, - atsakė 
Denis. 

— Tuomet lauksiu žinių. Linkiu sėkmės judviem su Bete. 

— Dėkoju. 

— Viso geriausio, Nikolai. 

— Viso geriausio, panele Benet. 

Nikolas Monkrifas išėjo pro duris tapęs laisvu žmogumi. O rytoj jis 
vėl bus Denis Kartraitas. 


— Nemiegi? 

— Ne, - atsiliepė Betė. 

— Vis dar tikiesi, kad persigalvosiu? 

— Taip, bet žinau, jog beprasmiška tave įkalbinėti, Deni. Visuomet 
buvai užsispyręs kaip ožys. Tikiuosi, suvoki - ši mudviejų naktis pa- 
skutinė, jei paaiškės, kad priėmei klaidingą sprendimą. 

— Tačiau jeigu aš teisus, - sukuždėjo Denis, - turėsime dar dešimt 
tūkstančių tokių naktų. 

- Bet juk visos gyvenimo naktys gali tapti mūsų ir be tokios didžiu- 
lės rizikos. 

— Išėjęs iš kalėjimo aš rizikavau kasdien. Tu nė neįsivaizduoji, Bete, 
ką reiškia nuolatos žvilgčioti per petį laukiant, kol kas nors ištars: 
„Žaidimas baigtas, mielas Deni, visą likusį gyvenimą tau teks praleis- 
ti už grotų. O jei nueisiu pats, bent jau bus išklausyta manoji įvykių 


versija. 

— Kas tave galutinai įtikino, esą čia vienintelis būdas įrodyti savo 
nekaltumą? 

— Tu, - atsakė Denis. - Kai pamačiau tave tarpduryje... „Atleiskite, 
kad trukdau, sere Nikolai“, - pamėgdžiojo jis, - supratau daugiau ne- 
benorįs būti seru Nikolu Monkrifu. Aš esu Denis Kartraitas ir myliu 
Betę Beikon iš Vilsono kelio. 

Betė susijuokė. 

— Nė nepamenu, kada paskutinį kartą mane šitaip pavadinai. 

— Kai buvai bjauri vienuolikmetė mergiūkštė su kaselėmis. 

Betė atsigulė ant pagalvių ir kurį laiką tylėjo. Denis jau pamanė ją 
užmigus, bet ūmai toji sugriebė jo ranką ir pratarė: 

— Bet nemaža tikimybė, jog visą likusį gyvenimą praleisi kalėjime. 

— Ilgai apie tai svarsčiau, - atsiliepė Denis. - Bet esu tikras, jei nu- 
eisiu į policiją su Aleksu Redmeinu ir pasiduosiu pats — turėdamas 
šį namą, visą kitą turtą, o svarbiausia, tave - kam nors vis dėlto gali 
sukirbėti mintis, jog esu nekaltas. 

- Dauguma žmonių nepanorėtų šitaip rizikuoti, — pastebėjo 
Betė. - O gyventų sau patenkinti prisidengę sero Nikolo Monkrifo 
vardu bei naudodamiesi šio vardo teikiamomis privilegijomis. 

— Bet aš nesu seras Nikolas Monkrifas, štai kas svarbiausia, Bete. Aš 
esu Denis Kartraitas. 

— O aš ne Betė Monkrif, bet verčiau ja būsiu, užuot artimiausius 
dvidešimt metų lankius tave Belmarše pirmaisiais mėnesio sekmadie- 
niais. 

— Ir kiekvieną dieną žvalgysies per petį klaidingai supratusi men- 
kiausią užuominą, vengdama visų Denio ir netgi Niko pažįstamų. O 
kam galėsi pasipasakoti ? Savo mamai? Maniškei? Draugams? Ogi nie- 
kam. Be to, ką pasakysime Kristei, kai ji paūgės ir pradės viską supras- 
ti? Ar visą gyvenimą jai teks gyventi apsuptai melo, nežinant, kas tokie 
iš tiesų yra jos tėvai? Jei alternatyva tokia, aš verčiau surizikuosiu. Juk 
jeigu net trys vyriausieji teisėjai laiko pakankamai pagrįstu prašymą 
persvarstyti mano bylą, argumentai tik sustiprės, kai parodysiu esąs 
pasiryžęs tiek daug paaukoti, idant įrodyčiau savo nekaltumą. 

— Žinau, tu teisus, Deni, bet pastarosios kelios dienos buvo laimin- 


giausios mano gyvenime. 

— Ir mano, Bete, bet sulauksime dar laimingesnių, kai tapsiu lais- 
vas. Manasis tikėjimas žmogiška prigimtimi skatina pasikliauti Aleksu 
Redmeinu, Freizeriu Manru ir netgi Sara Davenport, kurie nenurims, 
kol neįsiviešpataus teisingumas. 

— Sara Davenport tave sužavėjo, tiesa? - paklausė Betė ranka persi- 
braukdama per plaukus. 

Denis nusišypsojo. 

- Turiu pripažinti, Nikolą Monkrifą ji iš tiesų sužavėjo, tačiau De- 
nio Kartraito - niekada. 

— Kodėl mums nepraleidus dar vienos dienos drauge ir nenuveikus 
ko nors neužmirštamo? O kadangi ši diena gali būti paskutinė tavo 
diena laisvėje, leisiu pasirinkti tau. 

— Likime lovoje, - pasiūlė Denis. - Ir visą dieną mylėkimės. 

— Ak tie vyrai, - šypsodamasi atsiduso Betė. 

— Galime nusivesti Kristę į zoologijos sodą, o paskui papietauti 
Ramzio žuvies ir traškučių užkandinėje. 

— O paskui? 

— Aš nueisiu į Upton Park stadioną pasižiūrėti „Hamerių“, o tu par- 
veši Kristę pas savo mamą. 

— O vakare? 

— Galėsi išsirinkti bet kokį filmą... kad ir tokio ilgio kaip naujasis 
„Džeimsas Bondas“. 

— O po filmo? 

— Kaip ir kiekvieną šios savaitės naktį, — atsakė jis apkabindamas 
mylimą moterį. 

— Tokiu atveju verčiau grįžkime prie plano „A“, - nusprendė 
Betė, - ir pasirūpinkime, kad rytoj iš ryto laiku nueitum į susitikimą 
su Aleksu Redmeinu. 

— Man tiesiog knieti pamatyti jo veidą, - prisipažino Denis. — 
Užuot išvydęs dienoraščių aptarti atėjusį serą Nikolą Monkrifą, kurį 
reikia įkalbėti liudyti teisme, akis į akį susidurs su pasiduoti pasiryžu- 
siu Deniu Kartraitu. 

— Aleksas nudžiugs, - patikino Betė. - Jis nuolatos kartodavo: „Jei 
tik būčiau turėjęs antrą galimybę. 

— Ką gi, antroji galimybė jam bus suteikta. Ir žinai ką, Bete, aš ne- 
kantriai laukiu to susitikimo, nes pirmą kartą po ilgo laiko pasijusiu 
laisvas. 

Denis pasilenkė ir švelniai pabučiavo sužadėtinę į lūpas. Ši išsinėrė 
iš naktinių marškinių, o jo ranka slystelėjo Betės šlaunimi. 

— Be šito irgi turėsi apsieiti keletą artimiausių mėnesių, - sukuždėjo 
ji, kai staiga iš pirmo aukšto ataidėjo tarytum griaustinio trenksmas. 

— Kokia čia velniava? - tarstelėjo Denis įsijungdamas lempelę prie 
lovos. 

Laiptus sudrebino sunkūs žingsniai. Vos jam nuleidus kojas nuo 
lovos, į miegamąjį įsiveržė trys lazdomis ginkluoti policininkai ne- 
peršaunamomis liemenėmis, o šiems ant kulnų lipo dar trys. Pirmieji 
sugriebė ir pargriovė nė trupučio nesipriešinantį Denį. Du priplojo jo 
veidą prie grindų, trečiasis užlaužęs rankas surakino antrankiais. Akies 
krašteliu jis pastebėjo, kaip policininkė priremia prie sienos nuogą 
Betę, o kita užsega jai antrankius. 

— Jinai nieko nepadarė! - sukliko Denis ištrūkdamas ir puldamas 
ton pusėn, bet jau po pirmojo žingsnio lazda visu smarkumu tėškėsi į 
pakaušį ir vėl parbloškė ant grindų. 

Du vyrai užgriuvo ant viršaus, vienas įrėmė kelį į nugarkaulį, kitas 
atsisėdo ant kojų. Kai į kambarį įėjo inspektorius Fuleris, pareigūnai 
kilstelėjo ir pastatė Denį. 

— Išvardykite jiems jų teises, - paliepė Fuleris atsisėsdamas ant lo- 
vos krašto ir užsidegdamas cigaretę. 

Ritualui pasibaigus inspektorius atsistojo ir prisiartino prie Denio. 
Jųdviejų veidus teskyrė keli coliai. 

— Šįkart, Kartraitai, pasirūpinsiu, kad jie išmestų raktą. O tavo 
draugužė sekmadieniais tavęs nebelankys, kadangi saugiai užrakinta 
sėdės kitame kalėjime. 

— Kokiu pagrindu? - sušvokštė Denis. 

— Pagalba nusikaltėliui ir bendrininkavimas — bylai širo pakaks. 
Už tokius dalykėlius, jei neklystu, paprastai skiriami septyneri metai. 
Išveskite juos. 

Denis ir Betė tarsi bulvių maišai buvo nuvilkti laiptais žemyn ir 
ištempti pro duris, kur mirksėdami žiburėliais laukė trys policijos au- 

tomobiliai atvertomis durelėmis. Aplinkinių namų miegamuosiuose 
žiebėsi šviesos, o pažadinti kaimynai pro langus žvilgčiojo, kas dedasi 
dvyliktajame name. 

Vien tik rankšluosčiu prisidengęs Denis atsidūrė ant galinės viduri- 
niojo automobilio sėdynės, suspaustas tarp dviejų pareigūnų. Priešaki- 
nėje mašinoje pastebėjo tokio par likimo ištikrą Didįjį Alą. Neviršyda- 
mi greičio, be garso sirenų, automobiliai vienas paskui kitą nuriedėjo 
gatve. Inspektorius Fuleris džiaugėsi įvykdęs operaciją vos per dešimt 
minučių. Iš informatoriaus gauti duomenys pasitvirtino iki menkiau- 
sių smulkmenų. 

Denio galvoje šmėstelėjo vienui viena mintis: kas dabar patikės, kai 
jis tvirtins ketinęs kitą rytą susitikti su advokatu bei artimiausioje po- 
licijos nuovadoje išpažinti visą tiesą? 

— Atvykai pačiu laiku, - tarstelėjo motina. 

— Prasti reikalai? — pasiteiravo Aleksas. 

— Blogiau nė negali būti, - pasiskundė ji. - Kada pagaliau Vidaus 
reikalų ministerija supras, kad teisėjams išėjus į pensiją jie ne tik visam 
likusiam gyvenimui ištremiami į namus, bet vieninteliais jų teisiamai- 
siais tampa niekuo nenusikaltusios žmonos? 

— Kokios būtų tavo rekomendacijos? - pasiteiravo Aleksas pakeliui 
į svetainę. 

— Teisėjus derėtų nušauti per sepryniasdešimtąjį gimtadienį, o jų 
žmonoms tauta atsidėkodama turėtų užtikrinti karališkąją malonę bei 
pašalpą. 

— Manau, galima rasti ir priimtinesnį sprendimą, - nesutiko Alek- 
sąs. 

- Pavyzdžiui? Legaliai leisti pagelbėti teisėjų žmonoms nusižudy- 
ti? 

— Siūlyčiau rinktis ne tokias drastiškas priemones, - atsakė Alek- 
sas. — Nežinau, ar jo šviesybė tau papasakojo, kad atsiunčiau jam šiuo 
metu nagrinėjamos bylos medžiagą. Atvirai sakant, man nepakenktų 
jo patarimas. 

— Jeigu jis nuo tavęs nusigręš, Aleksai, daugiau nebeduosiu jam val- 
gyti. 

— Tokiu atveju turiu šiokių tokių šansų, - pasidžiaugė Aleksas, ir 
kaip tik tą akimirką į kambarį įžengė tėvas. 

— Kokių dar šansų? — pasidomėjo senasis teisėjas. 

— Kad tu man padėsi išnarplioti... 

— Kartraito bylą? — užbaigė tėvas žvelgdamas pro langą. Aleksas 
linktelėjo. — Ką tik baigiau skaityti kopiją ir susidariau įspūdį, jog ne- 
daug teliko įstatymų, kurių tasai vyrukas nepažeidė: žmogžudystė, pa- 

bėgimas iš kalėjimo, penkiasdešimties milijonų dolerių vagystė, dviejų 
bankų čekių klastojimas, svetimos pašto ženklų kolekcijos pardavimas, 
kelionė į užsienį naudojantis svetimu pasu ir netgi kitam asmeniui tu- 
rėjusio atitekti titulo pasisavinimas. Taigi nereikėtų stebėtis policijos 
pateikta kaltinimų puokšte. 

— Vadinasi, tu nenori man padėti? - paklausė Aleksas. 

— Aš taip nesakiau, - paprieštaravo teisėjas Redmeinas atsigręžda- 
mas į sūnų. — Priešingai, esu tavo paslaugoms, nes vienas dalykas man 
nebekelia jokių abejonių. Denis Kartraitas - nekaltas. 


ATPILDAS 

Ant mažos medinės kėdės teisiamųjų suole sėdėjo Denis Kartraitas 
ir laukė, kol dešimtą valandą išmušęs laikrodis paskelbs teismo pra- 
džią. Žvilgterėjo į advokatų vietas, kur abu jo gynėjai įsigilinę kažką 
aptarinėjo prieš teisėjo pasirodymą. 

Kiek ankstėliau susitikimų kambaryje po teismo sale Denis ištisą 
valandą šnekėjosi sa Aleksu Redmeinu bei jo padėjėju. Juodu kaip ga- 
lėdami vaikiną ramino, bet jis puikiai žinojo: nors ir nenužudė Ber- 
nio, niekuo negalėjo pateisinti apgaudinėjimo, vagystės, klastojimo ir 
pabėgimo iš kalėjimo. Už viską kartu veikiausiai susidarys aštuonerių 
dešimties metelių terminas, kuriam vieningai pritars visi įstatymų ži- 
novai ir karališkieji Old Beilio advokatai. 

O šiuos metus pridėjus prie ankstesniojo Denio nuosprendžio, iš 
Belmaršo jis ištrūks tik kojomis į priekį savo laidotuvių dieną. 

Ant spaudos atstovams skirtų suolų Deniui iš kairės susispaudę it 
silkės sėdėjo reporteriai, atsivertę bloknotus, gniauždami paruoštus 
rašiklius, pasiryžę pratęsti per pastaruosius šešis mėnesius spausdintą 
Denio Kartraito gyvenimo istoriją, vienintelio, sugebėjusio pasprukti 
iš sustiprinto saugumo Britanijos kalėjimo, vėliau — nušvilpti iš Švei- 
carijos banko per penkiasdešimt milijonų dolerių pardavus jam nepri- 
klausančią pašto ženklų kolekciją bei galiausiai vidury nakties suimto 
prabangiame Boltono gatvės name „sužadėtinės glėbyje“ (anot Zhe 
Times) arba „besiglamonėjantis su dailute vaikystės laikų mylimąja“ 
(kaip teigė 542). Spauda niekaip negalėjo apsispręsti, ar lyginti Denį 
su Raudonuoju Progailiu, ar Džeku Skerdiku. Ši gyvenimo istorija 
kaustyte prikaustė visuomenės dėmesį, o pirmoji teismo diena prilygo 
didžiajai Vestendo premjerai. Eilė prie Old Beilio nusidriekė ketvirtą 


ryto, Nors šiaip jau šimtą žiūrovų talpinanti teatro salė retai kada bū- 

davo pilna. Didžioji dauguma Denio Kartraito ateitį veikiau siejo su 
Belmaršo, o ne su Boltono kvartalu. 


Aleksas Redmeinas su savo padėjėju — didžiai gerbiamu šventųjų 
Jurgio ir Mykolo ordino riteriu seru Metju Redmeinu - per pastaruo- 
sius šešis mėnesius visais įmanomais būdais padėjo Deniui, įkalintam 
kameroje, ne ką didesnėje už Molės šluotų spintą. Juodu abu atsisakė 
bet kokio užmokesčio už savo paslaugas, vis dėlto seras Metju perspėjo 
Denį: jei pavyksią įtikinti prisiekusiuosius, jog per pastaruosius dvejus 
metus sukauptas pelnas priklauso jam, o ne Hjugui Monkrifui, gina- 
majam bus įteikta įspūdinga sąskaita, nepamirštant visų išlaidų ir pa- 
pildomų honorarų. Tąsyk visi trys pratrūko kvatotis, kas pastaruoju 
metu nutikdavo gana retai. 

Betė buvo paleista už užstatą kitą rytą po suėmimo, tačiau Denis su 
Didžiuoju Alu laisvės, suprantama, nebeišvydo. 

Belmaršo registratūroje juodu pasveikino ponas Dženkinsas, o po- 
nas Paskas pasistengė įkurdinti vienoje kameroje. Po mėnesio Denis, 
kaip ir buvo žadėjęs panelei Bener, vėl dirbo bibliotekoje. Didysis Alas 
gavo darbą virtuvėje, nors gabumais nė iš tolo neprilygo Molei. Šiaip 
ar taip, bičiuliai nelemtoje vietoje įsitaisė ganėtinai neblogai. 

Aleksas Redmeinas nė kartelio nepriminė Deniui, girdi, jei būtų 
paklausęs jo patarimo ir prisipažinęs kaltu dėl netyčinės žmogžudys- 
tės, dabar jau gyventų laisvėje, vadovautų Vilsono autoservisui, kartu 
su Bete augintų dukrelę. „Tačiau kokia tokios laisvės prasmė?“ — gir- 
dėjo Denį klausiant. 

Šiuo negandų laikotarpiu dievai padovanodavo ir šviesių akimirkų. 
Aleksui Redmeinui pavyko įtikinti teismą, jog nors formaliai Betė ir 
įvykdė nusižengimus, kuriais buvo kaltinama, apie Denį ji težinojo ke- 
turias dienas, be to, suėmimo rytą juodu jau buvo susitarę susitikti su 
advokatu. Teisėjas paskyrė Betei lygtinę šešeto mėnesių bausmę. Taigi 
ji ėmė lankyti Denį Belmarše pirmaisiais mėnesių sekmadieniais. 

"Tačiau prakalbus apie Didžiojo Alo vaidmenį konspiracijos isto- 
rijoje, teisėjo atlaidumas išgaravo. Sakydamas ginamąją kalbą Aleksas 

pabrėžė, girdi, jo klientas Albertas Kranas Monkrifų turtais nepasi- 
naudojęs, tik gaudavęs iš Denio atlyginimą už vairuotojo darbą ir nak- 
vodavęs mažame Boltono namo pastogės kambarėlyje. Štai tuomet 
valstybės kaltintojas karališkasis advokatas Arnoldas Pirsonas pateikė 
triuškinantį argumentą, kurio Aleksas nenumatė. 

— Ar ponas Kranas gali paaiškinti, iš kur, vos jam išėjus iš kalėjimo, 
jo asmeninėje sąskaitoje atsirado dešimties tūkstančių svarų sterlingų 
suma? 

Didysis Alas paaiškinti negalėjo, nors net ir galėdamas nieku gyvu 
nebūtų pasakęs Pirsonui, iš kur atsirado tie pinigai. 

Prisiekusieji neliko sužavėti. 

Teisėjas išsiuntė Didįjį Alą į Belmaršą dar ketveriems metams - li- 
kusiai pirminio termino daliai. Denis pasirūpino, kad bičiulis įkali- 
nimo metu pelnytų kuo daugiau lengvatų už nepriekaištingą elgesį. 
Kalėjimo viršininko patvirtintos puikios Rėjaus Pasko ataskaitos by- 
lojo, jog nė metams nepraėjus Alas bus paleistas į laisvę lygtinai. Denis 
žinojo pasiilgsiąs bičiulio, tačiau suprato, jog tereikėtų užsiminti apie 
tai ir šis imtų krėsti kvailystes, idant pasiliktų Belmarše iki galutinio 
Denio paleidimo. 

Sekmadienio apsilankymo metu Betė pranešė vieną gerą naujieną: 

— Aš nėščia. | 

— Viešpatie, juk mudu drauge praleidome vos keturias naktis, - ap- 
kabinęs mylimąją pratarė Denis. 

— Bet mylėjomės tikrai ne keturis kartus, - priminė Betė ir pridū- 
rė: — Tikėkimės, Kristė sulauks broliuko. 

- Jei taip, pavadinsime jį Berniu. 

— Ne, - nesutiko Betė. - Pavadinsime... - lankymo pabaigą skel- 
biantis signalas neleido jai pabaigti. 

— Ar galiu kai ko paklausti? — pasiteiravo Pasko į kamerą lydimas 
Denis. 

— Žinoma, - sutiko pareigūnas. - Tik aš nebūtinai atsakysiu. 

— Jūs visuomet žinojote, tiesa? 

Paskas nusišypsojo, bet nutylėjo. 

— Kaip supratote, kad aš nesu Nikas? - paklausė Denis jau prie pat 


kameros durų. 

Paskas pasuko raktą ir atidarė sunkias duris. Denis įėjo vidun su- 
pratęs, jog atsakymo nesulauks, bet tuomet Paskas linktelėjo ant sie- 
nos priklijuotos Betės nuotraukos pusėn. 

— O varge, - suvaitojo Denis purtydamas galvą. — Juk aš taip ir 
nenukabinau jos nuotraukos. 

Paskas nusišypsojo ir išėjęs iš kameros užtrenkė duris. 


<e> 


Pažvelgęs į balkoną Denis pamatė Betę, jau įkopusią į septintą nėš- 
tumo mėnesį, besišypsančią jam ta pačia šypsena, kurią taip puikiai 
prisiminė dar iš Klemento Etlio mokyklos žaidimų aikštelės ir kuri jį 
lydės iki gyvenimo pabaigos, kokį nuosprendį bepaskelbtų teisėjas. 

Abipus Betės sėdėjo abi - jos ir Denio - mamos - tvirta nuolatinė 
parama. Susirinko ir daugybė Denį palaikančių bičiulių iš Ist Endo, 
pasiryžusių iki pat paskutinio atodūsio skanduoti, jog jis nekaltas. 
Denio akys nukrypo į profesorių Amirkaną Morį, nelaimėje pažintą 
bičiulį, o paskui į eilės gale sėdinčią moterį, kurios nesitikėjo vėl išvysti. 
Sara Davenport pasilenkė per balkono turėklą ir nusišypsojo jam. 

Aleksas advokatų suole vis dar karštai diskutavo su tėvu. The Times 
paskyrė kaltinamąjį drauge ginsiantiems tėvui ir sūnui ištisą puslapį, 
analizuodamas antrą istorijoje atvejį, kai Aukščiausiojo Teismo teisė- 
jas vėl ėmėsi baristerio vaidmens. O kad tėvas taprų sūnaus padėjėju, 
apskritai niekam niekada neteko girdėti. 

Per pastaruosius šešetą mėnesių Denis ir Aleksas iš naujo susibi- 
čiuliavo ir žinojo išliksią draugais visą gyvenimą. Alekso tėvas daug 
kuo priminė profesorių Morį - abu jie buvo garbingos senosios kartos 
atstovai, aistringi savų sričių profesionalai. Vien senojo teisėjo buvi- 
mas salėje paskatino patyrusius teisininkus ir cinikus žurnalistus giliau 
susimąstyti apie bylą, nors taip ir liko iki galo neaišku, kas nulėmė sero 
Metju tikėjimą Denio Kartraito nekaltumu. 

Karališkasis advokatas Arnoldas Pirsonas su savo padėjėju sėdėjo 
kitoje suolo pusėje ir peržiūrinėjo įžanginę kalbą šį bei tą pakoreguo- 
dami. Šįkart Denis jau laukė tulžies ir juodžiausių kaltinimų prover- 
žio, kai pakilęs Pirsonas teismui pareikš, esą kaltinamasis — tikrų tik- 

riausias velnio įsikūnijimas, užkietėjęs nusikaltėlis, kurį prisiekusieji 
turėtų visam gyvenimui ištremti į vienintelę jam tinkamą vietą. 

Anot Alekso Redmeino, liudytojai teisme turėjo pasirodyti tik 
trys: vyriausias inspektorius Fuleris, seras Hjugas Monkrifas ir Frei- 
zeris Manras. Tačiau Aleksas su tėvu ketino rasti galimybę apklausti ir 
ketvirtą liudytoją. Aleksas perspėjo Denį, girdi, bet kuris bylą nagrinė- 
siantis teisėjas kaip įmanydamas stengsis to išvengti. 

Seras Metju nė trupučio nenustebo, kai teisėjas Haketas prieš na- 
grinėjimą pasikvietė advokatus į savo kabinetą ir perspėjo vengti bet 
kokių užuominų apie ankstesniąją žmogžudystės bylą, kurią užbaigė 
prisiekusiųjų priimtas nuosprendis, vėliau patvirtintas trijų apeliacinio 
teismo teisėjų. Be to, jis pabrėžė, jog nei vienai, nei kitai pusei nedera 
mėginti oficialiai remtis tam tikro garso įrašo turiniu bei minėti dabar 
jau karališkojo advokato Spenserio Kreigo, į parlamentą išrinkto Dže- 
raldo Peino ar garsaus aktoriaus Lorenso Davenporto, nes priešingu 
atveju teksią patirti jo rūstybę. 

Teisininkų sluoksniuose bemaž visi žinojo, jog teisėjo Haketo ir 
Merju Redmeino nesutarimai tęsiasi jau trisdešimt metų. Kai juodu 
tebuvo neapsiplunksnavę baristeriai, ponas Redmeinas laimėjo dau- 
gybę bylų žemesniuosiuose teismuose akivaizdžiai įrodydamas, kuris 
iš jųdviejų yra geresnis advokatas. Spauda vylėsi, jog teismo proceso 
metu jų konkurencija vėl suliepsnos. 

Išvakarėse išrinkti prisiekusieji jau laukė bylos „Karūna prieš Da- 
nielį Kartraitą“ nagrinėjimo pradžios, idant išklausę visus argumentus 
bei parodymus paskelbtų galutinį nuosprendį. 


IK 


Teisėjas Haketas nužvelgė salę tarsi mušėjas, prieš žaidimą tikri- 
nantis gaudytojų pozicijas. Jo akys nukrypo į Metju Redmeiną, ties 
antruoju ratu laukiantį pirmojo kamuolio. Nė vienas kitas žaidėjas ne- 
sužadino teisėjo nerimo, bet jis žinojo negalėsiąs atsipalaiduoti, kai į 
žaidimą įsitrauks seras Metju. 

Jis nukreipė žvilgsnį į niekada skubotai nesmūgiuojantį komandos 
draugą, karališkąjį advokatą Arnoldą Pirsoną. 

— Pone Pirsonai, ar jūs pasirengęs pradėti? 

— Taip, milorde, - Pirsonas lėtai atsistojo, truktelėjo mantijos at- 
vartus, pasičiupinėjęs seno peruko viršugalvį pasidėjo ant stovelio ap- 
lanką ir pradėjo skaityti pirmąjį puslapį, tarsi matytų šį tekstą pirmą 
kartą gyvenime. - Ponai prisiekusieji, - kreipėsi šyprelėdamas dvyli- 
kai piliečių, išrinktų nulemti bylos baigtį, - aš esu Arnoldas Pirsonas, 
vyriausias kaltintojas šioje byloje. Man padės ponas Deividas Simsas. 
Gynybai vadovaus ponas Aleksas Redmeinas, padedamas sero Metju 
Redmeino. 

Visų akys nukrypo į suolo kamputyje knapsintį, bemaž snūduriuo- 
jantį senuką. 

— Ponai prisiekusieji, - tęsė Pirsonas. - Kaltinamąjį aktą sudaro 
penki punktai. Pirma, teisiamasis sąmoningai ir apgalvotai pabėgo iš 
Belmaršo kalėjimo, pietryčių Londone įsikūrusios griežtojo režimo 
įkalinimo įstaigos, kur atlikinėjo bausmę už ankstesnį nusižengimą. 

Antra, kaltinamasis pavogė iš sero Hjugo Monkrifo Škotijoje esan- 
tį dvarą, tai yra keturiolikos miegamųjų namą bei dvylika tūkstančių 
akrų ariamos žemės. 

"Trečia, užėmė teisiškai jam nepriklausantį namą, kurio adresas — 


Boltono gatvė 12, Londonas SW3. 

Ketvirta, pasisavino unikalią pašto ženklų kolekciją, o vėliau pas- 
tarąją pardavė už daugiau nei dvidešimt penkis milijonus svarų ster- 
lingų. 

Ir penkta, teisiamasis naudojosi grynaisiais pinigais iš Londono 
Coutts banko sąskaitos ir pervedinėjo pinigų sumas iš privataus Švei- 
carijos banko pelno siekimo tikslu, nors neturėjo teisės to daryti. 

Kaltintojų tikslas - atskleisti penkių kaltinimo punktų ryšį ir pa- 
rodyti, jog visus šiuos nusikaltimus įvykdė vienas asmuo, kaltinamasis 
Danielis Artūras Kartraitas, apsimetęs seru Nikolu Monkrifu, vienin- 
teliu teisėtu velionio sero Aleksandro Monkrifo įpėdiniu bei turto pa- 
veldėtoju. Siekdamas visa tai įrodyti, ponai prisiekusieji, pirmiausiai 
turiu perkelti jus į Belmaršo kalėjimą ir pademonstruoti, kokiu būdu 
teisiamajam pavyko pasinaudojus aplinkybėmis įvykdyti šiuos įžūlius 
nusikaltimus. Šiuo tikslu man gali prireikti paminėti ankstesnį nusi- 
kaltimą, už kurį Kartraitas buvo įkalintas. 

— Nieko panašaus nebus, — griežtai įsiterpė teisėjas Haketas. — 
Ankstesnis teisiamojo nusikaltimas nesusijęs su šiame teisme nagrinė- 
jamais kaltinimais. Jūs negalite remtis ankstesne byla, nebent įrodysite 
tiesioginį šių dviejų bylų ryšį. 

Seras Metju užsirašė žodžius: „tiesioginis dviejų bylų ryšys“. 

— Ar aiškiai pasakiau, pone Pirsonai? 

— Taip, milorde. Aš atsiprašau. Suklydau. 

Seras Metju suraukė antakius. Siekiant atskleisti sąsajas tarp dviejų 
nusikaltimų, Aleksui teks pasitelkti visą išmonę, jei nenori užsitraukti 
teisėjo Haketo rūstybės ir būti sustabdytas dar nė neįsivažiavęs. Sena- 
sis advokatas jau gvildeno mintyse šią problemą. 

— Ateityje elgsiuosi atsargiau, - pridūrė Pirsonas atsiversdamas kitą 
puslapį. 

„Kažin, — svarstė Aleksas, - ar Pirsonas, žinodamas, jog teisėjas vi- 
suomet prielankesnis kaltintojams negu gynėjams, sąmoningai išpro- 
vokavo pastarojo nepasitenkinimą?“ 

— Ponai prisiekusieji, - toliau kalbėjo Pirsonas. - Noriu, kad įsi- 
mintumėte visus penkis nusikaltimus, nes ketinu parodyti, kaip jie su- 
sipynę ir kokiu būdu juos įvykdė vienas asmuo - kaltinamasis Danielis 
Artūras Kartraitas, - Pirsonas dar sykį truktelėjo mantiją. - 2002-ųjų 

birželio septintoji veikiausiai įsirėžė daugelio jūsų atmintin, nes tą 
dieną Anglija pasaulio futbolo čempionato finale sutriuškino Argen- 
tiną, — jis patenkintas pastebėjo daugelio prisiekusiųjų šypsenas. - Tą 
pačią dieną Belmaršo kalėjime įvyko tragedija, galiausiai privertusi 
šiandien mus čionai susirinkti. Kai didžioji dauguma kalėjimo gyven- 
tojų pirmajame aukšte per televiziją stebėjo futbolo rungtynes, vienas 
kalinys nusprendė kaip tik tuo metu nusižudyti. Tasai žmogus buvo 
Nikolas Monkrifas, 2002-ųjų metų birželio septintąją dieną, apytikriai 
penkiolika minučių po pirmos, pasikoręs kalėjimo duše. Dvejus metus 
iki tol Nikolas Monkrifas gyveno vienoje kameroje su kitais dviem ka- 
liniais, vienas iš kurių ir buvo kaltinamasis Danielis Kartraitas. 

Du beveik tokio paties ūgio vyrai, kurių amžius tesiskyrė vos keliais 
mėnesiais, atrodė tokie panašūs, jog apsitaisiusius kalėjimo uniformo- 
mis daugelis klaidingai laikydavo juos broliais. Milorde, jums leidus, 
dabar norėčiau išdalyti prisiekusiesiems Monkrifo ir Kartraito nuo- 
traukas ir leisti jiems savo akimis įsitikinti dviejų vyrų panašumu. 

Teisėjas linktelėjo ir teismo sekretorius paėmė iš Pirsono padėjėjo 
pluoštą nuotraukų. Dvi įteikė teisėjui, o kitas išdalijo prisiekusiesiems. 
Pirsonas atsilošęs lukterėjo, kol visi prisiekusieji apžiūrės fotografijas. 
Po kurio laiko karališkasis advokatas vėl prabilo: 

— Dabar paaiškinsiu, kaip Kartraitas pasinaudojo šiuo panašumu, 
pakeitęs šukuoseną ir netgi akcentą, išpešė naudos iš Nikolo Monkrifo 
mirties. Ir netgi pačios tikriausios materialinės naudos. Vis dėlto nė 
vienas įžūlus nusikaltimas neapsieina be trupučio sėkmės. 

Pirmiausiai sėkmė Kartraitui nusišypsojo Monkrifui paprašius pa- 
saugoti sidabrinę grandinėlę, raktą, žiedą, paženklintą šeimos herbo 
ornamentu, ir laikrodį su išgraviruotais jo inicialais, su kuriais išsiskir- 
davo tik eidamas praustis į dušą. Be to, vyruko bendrininkas reikiamu 
laiku atsidūrė reikiamoje vietoje, ir sėkmė nusišypsojo jam antrąkart. 

Jums, ponai prisiekusieji, gali iškilti klausimas, kaip įstengė Kartrai- 
tas, nuteistas dvidešimt dvejiems metams už... 

Pašokęs Aleksas jau žiojosi prieštarauti, bet teisėjas jį aplenkė: 

— Daugiau nė žingsnio šia kryptimi, pone Pirsonai, nes mano kan- 


trybė netruks pasibaigti. 

— Atleiskite, milorde, - ištarė Pirsonas puikiai žinodamas, jog net 
ir tiems prisiekusiesiems, kurie pastaruosius šešis mėnesius apie bylą 
neskaitė spaudoje, dabar nebeliks abejonių, už kokį nusikaltimą kalėjo 
Kartraitas. 

— Taigi, ponai prisiekusieji, jums gali iškilti klausimas, kaip dvide- 
šimt dvejiems metams nuteistas Kartraitas įstengė susikeisti tapatybe 
su kitu kaliniu, nuteistu tik aštuoneriems metams, o svarbiausia, po 
šešeto savaičių turėjusiu išeiti į laisvę. Suprantama, jų DNR nesuta- 
po, kraujo grupės bei stomatologų įrašai skyrėsi. Štai čia pasitarnavo 
antroji sėkmė, kadangi nieko panašaus nebūtų pavykę įgyvendinti be 
Kartraito bendrininko, dirbusio sanitaru kalėjimo ligoninėje. Šis ben- 
drininkas - Albertas Kranas, trečiasis Monkrifo ir Kartraito kameros 
gyventojas. Vos išgirdęs apie pakaruoklį duše, pastarasis sukeitė pavar- 
kūną, patvirtino išvadą, esą duše pasikorė Kartraitas, o ne Monkrifas. 

Po keleto dienų Bovio Šv. Marijos bažnyčioje įvyko laidotuvės, ku- 
riose dalyvavę teisiamojo artimieji, tarp jų ir jo vaiko motina, tvirtai 
tikėjo paskutinėn kelionėn palydėję Danielį Kartraitą. 

Jums įdomu, koks žmogus galėtų šitaip apgauti savo šeimą? Aš 
jums pasakysiu — sitas žmogus, - Pirsonas parodė į Denį. - Jam net- 
gi pakako įžūlumo atvykti į laidotuves apsimetus Nikolu Monkrifu, 
idant galutinai įsitikintų, jog šios įvyko ir jam pasisekė išsisukti. 

Pirsonas vėl atsilošė leisdamas savo žodžiams susigulėti prisiekusių- 
jų sąmonėje, o paskui pratęsė: 

— Po Monkrifo mirties Kartraitas visuomet segėjo buvusio kaimy- 
no laikrodį, sidabrinę grandinėlę su raktu ir mūvėjo žiedą, idant įtikin- 
tų kalėjimo personalą bei kitus kalinius iš tiesų esąs Nikolas Monkri- 
fas, kuriam kalėti likusios vos šešios savaitės. 

2002 metų liepos seprynioliktąją Danielis Kartraitas, užuot kalė- 
jęs jam dar likusius dvidešimt metų, išėjo pro pagrindinius Belmaršo 
kalėjimo vartus tapęs laisvu žmogumi. Ar jam to pakako? Ne. Jis išsyk 
sėdo į Škotijon vykstantį traukinį siekdamas pasiglemžti Monkrifų 
šeimos turtą. Įgyvendinęs šią užmačią, sugrįžo į Londoną ir įsikūrė 
sero Nikolo Monkrifo name Boltono gatvėje. 

Ber ir čia dar ne pabaiga, ponai prisiekusieji. Kartraitui pakako įžū- 
lumo naudotis pinigais iš sero Nikolo Monkrifo sąskaitos Coutts ban- 
ke. Manote, šito jam jau buvo gana? Kur tau! Jisai nuskrido į Ženevą 
susitikti su Šveicarijos „Kuberteno ir kompanijos“ banko pirmininku, 
kuriam pateikė sidabrinį raktą bei Monkrifo pasą, atvėrusius kelią į 
saugyklą ir leidusius pasisavinti garsiąją velionio Nikolo Monkrifo 
senelio sero Aleksandro Monkrifo pašto ženklų kolekciją. Ką gi darė 
Kartraitas, pasiglemžęs šią šeimos relikviją, kurią seras Aleksandras 
Monkrifas kaupė septyniasdešimt metų? Jau kitą dieną pardavė pir- 
mam pasitaikiusiam pirkėjui, susigundęs kerinčia dvidešimt penkių 
milijonų svarų sumelyte. 

Ponas Metju kilstelėjo antakį. Arnoldui Pirsonui paprastai nebū- 
dinga tokia „kerinti“ leksika. 

— Ką gi multimilijonieriumi tapęs Kartraitas darė toliau? — tęsė 
Pirsonas. - Ogi parskrido į Londoną, nusipirko brangiausią BMW, 
pasisamdė vairuotoją bei namų tvarkytoją ir įsikūręs Boltono gatvė-. 
je toliau sau vaidino Nikolą Monkrifą. Ponai prisiekusieji, jis iki šiol 
būtų tebevaidinęs, jei ne profesionalūs inspektoriaus Fulerio veiksmai, 
to paties, kuris suėmė Kartraitą po pirmojo nusikaltimo 1999-aisiais ir 
kuris dabar vien savo jėgomis, - ponas Metju užsirašė šiuos žodžius, — 
jį susekė, areštavo ir galiausiai atidavė teismui. Štai tokie kaltinimai 
pateikiami teisiamajam, ponai prisiekusieji. Po netrukus įvyksiančios 
liudytojo apklausos jums nebeliks jokių abejonių teisiamojo Danielio 
Kartraito kalte. 

Pirsonui atsisėdus savo vieton seras Metju pažvelgė į senąjį savo 
varžovą ir palietęs kaktą, tarytum kilstelėdamas įsivaizduojamą skry- 
bėlę, pratarė: 

— Pagarba. 

— Dėkoju, Metju, - atsiliepė Pirsonas. 

— Ponai, - prabilo teisėjas dirstelėdamas į laikrodį. - Manau, dabar 
pats metas skelbti pietų pertrauką. 

— Teismas, stot, — šūktelėjo tvarkos prižiūrėtojas; visi pareigūnai 
išsyk atsistojo ir nusilenkė. Teisėjas Haketas, irgi linktelėjęs, išėjo iš sa- 


lės. 

— Neblogai, - pakomentavo Aleksas savo tėvui. 

— Sutinku. Vis dėlto garbusis Arnoldas padarė klaidelę, dėl kurios 
jam veikiausiai teks gailėtis. 

— Kokią? - paklausė Aleksas. 

Ponas Metju pastūmėjo sūnui popieriaus lapelį, ant kurio užrašė 


žodžius: „vien savo jėgomis“. 

— Privalai priversti šį liudytoją pripažinti vienui vieną dalyką, - pa- 
stebėjo ponas Metju. - Bet kartu negalima leisti nei teisėjui, nei Ar- 
noldui Pirsonui supaisyti, ko tu sieki. 

— Jokio spaudimo, - šyptelėjo Aleksas teisėjui sugrįžus į salę ir vi- 
siems atsistojus. 

Linktelėjęs teisėjas atsisėdo į raudona oda aptrauktą krėslą aukš- 
tu atlošu, pasiėmė užrašus, kur susižymėjo esminius Pirsono kalbos 
punktus, ir atsivertęs tuščią puslapį bei užsirašęs „Pirmasis liudytojas“ 
linktelėjo kaltintojui, kuris atsistojo ir paskelbė: 

- Kviečiu vyresnįjį inspektorių Fulerį. 

Aleksas Fulerį matė prieš ketverius metus, kai vyko pirmasis teis- 
mas, bet puikiai prisiminė, kaip pareigūnas apdairiai išvengdavo keb- 
lių klausimų. O šįkart jis atrodė dar labiau savimi pasitikintis. Priesai- 
ką Fuleris išpoškino nė nedirstelėdamas į kortelę. 

— Detektyve vyresnysis inspektoriau Fuleri, - pradėjo Pirsonas, — 
gal galėtumėte pirmiausiai prisistatyti ? 

— Aš esu Rodnis Fuleris. Dirbu Londono policijoje, Čelsio Palace 
Grino poskyryje. 

- Ar galiu pažymėti, jog jūs suėmėte Danielį Kartraitą pastarajam 
įvykdžius ankstesnįjį nusikaltimą, už kurį buvo nuteistas kalėti? 

— Taip, pone. 

— Kaip jums kilo mintis, jog Kartraitas galėjo pasprukti iš Belmaršo 
kalėjimo ir apsimesti seru Nikolu Monkrifu? 

— Pernai spalio dvidešimt trečią dieną sulaukiau telefono skam- 
bučio, ir patikimas žmogus informavo norįs susitikti bei aptarti itin 
skubų reikalą. 

— Ar tąsyk jis paminėjo kokias nors konkrečias detales? 

— Ne. Šis džentelmenas neaptarinėja tokių dalykų telefonu. 

Ponas Metju užsirašė žodį „džentelmenas“, kurio policininkai pa- 
prastai nevartoja kalbėdami apie eilinius informatorius. Antroji klai- 
delė pirmąją teismo dieną. Daugiau nė nederėtų tikėtis, kol Arnoldas 
Pirsonas paslaugiai veda už rankos liudytoją, neleisdamas suklupti. 

— Taigi pasimatymas įvyko, - pratęsė Pirsonas. 

— Taip, mes susitarėme susitikti kitą dieną jam tinkamu laiku jo 
pasirinktoje vietoje. 

— O susitikus jis pranešė turįs informacijos apie Danielį Kartraitą? 

— Taigi, dėl ko aš gerokai nustebau, - prisipažino Fuleris, - kadangi 
klaidingai laikiau Kartraitą mirusiu. Juk vienas mano pažįstamas pa- 
reigūnas netgi dalyvavo jo laidotuvėse. 

— Kaip jūs sureagavote į šį netikėtą pareiškimą? 

— Sureagavau rimtai, kadangi iš patirties žinojau galįs pasikliauti 
tuo džentelmenu. 

Merju Redmeinas pabraukė žodį „džentelmenas“. 

— Ką darėte paskui? 

— Mano paskirta komanda ėmė ištisą parą stebėti dvyliktąjį Bolto- 
no gatvės namą ir netrukus įsitikinau, jog ten gyvenantis asmuo, besi- 
dedantis seru Nikolu Monkrifu, stulbinančiai panašus į Kartraitą. 

- Bet, aišku, remdamasis vien šiuo įtarimu jo dar nesuėmėte? 

- Žinoma, ne, - atsakė inspektorius. — Reikėjo gauti rimtesnių įro- 
dymų. 

— Kokių gi įrodymų gavote? 

— Trečią stebėjimo dieną įtariamąjį aplankė panelė Elizabeta Vil- 
son, kuri pasiliko nakvoti. 

— Panelė Elizabeta Vilson? 

— Taip. Kartraito dukters motina, kuri reguliariai lankė pastarąjį 
kalėjime. Tuomet ir įsitikinau gavęs teisingos informacijos. 

— Tada nusprendėte jį suimti ? 

- Taip. Kadangi žinojau susidūręs su pavojingu nusikaltėliu, ne- 
vengiančiu griebtis smurto, išsikviečiau operatyvinį būrį, nenorėda- 
mas sukelti nė menkiausio pavojaus aplinkiniams. 

— Suprantama, - pritarė Pirsonas. - Gal papasakotumėte teismui, 


kaip vyko šio pavojingo nusikaltėlio sulaikymas? 

— Antrą valandą nakties, apsupę namą Boltono gatvėje, mes įsiver- 
žėme vidun, kur sučiupęs Kartraitą paskelbiau areštuojąs jį už pabėgi- 
mą iš Jos didenybės kalėjimo. Be to, sulaikiau Elizabetą Vilson, teiku- 
sią pagalbą bei rėmusią nusikaltėlį. Kira mano komandos dalis suėmė 
tuose pačiuose namuose įsikūrusį Albertą Kraną, kadangi turėjome 
pagrindo laikyti jį Kartraito bendrininku. 

— Kas nutiko kitiems dviem sulaikytiesiems? - pasidomėjo Pirso- 
nas. 

- Elizabeta Vilson tą patį rytą buvo paleista už užstatą, o vėliau nu- 
teista šešiems mėnesiams lygtinai. 

— O Albertas Kranas? 

— Kadangi buvo lygtinai paleistas anksčiau laiko, jis sugrįžo atgal į 
kalėjimą atlikti visos bausmės iki galo. 

— Dėkoju, inspektoriau. Kol kas jums daugiau klausimų neturiu. 

— Ačiū, pone Pirsonai, - ištarė teisėjas. - Ar pageidausite apklausti 
liudytoją, pone Redmeinai? 

— Taip, milorde, - atsiliepė Aleksas atsistodamas. 

- Inspektoriau, jūs pareiškėte teismui, esą informaciją, kuria remda- 
masis suėmėte Kartraitą, jums savanoriškai perdavė vienas pilietis. 

— Taip, teisingai, — atsiliepė Fuleris įsikibdamas į liudytojų pakylos 
turėklus. 

— Taigi „vien savo jėgomis“, kaip paskelbė garbusis mano kolega, to 
padaryti policijai vis dėlto nepavyko? 

— Ne, bet, esu tikras, jūs suprantate, pone Redmeinai, jog policija 
nuolat bendradarbiauja su informatoriais, be kurių pusė šiuo metu ka- 
linčių nusikaltėlių vaikštinėtų gatvėmis ir toliau vykdytų nusikaltimus. 

— Taigi tasai „džentelmenas“, kaip pavadinote savo informatorių, 
paskambino jums į nuovadą? - Inspektorius linktelėjo. — Ir judu susi- 
tarėte susitikti kitą dieną abiem patogioje vietoje? 

— Taip, - atsakė Fuleris, stengdamasis neleptelėti, ko nereikia. 

- Kur įvyko jūsų susitikimas, inspektoriau? 

Fuleris atsigręžė į teisėją. 

— Aš linkęs neatskleisti vietos, milorde. 

- Suprantama, - sutiko teisėjas Haketas. — Tęskite, pone Redmei- 


nai. 

— Tokiu atveju, ko gero, nėra prasmės klausti jūsų samdomo infor- 
matoriaus pavardės, inspektoriau? 

- Jis anaiptol ne samdomas informatorius, - išsprūdo inspektoriui 
ir jis išsyk ėmė gailėtis taip pasakęs. 

— Tuomet mes bent jau žinome, jog jis ne samdomas informaro- 
rius, o džentelmenas, šios srities specialistas. 

— Puikiai padirbėta, - tarytum pats sau gana garsiai suniurnėjo 
Alekso tėvas. Teisėjas susiraukė. 

— Kiek pareigūnų jums prireikė, inspektoriau, norint suimti vieną 
vyrą ir vieną moterį, antrą valandą nakties gulinčius lovoje? - Fuleris 
delsė. - Kiek, inspektoriau? 

— Keturiolikos. 

— O gal daugiau nei dvidešimties? — pasiteiravo Aleksas. 

- Jei priskaičiuosime pastiprinimo komandą, veikiausiai susidarys 
dvidešimt. 

— Ar ne per daug prieš vieną vyrą ir vieną moterį? — nusistebėjo 
Aleksas. 

- Jis galėjo būti ginkluotas, — atsiliepė Fuleris. - Nenorėjau rizi- 
kuoti. 

— Arjis išties buvo ginkluotas? 

— Ne, nebuvo... 

— Ko gero, jau ne pirmą kartą... 

— Čia ir sustokite, pone Redmeinai, — pertraukė teisėjas neleisda- 
mas užbaigti sakinio. 

— Puikus mėginimas, - pastebėjo Alekso tėvas pakankamai garsiai, 
kad išgirstų visa salė. 

— Ar pageidaujate įsiterpti, sere Metju? — pyktelėjo teisėjas. 

Alekso tėvas atmerkė akis, tarsi iš miego pažadintas laukinis žvėris 
lėtai atsistojo ir pratarė: 

— Malonu, kad paklausėte, milorde. Bet ne, kol kas nenoriu. Gal- 
būt vėliau, - ir vėl žnektelėjo savo vieton. 

Spaudos atstovai ūmai subruzdo pajutę pralaužtą pirmąją užkardą. 
Aleksas suspaudė lūpas tramdydamas besiveržiantį juoką. Teisėjas Ha- 


keras ir pats vos susitvardė. 

— Tęskite, Redmeinai, - tarstelėjo teisėjas, bet Aleksui nespėjus ar- 
sakyti, jo tėvas vėl pašoko. 

— Atleiskite, milorde, - saldžiai samurkė senasis advokatas, - kurį 
Redmeiną turėjote omenyje? 

Šįkart prisiekusieji pratrūko juoktis. Teisėjui nesiteikus atsakyti, 
ponas Metju susmuko ant kėdės, užsimerkė ir sušnibždėjo: 

— Griebk jį už gerklės, Aleksai. 

- Inspektoriau, jūs sakėte, esą, pamatęs vidun įeinančią panelę Vil- 
son, galutinai įsitikinote stebimame name gyvenant Danielį Kartraitą, 
o ne serą Nikolą Monkrifą? 

— Taip, teisingai, — atsiliepė Fuleris tebespausdamas turėklus. 

— Bet ar suėmęs mano klientą, inspektoriau, nė akimirkai nesuabe- 
jojote galėjęs areštuoti ne tą žmogų? 

— Ne, pone Redmeinai, man neliko abejonių, kai pamačiau randą 
ant... 

— Kai pamatėte randą ant:?.. 

— Kai policijos kompiuteryje patikrinau jo DNR, - susizgribo ins- 
pektorius. 

- Sėskis, - šnipštelėjo Alekso tėvas. - Turi viską, ko reikia, o Hake- 
tas nespėjo supaisyti rando reikšmės. 

— Dėkoju, inspektoriau. Daugiau klausimų neturiu, milorde. 

— Ar pageidaujate perklausti liudytoją, pone Pirsonai? —- paklausė 
teisėjas. 

— Ačiū, nenoriu, milorde, - atsiliepė Pirsonas užsirašinėdamas žo- 
džius „...man neliko abejonių, kai pamačiau randą ant... ir stengdama- 
sis suprasti, ką jie reiškia. 

— Dėkoju, inspektoriau, - kreipėsi teisėjas. - Galite nulipti nuo liu- 
dytojų pakylos. 

Inspektoriui einant iš salės Aleksas pasilenkė prie tėvo ir sušnibž- 
dėjo: 

— Bet man nepasisekė priversti jo pripažinti, jog „džentelmenas 
specialistas“ iš tiesų buvo Kreigas. 

— Šis žmogus nieku gyvu neišduos informatoriaus, bet tau dusyk 
pavyko įvaryti jį į kampą. Ir neužmiršk, yra dar vienas liudytojas, kuris 

veikiausiai irgi žino, kas įdavė Denį policijai, ir kuris teismo salėje ne- 
sijaus kaip namie, taigi turėsi progą priremti jį prie sienos dar gerokai 
prieš Haketui supaisant, ko sieki. Tik neužmiršk neturįs teisės padary- 
ti tos pačios klaidos, dėl kurios teisėjas Braunas neleido įjungti įrašo. 
Aleksas linktelėjo, kai teisėjas Haketas atsisuko į advokatus. 
— Ko gero, dabar reikėtų padaryti pertrauką. 


— Visiems stot. 

Arnoldui Pirsonui besišnekučiuojant su savo padėjėju, nuskambė- 
jo garsus teisėjo balsas: 

— Arjūs pasiruošęs pakviesti antrąjį liudytoją, pone Pirsonai? 

Pirsonas atsistojo. 

— Taip, milorde. Kviečiu serą Hjugą Monkrifą. 

Aleksas įdėmiai nužvelgė į teismo salę įėjus; serą Hjugą. „Niekada 
nesusidaryk apie liudytoją išankstinės nuomonės“ - bemaž nuo lopšio 
mokė tėvas, tačiau Hjugas neabejotinai nervinosi. Dar nė nepasiekęs 
liudytojų pakylos, jis išsitraukė iš viršutinės kišenės nosinę ir nusišluos- 
tė kaktą. 

Tvarkos prižiūrėtojas nuvedė serą Hjugą ant pakylos ir įteikė Bibli- 
ją. Liudytojas perskaitė priesaiką iš prieš akis laikomos kortelės, paskui 
žvilgterėjo į balkoną ieškodamas žmogaus, kuriam mielai būtų užlei- 
dęs savo vietą. Ponas Pirsonas, galiausiai sutikęs jo žvilgsnį, maloniai 
nusišypsojo. 

— Sere Hjugai, gal malonėtumėte oficialiai prisistatyti ir pasakyti 
savo adresą? 

- Seras Hjugas Monkrifas, Danbrouto dvaro rūmai, Škotija. 

— Pirmiausiai noriu paklausti, kada paskutinį kartą matėte savo sū- 
nėną Nikolą Monkrifą? | 

— Tą dieną, kai mudu abu dalyvavome jo tėvo laidotuvėse. 

— Ar ta liūdna proga turėjote galimybę su juo pasišnekėti ? 

— Deja, ne, - atsakė Hjugas. — Jį lydėjo du kalėjimo pareigūnai, 
kurie neleido mums su juo bendrauti. 

— Kokie santykiai siejo jus su sūnėnu? - pasiteiravo Pirsonas. 

— Nuoširdūs. Mes mylėjome Niką. Jis buvo puikus vaikinas; šeimos 


supratimu, jo atžvilgiu buvo neteisingai pasielgta. 

— Vadinasi, judu su broliu nepasipiktinote sužinoję, jog jis paveldė- 
jo didžiąją jūsų tėvo turto dalį? 

— Nieku gyvu, - atsiliepė Hjugas. - Po savo tėvo mirties Nikas au- 
tomatiškai turėjo paveldėti titulą, o kartu ir šeimos turtą. 

— Ko gero, pasijutote nepaprastai priblokštas sužinojęs, kad sūnė- 
nas kalėjime pasikorė, o jo vietą užėmė apsimetėlis? 

Hijugas akimirksniui nuleido galvą, o paskui pratarė: 

— Mudu su žmona patyrėme didžiulį smūgį, tačiau policijos profe- 
sionalumo dėka, remiami šeimos bei bičiulių, pamažėle atsigauname. 
— Nepriekaištingai parinkti žodžiai, - sušnibždėjo seras Merju. 

— Sere Hjugai, sakykite, ar didysis Anglijos heraldas patvirtino jūsų 
teisę į šeimos titulą? - paklausė Pirsonas nekreipdamas dėmesio į Met- 
ju pastabą. 

— Taip, pone Pirsonai. Prieš keletą savaičių gavau privilegijų raštą. 

— O dvaras Škotijoje, namas Londone ir banko sąskaitos Londone 
bei Šveicarijoje vėl priklauso šeimai ? 

— Deja, ne, pone Pirsonai. 

— Kodėl? - pasidomėjo teisėjas Haketas. 

Seras Hjugas mažumėlę sutriko atsisukdamas į teisėją. 

— Abu bankai laikosi politikos nepatvirtinti nuosavybės teisės, kol 
nepasibaigęs teismas, milorde. Jie mane patikino, jog vos tik prisiekusie- 
ji paskelbs nuosprendį, turtas išsyk bus perleistas teisėtam savininkui. 

— Nesibaiminkite, - maloniai nusišypsojo teisėjas. — Vargai ir iš- 
bandymai netrukus baigsis. 

Seras Metju akimoju pašoko. 

— Atleiskite, kad pertraukiu, jūsų šviesybe, tačiau ar jūsų atsakymas 
šiam liudytojui reiškia, jog jau apsisprendėte dėl bylos baigties? - pa- 
klausė meiliai šypsodamasis. 

Dabar jau teisėjas sutriko. 

— Ne, žinoma, ne, sere Metju, - atsakė jis. - Aš paprasčiausiai kons- 
tatavau, jog, nepriklausomai nuo šio teismo išvadų, ilgas sero Hjugo 
laukimas galiausiai baigsis. 

— Aš jums dėkingas, milorde. Jaučiu didžiulį palengvėjimą sužino- 
jęs, jog jūs neapsisprendėte nė nesuteikęs galimybės gynėjams pristacy- 
ti savo poziciją, - senasis advokatas atsisėdo savo vieton. 

Pirsonas rūsčiai dėbrtelėjo į Merju Redmeiną, bet senukas jau sėdė- 
jo užsimerkęs. Tuomet vėl atsisuko į liudytoją ir tarstelėjo: 

— Apgailestauju, sere Hjugai, dėl visų jūsų patirtų išmėginimų, su- 
sidariusių ne dėl jūsų kaltės. Bet prisiekusieji turi aiškiai suprasti, kiek 
sumaišties ir sielvarto jūsų šeimai sukėlė kaltinamasis Danielis Kartrai- 
tas. Tačiau, kaip teisingai pastebėjo jo šviesybė, šios kančios netrukus 
baigsis. 

— Nebūčiau toks tikras, - sumurmėjo seras Metju. 

Pirsonas vėl nuleido pastabą negirdomis. 

— Daugiau klausimų neturiu, milorde, - pareiškė kaltintojas ir at- 
sisėdo. 

— Kiekvienas žodis buvo surepetuotas, - sukuždėjo Merju Redmei- 
nas neatmerkdamas akių. — Vedžiok tą nedorėlį ilgais tamsiais takais, 
o kai mažiausiai tikėsis, suvaryk peilį į širdį. Patikėk, Aleksai, kraujo 
nepamatysi, anei mėlyno, anei raudono. 

— Pone Redmeinai, atleiskite, kad trukdau, bet gal pageidausite ap- 
klausti liudytoją? 

— Taip, milorde. 

— Parodyk, ką sugebi, berniuk. Neužmiršk, jog jis nori kuo greičiau 
viską baigti, - sušnibždėjo seras Merju ir vėl susigūžė savo vietoje. 

— Sere Hjugai, - pradėjo Aleksas, — jūs teigėte teismui palaikęs su 
sūnėnu Nikolu Monkrifu artimus arba, anot jūsų paties, „nuoširdžius“ 
santykius ir mielai būtumėte su juo pabendravęs per jo tėvo laidotu- 
ves, jei ne kalėjimo pareigūnų draudimas. 

— Taip, teisybė, - sutiko Hjugas. 

— Leiskite man jūsų paklausti, kada pirmą kartą supratote, kad jūsų 
sūnėnas iš tiesų miręs, o ne gyvena Boltono gatvėje, kaip manėte? 

- Likus keletui dienų iki Kartraito suėmimo. 

— Vadinasi, po laidotuvių, kurių metu negalėjote pabendrauti su 
sūnėnu, buvo praėję maždaug pusantrų metų? 

— Ko gero, taip. 

— Tokiu atveju privalau paklausti, sere Hjugai, kiek kartų per tuos 
aštuoniolika mėnesių judu su sūnėnu, kuriam jautėtės toks artimas, 


buvote susitikę arba kalbėjotės telefonu? 

— Bet juk jis nebuvo Nikas, - atšovė Hjugas, patenkintas savimi. 

— Ne, nebuvo, - pritarė Aleksas. - Tačiau jūs ką tik pasakėte teis- 
mui šį faktą sužinojęs likus trims dienoms iki mano kliento arešto. 

Hjugas, ieškodamas įkvėpimo, dirstelėjo į balkoną. Šio klausimo 
Margareta nenumatė ir nepaaiškino jam, kaip atsakyti. 

— Ką gi, mudu abu užsiėmę žmonės, - ėmė improvizuoti jis. - Ni- 
kas gyveno Londone, o aš didžiumą laiko praleisdavau Škotijoje. 

— Tikiuosi, škotams yra tekę girdėti apie telefoną? — tarstelėjo 
Aleksas. Per teismo salę nusirito juoko bangelės. 

— Telefonas - škoto išradimas, pone, - sarkastiškai atšovė Hjugas. 

— Dar viena priežastis juo naudotis, - pastebėjo Aleksas. 

— Ką norite pasakyti? - paklausė Hjugas. 

— Aš nieko nenoriu pasakyti, — atsiliepė Aleksas. - Bet ar galite 
paneigti, jog 2002-ųjų rugsėjį, judviem abiem dalyvaujant So:bio pašto 
ženklų aukcione ir vėliau keletą dienų viešint tame pačiame viešbutyje 
Ženevoje, jūs nė nepamėginote užkalbinti žmogaus, kurį laikėte savo 
sūnėnu? 

- Jis pats galėjo mane užkalbinti, - atkirto Hjugas pakeldamas bal- 
są. - Kiekvienu taku galima eiti į abi puses! 

— Galbūt mano klientas nenorėjo su jumis kalbėtis puikiai žinoda- 
mas, kokie santykiai siejo jus su sūnėnu? Galbūt jis žinojo, jog jau de- 
šimt metų nebendravote su Niku nei žodžiu, nei raštu? Galbūt žinojo, 
kad sūnėnas nebuvo linkęs palaikyti su jumis ryšių, o jūsų tėvas - jo 
senelis — išbraukė jus iš testamento? 

— Matau, jūs linkęs patikėti nusikaltėlio, o ne šeimai priklausančio 
žmogaus žodžiu. 

— Ne, sere Hjugai. Aš visa tai sužinojau iš šeimos nario. 

- Iš ko? - įžūliai pasiteiravo Hjugas. 

- Iš jūsų sūnėno sero Nikolo Monkrifo, - atsakė Aleksas. 

— Bet jūs jo nė nepažinojote. 

— Ne, nepažinojau. Tačiau sėdėdamas kalėjime, kur per ketverius 
metus jo nė sykio neaplankėte ir nebrūkštelėjote laiško, jis kasdien 
rašė dienoraštį, kuris pasirodė esąs be galo įdomus. 


Pirsonas pašoko. 

— Milorde, privalau paprieštarauti. Dienoraštis, kuriuo remiasi ma- 
no kolega, mums buvo pateiktas tik prieš savaitę ir, nors mano padėjė- 
jas kaip įmanydamas stengėsi jį perskaityti, dienoraštį sudaro daugiau 
nei tūkstantis puslapių. 

— Milorde, - kreipėsi Aleksas, - 72220 padėjėjas perskaitė kiekvie- 
ną žodį ir teismo patogumui pažymėjo fragmentus, į kuriuos galbūt 
vėliau norėsime atkreipti prisiekusiųjų dėmesį. Tokie dalykai neabe- 
jotinai leistini. 

— Gal ir leistini, - atsakė Haketas, - bet neįžvelgiu ryšio su byla. 
Teisiamas ne seras Hjugas, jo santykiai su sūnėnu nesudaro šios bylos 
esmės, taigi siūlau jums tęsti, pone Redmeinai. 

Ponas Metju truktelėjo sūnų už mantijos. 

— Ar galiu pasitarti su padėjėju? - paklausė Aleksas teisėjo. 

— Jei būtina, - atsakė Haketas, neužmiršęs pastarojo susidūrimo su 
ponu Metju. - Bet paskubėkite. 

Aleksas atsisėdo. 

- Tu pasiekei savo tikslą, berniuk, - sušnibždėjo seras Metju. - Šiaip 
ar taip, esmines dienoraščio eilutes reikia pataupyti kitam liudytojui. 
O juk senasis Haketas spėlioja, ar mums pakaks amunicijos reikalauti 
pakartotinio svarstymo. Teisėjas bet kokia kaina nori atimti iš mūsų 
šią galimybę. Šis jo pasirodymas Aukščiausiajame Teisme paskutinis 
prieš pensiją, taigi jis nenori būti prisimenamas pakartotinio svarsty- 
mo fone. Todėl apibendrindamas pasakyk, esą nesiginčydamas pritari 
jo šviesybės sprendimui, bet kadangi vėliau tau gali prireikti pasiremti 
keliomis ištraukomis, tikiesi, jog garbusis kolega ras laiko išnagrinėti 
tavo padėjėjo patogumo dėlei paryškintas pastraipas. 

Aleksas atsistojo ir prabilo: 

— Aš be ginčų pritariu jūsų šviesybės sprendimui, tačiau kadangi 
ateityje man gali tekti pasiremti dienoraščiu, nuoširdžiai viliuosi, kad 
gerbiamas kolega ras laiko perskaityti ir apsvarstyti kelias pažymėtas 
eilutes. 

Ponas Metju nusišypsojo. Teisėjas suraukė antakius. Seras Hjugas 
atrodė suglumęs. Aleksas vėl atsisuko į liudytoją, kuris šluostėsi kaktą 


jau kas kelios minutės. 

— Sere Hjugai, ar aš teisus teigdamas, jog jūsų tėvas savo testamente 
aiškiai išdėstė norą Danbrouto dvarą perduoti Škotijos Nacionalinės 
istorinių paminklų apsaugos organizacijos žinion bei skirti atitinkamą 
pinigų sumą jo išlaikymui ? 

— Manau, taip, - atsiliepė Hjugas. 

— Tuomet ar galite patvirtinti, kad Danielis Kartraitas įvykdė šį 
pageidavimą ir dvaras dabar priklauso Škotijos Nacionalinei istorinių 
paminklų apsaugos organizacijai? 

— Taip, galiu patvirtinti, - kažkaip nenorom atsakė Hjugas. 

— Ar pastaruoju metu ištaikėte laiko apsilankyti dvyliktajame Bol- 
tono gatvės name ir patikrinti pastarojo būklę? 

— Taip. Didelių pasikeitimų nepastebėjau. 

— Sere Hljugai, gal man pakviesti pono Kartraito namų tvarkytoją 
ir paprašyti vaizdingai papasakoti teismui, kokius namus ji rado pirmą 
dieną atėjusi dirbti ? 

— Nebūtina, - atsiliepė Hjugas. - Gal namai ir buvo kiek apleisti, 
bet, kaip jau sakiau, aš didžiąją laiko dalį praleisdavau Škotijoje ir retai 
lankiausi Londone. 

— Supratau, sere Hjugai. Pakalbėkime apie jūsų sūnėno sąskaitą 
Coutts banko Strando padalinyje. Ar galite pasakyti teismui, kiek pi- 
nigų buvo sąskaitoje tragiškos jo mirties dieną? 

— Iš kur galėčiau žinoti? — šiurkščiai atšovė Hjugas. 

— Tuomet leiskite jus apšviesti, sere Hjugai, - pareiškė Aleksas iš- 
traukdamas iš aplanko banko ataskaitą. - Kiek daugiau nei septyni 
tūkstančiai svarų sterlingų. 

— Bet svarbiausia - kiek toje sąskaitoje yra dabar! - triumfuodamas 
atkirto Hjugas. 

— Negalėčiau nepritarti, - atsiliepė Aleksas ištraukdamas kitą ban- 
ko ataskaitą. - Po vakarykštės darbo dienos sąskaitoje buvo per ketu- 
riasdešimt du tūkstančius svarų sterlingų. 

Braukdamas nuo kaktos prakaitą Hjugas vėl dirstelėjo į balkoną. 

— Dabar aptarkime pašto ženklų kolekciją, kurią jūsų tėvas seras 
Aleksandras paliko anūkui Nikolui. 


— Kartraitas ją pardavė man už nugaros. 

— O aš pasakyčiau, pardavė pačioje jūsų panosėje. 

— Aš nieku gyvu nebūčiau sutikęs skirtis su neįkainojama šeimos 
relikvija. 

— Gal verčiau geriau pagalvokite prieš teigdamas? — patarė Alek- 
sas. — Mat aš turiu jūsų advokato Desmondo Galbraito surašytą do- 
kumentą, patvirtinantį, jog sutinkate savo tėvo pašto ženklų kolekci- 
ją parduoti ponui Džinui Hansakeriui iš Teksaso, Ostino miesto, už 
penkiasdešimt milijonų dolerių. 

— Net jei ir taip, - atšovė Hjugas, - aš nemačiau nė penso, nes ko- 
lekciją Hansakeriui pardavė Kartraitas. 

— Iš tiesų, - patvirtino Aleksas. - Už penkiasdešimt septynis su 
puse milijono dolerių - septyniais su puse milijono daugiau, nei suge- 
bėjote sulygti jūs. 

— Kurlink sukate, pone Redmeinai? — paklausė teisėjas. - Kad ir 
kaip puikiai jūsų klientas tvarkė Monkrifo palikimą, ne kas kitas, o 
jis pasisavino turtą. Ar mėginate teigti, esą jis ketinęs viską sugrąžinti 
teisėtiems savininkams? 

— Ne, milorde. Vis dėlto bandau parodyti, kad galbūt Denis Kart- 
raitas nėra toks niekšas ir piktadarys, kaip mus įtikinėja kaltintojai. 
Tiesą sakant, jo sumanumo dėka seras Hjugas gaus kur kas daugiau, 
nei tikėjosi. 

Ponas Metju patylom meldėsi. 

— Netiesa! — paprieštaravo Hjugas. - Aš gausiu mažiau. 

— Vis dėlto yra Dievas danguje, - sukuždėjo jis. - Puikiai padirbė- 
jai, mano berniuk. 

— Aš galutinai susipainiojau, — įsiterpė teisėjas Haketas. — Jeigu 
banko sąskaitoje septyniais su puse milijono dolerių daugiau, nei tikė- 
jotės, kaip jūs galite gauti mažiau? 

— Kadangi ne per seniausiai pasirašiau sutartį su trečia šalimi, kuri 
nesutiko atskleisti, kas nutiko mano sūnėnui, kol raštiškai nepasižadė- 
jau perleisti dvidešimt penkis procentus palikimo. 

— Nieko nesakyk, - burbtelėjo sūnui seras Metju. 

"Teisėjas garsiai pareikalavo nurimti, ir Aleksas neištarė kito klausi- 


mo, kol vėl neįsiviešpatavo tyla. 

— Kada pasirašėte tokią sutartį, sere Hjugai? 

Hijugas išsitraukė iš vidinės kišenės mažutę užrašinę ir pavartęs su- 
rado reikiamą įrašą. 

— Pernai metų spalio dvidešimt antrą dieną. 

Aleksas pažvelgė į savo užrašus. 

— Dieną prieš vienam džentelmenui specialistui susisiekiant su ins- 
pektoriumi Fuleriu bei susitariant susitikti mums nežinomoje vietoje. 

— Nenutuokiu, apie ką šnekate, - suniurzgė Hjugas. 

- Žinoma, nenutuokiate, - atsakė Aleksas. — Nes negalite žinoti, 
kas dedasi jums už nugaros. Bet privalau paklausti, sere Hjugai, jei jau 
pasirašėte sutartį sutikdamas atiduoti milijonus svarų iš ketinamo at- 
gauti šeimos turto, tuomet ką tasai džentelmenas specialistas galėjo 
pasiūlyti mainais už jūsų parašą? 

— Jis pasakė, jog mano sūnėnas jau daugiau nei metai miręs, o jo 
vietą užėmęs štai šis kaltinamųjų suole sėdintis žmogus. 

— Kaip jūs sureagavote išgirdęs tokį neįtikėtiną pareiškimą? 

— Iš pradžių nepatikėjau, - atsakė Hjugas, - bet paskui jis man pa- 
rodė keletą Kartraito ir Niko nuotraukų, turėjau pripažinti nepaprastą 
jųdviejų panašumą. 

— Nenorėčiau tikėti, kad toks įžvalgus žmogus pasitenkino šiuo įro- 
dymu ir atsisakė dvidešimt penkių procentų savo turto, sere Hjugai. 

— Ne, man to nepakako. Jis pateikė dar keletą nuotraukų, patvirti- 
nančių jo teiginį. 

— Dar keletą nuotraukų? - viltingai pakartojo Aleksas. 

— Taip. Vienoje pamačiau kairę kaltinamojo koją ir randą viršum 
kelio, įrodantį, jog ten Kartraitas, o ne mano sūnėnas. 

— Keisk temą, - šnipštelėjo ponas Metju. 

- Jūs teigėte, sere Hjugai, esą tasai asmuo, už informaciją pareikala- 
vęs dvidešimt penkių procentų teisėtai jums priklausančio turto, buvęs 
džentelmenas, šios srities specialistas. > 

— Taip, iš tiesų, - patvirtino Hjugas. 

— Galbūt atėjo metas pasakyti to džentelmeno pavardę, sere Hju- 
gai? 

— Aš negaliu to padaryti, - paprieštaravo Hjugas. 


Ir vėl Aleksas turėjo laukti, ko! teisėjas nuramins salę. 

— Kodėl? - paklausė teisėjas. 

— Leisk Haketui knaisiotis pačiam, - sukuždėjo Merju Redmei- 
nas. - Tik melskis, kad jis nesumestų, kas buvo tasai džentelmenas 
specialistas. 

— Nes viena iš susitarimo sąlygų buvo, - atsakė Hjugas šluostyda- 
masis kaktą, - jokiomis aplinkybėmis neatskleisti jo pavardės. 

Teisėjas Haketas pasidėjo parkerį ant stalo. 

— Dabar paklausykite manęs, sere Hjugai, įdėmiai paklausykite. 
Jei nenorite būti apkaltintas teismo negerbimu ir praleisti nakties 
kameroje, idant pagerėtų atmintis, siūlau atsakyti į pono Redmeino 
klausimą ir pranešti teismui, kas tasai džentelmenas, sutikęs atskleisti 
kaltinamojo apgavystę už dvidešimt penkis procentus jūsų turto. Ar 
aiškiai pasakiau? 

Hijugas ėmė nevalingai tirtėti. Jis pažvelgė į balkoną, pamatė Mar- 
garetą linktelint galvą, atsisuko į teisėją ir ištarė: 

— Karališkasis advokatas Spenseris Kreigas. 

Visa teismo salė prakalbo vienu metu. 

— Gali atsisėsti, berniuk, — pratarė seras Metju. - Manau, Denio 
bičiuliai tai pavadintų „dvigubu smūgiu“. Dabar gerbiamasis teisėjas 
neturėdamas kitos išeities leis tau kviesti liudyti Spenserį Kreigą, nes 
juk nenorės iškart skelbti pakartotinio svarstymo. 

Grįžtelėjęs į Arnoldą Pirsoną seras Metju pamatė šį žvelgiant į jo 
sūnų. 
— Pagarba, Aleksai, — pratarė priešininkas nukeldamas įsivaizduo- 
jamą skrybėlę. 

— Kaip manai, ar Manras atrems Pirsono išpuolius? — paklausė 
Aleksas. 

— Subrendęs bulius susigrums su brandžiu matadoru, - atsakė seras 
Merju. — Patirtis ir sumanumas įgaus didesnę reikšmę už skrupulingu- 
mą, taigi aš statyčiau už Manrą. 

— O kada aš turėsiu parodyti buliui raudoną skudurą? 

— Neturėsi, - pasakė tėvas. - Palik šį malonumą matadorui. Pirso- 
nas negalės atsispirti iššūkiui. Be to, kaltintojo atskleista tiesa padarys 
kur kas didesnį įspūdį. 

— Visiems stot, - paskelbė tvarkos prižiūrėtojas. 

Žmonėms vėl susėdus į vietas, teisėjas kreipėsi į prisiekusiuosius: 

— Labas rytas, ponai prisiekusieji. Vakar girdėjote kaltintojo pono 
Pirsono įvadinę kalbą, o dabar suteiksime galimybę gynybai išdėstyti 
savuosius argumentus. Pasikonsultavęs su abiem pusėmis, kviečiu jus 
atmesti vieną kaltinimo punktą, tai yra mėginimą pasiglemžti Mon- 
krifų šeimos dvarą Škotijoje. Seras Hjugas Monkrifas patvirtino, jog 
šis turtas, atsižvelgiant į jo tėvo sero Aleksandro valią, atiteko Škotijos 
Nacionalinei istorinių paminklų apsaugos organizacijai. Nepaisant to, 
teisiamajam pateikti kiti keturi rimti kaltinimai išlieka, ir tik jums su- 
teikta atsakomybė pasibaigus nagrinėjimui paskelbti nuosprendį. 

Maloniai nusišypsojęs prisiekusiesiems Haketas atsisuko į Aleksą. 

— Pone Redmeinai, prašom kviesti savo pirmąjį liudytoją, — ištarė 
kur kas pagarbesniu tonu nei anksčiau. 

— Ačiū, milorde, - padėkojo Aleksas atsistodamas. - Kviečiu poną 
Freizerį Manrą. 

Įėjęs į teismo salę Manras pirmiausiai nusišypsojo teisiamųjų suole 


sėdinčiam Deniui. Per pastaruosius šešis mėnesius advokatas penkis 

kartus aplankė jį Belmarše, be to, Denio žiniomis, keletą kartų susiti- 
kęs konsultavosi su Aleksu ir seru Merju. 

Solisitoriai vėl neteikė už paslaugas jokių sąskaitų. Visos Denio 
bankų sąskaitos buvo įšaldytos, taigi jis tegaudavo dvylika svarų ster- 
lingų per savaitę už darbą kalėjimo bibliotekoje, kurių nebūtų pakakę 
Manrui susimokėti už kelionę nuo Kaledonijos klubo iki Old Beilio. 

Freizeris Manras atsistojo ant liudytojų pakylos. Jis mūvėjo dry- 
žuotas kelnes, vilkėjo juodą fraką, baltus marškinius stačia apykakle, 
ryšėjo juodą šilkinį kaklaraištį ir labiau panėšėjo į teismo tarnautoją 
nei į liudytoją, o jo kompetencija padarė įspūdį daugeliui Škotijos pri- 
siekusiųjų. Prieš ištardamas priesaiką jis linktelėjo teisėjui. 

— Gal malonėtumėte oficialiai prisistatyti ir pasakyti savo adresą? — 
paprašė Aleksas. 

- Aš esu Freizeris Manras, gyvenu Škotijoje, Danbroute, Argylo 
gatvė 49. 

— Kuo dirbate? 

— Esu Škotijos Aukščiausiojo Teismo solisitorius. 

— Ar galite patvirtinti buvęs pastaruoju Škotijos Teisės bendrijos 
prezidentu. 

— Taip. 

Šito Denis nežinojo. 

— Be to, esate Edinburgo miesto garbės pilietis? 

- Ši garbė man buvo suteikta. 

Dar viena naujiena Deniui. 

— Prašyčiau paaiškinti teismui, pone Manrai, kokie jūsų santykiai 
su kaltinamuoju. 

— Žinoma, pone Redmeinai. Aš, kaip ir mano tėvas iki tol, turė- 
jau garbės atstovauti serui Aleksandrui Monkrifui, kuriam pirmajam 
buvo suteiktas baroneto titulas. 

— Arjūs atstovavote ir serui Nikolui Monkrifui? 

— Taip, pone. 

— Ar rūpinotės jo reikalais, kol tarnavo armijoje, ir vėliau, kai pate- 
ko į kalėjimą? 

— Taip. Jis kartkartėmis man paskambindavo iš kalėjimo, tačiau di- 


džiąją reikalų dalį tvarkėme laiškais. 

— Ar esate aplankęs serą Nikolą kalėjime? 

— Ne. Seras Nikolas atvirai paprašė manęs šito nedaryti, ir aš ger- 
biau jo norą. 

— Kada pirmą kartą su juo susitikote? - paklausė Aleksas. 

— Pažinojau jį dar vaiką, kai augo Škotijoje, tačiau per jo tėvo laido- 
tuves Danbroute pamačiau po dvylikos metų pertraukos. 

— Ar tąsyk turėjote progos pasikalbėti ? 

— Taip. Jį lydėję du kalėjimo pareigūnai elgėsi labai supratingai ir 
leido man valandą asmeniškai pabendrauti su seru Nikolu. 

— O kitą sykį jį pamatėte po septynių ar aštuonių savaičių, kai atvy- 
ko į Škotiją vos paleistas iš Belmaršo kalėjimo? 

— Teisingai. 

— Ar jums kilo bent menkiausias įtarimas, jog jus aplankęs žmogus 
buvo ne seras Nikolas Monkrifas? 

— Ne, pone. Per pastaruosius dvylika metų su seru Nikolu bendra- 
vau vos vieną valandą, o į mano biurą įėjęs žmogus ne tik išvaizda be 
galo panėšėjo į pastarąjį, bet ir vilkėjo tuos pačius drabužius, kaip ir 
ankstesniojo mūsų susitikimo metu. Be to, turėjo visą mudviejų ke- 
lerių metų korespondenciją, mūvėjo žiedą su šeimos herbu ir segėjo 
sidabrinę grandinėlę su raktu, kurią kadaise man rodė jo senelis. 

— Vadinasi, jis visu kuo panėšėjo į serą Nikolą Monkrifą? 

- Žvelgiant plika akimi, taip. 

— Ar atsigręžęs atgal iš dabartinės perspektyvos galite prisiminti 
benr kartą kilusį įtarimą, jog žmogus, kurį laikėte seru Nikolu Mon- 
krifu, iš tiesų buvo apsimetėlis? 

— Ne. Jis visuomet elgėsi mandagiai ir maloniai, kas ne itin būdinga 
jaunimui. Tiesą sakant, iš visų šeimos narių jisai man labiausiai primi- 
nė senelį. 

— Kokiu būdu galiausiai sužinojote, kad jūsų klientas iš tiesų yra ne 
seras Nikolas Monkrifas, o Denis Kartraitas? 

— Kai jis buvo suimtas dėl nusižengimų, sudarančių šios bylos pa- 
grindą. 

— Ar galiu oficialiai teigti, jog nuo tos dienos jūs tapote atsakingas 
už Monkrifų turtą, pone Manrai? 

— Teisingai, pone Redmeinai. Tačiau turiu prisipažinti, jog taip su- 
maniai, kaip tvarkėsi Denis Kartraitas, man kasdieniais verslo reikalais 
rūpintis nepavyko. 

— Ar nesuklysiu sakydamas, jog šeimos nuosavybės finansinė padė- 
tis dabar tvirtesnė nei prieš kelerius metus? 

— Neabejotinai. Vis dėlto po Denio Kartraito sugrąžinimo į kalėji- 
mą augimas susilpnėjo. 

— Tikiuosi, pone Manrai, — įsiterpė teisėjas, — jūs nemanote, jog 
kaltinimai dėl to sušvelnės? 

— Ne, milorde, nemanau, - atsakė Manras. - Tačiau bėgant me- 
tams aš supratau kai kuriuos dalykus regis ne vien baltus ar juodus, bet 
įžvelgiąs įvairius pilkus atspalvius. Apibendrindamas pasakysiu, milor- 
de, jog man buvo garbė tarnauti serui Nikolui Monkrifui, o dirbdamas 
su ponu Kartraitu patyriau nepaprastą malonumą. Juodu abu - 4žuo- 
lai, nors ir pasodinti skirtingose giriose. Bet juk tiesą sakant, milorde, 
mes visi esame savosios prigimties belaisviai ir kiekvienas savaip dėl to 
kenčiame. 

Seras Metju atmerkęs abi akis pažvelgė į šį žmogų apgailestauda- 
mas, kad nepažinojo jo daugelį metų. 

— Pone Manrai, prisiekusieji negalėjo nepastebėti išlikusios jūsų 
pagarbos ir susižavėjimo ponu Kartraitu, — tęsė Aleksas. - Tačiau kaip 
tik dėl to jiems, ko gero, sunku suprasti, kaip tas pats žmogus galėjo 
griebtis tokios niekingos apgaulės. 

— Pastaruosius šešis mėnesius nuolat apie tai svarsčiau, pone Red- 
meinai, ir padariau išvadą jį galėjus siekti vienintelio tikslo — atitaisyti 
kur kas didesnę neteisybę, kuri... 

- Pone Manrai, - griežtai pertarė teisėjas. —- Čia nėra nei tinkama 
vieta, nei laikas reikšti savo asmeninei nuomonei, ir pats tą puikiai ži- 
note. 

— Dėkoju už pamokymą, milorde, - Manras atsigręžė į teisėją, — 
bet aš prisiekiau sakyti visą tiesą ir, tikiuosi, jūs nenorite, kad imčiau tą 
priesaiką laužyti? 

— Ne, nenoriu, - suniurzgė teisėjas, - bet kartoju, čia netinkama 


vieta reikšti tokį požiūrį. 

— Milorde, jei žmogus negali atvirai ir sąžiningai išsakyti savo nuo- 
monės Centriniame baudžiamųjų bylų teisme, tuomet patarkite man, 
kur dar jis galėtų iškloti tiesą, kuria nuoširdžiai tiki ? 

Žiūrovų balkone supliaukšėjo aplodismentai. 

— Ko gero, pats metas tęsti, pone Redmeinai, - paragino teisėjas 
Haketas. 

— Daugiau klausimų šiam liudytojui neturiu, milorde, - atsiliepė 
Aleksas. 

Teisėjas, rodos, pajuto palengvėjimą. 

Aleksui atsisėdus seras Metju pasilenkė ir sušnibždėjo: 

— Man netgi mažumėlę gaila mielojo Arnoldo. Vargšelis teturi dvi 
galimybes: arba susigrumti su šiuo galiūnu ir patirti pažeminimą, arba 
apskritai jo vengti bei virsti komišku herojumi, apie kurį prisiekusieji 
pasakos anūkams. Nors imk ir persiplėšk. 

Ponas Manras be baimės įsmeigė žvilgsnį į Pirsoną, kuris įsijautęs 
tarėsi su savo padėjėju; abu atrodė gerokai sugluminti. 

— Nenoriu jūsų raginti, pone Pirsonai, - kreipėsi teisėjas, - bet ar 
pageidausite apklausti šį liudytoją? 

Pirsonas atsistojo dar lėčiau nei visuomet, netruktelėjo mantijos 
atvartų ir net nepalietė peruko. Jis pažvelgė į sąrašą klausimų, kuriuos 
ruošdamas sugaišo visą savaitgalį, ir apsigalvojo. 

— Taip, milorde, bet ilgai liudytojo negaišinsiu. 

— Tikiuosi, šiek tiek sugaišinsi, - burbtelėjo seras Metju. 

Nuleisdamas pastabą negirdomis Pirsonas pradėjo: 

— Niekaip negaliu suprasti, pone Manrai, kaip jums, tokiam įžval- 
giam ir teisiniuose reikaluose patyrusiam žmogui nė akimirksniui ne- 
kilo įtarimas, jog jūsų klientas - apsimetėlis. 

Manras pabarbeno pirštais į turėklą apgalvodamas atsakymą. 

— Nesunku paaiškinti, pone Pirsonai, - galiausiai ištarė. - Denis 
Kartraitas visuomet elgėsi nepaprastai įtikinamai, nors, prisipažinsiu, 
kartą per dvejus metus trukusį bendradarbiavimo laikotarpį, jis prara- 
do budrumą. 

— Kada gi? - pasiteiravo Pirsonas. 

— Kai šnekantis apie jo senelio pašto ženklų kolekciją man teko pri- 
minti, jog jis dalyvavęs kolekcijos eksponavimo atidarymo iškilmėse 

Smitsono institute, Vašingtone. Gerokai nustebau, kad jis neprisime- 
na šios šventės, nes Nikolas vienintelis iš Monkrifų šeimos gavo pa- 
kvietimą. 

— Ar nepaklausėte jo, kaip čia galėjo nutikti? —- pasidomėjo Pirso- 
nas. 

— Ne, - atsakė Manras. - Man pasirodė netinkamas metas. 

— Tačiau jeigu bent akimirksniui jums kilo įtarimas, jog galbūt šis 
žmogus nėra seras Nikolas, - Pirsonas nukreipė pirštą į Denį nežiūrė- 
damas jo pusėn, - privalėjote išsiaiškinti. 

— Tąsyk apie tai nepagalvojau. 

— Tačiau jūs tapote sukto šio žmogaus plano, nukreipto prieš Mon- 
krifų šeimą, dalimi. 

— Aš šito taip netraktavau, - atkirto Manras. 

— Bet jūsų, Monkrifų turto saugotojo, pareiga buvo demaskuoti 
apgaviką Kartraitą. 

— Ne, aš to nelaikiau savo pareiga, - ramiai atsakė Manras. 

- Arjūsų neapėmė nerimas, pone Manrai, kai šis žmogus neteisėtai 
užėmė Monkrifų namą Londone? 

— Ne, neapėmė. 

— Ar nepajutote susirūpinimo, galbūt kažkoks pašalietis ėmė val- 
dyti Monkrifų nuosavybę, kurią daugelį metų rūpestingai saugojote 
dirbdamas šiai šeimai ? 

— Ne, pone, susirūpinimo nepajutau. 

— O vėliau, kai jūsų klientas buvo suimtas bei apkaltintas sukčiavi- 
mu ir vagyste, ar nepradėjo graužti sąžinė dėl aplaidžiai vykdytų parei- 
gų? - paklausė Pirsonas. 

— Man nereikia jūsų patarimo, kaip turėčiau vykdyti savo pareigas 
bei kaip jaustis, pone Pirsonai. 

Seras Metju atmerkė vieną akį. Teisėjas sėdėjo nuleidęs galvą. 

— Bet juk šis žmogus, vieno žymaus škoto žodžiais tariant, pavogė 
„šeimos sidabrą , - kas žodis keldamas balsą išrėkė Pirsonas. 

— Ne, pone, jis nepavogė „šeimos sidabro“, ir Haroldas Maksimi- 
lianas, mano giliu įsitikinimu, šiuo atveju man pritartų. Vienintelis 
Denio Kartraito pasisavintas dalykas, pone Pirsonai, buvo šeimos pa- 


vardė. 

— Suprantama, jūs padėsite teismui išspręsti moralinę dilemą, — 
prabilo po ankstesniosios Manro atakos pagaliau atsigavęs teisėjas, — 
kurią iškelia jūsų hipotezė. 

Manras atsisuko į teisėją jusdamas į save nukrypusį visų susirinku- 
siųjų dėmesį, neaplenkiant nė prie durų budinčio policininko. 

— Nesikamuokite spręsdamas moralines dilemas, jūsų šviesybe, nes 
aš kalbu vien apie teisinę pusę. 

— Teisinę pusę? - atsargiai pakartojo Haketas. 

— Taip, milorde. Ponas Denis Kartraitas - vienintelis Monkrifų 
turto paveldėtojas, taigi aš nė nebeišmanau, kokį įstatymą jisai apskri- 
tai sulaužė. 

Teisėjas atsilošė mielai leisdamas Pirsonui vis giliau ir giliau klimpti 
į Manro užmaišytą makną. 

— Ar galite paaiškinti teismui, pone Manrai, - pašnibždomis pa- 
klausė Pirsonas, - ką turite omenyje? 

— Viskas labai paprasta, pone Pirsonai. Velionis seras Nikolas Mon- 
krifas surašė testamentą ir viską paliko Danieliui Artūrui Kartraitui, 
gyvenančiam adresu: Beikono kelias dvidešimt šeši, Londonas E-3, 
išskyrus kasmetinę dešimties tūkstančių išmoką, kurią paskyrė savo 
buvusiam vairuotojui, ponui Albertui Kranui. 

Seras Metju atmerkė ir kitą akį neapsispręsdamas, į ką Žiūrėti — į 
Manrą ar į Pirsoną. 

— Ar šis testamentas buvo prideramai įformintas liudytojų akivaiz- 
doje? - paklausė Pirsonas griebdamasis paskutinio šiaudo. 

— Seras Nikolas pasirašė jį mano biure savo tėvo laidotuvių dieną. 
Suvokdamas padėties rimtumą ir savo, oficialaus šeimos turto saugo- 
tojo - ką jūs taip maloningai pabrėžėte - atsakomybę, aš paprašiau vy- 
resniųjų pareigūnų Rėjaus Pasko bei Alano Dženkinso paliudyti sero 
Nikolo parašą dalyvaujant dar vienam firmos partneriui, - Manras at- 
sisuko į teisėją. - Turiu dokumento originalą, milorde, gal norėtumėte 
išnagrinėti ? 

— Ačiū, ne, pone Manrai. Mielai parikėsiu jūsų žodžiu, — atsakė tei- 
sėjas. 

Pirsonas susmuko ant suolo užmiršęs ištarti „Daugiau klausimų 


neturiu, milorde“. 

— Ar pageidausite pateikti liudytojui papildomų klausimų, pone 
Redmeinai? - pasiteiravo teisėjas. 

— Tik vieną, - atsakė Aleksas. - Pone Manrai, ar seras Nikolas 
Monkrifas ką nors paliko savo dėdei Hjugui Monkrifui? 

— Ne, - atsakė Manras. - Nė sudilusio skatiko. 

— Daugiau klausimų neturiu, milorde. 

Prislopintų šnabždesių lydimas Manras nulipo nuo liudytojų paky- 
los, priėjo prie teisiamųjų suolo ir paspaudė ranką kaltinamajam. 

— Milorde, ar galiu kreiptis į jus teisiniu klausimu? — pasiteiravo 
Aleksas, Manrui išėjus iš salės. 

- Žinoma, pone Redmeinai, bet pirmiausiai paleisiu prisiekusiuo- 
sius. Ponai prisiekusieji, kaip patys girdėjote, gynėjas pageidauja aptar- 
ti su manimi teisinį aspektą. Galbūt jis nėra susijęs su byla, priešingu 
atvėju, išsamiai jus informuosiu, kai sugrįšite. 

Laukdamas, kol prisiekusieji išeis, Aleksas dirstelėjo į sausakimšą 
žiūrovų balkoną. Žvilgsnis užkliuvo už žavios jaunos moters, kurią 
nuo pat teismo pradžios pastebėjo kasdien sėdint pirmosios eilės pa- 
kraštyje. Reikės paklausti Denio, kas ji tokia. 

— Prisiekusieji išėjo, milorde, - pranešė prisiartinęs tvarkos prižiū- 
rėtojas. 

— Ačiū, pone Heplai, - padėkojo teisėjas. - Kuo galėčiau padėti, 
pone Redmeinai? 

— Milorde, atsižvelgiant į gerbiamo pono Manro liudijimą, gynėjų 
manymu, nebėra prasmės palikti trečiojo, ketvirtojo ir penktojo kalti- 
namojo akto punktų, tai yra: namo Boltono gatvėje užėmimas, nau- 
dos gavimas pardavus pašto ženklų kolekciją bei naudojimasis Coutts 
banko sąskaita. Visus šiuos punktus mes prašome išbraukti, nes aki- 
vaizdžiai sudėtinga būtų pavogti turtą, kuris tau pačiam ir priklauso. 

- Jūsų pastebėjimas teisingas, pone Redmeinai, — apsvarstęs argu- 
mentus prabilo Haketas. - Kokia jūsų nuomonė, pone Pirsonai? 

— Manau, derėtų atkreipti dėmesį, milorde, - pradėjo Pirsonas, — 
jog nors kaltinamasis ir galėjo tapti sero Nikolo Monkrifo turto pavel- 
dėtoju, tuo metu jis veikiausiai šito nežinojo. 

— Milorde, - tuojau pat kontratakavo Aleksas, - mano klientas 
puikiai žinojo apie sero Nikolo testamentą bei apie jam paliktą turtą. 

— Kokiu būdu, pone Redmeinai? — pasiteiravo teisėjas. 

— Kaip jau esu minėjęs, milorde, kalėjime seras Nikolas kasdien 
rašė dienoraštį. Sugrįžęs į Belmaršą po tėvo laidotuvių jis aprašė visas 
smulkmenas, susijusias su testamentu. 

— Tačiau čia dar neįrodymas, kad apie visa tai žinojo Kartraitas, — 
pakomentavo teisėjas. 

— Aš jums pritarčiau, milorde, jei ginamasis pats nebūtų parodęs 
apie testamentą kalbančių pastraipų mano padėjėjui. 

Seras Metju linktelėjo. 

— Tokiu atveju, - Pirsonas atskubėjo į pagalbą teisėjui, - Karūna 
sutinka anuliuoti minėtuosius kaltinimus. 

— Dėkoju, kad įsiterpėte, pone Pirsonai, - pratarė teisėjas, — ir pri- 
tariu šiam sprendimui. Informuosiu prisiekusiuosius, kai šie sugrįš. 

— Ačiū, milorde, - atsiliepė Aleksas. - Malonu, kad šiuo atveju 
mane palaikėte, pone Pirsonai. 

— Vis dėlto, - pratęsė teisėjas, - manau, jums nereikia priminti, jog 
dėl paties svarbiausio nusižengimo — pabėgimo iš kalėjimo - kaltini- 
mai išlieka. 

— Aš žinau, milorde, galite neabejoti, - patikino Aleksas. 

Teisėjas linktelėjo. 

— Tuomet paprašysiu pakviesti prisiekusiuosius, kad galėčiau pra- 
nešti apie šį pasikeitimą. 

— Norėčiau aptarti dar vieną dalyką, milorde. 

— Taip, pone Redmeinai? - teisėjas vėl padėjo parkerį. 

— Milorde, po Hjugo Monkrifo parodymų mes iškvietėme liudy- 
ti karališkąjį advokatą Spenserį Kreigą. Jis prašė jūsų šviesybės atidėti 
liudijimą, nes šiuo metu dalyvauja kitos bylos svarstyme kitoje šio pas- 
tato dalyje ir atvykti galės tik rytoj ryte. 

Keli spaudos atstovai skubiai išėjo iš salės skambinti į redakcijas. 

— Pone Pirsonai? - kreipėsi teisėjas. 

— Mes neprieštaraujame, milorde. 

— Dėkoju. Kai prisiekusieji sugrįš, pranešiu jiems abi šias naujienas 
ir išleisiu iki rytojaus. 

- Jūsų valia, milorde, - pratarė Aleksas. - Bet prieš tai dar norėčiau 
įspėti apie nedidelį pasikeitimą rytojaus procese. 

Haketas vėl padėjo parkerį ir linktelėjo. 

— Milorde, jums, be abejo, žinoma anglų advokatų tradicija leisti 
bę kilti karjeros laiptais. 

— Puikiai supratau, ką turite galvoje, pone Redmeinai. 

— Tokiu atveju, jums leidus, milorde, mano padėjėjas seras Metju 
Redmeinas rytoj savarankiškai apklaus poną Spenserį Kreigą. 

Dabar jau ir visi kiti žurnalistai galvotrūkčiais pasileido durų link. 


Iš, 


Denis praleido dar vieną bemiegę naktį Belmaršo kalėjimo celėje, 
tačiau kaltas buvo ne Didžiojo Alo knarkimas. 

Betė atsisėdusi lovoje mėgino skaityti knygą, bet nepervertė nė vie- 
no puslapio, nes kur kas labiau rūpėjo, kaip pasibaigs kita istorija. 

Aleksas Redmeinas nemiegojo, kadangi žinojo: jei rytoj pralaimės, 
trečios galimybės nebegaus. 

Seras Metju Redmeinas net nėjo gulti, o vis peržiūrinėjo ir kartojo- 
si paruoštus klausimus. 

Spenseris Kreigas blaškėsi ir vartėsi sukdamas galvą, kokius klausi- 
mus pateiks seras Metju ir kaip išvengti atsakymų. 

Arnoldas Pirsonas nesudėjo bluosto. 

Teisėjas Hakeras kietai miegojo. 

Kai Denis užėmė savo vietą teisiamųjų suole, ketvirtojo teismo salė 
jau buvo sausakimša. Jis apsižvalgė ir nustebo pamatęs daugybę vietų 
beieškančių vyresniųjų baristerių bei solisitorių, atėjusių stebėti pro- 
CesO. 

Spaudos suolus užėmė kriminalinių skilčių korespondentai, kurie 
pastarąją savaitę vien apie tai ir terašė ir perspėjo redaktorius rytdie- 
nos pirmajam leidimui parengsią vedamąjį. Visi nekantraudami lau- 
kė paties iškiliausio advokato nuo E. E. Smito laikų ir paries geriausio 
savosios kartos atstovo, jauno karališkojo advokato susirėmimo (The 
Times); arba mangusto ir gyvatės dvikovos (Sun). 

Denis pažvelgė į žiūrovų balkoną ir nusišypsojo Betei, sėdinčiai 
įprastoje vietoje šalia motinos. Pirmosios eilės pakrašty nuleidusi gal- 
vą sėdėjo Sara Davenport. Ponas Pirsonas advokatų suole šnekučiavosi 
su savo padėjėju. Šiandien jis atrodė labiau atsipalaidavęs nei kitomis 


dienomis; bet juk šiandien jis tebus žiūrovas, ne dalyvis. 

Alekso Redmeino ir jo padėjėjo vietos tebebuvo tuščios. Prie durų 
pastatyti dar du policininkai aiškino vėluojantiesiems, jog vidun įlei- 
džiami tik turintieji leidimus. 

Denis sėdėjo teisiamųjų suolo centre — pačioje geriausioje parterio 
vietoje — ir laukė spektaklio, kurio scenarijų mielai būtų perskaitęs dar 
prieš pakylant uždangai. 

Susirinkusieji laukiamai šurmuliavo nekantraudami, kada pasiro- 
dys dar keturi proceso dalyviai. Be penkių dešimtą policininkas ati- 
darė salės duris, visi ūmai nuščiuvo, o nespėjusieji susirasti vietų pasi- 
traukė į šalį praleisdami advokatų suolo link žingsniuojančius Aleksą 
Redmeiną ir jo padėjėją. Šį rytą seras Metju nevaidino snaudaliaus. 
Jis nė neatsisėdo. Stovėjo pasitempęs ir dairėsi po salę. Nuo paskuti- 
nio jo advokatavimo teisme praėjo daugybė metų. Apsižvalgęs senasis 
advokatas išvyniojo medinį stovelį, dar vakar žmonos surastą palėpėje, 
kur ištisą dešimtmetį išgulėjo be darbo, ir pasidėjo ant stalo; tada išsi- 
ėmė iš portfelio pluoštą dailia rašysena prirašytų popierių, išmargintų 
klausimais Spenseriui Kreigui, kuriuos šis visą pastarąją naktį mėgino 
nuspėti. Galiausiai padavė Aleksui dvi nuotraukas. Juodu abu žinojo, 
jog šios nuotraukos veikiausiai ir nulems Denio Kartraito likimą. 

Tik viską susidėjęs į vietas seras Merju galiausiai atsisuko ir nusi- 
šypsojo senam savo priešininkui. 

— Labas rytas, Arnoldai. Tikiuosi, šiandien nepridarysime tau itin 
didelių rūpesčių. 

— Ir aš tikiuosi to paties, - šyptelėjo Pirsonas. - Atvirai sakant, ke- 
tinu sulaužyti savo įprotį, Metju, ir palinkėti tau sėkmės, nepaisant to, 
jog per visus savo darbo metus nė sykio nelinkėjau oponentui laimėti. 
Ši diena - išimtis. 

Seras Metju nežymiai linktelėjo. 

— Kaip įmanydamas stengsiuosi išpildyti tavo palinkėjimą, — taip 
taręs jis atsisėdo ir užsimerkęs susikaupė. 

Aleksas dėliojo dokumentus, nuorašus, nuotraukas bei kitokią me- 
džiagą į tvarkingas krūveles, kad tėvui, it olimpinės estafetės dalyviui, 
ištiesus dešinę ranką, išsyk galėtų įduoti lazdelę. 

Į salę įėjus teisėjui Hakerui, šurmulys išsyk liovėsi. Šis nužingsnia- 
vo link pakylos centre stovinčių trijų kėdžių palengva, tarsi šį rytą ne- 

sitikėtų išgirsti nieko ypatingo. Patogiai įsitaisęs ant centrinės kėdės 
Haketas ilgiau nei paprastai dėliojo parkerius bei vartė užrašinę lauk- 
damas, kol į savo vietas susės prisiekusieji. 

— Labas rytas, - galiausiai pasisveikino kiek globėjišku tonu. - Po- 
nai prisiekusieji, pirmasis šiandien liudys karališkasis advokatas Spen- 
seris Kreigas. Šią pavardę jūs išgirdote sero Hjugo Monkrifo apklausos 
metu. Nei kaltintojai, nei gynėjai neįtraukė pono Kreigo į liudytojų 
sąrašus, tačiau jis gavo teismo šaukimą liudyti, nepaisant jo paties noro. 
Jūs privalėsite nuspręsti, ar pono Kreigo parodymai tiesiogiai susiję su 
nagrinėjama byla, tai yra kaltinamojo pabėgimu iš kalinimo įstaigos, 
o galiausiai, turėdami omenyje šį vienintelį kaltinimą, paskelbti nuos- 
prendį. 

Dar kartelį dirstelėjęs į prisiekusiuosius, teisėjas nukreipė dėmesį į 
advokato padėjėją. 

— Sere Metju, ar jūs pasiruošęs kviesti liudytoją? 

Metju Redmeinas lėtai atsistojo. 

— Taip, milorde, - atsakė jis, bet, užuot taip ir padaręs, įsipylė į 
stiklinę vandens, pasibalnojo nosies galą akiniais ir atsivertė raudoną 
aplanką. Galų gale pasiruošęs kovai ištarė: - Kviečiu poną Spenserį 
Kreigą, - jo žodžiai nuskambėjo tarsi laidotuvių varpas. 

Policininkas išėjo į koridorių ir riktelėjo: 

— Ponas Spenseris Kreigas! 

Visų dėmesys nukrypo į duris, visi laukė pasirodančio paskutiniojo 
liudytojo. Po akimirkos advokato drabužiu apsitaisęs Kreigas ryžtin- 
gai įžengė į salę, tarytum pradėdamas eilinę užimtą savo darbo dieną. 
Atsistojęs ant pakylos paėmė Bibliją ir žvelgdamas į prisiekusiuosius 
ramiu, tvirtu balsu ištarė priesaiką. Kreigas žinojo, jog jie — tiktai jie — 
nulems jo likimą. Liudytojas grąžino Bibliją tvarkos prižiūrėtojui ir 
atsigręžė į serą Metju. 

— Pone Kreigai, - pradėjo seras Metju tyliu, monotonišku tonu, 
tarytum tetrokšdamas visais įmanomais būdais pagelbėti liudytojui. — 
Gal malonėtumėte oficialiai prisistatyti ir pasakyt savo adresą? 

- Spenseris Kreigas, Hambldon 'Teras keturiasdešimt trys, Londo- 
nas, SW 3. 

— Kokia jūsų profesija? 


— Aš esu karališkasis advokatas. 

— Vadinasi, tokiam garbingam teisininkų luomo atstovui nėra rei- 
kalo priminti priesaikos reikšmės bei šio teismo įgaliojimų. 

— Jokio reikalo, sere Metju, - atsakė Kreigas, — nors jūs jau primi- 
nėte. 

— Pone Kreigai, kada pirmą kartą supratote, jog seras Nikolas Mon- 
krifas iš tiesų yra Danielis Kartraitas? 

— Mano draugas, kadaise mokęsis su seru Nikolu vienoje mokyklo- 
je, atsitiktinai susidūrė su juo Dorcbester viešbutyje ir išsyk suprato tą 
žmogų esant apsimetėliu. 

Aleksas pažymėjo varnelę pirmajame langelyje. Pirmojo klausimo 
Kreigas akivaizdžiai tikėjosi ir pateikė apgalvotą atsakymą. 

— O kodėl tasai draugas nusprendė apie savo nepaprastą atradimą 
pranešti būtent ju2s? 

— Jis nenusprendė, sere Metju, tiesiog išėjo iš kalbos bevakarieniau- 
jant. 

Dar viena varnelė. 

— Tuomet kas jus paskatino praskleisti tamsią paslapties skraistę ir 
padaryti išvadą, jog Nikolu Monkrifu iš tiesų dedasi Danielis Kartrai- 
tas? 

— Nieko neįtariau, kol vieną vakarą buvau supažindintas su seru 
Nikolu teatre. Mane sukrėtė išorinis panašumas ir netgi manieros. 

— Ar tuomet ir nusprendėte paskambinti vyresniajam inspektoriui 
Fuleriui bei pranešti apie savo nuogąstavimus? 

— Ne. Mano manymu, taip elgtis būtų buvę neatsakinga, todėl, jūsų 
žodžiais tariant, prieš praskleisdamas paslapties skraistę, susisiekiau su 
Monkrifų šeimos nariu. 

Aleksas pažymėjo dar vieną varnelę klausimų sąraše. Kol kas tėvas 
dar neprirėmė Kreigo prie sienos. 

— Su kuriuo šeimos nariu susisiekėte? - pasiteiravo Metju, kuo pui- 
kiausiai žinodamas atsakymą. 

— Su sero Nikolo dėde, ponu Hjugu Monkrifu, kuris pasakė, esą 
maždaug prieš dvejus metus iš kalėjimo išėjęs sūnėnas nė karto su juo 
nebendravęs, taigi mano įtarimai sustiprėjo. 

— Ar tada ir atskleidėte savo įtarimus vyresniajam inspektoriui Fu- 
leriui? 

— Ne, vis dar maniau turįs rasti konkretesnių įrodymų. 

— Tačiau vyresnysis inspektorius galėjo nukelti nuo jūsų pečių šią 
naštą, pone Kreigai. Aš nelabai suprantu, kodėl jūs, toks užsiėmęs sa- 
vos srities specialistas, varginotės pats. 

— Kaip jau paaiškinau, sere Metju, jaučiau pareigą įsitikinti, idant 

— Be galo pagirtinas pilietiškas požiūris. 

Nuleidęs negirdomis kandžią pastabą Kreigas nusišypsojo prisie- 
kusiesiems. 

— Bet privalau paklausti, - tęsė Merju Redmeinas, - kas jums pa- 
kišo mintį apie galimą naudą, kurią gautumėte įrodęs, jog sero Nikolo 
vietą užėmęs apsišaukėlis? 

— Naudą? 

— Taip, naudą, pone Kreigai. 

— Nelabai supratau, - sudvejojo Kreigas. 

Aleksas pažymėjo pirmąjį kryžiuką. Liudytojas akivaizdžiai sten- 
gėsi laimėti laiko. 

— Leiskite jums padėti, - paslaugiai pasisiūlė seras Metju, paskui 
ištiesęs dešinę ranką paėmė Alekso įteiktą popieriaus lapą ir lėtai per- 
metė akimis eilutes, suteikdamas Kreigui progą paspėlioti, kokia gi 
sensacija ten slypi. 

— Ar nesuklysiu darydamas prielaidą, pone Kreigai, jog jums įro- 
džius, kad Belmaršo kalėjime nusižudė ne Denis Kartraitas, o Nikolas 
Monkrifas, ponas Hjugas Monkrifas turėjo paveldėti ne tik šeimos ti- 
tulą, bet kartu ir visą turtą? 

— Tuo metu nieko apie tai nežinojau, - nė nemirktelėjęs atsakė 
Kreigas. 

— Vadinasi, ėmėtės veiksmų skatinamas grynai altruistinių motyvų? 

— Taip, teisybė; ir dar noro patupdyti už grotų visuomenei pavojin- 
gą nusikaltėlį. 

— Prie visuomenei pavojingo nusikaltėlio, kurį nedelsiant reikia pa- 
tupdyti už grotų, mes dar sugrįšime, pone Kreigai, o dabar norėčiau 
paklausti, kada neišpasakytą jūsų pilietinės pareigos jausmą nugalėjo 
galimybė susišluoti gražaus pinigėlio? 

— Sere Metju, — pertraukė teisėjas, - vargu, ar advokato padėjėjui 
dera tokiais žodžiais kreiptis į karališkąjį advokatą. 

— Atsiprašau, milorde. Perfrazuosiu klausimą. Pone Kreigai, kada 
supratote už vakarienės metu iš bičiulio išgirstą informaciją galįs užsi- 
dirbti kelis milijonus svarų sterlingų? 

— Kai seras Hjugas asmeniškai paprašė manęs jam atstovauti. 

Aleksas pažymėjo dar vieną varnelę prie Kreigo laukto klausimo, 
nors puikiai žinojo jį meluojant. 

— Kaip manote, pone Kreigai, ar karališkajam advokatui dera už- 
siprašyti dvidešimt penkių procentų žmogaus turto už informaciją iš 
antrų lūpų? 

— Advokatai mūsų dienomis įpratę gauti užmokestį už rezulta- 
tus, - ramiai atsiliepė Kreigas. - Žinia, tokia praktika gyvuoja jau nuo 
jūsų laikų, be to, turiu pabrėžti kol kas nepaėmęs jokio užmokesčio ir 
nepateikęs jokių sąskaitų, taigi, jei mano įtarimai būtų nepasitvirtinę, 
būčiau veltui iššvaistęs nemažai laiko bei pinigų. 

— Tokiu atveju, pone Kreigai, - nusišypsojo jam seras Metju, - nu- 
džiugsite sužinojęs, jog pergale mėgausis altruistiškoji jūsų asmenybės 
pusė. 

Kreigas nesureagavo į advokato repliką, nors desperatiškai troško 
sužinoti, ką šis turi omenyje. Kiek padelsęs seras Metju pridūrė: 

— Nežinau, ar jau girdėjote, bet šiomis dienomis velionio sero Ni- 
kolo Monkrifo advokatas ponas Freizeris Manras teismui pranešė, jog 
jo klientas visą turtą testamentu paliko geram savo bičiuliui ponui De- 
niui Kartraitui. Taigi, kaip pats ir numanėte galint nutikti, jūs iš tiesų 
veltui iššvaistėte nemažai laiko ir pinigų. Bet, nors mano klientui ir 
nusišypsojo laimė, patikinu jus, pone Kreigai, aš tikrai neužsiprašysiu 
už paslaugas dvidešimt penkių procentų viso jo turto. 

— Ir nederėtų, - atrėžė Kreigas, - kadangi mažiausiai dvidešimt 
penkerius metus jis praleis kalėjime, taigi turės gerokai palaukti, kol 
gaus pasidžiaugti netikėta savo laime. 

— Gal aš ir klystu, pone Kreigai, - tyliai pratarė seras Merju, - bet, 
mano manymu, šį sprendimą turės priimti prisiekusieji, o ne jūs. 

— Galaš ir klystu, sere Metju, bet, manding, prisiekusieji jau priėmė 
sprendimą šiek tiek anksčiau. 

— Taip sakydamas išsyk man priminėte savo susitikimą su vyres- 
niuoju inspektoriumi Fuleriu, kurį taip troškote išlaikyti paslapcy- 

je, - Kreigas tarsi žiojosi atsakyti, bet paskui persigalvojo ir leido serui 
Metju tęsti. - Sąžiningasis pareigūnas Fuleris teismui pranešė nepasi- 
tenkinęs dviejų žmonių panašumą atskleidžiančiomis nuotraukomis 
ir prieš suimdamas įtariamąjį norėjęs gauti rimtesnį įrodymą. Pagrin- 
diniam advokatui pateikus klausimą, jis patvirtino, jog tokį įrodymą 
jūs jam pateikėte. 

Seras Metju žinojo rizikuojąs. Jei Kreigas atsakytų nenumanąs, apie 
ką jis kalba, kadangi tiesiog išdėstęs inspektoriui savo įtarimus ir leidęs 
pastarajam pačiam nuspręsti, ar imtis veiksmų, ar ne, kito klausimo ne- 
beturinčiam advokatui tektų tiesiog pakeisti temą, o Kreigas suprastų, 
jog jis tiesiog užmetė jauką ir liko nieko nepešęs. Tačiau Kreigas delsė, 
paskatindamas serą Metju dar labiau surizikuoti. Jis grįžtelėjo į Aleksą 
ir pakankamai garsiai, kad išgirstų liudytojas, paprašė: 

— Paduok man krantine bėgančio Kartraito nuotraukas, tas, kurio- 
se matyti randas. 

Aleksas ištiesė tėvui dvi dideles nuotraukas. 

Po ilgokos pauzės Kreigas pratarė: 

— Gal aš ir paminėjau inspektoriui, girdi, jei namo Boltono garvėje 
gyventojas ant kairiosios šlaunies viršum kelio turi randą, čia ir būtų 
įrodymas, jog jis esąs Denis Kartraicas. 

Alekso veidas išliko bereikšmis, tačiau jis bemaž girdėjo savo širdies 
plakimą. 

— Ar vėliau jūs pateikėte inspektoriui šį spėjimą patvirtinančių 
nuotraukų? 

— Galimas daiktas, - pripažino Kreigas. 

— Galbūt nuotraukų kopijos atgaivintų jūsų atmintį ? — pasiteiravo 
seras Metju tiesdamas nuotraukas. Jis neišpasakytai rizikavo. 

— Man jų nereikia, - atsisakė liudytojas. 

— Aš norėčiau pamatyti nuotraukas, sere Metju, - įsiterpė teisė- 
jas, - manau, prisiekusieji irgi. 

Aleksas atsisukęs pamatė kelis prisiekusiuosius linktelint galvas. 

— Žinoma, milorde, - atsiliepė senasis Redmeinas. 
įteikęs teisėjui, kiras išdalijo prisiekusiesiems, Pirsonui ir galiausiai liu- 


dytojui. 

Kreigas apstulbęs įsistebeilijo į nuotrauką - visai ne tą, kurią pada- 
rė Džeraldas Peinas, sskdamas pavakare pabėgioti išsiruošusį Kartrai- 
tą. Jei nebūtų prisipažinęs žinąs apie randą, gynėjo planas būtų žlugęs, 
o prisiekusieji nieko nė neįtartų. Spenseris suvokė serą Metju sudavus 
rimtą smūgį. Bet jis tebestovi ant kojų ir antrąkart nebesileis įvilioja- 
mas į spąstus. 

— Milorde, - prabilo seras Metju, - atkreipkite dėmesį į liudytojo 
paminėtą randą ant kairės pono Kartraito kojos, tiesiog viršum kelio. 
Laikui bėgant randas kiek susitraukė, bet vis dar tebėra aiškiai mato- 
mas plika akimi, - jis vėl atsisuko į liudytoją. - Priminsiu jums, pone 
Kreigai, jog inspektorius Fuleris, prisiekęs sakyti tiesą ir tik tiesą, pa- 
reiškė nusprendęs suimti mano klientą, remdamasis šiuo įrodymu. 

Kreigas nepratarė nė žodžio. Seras Metju jo neskubino norėdamas 
deramai paruošti dirvą. Jis lukterėjo leisdamas prisiekusiesiems išry- 
rinėti nuotraukas, idant randas ilgam įsirėžtų jiems atmintin, o tada 
pateikė klausimą, kurio Kreigas nieku gyvu nesitikėjo: 

— Kada jūs pirmą kartą paskambinote policijos pareigūnui Fule- 
riui? 

Vėl įsiviešpatavo tyla. Kreigas, kaip ir visi kiti esantieji salėje, išsky- 
rus Aleksą, stengėsi įžvelgti klausimo reikšmę. 

— Nelabai supratau, - galiausiai atsiliepė. 

— Tuomet padėsiu jums prisiminti, pone Kreigai. Vyresniajam 
inspektoriui Fuleriui jūs paskambinote pernai metų spalio dvidešimt 
trečiąją, o kitą dieną susitikote mums nežinomoje vietoje bei įteikėte 
Denio Kartraito rando nuotraukas. Bet kada pirmą sykį su juo susi- 
siekėte? 

Kreigas stengėsi sumesti, kaip išsisukti bei išvengti atsakymo. Tikė- 
damasis pagalbos žvilgterėjo į teisėją, bet nesulaukė. 

— Jis atvyko į „Dunlop Armsą, kai paskambinau 999, pamatęs 
Denį Kartraitą peiliu mirtinai užbadžius savo draugą, - galų gale iš- 
tarė Kreigas. 

— Savo draugą, - skubiai pakartojo seras Metju, kad atsakymas 
būtų užprotokoluotas, kol teisėjas nespėjo įsikišti. Aleksas šyptelėjo 


džiaugdamasis tėvo sumanumu. 


Prigimties belaisvis 499 


Teisėjas Haketas suraukė antakius. Jis žinojo nebegalįs drausti serui 
Merju gvildenti pirminio teismo temos, kai Kreigas pats nesąmonin- 
gai apie tai prašneko. 

— Savo draugą, - dar sykį pabrėžė seras Metju žvelgdamas į pri- 
siekusiuosius. Jis tikėjosi Arnoldą Pirsoną pašoksiant ir mėginsiant jį 
nutildyti, tačiau šis nė nekrustelėjo. 

- Šitaip Bernardas Vilsonas buvo pavadintas teismo protokole, — 
tvirtai pareiškė Kreigas. 

— Teisybė, - atsiliepė seras Metju, - šiuo protokolu aš pasiremsiu 
kiek vėliau. O dabar dar norėčiau prisiminti pareigūną Fulerį. Pirmą 
kartą su juo susitikęs po Bernardo Vilsono mirties, jūs padarėte pareiš- 
kimą. 

— Taip. 

— Tiesą sakant, pone Kreigai, iš viso jūs pateikėte tris pareiškimus: 
pirmąjį — praėjus trisdešimt septynioms minutėms po nužudymo; 
antrąjį parašėte vėliau, tą pačią naktį, negalėdamas užmigti; ir trečią- 
jį - po septynių mėnesių, liudydamas prieš Denį Kartraitą teisme. Aš 
turiu visus tris ir privalau pripažinti, pone Kreigai, jog pareiškimai pa- 
sigėrėtinai nuoseklūs, - Kreigas nieko nepasakė, laukdamas galutinio 
kirčio. - Vis dėlto mane suglumino randas ant kairės Denio Kartraito 
kojos, nes pirmajame savo pareiškime jūs teigėte, - Aleksas padavė tė- 
vui popieriaus lapą, ir šis perskaitė: — „Aš pastebėjau, kaip Kartraitas 
paėmė nuo baro peilį ir išėjo paskui moterį bei kitą vyrą į gatvę. Po 
kelių akimirkų pasigirdo riksmas. Tada išbėgau laukan ir pamačiau 
Kartraitą vėl ir vėl peiliu smūgiuojantį Vilsonui į krūtinę. Aš skubiai 
sugrįžau vidun ir zedelsdamas paskambinau į policiją. — Seras Metju 
pakėlė akis. - Gal norėtumėte pakoreguoti šiuos parodymus? 

— Ne, - tvirtai pareiškė Kreigas. - Viskas atsitiko tiksliai taip. 

— Na, galbūt ne visai tiksliai, - paprieštaravo Redmeinas, - kadan- 
gi policijos įrašuose jūsų skambutis užfiksuotas vienuoliktą dvidešimt 
trys, taigi kyla klausimas, ką jūs veikėte tarp... 

— Sere Metju, - pertraukė teisėjas nustebęs, kad Pirsonas, užuot pa- 
šokęs ir įsiterpęs, ramiausiai sėdi savo vietoje sukryžiavęs rankas. — Ar 
galite atskleisti mums šių klausimų ryšį su byla, turint omeny, jog vie- 
nintelis likęs kaltinimas - jūsų kliento pabėgimas iš kalinimo įstaigos? 

Seras Metju gerokai lukterėjo, kol prisiekusiesiems pasidarys smal- 
su, kodėl jam nebuvo leista užbaigti klausimo, ir tik tada atsakė: 

— Ne, negaliu, milorde. Vis dėlto pratęsiu apklausą apie randą ant 
teisiamojo kojos, kuris yra susijęs su šia byla, - advokatas vėl pažvelgė 
Kreigui į akis. - Ar jūs patvirtinsite, pone Kreigai, nematęs, kaip De- 
niui Kartraitui buvo sužeista koja, ant kurios ir liko randas, taip aiškiai 
matomas nuotraukose, kurias pateikėte policijos inspektoriui ir kurio- 
mis remdamasis jis areštavo mano klientą? 

Aleksas sulaikė kvapą. Kiek patylėjęs Kreigas atsakė: 

— Ne, nemačiau. 

— Tuomet leiskite man truputėlį pažaisti, pone Kreigai, ir pasiūlyti 
jums tris scenarijus. O paskui jūs, puikus nusikaltėliško mąstymo spe- 
cialistas, galėsite pasakyti prisiekusiesiems, kurį scenarijų laikote pačiu 
realiausiu. 

- Jei šis banalus žaidimas, jūsų manymu, pagelbės prisiekusiesiems, 
sere Metju, - atsiduso Kreigas, - tąsyk prašom. 

— Manau, jūs įsitikinsite, jog šis banalus žaidimas išties pagelbės 
prisiekusiesiems, — atsiliepė seras Metju. Abu vyrai kelias akimirkas 
žvelgė vienas į kitą, paskui advokatas Redmeinas pratęsė: - Taigi pa- 
teiksiu pirmąjį scenarijų. Denis Kartraitas pačiumpa nuo baro peilį, 
kaip sakėte, išeina paskui sužadėtinę į gatvę, duria sau į koją, ištraukia 
peilį ir mirtinai užbado geriausią draugą. 

Keli žmonės salėje nusijuokė. Palaukęs, kol juokas nurims, Kreigas 
atsakė: 

— Absurdiškas spėjimas, sere Metju, pats žinote. 

— Džiugu, kad galų gale bent vienu atveju mudviejų nuomonės su- 
tampa, pone Kreigai. Leiskite pasiūlyti antrąjį scenarijų. Iš tiesų peilį 
nuo baro pagriebia ponas Vilsonas ir kartu su Kartraitu išėjęs laukan 
suvaro ašmenis pastarajam į koją, paskui mirtinai subado save. 

Šįkart juoko nesulaikė net ir prisiekusieji. 

— Širas dar neįtikinamesnis, - atrėžė Kreigas. - Nesuprantu, ką mė- 
ginat įrodyti savo šarada. 

— Manoji šarada įrodo, - paaiškino seras Metju, - jog Denio Kar- 
traito koją sužeidė tas pats žmogus, kuris nudūrė Bernį Vilsoną, nes 
nusikaltimo įrankis — vienui vienas peilis, paimtas nuo baro. Taigi aš 

jums pritariu, pone Kreigai, abu pirmieji mano scenarijai absurdiški, 
tačiau prieš atskleisdamas trečiąjį, noriu paklausti jus paskutinio klau- 
simo, — visų susirinkusiųjų akys įsmigo į serą Metju. - Jeigu jūs nema- 
tėte, kaip buvo sužeista Kartraito koja, iš kur apskritai žinojote apie 
randą? 

Visų žvilgsniai dabar nukrypo į Kreigą. Liudytojo ramybė išgara- 
vo. Jo rankos nurimo tik įsikibusios į pakylos turėklą. 

— Veikiausiai perskaičiau teismo protokole, - atsakė Kreigas steng- 
damasis kalbėti užtikrintu tonu. 

- Žinote, visi veteranai, tokie kaip aš, paprastai susiduria su viena 
problema, - pastebėjo seras Metju. - Turėdami begalę laisvo laiko jie 
nebeišmano, kuo užsiimti. Taigi pastaruosius šešis mėnesius minėta- 
sis protokolas tapo mano vakaro skaitiniais, - jis kilstelėjo dvylikos 
centimetrų storio dokumentą. - Nuo pirmo puslapio iki paskutinio. 
Perskaičiau ne vieną kartą, o du. Per ilgus savo darbo advokatūroje 
metus aš supratau vieną dalyką: dažniausiai nusikaltėliui išsisukti pa- 
deda ne įkalčiai bei parodymai, o kai kas, kas lieka nutylėta. Patikinu 
jus, gerbiamasis, visame šiame dokumente nė kartelio neužsimenama 
apie sužeistą Denio Kartraito kairę koją. Šit ir priartėjome prie trečio- 
jo scenarijaus varianto, pone Kreigai, - kone pašnibždomis tęsė senasis 
advokatas. - Jas pakeliui į lauką pastvėrėte nuo baro peilį. /žs suvarėte 
tą peilį Deniui Kartraitui į koją. Jžs nudūrėte Bernį Vilsoną ir palikote 
mirti draugo glėbyje. Ir galiausiai ne kas kitas, o jas likusį gyvenimą 
praleisite kalėjime. 

Salėje kilo nežmoniškas klegesys. 

Seras Metju grįžtelėjo į Arnoldą Pirsoną, kuris visai neskubėjo gel- 
bėti kolegos, o toliau sau susikūprinęs, sunėręs rankas sėdėjo ant suolo 
krašto. 
tyla, teisėjas pratarė: 

— Ko gero, turiu suteikti ponui Kreigui galimybę atsakyti į sero 
Metju kaltinimus, užuot palikęs juos kyboti ore. 

— Mielai atsakysiu, milorde, - lygiu balsu atsiliepė Kreigas. — Bet 
pirmiausiai norėčiau pasiūlyti serui Metju ketvirtą scenarijų, šiek tiek 
įtikinamesnį. 

— Nekantrauju išgirsti, — atsilošė seras Metju. 

— Ar, turint omenyje jūsų kliento kilmę, jo koja negalėjo būti su- 
žeista dar prieš mūsų aptarinėjamąją naktį ? 

— Tuomet vis tiek lieka neaišku, iš kur pats sužinojote apie randą. 

— Aš neprivalau aiškintis, - įžūliai atkirto Kreigas, - nes prisieku- 
sieji jau nusprendė, kad jūsų klientas neturi teisės kelti tos kojos į lais- 
vę, - užbaigė be galo patenkintas savimi. 

— Jumis dėtas nebūčiau toks tikras, - patarė seras Metju atsisukda- 
mas į sūnų, kuris išsyk padavė nedidelę kartoninę dėžę. Senasis advo- 
karas pastatė dėžę priešais save ir neskubėdamas išėmė bei išskleidęs 
parodė prisiekusiesiems džinsines kelnes. — Šiuos džinsus kalėjimo 
pareigūnai grąžino panelei Elizabetai Vilson po tariamos Denio Kar- 
traito savižudybės. Manau, prisiekusiuosius sudomins kruvina įplėšta 
žemutinė kairiosios klešnės dalis, kuri tiksliai sutampa su... 

Triukšmo protrūkis nustelbė kitus sero Metju žodžius. Visi atsi- 
suko į Kreigą norėdami išgirsti pastarojo atsakymą, bet šis neturėjo 
galimybės prasižioti, nes galų gale atsistojo Pirsonas. 

— Milorde, noriu priminti serui Metju, jog ponas Kreigas nėra kal- 
tinamasis, — riktelėjo Pirsonas stengdamasis būti išgirstas, — o šitas 
įkaltis, - jis parodė į džinsus oponento rankose, - anaiptol nepadeda 
nuspręsti, ar Kartraitas pabėgo iš kalinimo įstaigos, ar ne. 

Teisėjas Haketas jau nebejstengė tramdyti įniršio, geraširdišką šyp- 
senėlę pakeitė nuožmi grimasa. Kai salėje vėl stojo cyla, jis prabilo: 

— Šįkart jums nebepritariu, pone Pirsonai. Perplėšti kruvini kalti- 
namojo džinsai tikrai nesusiję su šia byla, - kiek parylėjęs jis panie- 
kinamai nužvelgė liudytoją. - Vis dėlto, manau, neturiu pasirinkimo 
ir privalau paleisti teismą bei prisiekusiuosius, o šio bei ankstesniojo 
teismo protokolus nusiųsti į Valstybinių kaltinimų direktoriaus biurą, 
nes įtariu, jog svarstant bylą „Karūna prieš Danielį Artūrą Kartraitą, 
įvyko didžiulė klaida. 

Šįkart teisėjas net nemėgino numalšinti sąmyšio, kurį sukėlė durų 
link plūstelėję žurnalistai. Kai kurie dar neišėję iš salės jau kalbėjo mo- 
biliaisiais telefonais. 

Aleksas atsisuko pasveikinti tėvo ir pamatė šį kiurksanųį ant suo- 
lo kraštelio užmerktomis akimis. Garbusis advokatas kilstelėjo vieną 
voką ir dėbtelėjo į sūnų: 

— Čia dar toli gražu ne pabaiga, mano berniuk. 

Jei kalbėčiau žmonių ir angelų kalbomis, bet neturėčiau'... 

Tėvui Maiklui palaiminus nuotaką ir jaunikį, ponas ir ponia Kar- 
traitai kartu su kitais stabtelėjo prie Denio Kartraito kapo. 

Ir jei turėčiau pranašystės dovaną ir pažinčiau visas paslaptis ir visą 
mokslą; jei turėčiau visą tikėjimą, kad galėčiau net kalnus kilnoti, bet 
neturėčiau... 

Nuotaka pageidavo pagerbti Niką, ir tėvas Maiklas sutiko atlaikyti 
mišias prisimindamas žmogų, kurio mirtis suteikė Deniui galimybę 
įrodyti savo nekaltumą. 

Ir jei išdalyčiau vargšams visa, ką turiu, jeigu atiduočiau savo kūną 
sudeginti, tačiau neturėčiau... 

Be Denio, tik du žmonės iš susirinkusiųjų pažinojo svetimoje žemė- 
je palaidotą vyrą. Vienas stovėjo kitapus kapo, apsitaisęs juodu fraku, 
marškiniais stačia apykakle ir pasirišęs juodą šilkinį kaklaraištį. Freizeris 
Manras atvyko iš Danbrouto į Londono Ist Endą pagerbti paskutinio- 
jo Monkrifų giminės atstovo, kuriam tarnavo. Denis mėgino padėkoti 
jam už išmintingus patarimus ir stiprybę, bet Manras tepasakė: 

— Be galo džiaugčiausi galimybe dirbti jums abiem. Ber Viešpaties 
valia buvo kitokia, - pridūrė bažnyčios seniūnas - dar vienas faktas, 
kurio Denis apie šį žmogų nežinojo. 

Kai prieš tuoktuvių ceremoniją visi susirinko Vilsono name, Man- 
ras ilgokai gėrėjosi paveikslais. 

— Nė nenumaniau, Deni, kad kolekcionuoji Maktagarto, Peplo ir 
Laudero darbus. 


* Čia ir toliau pasviru šriftu ciruojamos ištraukos iš Šventojo Rašto, Pirmojo laiško korincie- 


čiams; vertė kun. Č. Kavaliauskas. 

— Tiesą sakant, kolekcija priklausė Lorensui Davenportui. Aš juos 
tik perpirkau, bet susigyvenau su šiais kūriniais ir nusprendžiau papil- 
dyti kolekciją škorų mokyklos pavyzdžiais. 

— Visai kaip senelis, - pastebėjo Manras. Denis nusprendė jo nebe- 
taisyti ir nepriminti, jog niekada nė nematė sero Aleksandro. - Beje, 
turiu prisipažinti nukovęs vieną tavo priešininką, kol pats sėdėjai už- 
rakintas Belmarše, - kiek sumišęs pridūrė Manras. 

— Kurį? 

— Ne ką kitą, o serą Hjugą Monkrifą. Bet blogiausia, kad sutvar- 
kiau šį reikalą be tavo sutikimo. Pasielgiau be galo neprofesionaliai ir 
trokštu išlieti širdį. 

- Ką gi, turite progą, pone Manrai, - atsiliepė Denis stengdamasis 
išlaikyti rimtą miną. - Klokite, kas nutiko, kol manęs nebuvo. 

— Turiu prisipažinti, kad visus popierius, susijusius su sero Aleksand- 
ro antrojo testamento galiojimu, nusiunčiau į prokuratūrą bei įspėjau 
apie galimą nusižengimą. 

Denis tylėjo. Bendraudamas su šiuo žmogumi jau įsisąmonino, jog 
įsivažiavusio Manro verčiau nepertraukinėti. 

— Keletą mėnesių nieko nebuvo girdėti, tad nusprendžiau, kad po- 
nas Galbraitas veikiausiai bus kažkaip šį reikalą užglaistęs, — jis paty- 
lėjo. - Tačiau skrisdamas į Londoną šio ryto Scotsman perskaičiau štai 
ką... - Freizeris: Manras atsegė portfelį, su kuriuo niekada nesiskirdavo, 
ir išėmęs padavė Deniui laikraštį. 

Denis pažvelgė į pirmojo puslapio antraštę. Seras Hjugas Monkrijas 
suimtas už klastojimą bei mėginimą sukčiauti. Šalia straipsnio puikavo- 
si didelė sero Nikolo Monkrifo nuotrauka, kas, Denio manymu, visai 
neteikė jam garbės. Perskaitęs straipsnį jis nusišypsojo Manrui: 

— Ką gi, juk jūs ir sakėte, girdi, jeigu ateityje Hjugas imsiąs kelti 
rūpesčių, jam būsią riesta. 

— Ar tikrai ištariau tokius žodžius? - pasibaisėjo Manras. 

Mūsų pažinimas dalinis ir mūsų pranašystės dalinės. 

Denio akys nukrypo į kitą Niko bičiulį, pažinojusį velionį geriau 
nei jis ir Manras. Didysis Alas ramiai stovėjo tarp Rėjaus Pasko ir 


Alano Dženkinso. Kalėjimo viršininkas suteikė jam leidimą atvykti į 


Prigimties belaisvis 507 


draugo laidotuves. Denis nusišypsojo, kai jųdviejų žvilgsniai susitiko, 
tačiau Didysis Alas skubiai nuleido galvą. Jis nenorėjo leisti visiems 
šiems nepažįstamiesiems pamatyti savo ašarų. 

Kai ateis metas tobulumui, pasibaigs, kas netobula. 

Denis pažvelgė į Aleksą Redmeiną, kuris neslėpė džiaugsmo Betės 
paprašytas tapti jųdviejų sūnaus, Kristės broliuko, krikštatėviu. Alek- 
sas stovėjo šalia savo tėvo, žmogaus, atvėrusio Deniui kelią į laisvę. 

Kai praėjus keletui dienų po teismo paleidimo jie susitiko Alekso 
kabinete, Denis paklausė sero Metju, ką šis turėjęs omenyje sakyda- 
mas, €są „čia dar toli gražu ne pabaiga“. Senasis teisėjas pasivėdėjo jį 
į šalį atokiau nuo Betės ir paaiškino, jog, nors Kreigas, Peinas ir Da- 
venportas suimti bei apkaltinti Bernio Vilsono nužudymu, jie vis dar 
sutartinai tvirtina esantys nekalti. Taigi juodviem su Bete teksią iškęsti 
dar vieną teismą, kuriame abu turėsią paliudyti, kas iš tiesų nelemtąją 
naktį nutiko kitam šalia Šv. Marijos bažnyčios palaidoram bičiuliui. 
Aišku, nebent... 

Dabar mes regime lyg veidrodyje, mįslingu pavidalu, 0 tuomet regė- 
sime akis į akį. Dabar pažįstu iš dalies, o tuomet pažinsiu, kaip pats esu 
pažintas. 

Neatsispyręs pagundai Denis dirstelėjo į neseniai pakabintą iškabą: 
Naujasis Kartraito automobilių servisas. Vos baigus derėtis su Mončiu 
Hjuzu dėl kainos, Manras sudarė sutartį, leidžiančią Deniui perimti 
verslą. Taigi tereikės pereiti gatvę ir jau bus darbe. 

Šveicarijos bankininkai tiesiai šviesiai pareiškė, girdi už dirbtuvę 
kitapus kelio jis gerokai permokėjęs. Denis nė nemėgino išaiškinti Se- 
gatui, kuo skiriasi žodžių „kaina“ ir „vertė“ reikšmės, nes abejojo, ar 
juodu su Bresonu pakankamai gerai susipažinę su ponu Oskaru Vail- 
du. 

Taigi dabar pasilieka tikėjimas, viltis ir meilė — šis trejetas, bet di- 
džiausias jame yra meilė. 

Denis paėmė už rankos žmoną. Rytoj juodu išskris į Romą, kur 
praleis taip ilgai atidėliotą medaus mėnesį stengdamiesi pamiršti prie- 
šakyje dar laukiantį ilgą teismą, galų gale užbaigsiantį visus išbandy- 


mus. Dešimties savaičių amžiaus jų sūnelis kaip tik dabar nusprendė 

pademonstruoti savo jausmus ir prapliupo raudoti, tačiau ne gedėda- 
mas sero Nikolo Monkrifo, o tiesiog todėl, kad pernelyg užsitęsusių 
pamaldų metu spėjo išalkti. 

— Ššš, jau netrukus viskas baigsis ir keliausime namo, — pažadėjo 
Betė paimdama mažylį Niką ant rankų. 


Vardan Dievo Tėvo ir Sūnaus... 


19 


— Įveskite kaltinamuosius. 

Ketvirtojo Old Beilio teismo salė dar gerokai prieš dešimtą ryto jau 
buvo sausakimša. Vis dėlto ne kasdien baudžiamojon atsakomybėn už 
žmogžudystę, viešosios tvarkos pažeidimą ir tiesos slėpimą, siekiant 
išvengti teisingumo, patraukiami karališkieji advokatai, parlamento 
nariai bei populiarūs aktoriai. 

Advokatų suolą užėmė tikri šios srities šviesuliai, kurie laukdami, 
kol teisiamieji susės į vietas, vartė segtuvus, dėliojo dokumentus, žy- 
mėjosi paskutiniuosius įžanginės kalbos akcentus. 

Visiems trims kaltinamiesiems atstovavo patys iškiliausi juristai, ko- 
kius tik įmanoma buvo rasti. Old Beilio koridoriuose sklandė kalbos, 
girdi, jei jie ir toliau tvirtai laikysis įsikibę pradinių parodymų, vargu 
ar dvylika prisiekusiųjų įstengs priimti vieningą sprendimą. Spenseriui 
Kreigui, Džeraldui Peinui ir Lorensui Davenportui atsisėdus teisia- 
mųjų suolan, šurmuliuojanti salė nuščiuvo. 

"Tradiciniu tamsiai mėlynu dryžuotu kostiumu, baltais marškiniais 
apsivilkęs ir mėgstamą alyvinį kaklaraištį pasirišęs Kreigas atrodė taip, 
tarytum per klaidą būtų įėjęs ne pro tas duris ir išties turėtų šiuo metu 
sėdėti advokatų vietoje bei ruoštis įžanginei kalbai. 

Peinas vilkėjo tamsiai pilką kostiumą, ryšėjo koledžo stiliaus kakla- 
raištį, kaip ir dera kaimiškai apygardai atstovaujančiam parlamento 
nariui. Jis atrodė ramus. 

Davenportas mūvėjo išblukusius džinsus, vilkėjo prasegtus marš- 
kinius ir sportinį švarkelį. Neskustą jo barzdą kitos dienos laikraščiai 
pavadins madingais šeriais, bet kartu praneš, girdi, jo išorė bylojusi 
apie kelias iš eilės bemieges naktis. Nė nedirstelėjęs į spaudos suolus, 
Davenportas pažvelgė į žiūrovų galeriją, kai Peinas ir Kreigas tuo metu 
šnekučiavosi, tarytum lauktų pietų pilnutėliame restorane. Pamatęs ją 

sėdint savo vietoje Davenportas įsmeigė žvilgsnį į tuštumą priešais 
save ir ėmė laukti pasirodančio teisėjo. 

Įėjus teisėjui Armitidžui visi, kuriems sausakimšoje salėje pavyko 
susirasti vietas, atsistojo. Linktelėjimu atsakęs į tokį pat pasveikinimą, 
teisėjas įsitaisė viduryje maloniai šypsodamasis, tarytum eilinę darbo 
dieną, ir liepė tvarkos prižiūrėtojui pakviesti prisiekusiuosius. Šis nusi- 
lenkęs dingo už šoninių durų ir netrukus grįžo vedinas dvylika atsitik- 
tiniu būdu parinktų piliečių, kurie ir turės priimti nuosprendį. 

Lorenso Davenporto advokatas nežymiai šyptelėjo pamatęs, jog 
prisiekusiųjų dvyliktuką sudaro septynios moterys ir penki vyrai. Da- 
bar jis bemaž neabejojo: blogiausiu atveju balsai pasidalys perpus. 

Kreigas tiriamai nužvelgė prisiekusiuosius žinodamas, jog šie žmo- 
nės nulems jo likimą. Jis iš anksto pamokė Larį gaudyti moterų pri- 
siekusiųjų žvilgsnius, nes juk pakako trijų, kurioms mintis apie kalėji- 
man nutremtą Lorensą Davenportą pasirodytų nepakeliama. Jei Laris 
sugebėtų atlikti šią paprastutę užduotį, jie visi atgautų laisvę. Tačiau 
Davenportas, užuot vykdęs elementarias instrukcijas, didžiam Kreigo 
susierzinimui, susikrimtęs spoksojo sau priešais nosį. 

Prisiekusiesiems susėdus, teisėjas paprašė sekretoriaus perskaityti 
kaltinimus. 

— Kaltinamuosius prašom atsistoti. 

Trijulė pakilo. 

— Spenseri Malkolmai Kreigai, jūs esate kaltinamas 1999 metų rug- 
sėjo aštuonioliktą dieną nužudęs Bernardą Henrį Vilsoną. Ar pripa- 
Žįstate savo kaltę, ar tvirtinate esąs nekaltas? | 

— Nekaltas, - ryžtingai pareiškė Kreigas. 

— Džeraldai Deividai Peinai, jūs esate kaltinamas bendrininkavęs 
1999 metų rugsėjo aštuonioliktąją įvykusiose muštynėse, kurios bai- 
gėsi Bernardo Henrio Vilsono mirtimi. Ar pripažįstate savo kaltę, ar 
tvirtinate esąs nekaltas? 

— Nekaltas, - tvirtai atsakė Peinas. 

— Lorensai Endriu Davenportai, jūs kaltinamas trukdęs bešališkai 
nagrinėti bylą ir 2000 metų kovo dvidešimt trečią dieną sulaužęs duo- 
tą priesaiką bei sąmoningai davęs iš esmės melagingus parodymus. Ar 
pripažįstate savo kaltę, ar tvirtinate esąs nekaltas? 

Visų akys įsmigo į aktorių, kuris vėl tapo pagrindiniu personažu 
scenoje. Lorensas Davenportas kilstelėjo galvą ir pažvelgė į balkoną, 
kur priešakinės eilės pakrašty sėdėjo jo sesuo. Sara padrąsinamai nusi- 
šypsojo broliui. 

Davenportas nunarino galvą ir, tarytum akimirksnį sudvejojęs, vos 
girdimai sušnibždėjo: 


— Kaltas. 

